
INTRODUCERE 

Numeroşi părinţi cu darul discernământului duhovnicesc au descoperit că 
învăţăturile Sfântului Grigorie Palama sunt la fel de valabile şi astăzi. Omul 
contemporan, caracterizat prin egocentrism şi nestatornicie, ar trebui să 
studieze şi să pună în aplicare învăţăturile Sfântului Grigorie, apărătorul 
teologiei şi trâmbiţa Harului divin, un om care L-a cunoscut pe Dumnezeu. 

Sfântul Grigorie este teologul Luminii necreate. învăţăturile lui sunt 
actuale, deoarece Varlaamismul este prezent în multe aspecte ale vieţii 
noastre. 

Isihasmul, sau viaţa isihastă, care este în întregime legat de tradiţie şi 
formează coloana vertebrală a vieţii ortodoxe, este oarecum subevaluat, ca 
să nu spunem de-a dreptul contestat. Este adevărat că din multe puncte de 
vedere se observă un progres faţă de epocile istorice trecute, dar încă se 
pune problema antiisihasmului. Se fac auzite multe ipoteze contra şi o 
anumită dialectică subiectivă. 

Totuşi, am observat că, printre atâtea analize legate de învăţăturile 
sfinţilor, un anume aspect important nu a căpătat atenţia cuvenită: faptul că 
Sfântul Grigorie a trăit în Sfântul Munte şi că în învăţăturile sale el a descris 
viaţa pe care a cunoscut-o la vremea sa în Sfântul Munte. Nu cred că Sfântul 
Munte este diferit de Biserică, şi sunt ferm convins că în Sfântul Munte , la fel 
ca în orice altă mănăstire în care se practică Tradiţia Ortodoxă, modul de 
viaţă terapeutic tradiţional al Bisericii este încă funcţional. In Sfântul Munte 
vedem cum trăiau primii creştini şi cum erau organizate Bisericile apostolice. 

Sfântul Grigorie îşi trăia deja existenţa din Sfântul Munte încă din 
copilăria sa, fiind crescut în evlavie de către sfinţii săi părinţi şi aflându-se 
într-o legătură strânsă cu profesorii şi părinţii spirituali care veneau din 
Sfântul Munte. 



Mai apoi a continuat să trăiască în Sfântul Munte timp de mâi mulţi ani 
şi a ajuns la o mare înălţime duhovnicească. în calitate de trăitor în Sfântul 
Munte el a luptat împotriva ereziei lui Varlaam şi Achindin. 

El şi-a ocrotit turma duhovnicească încredinţată lui în calitate de 
mitropolit la Tesalonic ca un adevărat monah atonit. Moartea sa a fost în 
plină slavă. Ca mulţi alţi părinţi atoniţi, şi-a cunoscut dinainte momentul 
plecării sufletului din trup. Dar semnele prin care îi recunoaştem 
îndumnezeirea sunt cele pe care le găsim, de asemenea, şi la mulţi alţi 
părinţi atoniţi. De aceea, consider că această temă - "Sfântul Grigorie 
Palama -aghioritul" - merită o atenţie specială. 

Şi ar mai trebui observat în special modul de viaţă păstrat şi ocrotit în 
Sfântul Munte. Acest mod de viaţă reprezintă esenţa cea mai profundă a 
tradiţiei noastre. Această carte este rodul unor studii care au durat 
aproximativ 25 de ani. încă din studenţie am citit aproape toate operele 
Sfântului Grigorie Palama, precum şi diferite cărţi care analizează viaţa şi 
învăţăturile sale. îi sunt recunoscător domnului prof. Panagiotis Hristou de la 
Seminarul teologic de pe lângă Universitatea din Tesalonic, deoarece dânsul 
este cel care mi-a făcut cunoscută teologia Sfântului Grigore Palama şi mi-a 
îndrumat paşii in studierea operelor acestui mare sfânt isihast atonit. 

îi sunt recunoscător pentru a mă fi integrat în cadrul unui mic grup de 
studenţi care, datorită faptului că audiasem cursuri speciale de paleografie, 
am lucrat sub grija sa ocrotitoare o vară întreagă în bibliotecile mănăstirilor 
din Sfântul Munte , făcând liste şi descrieri ale manuscriselor existente acolo. 
Astfel, pe lângă faptul că acest profesor este un eminent patrolog, este în 
acelaşi timp şi un mare profesor care ne-a iniţiat în gândirea şi viaţa 
Părinţilor noştri. 

într-adevăr, datorăm mulţumiri pline de recunoştinţă acestui profesor 
pentru că a făcut cunoscută lumii această mare personalitate, deoarece 
împreună cu colaboratorii săi el şi-a dedicat întreaga energie publicării 
lucrărilor Sfântului Grigorie Palama, încă necunoscute publicului larg şi prin 
aceasta şi-a adus o mare contribuţie la reînnoirea scrierilor teologice, 
precum şi a vieţii ortodoxe. 

Când şi-a aplecat atenţia asupra mea, pe atunci student în anul al 
treilea, munca de analiză a citatelor din opera Sfântului Grigorie Teologul 
utilizate de Sfântul Grigorie Palama In textele sale, ca parte integrantă a 
pregătirii celui de-al doilea volum al operei sale complete, ne-a condus încă 
de la acea vârstă fragedă spre studierea operelor acestor doi mari Părinţi. 

îmi amintesc cu fiori de teamă de încercările şi pericolele prin care am 
trecut călătorind, în plină furtună pe mare, în iarna lui 1 966, împreună cu un 
teolog, azi profesor universitar, spre Sfântul Munte pentru a descoperi un 
manuscris aparţinând Sfântului Grigorie. Privesc acum acest lucru ca pe o 
mare binecuvântare şi ca pe un fapt simbolic pentru consecinţele ulterioare 
din viaţa sa reflectate în textele şi lucrările sale. 

Trebuie să menţionez în continuare importanţa şi valoarea 
recomandărilor prof. loannis Romanidis pentru înţelegerea în duhul 
Ortodoxiei a învăţăturilor Sfântului Grigorie Palama. 

în studiul său publicat drept introducere la cartea sa Grecii şi Părinţii 
greci ai Bisericii", voi. 1, el analizează în profunzime premisele învăţăturilor 
ortodoxe necesare abordării lucrărilor Sfântului Grigorie Palama, criticând, 
de asemenea, interpretările contemporane care au fost avansate în ceea ce 
priveşte dialogul dintre Sfântul Grigorie şi Varlaam. 

Cele 13 capitole tratează numeroase trăsături ale vieţii şi învăţăturilor 
Sfântului Grigorie Palama. îl putem admira astfel pe sfânt ca isihast, teolog, 
preot, luptător împotriva ereziilor, sociolog - un mare trăitor atonit care 
teologhiseşte, învaţă şi îşi călăuzeşte turma duhovnicească, opunându-se 
ferm tuturor ereziilor. Anumite repetări de cuvinte din câteva capitole n-au 
putut fi evitate şi au fost chiar necesare din cauza conexiunilor dintre 
subiectele tratate în carte. 

Simt nevoia de a primi binecuvântare de la Sfântul Grigorie Palama. îl 
simt că-mi este călăuză şi ocrotitor al vieţii mele. îl implor să se roage 
Bunului Dumnezeu pentru mine şi toţi fraţii mei. 

Să facă Bunul Dumnezeu, pentru rugăciunile sfântului, ca să putem 
merge din nou pe calea tradiţiei, care este unicul drum către mântuire şi 
îndumnezeire. Să ne ajute Dumnezeu să mergem pe această cale şi să ne 
depărtăm de "drumurile " largi deschise de "maşinile" contemporane, care 

alienează şi îngrijorează fiinţa umană, din cauza faptului că întreaga 
societate se află în derivă morală şi spirituală. 

Scrisă la Atena, la data de 29 august 1991, la praznicul Tăierii Capului 
Sfântului loan Botezătorul, înaintemergătorul Domnului şi al monahilor. 

t Arhim. Hierotheos S. Vlachos 

1. IMPORTANŢA ÎNVĂŢATURILOR SFANŢULUI GRIGORIE 

PALAMA 



In zilele noastre există multe ediţii ale operelor Sfântului Grigorie 
Palama, precum şi multe studii dedicate vieţii şi învăţăturilor sale. Aceasta 
reprezintă binecuvântarea cu totul specială a lui Dumnezeu faţă de epoca în 
care trăim. 

Cu toate că Sfântul Grigorie a trăit în secolul al XlV-lea, el are încă multe 
de spus vremurilor noastre, întrucât, aşa cum ştim, aceleaşi curente filosofice, 
teologice şi chiar sociale care prevalau pe vremea sa, predomină şi acum. 
Secolul al XlV-lea are trăsături comune cu secolul al XX-lea. De aceea, 
discuţiile ce au avut loc între Sfântul Grigorie Palama şi filosofii acelor vremi 
sunt de un mare interes şi acum. Sfântul Grigorie are foarte multe lucruri pe 
care omul contemporan le poate învăţa de la el. Suntem în măsură să 
stabilim marea importanţă a învăţăturilor Sfântului Grigorie Palama pentru 
triumful adevăratei credinţe, pentru monahism şi, mai ales, pentru Sfântul 
Munte. 

1. ÎN APĂRAREA ORTODOXIEI 

Se poate observa destul de uşor marea semnificaţie a învăţăturilor sale 
pentru Ortodoxie în ceea ce priveşte problema atât de importantă a 
epistemiologiei. 

Atunci când spunem epistemiologie înţelegem că este vorba de 
eunoaşterea lui Dumnezeu şi, pentru mai multă exactitate, înţelegem calea 
pe care o urmăm pentru a ajunge la cunoaşterea lui Dumnezeu. 

Situaţia Ortodoxiei era destul de precară în vremea Sfântului Grigorie 
Palama; ea era pe cale să devină lumească şi să se transforme fie în 
panteism, fie în agnosticism. Adepţii panteismului cred şi afirmă că 
Dumnezeu, în esenţa Sa, poate fi găsit pretutindeni în natură, şi, deci, atunci 
când admirăm natura noi putem avea cunoaşterea lui Dumnezeu. Agnosticul 
crede şi afirmă că este absolut imposibil ca oamenii să-L cunoască pe 
Dumnezeu doar prin simplul fapt că El este Dumnezeu, iar omul este o fiinţă 
limitată şi, în felul acesta, omul este complet incapabil de a ajunge la o 
adevărată cunoaştere a lui Dumnezeu. 

Aflat, astfel, în faţa acestei mari primejdii, Sfântul Grigorie Palama a 
formulat învăţăturile fundamentale ale Bisericii cu privire la marea taină a 
distincţiei indivizibile dintre esenţa şi energiile divine. 

Trebuie să subliniem că acestea nu reprezintă doar învăţăturile Sfântului 
Grigorie Palama, ci ale Bisericii Ortodoxe înseşi, şi, de aceea, această 
teologie nu poate fi denumită Palamism. Mulţi Părinţi au făcut referiri cu 
privire la deosebirea dintre esenţă şi energii. O aflăm în Biblie, la primii 
Părinţi Apostolici, la Părinţii Capadocieni şi, mai ales, la Sfântul Vasile cel Mare 
şi la acel mare teolog, sintetizator al învăţăturii de credinţă ortodoxe, Sfântul 
Ioan Damaschin. 

Sfântul Grigorie Palama, având cunoştinţe teologice impresionante, a 
dus mai departe aceste învăţături deja existente şi a ilustrat dimensiunile şi 
consecinţele lor practice. Este foarte important faptul că această deosebire a 
început să fie luată în consideraţie odată cu discuţiile referitoare la Sfântul 
Duh. Filozoful calabrit, Varlaam, susţinea faptul că noi nu putem cunoaşte ce 
este Sfântul Duh, mai ales purcederea Sa şi trimiterea Sa de către Fiul. în 
faţa primejdiei agnosticismului, Sfântul Grigorie Palama a afirmat că 
purcederea reală a Sfântului Duh de la Tatăl reprezintă un lucru diferit faţă de 
trimiterea Sa de către Fiul. Astfel, deşi nu cunoaştem esenţa Sfântului Duh, 
noi cunoaştem energiile Sale. 

întreaga viaţă duhovnicească este rezultatul şi rodul energiilor Sfântului 
Duh. De aceea, Sfântul a afirmat că noi nu putem participa la esenţa 
divinităţii, dar noi putem cunoaşte şi ne putem împărtăşi de energiile Sale. 

Aşa cum afirmă marele teolog al învăţăturii de credinţă drept măritoare, 
Sfântul Ioan Damaschin, noi putem observa cele trei feluri de uniri ale 
divinităţii: unirea în esenţă a Persoanelor Sfintei Treimi; unirea în substanţă, 
în Persoana lui Hristos între naturile divină şi umană; şi unirea prin energii, 
între Dumnezeu şi om. 

în acest mod, Sfântul Grigorie păstrează adevărata învăţătură a Bisericii. 

Dacă pe vremea Sfântului Atanasie cel Mare, oamenii se îndoiau de 
divinitatea lui Hristos, pe vremea Sfântului Grigorie ei aveau îndoieli în ceea 
ce priveşte energiile divine. Ei afirmau că energiile divine sunt create. 

De aceea în imnul de slavoslovie al Sfântului, noi cântăm: "Luminător al 
Ortodoxiei, sprijinitor şi învăţător al Bisericii, frumuseţe duhovnicească a 
călugărilor, apărător neîntrecut al teologilor...". 

2. ÎN SLUJBA MONAHISMULUI 

învăţăturile Sfântului Grigorie Palama, Arhiepiscop al Tesalo-nicului, au o 
mare importanţă şi pentru monahism. în imnul de sla-voslovie la care ne-am 
referit mai sus, cântăm: "frumuseţe duhovnicească a monahilor". Pe vremea 
sa, filosofii, conduşi de Varlaam, se îndoiau de importanţa monahismului 
tradiţional, ca şi de modul de viaţă al monahilor, mai ales faţă de cel al aşa 
numiţilor isihaşti. Aceasta s-a datorat diferenţei de păreri de ordin teologic. 
Varlaam afirma că partea cea mai nobilă a omului, cu ajutorul căreia el poate 
ajunge la cunoaşterea lui Dumnezeu, este raţiunea, şi numai raţiunea este 
unicul instrument prin intermediul căruia se poate accede la cunoaşterea lui 
Dumnezeu. Aşa încât el a ajuns la concluzia că filosofii Greciei antice, care 
făceau apel îndeosebi la raţiune, au ajuns la o mai mare cunoaştere de 
Dumnezeu decât Profeţii, care dădeau atenţie lucrurilor exterioare, revelaţiilor 
şi viziunilor. El punea un deosebit accent pe valoarea filosofilor opusă celei a 
Profeţilor, pe valoarea gândirii umane opusă vederii Luminii necreate pe care 
au experiat-o cei trei Apostoli pe Muntele Tabor. Aceasta, desigur, a avut 

implicaţii deosebite asupra monahismului ortodox şi tradiţional. Dacă 
învăţăturile lui Varlaam ar fi fost corecte şi ar fi prevalat în cadrul Bisericii, s-ar 
fi acordat prioritate raţiunii şi filosofiei, monahismul tradiţional nu ar mai fi fost 
luat în consideraţie şi am fi ajuns la agnosticism. 

Dar Sfântul Grigorie ne-a arătat în învăţăturile sale că Profeţii şi 
Apostolii se situau deasupra filosofilor, că mijlocul pentru a obţine 
cunoaşterea lui Dumnezeu nu este raţiunea, ci inima în sensul ei pe deplin 
biblic: şi anume că Dumnezeu nu se descoperă raţiunii umane, ci se revelează 
inimii sale şi că adevărata cale de cunoaştere a lui Dumnezeu este cea 
isihastă, care este descrisă în Sfintele Scripturi şi a fost experiată de către 
toţi sfinţii. Deci el a arătat foarte limpede că modul de viaţă monahal, adică 
metoda rugăciunii, pe care aceştia o urmau, conduce la adevărata 
cunoaştere a lui Dumnezeu. 

Este caracteristic faptul că una dintre primele scrieri ale Sfântului 
Grigorie, care reprezintă, de asemenea, opera sa fundamentală şi poartă titlul 
"Despre sfinţii isihaşti"- se referă la cele trei subiecte fundamentale asupra 
cărora se medita pe atunci. Unul este marele subiect al educaţiei, care se 
confruntă cu problema superiorităţii presupuse a filosofilor faţă de Profeţi şi 
a filosofiei faţă de adevăratul drum spre cunoaşterea lui 
Dumnezeu. 

Al doilea este tema rugăciunii minţii şi se ocupă cu tot ceea ce se leagă 
de aceasta, în vreme ce al treilea îl reprezintă subiectul Luminii necreate. 
Tema crucială a teoriei expusă de Sfântul Grigorie este aceea că Lumina pe 
care o văd sfinţii este necreată. Adică, nu este o problemă a energiilor 
create, ci este vorba de energiile necreate ale lui Dumnezeu. 

Izvorul acestei scrieri îl reprezintă monahismul ortodox tradiţional fiind 
intitulată "Despre sfinţii isihaşti". Astfel, putem observa marea importanţă a 
scrierilor Sfântului Grigorie pentru monahismul ortodox. 

3. SPRE SLAVA ATHOSULUI 

în acelaşi timp, învăţăturile Sfântului Grigorie au o mare importanţă 
pentru Sfântul Munte, deoarece el însuşi a fost aghiorit. El a trăit în Sfântul 

Munte, i-a simţit pulsul şi apoi i-a ilustrat viaţa în opera sa. Prin scrierile sale 
el a demonstrat că Sfântul Munte este un loc plin de viaţă adevărată şi, mai 
presus de orice, că el însuşi este un mod de viaţă. Sfântul Munte exprimă 
Tradiţia Ortodoxă, este o expresie a vieţii trăită în Biserica Ortodoxă. 

Aşa cum vom vedea în cele ce urmează, Sfântul Grigorie s-a dus în 
Sfântul Munte în calitate de student şi frate laic şi nu ca profesor. 

El s-a dus acolo pentru studierea Tradiţiei Ortodoxe. Zi şi noapte s-a 
rugat la Dumnezeu, strigând "luminează-mi întunericul". S-a supus ascultării 
faţă de duhovnici şi călugări îndumnezeiţi. 

El a căpătat nenumărate experienţe ale vieţii duhovniceşti şi a atins un 
mare grad de sfinţenie. A păstrat tăcerea vreme de mai mulţi ani şi, atunci 
când i s-a cerut să vorbească, el a vorbit şi şi-a exprimat propria experienţă. 
De aceea, învăţăturile sale sunt o expresie a vieţii Sfântului Munte, dar, într- 
un sens mai larg, ele reprezintă o expresie a vieţii Bisericii, deoarece Sfântul 
Munte nu este o entitate absolută sau autonomă. Sfântul Munte exprimă viaţa 
Bisericii Ortodoxe. Astfel, putem observa marea sa importanţă. 

Am afirmat la început că opera Sfântului Grigorie Palama este paralelă 
cu a noastră. Acest lucru este foarte important şi vrem să punem un 
deosebit accent pe această latură. 

Mai întâi, observăm o căutare accentuată a lui Dumnezeu pe zi ce trece. 
Mulţi oameni caută să afle şi să posede adevărata cunoaştere a lui 
Dumnezeu. Unii, deoarece nu merg pe adevărata cale care conduce la 
cunoaşterea lui Dumnezeu, se descurajează şi ajung să-L nege pe Dumnezeu. 
Alţii, în loc să-L descopere pe adevăratul Dumnezeu, descoperă diferiţi idoli, 
cărora Ii se închină. Ca atare, idolatria este prezentă chiar şi în vremurile 
noastre. 

Apoi, se observă existenţa, chiar printre creştinii ortodocşi, a două mari 
curente. Oamenii se împart în două mari categorii. 

Prima categorie îi cuprinde pe cei ce pot fi numiţi pe bună dreptate 
adepţii lui Varlaam, care acordă prioritate raţiunii ei cred că în acest fel vor 
rezolva multe probleme, inclusiv prima şi cea mai importantă, adică 
cunoaşterea lui Dumnezeu. 

A doua categorie îi cuprinde pe aceia care, precum Sfântul Grigorie 
Palama, situează inima în centrul vieţii lor duhovniceşti - inima în înţelesul 
deplin acordat ei de către Tradiţia Biblică - Patristică. 

Ei urmează metoda care a fost experiată de către toţi Sfinţii Bisericii 
noastre. Ei s-au învrednicit de a atinge adevărata cunoaştere a lui Dumnezeu 
şi, desigur, adevărata comuniune cu Dumnezeu. 

Astfel, astăzi, există două mari curente, două moduri de viaţă. 

Şi, deoarece Biserica îl recunoaşte pe Sfântul Grigorie Palama drept un 
mare teolog, iar învăţăturile Sale aparţin Bisericii, noi suntem chemaţi să 
urmăm această cale. 

Tot ceea ce urmează va reprezenta viaţa şi învăţăturile Sfântului, 
adevăratul mod de viaţă, precum şi teologia Sfântului Grigorie, care, în 
realitate, reprezintă teologia Bisericii. Atunci când vom urma învăţăturile 
Sfântului Grigorie, vom putea rezolva multe probleme esenţiale cu care 
suntem permanent confruntaţi. 

2. 
ÎN SFÂNTUL MUNTE 



Mărturia sfinţilor nu este de ordin intelectual sau conjuncturi, ci este 
empirică. Sfinţii vorbesc din propria lor experienţă. Deoarece ei şi-au eliberat 
mintea din capcana raţiunii, patimilor şi a condiţiilor de mediu exterioare 
mintea Ie-a fost luminată de Harul divin şi Ie-a fost călăuzită spre vederea lui 
Dumnezeu, iar, mai apoi, au fost confirmaţi drept adevăraţi teologi ai 
Bisericii. Ei au vorbit despre Dumnezeu, deoarece au ajuns la vederea lui 
Dumnezeu. 

Sfântul Grigorie Palama, Arhiepiscopul Tesalonicului, aparţine acestei 
categorii. 

învăţăturile sale înfăţişează esenţa Tradiţiei Ortodoxe, care este, în fapt, 
calea isihastă de viaţă. De fapt, ceea ce numim isi-nasm reprezintă 
chintesenţa tuturor Sinoadelor Ecumenice, precum şi semnul caracteristic al 
marilor Părinţi ai Bisericii. Dacă i-am trata pe Sfinţii Părinţi departe de 
atmosfera isihiei ortodoxe, le-am face o nedreptate. 

Se observă faptul că mişcarea teologică contemporană se află într-o stare 
de contradicţie. Pe de o parte, se vorbeşte mult despre Sfinţii Părinţi, iar 
semnele învăţăturilor lor se pot observa în eforturile noastre de a ne susţine 
propriile idei, în vreme ce, pe de altă parte, noi respingem metoda folosită de 
Sfinţii Părinţi de a atinge punctul de unde ei ar putea vorbi de Dumnezeu într- 
un mod infailibil şi din inspiraţie divină. De aceea, noi trebuie să acordăm o 
mare atenţie modului .în care sfinţii vorbeau despre Dumnezeu. Acesta este, 

de fapt, scopul acestui capitol. Vom examina viaţa Sfântului Grigorie în 
Sfântul Munte. îl vom vedea la lucru în Grădina Maicii Domnului. 

Acest fapt este de mare importanţă deoarece vom vedea că sfântul nu a 
fost un filozof cerebral, de conjunctură, ci un mare Părinte care a căpătat o 
adâncă experienţă a vieţii duhovniceşti şi a ajuns la îndumnezeire, care, aşa 
cum el însuşi s-a exprimat, a experiat vederea Luminii necreate. 

Citatele sunt luate din biografia scrisă de prietenul şi fratele său de 
călugărie, Sfântul Filotei Kokkinos. Această biografie, scrisă de un sfânt, are 
multe elemente de autenticitate. 

1. VIAŢA SA ÎNAINTE DE VENIREA ÎN SFÂNTUL MUNTE 

Sfântul Grigorie a avut marea binecuvântare de la Dumnezeu de a fi 
trăit viaţa aghioritică, care reprezintă însăşi viaţa ortodoxă, chiar înainte de a 
fi vizitat Sfântul Munte şi de a fi devenit călugăr acolo. El fusese pregătit deja 
de la o vârstă fragedă înainte de a pleca în Sfântul Munte, unde el şi-a 
continuat, de fapt, viaţa pe care o trăise mai înainte. Această educaţie 
pregătitoare poate fi luată în consideraţie făcând referire la trei factori: 1) 
atmosfera prevalentă în Constantinopol la acea data; 2) viaţa cucernicilor săi 
părinţi; 3) educaţia pe care a primit-o. 

Să analizăm aceşti trei factori. 

în Constantinopol, pe vremea Sfântului Grigorie, exista un climat 
favorabil trăirii Tradiţiei Ortodoxe. Contribuţii decisive au avut în acest sens 
contactele cu Sfântul Munte, mănăstirile care se aflau în oraş şi în 
împrejurimile sale, precum şi învăţăturile Sfântului Simeon Noul Teolog, care 
au produs o adevărată revoluţie în acea vreme prin promovarea isihasmului 
drept calea cea mai sigură a apropierii de Dumnezeu. Sfântul Filotei 
Kokkinos, Patriarhul Constantinopolului, descrie această situaţie. El afirmă 
faptul că şi Constantinopolul acceptase înţelepciunea antică, se lepadase de 
ateism, de mituri şi alte inutilităţi şi împodobise acea înţelepciune cu adevărul 
şi credinţa în Unul Dumnezeu în Trei Persoane, precum şi cu Crucea şi 
simplitatea Evangheliilor şi, în acest fel, s-a dovedit a fi un slujitor 

recunoscător al adevăratei şi primordialei înţelepciuni 1 . Asfel, capitala s-a 
dovedit a fi oraşul înţelepciunii lui Dumnezeu. 

Aici se face distincţia între primul şi al doilea tip de înţelepciune, şi, după 
cum se ştie, prima dintre înţelepciuni reprezintă comunicarea omului cu 
Dumnezeu. 

Studiind operele Sfântului Grigorie Palama, putem corect aprecia ce 
înţelege Sfântul Filotei atunci când caracterizează adevărul Evangheliilor 
drept adevărata şi dreapta înţelepciune. Climatul isihast care predomina pe 
atunci în Constantinopol poate fi observat în atmosfera ce domnea în sânul 
familiei sale. 

Studiind viaţa părinţilor Sfântului Grigorie Palama, precum şi modul în 
care ei l-au crescut, putem observa influenţa exercitată de Sfântul Munte 
asupra oraşului, precum şi obiceiurile curat ortodoxe ale locuitorilor săi. Tatăl 
Sfântului Grigorie a fost nobil şi membru al senatului imperial. într-adevăr, el 
a fost cel ce s-a ocupat de educaţia nepotului împăratului, modelându-i mai 
ales personalitatea şi oferindu-i o educaţie duhovnicească 2 . El a fost educator 
nu numai al nepotului împăratului, dar chiar şi al împăratului însuşi. Astfel, i 
s-a încredinţat sarcina de "a preda virtuţile, dar şi de a fi un bun consilier, 
educator şi îndrumător duhovnicesc" 3 . în clipele când împăratul era copleşit 
de mânie, tatăl Sfântului Grigorie îl liniştea. împăratul îl iubea mai mult decât 
pe oricine altcineva, chiar mai mult decât pe rudele sale de sânge "datorită 
curăţeniei sale sufleteşti şi a felului său de a avea privirea aţintită doar spre 
sine şi spre Dumnezeu" 4 . Constantin, tatăl Sfântului Grigore, trăia viaţa 
isihastă în toată plenitudinea ei. De aceea, deşi se afla mereu la palatul 
imperial şi se întâlnea cu o mare mulţime de oameni zilnic " sobrietatea şi 
trezvia îl făceau să se întoarcă mereu spre sine şi spre Dumnezeu printr-o 
permanentă atenţie şi neîncetată rugăciune" 5 . 

El trăia într-o deplină trezvie a minţii şi într-o neîncetată rugăciune. 

Acest lucru a fost observat şi de către alţi oameni. Este binecunoscut 
faptul, din tradiţia patristică, că atunci când mintea se detaşează de lucrarea 
raţiunii şi este iluminată de har, omul poate să trăiască în lumea confruntată 
cu diferitele ei probleme şi să aibă, totuşi, o rugăciune neîncetată. 

Cei căsătoriţi, de asemenea, pot duce o astfel de viaţă, aşa cum putem 
observa în cazul tatălui Sfântului Grigorie Palama. Trăind astfel, nu numai el 
însuşi avea frecvente legături cu oameni duhovniceşti, asceţi şi călugări, dar 
şi copiii săi, încă din fragedă copilărie, se ataşau de astfel de oameni 
duhovniceşti. El a înţeles că educaţia este eficientă atunci când părinţii îi 
apropie pe copii de Biserică, şi, mai ales, de oamenii care trăiesc viaţa 
Bisericii. El şi-a dus întreaga familie la pustnici, nu numai copiii mai mari", c 
şi pe cei mici, care de-abia începeau să vorbească şi să înţeleagă ceea ce I 
se spunea" 6 . îndată ce se năşteau, el îi apropia pe copii de astfel de oamen 
duhovniceşti, deoarece considera că în acest fel ei ar putea fi modelaţi într-o 
legătură plină de afecţiune cu Dumnezeu. De fapt, cunoaştem o descriere a 
unei astfel de călătorii la părintele lor duhovnicesc, care trăia o viaţă solitară, 
de pustnicie, într-o mănăstire aflată dincolo de mare, deasupra Galatei. 
înainte de a părăsi această lume, tatăl său a fost tuns în monahism, "un mod 
de viaţă şi de conduită în care el era deja iniţiat" 7 . 

Acesta este un lucru semnificativ, deoarece ne arată faptul că tatăl 
Sfântului Constantin, deja căsătorit şi tată a multor copii, nu era deosebit de 
monahi; felul său de viaţă era cu adevărat monahal. El urma aceeaşi tradiţie, 
care era, de fapt, viaţa propovăduită de Evanghelii. 

Cu adevărat, felul său de viaţă monahal poate fi observat pe parcursul 
ultimelor sale clipe de viaţă. Atunci când soţia sa, mama Sfântului Grigorie, 
s-a apropiat de el şi l-a rugat înainte de moarte să-i ceară împăratului 
favoarea de a-i lua copiii sub protecţia sa din prietenie şi respect, el nu a 
consimţit, ci, privind către icoana Prea Sfintei Născătoare de Dumnezeu, a 
spus: "îmi las copiii nu în grija acestor stăpâni efemeri şi pământeşti, ci în 
grija împărătesei tuturor. Maica împărăţiei Cerurilor" 8 . 

Acest simplu fapt demonstrează bogăţia sa lăuntrică, precum şi conduita 
sa tipic monahală şi modul său de viaţă ascetic. 

El şi-a lăsat copiii în grija Prea Sfintei Născătoare de Dumnezeu. 

Sfântul Grigorie era cel mai vârstnic dintre copii, având pe atunci 7 ani. 

Dar şi mama lui dorea să devină monahie, lucru ce arată faptul că şi ea 
trăia acelaşi mod de viaţă ca şi bărbatul ei. 



22 



Oricum, după ce a cerut sfatul unor duhovnici, ea a amânat tunderea ei 
în viaţa monahală. Astfel, Sfântul Grigorie a crescut într-un mediu care 
respira permanent modul de viaţă monahal. Ataşat unor părinţi duhovniceşti, 
încă de la o vârstă fragedă şi având părinţi cu viaţă creştină îmbunătăţită 
care păstrau regulile monahale, el a primit deja de timpuriu armătura 
duhovnicească necesară pentru înaintarea sa ulterioară pe treptele vieţii 
duhovniceşti. Ceea ce afirmă Sfântul Filotei este un lucru de mare im- 
portanţă, şi anume că atunci când Grigorie şi fraţii săi au fost văzuţi la palat, 
demnitarii de rang înalt sau cei de un rang inferior au spus: "Aceştia sunt 
copiii sfântului" 9 . 

Pe lângă aceşti doi factori, în îndrumarea pe calea lui Dumnezeu a 
Sfântului Grigorie Palama, un rol important 1-a jucat întreaga educaţie pe 
care a primit-o încă din copilărie. în primul rând, aşa cum am scris mai 
înainte, el a fost încredinţat de către tatăl său, sub ocrotirea Prea Sfintei 
Născătoare de Dumnezeu. Iar Maica Sfântă 1-a acceptat şi 1-a ocrotit de-a 
lungul întregii sale vieţi. Prea Sfânta Născătoare de Dumnezeu s-a dovedit a 
fi pentru el "o minunată Maică dumnezeiască" 10 . Simţământul ocrotirii ei era 
atât de profund, încât încă înainte de a începe să studieze, el obişnuia să 
facă trei închinăciuni înaintea icoanei Prea Sfintei Născătoare de Dumenzeu şi 
să spună o rugăciune. Când proceda astfel, el era în stare să memoreze tot 
ceea ce citea. Dar, dacă uita vreodată să spună această rugăciune, el nu mai 
putea repeta sau recita ceea ce studiase". Acesta era un semn evident al 
ocrotirii de care el se bucura din partea Prea Sfintei Născătoare de 
Dumnezeu. 

Aceasta arată, de asemenea, felul în care Sfântul Grigorie a fost educat, 
într-adevăr, Prea Sfânta Născătoare de Dumnezeu 1-a îndemnat pe împărat 
să-l ia pe dumnezeiescul Grigorie sub supravegherea sa la palat şi să poarte 
grijă de tot ceea ce el avea nevoie pentru educaţia sa. 

Dar sfântul a fost hrănit mai departe cu înţelepciune duhovnicească. 

în anii adolescenţei s-a întărit în el dorinţa către viaţa monahală. 

El nu se încredea în sine însuşi, ci s-a apropiat şi a cerut sfatul părinţilor 
duhovniceşti cu darul discernământului, mai ales de la cei ce veneau din 
Sfântul Munte. Sfântul învăţase încă de la o vârstă fragedă, urmând exemplul 

cuviosului său tată, precum şi al sfintei sale mame, să ia legătura cu părinţi 
aghioriţi care L-au cunoscut personal pe Dumnezeu. Iată ce scrie biograful 
său: 

"Astfel, a preferat să se supună unor renumiţi părinţi şi predicatori ai 
virtuţilor, şi, mai ales, celor mai distinşi şi cunoscuţi duhovnici care veneau 
din Sfântul Munte Athos" 12 . 

Ei i-au propus să devină monah, să renunţe la lume, cu toate plăcerile ei, 
să-şi ia Crucea lui Hristos şi "să meargă drept către muntele pustiu şi 
sfânt" 13 . 

în acelaşi timp, ei l-au sfătuit ca, în cazul în care aceasta îi era greu 
pentru moment, adică să pornească dintr-o dată pe calea crucii, să trăiască o 
viaţă ascetică din acel moment. " Dar, tu va trebui între timp să te înfrânezi 
în toate şi să suferi trupeşte şi să trăieşti o viaţă plină de înfrânare înaintea 
oricăror alte lucruri" 14 . Aici observăm pregătirea tradiţională pe care a primit- 
o Sfântul Grigorie de la acei asceţi. Mai întâi el îşi mărturiseşte dorinţa celor 
ce puteau face distincţia între necreat şi creat. Apoi, ei îi oferă pregătirea 
tradiţională. Dacă ei l-ar fi sfătuit să rămână în lume, deoarece avea obligaţii 
către mama şi fraţii săi mai mici, dacă l-ar fi sfătuit să trăiască într-un mod 
superficial şi monoton, aşa cum, din păcate, se întâmplă astăzi, atunci, 
probabil, nu am mai fi avut un Sfânt Grigorie Palama. 

Oricum, ei l-au călăuzit pe calea unei grele vieţi ascetice propovăduită de 
Evanghelii, lucru ce reprezintă pregătirea tradiţională prin excelenţă. 

Printre aceşti părinţi duhovniceşti s-a aflat Teolept, Episcop al Filadelfiei, 
care a trăit vreme îndelungată în liniştea Sfântul Munte şi, mai apoi, a ajuns 
episcop al Bisericii lui Hristos, lucru care ne indică maniera ortodoxă de a 
alegere a cuiva la conducerea treburilor Bisericii. El s-a dovedit a fi cel mai 
bun părinte duhovnicesc al dumnezeiescului Grigorie şi l-a îndrumat în spiritul 
tradiţiei ortodoxe aghioritice. 

De aceea, chiar înainte să fi plecat în Sfântul Munte, Grigorie era 
pregătit pentru acest mod de viaţă îngeresc. Pentru Sfântul Grigorie, Teolept 
al Filadelfiei a devenit "mai mult tată şi iniţiator duhovnicesc decât, de fapt, 
cel mai bun dintre părinţi şi a fost în chip minunat iniţiat de acesta în practica 
sfintei sobrietăţi şi a rugăciunii minţii pe vremea când el încă trăia în lumea 

agitată" 15 . Astfel, dumnezeiescul Grigorie trăia într-o sobrietate ascetică şi a 
căpătat rugăciunea minţii la o vârstă relativ fragedă, încă înainte de a fi 
împlinit 20 de ani şi încă de pe vremea când încă trăia în lumea cu zgomotele 
şi tulburările ei. Aceasta este pregătirea pe care Sfinţii Părinţi o aplică fiilor 
lor duhovniceşti. Ei nu se consideră satisfăcuţi cu o pregătire de ordin moral, 
ci îi iniţiază, mai ales, în practica rugăciunii minţii şi a sfintei trezvii. 

Oricum, Sfântul Grigorie s-a arătat a fi destul de ascultător. El nu s-a 
mulţumit doar să pună întrebări părinţilor săi duhovniceşti, dar s-a şi supus 
sfaturilor lor. Astfel, el s-a dovedit a fi "o pasăre care zboară ca un fulger 
prin aer". El practica stăpânirea de sine şi înfrânarea, pentru că era pe deplin 
conştient că nimeni nu poate ajunge la iluminarea minţii până ce inima nu i s- 
a curăţat. El trăia o viaţă ascetică în ce priveşte hainele, încălţările, somnul, 
postul şi privegherea. El s-a lipsit nu numai de mâncărurile gustoase, ci şi de 
somn, mai ales de cel de dimineaţă. El se hrănea doar cu puţină pâine şi bea 
puţină apă, necesare doar pentru a-i menţine viaţa. Ducea o viaţă atât de 
ascetică încât unii credeau că îşi pierduse minţile. Luptând astfel încă pe 
vremea când locuia în Constantinopol, sfântul dovedea că îşi depăşea condiţia 
umană şi aflându-se încă "în zorii tinereţii şi în mijlocul lumii şi al celor 
materiale" el îşi stăpânea atât dorinţele, cât şi răzvrătirile trupeşti care apar 
odată cu adolescenţa - şi toate aceste lucruri într-un asemenea grad încât 
unii oameni "îl credeau a fi supraom" 16 . 

înainte de a pleca spre Sfântul Munte, sfântul căpătase suficiente 
experienţe de natură ascetică. Primise Harul Duhului Sfânt. în drumul său 
spre Sfântul Munte el s-a oprit la Muntele Papikio, între Tracia şi Macedonia, 
unde mulţi monahi duceau o viaţă ascetică. Sfântul Filotei afirmă că aceasta 
a fost lucrarea Providenţei cereşti, spre a le arăta acelora "pe înţeleptul 
Grigorie şi Harul divin care îl acoperea" 17 . Dumnezeiescul Grigorie le părea 
acelor monahi a fi "cu adevărat măreţ şi minunat... şi atât de profund în 
cuvânt, purtare, atitudine, mers, atenţie şi meditaţie" încât toţi care l-au 
văzut au fost uimiţi să descopere că, de fapt, admirau "un astfel de bătrân 
filosof în cuvânt, faptă şi gândire, aflat într-un trup atât de tânăr şi de 
fraged" 18 . 

înainte de a împlini 20 de ani, Sfântului Grigorie era locaş viu al lui 
Dumnezeu "plin de Duhul Sfânt" 19 , "un nevoitor şi un prieten al sfintei 

" ■ -n20 

rugăciuni . 

La Muntele Papikio el a intrat în dialog cu mesalienii sau cu cei se se 
autointitulează eutihiţi, înlăturându-le ideile greşite, inclusiv ideile că 
învăţăturile referitoare la Crucea lui Hristos erau active şi la profeţii Vechiului 
Testament. Astfel, Sfântul Grigorie Ie-a astupat gurile pline de învăţături 
blasfemiatoare şi s-a dovedit a fi "cel mai bun apărător al Ortodoxiei şi un 
adevărat general" 21 . Mulţi dintre ei, înţelegând faptul că toate cuvintele 
Sfântului Grigorie erau inspirate de Dumnezeu, au plecat în vizită la 
Constantinopol şi, după ce şi-au mărturisit eroarea în Biserică, au devenit 
membrii ei 22 vii. 

în această perioadă a vieţii sale, "puterea sa de discernământ devenise 
evidentă tuturor" 23 , întrucât Sfântul a dejucat planul unor eretici care au vrut 
să-l otrăvească. 

încă de la o vârstă fragedă, dumnezeiescul Grigorie a expe-riat viaţa 
isihastă a Bisericii, rugăciunea minţii şi primise deja darul discernământului. 
Părinţii aghioriţi care trăiau în Constantinopol îl pregătiseră cum se cuvine 
pentru plecarea sa în Sfântul Munte şi pentru a atinge marile măsuri ale vieţii 
duhovniceşti. Deci, atmosfera ce prevala atunci în Constantinopol, climatul or- 
todox din familia sa, precum şi educaţia tradiţională pe care o primise de la 
sfinţii săi învăţători l-au aşezat pe făgaşul Tradiţiei nepătate şi l-au făcut deja 
aghioritîncă înainte de a vizita Sfântul Munte. 

2. VIAŢA SA ÎN SFÂNTUL MUNTE 

Aflat sub ascultarea duhovnicilor săi, care i-au văzut dorinţa adâncă şi I- 
au sfătuit în consecinţă, a plecat în Sfântul Munte. Dorea să cunoască viaţa 
Sfântului Munte îndeaproape şi să fie iniţiat în tainele profunde ale vieţii 
duhovniceşti. El ajunse la Marea Lavră şi se duse la un monah pe numele său 
Nicodim "un om minunat în faptă şi în cunoaşterea lui Dumnezeu" şi binecu- 
noscut tuturor aghioriţilor 24 . Nicodim trăia o viaţă isihastă. Grigorie a intrat 
sub ascultarea sa şi a fost tuns de acesta în cinul monahal. 

In primii ani ai vieţii sale monahale a dus o existenţă de o mare 
severitate ascetică. Trăia în post şi priveghere, cu trezvia minţii şi neîncetată 
rugăciune. în acelaşi timp se ruga mereu la Prea Sfânta Fecioară Măria ca 
aceasta să-i fie mijlocitoare către Bunul Dumnezeu. Rugăciunea sa era 
neîncetată. El repeta mereu "luminează-mi întunericul". După doi ani de 
practică ascetică severă a avut o mare revelaţie. în perioada sa de retragere 
totală, adică "într-o tăcere şi atenţie încordată îndreptată către Dumnezeu", 
i-a apărut dinainte Sfântul Ioan Evanghelistul, nu în somn, ci în vedere 
duhovnicească şi i-a spus că fusese trimis de Prea Sfânta Fecioara Măria 
pentru a afla de ce se ruga către Dumnezeu ziua şi noaptea cu cuvintele 
"luminează-mi întunericul". Grigorie îi răspunse cu înflăcărare că îl ruga pe 
Dumnezeu să-l lumineze ca să poată afla şi îndeplini Voia Sa pentru mântuirea 
sufletului său. 

Atunci, Sfântul Ioan Evanghelistul i-a transmis mesajul Maicii Domnului. 

"Eu însămi te voi sprijini" 25 . Este important să spunem că această 
experienţă duhovnicească nu a fost un vis, ci o trăire reală, şi să ştim că 
între acestea există o mare deosebire. Trebuie spus, de asemenea, că acest 
lucru s-a întâmplat atunci când Grigorie şi-a îndreptat rugăciunea către 
adâncul inimii şi, deci, către Dumnezeu. Este binecunoscut faptul că aceasta 
este ceea ce Părinţii numeau mişcarea circulară a minţii şi, anume, aceasta 
se întâmplă când mintea, bine pregătită, se îndreaptă către inimă şi, de 
acolo, ţâşneşte către Dumnezeu. 

Timp de trei ani a rămas sub ascultarea marelui duhovnic Nicodim. 
După slăvită adormire întru Domnul a părintelui său duhovnicesc, merse la 
Marea Lavră pentru a-şi continua viaţa ascetică. A stat acolo timp de alţi trei 
ani, "uimind pe toţi prin comportare şi gândire duhovnicească" 26 . Când 
Sfântul Filotei spune că părinţii de acolo erau uimiţi de gândirea sa, vrea să 
spună, de fapt, că înţelepciunea lui Dumnezeu lucra în el ca urmare a vieţii 
sale ascetice şi a trăirii sale isihaste, curat ortodoxe. Părinţii au descoperit, 
astfel, că realitatea vieţii sale era chiar mai înaltă decât reputaţia pe care şi- 
o câştigase. Acolo a dus o viaţă încărcată de virtuţi, în deplină armonie a 
faptelor şi cuvintelor sale, atât în obşte, cât şi la retragerea sa în linişte, 
ducînd toate aceste lucruri spre desăvârşire. Sufletul său se dovedea a fi 

"aluat şi lăcaş a toată fapta bună" 27 . Sfântul îşi domina nu numai poftele şi 
patimile iraţionale, dar chiar şi lucrurile necesare şi naturale, într- adevăr, se 
spune că timp de trei luni nu a dormit aproape deloc, cu excepţia unei scurte 
perioade de timp, la amiază, după ce lua masa, fără ca în vreun fel oarecare 
creierul să-i fie afectat de lipsa somnului 28 . 

Aceste lucruri demonstrează marea valoare a vieţii ascetice creştine; 
însuşi trupul trebuie supus rigorilor ascezei, deoarece şi el trebuie pregătit 
pentru a primi Harul divin. Teologia nu este rezultatul sau rodul cunoaşterii 
intelectuale, ci mai degrabă este rod al unei experienţe personale, la capătul 
unei vieţi de mare luptă şi jertfă neîncetată. 

Timp de trei ani a practicat asceza şi la Marea Lavră. Apoi, se duse la 
Glossia "sfântul loc al anahoreţilor", acolo unde domnea "mult iubita isihie" 29 . 
Deci, după ce a dus lupta ascetică după toate regulile duhovniceşti, el s-a 
retras la mai multă linişte, la un loc destinat marii asceze. Acolo, lângă sfinţii 
isihaşti descoperi "cele mai adânci şi mai profunde taine ale energiilor minţii, 
precum şi cea mai cuprinzătoare şi cea dintâi vedere a lui Dumnezeu" 30 . 
Aceasta înseamnă că mintea sa se desprinsese de lucrarea raţiunii, de patimi 
şi de lumea înconjurătoare, intrase în inimă şi ţâşnise de acolo către vederea 
lui Dumnezeu. 

Acolo Sfântul aducea pe altarul inimii sale "rugăciunea neîncetată a minţii 
în duh şi adevăr" 31 . 

O prăpastie de smerenie, o dragoste adevărată către Dumnezeu şi 
aproapele, frângerea inimii şi lacrimi de pocăinţă, toate la un loc formau 
buchetul de roade ale acestei rugăciuni şi ale vederii lui Dumnezeu. Lacrimile 
curgeau neîncetat din ochii săi şi astfel ajunse la o mare trăire a iubirii către 
Dumnezeu, aşa cum doar puţini au cunoscut-o şi poate fi înţeleasă doar de 
către cei care au avut trăiri asemănătoare. 32 

El a rămas timp de doi ani în pustia de la Glossia. Din cauza atacurilor 
piratereşti a fost obligat să-şi părăsească pustnicia şi să plece la Tesalonic 
împreună cu ucenicii şi fraţii săi monahi. A rămas pentru puţină vreme în 
Tesalonic, deoarece nutrea dorinţa de a ajunge la Ierusalim. Oricum, ca un 
adevărat aghiorit, s-a rugat Bunului Dumnezeu spre a-1 lumina dacă este 
binecuvântată această călătorie, după cum afirma biograful său 33 . Dumnezeu 

i-a arătat în vedere că nu trebuie să facă această călătorie la Ierusalim, ci 
trebuie să rămână acolo 34 . La Tesalonic a fost făcut diacon, apoi, după voia lui 
Dumnezeu, a fost hirotonit preot. A primit acest dar dumnezeiesc ca un 
adevărat aghiorit. "A primit aceste sfinte şi dumnezeieşti daruri printr-o 
atitudine sfântă şi smerită" 35 . Pregătirea primită la Constantinopol şi în 
Sfântul Munte, dar, mai ales, binecuvântarea lui Dumezeu, i-au o i f darul 
preoţiei al Prea înaltului Dumnezeu. După hirotonie, plecă cu ucenicii la 
Verroia. Acolo, puse bazele "unui sfânt locaş dedicat dumnezeieştii meditaţii. 
Trăia într-o profundă isihie. De-a lungul întregii săptămâni nu ieşea şi nu 
primea pe nimeni pentru discuţii." 

Altfel spus, trăia ca un sihastru, doar în rugăciune către Dumnezeu. 
Doar sâmbăta şi Duminica ieşea din chilie pentru a săvârşi Sfânta Liturghie, 
pentru a se împărtăşi şi pentru a da sfaturi fraţilor săi duhovniceşti 36 . 

Acum, trecu pragul a 30 de ani de viaţă. Asceza sa atinse o maximă 
severitate deoarece era sănătos din punct de vedere fizic şi destul de tânăr. 

Permanent îşi istovea trupul cu postul şi privegherea, încercând să-l 
supună întru totul duhului. Prin stăpânire de sine şi trezvie el curăţă şi limpezi 
ochiul sufletului, care este, de fapt, mintea, şi, astfel, prin rugăciunea 
neîncetată el îşi înălţa mintea la Dumnezeu şi o unea cu El 37 . Desigur, 
aceasta nu se întâmplă peste noapte, doar prin efortul ascetic al omului. 

Dar asceza este esenţială ca o expresie a voinţei personale, pentru a 
pregăti comuniunea şi unirea cu Dumnezeu, dar numai prin Mila lui 
Dumnezeu coboară Harul divin prin care se săvârşeşte unirea. Deoarece 
mintea nu se poate uni cu inima şi să ajungă astfel la vederea lui Dumnezeu 
fără Harul divin. 

întrucât sfântul trăia o astfel de viaţă "roadele Duhului se revărsau cu 
îmbelşugare asupra sa" 38 . Toţi erau uimiţi de faptele, dar şi de cuvintele 
sfântului. Toţi considerau că viaţa sa era o minune ce depăşea puterile 
acestei lumi şi îl vedeau ca pe o fiinţă cerească 39 . Harul din sufletul său 
pătrunse până în adâncurile fiinţei sale. Asfel, marea asceză pe care şi-o 
impusese nu îi slăbea organismul, ci îl transfigura. După afirmaţiile biografului 
său, sfântul era curăţit de izvoarele de lacrimi neîncetate, iar faţa sa era 
iluminată ca soarele atunci când ieşea din liniştea ce şi-o impusese sau când 

slujea Sfânta Liturghie 40 . Peste alţi cinci ani, în urma invaziei ilirilor sau 
albanezilor, fu obligat să se întoarcă la Marea Lavră din Sfântul Munte. 
Aşadar, reveni în Sfântul Munte pentru a-şi continua luptele ascetice. El se 
afla alături de fraţi atunci când se săvârşea o slujbă de priveghere sau 
Sfânta Liturghie, iar în tot restul timpului se afla singur în rugăciune 
neîncetată către Dumnezeu. El se afla "singur cu Dumnezeu în deplină tăcere 
fără a ieşi din chilie spre a se întâlni sau discuta cu cineva sau a fi văzut cu 
ceilalţi fraţi" 41 . Doar sâmbăta şi Duminica putea fi văzut cu ceilalţi. Sfântul 
Grigorie i-a întrecut în practica ascezei, dar el năzuia să ajungă la aşa 
numita "theoria", vederea lui Dumnezeu, la unirea directă, iluminare şi 
îndumnezeire; la dragostea absolută, şi asemănarea cu Dumnezeu; la înalta 
şi nemincinoasa cunoaştere a lui Dumnezeu "prin rugăciune neîncetată, 
isihia minţii, smerenie şi pocăinţă" 42 . Sfântul era perfect conştient că viaţa 
activă nu era suficientă, deoarece dacă nu se caută cunoaşterea lui 
Dumnezeu, fiinţa umană poate fi coruptă şi există marea primejdie de a 
ajunge la fariseism. 

Apoi, biograful său, Sfântul Filotei Kokkinos prezintă un lung pasaj din 
operele Sfântului Grigorie Palama, care indică calea ce trebuie urmată spre a 
ajunge la îndumnezeire şi comuniune personală cu Dumnezeu. El îl citează 
deoarece, aici, Sfântul Grigorie vorbeşte din propria sa experienţă şi arată 
exact tot ceea ce a făcut spre a atinge comuniunea cu Dumnezeu şi, în acest 
fel, cunoaşterea lui Dumnezeu. 

Am să dau un rezumat al acestui text, deoarece îl consider important, şi 
întrucât el indică metodele ce trebuie urmate spre a fi mântuiţi şi spre a 
atinge îndumnezeirea. Aceasta este cărarea bătută a tuturor sfinţilor şi 
trebuie subliniat acest lucru deoarece, din păcate, mulţi dintre noi încearcă să 
deschidă alte căi prin propriile lor teorii filosofice şi psihologice. Dar calea 
sfinţilor este cea mai sigură. 

După Sfântul Grigorie, mintea trebuie să se detaşeze de lucrurile 
dinafară, de răspândirea ei în lume, şi trebuie să-şi îndrepte atenţia spre 
inimă. 

De îndată îşi vede "îngrozitoarea mască ce o poartă prin permanentul ei 
vagabondaj". Văzându-şi urâţenia, cu amărăciune hotărăşte curăţirea ei. 

30 



Când ai îndepărtat această urâtă mască a omului superficial, mintea se 
întoarce în inima ta şi acolo se roagă neîncetat lui Dumnezeu "în taină". 
Astfel, se capătă rugăciunea minţii. Apoi Dumnezeu îţi dă darul numit pacea 
gândurilor, o pace care aduce smerenia, care este indispensabilă tuturor 
virtuţilor. 

De la pacea gândurilor şi de la smerenie vin toate celelate virtuţi, în 
centrul cărora se află iubirea. în pragul tuturor acestora te aşteaptă intrarea 
în veacul ce va să fie, luminat de o bucurie inegalabilă şi neştricăcioasă. 

Sărăcia este maica eliberării de griji, iar eliberarea de griji este maica 
atenţiei şi a rugăciunii, iar acestea două dau naştere la pocăinţă şi lacrimi. 

Lacrimile spală şi curăţesc tot ceea ce se află înlăuntrul acelei măşti 
îngrozitoare. Doar atunci calea virtuţilor devine mai uşor de străbătut, iar 
conştiinţa devine curată. Iar din acestea răsare bucuria desăvârşită, iar 
plânsul se transformă din durere într-o dulceaţă divină şi rugăciunea devine 
slavoslovie. 

Toate aceste lucruri de până aici sunt daruri ale făgăduinţei, ale unor 
chezăşii de Sus. Mintea, eliberată după acest efort ascetic, depăşind raţiunea, 
toate lucrurile inteligibile, precum şi imaginaţia, se prezintă surdă şi mută 
dinaintea Domnului şi este iluminată. Persoana care ajunge la iluminare 
devine naturală, intrând pe adevărata cale a vieţii, şi urcând pe munţii 
eternităţii. Şi "ce privelişte minunată îl aşteaptă"! Fără a se despărţi de 
materie, el urcă cu ajutorul forţei de negrăit a Duhului şi astfel "aude cuvinte 
de negrăit şi vede nevăzutul. Şi, mai apoi, el poate fi şi se află în totală 
răpire, chiar dacă cu trupul se află departe de acele locuri şi, rivalizând cu 
neobosiţii lăudători ai lui Dumnezeu, el devine un alt înger al lui Dumnezeu 
pe pământ." 

în acelaşi timp, mintea ajunge la vederea luminii necreate. Sfântul 
Grigorie ne asigură că Lumina se află pretutindeni, dar nu străluceşte la fel 
pentru toţi. Este văzută după curăţia inimii fiecăruia şi după voia lui 
Dumnezeu, Care dăruieşte lumina. în orice caz, când mintea omului este 
iluminată, atunci ea devine lăcaş al multor frumuseţi dumnezeieşti. 

Din vederea Luminii necreate izvorăşte întreaga virtute, precum şi 
neputinţa sau dificultatea de mişcare spre rău. De aici, izvorăsc darurile 

teologhisirii, al facerii de minuni, al profeţiei şi al înainte vederii. Peste toate 
acestea, persoana respectivă ajunge şi la cunoaşterea celor viitoare. Marele dar 
al acestei pregătiri îl reprezintă "întoarcerea minţii către sine": revenirea 
tuturor energiilor sufletului către minte şi a energiilor divine tot către minte, 
prin care persoana se întoarce la străvechea şi indescriptibila frumuseţe 43 . 

Acest fragment pare să cuprindă nu numai calea pe care el însuşi a 
urmat-o pentru a ajunge la îndumnezeire şi la neminci-noasa teologie, dar şi 
calea pe care toţi creştinii ortodocşi trebuie să o urmeze pentru a fi vindecaţi 
şi mântuiţi. 

Mai mult, el arată calea pentru propria noastră vindecare. Aceasta este 
calea ortodoxă a mântuirii omului. Şi dacă citim acest pasaj cu atenţie, 
precum şi alte lucrări de referinţă ale Sfântului, vom vedea că nici o altă 
filosofie sau psihologie contemporană care sugerează alte căi antitradiţionale 
de vindecare nu-şi găsesc vreun suport aici. Nici o psihoanaliză modernă nu 
poate fi oglindită în aceste cuvinte ale Sfântului Grigorie, deoarece Sfântul 
Grigorie ne indică o cale complet opusă aceleia a psiho-terapiei umaniste. 

Sfântul Filotei, prezentându-ne călătoria Sfântului Grigorie Palama spre 
îndumnezeire, şi, mai ales, referindu-se la descrierile făcute de acesta cu 
privire la călătoria sa, afirmă că aceste cuvinte nu aparţin înţelepciunii 
omeneşti, ci ale unui sfânt aghiorit ajuns la asemănarea cu Dumnezeu: "a 
acelei minţi cereşti şi îndumnezeite şi a acelei exprimări divine şi cu adevărat 
înţelepte" 44 . 

După ce Sfântul Grigorie a ajuns la iluminarea minţii sale, precum şi la 
îndumnezeire, era de aşteptat ca el să aibă vederi dumnezeieşti în lumină. în 
timpul privegherilor de la Marea Lavră "retrăgându-şi mintea de la cântările 
dumnezeieştilor slujbe, el revenea către sine şi prin sine ajungea la 
Dumnezeu; şi, deodată, lumina divină de Sus strălucea în jurul său, luminând 
cu razele sale atât ochii trupeşti, cât şi pe cei ai sufletului" şi, astfel, putea să 
vadă lucruri care aveau să aibă loc cu mulţi ani mai târziu. L-a văzut astfel pe 
stareţul mănăstirii Marea Lavră, Macarie, îmbrăcat în veşminte arhiereşti. Şi, 
într-adevăr, Macarie a devenit mai târziu Arhiepiscop al Tesalonicului 45 . 

Intr-o altă vedere el a văzut-o pe însăşi Maica Domnului asu-mându-şi 
protecţia asupra sa, adică, uşurându-i toate nevoile materiale, astfel încât el 
şi ucenicii săi să se poată dărui în întregime vieţii lăuntrice isihaste. 

De asemenea, în timpul meditaţiei şi a rugăciunii isihaste, când aripa 
somnului îl umbrea, avu o vedere de la Dumnezeu, Care îi arăta că i se 
dăduse darul teologiei şi că trebuie să-i facă şi pe alţii părtaşi învăţăturilor 
sale 46 . 

Şi, astfel, ocrotit de acea sfântă vedere, dar mai ales de puterea 
Sfântului Duh, care îşi aflase, de asemenea, locaş în el. Sfântul scrise diferite 
omilii. 

Prima dintre ele fu dedicată Sfântului Părinte Petru, fondator al Sfântul 
Munte. 

Cea de-a doua omilie era dedicată Intrării în Biserică a Maicii Domnului şi 
ea ne revelează întreaga viaţă isihastă pe care o ducea Sfântul la acea dată 47 . 
După aceea, a fost ales stareţ al Sfintei Mănăstiri Esfigmenu din Sfântul 
Munte. Lumina fusese aşezată în sfeşnic. Aici şi-a demonstrat toate marile 
sale daruri. Sfântul Filotei enumera minunatele sale calităţi, şi, citindu-le, 
înţelegem că ele sunt oglinda modului de viaţă atonit. Sfântul Grigorie era 
"simplu în felul său de a trăi, liber în judecăţile sale, dulce în conversaţie, 
smerit şi apropiat celor care erau serioşi şi smeriţi, demn şi neclintit faţă de 
leneşi şi trufaşi, iertător faţă de cei ce se depărtau de păcat, el însuşi 
propovăduind îndepărtarea de păcate şi pocăinţa prin faptele şi cuvintele 
sale" 48 . El îi călăuzea pe monahi prin curgerea plină de sevă a cuvintelor sale, 
şi avea grijă personal de bunul mers al mănăstirii. Monahii săi îl iubeau atît 
de mult încât atunci când a plecat de la stăreţia mănăstirii, ei nu au mai vrut 
să rămână în acel loc, ci s-au împrăştiat, unii în pustie şi sihăstrie, alţii sub o 
strictă ascultare şi severă asceză, iar alţii în cea mai perfectă anahoreză", 
deoarece nu putuseră rămâne cu Sfântul pentru totdeauna 4ţ) . La Mănăstirea 
Esfigmenu el a făcut şi minuni care arătau faptul că Harul lui Dumnezeu 
sălăşluia din belşug în inima sa. 

Dar el ducea mereu dorul vieţii sihăstreşti. De aceea, el a renunţat la 
stăreţie şi s-a întors înapoi la schitul de la Marea Lavră, unde trăia în mult 
îndrăgita sa isihie 50 . 

Tocmai în această perioadă a vieţii sale, ereticul Varlaam apăru în 
Tesalonic şi îşi începu răspândirea teoriilor sale neortodoxe şi rupte de Sfânta 
Tradiţie. 

Luptele Sfântului împotriva ereticului Varlaam începură tocmai în acea 
vreme. Grigorie fusese îndelung pregătit de către Harul divin şi acum era pe 
deplin pregătit să se opună ideilor umaniste ale lui Varlaam. 

Varlaam susţinea că se poate ajunge la Dumnezeu prin intermediul 
filosofiei şi al raţiunii, în timp ce Sfântul Grigorie Palama, după ce străbătuse 
calea ce duce la cunoaşterea lui Dumnezeu, susţinea învăţătura ortodoxă că 
doar prin curăţirea inimii poate fi văzut Dumnezeu. 

Nu-mi stă în intenţie să relatez întreaga poveste a vieţii sale. 

în plus, titlul acestui capitol este "Practicarea ascezei în Sfântul Munte". 

în întreaga poveste a bătăliei sale duse împotriva lui Varlaam, voi 
menţiona doar acele elemente care ne indică viaţa sa isihastă, dar şi roadele 
practicii sale ascetice în Sfântul Munte. 

3. ASPECTE ISIHASTE ALE LUPTELOR SALE 

Atunci când noua erezie şi-a făcut apariţia, lucru care, dacă ar fi devenit 
dogmă ar fi îndreptat Biserica spre agnosticism, sarcina de a i se opune 
acesteia i-a revenit Sfântului Grigorie Palama. Sfântul era deja recunoscut 
drept un fiu credincios şi vrednic al Bisericii, având experienţele duhovniceşti 
necesare pentru a-şi asuma această sarcină dificilă. Varlaam se apropiase de 
simplii monahi ca să observe cum se rugau aceştia. 

Scopul lui, însă, nu era acela de a învăţa rugăciunea minţii şi de a căpăta, 
astfel, vederea Luminii necreate, ci de a-i defăima pe aceştia şi de a ataca 
isihasmul. Aşadar, "vai, el îi ataca pe dascăli şi sfânta lor ştiinţă, care era, de 
fapt, rugăciunea către Dumnezeu şi vederea mistică a Domnului, cu 
neruşinare numindu-i eretici pe înşişi păstrătorii şi veghetorii sfintelor 

I'-' ■ ii S1 
ucrari . 

în clipa în care Sfântul Grigorie a aflat despre învăţăturile propovăduite 

de Varlaam, îi recunoscu erezia de îndată. Având experienţa de a discerne 

între creat şi necreat, între duhul înşelăciunii şi cel al Adevărului, el spuse în 

mod profetic: "Am aflat de la binecuvântaţii părinţi din vechime că erezia va 
invada Biserica lui Hristos, chiar în vremea generaţiei actuale". 

Văd, din păcate, că previziunile acelor oameni sfinţi se adeveresc. 
Deoarece cred că şarpele - autor al răului şi al tuturor relelor - nu-şi putea 
afla un instrument mai potrivit şi mai abil în afirmarea minciunii, decât 
acesta" 52 . în acest moment dificil pentru Biserica lui Hristos, Mitropolitul 
Isidor al Tesalonicului, după multe consultări cu alte persoane, hotărî să-1 
cheme din singurătate şi din Sfântul Munte "pe înţeleptul Grigorie, cel cu 
darul teologiei şi marea înţelepciune a Duhului, care prin darurile primite, 
talent şi har dumnezeiesc, ar putea mai bine decât oricare altul, să 
îndeplinească această misiune" 53 . I-a scris Sfântului Grigorie şi, mai degrabă, 
l-au implorat să ducă la bun sfârşit acest lucru. Sfântul fu convins de 
necesitatea împlinirii acestui lucru, şi "judecând că există o vreme pentru 
pace, dar alta şi pentru război", părăsi liniştea Sfântul Munte şi sosi la 
Tesalonic împotriva voinţei sale, dar şi cu smerenia sa. împotriva voinţei 
sale, deoarece el a prevăzut greaua încercare pentru Biserică cauzată de 
erezia lui Varlaam 54 . 

Ca un adevărat părinte isihast, când a aflat tot ceea ce afirma Varlaam la 
Tesalonic, "se întrista profund, se simţi adânc rănit sufleteşte" şi cu ajutorul 
Harului Duhului Sfânt văzu clar felul în care lucrurile urmau să se 
desfăşoare 55 . Nu se mulţumi câtuşi de puţin doar cu durerea provocată de 
părerile eretice ale lui Varlaam, ci făcu un efort de reconciliere. El îi trimise lui 
Varlaam, prin diferite persoane şi prieteni, mesaje prin care îl invita să 
înceteze atacurile la adresa părinţilor isihaşti. 

Dar Varlaam, cuprins de necuratul demon, îşi intensifică atacurile. 
Atunci, Sfântul făcu efortul de a-1 întâlni personal. 

Cei doi se întâlniră, şi Sfântul Grigorie îl rugă să propovăduiască doar 
acele lucruri pe care le învăţase, şi anume cele legate de filosofie, iar nu pe 
cele de care nu avea cunoştinţă. Dacă acesta continua să explice isihasmul 
prin prisma propriilor sale opinii, nu numai că isihaştii l-ar fi considerat un 
neştiutor şi un neruşinat, dar până la urmă va fi fost alungat, trebuind să se 
căiască de faptele sale dezonorante, care nu-i pot aduce nici un folos. 

Varlaam nu fu de acord să dea ascultare acestor sfaturi împăciuitoare ale 
sfântului. 

Abia din acel moment Sfântul Grigorie începu să scrie şi să dea o replică 
fermă opiniilor lui Varlaam. într-adevăr, Sfântul se folosi de învăţăturile 
clasice ale tuturor Sfinţilor Părinţi, atunci când aceştia luptau pentru 
apărarea credinţei nepătate şi pentru Adevărul Ortodox: "deoarece ştiu şi 
sunt îndemnat de Harul Domnului să lupt cu toată puterea de partea 
Adevărului întru Domnul, şi sunt gata să sufăr orice insulte alături de umilii 
mei fraţi, decât să mă bucur de plăcerile trecătoare ale bunei reputaţii din 
partea lumii deşarte, şi cred că batjocura suferită alături de fraţii mei întru 
Hristos este mai de preţ decât toate comorile întregii lumi" 56 . 

Ca un alt Moise el conduse lupta poporului ortodox împotriva noului 
Faraon, ereticul şi filosoful Varlaam. Sfântul a trebuit să îndure multe 
suferinţe, mai apoi de-a lungul vieţii sale, dar Ie-a întâmpinat pe toate cu 
credinţă în Domnul, îngăduinţă şi răbdare - dar mai ales cu îndelungă 
răbdare. Atunci a scris el "Triadele", tratatul care, după completările 
ulterioare, a dat formă finală lucrării sale binecunoscute "Apărarea sfinţilor 
isihaşti". 

Prima secţiune a primei Triade se referă la înţelepciunea lumească şi 
gradul până la care monahii pot face uz de ea. în a doua parte el dezvoltă 
tema întoarcerii minţii în inimă, afirmând că cei ce năzuiesc la isihia ortodoxă 
trebuie să aibă grija de a-şi păstra mintea înlăuntrul trupului. Iar în partea a 
treia el analizează "Cele cu privire la lumina şi iluminarea divină şi sfânta 
răpire, precum şi desăvârşirea întru Hristos Domnul". 

Celelalte trei părţi ale celei de a doua Triade au aproape acelaşi 
conţinut, dar dezvoltă subiectele mai pe larg, analizând textele scrise ale 
ereticului Varlaam 57 . 

în acest moment crucial de la începutul luptei sale, Sfântul Grigorie 
rămase la Tesalonic timp de trei ani. Oricum, fiind el însuşi un trăitor al 
rugăciunii inimii, înfruntă erezia într-o manieră isihastă. Nu s-a tulburat însă 
prea tare. Deşi era întristat de răutatea ereziei, inima sa era cuprinsă de o 
pace nesfârşită. 

In Tesalonic el a încercat să trăiască ca şi în liniştea Sfântului Munte. 
Viaţa sa fiind prin excelenţă cea a unui aghiorit, atunci când a plecat din 
Sfântul Munte, el şi-a făcut din lume o chilie. Nu şi-a pierdut deloc 
identitatea. 

Biograful său ne informează că în vreme ce propovăduia sau scria, îşi 
petrecea mai tot timpul "în tovărăşia pocăinţei, însingurării şi a tăcerii, 
întâlnindu-se în rugăciune doar cu Domnul, aşa cum îi era obiceiul". 

Deoarece pierduse iubita sa linişte şi retragere din lume, el îşi construi o 
căsuţă pentru sine "în cea mai mare adâncime lăuntrică", departe de toate 
sunetele şi zgomotele lumii: "acolo se retrăgea, şi zi şi noapte, aflând, pe cât 
posibil, binecuvântările însingurării" 58 . 

Prin acest tip de comportament Sfântul ne arată cum trebuie duse luptele 
pentru cauza Ortodoxiei. Adică, în fapt, nu putem lupta prin mijlocirea 
propriilor noastre patimi. Nu se poate ca în numele luptelor pentru păstrarea 
credinţei să neglijăm pacea şi liniştea lăuntrică. 

Aşadar, Sfântul Grigorie s-a dovedit a fi o dată mai mult un adevărat 
aghiorit prin modul său de viaţă. într-adevăr, în vremea unei asfel de 
rugăciuni, din perioada luptelor sale cu Varlaam, făcută din adâncul inimii 
"adesea se întâmpla ca lumina divină să coboare asupră-i şi să strălucească 
împrejur." 55 

Sfântul era scăldat de lumina necreată. 

Ca un adevărat aghiorit aflat sub ascultare, el simţea nevoia să meargă 
la părinţii din Sfântul Munte pentru a căpăta noi puteri în luptele sale pentru 
cauza divinităţii şi pentru a primi binecuvântarea lor, imitându-1 astfel pe 
marele Apostol al neamurilor, Sfântul Apostol Pavel. Astfel, plecă în Sfântul 
Munte împreună cu Mitropolitul Isidor al Tesalonicului, le spuse despre 
scrierile sale, le arătă interesul şi preocuparea în apărarea isihiei şi a vederii 
lui Dumnezeu şi le prezentă acestora flecărelile şi blasfemiile oponenţilor săi, 
precum şi metodele prin care li se opunea acestora. în cele din urmă le ceru 
binecuvântarea şi hotărârea în legătură cu aceste lucruri 6 ". 

în acest fel, el nu acţiona doar ca un aghiorit, ci şi ca un adevărat 
apărător al Ortodoxiei. Deoarece în marile probleme ale credinţei şi dogmei, 
Ortodoxia accepta experienţa celor îndumnezeiţi. Şi, întrucât în Sfântul 

Munte, bastionul Ortodoxiei, există întotdeauna dintre aceia care "au fost 
iluminaţi prin trăire", ajutorul şi binecuvântarea lor sunt absolut necesare. 
Aceasta ne indică modul în care trebuie să scriem şi să vorbim. Trebuie să 
primim confirmări în ce priveşte propria noastră experienţă, cu alte cuvinte 
să-i lăsăm pe cei iluminaţi să ne dea binecuvântarea că mergem cu adevărat 
pe calea mântuirii. Iar dacă nu avem experienţă, cu atât mai mult avem 
nevoie de sfaturile celor îndumnezeiţi. Părinţii aghioriţi, cunoscându-1 pe 
Sfântul Grigorie Palama, dar, în acelaşi timp, recunoscându-1 ca un adevărat 
teolog şi mărturisitor al credinţei, l-au apreciat ca atare, l-au aprobat şi i-au 
binecuvântat scrierile şi luptele sale. Tocmai în acea perioadă părinţii au 
aprobat faimosul Tom Aghioritic, care a fost scris de acelaşi Sfânt Grigorie şi 
care a jucat mai apoi un rol important şi decisiv în luptele împotriva 
filosofilor antiisihaşti. 

Voi trece peste celelate lupte ale sale, precum şi peste problemele legate 
de lucrările primelor două Sinoade, care au avut loc în Constantinopol şi care 
au aprobat învăţăturile Sfântului Grigorie. Totuşi, trebuie să nu uit a menţiona 
un eveniment important care atestă faptul că, aflându-se în Constantinopol, el 
continua să trăiască o viaţă de isihie ca un adevărat aghiorit. 

Deoarece nu se poate scrie sau vorbi despre isihasm, iar 
comportamentul tău să fie antiisihast. Când, în timpul războiului civil dintre 
Ioan Paleologul şi Ioan Cantacuzin, patriarhul Ioan Calecas şi-a schimbat 
părerile în ceea ce privea isihasmul şi pe Sfântul Grigorie Palama, creând 
astfel probleme prin dezbinările aduse în cadrul turmei sale ce o păstorea, 
Sfântul Grigorie mereu sfătuia "să fie pace şi înţelegere în toate" 61 . Din 
păcate, însă, nu a fost ascultat. Atunci, Grigorie se retrase brusc şi, după ce 
a căutat un locşor în apropierea oraşului pentru a rămâne doar cu sine şi cu 
Dumnezeu într-o atmosferă de linişte "precum Dumnezeiescul Ieremia, el 
deplânse neascultarea şi completa debusolare a acestei generaţii" 62 . 

Oricum, se apropiau zile din ce în ce mai grele pentru Sfântul Grigorie. 

El a fost condamnat la închisoare. Astfel "vai, fiul luminii, strălucitul 
predicator", după multe calomnii, "fu condamnat la întuneric şi la temniţă 
grea ca un criminal oarecare" 63 . Dar cum s-a putut oare sfântul obişnui cu o 

astfel de situaţie? Cum a trăit el oare în temniţa întunecoasă? Biograful său, 
Filotei Kokkinos, ne dă câteva indicii. 

Grigorie petrecu patru ani în temniţă şi îl întrecu chiar pe proorocul 
Ieremia. 

Trupul său era bolnăvicios şi fragil, având nevoie de îngrijiri medicale 
aproape permanente. Dar acest lucru nu l-a îngrijorat prea mult pe Sfânt. 

El era îngrijorat mai ales de îndoita stricăciune a omenirii. 

Pe de o parte, existau neînţelegeri şi ură între oameni, iar pe de altă 
parte, credinţa apostolică şi patristică în Dumnezeu erau aproape anulate, o 
dată cu introducerea învăţăturilor inovatoare şi prin amestecarea lor cu 
adevăratul Cuvânt al Adevărului. Ceea ce însă l-a îndurerat pe Sfânt cel mai 
mult era faptul că toate aceste lucruri emanau de la "cei ce păreau a fi 
proteguitorii şi conducătorii Bisericii". 

Dar, în vreme ce se gândea la aceste lucruri, Sfântul pronunţa adesea 
cuvântul profetului David: "Fie Mila Ta spre noi, precum am nădăjduit întru 
Tine", iar alteori cuvintele Sfântului Ioan Hrisostom "Slavă Ţie, Doamne, 
pentru toate". 

El îmbina în rugăciunea sa mulţumirile aduse Domnului cu supunerea 
propriei sale fiinţe, cât şi a credinţei ortodoxe, judecăţilor lui Dumnezeu. El 
însuşi făcuse tot ceea ce fusese cu putinţă. Acum, Dumnezeu trebuia să 
intervină. în toate încercările şi amărăciunile sale el a rămas "neclintit şi ferm 
în toate", datorită credinţei sale în Dumnezeu, şi, în acelaşi timp, a rămas 
neatins de foc, precum cei trei tineri aflaţi în cuptorul încins "lăudându-L pe 
Domnul în mod perceptibil şi inteligibil, compunând superbul imn de credinţă 
în cuvinte şi în scrieri". El a înfruntat aceste grele suferinţe cu mulţumiri 
aduse Domnului şi credincioşie în Pronia Cerească. 

în paralel, a scris despre Adevărul dreptei credinţe. Şi nu numai că nu a 
fost distrus de atacurile răului, dar, întâmpinându-le cu curaj şi credinţă în 
Dumnezeu, el i-a eliminat prin lumina învăţăturilor sale "pe slujitorii şi 
conducătorii relei credinţe". Aflându-se în închisoare, Sfântul s-a gândit că 
acum era vremea "pentru isihia minţii şi pentru desăvârşita adorare a 
Domnului" şi se dedică acestor lucruri "zi şi noapte". în acelaşi timp, studiind 
operele Sfinţilor Părinţi, a scris şi a vorbit despre Ortodoxie 64 . 

Acest comportament al Sfântului Grigorie ne demonstrează cea mai 
desăvârşită conlucrare a isihasmului cu acţiunea. Activitatea legată de 
apărarea Ortodoxiei şi taina dreptei credinţe trebuiau să aibă loc într-un 
climat isihast. 

Nu putem vorbi sau scrie fără linişte, fără pacea inimii, cu tot conţinutul 
ei ortodox. 

Acesta este un semn caracteristic al tuturor sfinţilor. îl găsim la Sfântul 
Maxim Mărturisitorul, care era un Părinte isihast şi în acelaşi timp un 
mărturisitor al credinţei. Găsim acelaşi lucru la Sfântul Vasile cel Mare, la 
Sfântul Grigorie Teologul şi la mulţi alţi Sfinţi. 

Schimbarea ce a avut loc în climatul ecleziast şi în cel politic au dus nu 
numai la eliberarea Sfântului din închisoare, dar, mai ales, la înscăunarea lui 
ca Mitropolit al Tesalonicului pentru a ajuta la întoarcerea păcii şi a curăţirii 
Bisericii de ciuma ereziei. Deoarece zeloţii din Tesalonic nu îi permiteau să 
intre în oraş pentru a fi înscăunat, Sfântul se duse în iubitul său Sfânt Munte. 
Acolo se odihni după luptele duse pentru apărarea credinţei celei drepte şi 
nepătate. Părinţii aghioriţi l-au primit cu mare bucurie, deoarece îi duseseră 
dorul de atâta amar de vreme şi, astfel, în fiecare zi, ei se împărtăşeau de 
"preaplinul inimii" şi doreau să-l ţină acolo până se va fi instaurat pacea şi 
armonia în Tesalonic. Acelaşi lucru îl nutrea şi Sfântul Grigorie 65 . 

După câţiva ani, oamenii îşi recunoscură greşelile şi "fură dornici să-l 
aibă în mijlocul lor pe bunul păstor". Ei pregătiră o mare corabie pentru a-l 
aduce în oraş din insula Lemnos, unde se afla atunci. 

L-au primit cu mare căldură şi multe manifestări de simpatie. O 
adevărată procesiune avu loc pentru primirea şi înscăunarea sa. 

Cântăreţii cântau troparele învierii. Şi acest lucru nu era întâmplător. 

Oamenii îl asemănau cu apostolii lui Hristos, deoarece pătimise pentru 
credinţă şi pentru Ortodoxie şi coborâse până în adâncurile iadului închisorii. 

Li se părea că văd pe un prieten al lui Hristos în acest ucenic şi următor 
al lui Hristos, ca şi cum s-ar fi întors din iad şi din mormântul persecuţiilor şi 
al exilului, şi că în acea zi ei prăz-nuiau luminata înviere. Şi, înţelegând că au 
greşit, oamenii îşi căutau curăţirea de păcate şi iertarea, cântând împreună 

"haideţi să ne curăţim simţirile şi-L vom vedea pe Hristos strălucind în lumina 
cea nestricăcioasă a învierii". Mai cântau şi "Veniţi să bem băutură nouă" şi 
"Hristos, izvorul nemuririi răsărind din mormânt" şi "Luminează-te, 
luminează-te, Noule Ierusalime, că slava Domnului peste tine a răsărit". 

Lucrul cel mai important este faptul că toate acestea erau fără precedent 
şi aveau loc sub inspiraţia şi energiile Harului divin 66 . 

Dar, ca un bun aghiorit, Sfântul Grigorie porunci ca în a treia zi să se facă 
o procesiune cu icoane, cântare de psalmi şi rugăciuni. Sfântul parcurse cea 
mai mare parte a oraşului "rugându-se, slavoslovind şi aducând mulţumiri 
pentru trecut şi rugându-se pentru viitor". 

La sfârşit, vorbi despre înţelegere şi pace "făcându-i pe toţi să-i soarbă 
cuvintele, rănindu-le inimile prin dragoste şi, instantaneu, atrăgând toate 
sufletele către el şi către Dumnezeu într-o manieră de nedescris". Toţi erau 
uimiţi de cuvintele sale şi aşa sufletele din turma sa se hrăneau din 
dragostea lui pentru ei şi pentru Dumnezeu. Dar, în acelaşi timp, toţi cei care 
mai înainte îl condamnaseră şi îl calomniaseră, deveniră acum prietenii săi în 
urma acestei omilii. Dar nu numai că îi deveniseră prieteni, ci şi slujitori 
devotaţi, căzându-i la picioare şi sărutându-i-le, cerând iertare pentru 
insultele şi obrăzniciile de mai înainte. 

Ca un bun aghiorit, Sfântul îi iertă şi îi făcu prietenii săi. Nu numai că Ie-a 
acordat aceste lucruri cu îmbelşugare, dar i-a făcut prietenii şi casnicii săi şi 
până la sfârşit nu a încetat a fi generos cu ei în cuvinte şi în fapte. Pentru a-i 
curaţi pe oameni de păcate el nu se mulţumi doar cu procesiuni şi rugăciuni, 
ci sluji, de asemenea, Sfânta Liturghie în Catedrala Sfânta Sofia. în clipa în 
care dădea Sfânta împărtăşanie unui demonizat, demonul plecă şi omul se 
vindecă 67 . 

Munca de pastoraţie începuse. El adună întreaga preoţime şi îi predică 
despre valoarea înaltă a preoţie şi lucrarea ei în lume. De asemenea, dădu 
învăţături de mare preţ laicatului. S-au păstrat un mare număr de omilii în 
care se vede clar că el îşi educa turma în duhul învăţăturilor ortodoxe. Felul în 
care îşi prezenta subiectele predicilor sale ni-l arată ca pe, un Sfânt Părinte 
care îmbina acţiunea cu contemplaţia, cuvântul de mare înălţime du- 
hovnicească cu cel simplu. Vorbea ca un adevărat aghiorit. 

Toţi erau uimiţi "de frumuseţea cuvintelor, ca şi de complexele, 
puternicele, luminatele şi minunatele imagini şi viziuni conceptuale prezente 
în omiliile sale". Omiliile sale aveau un caracter profund tămăduitor. Ele 
vindecaw sufletul omului. Sfântul Pilotei a scris despre acest lucru, afirmând 
că fiecare luare de cuvânt sau omilie a Sfântului Grigorie "reprezentau o 
educaţie curată a sufletelor, o vindecare a moravurilor, o alungare a păca- 
tului, o învăţătură a practicării virtuţilor şi p filosofie a fiecărui lucru cu 
adevărat bun. Omiliile sale vindecau prin dulceaţa şi forţa cuvintelor sale 
care intrau până în adâncul sufletului, picurând ca mierea şi ca untdelemnul 
sfinţit'. 

Şi, în acest mod, sufletele ascultătorilor erau transformate duhovniceşte. 
Cuvintele Sfântului aveau acest caracter tămăduitor întrucât ele veneau din 
inima sa, care fusese, mai întâi, ea însăşi transfigurată 68 . Ele nu erau cuvinte 
aparţinând unei gândiri speculative, ci vindecătoare. Citindu-i omiliile suntem 
convinşi de caracterul lor tămăduitor. El vorbeşte despre pocăinţă, despre 
revenirea la Dumnezeu, despre iluminarea minţii omeneşti, despre 
contemplarea lui Dumnezeu şi izvorul Luminii Taborului, despre rugăciunea 
minţii, şi aşa mai departe. Toate aceste cuvinte ale sale arată ceea ce trebuie 
să facă omul pentru vindecarea sa lăuntrică. 

Desigur că folosea limbajul multor aghioriţi contemporani, ale căror 
cuvinte vin din trăirile lor personale şi, de aceea, sunt cuceritoare şi 
vindecătoare. 

Am convingerea că orice preot ortodox ar trebui să studieze aceste omilii 
şi să-şi călăuzească păstoriţii către această atmosferă, deoarece aceste omilii 
au o trăire ortodoxă, care este mai întâi de toate şi mai presus de orice, 
vindecătoare. 

Mai târziu îl vom întâlni pe Sfânt călătorind cu o corabie de la 
Constantinopol la Tesalonic. Se stârnise o furtună puternică şi toţi pasagerii 
se află îiţitr-o stare deznădăjduită. în acele clipe, Sfântul "înălţând rugăciune 
către Dumnezeu, ca un adevărat mijlocitor între Dumnezeu şi oameni, cu 
rugăminţi izvorâte din adâncul inimii şi cu cutezanţa sa obişnuită înaintea 
Domnului, linişteşte furtuna, opreşte valurile agitate ale mării şi în chip 
minunat îi salvează pe toţi de la un naufragiu sigur" 69 . Deci, chiar şi pe corabie, 

în timpul furtunii, Sfântul Grigorie avea rugăciunea minţii. După această 
întâmplare şi, cu siguranţă, după noi încercări în Tesalonic, "el fu obligat o 
dată mai mult să se retragă în iubitul său Athos" 70 . 

Şi, în timp ce prietenii şi ucenicii săi erau exasperaţi de încercările 
permanente la care era supus Sfântul, acesta, ca un adevărat aghiorit, 
obişnuia să spună: 

"Trebuie să mulţumim şi să ne bucurăm de aceste încercări şi să-I fim 
recunoscători Domnului, care ne-a oferit ocazia ca şi noi să ne alăturăm 
acelor dascăli şi episcopi ai Săi, care deşi erau părinţi, binefăcători şi călăuze 
pe calea mântuirii în problemele duhovniceşti ale domnilor şi regilor din 
vremurile în care trăiau, erau toată viaţa persecutaţi ca nişte criminali de 
drept comun, dezonoraţi şi urâţi, iar în cele din urmă li se făcea cinstea de a 
fi ucişi de propriile lor mâini" 71 . Sfântul îi mulţumea lui Dumnezeu pentru toate 
aceste încercări şi, cu adevărat, le considera ca o binecuvântare aparte de la 
Dumnezeu deoarece se făcea, astfel, părtaş Patimilor Domnului, ale Sfinţilor 
Apostoli şi ale Părinţilor Bisericii. 

Marii părinţi aghioriţi îl admirau pe Sfânt. Sfântul Filotei ne prezintă 
părerile a doi părinţi aghioriţi, Sava şi Ghermanos, care reprezentau "sfinte 
odoare ale Sfântul Munte ". Ei afirmau că ar fi considerat o mare onoare şi o 
mare binecuvântare nu numai să poată fi mereu în prezenţa Sfântului 
Grigorie, dar măcar să aibă încălţările sale "ca să le poată purta în braţe, 
mângâindu-le, săru-tându-le şi păstrându-le mereu cu ei" 72 . Era la mare 
cinste pentru mulţi distinşi monahi şi isihaşti ai acelor vremi. Lucru notabil, 
întrucât avem astfel mărturii nu numai din partea unor admiratori sau ale 
unor persoane de încredere, dar şi ale unor adevăraţi ucenici ai lui Hristos. 
Doar isihaştii, care au darul distingerii duhurilor, pot rosti cuvinte cu 
adevărat curate. Aceşti mari isihaşti îl numeau: "sălaş a toată înţelepciunea 
şi apărător al Bisericii lui Hristos, un neîntrecut luptător al dreptei credinţe şi 
un dascăl al dumnezeieştilor învăţături, precum şi o călăuză în tot ce poate fi 
mai bun" 73 . 

Mulţi dintre contemporanii săi afirmă că Sfântul nu era cu nimic mai 
prejos faţă de cei mai mari Părinţi teologi. Ei mai afirmă faptul că dacă el le- 
ar fi fost contemporan, aceştia l-ar fi avut drept tovarăş în apărarea dreptei 

43 



credinţe, precum şi sfetnic şi căpetenie de nepreţuit. Laicatul însuşi îl socotea 
drept "purtător de Dumnezeu şi asemănător bărbaţilor şi dascălilor apostolici 
din vechime" 74 . 

Sfântul Filotei, care a scris biografia Sfântului, vorbeşte despre 
nenumăratele sale daruri şi virtuţi, care ni-1 arată a fi unul dintre marii 
Părinţi ai Bisericii. 

Dacă analizăm îndeaproape toate aceste virtuţi, vom vedea că ele sunt 
cu adevărat evanghelice, de obicei observabile la cei ce vieţuiesc în Sfântul 
Munte. 

Şi din acest punct de vedere Sfântul se dovedeşte a fi un bun aghiorit. 

El făcea dovada oricărei virtuţi atât în ce priveşte acţiunea, cît şi 
rugăciunea văzătoare. El avea darul "smereniei şi al umilinţei sufletului", cu o 
inimă înfrântă şi smerită îi tolera plin de răbdare pe cei ce erau supăraţi pe el, 
dar nu-i accepta cu uşurinţă pe cei ce îi judecau şi învinuiau pe alţii. 
Atitudinea sa faţă de conducători era, pe de o parte, liberă de orice servilism, 
şi, pe de altă parte, asupra anumitor subiecte era tare şi neclintit; faţă de cei 
umili era grijuliu, extrem de bun şi milos; îşi păstra inima calmă şi senină şi 
aceasta se oglindea în exterior, aşa încât aducea tuturor bucurie; toţi se aflau 
în uimire pentru că îl vedeau în realitate adâncit în rugăciune, sobru şi cu o 
inimă frântă de căinţă, dar din care în mod paradoxal ţâşnea acel şuvoi de 
lacrimi supranatural. în general Sfântul Grigorie era considerat "deja ca un 
Sfânt în aceste ultime vremuri de practicare a virtuţilor" 75 : în toate aceste 
lucruri ei vedeau roadele liniştii din Sfântul Muhte. 

4. ADORMIREA SFÂNTULUI 



Dar şi sfârşitul vieţii Sfântului, adormirea sa, ne reaminteşte de sfintele 
şi slăvitele plecări din această viaţă ale părinţilor aghioriţi. Aflându-se la pat 
spre sfârşitul vieţii sale, el le vorbea celor de faţă "despre viaţă, moarte şi 
suflet". în acelaşi timp el îşi cunoscu ziua plecării sale. Datorită legăturilor 
mele cu asceţii ştiu că acest lucru este păstrat la mare cinste de către părinţii 
aghioriţi. Sfântul Filotei scrie: "deci, aproape de sfârşit, el îşi prezise 

momentul plecării, fiind anunţat de Sus şi spunându-le aceasta şi celor din 
jurul său, aşa încât le prezisese ziua respectivă prietenilor săi cu multe zile 
înainte, spunând că acest lucru se va întâmpla chiar după data adormirii 
Sfântului Ioan Gură de Aur". Sfântul, într-adevăr, se grăbea să ajungă "la cer 
şi la cereştile zări". în ultimele clipe ale vieţii sale el nu-şi imagina şi nici nu 
se gândea la ceva anume. Oricum, repeta mereu "cele cereşti pentru cei 
cereşti". El a tot repetat aceste propoziţii până când sufletul i-a ieşit din trup. El 
a adormit la vârsta de 63 de ani 76 . 

Imediat după adormirea sa, Dumnezeu a dat semne despre 
recunoaşterea lui ca Sfânt. Camera în care se afla trupul său neînsufleţit 
strălucea într-o lumină aparte, cea a Harului divin, imediat după ieşirea 
sufletului, şi îi ilumina chipul, deşi acesta era deja uscat şi aproape mortificat 
chiar înainte de moartea sa: întreaga încăpere radia de lumină şi, în acelaşi 
timp, trupul său strălucea în lumina care sălăşluia în el 77 . Şi, astfel, la 
adormirea sa, Sfântul Grigorie a mai făcut încă o dată dovada faptului că 
fusese un adevărat aghiorit şi un teolog infailibil al Bisericii. 

Harul Divin s-a arătat mai mult încă şi la mormântul Sfântului, făcând din 
acesta "sălaş al luminii dumnezeieşti şi un izvor de minuni, o fântână a 
sfintelor daruri ale Harului şi un centru public de sănătate, absolut gratuit" 78 . 

Din această sumară introducere se poate vedea clar că Sfântul Grigorie 
a fost un adevărat aghiorit, nu numai pentru că a vieţuit în Sfântul Munte, 
care, de fapt, reprezintă însăşi inima trăirii ortodoxe. Dacă comparăm tot 
ceea ce am afirmat cu viaţa Părinţilor aghioriţi contemporani, putem observa 
asemănarea duhovnicească a Sfântului Grigorie cu aceştia. Aceştia au acelaşi 
mod de viaţă. 

3. 

CEL CE A AFIRMAT VIAŢA ISIHASTĂ 

A SFÂNTULUI MUNTE 



In capitolul anterior am aflat amănunte din viaţa Sfântului Grigorie 
Palama, aşa cum ne-au fost ele oferite de către cel întru monahism tovarăş 
cu dânsul, Sfântul Filotei Kokkinos, Patriarh al Constantinopolelui, un om 
care a fost chezaş al aceleiaşi tradiţii şi care l-a introdus pe Sfântul Grigorie 
în aghiografia Bisericii, scriindu-i biografia şi acatistul în cinstea sa. Biografia, 
al cărei autor este tot un sfânt, este, de fapt, un text patristic, care se 
distinge prin claritatea rostirii, prin atmosfera curat ortodoxă şi neptică. La o 
analiză atentă, am observat că Sfântul Grigorie a fost un aghiorit. 

El a trăit în Sfântul Munte şi i-a cunoscut întreaga viaţă şi trăire. El 
reprezintă un exemplu viu al vieţii existente pe atunci în Sfântul Munte. 

Citind întreaga operă a Sfântului Grigorie, putem observa acel duh 
aghioritic care se înalţă din ea precum tămâia binemi rositoare. De aceea, se 
poate afirma cu certitudine că Sfântul Grigorie Palama şi Sfântul Munte sunt 
strâns uniţi unul de celălalt. Nimeni nu-i poate despărţi fără a risca să 
ştirbească ceva din măreţia fiecăruia. Dacă l-am aprecia pe acest Sfânt 
Părinte dincolo de tradiţia isihastă a Sfântul Munte, nu l-am putea interpreta 
corect. Iar dacă cumva am aprecia Sfântul Munte separat de viaţa şi 
învăţăturile Sfântului Grigorie Palama, nu l-am înţelege, ci l-am idolatriza. 
Deci, în cele ce urmează tre-buie'să luăm în consideraţie influenţa Sfântul 
Munte asupra învăţăturilor Sfântului Grigorie, sau, mai degrabă, să-l 
cercetăm pe Sfânt prin prisma vieţii isihaste ce prevala în Sfântul Munte. 

1. SFANŢUL MUNTE ŞI BISERICA ORTODOXA 

în primul rând, trebuie spus că Sfântul Munte nu este independent faţă 
de Biserică. Nu este un loc aflat înafara Bisericii şi care are o existenţă 
autonomă, ci este calea cea mai înaltă de trăire a Creştinului Ortodox şi este 
o expresie a vieţii evanghelice în Duhul Sfânt care îşi face simţită prezenţa în 
Biserica lui Hristos. In lucrarea sa "Despre Sfinţii isihaşti", Sfântul Grigorie, 
vorbind despre Sfântul Părinte duhovnicesc Nichifor, care a dus o existenţă 
ascetică în Sfântul Munte şi care a propovăduit învăţăturile ortodoxe, fiind 
exilat de către primul dintre capetele încoronate ale dinastiei Paleologilor, 
scrie astfel: 

"El a adoptat cel mai sever mod de viaţă, cel al monahilor, şi a ales să 
trăiască într-un loc ce poartă numele Sfinţeniei, Athos, la limita dintre lumesc 
şi supranatural, Athosul fiind lăcaşul tuturor virtuţilor" 1 . 

în acest pasaj, concepţia Sfântului Grigorie cu privire la Sfântul Munte 
poate fi clar observată. El poartă numele sfinţeniei, se află la limita dintre 
lume şi cele cereşti, este un lăcaş al vir tuţilor. De aceea noi considerăm că 
Sfântul Munte este lăcaş al virtuţii, locul unde viaţa evanghelică este trăită şi 
practicată în plenitudinea ei, viaţă care reprezintă esenţa Tradiţiei noastre. 

Dacă Sfinţii Părinţi ne învaţă că monahismul înseamnă viaţă apostolică şi 
martirică, întrucât întreaga viaţă apostolică, precum şi mărturia Sfinţilor 
Martiri sunt păstrate aici intacte, atunci vom putea înţelege că Sfântul Munte 
este locul unde viaţa apostolică şi martirică sunt cu adevărat ilustrate. 

Pentru a aduce mărturii în sprijinul acestui adevăr exprimat, e nevoie să 
aruncăm o privire asupra etapelor vieţii duhovniceşti, după învăţăturile 
Sfinţilor Părinţi ai Bisericii. Sfântul Dionisie Areopagitul afirmă în scrierile sale 
faptul că, după Sfinţii Părinţi, viaţa duhovnicească se împarte în trei etape: 
curăţirea, iluminarea şi desăvârşirea. Descoperim acestea în învăţăturile 
tuturor Sfinţilor Părinţi ai Bisericii. 

Sfântul Simeon Noul Teolog şi-a împărţit capitolele lucrărilor sale în trei 
părţi: practică, gnostică şi teologică. Sfântul Grigorie Palama a procedat într- 
un mod asemănător. El Ie-a împărţit în: etică (care înseamnă curăţire), 

naturală şi teologică 2 . Această împărţire ne indică etapele vieţii duhovniceşti 
aşa cum le găsim în învăţăturile Sfântului Dionisie Areopagitul. 

Dar aceeaşi împărţire o aflăm şi în învăţăturile Sfântului Maxim 
Mărturisitorul. Sfântul Maxim vorbeşte clar despre filoso-fia practică, care 
înseamnă mai presus de orice curăţirea minţii, despre contemplaţia naturală, 
care reprezintă luminarea minţii, şi despre teologia mistică, care reprezintă 
contemplarea Luminii necreate 3 . 

Iar Sfântul Nicodim Aghioritul, editând Filocaliile, Ie-a dat următorul 
subtitlu care interpretează conţinutul lor: "în care prin practicarea şi 
contemplarea filosofiei etice, mintea este curăţită, iluminată şi desăvârşită". 
Prin această afirmaţie noi distin-gem etapele vieţii duhovniceşti: curăţirea de 
patimi, iluminarea şi îndumnezeirea. în paralel cu aceasta, Sfinţii Părinţi 
împart, de asemenea, viaţa duhovnicească într-un alt mod, în viaţă activă şi 
contemplativă (theoria). în orice caz, nu se pune problema unei alte împărţiri 
opusă complet celei mai dinainte, ci, de fapt, este acelaşi lucru. 

Deoarece viaţa activă însemnă curăţirea inimii, iar contemplaţia 
reprezintă iluminarea minţii şi comuniunea cu Dumnezeu. Cu alte cuvinte, 
când inima omului este curăţită, lucru ce reprezintă cea dintâi etapă a vieţii 
duhovniceşti, aceasta este urmată de contemplaţie. Viaţa contemplativă 
cuprinde atât iluminarea minţii, cât şi contemplarea luminii necreate. 

în orice caz, viaţa activă precede contemplarea lui Dumnezeu. Deoarece 
conform celor spuse de Sfântul Grigorie Teologul: "viaţa activă este înainte- 
mergătoarea contemplaţiei" 4 . 

Am conceput această analiză cu scopul de a accentua faptul că în Sfântul 
Munte, atât în perioada de timp când a trăit Sfântul Grigorie Palama, cât şi în 
ziua de azi, precum şi în oricare altă parte a lumii unde este practicată, 
Tradiţia Ortodoxă în adevărata ei manifestare, putem observa aceste trepte 
ale desăvârşirii duhovniceşti. Toţi cei ce vin în Sfântul Munte pentru a trăi în 
singurătate, încep cu treapta curăţirii inimii, iar aceasta se face printr-o 
adâncă pocăinţă. După aceasta, se înaintează spre iluminarea minţii, etapă 
care reprezintă, de fapt, lucrarea neîncetată a rugăciunii minţii. 

în această etapă, după voia lui Dumnezeu, omul poate ajunge la 
contemplarea lui Dumnezeu. 

Am văzut toate acestea în viaţa Sfântului Grigorie Palama, aşa precum 
ni le descrie Sfântul Filotei Kokkinos. Noi observăm acestea şi în înseşi 
lucrările Sfântului Grigorie. De exemplu, în cele menţionate mai înainte, 
vorbind despre Sfântul părinte duhovnicesc Nichifor, acesta ne relatează 
întreaga poveste a vieţii sale. Adică, descrie modul în care a ajuns la 
sfinţenie şi cum a ajuns duhovnic. Mai presus de orice, Sfântul Nichifor a 
făcut ascultare faţă de părinţii cei venerabili cu darul discernământului. 

Prin ascultarea sa el şi-a dovedit smerenia, şi, în schimb, a căpătat 
experienţa artei artelor, care este, în fapt, isihia ortodoxă. După aceea, el a 
devenit duhovnic şi povăţuitor al celor care se luptau cu duhurile necurate 5 . 

Aici putem observa cu claritate calea ce trebuie urmată de cel ce merge 
în Sfântul Munte pentru a trăi o viaţă în singurătate. Mai întâi, trebuie să-şi 
găsească un părinte duhovnicesc faţă de care să facă deplină ascultare, şi 
astfel începe curăţirea inimii. Prin acest efort de călăuzire discretă şi 
înţeleaptă din partea părintelui său duhovnicesc, dar, mai ales, cu ajutorul 
Darului dumnezeiesc, acesta primeşte marele dar al isihiei, care este, de 
fapt, rugăciunea neîncetată, eliberându-şi mintea de sub tirania raţiunii şi a 
patimilor. Iar atunci când se ajunge aici, el devine, cu adevărat, păstrător al 
tainelor lui Dumnezeu şi devine un dascăl nerătăcitor şi călăuză pentru alţii. 
Acest întreg proces, care are încă loc în Sfântul Munte, precum şi în oricare 
altă mănăstire în care se practică Tradiţia Ortodoxă, reprezintă adevărata 
viaţă evanghelică şi apostolică. Apostolii l-au urmat trei ani pe Hristos, s-au 
curăţit de patimi şi de atacurile demonilor şi, apoi, în ziua Cincizecimii au 
primit Harul Duhului Sfânt, devenind vlăstare ale Trupului lui Hristos şi 
adevăraţi teologi, care îl propovăduiau pe Dumnezeu. De aceea, Sfântul 
Munte este expresia vie a Vieţii Bisericii, iar fiecare aghiorit, ca şi fiecare 
monah, trăieşte o viaţă apostolică. Deci, Sfântul Munte nu este doar un 
simplu loc, ci şi un mod de viaţă. în acest duh, noi îl putem caracteriza pe 
Sfântul Grigorie Palama ca aghiorit, şi, astfel, susţinem că el este cel ce 
exprimă viaţa Sfântul Munte, şi, într-o manieră mai largă, pe cea a Bisericii, 
în acest duh, noi putem din nou interpreta toate lucrările sfântului. 

2. ISIHIA ORTODOXA 

Oricum, făcând afirmaţia că Sfântul Grigorie este unul dintre cei ce 
exprimă desăvârşit viaţa isihastă a Sfântul Munte, trebuie, mai întâi, să 
examinăm ce este isihia după învăţăturile ortodoxe. 

Isihia, tăcerea, liniştea sunt lucruri esenţiale pentru curăţirea şi 
desăvârşirea omului, ceea ce înseamnă, de fapt, mântuirea sa. Sfântul 
Grigorie Teologul afirmă în mod epigramatic: "Trebuie să te afli în deplină 
linişte pentru a putea vorbi în pace cu Domnul şi să-ţi îndepărtezi mintea de 
a celor ce umblă în greşelile lor" 6 . Prin intermediul isihiei omul îşi curăţeşte 
inima şi mintea de patimi şi astfel ajunge la comuniunea şi unirea cu 
Dumnezeu. Această comuniune cu Dumnezeu, deoarece înseamnă unirea 
omului cu Dumnezeu, reprezintă, în acelaşi timp, mântuirea omului. 

Isihie nu înseamnă nimic altceva decât "a-ţi îndepărta inima de la 
întâlnirea, vorbirea şi satisfacerea dorinţelor celorlaţi oameni, precum şi 
împlinirea celorlalte activităţi" 7 . 

Când omul îşi eliberează inima de gânduri şi de patimi, când toate 
energiile sufletului său sunt transfigurate şi îndepărtate de la cele pământeşti 
şi se îndreaptă către Dumnezeu, atunci el devine un isihast ortodox. Sfântul 
loan Scărarul scrie că liniştea sufletului este "adevărata cunoaştere a 
propriilor gânduri şi aceasta este o minte invulnerabilă" 8 . De aceea, isihia este 
o stare lăuntrică; ea este "locaş întru Domnul". 

Desigur, Sfinţii Părinţi fac distincţia între liniştea dinafară şi cea 
lăuntrică. Liniştea dinafară este eliberarea simţurilor şi a trupului de imagini, 
şi, în special, de dependenţa de lume, în timp ce liniştea lăuntrică este 
eliberarea inimii de imagini, fantezii şi griji. Isihia trupului este în mod 
obişnuit atitudinea isihastă de rugăciune neîncetată, precum şi încercarea 
persoanei de a limita pe cât posibil reprezentările exterioare, imaginile pe 
care simţurile noastre le primesc şi le oferă sufletului. Isihia sufletului re- 
prezintă starea în care mintea este capabilă să respingă orice ispite de răpire 
înafară. 

In acest fel, mintea omului scapă de lumea exterioară şi intră în inimă, de 
fapt în adevăratul ei loc de origine. în acest mod, omul capătă pacea inimii, şi 
acolo Dumnezeu însuşi se revelează omului. 

Aşa cum am văzut, Sfântul Grigorie Palama a trăit această isihie 
ortodoxă. 

Mai întâi a căutat un loc retras în Sfântul Munte şi s-a rugat Domnului zi 
şi noapte. Apoi, a ajuns şi la isihia lăuntrică. Trăind în cadrul acestei 
atmosfere duhovniceşti isihaste, el a ajuns la cunoaşterea lui Dumnezeu, în 
perioada când şi-a făcut apariţia erezia care căuta să zdruncine trăsăturile 
fundamentale ale învăţăturilor Bisericii. Tocmai atunci, având experienţa 
acestui mod de viaţă, el l-a putut exprima perfect. 

Doar în această lumină putem privi cu atenţie viaţa Sfântului Grigorie. 

El nu a fost doar un învăţăcel al Sfinţilor Părinţi, ci a fost unul care a 
trăit aceeaşi viaţă, şi în acest fel s-a bucurat de aceleaşi învăţături ca şi 
aceştia. 

3. EXPRIMAREA VIEŢII ISIHASTE 

Din perspectiva tuturor învăţăturilor sale îl vedem pe părintele isihast 
aghiorit care ştie ce este isihasmul, dar, mai presus de orice, este un trăitor 
autentic al lui. Putem observa acest lucru într-o manieră mai analitică prin 
prisma a două aspecte principale. Primul, în disputa sa cu Varlaam, şi, în al 
doilea rând, în omiliile sale către turma sa duhovnicească din Tesalonic, atunci 
când a fost numit Arhiepiscop al Tesalonicului, precum şi în alte omilii ale 
sale. 

a) "Disputa" cu Varlaam 

Cu mare greutate şi-a început sfântul această "dispută", deoarece el nu 
dorea să părăsească liniştea şi pacea vieţii sale din Sfântul Munte. Dar, atunci 
când a fost rugat de fraţii săi duhovniceşti, şi atunci cînd el însuşi a înţeles 
faptul că adevărata credinţă se află în primejdia de a fi deformată, lucru care 
ar fi avut drept rezultat deformarea mijloacelor de vindecare a omului şi de 
pierdere a căii de mântuire, atunci el şi-a început lupta. La început el a făcut- 
o cu mare discreţie şi smerenie. El şi-a încheiat una dintre scrisorile sale către 

Varlaam, afirmând că în ciuda reproşurilor pe care le simţea împotriva lui 
Varlaam pentru ideile sale eronate asupra unor serioase probleme teologice, 
el îşi păstra încă nealterată aceeaşi dragoste faţă de el. El îl numea un om 
foarte înţelept, cel mai de frunte dintre cei ce iubeau şi erau iubiţi şi, în ciuda 
disputei dintre ei, el afirmă cu tărie că pacea trebuie să domnească între ei. 

în acelaşi timp, el îşi exprimă dorinţa ca ei să se întâlnescă şi să se 
îmbrăţişeze cu o sfântă sărutare 9 . Toate aceste lucruri fac dovada unui suflet 
plin de linişte şi pace. Datorită vieţii sale isihaste el putea critica acesta 
credinţă greşită, şi, în acelaşi timp, îşi păstra pacea şi dragostea. 

De asemenea, în contrast cu problemele aflate în divergenţă cu Varlaam, 
putem observa viaţa isihastă a Sfântului Grigorie Palama. El exprimă întreaga 
Tradiţie a Bisericii Ortodoxe. Odată ajunşi în acest punct am dori să analizăm 
unele păreri caracteristice luate din prima Triadă a binecunoscutei sale lucrări 
"Despre sfinţii isihaşti" 10 . Trei aspecte sunt analizate. Primul se referă la 
relaţia dintre cele două înţelepciuni, cea lumească şi cea dumnezeiască. Cel 
de-al doilea se referă la rugăciunea minţii, revenirea minţii în inimă, iar cel 
de-al treilea pune problema vederii Luminii necreate. 

în prima parte el se opune opiniei lui Varlaam, şi anume că şi cunoaşterea 
umană, deşi tot un dar al lui Dumnezeu, ar fi egală sau mai mare ca valoare 
decât cunoaşterea Apostolilor şi a Profeţilor, în acest punct Varlaam ajunsese 
la concluzii greşite. Una dintre acestea era aceea că monahii ar trebui să 
urmeze calea educaţiei umane obişnuite şi cunoaşterea umană pentru a se 
desăvârşi. 

Drept răspuns la această opinie, Sfântul Grigorie susţine faptul că ţinta 
omului este de a propăşi de la starea de chip la asemănarea cu Dumnezeu, 
în căderea sa omul şi-a pierdut sensul normal al existenţei sale, către 
asemănare, iar chipul s-a întunecat. De aceea, el trebuie acum să-şi refacă 
chipul. Dar aceasta nu poate avea loc prin intermediul "înţelepciunii trupeşti". 

Deoarece întunecarea chipului apare ca urmare a păcatului, aceasta 
înseamnă că atunci când păcatul este îndepărtat, când omul ajunge la 
rugăciunea lăuntrică, când viaţa sa este în armonie cu poruncile lui Hristos şi 
când ajunge la contemplarea lui Dumnezeu, atunci el se află, de fapt, în 
chipul lui Dumnezeu. De aceea, învăţăturile filosofilor sunt diferite de cele ale 

creştinilor. Sfântul Grigorie pune accentul în special pe faptul că omul îşi 
curăţă chipul prin puterea Crucii lui Hristos. El se referă la situaţia Sfântului 
Ioan înaintemergătorul şi la Hristos însuşi. îna-intemergătorul, cel ce este 
mai mare dintre prooroci, a trăit încă din fragedă vârstă în pustie, unde, 
subliniază el, nu exista vreo educaţie sau ceea ce numeşte Varlaam filosofie 
mântuitoare. Nu existau cărţi acolo şi nici dascăli ai înţelepciunii lumeşti. Şi 
descoperim acelaşi lucru în viaţa lui Hristos. Atunci când un tânăr L-a 
întrebat ce trebuie să facă pentru mântuirea sa şi pentru a dobândi viaţa 
veşnică, El nu a spus: "Dacă vrei să fii desăvârşit, însuşeşte-ţi educaţia lumii, 
grăbeşte-te să-ţi însuşeşti cunoaşterea ştiinţelor, dobândeşte ştiinţa 
ştiinţelor", ci i-a spus: "Vindeţi toate averile şi dă-le săracilor, ia-ţi crucea şi 
urmează Mie". Tocmai de aceea pentru a-i ruşina pe înţelepţii acestei lumi, 
Domnul şi-a făcut ucenici din pescari fără educaţie. 

în acest moment, Sfântul Grigorie face referinţe la anumite pasaje din 
epistolele Sfântului Apostol Pavel, în special din Epistola I către Corinteni, unde 
se spune că Hristos a ales oameni neştiutori de carte "pentru a ruşina pe 
înţelepţii acestei lumi", că Dumnezeu a arătat deşertăciunea înţelepciunii lumii, 
că "lumea prin înţelepciunea ei nu L-a aflat pe Dumnezeu", şi că "prin paradoxul 
celor propovăduite de El s-a mulţumit să-i mântuiască pe aceia care cred". 
Apoi, folosind citate din Sfântul Vasile cel Mare şi Sfântul Grigorie de Nyssa, el 
face distincţie între cunoaşterea umană demonică şi cunoaşterea de la Duhul 
Sfânt, şi, desigur, el îi previne pe monahi să nu accepte înţelepciunea şi 
cunoaşterea lumească. El îşi termină prima parte a lucrării afirmând că 
înţelepciunea dinafară, adică filosofia li se "părea inutilă şi cu totul de neglijat 
Sfinţilor Părinţi şi, mai ales, celor care avuseseră acces la ea". 

în partea a doua, el face referire la subiectul vast al rugăciunii, şi, mai 
ales, la ceea ce se numeşte rugăciunea minţii, în care mintea este fixată 
înlăuntrul inimii. 

Varlaam şi urmaşii săi afirmaseră că nu era normal să aducem mintea în 
trup, şi, mai ales, în inimă. Ei afirmau că era normal ca mintea să se afle 
înafara trupului. Drept replică la această opinie, care are la bază concepţiile 
filosofice ale lui Platon şi anume că trupul este temniţa sufletului şi că 
mântuirea omului este echivalentă cu eliberarea sufletului din trup, el, mai 

întâi, aduce drept argumente trei citate din Sfântul Apostol Pavel: "în urma 
Sfântului Botez, trupul a devenit templul Duhului Sfânt în noi"; trupul este 
"lăcaş al lui Dumnezeu" şi, în cele din urmă, Dumnezeu ne-a promis că "Voi 
locui în ei şi voi fi alături de ei şi Le voi fi lor Dumnezeu". El subliniază faptul 
că trupul nu este rău în sine, ci doar atitudinea iraţională a trupului este rea. 
Atunci când omul îşi curăţeşte trupul prin înfrânare, iar partea mânioasă şi 
cea poftitoare a sufletului prin stăpânire de sine şi dragoste, şi atunci când 
mai departe îşi apără inteligenţa cu scutul rugăciunii, atunci el vede Harul 
divin în inima sa. 

în cele ce urmează, el face excelente analize antropologice. El 
analizează exact ceea ce este mintea umană, şi anume faptul că inima este 
sălaşul facultăţii raţionale, că ea este primul organ raţional al trupului, că 
mintea se află în partea trupească a inimii, nu ca într-un receptacol, ci ca 
într-un organ care dirijează întregul organism. 

Deci, noi trebuie să luptăm pentru a readuce mintea înapoi în inimă, 
acolo unde este locul ei firesc. Fiind un mare sfânt isihast, el aduce în suflet 
ceea ce există, de asemenea, în Dumnezeu. Exact precum Dumnezeu are 
esenţă şi energie, la fel şi sufletul are esenţă şi energie. Energia sufletului 
care se află în partea sa raţională şi se scurge prin simţuri către creaţie, 
trebuie să revină în inimă. începătorii în viaţa duhovnicească pot reuşi 
aceasta prin controlul respiraţiei lor. Atunci când Varlaam şi cei ce îl aprobau 
şi-au bătut joc de această metodă folosită de începători, Sfântul Grigorie a 
făcut unele observaţii extrem de corecte şi pertinente din punct de vedere 
teologic. Mişcarea circulară a minţii, adică revenirea ei din lumea dinafară 
către inimă şi ridicarea ei de acolo către Dumnezeu, este metoda desăvârşită 
şi singura cale prin care omul poate ajunge la cunoaşterea lui Dumnezeu. 
Dar, Sfântul Grigorie a mai făcut şi unele observaţii cu caracter ortodox în 
legătură cu participarea trupului în momentul rugăciunii, precum şi în ce 
priveşte calea de urmat spre sfinţenie. Forma circulară a trupului este şi ea 
esenţială pentru această revenire a minţii în inimă. El afirmă toate aceste 
lucruri deoarece "varlaa-miţii" îi iau peste picior pe isihaşti, care la începutul 
vieţii lor duhovniceşti fac, de asemenea, uz de modelul circular al trupului. 

Sfântul citează cazul Profetului Ilie, care şi-a folosit forma circulară a trupului 
său pentru a-şi readuce mintea în inimă şi în felul acesta a alungat seceta. 

în partea a treia, el se referă la roadele rugăciunii, care sunt Lumina 
necreată şi Cunoaşterea divină. Varlaam susţinea că orice fel de lumină care 
este accesibilă simţurilor este creată şi, de aceea, este inferioară gândirii, 
facultăţii raţionale a omului. Deci, având părerea că întreaga lumină dinafară 
este creată şi simbolică, a mers până acolo încât să-i considere pe filosofi a fi 
superiori Profeţilor şi Apostolilor, care au văzut Lumina necreată. 

Aceasta parte analizează şi multe alte subiecte care au legătură cu acest 
lucru, precum şi alte acuzaţii aduse de "varlaamiţi". Mai întâi, el citează 
anumite texte patristice, conform cărora la începutul vieţii duhovniceşti 
studiul Sfintei Scripturi este restrâns, nu dintr-un sentiment de 
desconsideraţie, ci, mai ales, din cauza faptului că trebuie să ne curăţim prin 
rugăciune, ca mai apoi să putem înţelege duhul Scripturilor. 

El citează şi alte texte patristice, pentru a exemplifica cum trebuie să 
participe trupul la rugăciunea minţii, deoarece adesea mintea tresaltă de 
bucurie în momentul venirii Domnului, iar adesea apare un gust plăcut în 
gură celor ce se roagă şi psalmodiază, iar aceasta este energia Harului divin. 

Apoi, el face diferenţierea între lumina cunoaşterii naturale şi Lumina 
energiilor necreate ale Duhului Sfânt. El ajunge la concluzia că nu 
cunoaşterea naturală este lumina sufletului. Deci, atunci când Sfinţii văd 
Lumina necreată, ei văd veşmântul îndumnezeirii. El citează multe texte 
patristice şi, cu siguranţă, el le interpretează prin prisma propriei sale 
experienţe duhovniceşti, care este totuna cu cea a Sfinţilor Părinţi ce afirmă 
că omul poate ajunge la contemplarea Luminii necreate. 

Această Lumină nu este simbolică şi creată, ci strălucirea luminii 
ipostatice; este Dumnezeirea însăşi. Lumina de pe Tabor nu este cea de-a 
treia fire necunoscută în Hristos, ci Dumnezeirea însăşi. Iar spre sfârşitul celei 
de-a treia părţi, el face referire cu privire la marea diferenţă dintre teolog şi 
cel care L-a văzut pe Dumnezeu. Un teolog poate vorbi de Dumnezeu fără ca 
măcar să fi avut vreodată trăirea acelor experienţe duhovniceşti, dar un 
"theoptis" este văzătorul de Dumnezeu. 

Teologia diferă faţă de contemplarea lui Dumnezeu în acelaşi mod în care 
cunoaşterea unui lucru diferă de posedarea lui. 

Există şi alte locuri în cadrul învăţăturilor Sfântului Grigorie Palama în 
care el face referiri cu privire la marele subiect al cunoaşterii lui Dumnezeu. 

Adevărata cunoaştere a lui Dumnezeu este superioară cunoaşterii 
umane create. 

Iar Sfântul demonstrează că în Biserica Ortodoxă noi propo-văduim 
faptul că Proorocii sunt incomparabil superiori filosofilor, deoarece Proorocii, 
atât ai Vechiului, cât şi ai Noului Testament au ajuns la contemplarea lui 
Dumnezeu, în vreme ce filosofii emiteau doar ipoteze despre Dumnezeu. 

Analizând prima triadă a lucrării Sfântului Grigorie "Despre sfinţii 
isihaşti", ni se revelează clar faptul că Sfântul Grigorie este un adevărat 
părinte isihast, exprimând plenar adevăratul isi-hasm trăit în Sfântul Munte. 

b) Omiliile sale 

Pe lângă scrierile cu caracter polemic care au supravieţuit timpului, ni s- 
au păstrat omiliile Sfântului Grigorie care demonstrează modul în care el 
înfăţişează viaţa isihastă a Sfântul Munte. Unele dintre acestea erau adresate 
monahilor din Sfântul Munte la felurite zile praznicale, iar celelalte erau 
adresate turmei sale duhovniceşti din Tesalonic. Este notabil faptul că, vor- 
bind creştinilor, el le predica rugăciunea minţii şi, în acest mod, el arăta că 
nu există un prea mare contrast între viaţa mona-hală şi cea de familie. 

Din mulţimea pasajelor pe care Sfântul Grigorie le interpretează într-o 
manieră isihastă, aş dori să selecţionez patru dintre ele în mod special. 

Primul se referă la interpretarea parabolei vameşului şi a fariseului, şi, 
mai ales, la analiza rugăciunii vameşului, pe care el o prezintă drept o 
rugăciune cu caracter isihast. în această parabolă, Domnul, prezentându-1 pe 
vameş, a spus: "Iar vameşul, departe slând, nu voia nici ochii să-i ridice către 
cer, ci-şi bătea pieptul zicând: Dumnezeule, milostiv fii mie, păcătosului" 
(Luca 18,13). 

Sfântul Grigorie afirmă: "Vedeţi câtă smerenie, credinţă şi învinuire de 
sine: vedeţi extrema îndurerare a conştiinţei şi frângere a inimii în rugăciunea 
acestui vameş?" 11 . Cuvintele "departe stând", ne arată smerenie şi părere de 

rău. Că "stătea în picioare", ne arată "îndelunga sa răbdare întru nevoinţă ... 
precum şi insistenţa rugăciunii sale". Faptul că "nu voia nici ochii să-i ridice 
către cer", înseamnă "atât umilinţă, cât şi supunere, portretizarea nu numai a 
unui umil slujbaş, ci şi a unui condamnat pentru faptele sale". Acest fel de 
rugăciune, precum şi poziţia corpului său ne indică "condamnarea pe bună 
dreptate şi părerea de rău". 

Faptul că "îşi bătea pieptul", ne arată marea lui căinţă şi adânca durere 
pricinuită de păcatele sale. "Dumnezeule, milostiv fii mie, păcătosului", ne 
arată valoarea rugăciunii scurte, de o singură propoziţie. 

Ne mai pretinzând nimic altceva, ne mai gândindu-se la nimic altceva îşi 
îndreaptă atenţia doar către sine şi către Dumnezeu, repetând mereu 
această scurtă rugăciune, care reprezintă cea mai bună rugăciune posibilă 12 . 

Al doilea pasaj se referă la înţelesurile parabolei fiului rătăcitor, şi aici 
Sfântul Grigorie interpretează parabola într-o manieră isihastă. 

Sfântul Evanghelist Luca ne prezintă parabola Mântuitorului, din care 
aflăm:"Şi nu după multe zile, adunând toate, fiul cel mai tânăr s-a dus într-o 
ţară depărtată şi acolo şi-a risipit averea, trăind în desfrânări" (Luca 15, 13). 

Aparţinând în mod organic Tradiţiei Ortodoxe el înţelege că acesta cădere 
a omului, aşa numitul păcat strămoşesc, reprezintă în realitate o întunecare 
şi o slăbire a minţii, în vreme ce învierea omului, reprezintă învierea minţii 
celei moarte. Tocmai în această lumină, interpretează şi el parabola fiului 
risipitor. Mintea reprezintă adevărata bogăţie a omului. "Mai presus de orice, 
mintea reprezintă bogăţia şi esenţa noastră înnăscută". Atâta vreme cât ne 
aflăm pe căile mântuirii "noi ne păstrăm mintea adunată în sine şi, mai ales, 
în cea dintâi şi mai înaltă minte, Dumnezeu". 

Mântuirea noastră înseamnă că ne păstrăm mintea întru Domnul. Dar, 
atunci când deschidem o uşă patimilor, atunci mintea noastră "se împrăştie 
imediat, vagabondând tot timpul către lucrurile grosiere şi lumeşti, către 
multiplele plăceri şi gânduri pătimaşe legate de acestea". Atunci mintea 
omului devine "fiu risipitor" şi, deci, şi omul devine un astfel de fiu rătăcitor. 
Valoarea minţii noastre o reprezintă prudenţa, precum şi forţa discer- 
nământului a ceea ce este bun şi rău, atâta vreme cât continuăm să păstrăm 
poruncile lui Hristos. Dar atunci când mintea îl părăseşte pe Dumnezeu, 

atunci şi prudenţa se risipeşte şi se transformă în imprudenţă, desfrânând în 
lucrurile dinafară. 

Sufletul omului nu are doar partea raţională, ci şi părţile poftitoare şi 
mânioase. în stare naturală mintea omului " îşi îndreaptă întreaga dorire 
către singurul şi adevăratul Dumnezeu, singurul cu adevărat Bun, singurul 
Judecător, singurul care ne dăruieşte bucuria cea adevărată şi fără urmă de 
durere". 

"Dar atunci când mintea se află într-o stare anormală, când se 
depărtează de Dumnezeu şi este întunecată, atunci partea poftitoare a omului 
este răspândită spre nenumărate dorinţe egoiste: "atras, pe de o parte, spre 
pofta către mâncăruri alese inutile, mai apoi apare dorinţa spre obţinerea 
unor lucruri inutile şi, în al treilea rând, apare dorinţa către slava deşartă". 
Toate acestea vin prin intermediul poftei. Dar când mintea este insensibilă, 
fără har, partea mânioasă se află şi ea în stare neatinsă. 

Atunci când mintea se află în starea ei normală, atunci când, să spunem, 
este unită cu Dumnezeu, atunci ea îşi stârneşte partea mânioasă doar 
împotriva diavolului şi face uz de mult curaj sufletesc împotriva diavolului şi 
a patimilor. în momentul când însă desconsideră poruncile divine, atunci 
"omul ajunge să se lupte cu aproapele său, să se răzbune pe cei de o seamă 
cu el, să îşi iasă din minţi împotriva celor ce nu-i aprobă patimile iraţionale, 
şi, vai, devine ucigaş de frate..." 13 . 

Al treilea pasaj se referă la analiza pe care Sfântul o face cu privire la 
şederea Prea Sfintei Născătoare de Dumnezeu în Sfânta Sfintelor. Este 
adevărat că intrarea în Sfânta Sfintelor nu este descrisă în Sfintele Scripturi, 
dar face parte integrantă din Tradiţia Ortodoxă. Biserica ne oferă toate 
învăţăturile necesare cu privire la intrarea Prea Sfintei Născătoare de 
Dumnezeu în Templu şi, în fapt, există şi o anume prăznuire a acestui 
eveniment. Sfântul Grigorie Palama acceptă aceste învăţături ale Bisericii şi le 
analizează într-o manieră pur teologică. în Biserică, Prea Sfânta Născătoare 
de Dumnezeu a trăit ca în Rai. "Şi-a trăit viaţa acolo fără cele necesare 
traiului obişnuit, fără griji, fără suferinţă, fără a suferi din partea patimilor 
inferioare, deasupra plăcerii care este mereu însoţită de durere, trăind doar 
pentru Dumnezeu, hrănită de Dumnezeu, păzită doar de Dumnezeu, care 

locuieşte printre noi prin intermediul ei, avînd privirea aţintită doar la 
Dumnezeu, bucurându-se în Domnul, mereu în adoraţie către Dumnezeu" 14 . 

Deoarece Prea Sfânta Născătoare de Dumnezeu fusese eliberată de orice 
legătură materială şi lepădase orice fel de îngăduinţă faţă de trupul său, ea îşi 
îndreptase mintea doar către sine atât în trezvie, cât şi într-o neîncetată 
rugăciune dumnezeiască". Şi, întrucât ajunsese în adâncul fiinţei sale în acest 
fel şi depăşise partea raţională izvorâtoare de gânduri, ea a ajuns pe o nouă 
şi inegalabilă cale către ceruri, pe care aş numi-o tăcere inteligibilă. Şi, 
fixându-şi pemanent atenţia minţii asupra acestui lucru, ea se înălţă 
deasupra tuturor lucrurilor create şi văzu slava lui Dumnezeu mai deplin 
decât Moise şi îşi păstră neclintită atenţia asupra Harului divin..." 15 . în Sfânta 
Sfintelor, Prea Sfânta Născătoare de Dumnezeu se ocupa cu rugăciunea 
minţii şi, în acest mod, atinsese tăcerea înţelegătoare. în acest fel a putut 
vedea slava lui Dumnezeu mai deplin decât Moise. Cu alte cuvinte, ea a 
ajuns la contemplarea lui Dumnezeu. Şi întrucât vederea lui Dumnezeu 
înseamnă unirea cu Dumnezeu, în acest fel, chiar înainte ca Hristos să fi fost 
conceput de la Duhul Sfânt în pântecele ei, Prea Sfânta Născătoare de 
Dumnezeu era unită cu Dumnezeul Treimic. 

Sfântul Grigorie foloseşte şi această ocazie pentru a descrie metoda de a 
ajunge la adevărata teologie. Mai întâi afirmă că vorbirea despre Dumnezeu 
şi întâlnirea cu însuşi Dumnezeu sunt două lucruri diferite. Pentru a putea 
vorbi despre Dumnezeu e nevoie de arta discursului. E nevoie şi de gândire 
raţională şi de exemplele pământeşti oferite de către simţuri. Aceasta este o 
manieră în care mulţi înţelepţi ai acestei lumi pot vorbi despre Dumnezeu, 
chiar dintre cei ce nu au trecut prin etapa curăţirii de patimi, dar este 
imposibilă unirea cu Dumnezeu prin raţionamente şi exemple oferite de către 
simţurile trupeşti. Nu se poate ajunge la comuniunea cu Dumnezeu "dacă pe 
lângă curăţirea de patimi, nu mergem mai departe, sau mai degrabă 
deasupra noastră, lăsând deoparte toate percepţiile simţurilor, precum şi 
senzaţiile, ridicându-ne mult deasupra gândurilor şi raţionamentelor şi a 
întregii cunoaşteri, iar gândul însuşi să se predea cu totul energiei minţii, pe 
care Solomon a denumit-o simţ al divinului 16 . Când omul se înalţă deasupra 
gândurilor şi raţionamentelor, atunci el atinge unirea cu Dumnezeu". 

Prea Sfânta Născătoare de Dumnezeu a ales această cale de a ajunge la 
comuniunea cu Dumnezeu. Ea a urmat calea isihiei. Isihia minţii nu 
reprezintă altceva decât tăcerea minţii şi a lumii. "Căutând sfânta tăcere, 
Fecioara a aflat o călăuză: tăcerea minţii, tăcerea din partea lumii, uitarea 
lucrurilor de jos, împărtăşirea de tainele cele de Sus, lăsarea deoparte a 
imaginilor conceptuale pentru a căpăta ceea ce este mult mai de preţ". 
Această tăcere reprezintă intrarea în adevărata contemplare a lui Dumnezeu, 
care "înseamnă singurul exemplu al unui suflet cu adevărat sănătos". 
Virtuţile sunt medicamente pentru bolile sufletului şi pentru patimi, în vreme 
ce contemplarea lui Dumnezeu reprezintă rodul unui suflet sănătos. Doar prin 
contemplarea lui Dum nezeu omul este îndumnezeit. El nu poate fi 
îndumnezeit prin analogie raţională ci printr-un mod de viaţă isihast" 17 . Prea 
Sfânta Născătoare de Dumnezeu a atins isihia şi contemplarea lui Dumnezeu 
în Biserică, a ajuns la comuniunea cu Dumnezeul Treimic. 

Şi oricine doreşte să ajungă la contemplarea lui Dumnezeu, care 
înseamnă de fapt mântuirea omului, trebuie să urmeze calea vieţii Prea 
Sfintei Născătoare de Dumnezeu. Singura cale este cea a isihiei. 

în cele din urmă, un al patrulea exemplu de învăţături isihas-te îl 
reprezintă un pasaj din Vechiul Testament, acolo unde se spune: "în ziua a 
şaptea El s-a odihnit de toată lucrarea. Iar Dumnezeu a binecuvântat ziua a 
şaptea şi a sfinţit-o, deoarece atunci El s-a odihnit de toată lucrarea creaţiei 
pe care o făcuse"(Geneza 2:2-3). Interpretând acestea Sfântul scrie că sunt 
lucrări ale lui Dumnezeu "pe care El nici nu a început a le face, nici nu a 
încetat a le face" 18 . El nu a început să acţioneze deoarece El este fără de 
început, deoarece, aşa precum însuşi Hristos spune: "Tatăl Meu până acuma 
lucrează şi Eu lucrez"(Ioan 5,17). 

Lucrarea lui Dumnezeu fără de început este cunoaşterea fiinţelor şi 
dinainte cunoaşterea celor ce urmează să se întâmple. De asemenea, tot 
lucrarea lui Dumnezeu fără început şi neîncetată este judecata şi pronia. 
Pentru a fi create fiinţele au nevoie de judecată şi de pronie, dar şi după 
creaţie ele au nevoie de judecată şi de pronie "aşa încât ele să nu poată 
dispărea fără sens: sau unele dintre ele se pot schimba în timp în binele lor 
sau al tuturor, sau alţii pot rămâne de neschimbat" 19 . 

Cu alte cuvinte, Dumnezeu prin energiile sale necreate, care se numesc 
providenţă, continuă să-şi îndrepte întreaga creaţie spre împlinirea voinţei 
Sale. Dumnezeu îşi dirijează creaţia prin intermediul providenţei Sale. O altă 
lucrare a lui Dumnezeu fără de început este "reîntoarcerea către El", pentru 
că El s-a aflat mereu în contemplarea faţă de Sine, către vederea Lui 
însuşi" 20 . 

Deoarece Dumnezeu "nici nu şi-a început lucrarea şi nici nu a încetat să 
lucreze" ce înseamnă atunci odihna lui Dumnezeu? De ce spune Moise că 
Dumnezeu s-a odihnit după lucrările sale? Odihna înseamnă calea înapoi "de 
la lucrurile de jos către lucrurile mai înalte şi de deasupra creaţiei". în timpul 
operei sale de creaţie pe răstimpul a şase zile Dumnezeu s-a aflat "înafara 
Sa datorită infinitei Sale bunătăţi". El a consimţit la aceasta din dragostea 
Lui pentru omenire. 

în cea de-a şaptea zi, după crearea întregii lumi a simţurilor El a revenit, 
aşa cum se cuvine, la propria Sa înălţime, pe care El nu o părăsise niciodată. 
Iar Dumnezeu a binecuvântat această odihnă pentru a ne arăta că noi 
trebuie să punem preţ pe cunoaşterea lucrurilor de natură superioară celor 
legate de simţuri; de asemenea, pentru a ne arăta, a ne învăţa şi a ne cere 
să intrăm, pe cât ne este cu putinţă, în acea odihnă, noi înşine odihnă "care 
reprezintă revederea mintală a lui Dumnezeu şi prin intermediul ei să ne 
îndreptăm la mişcarea în sus către Dumnezeu" 21 . 

Acesta este cadrul în care aceste lucruri sunt interpretate de către 
Sfântul Grigorie şi de către cuvintele apostolice: "Drept aceea, s-a lăsat altă 
sărbătoare de odihnă poporului lui Dumnezeu. Pentru că cine a intrat în 
odihna lui Dumnezeu s-a odihnit şi el de lucrurile lui, precum Dumnezeu de 
ale Sale. Să ne silim, deci, ca să intrăm în acea odihnă.. ."(Evrei 4,9-11). 

în realitate, propria noastră odihnă este isihasmul, tăcerea minţii, care 
înseamnă odihnă dinspre partea lumii şi revenirea minţii în inimă. 

Analizând această odihnă, Sfântul spune că mai întâi trebuie să luăm 
aminte la învăţăturile Duhului, deoarece noi ne uşurăm de grijile inferioare, 
apăsătoare şi neîncetate şi lăsăm deoparte lucrările legate de acestea. Atunci 
vom face loc cuvintelor Sfântului Duh, dând deoparte orice gând pătimaş şi 
lumesc, apoi să le medităm în mintea noastră, care, de fapt, este inima 

noastră. După aceea, dacă îndepărtăm orice gând, chiar dacă este unul bun 
din mintea noastră, iar prin trezvie permanentă şi rugăciune neîncetată 
mintea se întoarce către ea însăşi, atunci noi intrăm în odihna divină, care 
înseamnă contemplarea lui Dumnezeu 22 . 

Această isihie a minţii, aşa cum este descrisă ea de Sfinţii Părinţi, care 
sunt cu adevărat isihasti, este calea care duce la odihna divină, la 
contemplarea lui Dumnezeu. Iar noi credem că modul de viaţă isihast este 
ceea ce cu adevărat te face să fii ortodox. Este fundamentul dogmelor şi al 
tuturor adevărurilor de ere-dinţa. Inafara acesteia nu există nici o 
teologie adevărată. 

După toate acestea, putem afirma clar că Sfântul Grigorie Palama este 
cel ce exprimă viaţa isihastă a Sfântul Munte. Şederea sa în Sfântul Munte, 
ascultarea de Părinţii duhovniceşti luminaţi, precum şi experienţa acumulată 
l-au făcut un adevărat teolog, un adevărat Părinte al Bisericii. în toate 
lucrările sale, fie polemice, fie omilii, se poate observa viaţa sa isihastă. El a 
trăit viaţa Sfântul Munte şi a devenit aghiorit. 

Iar acest lucru, desigur, este sinonim cu a fi ortodox. 

4. PRIMUL TRĂITOR IN SFANŢUL MUNTE 

Prima lucrare a Sfântului Grigorie Palama a fost "Despre viaţa minunată 
şi îngerească a Sfântului Părintelui nostru Petru, Purtătorul de Dumnezeu, 
care a trăit o viaţă ascetică în Sfântul Munte Athos". Scrierea este notabilă 
deoarece, pe de o parte, ea cuprinde o serie de fapte despre Sfântul Munte şi 
despre atmosfera sa monahală, şi, pe de altă parte, deoarece ea exprimă 
teologia Sfântului Grigorie despre viaţa monahală şi ascetică. 

Vom analiza această scriere a Sfântului Grigorie deoarece ea are o 
importanţă directă asupra subiectului de care ne ocupăm. Trebuie notat 
faptul că nu facem o analiză completă a acestei lucrări, ci doar punem 
accentul pe aspectele ce ne interesează pentru a descrie modul ascetic de 
viaţă specific Athoss-ului, aşa cum a fost el trăit de Sfântul Petru Atonitul, de 
Sfântul Grigorie Palama şi aşa cum şi astăzi este urmat de un mic număr de 
monahi asceţi care trăiesc în Sfântul Munte. 

Viaţa Sfântului Petru care s-a păstrat a fost scrisă la sfârşitul secolului al 
X-lea de către Nicolae Atonitul. Sfântul Grigorie Palama se foloseşte de 
această biografie, dar îşi aduce contribuţia la definirea cadrului teologic'. 

1. MOTIVUL SCRIERII DESPRE VIAŢA SFANŢULUI PETRU ATONITUL 

Este esenţial pentru subiectul de faţă luarea în consideraţie a motivului 
pentru care Sfântul Grigorie a scris viaţa Sfântului Petru Atonitul. Acest lucru 
este foarte important, deoarece se va vedea ulterior, că lucrarea a fost scrisă 
după ce Sfântul a avut o descoperire dumnezeiască, precum şi o experienţă 
duhovnicească aparte. Aceasta demonstrează faptul că scrierea vieţilor sfinţi- 
lor nu reprezintă rodul unei ocupaţii intelectuale, ci este o experienţă 
duhovnicească. 

Sfântul Filotei, biograful Sfântului Grigorie Palama, înregistrează modul în 
care Sfântul Grigorie şi-a început scrierea. După o perioadă de severă asceză 
şi o cercetare dumnezeiască, Sfântul se afla înafara mănăstirii "Marea Lavră", 
într-un "schit" (frontis-terion) un fel de şcoală a isihiei. După ce trecuseră 
peste două ore de rugăciune a minţii şi meditaţie într-o adâncă linişte, el a 
căzut într-o stare de uşoară somnolenţă, şi a intrat într-o stare de con- 
templaţie divină. Credea că ţine în mână un vas plin cu lapte, care, brusc, a 
început să se verse. Apoi se făcea că laptele se transformase într-un vin 
minunat, rămânând o blândă mireasmă, care se revărsa neîncetat pe hainele 
şi mâinile sale, înmiresmându-le în chip minunat. Apoi şi-a făcut apariţia un 
om "plin de lumină", care i-a spus să împărtăşească şi pe alţii cu această 
dumnezeiască licoare ca nu cumva să curgă în deşert, deoarece era Darul lui 
Dumnezeu care nu va înceta să-1 umple şi trebuie să fie dăruit din plin 
tuturor. Sfântul Grigorie şi-a mărturisit apoi neputinţa de a împărţi această 
dumnezeiască licoare, spunând, de asemenea, că nu existau oameni care să 
fi căutat aprig astfel de învăţături. 

Dumnezeiasca arătare îi răspunse că el trebuie să-şi facă datoria şi să 
lase în seama Domnului nostru Iisus Hristos grija de a căuta astfel de oameni. 
După această scurtă conversaţie şi acea cerească şi dumnezeiască 
contemplaţie, cerescul om dispăru, iar Grigorie, trezindu-se din starea de 
somnolenţă, stătu acolo toată noaptea şi cea mai mare parte a zilei "pe de-a- 
ntregul iluminat de dumnezeiasca lumină" 2 . 

Sfântul Filotei ne spune că Sfântul Grigorie însuşi i-a relatat această 
vedere duhovnicească părintelui Dorotei, devenit mai târziu Mitropolit al 

Tesalonicului, deoarece era convins că i se transmisese astfel mesajul de a-şi 
schimba cuvintele "din simple şi etice aşa cum le folosea, în altele dogmatice 
şi de mare profunzime". Şi, desigur, dumnezeiescul Grigorie începu să scrie 
mai multe lucrări 3 . Acest lucru are o mare semnificaţie pentru tot ceea ce se va 
afirma mai departe. Imediat după ce a avut această vedere dumnezeiască, 
pe care el a primit-o ca venind din partea lui Dumnezeu pentru a descoperi 
celorlalţi viaţa isihastă, dumnezeiescul Grigorie, inspirat de acele descoperiri 
cereşti şi de către Duhul Sfânt ce sălăşluia în el, şi având darul cuvântului 
"începu să scrie o minunată proză duhovnicească". 

Prima lucrare este cea despre viaţa şi calea ascetică a Sfântului Petru 
Atonitul pe care o vom examina în cele ce urmează. Sfântul Filotei Kokkinos 
scrie: "Şi, mai întâi, el a alcătuit lucrarea despre dumnezeiescul părinte 
Petru. Această floare duhovnicească ne aparţine purtând adresa Sfântului 
Munte Athos şi descrie marea şi îngereasca sa viaţă şi trăire aici." 4 A doua 
lucrare se referă la praznicul Bunei Vestiri, în care el face comentarii cu privire 
la îndumnezeirea Prea Sfintei Născătoare de Dumnezeu de către Harul 
dumnezeiesc. 

Aşadar, această scriere precum şi alte lucrări sunt roade ale Harului 
dumnezeiesc. Sfântul Grigorie a început să scrie după ce a primit înştiinţări 
de Sus, precum şi o descoperire de la Dumnezeu. Şi, tocmai de aceea, 
cuvintele sale au o mare forţă de pătrundere teologică şi exprimă întreaga 
experienţă de viaţă ascetică a Bisericii. 

2. SFÂNTUL MUNTE ŞI IMPORTANŢA SA 

în întreaga lucrare a Sfântului Grigorie iese clar în evidenţă semnificaţia 
aparte a Sfântul Munte, care este împodobit cu minunate denumiri şi este 
preamărită viaţa ascetică a Sfântului Petru Atonitul şi a monahilor 
contemporani cu el. 

Mai întâi să ne referim la denumirile cu care Sfântul Munte este 
împodobit şi preamărit. El este numit "acest minunat Athos" şi intitulat 
"pământ prealăudat, lăcaş al cereştilor oameni". Făcând referiri la stabilirea 
Sfântului Petru în Sfântul Munte el scrie: "şi de acolo îşi luă zborul spre cer, 

adică din acel loc preasfânt şi lăudat locaş al virtuţilor, 5 sălaş a tot ce e 
frumos, a unor dumnezeieşti fiinţe, 6 Biserică nefăcută de mâini omeneşti, din 
acel munte neprihănit ce poartă numele sfinţeniei" 7 . Muntele Athos este un 
nume al sfinţeniei, deoarece este un loc proslăvit şi un lăcaş al virtuţilor, 
curat de orice păcat şi aflat deasupra tuturor patimilor. Desigur, prin aceasta 
se înţelege că locuitorii din Sfântul Munte sunt oameni ai virtuţii şi ai 
bunătăţii, şi, ca atare, sfinţesc ei înşişi locul. Athoss-ul mai este denumit 
"munte dumnezeiesc" de către Sfântul Grigorie Palama, 8 denumire insuflată 
de Prea Sfânta Născătoare de Dumnezeu, ca muntele să poarte numele de 
"pământ Sfânt" 9 . 

Deci Athoss-ul a fost numit Sfântul Munte de către Maica Domnului care i 
s-a arătat Sfântului Petru Atonitul şi i-a prezentat acest loc ca fiind al ei. 

Din acest motiv, de atunci încoace, el s-a mai numit şi Grădina Prea 
Sfintei Născătoare de Dumnezeu, aşa cum vom vedea pe parcursul acestei 
analize. 

Monahii care trăiesc aici se numesc atoniţi sau aghioriţi şi aceştia îl 
consideră drept pământul lor strămoşesc. Sfântul Petru îşi primeşte 
denumirea de la acest munte, dar, în acelaşi timp, Sfântul Grigorie, 
vorbindu-le celorlalţi monahi, îl caracterizează pe Sfântul Petru drept 
"cetăţean al Sfântului Munte" 10 . 

în biografia scrisă de Sfântul Grigorie Palama, locul unde s-a născut 
Sfântul Petru nu este menţionat, dar se afirmă foarte sincer că timpul a 
procedat cu înţelepciune, păstrând tăcerea asupra locului său de naştere. 
Sfântul Munte este "locaşul părintesc", deoarece acolo el "a răsărit, a crescut 
şi a rodit din belşug"". Desigur, în acest mod, se fac referiri la renaşterea 
duhovnicească a Sfântului Petru. în viaţa sa trăită întru Domnul, el s-a născut 
în Sfântul Munte, acolo a ajuns la bărbăţie duhovnicească, acolo 1-a învins pe 
diavol cu toate vicleşugurile lui, acolo a ajuns la îndumenezeire. Dacă un om 
care stă trei ani la Atena, afirmă Sfântul Grigorie, o consideră pe aceasta 
drept propria lui casă, acest lucru i se potriveşte cu mult mai bine Sfântului 
Petru, care a trăit peste 50 de ani în Sfântul Munte şi a luptat aici din greu. 
Ca atare, Sfântul Grigorie afirmă că dacă o persoană îşi consideră locul unde 
îşi află împlinirea drept loc de origine, aceasta s-ar putea observa mult mai 

bine în cazul Sfântului Petru, deoarece tocmai în Sfântul Munte "el L-a întâlnit 
pe Dumnezeu şi a putut Să-1 privească cu ochii sufletului şi acolo el şi-a 
depăşit condiţia umană şi a devenit cu adevărat om ceresc" 12 . Mai mult, 
Sfântul Petru şi-a părăsit locul de origine şi "a venit în acest munte, care ne 
pregăteşte pentru tărâmurile de Sus" 11 . 

Deci, Sfântul Munte a devenit adevăratul său cămin părintesc, deoarece a 
trăit aici 53 de ani, într-o permanentă şi aspră luptă ascetică. El şi-a depăşit 
condiţia biologică, tot ceea ce ţine de omenesc, a trăit în comuniune cu 
Dumnezeu, iar acest loc a devenit însăşi raţiunea moştenirii tărâmurilor cereşti 
ale împărăţiei Cerurilor. El a fost pe bună dreptate numit "Atonitul". Din 
analiza Sfântului Grigorie reiese faptul că termenul de "Atonit" şi "Aghi orit" li 
se acordă celor ce locuiesc acolo şi practică un mod de viaţă îngeresc. Putem 
afirma că acesta nu este atât un loc de vieţuire, cât mai degrabă un mod de 
viaţă şi de trăire duhovnicească. Aghioritul are un comportament anume care 
nu este diferit de cel ortodox, ci este însuşi comportamentul Bisericii 
Ortodoxe. Ea este purtătoare a unei tradiţii care constituie comuniunea cu 
Dumnezeu, legătura şi comuniunea omului cu Dumnezeu. 

Se spune că Sfântul Munte este locul unde nu se nasc niciodată oameni, 
ci numai mor. Oricum, din comentariile Sfântului Grigorie reiese faptul că în 
muntele cu nume sfânt se nasc totuşi oameni, dacă considerăm adevărata 
naştere drept o transfigurare a omului, transcenderea vieţii biologice şi a 
morţii, precum şi trăirea vieţii ce va să fie. Dar, considerând că ziua adormirii 
unui sfânt este o zi de naştere, putem spune că Sfântul Munte este un loc de 
naştere, a unor oameni adevăraţi şi, de aceea, pe bună dreptate aceştia îi 
poartă numele. 

3. VIAŢA ASCETICĂ A SFÂNTULUI PETRU 

Nu vom stărui prea mult asupra a ceea ce a premers venirii Sfântului 
Petru în Sfântul Munte. Trebuie menţionate doar câteva aspecte care ne vor fi 
de folos în elaborarea şi analizarea subiectului de faţă. 

Sfântul Petru a trăit în secolul al VUI-lea după Hristos şi, la o vârstă 
fragedă, după ce a primit o educaţie normală, a devenit soldat în cadrul 

legiunilor imperiale, primind rangul şi titlul de "scholarios". într-o luptă 
purtată împotriva arabilor, el a fost făcut prizonier şi întemniţat în Samaria, 
care pe atunci era capitala Califatului abisinienilor 14 . Cu ajutorul miraculos al 
Sfântului Nicolae şi al Sfântului Simeon Theodocos a fost eliberat din temniţă 
şi dus la Roma. Acolo, prin mijlocirea Sfântului Nicolae a primit tunderea în 
monahism de la Papa. 

Ceea ce afirmă Sfântul Grigorie Palama despre Sfântul Petru după 
eliberarea sa din închisoare este faptul că acesta şi-a pus toată nădejdea în 
Dumnezeu, că şi-a uitat părinţii şi rudele, şi că singurul lucru pe care-1 dorea 
era să împlinească voia lui Dumnezeu şi să se dăruiască pe sine cu totul lui 
Hristos. 

Sfântul Grigorie scrie: "Aşadar, el şi-a aţintit ochiul sufletului, mintea, cu 
tărie spre cer, uitând imediat de casă, pământ natal, rude şi prieteni şi 
ferindu-se de orice fel de plăcere trecătoare, el şi-a trăit dumnezeiasca viaţă 
în singurătate cu singura dorire mai presus de orice de a face mereu voia lui 
Dumnezeu şi de a se face totul în toţi şi pentru toate din dragoste pentru 
Hristos" 15 . 

Acest pasaj ne arată şi modul în care se poate ajunge monah cu 
adevărat, lucru care se petrece şi azi cu monahii din Sfântul Munte. 

Un foc mare arde în inima lor; în inima lor creşte permanent dorinţa de 
neclintit de a împlini voia lui Dumnezeu în viaţa lor şi nepotolita dorire de a 
trăi doar pentru şi întru Domnul. Este o "iluminare în trezvie" cum ar 
numi-o Sfântul Dionisie Areopa-gitul. Şi, desigur, aceasta exprimă nu numai 
începutul căii de viaţă monahală, dar şi continuarea ei, adică am spune că 
modul de viaţă monahal este o viaţă în Hristos, în întregime închinată lui 
Dumnezeu. Aceasta nu este cu referire la trup, ci, mai întâi şi mai presus de 
orice, la jertfirea minţii şi alipirea ei de Dumnezeu. După tunderea sa în 
monahism de către Papă, la Roma, el a găsit o corabie care să-1 ducă în 
ţinuturile sale natale. Vasul urma să plece în Asia Mică trecând prin Creta. 
Atunci când încă se afla la Roma el a văzut-o în somn pe Pururea Fecioara şi 
Maica lui Dumnezeu şi pe Sfântul său protector, Nicolae, întrebând-o: "Unde 
se va adăposti Petru, o, Doamnă ?" Atunci, Maica Domnului răspunse că 
urma să-1 ducă pe propriul ei munte, acolo unde ea însăşi urma să poarte de 

grijă tuturor celor ce vor locui acolo. Să aruncăm o privire asupra acestui 
răspuns plin de chezăşie al Prea Sfintei Născătoare de Dumnezeu, care este 
citat în Sfântul Munte şi în scrierile Sfinţilor Părinţi până în ziua de azi: 
"Există un munte în Europa foarte frumos şi foarte mare, în faţa mării şi 
întinzându-se destul de mult în largul ei. Eu am ales acest loc de pe faţa 
acestui pământ pentru a-1 oferi căii de viaţă monahală. Deci, l-am ales 
pentru a-mi fi un locaş anume şi de acum înainte se va numi Sfânt, iar eu îi 
voi încununa de-a lungul vieţii lor pe cei ce vor lupta aici împotriva 
vrăjmaşului comun al neamului omenesc. Şi, cu siguranţă le voi fi un tovarăş 
de neînvins, o călăuză spre ceea ce trebuie să facă, un interpret a ceea ce nu 
trebuie să facă, o protectoare, doctor, cea care le asigură hrana; le voi 
asigura hrana şi vindecarea trupului, voi fi sprijinitoarea şi ajutătoarea lor, 
iar în ce priveşte duhul, îi voi întări şi nu-i voi lăsa să se abată de la tot 
binele. Mai mult decât atât, îi voi întări întru credinţa în Fiul şi Dumnezeul 
meu şi îl voi ruga să dea iertare deplină tuturor păcatelor celor ce îşi vor sfârşi 
cu bine viaţa aici" 16 . în cadrul acestei asigurări şi promisiuni cu caracter 
apocaliptic, pe care ni Ie-a dăruit Prea Sfânta Născătoare de Dumnezeu, pot 
fi observate mai multe lucruri, dar aş dori să pun accentul doar pe două 
dintre ele. 

Primul este acela că Prea Sfânta Născătoare de Dumnezeu ne revelează 
faptul că mulţi monahi se vor stabili în Athos şi îşi vor închina toată viaţa lui 
Dumnezeu. Acesta va fi propriul ei pământ deoarece se va numi Grădina 
Maicii Domnului şi Sfânt Munte. Cel de-al doilea este faptul că Prea Sfânta 
Născătoare de Dumnezeu însăşi va fi Apărătoarea şi ajutătoarea celor ce se 
vor fi stabilit aici, ea le va asigura nevoile lor fundamentale, ea le va fi 
ocrotitoare, doctor şi întăritoare, iar promisiunea ei este că îl va ruga pe Fiul 
ei ca oricăruia dintre cei ce vor adormi în acest loc sfânt să-i fie iertate toate 
păcatele sale 17 . 

Aceste cuvinte ale Maicii Domului, aşa cum afirmă Sfântul Grigorie 
Palama, le oferă o mare plăcere şi bucurie duhovniceas că tuturor celor ce 
locuiesc în Sfântul Munte, mai întâi pentru că li se promite mântuirea 
sufletelor lor. Mai mult decât atât, Prea Sfânta Născătoare de Dumnezeu le 



69 



promite ajutorul nu numai în viaţa aceasta, ci şi în cea viitoare prin iertarea 
păcatelor lor. 

Şi ştiu că aceste cuvinte, care sunt binecunoscute până în zilele noastre, 
aduc o mare consolare şi încurajare monahilor în multele încercări prin care 
trec în viaţa lor monahală. Viaţa în Athos este cu adevărat grea din punct de 
vedere omenesc, dar şi "mângâierile" Maicii Domnului sunt numeroase. Toţi îi 
simt ajutorul şi mângâierile în viaţa lor, întărirea şi bucuria duhovnicească ce 
Ie-o dăruieşte Maica Sfântă. 

După o scurtă şedere în Creta, unde Sfântul a făcut minuni, vasul a 
mers mai departe către ţinutul său natal. Dar, brusc, s-a stârnit un vânt 
potrivnic şi vasul "a rămas nemişcat". "Aici este voia lui Dumnezeu ca să-mi 
petrec viaţa" 18 spuse Sfântul şi apoi rugă pe cârmaci să întoarcă vasul către 
stânga spre ţărm de îndată şi aceasta se petrecu neîntârziat, şi atunci "vasul 
fu liberat din legături şi porni de îndată" 19 . El ajunse la ţărm, unde ceilalţi îşi 
luară rămas bun "nu fără de lacrimi în ochi de la acest nobil om", lăsându-1 
astfel la picioarele Muntelui. Iar ei îşi continuară călătoria, deoarece Sfântul 
la spusese că aceasta va fi de acum fără pericole. 

Aşadar, Sfântul Petru deveni primul locuitor al Sfântului Munte, iar el 
începu o luptă grea şi neîntreruptă cu diavolul pentru a ajunge la 
îndumnezeire cu ajutorul Harului dumnezeiesc. Sfântul Grigorie Palama 
descrie apoi viaţa pe care a dus-o Sfântul Petru în Sfântul Munte, care, de 
fapt, în general vorbind, este modul de viaţă al fiecărui monah atonit care 
luptă împotriva diavolului, a patimilor şi a păcatului pentru a putea deveni 
vas ales al Harului lui Dumnezeu. 

Această analiză pe care o face Sfântul reprezintă în realitate analiza vieţii 
tuturor părinţilor aghioriţi. In urma acestor lupte ei câştigă dreptul de a fi 
numiţi atoniţi sau aghioriţi. Sfântul Grigorie prezintă pe larg, în întreaga 
analiză pe care Ie-o întreprinde, viaţa aghiorită trăită cu adevărat. 

Odată ajuns în Munte, el pătrunse în locurile sale inaccesibile şi 
nemaibătute înainte, "îndreptându-şi atenţia doar spre Dumnezeu şi spre 
sine însuşi". 

Renunţând chiar şi la necesităţile primare ale firii omeneşti, el trăi o 
viaţă îngerească. Suportă frigul şi căldura arzătoare, îngheţurile, zăpezile şi 

ploile, "gol şi sub cerul liber". Sfântul a dorit să trăiască într-o sărăcie şi o 
asceză absolută care să-1 poată duce către desăvârşire, şi, de aceea, a locuit 
în peşteri, expunân-du-se tuturor intemperiilor vremii. Hrana sa, care consta 
în fructe şi rădăcini, era foarte săracă, şi în acest mod "trupul îi era aproape 
mortificat". A procedat astfel nu pentru că ar fi socotit, precum maniheii, 
trupul ca un rău în sine, ci pentru că dorea să lupte împotriva minţii 
pătimaşe. Dimpreună cu asceza trupească, el s-a dedicat şi ascezei lăuntrice 
a sufletului într-o deplină stare de trezvie. în acest scop, el a încercat să-şi 
supună mintea, împrăştiată din cauza senzaţiilor primite de la mediul 
înconjurător, şi s-o facă să intre în inimă. 

Şi, întrucât aceasta se realizează cu ajutorul aşa numitei metode 
isihaste de viaţă, Sfântul "puse bazele adevăratei şcoli a isihiei" 20 . Sfântul 
Grigorie continuă să descrie în lucrarea sa într-o manieră mai analitică metoda 
isihastă la care s-a supus Sfântul Petru şi toţi adevăraţii aghioriţi. Doar în 
această lumină noi trebuie să luăm în consideraţie tot ceea ce analizează 
Sfîntul Grigorie. Viaţa isihastă monahală nu poate fi înţeleasă bine fără 
aceste analize. Când mintea se reîntoarce către sine, după vagabondajul pe 
care îl face în lumea simţurilor şi îşi începe activitatea de introspecţie, atunci 
îşi vede deodată "masca oribilă pe care a căpătat-o în urma rătăcirilor ei 
către lucrurile păr'"", teşii". Ca o consecinţă a vagabondajului în lumea 
simţuriioi şi a răspândirii ei în lumea patimilor şi în lumea înconjurătoare, 
mintea a ajuns să poarte o mască, o deghizare. Aceasta înseamnă că ea s-a 
umplut de imagini şi fantasme care i-au acoperit capacitatea ei vizuală şi şi-a 
pierdut vederea duhovnicească. 

De aceea, se poate vorbi de întunecarea minţii; văzându-şi masca ce o 
acoperă "ea se grăbeşte să se cureţe prin pocăinţă". Când această mască 
este înlăturată, deoarece sufletul nu mai este împrăştiat în multitudinea 
lucrurilor, ascetul dobândeşte pacea, îmbrăţişează tăcerea şi ajunge la 
cunoaşterea lui Dumnezeu, atât cât îi este posibil. 

Ascetul, printr-o permanentă trezvie, ca nu cumva mintea să i se împrăştie 
din nou înafară şi diavolul să-şi găsească o crăpătură pentru a-i intra în suflet 
"îşi depăşeşte propria fire şi este îndumnezeit prin participare, mereu înaintând 
spre mai bine" 21 . 

Aflată în această stare, mintea se eliberează de orice patimă şi îi oferă 
sufletului libertatea faţă de orice fel de dorinţă, ceea ce înseamnă că sufletul 
nu mai are legături păcătoase şi pătimaşe cu lumea simţurilor. 

Nu numai acest lucru are loc, dar mintea dimpreună cu toate celelalte 
forţe ale sufletului se întoarce către Dumnezeu, înaintează în desăvârşire, se 
înalţă nu numai deasupra lucrurilor materiale, ci şi deasupra lucrurilor şi 
fenomenelor inteligibile care sunt ispitite de către imaginaţie şi se prezintă 
pe sine surdă şi mută dinaintea Domnului. Aceasta reprezintă renaşterea şi 
restaurarea fiinţei umane. De aceea, renaşterea omului nu este independentă 
de metoda şi calea isihastă de viaţă, prin care mintea este eliberată de tot 
ceea ce este simţual şi inteligibil şi ajunge să devină părtaşă a Harului 
necreat al lui Dumnezeu. 

Dar, atunci când mintea gustă Harul Domnului "ea aduce şi trupului 
multe semne ale frumuseţii divine" 22 . Aceasta se întâmplă deoarece există o 
strânsă legătură între trup şi suflet. De aceea, când sufletul se umple de Har 
şi trupul primeşte binecuvântările Harului. 

Când ascetul ajunge în această stare, el trăieşte o viaţă plină de virtuţi, 
care nu are aspectul unui comportament uman exterior, artificial, ci 
"reprezintă o dumnezeiască şi inegalabilă modalitate de vieţuire întru 
virtute". 

Atunci el primeşte darul facerii de minuni care este de neclintit sau 
foarte greu de a se rătăci spre rău, precum şi darul înainte vederii sau al 
cunoaşterii lăuntrice, atunci când vede clar chiar lucruri care au loc foarte 
departe. 

Ascetul ajunge la trăirea şi descoperirea nu numai a lucrurilor care se 
întâmplă în prezent sau a celor care au avut loc în trecut, dar şi a celor ce se 
vor întâmpla în viitor. în acest fel el capătă cunoaştere duhovnicească. 

Sfârşitul tuturor acestor lucruri este "desăvârşirea monahală pe cât este 
cu putinţă omului, adevărata isihie sau, mai degrabă, ceea ce reprezintă 
rodul adevăratei isihii" 23 . 

Acesta este modul de viaţă cu adevărat evanghelic pe care îl aflăm atât 
în Sfânta Scriptură, în Vechiul, cât şi în Noul Testament, deoarece calea spre 
desăvârşire este aceeaşi şi o aflăm în viaţa tuturor Sfinţilor Bisericii noastre. 

Nu există vreo altă cale prin care omul să ajungă să se 
împărtăşească de energiile îndumnezeitoare ale Domnului. Această 
cale "a ştiinţei isihiei" este privită şi astăzi drept mărgăritarul cel mai de preţ 
de către Părinţii aghioriţi, care reprezintă prototipul sau modelul pentru orice 
ascet sau creştin, oriunde s-ar afla acesta. în acest fel a trăit şi primul 
locuitor al Sfântului Munte, şi astfel s-a stabilit prototipul fiecărui monah 
aghiorit adevărat. 

Asceza lui era foarte severă. El i-a părăsit pe oameni şi a iubit mai mult 
ca orice însingurarea, a trăit în tovărăşia animalelor sălbatice care trăiau în 
păduri nemaicălcate de picior omenesc, a locuit în peşteri "umede care aduc 
boală" şi a trăit alături de şerpi veninoşi, aşa cum însuşi diavolul i-a apărut 
dinainte pentru a-1 ispiti 24 . Sfântul Petru a preferat viaţa grea şi plină de sufe- 
rinţe şi lipsuri, trăind-o cu dreaptă socotinţă şi curaj uimitor 25 . El şi-a pus toată 
nădejdea în Dumnezeu şi a căutat sprijin şi ajutor numai de la El 26 . 

Atât de mare era nădejdea şi lăsarea lui în voia lui Dumnezeu, încât 
însuşi Bunul Dumnezeu îi trimitea pâinea cea cerească. Pronia dumnezeiască 
"I-a hrănit pe cel ce muncea pe acest pământ nu mai puţin decât pe cei de 
Sus, cu mană cerească adusă de un înger la intervale regulate de câteva 
zile". Deoarece ducea o viaţă îngerească pe pământ, Dumnezeu 1-a hrănit 
într-o manieră inefabilă şi cu totul minunată. îngerul mesager i-a adus şi 
mana "naturală, precum şi alte bunătăţi cereşti", care l-au hrănit şi mângâiat 
pe omul lui Dumnezeu. 

Sfântul, aşa cum afirmă Sfântul Grigorie Palama, trăia "ca în Rai, 
aducând astfel de mărturii cereşti către cele de jos"; totuşi, Sfântul mai avea 
încă doar foarte puţine insemne că era purtătorul unui trup muritor şi 
trecător. Iată cum descrie Sfântul Grigorie Palama modul ascetic de viaţă al 
Sfântului Petru Atonitul: "trăind ascetic, lipsit de griji, fără vreo ocupaţie 
anume şi, mai presus de orice, era liber de imaginaţii, bucurându-se zilnic, 
prin rugăciunea minţii, de contemplaţii dumnezeieşti" 27 . Felul său de viaţă 1-a 
impresionat pe însuşi diavolul ispititor: "şi, iată, te afli în al şaptelea an al 
şederii tale aici fără să fi gustat hrană omenească" 28 . 

într-adevăr, în timpul primilor şapte ani de şedere în Athos, Sfântul 
Petru nu a gustat hrană omenească, adică hrană gătită. Şi trebuie să notăm 

că viaţa sa ascetică în Athos, fără să fi văzut un om (doar spre sfârşit a 
întâlnit un vânător, aşa cum vom vedea mai departe) a durat 53 de ani 29 . 
Viaţa ascetică a Sfântului Petru a fost admirabilă. Deoarece omul este format 
din trup şi suflet, asceza este şi a sufletului şi a trupului. Cu alte cuvinte, 
asceza trupului nu poate fi despărţită de cea a sufletului. Mai mult decât atât, 
şi trupul va fi proslăvit în viaţa viitoare, când se va împărtăşi de energiile 
necreate ale lui Dumnezeu. Asceza trupului constă în post, priveghere, 
abandonarea dezmierdărilor trupeşti, în vreme ce asceza sufletului constă în 
curăţirea minţii şi a inimii, precum şi în eliberarea de gândurile vagabonde, 
cât şi de imaginaţie. 

într-adevăr, deoarece există o mare unitate între trup şi suflet, asceza 
trupească influenţează sufletul, la fel cum şi asceza sufletului influenţează 
trupul. 

Asceza ortodoxă are în vedere omul în întregul său. De exemplu, trebuie 
să spunem că efortul de a introduce mintea în inimă pentru eliberarea ei de 
vagabondajul în lumea înconjurătoare şi curăţirea ei de imaginile şi 
reprezentările aduse de către lucrurile din lumea simţurilor şi a imaginaţiei, 
nu poate avea loc fără asceză trupească, adică fără starea de inactivitate 
temporară a simţurilor trupeşti. în plus, asceza trupului nu poate fi practicată 
într-un cadru maniheist. Maniheii considerau trupul drept un lucru rău şi 
făceau tot posibilul pentru a se elibera de el. Dar, asceza ortodoxă nu 
consideră trupul rău şi nici nu caută să elibereze sufletul din trup. După 
învăţăturile ortodoxe nu trupul este rău, ci mintea trupească robită de patimi 
este rea. 

Noi nu căutăm să eliberăm sufletul din trup, deoarece şi trupul este 
transfigurat de harul divin şi în care mintea îşi are propria participare. 

Ceea ce am observat cu privire la viaţa ascetică a Sfântului Petru poate 
părea paradoxal şi ciudat. Oricum, la o examinare mai atentă, vom observa 
că nu numai asceţii şi sfinţii de odinioară au trăit în acest mod, dar şi asceţii 
de azi ai Sfântul Munte trăiesc la fel. Pot fi aduse exemple, verificate de mine 
însumi, de asceţi care stau în priveghere şi rugăciune de toată noaptea, care 
locuiesc în peşteri în condiţii extrem de grele, care locuiesc sub cerul liber, 
care nu au decât un simplu veşmânt şi umblă desculţi. 

Sunt părinţi în Sfântul Munte, contemporani cu noi, care afirmă că mai 
există încă asceţi în peşterile Sfântului Munte, complet inaccesibili oamenilor, 
umblând goi, dar îmbrăcaţi în veşmântul Harului necreat al lui Dumnezeu, 
imitându-l pe Sfântul Petru din toate punctele de vedere. Dar toţi ceilalţi 
asceţi din cadrul mănăstirilor şi al schiturilor, dorind a se afla în deplină 
armonie cu Sfânta Tradiţie Ortodoxă, trăiesc într-un mod asemănător cu cel 
al Sfântului Petru, limitându-şi nevoile la limita cea mai de jos cu putinţă şi 
practicând isihia minţii. 

Noi, înşine, trăim prin şi în rugăciunile şi binecuvântările acestor 
oameni. 

4. ISPITELE DIAVOLULUI 

Este clar din viaţa sfinţilor că diavolul poartă război împotriva asceţilor. 
Cu cât cineva luptă pe calea desăvîrşirii, cu atât este mai aprig atacat de 
diavol, cel ce este duşmanul mântuirii omului. In plus, după învăţăturile 
Bisericii, diavolul nu este doar o simplă personificare a răului, ci un duh real 
care încearcă să înşele oamenii şi să-i acapareze. El îi urăşte mai ales pe cei 
care au ajuns la înalte măsuri ale virtuţii şi sfinţeniei. 

Sfântul Petru nu putea să nu se supună acestei lupte. Sfântul Grigorie 
Palama descrie patru atacuri mai grele pe care diavolul Ie-a pornit împotriva 
Sfântului Petru. 

Aceste atacuri, aceste feluri de ispitire ale fiecăruia, sunt caracteristice, 
deoarece exprimă aceeaşi cale urmată de Părinţii asceţi aghioriţi în purtarea 
războiului nevăzut până în ziua de azi. 

a) Datorită modului în care a procedat încă de la începutul vieţii sale 
monahale, Sfântul, lepădându-se de orice fel de nălucire a minţii şi a 
imaginaţiei, diavolul nu l-a putut lupta cu vise "prin intermediul duhului 
imaginaţiei", care este cunoscută drept instrument al sufletului gânditor 30 . 
Ştiind acest lucru şi văzând, în acelaşi timp, că este extenuat de asceză, gol şi 
fără apărare, diavolul i-a apărut luând chipul unui soldat ce se afla în fruntea 
unei mulţimi de arcaşi. 

El intră în peştera în "care Sfântul îşi făcuse sălaş" şi l-a invitat la luptă, 
în timp ce mulţimea arcaşilor de afară făcea mult zgomot şi tulburare, 
prăvălind stânci şi scoţând arborii din rădăcină. Cum s-a împotrivit Sfântul 
acestui război? Acest mare atlet al lui Hristos, puţin speriat la început, a 
alergat la Dumnezeu rugându-se, şi-a înălţat ochiul minţii, îndreptându-1 
către Domnul. Atunci diavolul a dispărut 11 . 

Felul în care Sfântul Petru s-a opus ispitelor este foarte semnificativ. El 
nu a intrat în dialog cu diavolul şi nu a răspuns provocărilor sale cu obrăznicie 
şi încăpăţânare, ci a început să se roage, îndreptându-şi şi aţintindu-şi ochiul 
minţii curat şi sincer către Dumnezeu. în cadrul învăţăturilor Sfinţilor Părinţi 
se arată foarte clar valoarea şi importanţa rugăciunii minţii. Când omul 
încearcă să-şi păstreze mintea curată şi s-o îndrepte către Dumnezeu, 
diavolul este ars. Curăţia minţii este mai tare decât bomba atomică. 

b) Diavolul, învins în acest prim atac frontal de către rugăciunea minţii 
făcută de Sfântul Petru, a plănuit un nou soi de ispitire. El s-a întors în 
fruntea unei mari armate de reptile, el însuşi apărând sub forma unui balaur 
uriaş. 

Sfântul Grigorie descrie apariţia diavolului: "Cu gâtul său lung ridicat 
deasupra pământului, părea că scoate scântei din ochi, iar răsuflarea lui 
arunca limbi de foc pe gură, iar limba se mişca, încărcată de otravă mortală". 
Şi ameninţa să-1 prindă şi să-1 facă prizonier. 

Atitudinea Sfântului a fost asemănătoare cu cea de mai înainte. 

El şi-a îndreptat din nou atenţia către Dumnezeu prin rugăciune. El a 
refuzat să se uite la priveliştea îngrozitoare a diavolului, ci, ca un alt Moise, el 
şi-a ridicat mâinile spre cer, şi, îndată, Amalec cel gânditor dispăru. Chiar şi 
pe timpul acestor atacuri, Sfântul Petru era în perfectă trezvie, iar rugăciunea 
sa era scurtă şi cu tot sufletul îndreptată spre Dumnezeu 32 . Aceasta ne 
demonstrează încă o dată marea valoare a rugăciunii curate şi a trezviei 
minţii. în acest fel, Sfântul a reuşit să-şi păstreze pacea lăuntrică, chiar când 
era atacat de vrăjmaş 33 . Sfântul Grigorie Palama spune: cu cât Sfântul Petru 
era mai atacat, cu atât era mai încununat, şi, astfel, diavolul, încercând să-1 
doboare, de fapt îl încununa. Sfântul Grigorie consideră această luptă egală 
şi asemănătoare cu cea a martirilor 34 . 

c) Cea de-a treia ispită a fost mai vicleană. Diavolul apăru acum luând 
chipul unui om pentru a-1 ataca. Aşa cum îl ispitise pe Adam cu şarpele şi cu 
Eva, la fel a procedat şi cu Sfântul Petru, cu diferenţa că, întrucât nu se afla 
acolo nici o femeie "pentru a face drama mai convingătoare", el s-a prefăcut 
într-unui din servitorii pe care Sfântul îi avusese cândva acasă. Mai întâi, 
acesta i-a amintit de părinţi, surori, prieteni, patria natală, de vecini şi îi 
arătă cât de necăjiţi erau cu toţii de pierderea lui. Apoi, îl întrebă de ce 
părăsise oamenii şi iubea pustia, trăind împreună cu animalele din păduri şi 
peşteri. 

El folosi şi pasaje din Sfânta Scriptură. îi aminti de Avraam care trăise 
printre oameni şi se mântuise. îi aminti şi de alţi oameni care aveau acasă 
copii şi prin naşterea şi prin creşterea lor îşi dobândiseră nemurirea. Apoi, îl 
întrebă: "Ai de gând să-ţi închei viaţa aici, făcând toate aceste osteneli în 
deşert, fără a avea vreo bucurie acum sau mai târziu?". El cită mai multe 
pasaje scripturistice, precum "să lumineze lumina voastră înaintea oa- 
menilor", şi îi spuse că nu aducea roade dinaintea oamenilor prin darurile pe 
care le primise de la Dumnezeu şi că neglijează împlinirea poruncilor lui 
Dumnezeu. 

El îi aminti pasaje din Sfânta Scriptură unde se afirmă că noi nu trebuie 
să ne gândim doar la mântuirea noastră, dar şi la cea a fraţilor noştri, pentru 
că oricine îşi mântuie fratele, i se vor ierta multe păcate. Sfântul Grigorie 
Palama spune că vicleanul diavol vorbea ca "un expert în Sfintele Scripturi" şi 
îi arăta în realitate pomul binelui şi al răului, aşa cum procedase odinioară cu 
Adam, încercând "într-un mod viclean să-1 scotă din raiul liniştii". Sfântul 
Munte, unde trăia în pacea minţii, era cu adevărat un rai, iar vicleanul diavol 
voia să-1 scotă de acolo. Atunci, Sfântul Petru şi-a înălţat glasul către cer 
împotriva acestei înşelăciuni şi a chemat în ajutor pe Maica Domnului, care 
este "cea care ne aduce transfigurarea şi mântuirea". Diavolul, văzând că nu 
îl poate păcăli, îşi scoase masca şi fugi dezgustat, lăsând cununa învingă- 
torului de partea Sfântului 35 . 

d) învins şi în această încercare, diavolul, ajuns la limita disperării, 
recurse la o armă cumplită împotriva Sfântului Petru. El îşi făcu apariţia ca 
înger al luminii, drept căpetenie a unei cete îngereşti a Domnului Slavei. 

Diavolul, după ce fusese alungat din lumină, deoarece odată cu căderea sa el 
se întunecase la chip, "luă veşmântul luminii şi se apropie de Sfânt". 

Apropiindu-se de Sfânt, în peştera în care se afla acesta, îl întâmpină 
spunându-i: "Fii om şi fii tare, Petre". La întrebarea Sfântului: "Cine eşti tu?", 
el răspunse: "Sunt căpetenia Domnului Slavei. Am sosit să-ţi fac cunoscută 
răsplata ce te aşteaptă în cereştile locaşuri pentru ostenelile tale de până 
acum şi să te învăţ ce ai de făcut de acum înainte". Cu alte cuvinte, el se 
înfăţişa drept căpetenie trimisă de Domnul, pe de o parte pentru a-i anunţa 
răsplata care îl aşteaptă în cer pentru izbânda căpătată în război, pentru 
viaţa ascetică şi pentru dumnezeieştile sale împliniri, şi, pe de altă parte, 
pentru a-l învăţa ce trebuie să facă de acum înainte. 

Primul mesaj era o încercare de a stârni în el mândria cu privire la 
succesele şi izbânzile sale duhovniceşti. I se spunea că întrecuse faptele 
ascetice ale predecesorilor săi şi că, prin urmare, trebuia să primească o 
răsplată mai mare decât oricare altul dintre aceştia. Ilie postise 40 de zile, 
dar el, Petru, trăise fără hrană vreme de 7 ani. 

Daniel stătuse împreună doar cu câteva fiare sălbatice, dar el, Petru, 
locuise alături de mai multe sălbăticiuni şi timp de mai multă vreme. 

Iov dăduse dovadă de mare răbdare şi curaj, dar în încercări nedorite, în 
vreme ce el, Petru, din propria sa iniţiativă trăia în acele locuri de nelocuit şi 
dădea dovadă de atâta răbdare. 

Al doilea mesaj al vizitei sale era menit să-l alunge din acel loc 
paradisiac. Deoarece, îi spuse el, îi lipsea doar un singur lucru. El trebuia, 
imitându-1 pe Hristos, să părăsească acel loc şi să umble printre oameni cu 
singura dorinţă de a-i mântui. Hristos rămăsese pe Munte pentru scurtă 
vreme şi, apoi, se dusese printre oameni pentru a le oferi poruncile mântuirii. 
Cu privire la acest eveniment biblic, el mai menţiona şi mărturii din psalmii 
lui David. în acest mod, cel rău, conform spuselor Sfântului Palama, se 
transformase într-un predicator al virtuţii, amestecând mierea cu fierea. 

Dar, Sfântul Petru înţelese viclenia diavolului. Aşa precum bijutierii au 
propriile lor mijloace pentru verificarea aurului veritabil, la fel şi 
dumnezeiescul Petru folosea tulburarea drept semnal de avertizare al ochiului 
sufletului, care este mintea, "pe care el o înălţa complet curată înaintea lui 

Dumnezeu". De fapt, când mintea omului este curată, atunci el poate 
discerne perfect între necreat şi creat. înţelegând făţărnicia diavolului prin 
care acesta încerca să-l alunge din locul unde Maica Domnului îl trimisese, el 
spuse: "Dar eu sunt nevrednic să văd faţă îngerească - cum aşa ? I-am 
părăsit pe oameni şi aşa va fi până la sfârşit, pentru că mă consider 
nevrednic de a trăi împreună cu ei şi a mă afla printre ei şi, aşa cum spune 
Psalmistul, nu mă consider a fi om". Şi, văzându-i smerenia, diavolul 

_i- « 36 

dispăru . 

Prin descrierea metodelor de ispitire a diavolului, noi vedem întreaga 
viaţă ascetică, şi, în realitate, este descrisă aici lupta adevăraţilor Părinţi 
aghioriţi. Am cunoscut mulţi Părinţi aghioriţi care mi-au relatat astfel de 
povestiri. Diavolul foloseşte aceleaşi arme, aceleaşi metode de a-i înfrânge 
pe atleţii lui Hristos. Nu este doar o problemă a războiului cu gândurile şi 
dorinţele, ci e vorba de atacuri directe împotriva asceţilor care au atins înalte 
culmi ale sfinţeniei. 

Este de o extremă importanţă faptul că această scriere a Sfântului 
Grigorie Palama prezintă cu claritate modul în care Aghioriţii se luptă cu 
diavolul, atunci când sunt direct atacaţi: aceasta este metoda tradiţională 
care este denumită viaţa isihastă. Rugăciune curată, minte curată, rugăciune 
către Maica Domnului în cea mai adâncă smerenie, căinţă şi un simţ al 
nevredniciei proprii reprezintă armele care-l alungă pe vrăjmaş. 

Prin toate aceste mijloace, monahul aghiorit capătă marele dar al 
deosebirii duhurilor, adică el devine capabil să discearnă între creat şi 
necreat, între divin şi demonic. Iar acest lucru este esenţial în viaţa asceţilor. 

în acest fel, ei fac distincţia între Voia lui Dumnezeu de a merge printre 
oameni şi a-i învăţa cuvântul mântuirii de care au nevoie sau dacă aceasta 
este doar o ispită a vicleanului demon. De aceea, uneori pleacă pentru a le veni 
oamenilor în ajutor, iar alteori refuză acest lucru. în general, trebuie spus că 
cea mai mare "artă" este aceea de a şti cum să te opui diavolului şi vicleniilor 
lui. Iar singura contribuţie veritabilă în această situaţie o reprezintă metoda 
tradiţională de vindecare, adică curăţenia inimii, aducerea minţii în inimă, care 
se realizează prin vieţuirea în linişte. 

5. SFÂRŞITUL VIEŢII SFANŢULUI PETRU 

Sfântul Petru Atonitul şi-a dus viaţa ascetică în Sfântul Munte timp de 46 
de ani fără ca să fi văzut faţă de om. Dar Dumnezeu a dorit ca la bătrâneţe să 
scoată la iveală virtuţile sale şi viaţa sa îngerească. De aceea, înainte de 
adormirea sa, lucrurile s-au petrecut în aşa fel încât toate ostenelile sale 
duhovniceşti să poată fi recunoscute. Un vânător care vâna un cerb, sau mai 
bine zis îl urmărea din iconomia lui Dumnezeu, ajunse la Sfânt. 

Deodată "acesta văzu un om foarte albit la păr, sărăcăcios, murdar, 
prăpădit şi gol..." 37 . La început vânătorul se înspăimântă, dar Sfântul îl invită 
să se apropie, spunând: "Şi eu sunt om ca tine, omule. Fă-ţi curaj şi nu mai 
alerga, bucură-te că te-ai întors la noi, pentru că Dumnezeu te-a trimis aici ca 
să afli despre mine, astăzi" 38 . Sfântul Petru a înţeles că Dumnezeu îl 
trimisese pe acest om ca să-i fie martor şi mesager al vieţii sale. 

Atunci, Sfântul Petru îşi povesti întreaga viaţă, cum a ajuns în Munte, 
felul în care îşi dusese traiul şi ispitele pe care le avusese din partea 
diavolului, victoriile pe care le repurtase asupra lui şi darurile pe care le 
primise de la Domnul. Iar Dumnezeu a îngăduit să se întâmple aceasta, 
pentru ca oamenii să poată fi ajutaţi şi pentru ca să poată avea exemple şi 
chipuri vii ale celor ce s-au ostenit în lupta lor, pentru îndumnezeire prin Harul 
divin. 

Vânătorul, plin de uimire, l-a rugat să-i permită a rămâne pe lângă el şi 
a-i urma modul de viaţă. într-adevăr, acesta insistă: "Nu mă mai pot lipsi de 
tine, o, omule al lui Dumnezeu; pentru că dacă te voi părăsi, nu voi mai putea 
trăi ca mai înainte" 39 . Dar Sfântul Petru, ascet prudent, ştiind că omul avea 
nevastă şi familie, precum şi multe averi de care mulţi săraci se puteau folosi, 
îl îndemnă să plece în lume şi să se depărteze, pe cât posibil, de plăcerile şi 
grijile lumeşti, să-şi păstreze inima în permanentă aducere aminte de 
Domnul, pronunţându-I numele în adâncul inimii sale, să citească cărţi sfinte 
şi peste un an să se întoarcă pentru a afla mai limpede care era Voia lui 
Dumnezeu pentru el 40 . 

Aici, dimpreună cu celelalte lucruri, observăm maniera în care Sfinţii 
Părinţi dau sfaturi. Mai întâi, în ciuda vârstei' şi a ascezei severe, ei sunt 

oameni reali. Mulţi cred că rigoarea luptei ascetice îl face pe om dur şi 
insensibil la problemele vieţii, precum şi nepriceput în sfaturi. 

Dar exact situaţia inversă este cea reală. Atunci când viaţa ascetică este 
trăită în chip dumnezeiesc, într-o prăpastie de smerenie, ascetul aruncă 
masca separării de ceilalţi şi devine om adevărat. Aşa încât el acţionează 
absolut natural, înţelege întrebările şi problemele celorlalţi şi îi îndrumă într-o 
manieră realistă. Din propria mea experienţă pot confirma că monahii 
aghioriţi -pustnici care părăsiseră lumea de multă vreme, ne înţeleg mult 
mai bine decât oamenii care trăiesc printre noi şi ne pot îndruma într-un mod 
realist. Aceasta este cât se poate de adevărat pentru că ei au fost reînnoiţi în 
Duhul Sfânt, ei au căpătat simplitatea lăuntrică, nemaiavând sufletul 
fărâmiţat de patimi. 

Apoi, vedem în acest sfat al Sfântului Petru că viaţa creştină este 
aceeaşi. 

Toţi oamenii, indiferent unde ar trăi, trebuie să facă aceeaşi călătorie într- 
un mod asemănător. Sobrietatea şi rugăciunea, pacea minţir, aceasta este 
calea de urmat spre îndumnezeirea omului. Sfântul Grigorie Palama descrie 
apoi cum acel vânător s-a reîntors la Sfântul Petru cu alţi doi monahi şi cu un 
om posedat de un duh rău. El însuşi mergea mai repede decât ceilalţi şi 
deodată "văzu, întins acolo, neînmormântat, trupul marelui om, care 
renunţase complet la sine, dăruindu-se cu totul Creatorului tuturor" 41 . 

în faţa acestei privelişti, el fu cuprins de deznădejde, pentru că fusese 
lipsit de ocrotitoarea prezenţă a Sfântului, de acea dumnezeiască comoară. 

Este important să spunem că atunci când au sosit cei doi călugări şi 
demonizatul, cel din urmă fu cuprins de demon şi începu să arunce blasfemii 
asupra Sfântului Petru. Demonul, înspăimântat ca nu cumva Sfântul să-1 
alunge din om, ceea ce s-a şi întâmplat, 1-a acuzat de lăcomie, pentru că nu 
se mulţumise să se fi războit cu el întreaga viaţă, ci chiar şi acum, când era 
mort, vroia să-1 înfrângă. Şi îl asigură că nu va ieşi din omul acela. Ceea ce 
demonul i-a spus Sfântului Petru este uimitor, şi, de aceea, îl voi cita integral: 
"Laco-mule, nu-ţi ajunge atâta război cât ai dus împotriva mea ! Timp de 53 de 
ani nu ai încetat a ne lupta şi a ne alunga. 

Deşi eşti om şi te-ai confruntat cu tot felul de săgeţi din partea noastră, 
ai rămas precum stânca neclintită al cărei nume îl porţi. Şi acum încă crezi că 
aceste lucruri nu sunt de ajuns. Probabil că, de asemenea, vrei să mă alungi 
din omul în care, după multe încercări, cu caznă mi-am găsit intrarea şi mi- 
am făcut sălaş. Dar nu am de gând să mă las învins. Nu voi ieşi pentru a-mi 
abandona singura locuinţă confortabilă ce mi-a mai rămas" 42 . în cele din 
urmă, omul fu eliberat de demon, deoarece chiar şi trupul Sfântului era plin 
de darurile Sfântului Duh. Sfântul Grigorie Palama face teologie şi în această 
situaţie. El spune că Trupul lui Hristos nu s-a despărţit de Dumnezeirea Lui 
după plecarea Sufletului Său, la fel şi în cazul unirii firii umane cu firea divină 
în Persoana Sa, acelaşi lucru este valabil şi cu toţi Sfinţii care au atins 
îndumnezeirea. Iar cei ce au fost îndumnezeiţi, când sufletele lor sunt 
despărţite de trupurile lor "acel Duh divin care şi-a făcut locaş acolo, nu 
părăseşte trupurile noastre". 

Sfântul Grigorie Palama descrie apoi călătoria oamenilor până când au 
ajuns în Tracia, în satul Fotokomis, unde trupul a fost înmormântat. 

El mai descrie şi toate minunile pe care acesta Ie-a făcut. El a vindecat 
"trupuri în care sălăşluia răul", a vindecat demonizaţi, alungând demonii şi, 
de asemenea, a vindecat mulţi bolnavi. Şi acesta este un lucru normal, 
deoarece trupul său era plin de energiile Sfântului Duh. 

6. TRĂSĂTURI ALE PERSONALITĂŢII SFÂNTULUI PETRU 

în întreaga lucrare a Sfântului Grigorie Palama, de o deosebită factură 
duhovnicească, s-au păstrat multe epitete legate de Sfântul Petru Atonitul. Aş 
dori să amintesc doar câteva, care exprimă înalta treaptă de îndumnezeire a 
Sfântului Petru, precum şi faptul că el reprezintă un exemplu de adevărat 
monahism şi de adevărată viaţă creştină. El este caracterizat drept "om al lui 
Dumnezeu" 45 , "cel mai înţelegător dascăl al minţii şi al intelectului", "omul cu 
o minte mare". "Acest Petru al nostru, mare între Părinţii nemuritori, chiar 
după moartea sa rămâne cel mai bun între oamenii acestui veac" 46 . 

El îl caracterizează "ca fiind cu adevărat om al lui Dumnezeu 47 , sau mai 
degrabă strălucind deasupra noastră 48 şi, cu adevărat înger al lui Dumnezeu 49 , 

un cunoscător şi un văzător al celor de Sus" 50 . Toate aceste epitete 
ornamentale, care nu sunt nişte exagerări, arată că Sfântul Petru era cu 
adevărat îndumnezeit, un coparticipant la energiile necreate ale lui 
Dumnezeu. 

Sfântul Petru Atonitul, a cărui biografie a fost scrisă de Sfântul Grigorie 
Palama este caracterizat mai degrabă drept conducător şi călăuză pentru cei 
interesaţi în astfel de lucruri. Se spune: "el era un astfel de conducător şi 
călăuză pentru noi în astfel de lucruri". Există cu siguranţă unii, aşa cum am 
mai spus, care-1 imită întru totul, dat toţi monahii urmează acelaşi drum, 
într-o manieră asemănătoare. De aceea, viaţa Sfântului Petru este un 
exemplu de adevărată viaţă în Hristos. Ei trăiesc într-o neîncetată sobrietate 
şi rugăciune. De aceea viaţa Sfântului Petru este un exemplu de viaţă 
desăvârşită. Trebuie să existe exemple ale unui mod de viaţă desăvârşită şi, 
atunci, noi toţi, conform dispoziţiilor şi înclinaţiilor noastre lăuntrice, trebuie 
să facem adaptările necesare care ne conduc la trăirea acestui mod de viaţă 
desăvârşită. In acest sens, Sfântul Petru Atonitul este un conducător şi o 
călăuză spre marile lupte ascetice. Sfântul este dascăl pentru toţi cei ce merg 
pe aceeaşi cale a trăirii adevăratei vieţi. Sfântul "ne pune astfel dinainte o 
mare comoară de învăţături şi o doctorie eficientă pentru orice fel de boală, 
precum şi un exemplu de viaţă de adevărată filosofie, pentru cei ce s-au 
hotărât să trăiască în virtute" 52 . Este o doctorie de trăire adevărată pentru cei 
ce doresc să ducă o viaţă plină de virtuţi. Dar Sfântul Grigorie Palama 
consideră că este imposibil nu numai să-1 imităm întru totul, dar şi să-1 
slăvim după merit. 

El scrie într-o manieră caracteristică: "Nici unul dintre noi nu-l putem imita 
până la capăt sau să-1 slăvim după meritele sale '. Dar putem, fiecare după 
darul său, să-1 urmăm şi să-i aducem laude: "Dacă fiecare dintre noi ar 
încerca, după puterile sale, să-i urmăm viaţa şi să-1 lăudăm cum se cuvine, am 
proceda foarte bine" 53 . 

Prin tot ceea ce Sfântul Grigorie Palama a scris despre viaţa Sfântului 
Petru Atonitul, el a prezentat, de fapt, modul de viaţă atonit care este 
întâlnit până în zilele noastre. 

In acelaşi timp, el îşi prezenta propriul său mod de viaţă. Deoarece, 
după cum se poate observa din toate scrierile sale, Sfântul Grigorie trăia 
acest mod de viaţă isihast al tăcerii minţii, a întâmpinat diferite ispite şi a 
ajuns la contemplarea Luminii necreate, şi, în acest fel, l-a putut înfrunta pe 
ereticul filosof Varlaam. Mai mult decât atât, se ştie că felul în care scrie o 
persoană reprezintă un indiciu pentru stilul său de viaţă. Aşa a trăit Sfântul 
Grigorie; el a fost din toate punctele de vedere un imitator al Sfântului Petru 
Atonitul în asceză şi tăcere, în acţiune şi contemplare a lui Dumnezeu. 

în concluzie, aş dori să subliniez încă o dată faptul că o astfel de viaţă 
este trăită şi azi în Sfântul Munte, şi, de aceea, ne plecăm, slăvim şi lăudăm 
o astfel de viaţă, deoarece ea este Sfânta Sfintelor a teologiei noastre 
ortodoxe, deoarece există oameni acolo care îl imită pe Sfântul Petru la 
măsuri asemănătoare. Asigurarea pe care ne-o dau atoniţii contemporani că 
şi astăzi există oameni întru totul asemănători Sfântului Petru în Sfântul 
Munte ne lasă fără grai. Pentru că, oriunde există viaţă adevărată, nu există 
moarte, şi, deci, nici un fel de critică nu rezistă. 

5. MONAHISM ŞI MONAHI 



Sfântul Grigorie Palama a fost un adevărat monah aghiorit, care nu 
numai că a trăit în Sfântul Munte pe parcursul unei îndelungate perioade de 
timp în calitate de monah, stareţ şi isihast, dar, în acelaşi timp, a trăit cu 
adevărat viaţa monahală. Viaţa sa, aşa cum ne este ea descrisă de Sfântul 
Filotei, ne aduce aminte de marile personalităţi ale vieţii monahale. 

Mai târziu, el avea să vorbească permanent despre viaţa şi căile 
monahale. Astfel, omiliile scrise pentru monahi, precum şi cele rostite în faţa 
turmei duhovniceşti pe care o păstorea la Tesa-lonic, se referă adesea la viaţa 
monahală şi la modul în care este ea trăită. De aceea, în cele ce urmează, 
vom arunca o privire asupra învăţăturilor sale despre viaţa monahală. 

Trebuie să spunem că nu avem de gând să epuizăm subiectul acesta aici, 
deoarece în alte capitole ale cărţii se vor spune multe lucruri despre viaţa 
monahală şi maniera în care este ea trăită. Dar, aici, vom accentua faptul că 
viaţa monahală în realitate este un mod de viaţă profetic, apostolic şi 
martine, şi vom cita câteva elemente generale în cadrul acestui capitol, 
elemente care se află în predicile Sfântului. 

Mai întâi, să facem câteva remarci generale despre felul în care şi-a 
făcut apariţia monahismul, deoarece, din păcate, unii oameni au păreri 
eronate asupra acestui subiect. 

1. MONAHISMUL VIAŢA PROFETICA, APOSTOLICA ŞI MARTIRICA 

Există părerea că monahismul s-a dezvoltat în secolul al IV-lea, şi, de 
aceea, unii ajung la concluzia că este o manifestare de viaţă apărută mai 
târziu, şi, după cum afirmă ei, care a schimbat simplitatea Evangheliilor. 

Pe acest motiv, protestanţii au eliminat monahismul din viaţa "bisericii" 
lor, aşa cum au procedat şi creştinii "ortodocşi" eretici, negând valoarea şi 
semnificaţia sa pentru viaţa Bisericii în întregul ei. 

Oricum, monahismul, deşi a luat amploare în secolul al IV-lea ca o formă 
de viaţă aparte - precum anahoreţii - ca mod de viaţă exista de la 
începuturile apariţiei Bisericii. întreaga Sfântă Scriptură descrie viaţa drepţilor 
şi a creştinilor ca pe o viaţă monahală. Condiţia originară a lui Adam şi a Evei 
în Rai era în mod fundamental, cea a unui mod de viaţă îngeresc, a unei vieţi 
monahale. Descrierea oferită în Vechiul Testament şi în analiza interpretativă 
a Sfinţilor Părinţi ne arată că Adam şi Eva trăiau un mod de viaţă curat, 
monahal. Sfântul Ioan Gură de Aur oferă o descriere analitică a vieţii lor 
drept o viaţă angelică. Sfântul Ioan Damaschin ne învaţă că în acel prim Rai 
sensibil, Adam şi Eva trăiau chiar în Raiul inteligibil, şi anume, ei vieţuiau într-o 
stare de iluminare a minţii, într-o stare de îndumnezeire. Sfântul Nichita 
Stithatul spune acelaşi lucru. în tradiţia patristică se consideră că locul Raiului 
în care se aflau Adam şi Eva, era un loc binecuvântat, acolo ei trăind în 
comuniune cu Dumnezeu, având o minte iluminată şi putând să-L contemple 
pe Dumnezeu. 

în plus, Sfântul Grigorie vorbeşte despre viaţa monahilor din mănăstiri, 
comparând-o cu cea a lui Adam şi a Evei din Paradis, în sfintele mănăstiri, 
care sunt colţişoare de Rai, pomul cunoaşterii binelui şi răului nu lipseşte, şi 
nici răul, adică diavolul, nu lipseşte, ci dimpotrivă, acesta este gata să-1 
prăvălească pe monah în păcat, aşa cum s-a întâmplat cu Adam şi Eva 1 , din 
cauza vicleniei diavolului, care a profitat de lipsa lor de griji, chiar dacă nu 
erau supuşi patimilor, fiind cu totul nepătimaşi, şi Ie-a dat târcoale. "într-un 
loc fără de patimi". Astfel, el îi sfătuia pe monahi să evite tovărăşia oamenilor 
lumeşti 2 . Aşadar, viaţa monahală este viaţa şi starea de Rai dinainte de 
cădere, şi, fără îndoială, Adam şi Eva au fost primii monahi. 

Proorocii Vechiului Testament au trăit cu adevărat viaţa pe care o trăiesc 
astăzi monahii. Cercurile formate în jurul Proorocilor aşa precum sunt ele 
descrise în cărţile Vechiului Testament erau grupuri formate în jurul unui om 
iluminat de Dumnezeu şi aceştia erau învăţaţi cum să trăiască o viaţă 
închinată Domnului. Dacă studiem cu atenţie aceste grupuri ale Proorocilor, 
vom vedea că ele nu diferă în mod esenţial de acele sfinte comunităţi mo- 
nahale de astăzi, care au un Stareţ, practică ascultarea şi rugăciunea şi sunt 
vindecaţi, aşa încât şi ei să poată fi demni de a deveni Prooroci. Ştim foarte 
bine că încă în Vechiul Testament aflăm trepte de desăvârşire duhovnicească: 
curăţirea inimii, iluminarea minţii şi îndumnezeirea. Aşadar, marile 
personalităţi profetice ale Vechiului Testament trăiau în acest mod de viaţă 
monahal. 

Viaţa Sfântului Prooroc Ilie nu a fost prea diferită de cea a pustnicilor şi 
a asceţilor. 

Singura diferenţă este aceea că el a trăit în perioada de dinaintea 
întrupării lui Hristos, în vreme ce asceţii din zilele noastre sunt mlădiţe ale 
Trupului lui Hristos. De asemenea, ştim foarte bine că Inaintemergătorul, 
care a trăit în pustie încă de la o vârstă fragedă, a dus tot o viaţă monahală. 
Sfântul Evanghelist Luca scrie clar: "Aşadar, creştea şi se întărea cu duhul şi s- 
a aflat în pustie până în ziua arătării lui către Israel" (Le. 1,80). Viaţa sa în pus- 
tie, când "avea îmbrăcămintea lui din păr de cămilă şi cingătoare de piele 
împrejurul mijlocului, iar hrana lui erau lăcustele şi mierea sălbatică" (Mt.3,4), 
mesajul său şi întreaga sa viaţă, ne amintesc de viaţa monahilor şi, mai ales, 
de cea a celor retraşi, care se jertfesc pe sine în fiecare zi, din dragoste 
pentru Dumnezeu, pentru a împlini poruncile lui Hristos în viaţa lor de clipă 
de clipă. 

Structura şi viaţa grupului de apostoli ne amintesc de comunităţile 
monahale. 

Ucenicii au părăsit totul pentru a-L urma pe Hristos. Supunerea lor către 
Domnul a fost precedată de părăsirea bunurilor lor materiale şi a familiilor lor, 
aşa cum a procedat şi Avraam, iar apoi a urmat ascultarea. Citind 
Evangheliile, îi vedem pe cei doisprezece Apostoli şi pe Matei în postura de 
supuşi ai învăţătorului lor, Hristos. Timp de trei ani au fost curăţiţi de 

patimile lor, primind vindecarea prin cuvintele Mântuitorului Hristos, apoi, 
câţiva dintre ei au ajuns la contemplarea Slavei necreate a lui Dumnezeu 
îmbrăcat în firea omenească a Cuvântului, pe Muntele Taborului, şi, în cele 
din urmă, toţii ucenicii au fost aflaţi vrednici de primirea Duhului Sfânt la 
Cincizecime şi au devenit mlă-diţe ale Trupului lui Hristos. în învăţăturile lui 
Hristos, viaţa creştină apare drept viaţă monahală. Fericirile ne arată clar că 
viaţa creştină adevărată este cea monahală. Prima fericire se referă la cei 
săraci cu duhul, la conştiinţa păcatului şi a patimilor dinlăuntrul nostru. Cea 
de-a doua fericire ne vorbeşte despre plânsul cel dumnezeiesc, deoarece, 
când prin Darul Sfântului Duh omul devine conştient de existenţa lăuntrică a 
omului celui "vechi", el plânge şi se căieşte amar. 

Cea de-a treia fericire se referă la umilinţă, care este rodul şi rezultatul 
dumnezeieştii pocăinţe. Cea de-a patra fericire se referă la foamea şi setea 
după dreptatea lui Dumnezeu, la împlinirea poruncilor lui Dumnezeu în viaţa 
de zi cu zi. Cea de-a cin-cea ne vorbeşte de mila lui Dumnezeu, deoarece 
atunci când creştinul îşi plânge păcatele, el simte mila lui Dumnezeu. Cea 
de-a şaptea fericire se referă la pace, care este rodul curăţiei inimii. Iar 
ultima dintre ele ne arată capătul vieţii duhovniceşti, care este persecuţia şi 
martiriul la care este supusă persoana îndumnezeită. Iată de ce martiriul 
sfinţilor nu este o chestiune de voinţă neclintită, ci rod al vederii lui 
Dumnezeu (Mt. 5,1-12). 

Viaţa creştină poate fi observată în Fericirile lui Hristos. 

Dar aceasta reprezintă, de asemenea, calea şi modul de viaţă monahal. 
Cineva m-a rugat să-i explic exact ce este monahismul şi care este lucrarea 
unui monah? 

I-am răspuns că, dacă citim Fericirile lui Hristos în interpretarea Sfintei 
Tradiţii a Bisericii, vom înţelege foarte bine ce înseamnă viaţa monahală. 

Felul în care Bisericile Apostolice sunt organizate este foarte sugestiv 
pentru felul în care sunt organizate mănăstirile de azi. Avutul de obşte al 
primilor creştini din Ierusalim este şi o caracteristică a monahismului. în plus, 
renunţarea la bunurile materiale se face de dragul procesului de curăţire a 
minţii şi obţinerii unei minţi iluminate, precum şi a rugăciunii inimii. Doar în 

această lumină trebuie examinată problema avutului de obşte. Nu este un 
simplu fapt sociologic, ci un fapt pur ascetic şi duhovnicesc. 

în epistolele Sfântului Apostol Pavel către Biserici se vede clar cadrul în 
care au trăit primii creştini, precum şi ţelurile lor. Ei trebuiau să moară 
patimilor, să ia Crucea lui Hristos în viaţa lor de zi cu zi, deoarece doar prin 
Cruce omul moare lumii şi, în consecinţă, lumea moare pentru om. Cei ce 
aveau neveste trebuiau să se comporte "ca şi cum nu le-ar avea" şi, în 
general, toţi trebuiau să respecte poruncile lui Dumnezeu în viaţa lor. Pe lân- 
gă aceste lucruri, în epistolele Sfântului Apostol Pavel este evi dent faptul că 
primii creştini aveau rugăciunea minţii în inimile lor: "grăind unul către altul 
în psalmi, în laude şi cântări duhovniceşti, cântând şi aducând slavă lui 
Dumnezeu în inimile voas-tre"(Efes. 8,19). Ca atare, este evident faptul că 
în Bisericile Apostolice existau creştini care aparţineau tuturor categoriilor de 
oameni mântuiţi, adică ei erau curăţiţi, iluminaţi şi îndumnezeiţi. Nu 
intenţionez să citez toate pasajele care clarifică această realitate. Ceea ce 
am dorit să subliniez este faptul că în textele Noului Testament viaţa creştină 
este prezentată în aşa fel încât recunoaştem viaţa monahală. în mod 
fundamental, primele Biserici Apostolice erau comunităţi tămăduitoare în 
sensul ortodox al cuvântului, unde creştinii erau curăţiţi de patimi, iluminaţi 
şi urcau pe muntele contemplării lui Dumnezeu. Dacă privim cu atenţie la 
Tradiţia Bisericii, vom afla că încercările la care o persoană trebuie supusă 
pentru a deveni monah sunt similare celor la care erau supuşi cei ce urmau 
să devină creştini. Fraţii fiecărei mănăstiri sunt catehumenii Bisericii primare, 
iar monahii sunt creştinii "luminaţi". Acest lucru este afirmat din punctul de 
vedere al vieţii duhovniceşti lăuntrice. în Biserica primară, Botezul creştin era 
precedat de catehizare, care, de fapt, era metoda de curăţire a inimii de 
patimi, eliberarea minţii de patimi, raţiune discursivă şi de influenţele lumii 
exterioare. Acelaşi lucru are loc şi în mănăstirile de azi în cazul fraţilor 
începători. Fratele începător trece prin etapa, pocăinţei şi a curăţirii. Când s- 
a terminat perioada de căinţă, atunci are loc "al doilea botez", persoana 
descoperind ce înseamnă venirea Duhului Sfânt şi, cu Mila lui Dumnezeu, el 
poate urca pe treptele superioare ale vieţii duhovniceşti. Analizând situaţia 
fraţilor de mănăstire, putem înţelege mai bine felul în care erau pregătiţi 

catehumenii pentru a deveni membri ai Bisericii. Iar analiza monahismului 
ortodox în exprimarea lui cea adevărată ne poate conduce la înţelegerea 
modului de funcţionare a primelor Biserici Apostolice. Viaţa monahală este o 
viaţă evanghelică, o viaţă de pocăinţă şi de respectare a poruncilor lui 
Hristos, un efort îndreptat spre curăţirea inimii şi iluminarea minţii. Aceasta 
are loc cu ajutorul energiilor divine, cât şi prin participarea omului. Viaţa pe 
care Hristos a oferit-o lumii este valabilă pentru toţi oamenii. în plus, aşa 
cum am văzut, Sfântul Grigorie Palama a trăit într-o familie în care se păstra 
modul de viaţă evanghelic - monahal; el a crescut datorită rugăciunilor şi a 
trăit în mod fundamental ca un monah. El ajunsese deja la înălţimea vieţii 
monahale înainte de a pleca în Sfântul Munte, în vreme ce trăia în 
Constantinopol şi încă studia. 

Ceea ce dorim să spunem în legătură cu învăţăturile sale trebuie văzut 
în această lumină. 

Faptul că viaţa monahală înseamnă viaţă şi conduită evanghelică, şi că 
oricine o poate trăi, poate fi, de asemenea, observat, printre alte lucruri, din 
învăţăturile Sfântului Simeon Noul Teolog pe care nimeni nu le poate pune la 
îndoială, deoarece aparţin acestui dascăl de frunte al Bisericii, şi există multe 
personaje biblice care o pot confirma. Sfântul Simeon ne spune că este 
posibil ca noi toţi, monahi şi mireni, să ne putem plânge mereu păcatele, să 
ne căim şi să înălţăm rugăciuni către Domnul. 

Este cu putinţă să ai nevastă şi copii, o mulţime de servitori, 
multe bogăţii şi o mulţime de griji în viaţă, şi să poţi nu numai să faci 
pocăinţă şi să te rogi zilnic, ci şi să atingi culmile virtuţii. 

El scrie în mod caracteristic: "Deci, este cu putinţă tuturor oamenilor, 
fraţii mei, nu numai monahilor, ci şi mirenilor, ca să se căiască în tot ceasul 
şi permanent să-şi plângă păcatele, rugân-du-se Domnului de iertare, şi prin 
aceste mijloace să capete şi toate celelalte virtuţi". El citează drept mărturii 
pe Ioan Hrisos-tomul şi Proorocul rege David, conform cărora este posibil ca 
cineva "care are soţie şi copii, servitori bărbaţi şi femei, o mare avuţie şi care 
este implicat în afaceri lumeşti, nu numai să-şi plângă păcatele, să se roage 
şi să se căiască, ci să poată atinge şi culmile virtuţii, dacă doreşte aceasta! El 
poate primi Darul Sfântului Duh şi poate deveni prieten al Domnului şi să se 

bucure de contemplarea Lui". Drept exemple îi ia pe Avraam, Isaac, Iacov, 
Lot din Sodoma, Moise, David şi pe Apostolul Petru, care era neinstruit, era 
pescar şi era căsătorit 3 . 

Sfântul Simeon dă exemplul unui tânăr, pe nume George, care se 
bucurase de vederea slavei lui Dumnezeu. Acesta era de fapt Simeon însuşi, 
pe vremea când era încă tânăr. Trăind în Constantinopol, la vârsta de 
aproximativ 20 de ani, după o mare rugăciune ascetică, în vreme ce îşi 
împlinea îndatoririle sale obişnuite - "în timpul zilei se ducea la proprietatea 
unui patrician şi zilnic se ducea la palat plin de probleme lumeşti până peste 
cap..." - văzu Lumina necreată. în vreme ce spunea rugăciunea minţii 
"Doamne, miluieşte-mă pe mine, păcătosul", brusc un şuvoi de lumină 
dumnezeiască apăru de Sus şi umplu camera. Se uită împrejur şi nu ştia dacă 
se află cu picioarele pe pământ. Credea că el însuşi se transformase în acea 
lumină. 

Mintea sa se înălţă apoi către cer "şi căpătă o altă lumină, care era mai 
limpede decât cea din apropierea sa". Referindu-se la această experienţă 
duhovnicească, el continuă a spune: "Nu aţi aflat încă faptul că trăind în 
mijlocul cetăţii, aceasta nu te împiedică să împlineşti poruncile lui Dumnezeu, 
câtă vreme eşti plin de zel şi veghetor şi că însingurarea şi retragerea din 
lume sunt nefolositoare dacă suntem slabi în credinţă şi împrăştiaţi la 
rugăciune" 4 . 

Aşadar, viaţa monahală este o viaţă profetică şi apostolică, care, în 
realitate, este o viaţă de pocăinţă, curăţire a inimii şi de împlinire a 
poruncilor lui Hristos. Ea nu este străină vieţii Bisericii şi nici nu a apărut 
mult mai târziu, adică în secolul al IV-lea, strecurându-se pe furiş în viaţa 
Bisericii, aşa cum susţin unii, ci este viaţa cea nouă pe care Hristos a adus-o 
în lume, o dată cu întruparea Sa. 

în prima perioadă apostolică toţi creştinii trăiau precum monahii, şi, de 
aceea, nu era nevoie să ieşi în lume şi să călăto reşti în alte locuri. In 
perioada persecuţiilor împotriva creştinilor, viaţa apostolică era, de asemenea, 
oglindită sub forma muceniciei, deoarece, aşa cum am spus mai înainte, 
sfârşitul Fericirilor înseamnă persecuţia şi martiriul pentru a căpăta slava lui 
Hristos. Deci, aşa precum viaţa apostolică este în acelaşi timp profetică şi 

martirică, la fel şi viaţa mucenicilor este simultan profetică şi apostolică. Din 
păcate, după oprirea persecuţiilor, creştinătatea a devenit laică, şi şi-a 
pierdut experienţa profetică, apostolică şi mucenicească; atunci, creştinii 
care doreau să trăiască mai adânc duhovniceşte, după poruncile lui Hristos, 
au părăsit lumea pentru a împlini Voia lui Dumnezeu pe treptele cele mai 
înalte. Aşadar, avem de-a face cu prima fază a monahismului sub forma 
pustniciei, în frunte cu marea personalitate a Sfântului Antonie, dascălul 
pustiei. 

El a fost urmat şi de alţi creştini şi, astfel, au fost create schituri şi 
mănăstiri. 

Oricum, nu se pune problema unei noi forme de Creştinism, ci, este 
vorba de trăirea unei adevărate vieţi creştine prin asumarea experienţei 
proorocilor, apostolilor şi a mucenicilor. Viaţa monahală este, deci, o 
continuare a celei trăite de proorocii, apostolii şi martirii primei Biserici, este o 
viaţă în concordanţă cu împlinirea poruncilor lui Hristos. 

Faptul că doar în această lumină putem analiza monahismul, ne apare 
limpede din spusele Sfântului Simeon Noul Teolog, care declară că "dacă în 
loc de a fi timizi, leneşi, dispreţuitori ai poruncilor lui Dumnezeu, am 
fi plini de zel, plini de trezvie şi sobrietate, nu ar fi nevoie să 
renunţăm la lume şi să fim tunşi în monahism" 5 . De aceea, lenevia, 
superficialitatea şi dispreţul faţă de poruncile lui Hristos şi, în general, 
secularizarea Creştinătăţii au adus prin opoziţie renunţarea la lume şi 
tunderea în monahism. Aceasta demonstrează faptul că viaţa monahală este 
viţa Evangheliilor, care poate fi trăită chiar în mijlocul lumii dacă se urmează 
învăţăturile trediţionale ale Bisericii. 

Ca o dovadă a celor de mai sus, omiliile adresate de către Sfântul 
Grigorie Palama turmei sale duhovniceşti din Tesalonic exprimă acest adevăr. 
Când citim aceste omilii vom descoperi că ele se disting prin teologia înaltă şi 
tradiţia lor ascetică. 

El le explică creştinilor săi teme ascetice: cum pot scăpa de patimile lor, 
de gândurile lor; cum pot fi vindecaţi; cum pot ei experia calea de viaţă 
isihastă? Ele nu seamănă deloc cu predicile orale, sociale şi lipsite de viaţă 
duhovnicească din vremurile noastre. Ele sunt omilii care pot fi foarte bine 

citite şi de monahi; ele pot fi citite în trapeza mănăstirilor, deoarece ele vin în 
întâmpinarea cerinţelor monahale. Aceasta scoate în evidenţă adevărul că 
învăţăturile lui Hristos sunt valabile tuturor oamenilor şi că există o înrudire 
între viaţa monahală şi cea creştină laică, deoarece cea dintâi reprezintă 
experienţa celeilalte, iar viaţa creştină laică este în realitate o viaţă 
monahală cu adaptările de rigoare. Faptul că viaţa monahală este una 
evanghelică şi că monahul este cel ce trăieşte o viaţă conform poruncilor 
evangheliilor poate fi, de asemenea, observat în omilia Sfântului Grigorie 
Palama despre Sfântul Dimitrie al Tesalonicului, în care Sfântul Dimitrie este 
prezentat drept monah. Desigur, pe vremea Sfântului Dimitrie nu exista nici 
o formă de monahism aşa cum le cunoaştem astăzi, dar, orice creştin care 
împlinea Voia lui Dumnezeu era în esenţă monah. 

în omilia despre Sfântul Dimitrie, dumnezeiescul Grigorie scoate în 
evidenţă curăţia sa trupească şi sufletească. El trăia în curăţie totală, deşi 
avea un grad de cea mai mare însemnătate în armata romană. 

După Sfântul Grigorie Palama, Sfântul Dimitrie a fost dăruit de Sus cu o 
minunată forţă profetică şi a fost socotit demn de "diaconatul apostolic şi de 
propovăduire a Cuvântului pe o înaltă treaptă duhovnicească". Era încărcat de 
virtuţi şi nu era cu nimic inferior sfinţilor în ceea ce priveşte asceza "precum 
şi în strălucirea vieţii pe care o ducea". El avea multe daruri 6 . 

Războiul pe care Sfântul Dimitrie îl purta în inima sa era 
comparabil cu războiul marilor asceţi. El îşi păstra mintea curată 
de orice gând necuviincios, păstrând Harul neprihănit al 
Sfântului Botez, şi avea o voinţă care se armoniza cu poruncile 
Domnului, "precum o carte scrisă de Dumnezeu, sau o tăbliţă, ori 
piatră gravată sau însemnată cu degetul lui Dumnezeu şi oferită 
tuturor spre: a fi de folos". 

în acest chip, Sfântul Dimitrie era curat atât trupeşte, cât şi sufleteşte. 

El devenise cetăţean ceresc, trăind pe pământ precum îngerii, deşi aflat în 
trup 7 . Aşadar, se pare că Sfântul Dimitrie avea o viaţă îngerească. 

Sfântul ocrotitor al Tesalonicului era "atât dascăl, cât şi apostol, înţelept, 
curat şi sfânt, şi putem afirma că era foarte frumos şi nepătat şi strălucitor 
prin fire, zel şi Har Dumnezeiesc" 8 . 

Comparându-I pe Sfântul Dimitrie cu Iov din Vechiul Testament, Sfântul 
Grigorie spune că în vreme ce Iov era nevinovat, drept şi cucernic, aşa cum 
era şi Dimitrie, Iov nu a fost slăvit de Dumnezeu pentru curăţia sa, virtute pe 
care Sfântul Dimitrie o avea. Curăţia sa ni-1 arată pe Sfântul Dimitrie a fi 
deasupra firii omeneşti şi pe aceeaşi treaptă cu îngerii 9 . Din acest exemplu se 
poate observa, pe de o parte, că viaţa monahală este, în realitate, o viaţă 
evanghelică, şi, pe de altă parte, că monahul care practică curăţia trupească 
şi sufletească este Prooroc, Apostol şi mărturisitor al lui Hristos. 

2. SFÂNTUL MUNTE ÎN VREMEA SFÂNTULUI GRIGORIE PALAMA 



Nu putem examina învăţăturile Sfântului Grigorie Palama despre 
monahism şi monahi dacă nu avem informaţii cu privire la monahismul 
aghiorit din vremea sa. Trebuie să evidenţiem pe culmile tuturor virtuţilor şi 
sosise mai apoi la Vatopedu, unde, după o lungă perioadă de practicare a 
aceloraşi virtuţi, cu acelaşi zel şi aceeaşi dragoste, şi-a aflat sfârşitul 
binecuvântat al vieţii sale întru Hristos" 14 . 

Acest loc sfinţit cu astfel de călugări minunaţi, având tradiţie isihastă, 
avea să influenţeze în mod deosebit pe tânărul sfânt Grigorie, care deja 
dusese o astfel de viaţă îngerească în Con-stantinopol şi fusese adăpat la 
izvoarele vieţii isihaste. De-a lungul .luptelor sale pentru promovarea 
învăţăturilor ortodoxe ale isi-hasmului, Sfântul Grigorie Palama a primit 
desigur un mare ajutor de la Părinţii isihaşti, precum şi din experienţa pe 
care el însuşi o acumulase în Sfântul Munte. 

Trebuie să-l menţionăm îndeosebi pe Sfântul Nichifor din singurătate 
(Stithatul), pe care l-a cunoscut în tinereţe, puţin înainte de 1340, şi care în 
practicarea tăcerii şi a rugăciunii minţii făcea uz de metoda psihologică de 
inspiraţie şi expiraţie a aerului, chemând permanent numele lui Hristos, ca 
să-şi poată aduce mintea în inimă. Este binecunoscut faptul că filosoful 
Varlaam s-a opus acestei metode a vieţii isihaste, considerând-o eronată. în 
această situaţie, Sfântul Grigorie Palama a întărit această practică cu 
argumente teologice; ea este folosită, mai ales de către începători, pentru a- 

şi putea concentra mintea în inimă. Este un fapt binecunoscut că în vremea 
Sfântului Grigorie exista o viaţă duhovnicească înfloritoare în Sfântul Munte, 
în toată această perioadă de timp Sfântul Munte de bucura de o mare 
autoritate, mai ales datorită prezenţei teologice a Sfântului Grigorie Palama, 
dar şi prin prezenţa activă a unor mari personalităţi care trăiau o viaţă 
monahală acolo. Drept exemplu pentru cele afirmate mai sus, trebuie 
menţionat, pe de o parte "Tomul aghioritic", un tratat apologetic semnat de 
emineţi părinţi din Sfântul Munte, care a jucat un rol important în toate 
etapele disputelor isihaste; pe de altă parte, trebuie să menţionăm faptul că 
în disputa dintre Ioan Cantacuzin şi Ioan Paleologul, s-a format un comitet 
alcătuit din Părinţi aghioriţi, conduşi de Isaac, cel mai cunoscut monah din 
Sfântul Munte, care s-a dus la Constantinopol pentru a împăca cele două 
facţiuni rivale 15 . 

Este demn de menţionat faptul că de la mijlocul secolului al XlV-lea până 
la Conciliul de la Florenţa, timp de aproape 100 de ani, şapte din cei zece 
patriarhi care au urcat pe tronul Constan-tinopolelui erau aghioriţi şi 
apărători ai modului de viaţă isihast. Dar, chiar şi înaintea acestei perioade de 
timp au fost isihaşti care au urcat pe tronul patriarhal. Iar victoria isihasmului 
a fost completă şi prin aceea că până aproape de capturarea patriarhilor de 
către turci, aceştia erau isihaşti 16 . Aceasta a însemnat o bună pregătire pentru 
poporul grec ca să poată îndura lunga noapte a dominaţiei turceşti, deoarece 
este binecunoscut faptul că isihas-mul a susţinut şi încurajat poporul nostru 
în păstrarea credinţei ortodoxe greceşti în cadrul imperiului roman. în acesta 
epocă istorică strălucirea Sfântului Munte depăşi hotarele imperiului bizantin. 
Monahii din alte ţări care trăiau în singurătatea Athosului şi care adoptaseră 
în întregime viaţa sa ascetică, au adus în ţările lor atât isiahasmul, precum şi 
"toate formele tradiţiei bizantine". 

Ca atare, Sfântul Munte "a reprezentat un focar de iradiere şi răspândire 
al tradiţiilor sociale ale Bizanţului spre ţările din Nord. El reprezenta o şcoală 
în care, pe lângă înaintarea în asceza duhovnicească, oamenii erau pregătiţi 
pentru a deveni mesageri ai duhului creştin grecesc în limbile slavonă, sârbă 
veche, bulgară mijlocie, iberică, română şi în alte limbi, luminători şi 
conducători ai Ortodoxiei în acele ţinuturi" 17 . 

Monahul atonit Sava a aşezat "temelia organizării eclesiasti-ce şi 
monahale în Serbia". Aproape toţi arhiepiscopii Serbiei proveneau din 
mănăstirea Hilandaru. Sfântul Grigorie Sinaitul a adus isihasmul în Bulgaria. 
Monahii aghioriţi au adus viaţa monahală şi au organizat viaţa bisericească 
în Valahia şi în Rusia 18 . 

Monahismul din Sfântul Munte pe vremea Sfântului Grigorie Palama era 
într-o perioadă de mare înflorire şi în plină vigoare. Secolul al XlV-lea a 
însemnat o epocă de renaştere "politică" a Sfântul Munte, dacă se poate* 
spune aşa. Autoritatea sa s-a extins nu numai pe întregul teritoriu al 
imperiului bizantin, Grecia actuală, dar şi dincolo de hotarele sale. 

Se poate observa că Tesalonicul a căpătat din plin această influenţă, care 
nu este departe de adevărul că primele reacţii ale filosofilor împotriva 
Părinţilor isihaşti au avut loc tocmai acolo. Pentru a gusta puţin din viaţa 
mănăstirilor din Sfântul Munte pe vremea Sfântului Grigorie Palama, vă vom 
oferi câteva date din perioada în care Sfântul era stareţ la mănăstirea 
Esfigmenu, aşa cum le aflăm descrise de către Sfântul Filotei Kokkinos în 
biografia scrisă de el. 

El a fost ales stareţ al mănăstirii Esfigmenu printr-un vot comun al 
conducătorului Sfântului Munte (denumit aici protos) care îşi avea reşedinţa 
la Kareia, şi al acelor părinţi din mănăstire, distinşi prin virtuţi şi vârstă, aşa 
precum scrie Sfântul Filotei. Se crede că Sfântul Grigorie a fost ales în 
fruntea obştei mănăstirii "mai degrabă de Sus, din dumnezeiască pronie, 
decât prin voturile omeneşti" 19 . Votul comun al părinţilor mănăstirii şi al 
protosului ne arată faptul că Sfântul Grigorie era apreciat de către monahii 
aghioriţi încă înainte de începutul disputei isihaste. Sfânta Mănăstire 
Esfigmenu număra cam 200 de monahi pe vremea stăreţiei Sfântului 20 . 
Acest număr este impresionant în comparaţie cu zilele noastre, acum când 
nici o mănăstire din Sfântul Munte nu are mai mult de 100 de monahi. 
Sfântul Filotei scrie: "Când a sosit acolo şi a fost pus stareţ peste fraţii 
mănăstirii, al căror număr se ridicase la 200. 

Se poate observa din felul în care el a administrat mănăstirea că aceasta 
reprezenta o comunitate în întregime cenobitică, care avea slujbe 
dumnezeieşti şi necesita îndrumare duhovnicească şi îngrijire atentă în toate 

problemele. Sfântul îi învăţa pe monahi a purta grijă pentru împodobirea 
Bisericii, precum şi "sfintele lucrări şi ritualuri ale minunatelor şi 
dumnezeiştilor taine". 

Ca atare, el era preocupat de înălţarea nivelului slujbelor liturgice. 

Mănăstirea funcţiona foarte bine ca spital duhovnicesc, iar monahii 
aflaseră un adevărat părinte şi doctor duhovnicesc şi, prin urmare, după 
plecarea sa unii au căutat o mai mare linişte, iar alţii mai multă ascultare şi 
o mai severă asceză. Aceasta ne arată că pe vremea stăreţiei Sfântului 
Grigorie, mănăstirea era un adevărat spital duhovnicesc, o şcoală a virtuţii şi 
un loc sfânt 21 . 

în calitate de stareţ al mănăstirii Esfigmenu Sfântul Grigorie a făcut şi 
trei minuni. Prima minune a fost aceea a Vindecării unui monah care căzuse 
în rătăcire. Acest monah se ocupa cu rugăciunea minţii, încercând să-şi 
concentreze mintea, dar deoarece nu avea trezvie, demonul l-a dus în 
înşelare, arătându-i-se sub forme şi imagini înşelătoare, sugerându-i că 
acestea erau cu adevărat sfinte. Curând a reuşit să-l păcălească, şi, în scurt 
timp, l-ar fi adus în pragul nebuniei şi în cea mai mare îndepăratare de 
Dumnezeu "dacă Grigorie cu acea înţelepciune dumnezeiască şi cu acele 
doctorii ale Duhului n-ar fi fost prezent". Diavolul îl convinsese pe acest 
monah, pe nume Evdokimos, că Grigorie era mare şi minunat în învăţături şi 
în cultură, dar că era complet necunoscător şi lipsit de orice "vedere mistică 
a lui Dumnezeu sau de vreo oarecare virtute". 

Sfântul Grigorie l-a vindecat, uneori folosind sfinte învăţături şi sfaturi 
patristice, alteori rugăciuni şi lacrimi mistice, iar uneori rugăciuni în comun şi 
rugăciuni ale Bisericii pentru fratele rătăcit, rugăciuni conduse de Sfântul 
însuşi. Monahul înşelat Evdokimos a fost eliberat din cleştele erorii în care se 
afla şi a devenit un foarte bun călugăr în viaţa mănăstirii cu Darul şi cu 
puterea Sfântului Duh 22 . 

A doua minune pe care a săvârşit-o se referea la descoperirea minunată 
a uleiului. Monahii nu mai aveau ulei pentru hrană. 

Deoarece aveau nevoie de ulei, el Ie-a cerut să-l ducă în cămara unde 
se aflau vasele goale. Stătu lângă unul dintre vase şi se rugă fierbinte către 
Domnul - cel ce a adus la viaţă toate lucrurile din nimic - şi după ce l-a 

binecuvântat cu mâna în chipul Sfintei Cruci, el a repetat minunea săvârşită 
de proorocul Ilie: vasul nu se mai goli de ulei timp de un an, deşi atât el, cât 
şi alţi monahi oferiră ulei cu generozitate atât celor dinăuntrul, cât şi 
dinafară mănăstirii 23 . 

A treia minune a fost legată de cea de-a doua. Când a aflat că lipsa 
uleiului se datora unei boli a măslinilor, se duse în livada de măslini pentru a 
se ruga împreună cu bătrânii mănăstirii şi cu ceilalţi monahi. Mai întâi s-a 
rugat, a binecuvântat pomii sub forma Sfintei Cruci şi a sfinţit toată suprafaţa 
de teren respectivă "cu sfinte rugăciuni şi prin stropirea cu aghiasmă". După 
slujbă şi binecuvântare el le vorbi despre felul în care ei trebuie să evite 
uscăciunea sufletului, aşa cum procedase şi înaintemergătorul. Apoi, se 
întoarse la mănăstire. Când veni vremea rodirii măslinilor, copacii bolnavi 
dădură roade dincolo de orice aşteptări. Pentru ca minunea să poată străluci 
mai puternic şi ca strălucirea lui Hristos să poată lucra în dumnezeiescul 
Grigorie, Dumnezeu lăsă mai multe roade în acei pomi pe lângă care Sfântul 
trecea, sub care se adăpostea la umbră sau sub care îşi purta conversaţiile 24 . 
Această mică prezentare a pasajelor din Sfântul Grigorie, modul în care el 
conducea mănăstirea Esfigmenu, şi în care îi călăuzea pe monahi, precum şi 
minunile pe care Ie-a săvârşit, demonstrează viaţa unei mănăstiri din Sfântul 
Munte în vremea Sfântului Grigorie. Viaţa isihastă a monahilor, slujbele şi 
rugăciunile, Sfintele Taine săvârşite în cadrul mănăstirii, învăţăturile patristice, 
şi aşa mai departe, formau toate la un loc atmosfera duhovnicească a 
monahilor din Sfântul Munte. Desigur, ei nu erau oameni fără greşeli, care 
erau, de fapt, rezultatul egoismului şi al mândriei, dar erau şi ispitiţi de 
lucrarea demonilor, care, oricum, erau alungaţi de părinţii îmbunătăţiţi cu darul 
discernământului. 

Toate lucrurile pe care le-am menţionat în acest capitol sunt necesare 
pentru înţelegerea asupra a ceea ce se spune în această carte în legătură cu 
valoarea Sfântului Munte, monahism şi tradiţie isihastă. Este adevărat că 
Sfântul Grigorie Palama a aflat un climat favorabil, a devenit un adevărat 
bărbat duhovnicesc în Sfântul Munte, a trăit în atmosfera şi viaţa isihastă de 
aici, dar tot el este acela care a dus mai departe această tradiţie şi a făcut-o 
cunoscută, deoarece el a dezvoltat cu mijloace teologice metoda isihastă a 

monahilor şi a pus-o la adăpost în cadrul tradiţiei bisericeşti. De aceea, 
denumirea de aghiorit se potriveşte de minune dumnezeiescului Grigorie. 

3. MĂNĂSTIRILE ŞI VIAŢA MONAHALĂ 

în toate lucrările sale, în cele polemice, lucrări cu caracter confesional, în 
omiliile sale, Sfântul Grigorie Palama prezintă doar viaţa monahală în 
adevărata ei manifestare. într-adevăr, el uneşte viaţa monahală cu teologia 
Bisericii noastre, deoarece, după cum ştim, teologia în Biserica Ortodoxă nu 
este gândire şi cunoaştere teologică, ci experienţă şi viaţă, şi, ca atare, ea se 
află în strânsă legătură cu asceza. în cele ce urmează vom pune accentul pe 
probleme generale legate de monahism şi viaţa monahală aşa cum le 
prezintă Sfântul Grigorie Palama, deoarece vom face analize mai ample 
asupra acestui subiect în alte capitole. 

a) Numirea locurilor de practici ascetice 

în omiliile sale el numeşte mănăstirile sfinte "locuri de asceză 
(frondistiria)". 

Cuvântul "frondistirion" este utilizat în tradiţia bisericească timpurie cu 
referire la mănăstiri, locul unde monahii învaţă să practice într-o manieră 
ascetică viaţa în Hristos. Acest termen a fost folosit şi în Grecia antică pentru 
şcoala lui Socrate cu sensul de cameră de lucru, loc de lectură şi meditaţie. 
Deoarece asceza în viaţa creştină înseamnă filosofie prin excelenţă, întrucât 
îl uneşte pe om cu Dumnezeu, iată de ce mănăstirile sunt denumite sfinte 
locuri ascetice (frondistirion). într-una din omiliile sale el scrie: "de aceea noi 
părăsim lumea şi ne găsim refugiul în aceste locuri închinate Dumnezeului 
Virtuţii" 25 . Monahul care se duce în aceste "frondistiria" nu o face cu scopul 
de a duce o viaţă lipsită de griji şi indiferentă, ci pentru a învăţa cum se poate 
uni cu Dumnezeu 26 . Adevăratul monah este "cel ce iubeşte unirea, apropierea 
de Dumnezeu" 27 . El îşi găseşte refugiul în aceste sfinte locuri pentru a-şi croi 
drum de la chip la asemănarea cu Dumnezeu. El le numeşte sfinte sanctuare, 
adică sfinte locaşuri, sfinte stâne pentru cuvântătoarele oi ale Domnului 28 . Noi 
suntem apăraţi de aceste sfinte locaşuri. într-una din omiliile sale către 
monahi despre Intrarea în Biserică a Prea Sfintei Născătoare de Dumnezeu, 

el se referă la aceste sfinte locaşuri în următorii termeni: "înainte deci, oaste 
a Domnului, către Sfântul locaş, cor plin de cântăreţi aflaţi în armonie graţie 
Duhului Ceresc...". într-o altă omilie, el numeşte Sfintele mănăstiri "sfinte 
lăcaşuri" 29 . 

b) Monahii şi mirenii 

Viaţa creştină, atingerea stării de comuniune cu Dumnezeu, este proprie 
tuturor oamenilor, totuşi, aşa cum ne învaţă dumnezeiescul Grigorie, există o 
diferenţă între anahoret şi omul din lume în ceea ce priveşte modul de viaţă. 

Vorbind despre despătimire - şi anume că aceasta nu constă în 
mortificarea laturei pătimaşe a sufletului, ci în transformarea ei - el afirmă 
că cei ce au părăsit lumea au mai mult timp pentru a ajunge la comuniunea 
cu Dumnezeu, având mintea curăţită de patimi, deoarece o vor elibera prin 
refuzarea patimilor rele şi astfel, vor ajunge la adevărata iubire. Cei ce 
trăiesc în lume se folosesc de lucrurile lumii, dar ei se forţează să facă 
aceasta în concordanţă cu poruncile lui Hristos 30 . Deci, există această 
diferenţă în modul lor de viaţă: cei care au plecat din lume abandonează totul 
pentru a ajunge la iubire prin curăţenia minţii lor, în vreme ce mirenii ajung 
la iubire prin împlinirea poruncilor lui Hristos, folosind toate bunurile 
materiale ale lumii într-o manieră ascetică. 

c) Două categorii de monahii 

într-una din omiliile Sfântului Grigorie descoperim un detaliu interesant, 
care denotă catolicitatea vieţii monahale. El face referiri la două categorii de 
călugăriţe. Mai întâi la acele femei care au ales viaţa monahală de la bun 
început, şi apoi, la cele care au venit la viaţa de obşte spre a trăi în curăţie, 
după ce au fost căsătorite. în ambele cazuri, condiţia fundamentală este 
aceea că ele doresc să trăiască în pocăinţă, care formează condiţia de bază a 
monahismului. 

El scrie în mod incisiv: "Fecioarele şi cele ce s-au dedicat vieţii monahale 
şi cele dintre voi care bine aţi făcut venind aici, la o viaţă de curăţie, după ce 
aţi fost căsătorite, şi, în general, voi toate care cu dor de pocăinţă v-aţi ales 
viaţa de obşte..." 31 . 

Acest pasaj indică o lungă tradiţie a Bisericii, conform căreia chiar şi 
femeile căsătorite sunt acceptate în viaţa de mănăstire, fie după moartea 
soţului, fie de comun acord. Pentru mai multă siguranţă, acest lucru trebuie 
făcut cu mare grijă pentru a nu crea alte probleme. în orice situaţie, ceea ce 
este important, spune Sfântul Grigorie, este că cele ce vin din viaţa de familie, 
se întorc "la vieţuire în obşte în curăţie trupească şi sufletească". Aşadar, şi 
ele pot ajunge la curăţie duhovnicească. Termenul "curăţie duhovnicească" 
poate crea anumite îndoieli şi ezitări. în cadrul unei conferinţe, cineva mi-a 
spus că acest termen nu se află menţionat la Sfinţii Părinţi, ci aflăm doar 
termenul de curăţie sufletească. Şi cu adevărat, există multe texte în care 
termenul de curăţie sufletească este folosit, dar noi ştim că nici o curăţie nu 
poate fi considerată bună fără lucrarea Sfântului Duh. De aceea, curăţia 
sufletului este şi poate fi duhovnicească. In plus, epistolele Sfântului Apostol 
Pavel vorbesc de omul firesc, care este omul trupesc, precum şi de cel 
duhovnicesc, care este omul ce se împărtăşeşte de Sfântul Duh. Aşadar, 
deoarece curăţia sufletului vine numai prin intermediul energiilor Sfântului 
Duh, putem vorbi de curăţia duhovnicească. Este semnificativ faptul că 
atunci când se referă la călugăriţele care şi-au ales viaţa monahală de la 
început, precum şi la cele ce au ales-o după ce au fost mai întâi căsătorite, 
Sfântul Grigorie le îndeamnă să trăiască în rugăciune, căinţă, şi aşa mai 
departe, aşa încât să fie "sfinte atât la trup, cât şi la suflet, atât pe planul 
simţurilor, cât şi în plan mental, şi în tot ceea ce le arată a fi duhovniceşti şi 
curate atât în gândire, cât şi în viaţa de obşte" 32 . Aşadar, gândirea şi viaţa în 
obşte a adevăratelor monahii poate fi caracterizată drept duhovnicească şi 
curată. Curăţia universală, a trupului şi a sufletului, este o lucrare a Sfântului 
Duh şi, de aceea, este un dar duhovnicesc. 

d) Monahii şi educaţia 

Unul din subiectele care l-au preocupat pe Sfântul Grigorie Pa-lama, în 
dialogul său cu Varlaam, a fost acela al celor două înţelepciuni, al celor două 
educaţii şi al celor două cunoaşteri. El afirma că există educaţia divină pe de o 
parte, şi educaţia lumească, pe de altă parte. Această deosebire apare deoarece 
Varlaam afirma că filosofii erau superiori proorocilor şi că monahii ar trebui să 



101 



înveţe înţelepciunea şi cunoaşterea umană. Dezvoltând această temă Sfântul 
Grigorie spunea că noi nu-i împiedicăm pe cei ce n-au ales viaţa monahală de 
a se bucura de educaţia lumească, dar, totuşi, nu sfătuim pe nimeni să se 
dedice acesteia în întregime. Deci, noi interzicem tuturor să creadă că pot 
căpăta informaţii precise despre lucrurile divine prin intermediul educaţiei 
obişnuite 13 . De aici deducem că monahii capătă înţelepciunea dumnezeiască 
prin viaţa lor. Cunoaşterea lui Dumnezeu nu este rodul unor preocupări 
de ordin raţional, ci o vedere a lui Dumnezeu însuşi. 

Monahii nu trebuie să aştepte nimic de la educaţia exterioară, şi mai ales 
de la filosofic Dacă mai înainte de a deveni monah, cineva doreşte să se 
informeze cu privire la aceasta, nu îi este interzis acest lucru, dar cu 
siguranţă aceasta nu trebuie absolutizată şi pusă în locul îndumnezeirii. 

e) Diferite metode de asceză 

Din lucrările Sfântului Grigorie Palama aflăm că există multe căi de 
vieţuire monahală. De fapt, putem observa acest lucru, chiar astăzi, în 
Sfântul Munte. Există monahi cenobiţi care trăiesc în mănăstiri şi practică 
ascultarea şi viaţa de obşte. 

Există monahi care trăiesc în schituri, în mici comunităţi monahale, şi 
există pustnici care trăiesc singuri în locuri inaccesibile, în ceea ce ei numesc 
pustie. Toţi luptă să împlinească Voia lui Dumnezeu, dar fiecare într-o 
manieră diferită. Printre aceste moduri de vieţuire monahală, există şi alte 
forme, precum vieţuirea în colibe de sihastri numite "Kathisma", vieţuirea în 
chilii -aşa numiţii monahi "chilioţi" - ş.a.m.d. Sfântul Grigorie spune că 
monahii care îl imită pe înaintemergătorul Domnului renunţă la lume, iar unii 
dintre ei "s-au adăpostit prin pustii şi au atras pe mulţi din generaţiile ce le- 
au succedat", iar alţii "s-au ostenit în-lăuntrul zidurilor sfintelor locaşuri, 
păstrând acolo comori duhovniceşti adunate prin Darul lui Dumnezeu" 34 . 
Aşadar, există diferite forme de practică ascetică, dar metoda este aceeaşi. 

f) Scopul retragerii din lume 

Retragerea din lume nu se face din egoism şi teamă de a-şi asuma 
responsabilităţile lumeşti, ci dintr-o sfântă dorinţă de curăţire a inimii de 
patimi. Unii se retag din lume pentru a se depărta de tot ceea ce le aţâţă 

patimile, pentru că prin ele vine moartea sufletului care te desparte de 
Dumnezeu. 

Moartea intră "prin uşile patimilor noastre". Tot prin aceste uşi a intrat 
moartea şi în Adam. Eva în Rai "a văzut, a pătimit, a mâncat, a murit, a 
ispitit bărbatul, şi a împărţit cu el gustul fructului păcatului şi căderea". 

Monahii încearcă să evite această moarte sufletească, care apare din 
cauza tuturor patimilor şi ispitelor care există în lume 35 . Sfântul Grigorie ne 
învaţă că dacă un monah are avere adusă din lume sau căpătată în 
mănăstire, de fapt, el nu s-a retras deloc din lume. Şi, într-adevăr, susţine 
Sfântul Grigorie că, în acest caz, chiar în situaţia că monahul respectiv 
trăieşte încă în Sfântul Munte, în cadrul mănăstirilor ce reprezintă colţuri de 
rai, de fapt, acesta profanează acel loc 36 . 

Aceste cuvinte ale Sfântului sunt cu adevărat foarte aspre. Atunci când 
viaţa aghioritului nu poartă amprenta duhului evanghelic şi monahal cu 
adevărat, aceste pângăreşte, de fapt, Sfântul Munte. El însuşi pierde practic 
posibilitatea de a deveni un sfânt. Aşadar, nu e vorba atât de locul în 
care vieţuieşti, ci de felul în care trăieşti. 

g) Calea vieţii monahale 

Sfântul Grigorie Palama acordă o mare importanţă felului în care se 
trăieşte viaţa monahală. Nu este suficient să vieţuieşti în mănăstiri, ci trebuie 
să trăieşti viaţa pe care au trăit-o Sfinţii Părinţi. Mănăstirea seamănă cu 
primul rai în care au locuit Adam şi Eva. Exact precum acolo se afla pomul 
cunoaşterii binelui şi răului şi aşa precum era prezent acolo şi vicleanul 
diavol, la fel se prezintă situaţia şi acum în mănăstiri. Aşadar, monahii se află 
în mare primejdie de cădere, chiar înlăuntrul sfintelor ziduri 37 . De aceea e 
nevoie de o permanentă trezvie şi atenţie. 

Nădejdea şi dorirea monahului este de a-l face pe omul cel lăuntric cu 
adevărat monah. O simplă trăire formală într-un locaş sfânt nu este 
suficientă, este necesar să trăim monahismul lăuntric. Sfântul întreabă: 
"cum ar putea omul cel lăuntric să devină monah" dacă nu a lepădat mai 
întâi lumea din el şi toată cunoaşterea lumii? Acest lucru este simbolizat prin 
tunderea în monahism. Ca atare, Sfântul Grigorie a păstrat informaţii care 

sunt valabile şi astăzi pentru mulţi asceţi care şi-au închinat cu totul viaţa lui 
Dumnezeu: unii Părinţi nu admit baia şi interzic acordarea oricărui ajutor 
medical în caz de boală. Desigur, ei nu procedeză astfel cu dispreţ pentru 
ştiinţa medicală, ci într-o adâncă credinţă în Dumnezeu. De aceea ei nu 
consideră condamnabilă atitudinea acelor monahi care nu ating o astfel de 
culme a credinţei, încât să-şi pună toată nădejdea doar în vindecarea 
dumnezeiască 38 . Desigur, acest lucru trebuie făcut cu simţ de discernământ şi 
smerenie. Este absolut necesar ca fiecare monah să aibă o călăuză 
duhovnicească, deoarece este posibil să fie înşelat de ispititorul diavol. Un 
lucru esenţial pentru monah în Sfânta sa luptă, mai ales pentru începători, 
este acela de a avea un duhovnic care să-l călăuzească în călătoria sa 
duhovnicească. El citează exemplul lui Nichifor Stithatul, care practica sfânta 
isihie. El a ales cea mai severă viaţă atunci când a ajuns în Sfântul Munte. 

El şi-a început lupta prin a face ascultare de cei mai cunoscuţi Părinţi şi 
după ce Ie-a oferit exemplul unei desăvârşite ascultări şi smerenie vreme 
îndelungată, a primit de la aceştia "rodul artei artelor, adică pacea 
sufletească, şi a devenit dascăl între cei ce poartă la nivelul minţii bătălia cea 
mare împotriva duhurilor răutăţii...". 

Drept urmare, atunci când a observat că începătorii nu puteau nici 
măcar să-şi stăpânească cât de cât nestatornicia minţii, a propus o metodă 
specială, denumită psihotehnică 39 . 

Viaţa monahală, aşa cum am spus la început, este o viaţă apostolică. 

Asceza din cadrul mănăstirilor este asemănătoare cu asceza şi viaţa 
primilor creştini. în Ierusalim creştinii "se aflau mereu în Biserică în rugăciune 
stăruitoare şi post". în acest fel acei creştini timpurii "netezeau calea către 
adevărata, cereasca şi preasfânta viaţă a monahilor". Monahii trăiesc astfel. 
Ei încearcă prin felul lor de vieţuire să înlăture orice ispitire şi lucrare a 
imaginaţiei din viaţa lor, şi prin intermediul poruncilor divine să se înalţe la 
unica lumină neapropiată, care este superioară oricărei alte filosofii 40 . Aceasta 
este viaţa întru tot sfântă şi calea pe care o urmează monahii. Ei nu fac 
altceva decât să urmeze viaţa apostolilor. Metoda, aşa cum este ea descrisă 
în multe pasaje ale scrierilor Sfântului Grigorie reprezintă metoda pe care 
adevăraţii monahi o urmează şi astăzi. 

Iubitorul de unire cu Dumnezeu intră în sanctuarul sfintei isihii, atunci 
când mai întâi îşi eliberează sufletul din orice legături, atunci îşi uneşte 
mintea cu Dumnezeu prin rugăciune neîncetată, şi, în acest fel, mintea sa 
intră în inimă şi de acolo află calea infailibilă către ceruri şi i se oferă 
dumnezeieasca şi sfânta contemplare a lui Dumnezeu în Lumină 41 . 

Vom analiza această eliberare şi extaz al minţii în alte capitole. 

Aici vom aminti doar de fundamentul vieţii monahale, care este 
reprezentat de eliberarea şi iluminarea minţii. Această luptă este comună 
monahilor şi monahiilor. De aceea, într-una din omiliile sale el fericeşte pe 
călugăriţele care urmează acelaşi mod de viaţă pentru a trăi o viaţă cu 
adevărat în duhul evangheliilor. Mintea trebuie îndreptată doar spre 
Dumnezeu: "priviţi doar către Dumnezeu, El să vă fie unica bucurie, slujind 
unele altora, bucurându-vă în nădejde, răbdătoare în necazuri, supuse celor 
ce vă sunt superioare în slujire, păstrând pacea între voi, mereu atente, 
rugându-vă neîncetat în frângerea inimii, în psalmi şi imne şi cântări 
duhovniceşti, fiind sfinte şi curate la trup şi la suflet, în toate simţurile şi în 
mintea voastră, şi probând cele duhovniceşti şi curăţia voastră cu tot sufletul 
şi duhul vostru" 42 . 

h) Monahii şi sfintele lecturi 

Antiisihaştii i-au acuzat pe părinţii isihaşti de a-i fi sfătuit pe monahi "să 
renunţe cu toţii la citirea Sfintei Scripturi ca fiind un lucru nefolositor şi să se 
consacre doar rugăciunii" 43 . Răspunzând acestor acuzaţii, Sfântul Grigorie 
Palama a afirmat că acest sfat este dat începătorilor. Desigur, sunt mulţi 
Părinţi, precum Diadoh al Foticeii, Marele Filimon, Sfântul Nil, Sfântul Ioan 
Scărarul, care i-au sfătuit pe începători "să se abţină de la îndelungile lecturi 
şi să se consacre rugăciunii celei scurte" până ce vor fi căpătat obiceiul de a 
se ruga neîncetat, chiar dacă trupul lor era ocupat cu altceva. Oricum, 
aceasta nu înseamnă că ei socoteau lectura Scripturilor drept nefolositoare şi 
greşită 44 . De aceea, începătorii de dedicau mai ales rugăciunii pentru a-şi uni 
mintea lor cu Dumnezeu, fără să facă totuşi abstracţie de Scripturi. Astfel, 
atunci când ajungeau la iluminarea minţii, puteau mai bine să înţeleagă 

duhul Scripturilor, cel mai profund înţeles al pasajelor scripturistice, deoarece 
căpătau o înrudire duhovnicească cu Apostolii şi cu Evangheliştii. 

i) Ieşirea monahilor în lume 

Am afirmat mai înainte că Sfântul Grigorie numea mănăstirile "locaşuri 
închinate lui Dumnezeu", deoarece monahii de acolo erau educaţi în duhul 
înţelepciunii dumnezeieşti şi pentru a ajunge să accepte cunoaşterea lui 
Dumnezeu. 

într-una din omiliile sale, în pasajul referitor la vindecarea omului 
demonizat, pe care se pare că a rostit-o în Biserica Sfântului Dimitrie, aşa 
cum reiese din propoziţia "să ne apropiem cu dreptate şi cu adevăr de izvorul 
minunilor pe care Dumnezeu ni Ie-a dăruit şi care curge, după cum vedeţi din 
racla mucenicului nostru întru Hristos Domnul", el îşi îndrepta învăţăturile 
către acei monahi care părăseau lăcaşurile închinate Domnului şi se duceau 
prin oraşe. Se pare că Sfântul Grigorie văzuse mulţi monahi prin Tesalonic, 
făcându-se astfel părtaşi diferitelor ispite. Sfântul sfătuieşte: 

"Dar haideţi, de asemenea, mai ales voi, monahilor, să fugim de 
tovărăşia şi de viaţa trăită alături de porcii din sălbăticie". Şi continuă: "La ce 
vă foloseşte ieşirea în lume la urma urmei, ca apoi să vă căutaţi adăpost în 
locaşurile închinate Domnului şi să ieşiţi şi să intraţi în ele în fiecare zi? Cum 
oare, spuneţi-mi atunci când vă învârtiţi prin pieţe publice, veţi putea scăpa 
de aţâţările simţurilor şi ale patimilor prin care vine moartea sufletului care-1 
desparte pe om de Dumnezeu?" 45 . 

Monahii care au părăsit lumea şi-au ales calea curăţirii simţurilor, a 
raţiunii şi a imaginaţiei. Aşadar, sunt multe primejdii în ieşirile acestea din 
mănăstire zilnice, fără binecuvântarea stareţului. Acesta e un lucru firesc, 
deoarece, aşa cum ştim de la duhovnicii cu darul discernământului, când un 
monah trăieşte un timp în curăţenia simţurilor şi înainte de a fi fost întărit în 
acest mod de viaţă, el este supus ispitelor. 

Rugăciunea, şi mai ales rugăciunea lăuntrică a inimii, alungând 
gândurile şi imaginaţiile, sensibilizează inima omului, iar aceasta poate fi o 
ocazie pentru căderea în stări sentimentale, de fapt în stări de mare ispitire. 

De aceea e nevoie de o mare grijă şi, mai ales, de binecuvântările 
duhovnicului şi ale stareţului, pentru aceste ieşiri. 

j) Imitarea înaintemergătorului 

în omiliile sale, Sfântul Grigorie Palama adesea accentuează adevărul că 
viaţa monahală este o imitaţie a vieţii înaintemergătorului, Botezătorul lui 
Hristos. în omilia sa despre înaintemer-gător el spune că Părinţii care au 
plecat în pustie au făcut acest lucru imitându-l pe Sfântul Ioan Botezătorul. 

"De aceea, părinţii urmându-l pe înaintemergătorul Harului, au renunţat 
la lume şi au lăsat deoparte tovărăşia celorlalţi, fie pentru a trăi în pustie, fie 
în cadrul mănăstirilor". 

în aceeaşi omilie el îi sfătuieşte pe monahi să lupte pentru a urma viaţa 
înaintemergătorului, deoarece viaţa monahilor se apropie oarecum de viaţa 
de pustie, însingurată, a înaintemergătorului. El scrie: "Să ne sârguim pe cât 
putem să-1 imităm pe înaintemergătorul Harului şi majoritatea celor ce duc 
o viaţă monahală, a căror viaţă este departe de obiceiurile şi lucrurile lumii şi 
într-un anume fel se apropie de viaţa însingurată a pustiei în care a trăit 
Proorocul şi Botezătorul". El afirmă mai ales că înaintemergătorul a profeţit, 
prooroc fiind, că monahii vor putea cândva să-i urmeze într-o anumită 
măsură, suferind nu atât din evlavie, cât ca urmare a virtuţilor căpătate, aşa 
încât monahii vor fi gata să se ridice împotriva păcatului până la moarte, 
ştiind "că acel ce-şi alungă patimile prin urmarea virtuţilor va primi coroana 
muceniciei" 47 . 

Şi aici observăm elementul de mucenicie din viaţa monahilor. 

4. CONCLUZII 

în concluzie, putem afirma că monahismul nu este străin de Biserică, nu 
este o viaţă creştină apărută mult mai târziu, ci este un mod de viaţă 
profetic, apostolic şi martiric. 

Fiecare monah adevărat, care aparţine Sfintei Tradiţii a Bisericii este în 
acelaşi timp un Prooroc, un Apostol şi un Mucenic al lui Hristos, ce trăieşte 
viaţa lui Hristos, dă mărturie pentru viaţa nouă pe care Hristos a adus-o în 

lume şi este gata să sufere martiriul pentru slava lui Hristos. în plus, 
adevăratul monah este un martor al bătăliei duse în scopul curăţirii inimii şi a 
sufletului şi, de asemeni, împotriva demonilor. 

Mănăstirea este, "un sfânt lăcaş", un binecuvântat loc pentru practicarea 
virtuţilor în care monahii se bucură de sfânta isihie, care reprezintă calea cea 
adevărată de participare la energiile divine. Aşadar, monahii păstrează viaţa 
umană autentică, călătoria unei vieţi fireşti, dar ei ne oferă şi adevărata 
cunoaştere a lui Dumnezeu. 

Vorbind despre monahism, Sfântul Grigorie Palama îl aşează înlăuntrul 
cadrului teologic ortodox. Monahismul ortodox nu este închis înlăuntrul unei 
practici ascetice abstracte, nici în cadrul unei cunoaşteri raţionale despre 
Dumnezeu, ci respiră adevărata teologie. El reprezintă o conduită de viaţă 
teologică prin excelenţă. 

Şi acest lucru se poate observa din faptul că întreaga viaţă monahală, 
aşa cum, de altfel, şi Sfântul Grigorie Palama ne-o spune, răspunde la 
întrebări fundamentale: ce este Dumnezeu, ce este omul firesc, la ce a ajuns 
omul prin cădere, la ce fel de decădere a ajuns, unde ar trebui el condus şi 
cum poate fi el vindecat pentru a ajunge la unirea cu Dumnezeu, care este 
ţelul cel mai adânc al existenţei sale. Teologia monahismului ortodox pare că 
se află în posesia răspunsurilor la toate aceste întrebări. Monahul ortodox 
este intens preocupat de această problemă. De aceea, el este un om real. 
Putem observa acest lucru şi în cazul monahilor aghioriţi contemporani. Unii 
dintre ei pot fi consideraţi analfabeţi şi lipsiţi de educaţie în sens lumesc, dar, 
întrucât sunt purtători de Duh Sfânt, ei sunt Apostoli ai Domnului nostru 
Iisus Hristos. Aşa cum afirmă Sfântul Grigorie Teologul, Apostolii nu 
teologhisesc în maniera aristotelică, să spunem aşa, prin gândire, imaginaţie 
şi logică, ci în felul pescarilor, având experienţa Pogorârii Duhului Sfânt. 
Aşadar, şi monahii aghioriţi contemporani care se află în cadrul tradiţiei 
eclesiastice ortodoxe sunt profeţi, apostoli şi mucenici ai lui Hristos. Fiind 
apostoli şi prooroci eu dau mărturie despre viaţa lui Hristos. De aceea, ei 
sunt lumină pentru cei din lume, un far duhovnicesc către desăvârşire. 

6. POSTUL, PRIVEGHEREA, RUGĂCIUNEA 



Omul a căzut într-o stare de viaţă nefirească după cădere, dar acum, 
după întruparea lui Hristos, este posibilă revenirea la viaţa firească, chiar la 
cea suprafirească, trecerea de la chip la asemănare, care înseamnă, de fapt, 
îndumnezeire. 

Aşadar, suntem chemaţi la transformarea existenţei noastre desfigurate 
de păcat, şi acest lucru se poate realiza cu ajutorul energiilor divine şi prin 
propria noastră participare. Dar această transfigurare nu este prea uşoară. 
Ea necesită osteneală, jertfă, luptă şi, mai bine spus, sânge. în textele 
ascetice este binecunoscută fraza "dă sânge şi ia duh". Este o lucrare 
dificilă, pentru că veşmintele decăderii şi împietririi noastre căpătate ca 
răsplată pentru întunecarea minţii, ne-au adus în situaţia de a trăi un mod de 
viaţă nefiresc şi care, totuşi, ni se pare că este firesc în starea de cădere în 
care ne aflăm. De aceea, este necesară o imensă luptă pentru transfigurarea 
omului. Transfigurarea omului nu se limitează doar la suflet, deoarece, după 
cum ştim, omul este alcătuit din trup şi suflet. Trupul trebuie şi el să participe 
la acest drum spre îndumnezeire, deoarece şi el va fi mântuit. De aceea, 
această luptă implică atât trupul, cât şi sufletul. Se cunoaşte foarte bine însă 
ceea ce a spus Hristos că "duhul este râvnitor, dar trupul este neputincios" 
(Mt. 16,41). De multe ori simţim că sufletul nostru tânjeşte după comuniunea 
cu Dumnezeu, dar întâmpină dificultăţi din cauza reacţiilor trupului. Sufletul 

se poate căi relativ uşor, dar trupul are nevoie de timp pentru a-l urma. Dacă 
ne limităm lupta doar la suflet şi nu o ducem şi cu trupul, se poate ajunge la 
un impas cu consecinţe traumatizante. Acest fenomen este binecunoscut 
asceţilor care se supun acestei sfinte practici. 

Sfântul Grigorie Palama subliniază adeseori faptul că avem nevoie de o 
armură duhovnicească alcătuită din trezvie şi rugăciune pentru minte şi de 
înfrânare pentru trup. De aceea, numeroase tropare închinate marilor asceţi 
pun accentul pe trei mari virtuţi, care reprezintă, în acelaşi timp, şi arme 
duhovniceşti: postul, privegherea şi rugăciunea. Voi cita unul dintre tropare: 

"Cetăţean al pustiei şi înger în trup, făcătorule de minuni, Părintele 
nostru Purtător de Dumnezeu, Kiriacos, prin posturi, privegheri şi rugăciuni 
te-ai învrednicit de cereştile daruri, şi vindeci bolnavii şi sufletele celor ce vin 
la tine. Slavă Celui ce ţi-a dat putere; slavă Celui ce te-a încununat; slavă 
Celui ce dăruieşte tămăduiri tuturor celor ce aleargă la Tine". 

în acest imn, observăm că pentru a ne face vrednici de primirea darurilor 
duhovniceşti, trebuie să conlucrăm cu Dumnezeu şi să demonstrăm prin viaţa 
noastră dorinţa de a le căpăta. Toate darurile duhovniceşti sunt roade ale 
sinergiei Dumnezeu - om, în sensul că Dumnezeu este Cel ce lucrează, iar 
omul este cel ce acceptă conlucrarea cu El. Leneşul nu poate primi daruri 
duhovniceşti. 

Cuvintele proorociţei Ana, mama lui Samuel sunt caracteristice: 
"Domnul care i-a dat rugăciune celui ce se roagă" (I Sam. 2,9). Prin 
intermediul acestor daruri cereşti, sfinţii devin făcători de minuni şi 
tămăduiesc bolile trupeşti şi sufleteşti celor ce apelează la aceştia cu 
credinţă. Aceste daruri duhovniceşti sunt primite prin post, priveghere şi 
rugăciune. Toţi sfinţii Bisericii pun accentul pe valoarea acestor virtuţi. 
Descoperim aceste lucruri în scrierile şi omiliile Sfântului Grigorie Palama. 

Făcând parte organică din Sfânta Tradiţie Ortodoxă, el este purtătorul şi 
exponentul acestei Tradiţii. Aducând laude proorociţei Ana, care era văduvă 
şi "se afla în Templu zi şi noapte, slăvind pe Dumnezeu" şi, de aceea, s-a 
bucurat de a fi prezentă în Templu când a fost adus Hristos, la 40 de zile de 
la naşterea Sa, el scrie că ea "îşi ducea viaţa neîntinată, în posturi, prive- 
gheri, rugăciuni şi slavoslovii de zi şi noapte" 1 . 

Sfântul Grigorie Palama vorbeşte despre valoarea postului, privegherii şi 
rugăciunii, deoarece, pe de o parte, ele reprezintă calea ortodoxă în general, 
iar pe de altă parte sunt parte componentă esenţială şi a modului de viaţă 
aghiorit. 

Şi astăzi monahii aghioriţi iubesc nespus postul, privegherea şi 
rugăciunea şi de aceea Sfântul Munte este mereu strălucitor la flacăra 
acestor nevoinţe. 

Există monahi care postesc sever, care fac privegheri de toată noaptea şi 
se roagă la Dumnezeu pentru întreaga lume. Desigur, toţi monahii fără 
excepţie se roagă o parte din noapte. Este posibil ca nu toţi monahii să 
privegheze în fiecare noapte sau pe parcursul întregii nopţi - acest lucru este 
caracteristic mai ales isihaştilor - dar oricum ei se roagă noaptea, înainte de 
răsăritul soarelui. 

Mai ales se cuvine a aminti de privegherile din Sfântul Munte închinate 
praznicelor împărăteşti ale Domnului şi cele ale Maicii Domnului, la praznicele 
închinate sfinţilor sau la hramurile mănăstirilor, schiturilor, chiliilor şi aşa mai 
departe. Amintesc de aceste slujbe cu nostalgie; ele sunt expresia pulsului 
inimii Sfântului Munte şi sunt mesagere mistice ale experienţelor de 
privegheri ale părinţilor asceţi. Starea sufletească pe care aceasta o creează 
este imposibil de descris. 

De aceea nu se poate vorbi de Sfântul Munte, de viaţa ascetică, de 
învăţăturile Sfântului Grigorie Palama, dacă nu cercetăm şi acest aspect al 
vieţii monahale. Ar fi o mare lipsă dacă această treime de daruri 
duhovniceşti: postul, privegherea şi rugăciunea, nu ar fi tratate cum se 
cuvine. în plus, ele sunt strâns legate una de alta. Postul este legat de 
plânsul lui Dumnezeu care face ca omul să caute liniştea nopţii pentru a-1 
împlini. Iar această lucrare nocturnă este inseparabil legată de rugăciune. 
Cred că interpretarea pe care o dăm în cele ce urmea/ă, ni-1 descoperă pe 
Sfântul Grigorie Palama ca pe un mare teolog, deoarece el a fost cu adevărat 
un mare "bătrân", un monah de mare trăire, dar ni se descoperă şi viaţa 
practicată în Sfântul Munte. 

1. POSTUL 

Sfântul Vasile cel Mrae, vorbind despre post şi, desigur, despre valoarea 
sa, spune că postul este "mai vechi decât legea", deoarece el exista în Rai şi 
chiar înainte ca Dumnezeu să ne fi dat Legile Vechiului Testament. Porunca lui 
Dumnezeu de a nu gusta din pomul cunoaşterii, binelui şi răului reprezintă 
porunca postului. Neascultarea lui Adam legată de această poruncă a dus la 
moartea duhovnicească a omului. Aceasta ne arată marea valoare a postului. 
De aceea, nu există sfânt care să nu fi iubit postul. Şi este izbitor faptul că 
cei ce se căiesc şi doresc să-şi schimbe felul de via;ă, iubesc mult postul şi 
doresc să-l practice. Aceasta ne arată că postul este un element esenţial în 
viaţa duhovnicească. Acest lucru va fi pus în evidenţă mai explicit, întrucât se 
va vedea diferenţa dintre postul adevărat şi o latură a postului care este mult 
deosebită în zilele noastre, şi anume cea privitoare la sănătate. Şi, cu 
adevărat, postul, aşa cum ne învaţă Biserica, are o mare influenţă şi asupra 
sănătăţii, dar să nu ne cramponăm doar de acest aspect. 

Trebuie să vedem legătura sa strânsă cu viaţa duhovnicească a omului. 

Toţi Sfinţii Părinţi se referă la această mare problemă duhovnicească. 
Oricum, în cele ce urmează vom analiza postul conform învăţăturilor 
Sfântului Grigorie Palama, Arhiepiscopul Tesalonicului 

a) Postul şi rugăciunea 

Mai întâi, trebuie sa spunem că postul se află într-o strânsă legătură cu 
viaţa duhovnicească. Şi întrucât viaţa duhovnicească este exprimată prin 
rugăciune, iată de ce postul este foarte strâns legat de rugăciune şi nu se 
poate cu nici un chip desprinde de ea. Sfântul Grigorie, interpretând cazul 
unui tânăr posedat de un demon, precum şi cuvintele lui Hristos: "Acest fel 
de demoni nu poate fi alungat decât cu post şi rugăciune" (Marcu 9,29), 
spunea că cel mai teribil demon este cel al lăcomiei (al neînfrânării), şi nu 
poate ieşi dintr-un om decât cu post şi rugăciune. Cu ajutorul postului omul 
îşi înfrânează trupul şi îşi stăpâneşte patimile, iar cu ajutorul rugăciunii el va 
îmblânzii predispoziţiile sufleteşti, adică patimile şi gândurile care, la rândul 
lor, incită patimile. Şi, astfel, el poate vindeca patima "înlăturând atacul 
satanei prin post şi rugăciune" 2 . 

întrucât sufletul este în strânsă legătură cu trupul, există atât patimi 
sufleteşti, cât şi patimi trupeşti, iar postul trebuie, de aceea, să fie legat de 
rugăciune. Postul este sprijinul rugăciunii, însă numai rugăciunea dă cu 
adevărat sens postului. 

b) Scopul postului 

Dar postul ne este doar o abţinere de la anumite mâncăruri şi nici 
alegerea anumitor alimente. Desigur, şi aceasta face parte din post, 
deoarece prin ascultarea de Biserică şi de felul în care Biserica rânduieşte 
posturile, noi nu facem nimic altceva decât decât să ne supunem propria 
voinţă voinţei universale a Bisericii. 

Cu alte cuvinte, noi ascultăm de Hristos şi de Sfinţii Părinţi ai Bisericii, 
care l-au consacrat. Dincolo de acest lucru, postul este o virtute de o mai 
mare amploare. în primul rând, postul înseamnă şi curăţirea simţurilor atât 
cât ne este cu putinţă. Sfântul scrie: "Dacă posteşti de alimente, dar ochiul îţi 
este pironit asupra adulterului, curiozităţii şi geloziei, în cămara cea mai 
adâncă a sufletului tău, iar auzul este dispus să asculte vorbe necurate, 
cântece vulgare şi clevetiri răutăcioase, iar celelalte simţuri sunt receptive la 
lucruri care dăunează într-un mod asemănător, care mai e folosul postului? 
Absolut nici unul." 3 

Adică, postul trupesc nu are valoare dacă nu posteşti în acelaşi timp şi 
cu celelalte simţuri, precum vederea şi auzul, care sunt ferestrele prin care 
intră păcatul în suflet şi stârneşte patimile. De aceea, pe timpul postului 
mulţi creştini au grijă să îşi stăpânească toate simţurile. Aici vedem din 
învăţăturile Sfântului Grigorie că teologia nu este independentă de însăşi 
curăţirea simţurilor, deoarece o teologie care nu este interesată de acest 
lucru nu este ortodoxă. Adevăratul post este abţinerea de la răutăţi, şi de 
aceea putem vorbi de postul de rele. Sfântul Grigorie, făcând referiri la un 
pasaj din Vechiul Testament şi, mai ales, la cuvintele proorocului Isaia: "Vai 
de cei ce sunt ameţiţi, dar nu din cauza vinului", spune că există beţie 
cumplită şi drăcească, care nu este datorată hranei şi băuturii, ci se 
datorează iuţimii, mâniei şi ranchiunii. Aceasta este cea mai teribilă beţie, 
într-adevăr, el scrie că la cei ce postesc şi se roagă, demonul aduce gânduri, 

amintiri ale greşelilor altora, lucrează gânduri de ranchiună, şi ascute limba 
către bârfă şi clevetiri. Iar Sfântul ne spune că la vremea postului trebuie să 
cultivăm dragostea faţă de aproapele nostru. Un alt mare păcat, în special la 
vremea postului, este slava deşartă şi mândria. 

Desigur, o mare ispită în timpul postului este iubirea şi părerea de sine, 
când o persoană care posteşte încearcă să o imprime celorlalţi, aşa încât să 
fie considerat drept un bun creştin. Tipul caracteristic al acestui păcat îl 
reprezintă fariseul, care se laudă cu faptul că posteşte, şi, în general, cu 
faptul că respectă Legea. Dar lauda de sine face "inutilă strădania noastră de 
a posti şi a ne ruga" 4 . Părerea de sine înlătură atât răsplata cât şi osteneala 
postului şi a rugăciunii. Dar postul trebuie să fie îmbinat cu toate celelalte 
virtuţi, adică nu numai cu cele câteva fapte de comportament moral 
personal, ci prin lucrările lui Dumnezeu, deoarece pacea, dragostea şi 
dreptatea sunt lucrări dumnezeieşti. Şi atunci când un om împlineşte Voia lui 
Dumnezeu, el se face părtaş lucrărilor Sale şi, ca atare, se bucură de pace, 
dreptate, dragoste, şi toate celelalte. Aşadar, postul trebuie îmbinat cu 
virtuţile. 

Cele mai mari virtuţi sunt stăpânirea de sine, căinţa, inima înfrântă şi 
smerită, plânsul pentru păcate. Postul trebuie unit cu toate acestea pentru a 
fi bine plăcut lui Dumnezeu şi pentru ca omul să se bucure de roadele 
postului 5 . 

Sfântul scrie: "trebuie să existe stăpânire de sine dimpreună cu postul. 
De ce? Deoarece chiar şi saturarea cu alimente simple, înlătură plânsul 
curăţitor şi întristarea dumnezeiască din suflet, precum şi străpungerea 
inimii care aduce căinţă tare necesară mântuirii, deoarece fără o inimă 
frântă şi smerită nu se poate ajunge la adevărata căinţă 6 . Dar, micşorând 
hrana, somnul şi lucrarea simţurilor, după voia lui Dumnezeu, aceasta aduce 
cu sine frângerea inimii şi plângerea păcatelor". Căinţa, plânsul şi toate 
celelalte mişcări ale sufletului nu pot fi readuse la frumuseţea lor originară, 
acolo unde există saturarea cu hrană materială. Postul ajută la atingerea 
acestui scop. Dar simplul post, fără această atmosferă necesară lui, care 
este, de fapt, pocăinţa în adevăratul sens ortodox, nu este de folos în viaţa 
duhovnicească. Deci, e nevoie şi de osteneală trupească, dar şi de 

străpungerea inimii. Altminteri, postul devine o procedură formală şi o 
practică formală exterioară, golită de vreun sens esenţial. 

în multe pasaje din cadrul omiliilor sale, Sfântul Grigorie se referă la 
atmosfera duhovnicească în care are loc postul. Aş dori să citez un alt pasaj 
caracteristic. Sfântul scrie că trebuie să postim cu o inimă înfrântă, cu 
sentimentul propriei păcătoşenii şi cu smerenie "pentru ca postul, trezvia şi 
starea noastră lăuntrică să fie curate şi bine plăcute lui Dumnezeu." 

Postul care este curat şi bine plăcut lui Dumnezeu trebuie făcut 
dimpreună cu pocăinţă sinceră, o inimă înfrântă şi cu smerenie. Un post care 
nu este legat de această atotcuprinzătoare atmosferă duhovnicească şi 
ascetică, nu este bineplăcut lui Dumnezeu. Sfântul scrie în mod impresionant, 
că un post care nu are de a face cu întreaga viaţă ascetică "are mai degrabă 
afinitate cu îngerii cei răi", deoarece chiar şi demonii postesc, dar abţinerea 
lor de la hrană este îmbinată cu mânie, ură, mândrie şi împotrivire faţă de 
Dumnezeu. Deci, atunci ne aflăm în primejdie să postim în felul demonilor, 
când nu legăm postul nostru de întreaga viaţă ascetică. Dar, dincolo de aceste 
lucruri, postul înseamnă şi curăţirea minţii de năluciri şi gânduri pătimaşe. 
Interpretând cuvintele Domnului nostru Iisus Hristos: "Tu însă, când 
posteşti, unge capul tău şi faţa ta o spală" (Matei 6,17), Sfântul spune că 
aici Dumnezeu ne îndeamnă să nu arătăm că postim şi în acest fel să cerşim 
slava şi laudele oamenilor. Pe lângă această interpretare, Sfântul Grigorie 
face şi o interpretare analogică a acestui pasaj. în aceasta putem observa 
viaţa sa isihastă, dar, în acelaşi timp, şi o lărgire a postului pe care trebuie 
să o luăm în consideraţie, deoarece în acest fel putem scăpa de marea ispită 
care ne dă târcoale, etalarea exterioară a postului şi a tuturor virtuţilor 
evanghelice. 

Coroana sufletului omenesc este mintea sa, care reprezintă partea 
conducătoare, adică centrul existenţei sale. Latura imaginativă a sufletului, 
"care este lăcaşul permanent al energiilor sufletului" reprezintă o parte a 
personalităţii umane. Atunci când dorim să postim cu adevărat, trebuie să 
ungem mintea cu mir, adică să o facem milostivă. Şi, desigur, mintea 
noastră devine milostivă atunci când ea primeşte Harul lui Dumnezeu. în 
această stare, mintea este iluminată şi se practică rugăciunea mintală. In 

acelaşi timp, noi trebuie să alungăm din imaginaţia noastră gândurile 
ruşinoase şi necurate, precum şi orice mânie sau vicleşug. Un astfel de post 
nu numai că vindecă pe om de patimi şi alungă diavolul, dar îl aseamănă cu 
îngerii pe acel postitor 7 . Aceste lucruri arată scopul postului. Cu alte cuvinte, 
postul nu înseamnă doar abţinerea de la anumite alimente, deşi acest lucru 
este şi el necesar, dar, în acelaşi timp, înseamnă curăţirea întregii lumi 
lăuntrice, şi, mai ales, a laturii imaginative a sufletului, de gânduri şi imagini 
şi, mai mult decât atât, iluminarea minţii, mintea reprezentând latura 
conducătoare a sufletului. Acei oameni care leagă postul doar de nişte 
simple practici exterioare, şi nu de întreaga viaţă ascetică, se află în 
înşelare. 

c) Valoarea postului 

La început am pus accentul pe valoarea postului. Toţi cei care sunt 
angrenaţi în această luptă cunosc din experienţă efectele terapeutice ale 
postului. El vindecă sufletul de patimi, dar, în acelaşi timp, ajută şi trupul la 
împreuna îndumnezeire cu sufletul. Valoarea postului este observată din tot 
ceea ce s-a întâmplat după încălcarea lui. Sfântul Grigorie spune că dacă 
Adam ar fi ţinut postul pe care Dumnezeu i-1 poruncise în Rai "ar fi rămas 
nemuritor, neobosit şi pururea fericit". 

Dar, Adam a preferat viclenia diavolului în locul sfatului şi poruncii 
dumnezeieşti, şi, ca atare, în locul vieţii celei veşnice şi a raiului bucuriei 
eterne, el a cunoscut moartea şi cel mai teribil loc al păcatului, iadul, fiind 
condamnat la întunericul de acolo 8 . Neputinţa de a asculta de porunca 
postului a generat căderea omului, cu toate consecinţele dureroase pe care 
le cunoaştem. 

Valoarea postului poate fi observată şi din faptul că el vindecă omul. 
Sfântul Scrie: "Postul cel adevărat schimbă, curăţeşte şi vindecă totul". 

Cu adevărat, un post care nu vindecă nu este cel adevărat. Adevăratul 
post vindecă omul şi îl pregăteşte pentru întâlnirea cu Dumnezeu într-o stare 
de sănătate, lucru ce reprezintă raiul pentru el. Sfântul spune că dacă noi, în 
mod nechibzuit, evităm postul, pedepse nenumărate, tăieri şi arderi ne 
aşteaptă "atunci când Hristos îi alungă pe cei nevindecaţi şi îi condamnă la 

focul cel nestins drept pedeapsă veşnică". Cele afirmate de Sfânt sunt foarte 
clare: Cel ce nu s-a vindecat, va fi dus în iad. De aceea, omul trebuie să se 
vindece în această viaţă, deoarece, continuă el, aşa precum odinioară în Rai 
nu am postit şi am fost lepădaţi în această teribil de dureroasă viaţă, la fel şi 
acum, în această viaţă, dacă nu postim şi nu demonstrăm o deplină 
stăpânire de sine "vom cădea în acea gheenă nestinsă şi insuportabilă" 9 . Postul 
vindecă omul şi oferă condiţiile prealabile de a gusta din fericirea pregătită 
drepţilor. Pentru a întări această idee, Sfântul Grigorie face uz de exemple de 
oameni sfinţi din Vechiul Testament 10 . 

Amintind de cei trei tineri din Babilon, care datorită faptului că practicau 
înfrânarea şi postul, au fost apăraţi de orice vătămare nracel cumplit cuptor, 
şi amintind de proorocul Daniel care, prin post, a fost, pe de o parte luminat 
de Dumnezeu pentru a prooroci viitorul, iar pe de altă parte, a închis gurile 
leilor, el spune că acelaşi lucru se întâmplă şi cu noi, când postim. Atunci 
când postim trupeşte şi sufleteşte, şi, în acelaşi timp, ne rugăm, atunci, cu 
ajutorul îngerilor, focul mâniei şi dorinţele trupului vor fi îmblânzite, ca şi leul 
de odinioară. 

Vom căpăta har profetic în nădejdea căpătării şi altor daruri în viitor, 
precum şi credinţă şi contemplarea mintală a lui Dumnezeu. Noi vom călca 
peste şerpi şi peste scorpii şi peste toată puterea vrăjmaşului". De fapt, 
postul sufletesc, aşa cum am arătat mai sus, înseamnă apărarea simţurilor şi 
a minţii de imagini şi de fantezii, iar atunci când este unit cu cel trupesc, 
transformă întregul nostru univers lăuntric şi ne conduce spre contemplarea 
lui Dumnmezeu, lucru care, după cum ştim, începe mai întâi cu rugăciunea 
minţii. Valoarea postului poate fi observată în Biblie, pe tot parcursul ei. 
Hristos "după ce îşi va fi început activitatea mesianică prin post, în cele din 
urmă a anulat" puterea diavolului, ne-a eliberat şi ne-a mântuit sufletele. 
Postind, Proorocul Ilie "L-a văzut pe Dumnezeu în blânda adiere de vânt". 
Prin post Moise "a primit Tablele Legii de la Dumnezeu" 12 . Din nou, Moise 
postind în muntele Sinai, L-a văzut pe Dumnezeu faţă către faţă, l-a vorbit 
ca unui prieten, a primit învăţături şi a aflat întreaga Lege de la El, şi cu 
adevărat a aflat că El este "Cel ce este veşnic" şi nu trece în nefiinţă, că El a 

adus la viaţă toate lucrurile din nefiinţă, şi, de asemenea, că datorită 
energiilor Sale necreate El îl susţine pe om "de la căderea în nefiinţă" 13 . 

Această cuprinzătoare învăţătură este o revelaţie care este oferită celui 
ce se află într-o stare de post. Desigur, Sfântul Grigorie interpretează 
prezenţa lui Moise şi a lui Ilie pe Muntele Tabor drept rod şi consecinţă a 
postului şi a rugăciunii. Aceşti doi Prooroci, care, mai mult ca oricine 
altcineva, au iubit postul şi rugăciunea, prin prezenţa lor împreună cu Hristos 
"ca rezultat al simfoniei şi armoniei dintre post şi rugăciune", ne arată faptul 
că prin post şi rugăciune devii demn de împreună vorbirea cu Dumnezeu 14 , 
în plus, ceea ce este acceptat de către toţi Sfinţii Părinţi, şi, desigur, şi de 
către Sfântul Grigorie Palama, este că doar prin lucrarea faptelor bune şi prin 
post, omul ajunge la contemplarea lui Dumnezeu. 

Marea valoare a postului poate fi observată şi prin efectele contrare 
produse de lăcomie. Călcarea postului duce la multe probleme în structura 
psihosomatică a omului, dar şi în cadrul societăţii, în vreme ce păstrarea 
postului are un efect liniştitor asupra omului şi a mediului în care acesta 
trăieşte. Pentru a aduce mai multă lumină în această problemă, Sfântul 
Grigorie face referiri la ceea ce s-a petrecut în Tesalonic, pe de o parte, 
înainte de Sfântul şi Marele Post, şi, pe de altă parte, după începerea Marelui 
Post, când începuseră postul şi rugăciunile. 

El spune că pe parcursul săptămânilor premergătoare Marelui Post, când 
lăcomia şi desfrânarea prevalau, se puteau observa tulburări, strigăte, lupte, 
zgomote, cântări indecente, dansuri demonice şi râsete prosteşti. 

în aparenţă Sfântul se gândea că era vorba de festivităţi carnavaleşti. 

Dar, când toţi începură să postească odată cu începutul Sfântului şi 
Marelui Post, toate cele de mai sus s-au preschimbat în ceva foarte sfânt. 
Astfel, în loc de cântece dezgustătoare, se cântau psalmi sfinţi, în loc de 
râsete indecente, îşi făcură loc tristeţea mântuitoare şi lacrimile de căinţă; în 
loc de alergături necontrolate şi inutile, exista acum un singur drum pentru 
toţi: "către Sfânta Biserică a lui Hristos". Din toate aceste lucruri, spune 
Sfântul, observăm valoarea postului, dar şi răutatea neînfrânării. Din cauza 
neînfrânării Adam a fost alungat din Rai, potopul a venit asupra omenirii şi 
focul asupra Sodomei. 

Din cauza neînfrânării Esau şi-a pierdut dreptul de întâi născut, precum 
şi binecuvântarea tatălui său. Tot din aceeaşi cauză copiii lui Eli au fost 
pedepsiţi cu moartea, iar evreii şi-au făcut un viţel şi s-au închinat idolilor, 
atunci când Moise se afla pe Muntele Sinai. Aşadar, spune Sfântul, 
neînfrânarea nu este cauzată doar de păcat, ci şi de necredinţă 15 . în plus, 
lăcomia îl împietreşte pe om. "Nimic nu este mai pierzător de suflet decât 
lăcomia." 16 

Dar postul este bun şi pentru organism şi anume conduce la sănătate 
trupească. Mulţi oameni nu postesc din cauza faptului că ei consideră că 
aceasta le aduce declilnul biologic. Dar, exact contrariul este valabil: 
"Deoarece suprasaturarea prin însăşi firea ei aduce cu sine guta, dureri de 
cap şi alte neajunsuri, în vreme ce postul este maica sănătăţii" 17 . Din cauza 
lăcomiei, adică a supraîncărcării organismului cu alimente, multe boli 
afectează organismul în vreme ce sănătatea trupească este rodul postului. 

Mulţi oameni de ştiinţă din zilele noastre sunt de acord cu acest lucru, 
precum şi dieteticienii care permanent vorbesc despre valoarea postului. Şi în 
fapt, dacă ţinem posturile Bisericii noastre, nu vom avea probleme create de 
excese alimentare. 

Este adevărat că atunci când postim, atenţia noastră nu este îndreptată 
doar asupra sănătăţii trupeşti ci, mai ales, asupra laturii duhovniceşti. Dar, 
întrucât boala trupească, mai ales când este provocată de excesul alimentar, 
creează probleme şi sufletului, vom putea afla aici încă o dată valoarea 
postului. 

d) Postul şi ajuna rea 

Mulţi dintre noi credem că postul este doar o problemă de selecţie 
alimentară. 

Desigur, aşa cum am arătat mai înainte şi acest lucru îşi are valoarea 
sa, deoarece aceasta indică ascultarea de Biserică. De fapt, trăind viaţa 
Bisericii, noi încercăm cu adevărat să deprindem un comportament comun 
tuturor. Nu dorim să ne facem propria voie, ci Voia lui Dumnezeu, aşa cum 
au împlinit-o Sfinţii Părinţi. Dar, în ultimă instanţă, postul înseamnă hrană cu 
măsură, şi aş adăuga, există şi post cu măsură. Sfântul Grigorie spune că 

"postul moderat până la un punct" este accesibil şi necesar tuturor. Se pare 
că pe vremea sa exista obiceiul pentru creştini ca să se ţină acelaşi post ca şi 
monahii, adică să se postească toată ziua şi să se mănânce după vecernie. 

Aşadar, după Sfântul Grigorie, postul înseamnă atât hrană cu măsură, cât 
şi ajunarea cu măsură. El scrie: "Dar este suficient ca hrana să fie şi cu 
măsură, deoarece, în acest fel, postirea cu măsură şi hrănirea cu măsură te 
vor duce în situaţia celor care se înfometează" 18 . Dacă nu poţi ţine un post 
întreg, trebuie să te hrăneşti cu măsură sau să te lipseşti de hrană cu 
măsură, în acest fel se evită extremele care pot conduce la slava deşartă. 

Semnificaţia hranei cu măsură şi a ajunării cu măsură este profundă. 
Lăcomia şi neînfrânarea sunt legate de două stări sufleteşti ce constituie o 
problemă duhovnicească. Una reprezintă acapararea minţii de către simţuri şi 
de către lumea materială. Cu alte cuvinte, lăcomia aduce cu sine împătimirea 
minţii, înafara plăcerilor şi a bunurilor materiale. Cealaltă ne indică credinţa 
unora că hrana este cea care ne ţine în viaţă şi, în acest fel, ei pierd 
sentimentul intervenţiei personale divine în viaţa noastră. De aceea, prin 
hrană moderată sau prin lipsirea de hrană cu măsură, noi înfometăm, 
suferim, iar acest lucru are două mari consecinţe folositoare opuse celor 
două stări sufleteşti de care vorbeam. 

Prima este aceea că mintea este eliberată din dependenţa ei faţă de 
bunurile materiale şi, în general, faţă de lumea înconjurătoare, şi se înalţă spre 
Dumnezeu. Iar acest lucru are o valoare şi o adâncă semnificaţie pentru viaţa 
duhovnicească. Cea de-a doua este aceea că noi căpătăm o orientare diferită, 
cu alte cuvinte, în vreme ce mai înainte consideram că hrana, vitaminele şi 
caloriile ne menţin în viaţă, atunci când ne lipsim de hrană şi înfometăm, 
căpătăm certitudinea că Dumnezeu ne menţine în viaţă cu energiile sale 
necreate, prin intermediul alimentelor. Aşadar, bunurile materiale nu 
reprezintă fundamentul vieţii noastre, ci Bunul Dumnezeu este Cel care ne dă 
viaţă. De aceea, lipsirea cu măsură de hrană ne ajută să ne orientăm în mod 
corect viaţa către Dumnezeu. 

e) Postul demonic 

Dar, aşa cum am menţionat într-un capitol anterior, există un post 
binecuvântat şi unul demonic. Postul care este ţinut cu slavă deşartă, 
mândrie şi egoism, este diavolesc. Sfântul Grigorie spune că postul care 
nu este ţinut într-o atmosferă duhovnicească, care include căinţa, frângerea 
inimii şi aşa mai departe, "îşi are mai degrabă înrâurirea cu îngerii căzuţi" 19 . 
Ştim că şi demonii postesc, adică, ei nu mănâncă absolut nimic, ei postesc 
permanent, dar, întrucât îi urăsc pe oameni şi sunt plini de slavă deşartă, 
care este o stare necurată, aceasta nu le aduce nimic bun. 

Acelaşi lucru se întâmplă şi cu cei care păstrează în mod formal ordinea 
exterioară a postului, dar îl desprind de conţinutul său duhovnicesc. 
Adevăratul post nu trebuie ţinut cu slavă deşartă. Nu îl ţinem de ochi lumii. 
Dacă ne interesează doar acest lucru, spune Sfântul, "putem duce osteneala 
postului şi a rugăciunii, dar suntem lipsiţi de roade" 20 . E un lucru teribil ca să 
ne supunem atâtor osteneli şi totuşi să pierdem roadele, întrucât toate 
acestea nu s-au făcut după voia lui Dumnezeu. Sfântul vorbeşte cu tărie 
despre acest lucru. El spune că postul şi rugăciunea trebuie să se facă ca şi 
cum ne-am afla în prezenţa lui Dumnezeu, adică, postul nu trebuie să-şi 
piardă caracterul său personal. Trebuie să ştim că "nici postul, nici 
slavosloviile, nici rugăciunile nu ne pot mântui prin ele însele, ci 
lucrul care ne mântuieşte este ca toate acestea să fie făcute cu frică 
de Dumnezeu. Ochiul lui Dumnezeu care ne vede, ne sfinţeşte" 21 . 

De fapt, nu faptele exterioare în sine sunt cele care ne sfinţesc, ci Harul 
lui Dumnezeu care îşi îndreaptă atenţia spre cei ce îi fac Voia Sa. De aceea, 
când ne supunem tuturor acestor osteneli, mintea noastră trebuie îndreptată 
către Dumnezeu, cerându-i ajutorul şi protecţia. Postul ne ajută să ne 
vindecăm sufletele, este un mod de viaţă, dar şi o cale către împărăţia lui 
Dumnezeu. De aceea, Sfântul Grigorie spune că nu numai în anumite zile 
trebuie să postim, ci întreaga noastră viaţă, deoarece hrana poate fi 
permanent cu măsură 22 . El spune că toţi creştinii şi cei ce aşteaptă a doua 
venire înfricoşătoare a lui Hristos "trebuie să se înfrâneze şi să postească 
întreaga viaţă". Aceasta ne arată şi valoarea, dar şi necesitatea postului, 
deoarece Domnul ne vindecă prin post. De aceea Sfântul Grigorie ne 

îndeamnă: "Vă rog să nu încetaţi a-L implora prin post, lacrimi, rugăciuni şi 
cereri adresate Lui în toate felurile posibile, până când Se va milostivi şi ne 
va vindeca" 23 . 

Prin post, lacrimi şi rugăciuni noi apelăm la Hristos să vină şi să ne 
vindece. Postul este o metodă a tratamentului Bisericii, iar noi trebuie să-1 
privim ca atare. Felul în care Sfântul Grigorie se exprimă, precum şi 
conţinutul învăţăturilor sale, ne indică modul în care trebuie să ne trăim 
viaţa. Sfântul este un teolog tradiţional, făcând parte din Tradiţia Sfinţilor 
Părinţi. El dezvoltă tema postului dintr-o perspectivă eclesiastică. El uneşte 
postul cu înfrânarea, aşa precum leagă lipsa de înfrânare cu cântările inde- 
cente şi distracţiile diabolice. El nu ezită să condamne practicile şi 
manifestările urâte ale vremii sale. 

Acesta este un lucru surprinzător, deoarece în vremurile noastre noi 
încercăm să modificăm chiar şi modul de gândire al Păruiţilor, schimbând 
termenii folosiţi de Părinţi, cu alţi termeni moderni care vor să înfrumuseţeze 
lucrurile, dar, de fapt, le denaturează. Citim diferite analize făcute de 
"teologi" contemporani şi nu le înţelegem sensul. Aceasta se întâmplă nu din 
cauza lipsei noastre de înţelegere, ci din cauza neclarităţii lor. Probabil că 
încercând să facă o bună impresie, creează, de fapt, confuzii, sau ascund 
înţelesul a ceea ce este afirmat. Dar, aşa ceva nu veţi întâlni în învăţăturile 
patristice. Chiar şi în probleme teologice, Sfinţii Părinţi sunt atenţi, expresivi 
şi purtători de adevăr. 

2. PRIVEGHEREA 

Privegherea este şi ea legată de post. Desigur, privegherea este strâns 
legată şi de rugăciune şi nici nu poate fi înţeleasă în lipsa rugăciunii. Aşadar, 
privegherea este considerată esenţială pentru asceza întru Hristos, care 
conduce pe om la curăţire, la iluminare şi îndumnezeire. Hristos însuşi este 
un exemplu de practicare a privegherii, aşa după cum se vede din textele 
evanghelice. 

Sfântul Evanghelist Luca scrie: "Şi în zilele acelea, Iisus a venit la munte 
ca să Se roage şi a petrecut noaptea în rugăciune către Dumnezeu. Şi când 

s-a făcut ziuă a chemat la Sine pe ucenicii Săi şi a ales din ei doisprezece, pe 
care i-a numit Apostoli" (Luca 6,12-13). Alegerea Apostolilor s-a petrecut 
după o noapte de rugăciune, după o priveghere în munte. Iar după minunea 
înmulţirii celor cinci pâini, "dând drumul mulţimilor, S-a suit în munte, ca să 
se roage singur. Şi făcându-se seară, era singur acolo" (Matei 14,23). 
Interpretând urcarea lui Hristos în munte pentru rugăciune, Sfântul loan 
Hrisostom spune că Hristos a făcut acest lucru pentru a ne învăţa "că pustia 
şi însingurarea sunt bune, deoarece simţim nevoia să ne întâlnim cu 
Dumnezeu". Ar trebui să urmăm calea liniştirii în pustie întrucât "pustia este 
maica liniştirii şi a păcii şi nu liman al eliberării noastre de toate tulburările 
lumii" 24 . 

a) Sfinţii Părinţi despre priveghere 

Toţi sfinţii iubesc privegherea, rugăciunea către Dumnezeu. Voi cita 
câteva pasaje din Sfinţii Părinţi în care se poate observa valoarea rugăciunii 
de noapte şi roadele pe care le capeţi datorită ei. Conform spuselor Sfântului 
Isaac Şirul, postul este inseparabil legat de priveghere: "Deoarece trupul 
care posteşte nu poate admite să doarmă în culcuşul său întreaga noapte" 25 . 
Din nou, Sfântul Isaac Şirul sfătuieşte să alegem osteneala plină de dulceaţă, 
adică "privegherea de noapte constantă, prin care toţi Părinţii s-au eliberat 
de omul cel vechi şi au fost socotiţi demni de înnoirea minţii lor". Acesta este 
un lucru esenţial întrucât în rugăciunile de noapte sufletul experiează viaţa 
eternă, alungă vălul de întuneric şi primeşte Duhul Sfânt 26 . Legătura dintre 
post şi priveghere este observată şi în alt pasaj din Sfântul Isaac Şirul: cei ce 
poartă acest război nevăzut "încep să postească, iar mai apoi lucrează 
privegherea de noapte cu postul pentru a-şi impropria asceza" 27 . în toate 
operele sale Sfântul Isaac Şirul comentează şi accentuează semnificaţia 
privegherii pentru monah în lupta sa împotriva legii păcatului şi împotriva 
diavolului. între toate ostenelile monahismului nici una nu este mai mare 
decât privegherea de noapte 28 . "Chiar dacă organismul este slăbit de boală şi 
nu poate posti, privegherea singură poate aduce minţii statornicia sufletului 
care se poate concentra asupra revelaţiilor inimii pentru a înţelege forţa lor 
duhovnicească" 29 . Aşadar, oricare doreşte să aibă o minte plină de trezvie şi 

să cunoască o nouă viaţă nu trebuie să neglijeze privegherea pe parcursul 
vieţii. "Deoarece prin priveghere ţi se deschid ochiipentru a înţelege întreaga 
slavă a vieţii monahale şi forţa căii celor drepţi" 30 . Sfântul Isaac Şirul 
pronunţă aceste cuvinte semnificative: "Un monah care stăruie în priveghere 
având o minte plină de discernământ, nu se va împătimi de cele trupeşti, 
întrucât aceasta este cu adevărat o lucrare îngerească". Şi, mai apoi, el 
spune că: "... este imposibil ca un asemenea monah să nu fie dăruit de 
Dumnezeu cu mari daruri" 31 . într-adevăr, aşa cum am arătat mai sus, 
privegherea trebuie făcută cu "o minte plină de trezvie", ceea ce înseamnă că 
mintea nu trebuie să fie împrăştiată asupra altor lucruri, ci să fie îndreptată 
doar către Dumnezeu. 

Sfântul Vasile cel Mare recomandă privegherea în viaţa ascetică a 
monahului, şi spune că atunci când unii slujesc utrenia, asceţii adevăraţi fac 
miezonoptica 32 . 

în "învăţăturile Părinţilor Pustiei" îl vedem pe Avva Arsenie care se ruga 
noaptea şi dormea doar puţin în zorii zilei când firea îl obliga să se culce, el 
obişnuia să-i spună somnului «Vino încoace slujitor viclean» 33 . Apoi aşezat pe 
scaun, adormea câteva clipe şi peste puţină vreme se trezea din nou. Monahii 
cunosc din experienţă valoarea privegherii deoarece o folosesc în războiul' pe 
care îl duc împotriva diavolului şi în efortul lor de curăţire a inimii. De aceea, 
Sfântul Ioan Scărarul spune: "Privegherea înseamnă domolirea patimilor 
trupeşti, eliberarea de năluciri, ochi înlăcrimaţi, o inimă înfrântă, blândă şi 
smerită, gânduri rele alungate, hrană digerată, patimi îmblânzite, duhuri 
supuse, limbă controlată, fantezii oprite" 34 . 

Desigur, există multe forme de priveghere în concordanţă cu metoda, 
conţinutul şi perioada de timp când monahul priveghea-ză. Acest lucru 
depinde de condiţiile de viaţă, precum şi de starea duhovnicească a 
monahului care priveghează. 

Unii priveghează de seară până la miezul nopţii, alţii de la miezul nopţii 
până dimineaţa, iar alţii toată noaptea. De asemenea, unii îşi petrec noaptea 
citind psalmii lui David, care deschid uşor porţile inimii, alţii fac rugăciuni de 
căinţă şi de frângere a inimii, iar alţii împart noaptea între rugăciune şi 
lectură. 

In Sfântul Munte, care reprezintă o comuniune de oameni aflaţi în 
rugăciune, şi, mai ales, în rugăciuni de noapte, aflăm toate formele de 
rugăciune şi, de aceea, aici există un mare har şi binecuvântări deosebite. Zi 
şi noapte, dar, mai ales, noaptea, Muntele străluceşte de flăcările 
rugăciunilor înălţate de atleţii jertfiţi cu totul Domnului. 

b) Sfântul Grigorie Palama şi privegherea 

Privegherea este mult apreciată de către toţi Sfinţii Părinţi, deoarece a 
fost pusă în practică şi s-a dovedit a fi un mare dar al Harului, fiind de folos 
celor aflaţi în lupta pentru curăţirea de patimi. Este firesc ca şi Sfântul 
Grigorie Palama să fi apreciat în mod deosebit pe oricare dintre cei ce trăiau 
în duhul adevăratei vieţi ortodoxe şi, mai ales, în cel al Sfântului Munte. 
Sfântul Grigorie nu şi-a creat o formă proprie de monahism, ci a trăit în 
cadrul monahismului tradiţional. 

în cele ce urmează, pentru a vedea cum pune el privegherea în practică, 
vom exemplifica aceasta prin trei situaţii din viaţa sa aşa cum le aflăm 
descrise de către Sfântul Filotei Kokkinos. Prima dintre ele apare chiar la 
începutul vieţii sale monahale în Sfântul Munte. După cum ştim, când a ajuns 
în Sfântul Munte, sfântul s-a dus în Lavra Vatopedu, aflându-se sub 
supravegherea duhovnicească a binecunoscutului duhovnic Nicodim. La trei 
ani după sosirea sa în Sfântul Munte, părintele său duhovnicesc s-a mutat la 
Domnul, iar Sfântul Grigorie s-a mutat în Sfânta Mănăstire a Marii Lavre. 
Ascultarea sa era la trapeză, având grijă de servirea cinei monahilor, întrucât 
pe vremea aceea erau foarte mulţi monahi în Lavră, şi trebuia să ia parte la 
cântările de la strană în timpul slujbelor. Forma sa de asceză ajunsese la o 
mare profunzime. Dorea, pe cât posibil, să înlăture şi nevoile sale fireşti. De 
aceea, aşa cum ne spune Sfântul Filotei, a stat treaz toată noaptea timp de 
trei luni. Dar, pentru a nu aduce un prejudiciu sistemului său nervos, dormea 
puţin la amiază, după ce servea masa 35 . 

Cea de-a doua situaţie descrisă o aflăm în practica sa ascetică la Verroia. 

Pe când avea 30 de ani, el fonda "un schit al dumnezeieştii filosofii" 
lângă Verroia. Asceza sa era severă. Stătea închis în chilie timp de cinci zile 
ale săptămânii şi nu primea pe nimeni pentru discuţii. Ieşea doar sâmbăta şi 

Duminica pentru a sluji Sfânta Liturghie şi pentru a se împărtăşi, dar şi 
pentru a purta discuţii pe teme duhovniceşti cu fraţii săi. El se dedică unei 
severe asceze, aşa cum aflăm de la Sfântul Filotei: "Avea 30 de ani şi era încă 
sănătos şi puternic trupeşte, deoarece până atunci nici cea mai uşoară formă 
de boală nu-l atinsese vreodată". 

De fapt, marea asceză trupească presupune un organism robust, neatins 
de vreo boală. Deoarece se bucura de o bună sănătate trupească "se supuse 
unor lupte şi mai mari, precum şi unui mod de viaţă mai sever, topindu-şi 
trupul cu multă postire şi privegheri, încercând să-1 supună cu totul duhului, 
rafinându-şi şi curăţindu-şi forţa de contemplaţie a sufletului prin toate căile 
de înfrânare şi sobrietate, precum şi printr-un şuvoi neîncetat de lacrimi, 
mereu ajungând la dumnezeiasca vedere prin rugăciune neîncetată şi printr-o 
directă comuniune şi unire cu Dumnezeu, prin har" 36 . Aşadar, asceza severă şi 
lacrimile neîncetate l-au condus la contemplarea propriului suflet, mintea 
curăţind-o şi înălţând-o la contemplarea şi unirea cu Dumnezeu. 

A treia situaţie ne este descrisă din perioada de timp când revenise în 
Sfântul Munte de la Verroia, ca urmare a mai multor incursiuni turceşti. în 
această vreme ei practică asceza lângă Sfânta Mănăstire a Marii Lavre, în 
schitul Sfântul Sava. 

Acolo se afla în tăcere absolută, fără să iasă din coliba sa, pentru vreo 
întâlnire sau conversaţie cu cineva. Nici măcar nu îl vedea pe călugărul care-i 
asigura necesităţile vitale. Putea fi văzut doar sâmbăta şi Duminica, când purta 
conversaţii duhovniceşti cu fraţii. Arareori mergea la mănăstire, doar pentru 
slujirea celor sfinte, atunci când întreg soborul de preoţi trebuia să fie 
prezent 37 . 

în Vinerea Patimilor, Sfântul se afla, de asemenea, în mănăstire şi lua 
parte la slujba Sfintelor Patimi ale Domnului, stând alături de stareţul 
mănăstirii al cărui nume era Macarie. în timpul slujbei de noapte câţiva 
monahi începură să discute lucruri inutile, uitând că se află adunaţi pentru a 
lua parte la o slujbă atât de sfântă şi solemnă. Sfântul Filotei face următoarea 
observaţie: "Aceştia discutau fără măsură, dacă se poate vorbi de măsură în 
cazul unor astfel de lucruri". Sfântul Grigorie fu, desigur, indignat de 
comportamentul acestui grup de monahi. Desigur, nu dorea să le atragă 

atenţia să-şi oprească conversaţia, aşa că, distră-gându-şi atenţia de la 
troparele ce se cântau, se adânci în sine. Acesta era modul în care "de obicei 
îşi concentra atenţia către sine şi, apoi, îşi înălţa mintea către Dumnezeu". 
De aici vedem că Sfântul era obişnuit să practice sfânta isihie, concentrându- 
şi mintea în inimă şi înălţând-o de acolo către Dumnezeu. Tocmai atunci trăi 
o mare experienţă duhovnicească. Văzu lumina necreată. "Şi deodată, o 
dumnezeiască lumină străluci în jurul său venind de Sus, şi atât cu ochii 
trupeşti, cât şi cu cei ai sufletului, iluminaţi de acele raze, văzu clar, ca şi 
cum ar fi avut loc în prezent, tot ceea ce avea să se întâmple cu mulţi ani 
mai târziu", în lumina necreată îl văzu pe stareţul Macarie nemaipurtând rasa 
monahală obişnuită, ci îmbrăcat în veşminte arhiereşti, de arhiepiscop. 
Aceasta s-a adeverit cam după 10 ani, când Macarie a devenit mitropolit al 
Tesalonicului 38 . 

Putem sublinia câteva lucruri. Unul este acela că Sfântul lua parte la 
Sfânta Slujbă împreună cu ceilalţi monahi. Din motive independente de 
voinţa lui, el a făcut un efort de a-şi concentra mintea. Se pare că avea 
acest obicei; avu experienţa iluminării minţii sale şi fu capabil să-şi separe 
mintea de raţiune şi de lumea înconjurătoare. Când, mai târziu, în luptele sale 
duse în apărarea sfântului isihasm, dădea explicaţii cu privire la aceste 
aspecte subtile ale vieţii duhovniceşti, el deja le cunoscuse din propria 
experienţă. Celălalt lucru este acela că mintea, după retragerea din lumea 
înconjurătoare, revenind în inimă, s-a înălţat ţa Dumnezeu şi a văzut Lumina 
necreată atât cu ochii sufletului, cât şi cu cei trupeşti, care, oricum, fuseseră 
transfiguraţi dinainte pentru a putea suporta această mare experienţă 
duhovnicească. Aflat în lumină deveni înainte văzător cu duhul, ceea ce în- 
seamnă că darul înaintevederii este o stare a celor îndumnezeiţi. Din această 
situaţie, precum şi din altele asemănătoare, reiese clar faptul că Sfântul 
Grigorie Palama se bucura "de mari daruri duhovniceşti". El nu era un 
gânditor sau filosof, care teologhisea cu mintea şi imaginaţia, ci vorbea din 
experienţă. Aşadar, el devenise vrednic de a-şi exprima părerile în probleme 
de viaţă duhovnicească, precum şi de sfânta indignare în faţa interpretărilor 
greşite ale filosofului Varlaam asupra textelor patristice, cel care era un 
complet necunoscător al vieţii isihaste. 

127 



Doar din această perspectivă trebuie să abordăm modul în care Sfântul 
şi-a exprimat indignarea faţă de Varlaam, precum şi epitetele folosite la 
adresa lui. 

în plus, putem înţelege valoarea privegherii, sobrietăţii şi isihiei pentru a 
ajunge la contemplarea lui Dumnezeu. 

în toiul unor astfel de evenimente, Sfântul Grigorie Palama a înţeles 
valoarea privegherii pentru viaţa duhovnicească. Cu ajutorul ei, vederea 
sufletească este curăţită şi înălţată până la contemplarea lui Dumnezeu. De 
aceea, în omiliile sale el îi sfătuieşte pe creştini să postească, să privegheze 
şi să se roage. O viaţă duhovnicească fără asceză, post şi priveghere, mai 
ales dacă organismul este puternic, este străină Tradiţiei Ortodoxe. 

3. RUGĂCIUNEA 

Tema rugăciunii reprezintă chintesenţa discuţiilor dintre Sfântul Grigorie 
Palama şi filosofii antiisihaşti. Este binecunoscut faptul că la începutul aşa 
numitelor conflicte isihaste, existau trei teme care îi interesau pe cei aflaţi în 
dispută. Prima era educaţia laică, al doua - rugăciunea, mai ales metodele 
psihotehnice de coborâre a minţii în inimă, şi a treia - contemplarea luminii 
necreate. De aceea, putem spune că rugăciunea reprezintă baza discuţiilor 
din vremea Sfântului Grigorie Palama. Aici nu intenţionăm să dezvoltăm 
întreaga teologie a rugăciunii - ce a fost înaintea ei şi după ea - ci vom 
sublinia, în special, două aspecte principale. Unul îl reprezintă bazele 
teologice ale rugăciunii minţii, iar celălalt se referă la energiile comune ale 
sufletului şi trupului şi la rolul lor în rugăciunea minţii. Ne vom concentra 
atenţia asupra acestor două aspecte, deoarece ele sunt definitorii pentru învă- 
ţăturile Sfântului Grigorie Palama cu privire la rugăciune, şi, deoarece, ele 
sunt strâns legate de acest capitol, care se referă la modul în care postul şi 
privegherea sunt legate de rugăciune. 

a) Opiniile lui Nichifor Stithatul 

Discuţia a început cu opiniile lui Nichifor însinguratul despre care am vorbit 
deja la capitolul despre rugăciune şi metodele psihotehnice utilizate pentru a 



128 



ajuta mintea să coboare în inimă. Varlaam, aflându-se în Tesalonic, şi fiind 
complet străin faţă de întreaga tradiţie isihastă a monahismului ortodox, atunci 
când a aflat despre metoda recomandată de Sfântul Nichifor, îi opuse critici 
severe. 

Vom vedea mai departe ceea ce a afirmat, precum şi răspunsurile 
teologice date de Sfântul Grigorie Palama. Aici vrem să aruncăm o privire 
asupra părerilor Sfântului Nichifor referitoare la metoda de rugăciune 
"ştiinţifică". 

El afirmă că cel ce doreşte să capete rugăciunea minţii, trebuie să caute 
un dascăl nerătăcitor. Dacă acesta e un lucru dificil de obţinut, el trebuie să-l 
caute cu răbdare. Dacă aflarea unui dascăl duhovnicesc dă greş el trebuie să 
se roage lui Dumnezeu cu o inimă înfrântă, lacrimi şi sărăcie duhovnicească, 
făcând uz, în acelaşi timp, de o metodă specială. 

Inima omului, spune el, este izvor de viaţă şi căldură pentru trup. Noi 
respirăm aerul pentru inimă. Inima îşi ia porţia de aer necesară, aşa încât o 
parte din el este dat afară şi se păstrează, astfel, o temperatură constantă. 
Plămânii reprezintă cureaua de transmisie a lui în cadrul acestui proces. 

Creatorul i-a făcut în stare de a se dilata şi contracta ca nişte "foaie" 
"inhalând şi expulzând fără durere conţinutul lor". Aşadar, prin inhalarea 
aerului rece prin intermediul plămânilor şi expulzarea căldurii, inima îşi 
îndeplineşte funcţia sa de păstrare a vieţii. După ce descrie funcţiile inimii şi 
ale plămânilor, Sfântul Nichifor recomandă metoda prin care are loc 
concentrarea minţii în inimă. Pentru ca mintea să intre în inimă, el 
recomandă ca, după concentrarea ei, aceasta să fie introdusă odată cu 
inspiraţia prin care aerul intră în plămâni, apoi să obligăm mintea să coboare 
în inimă, odată cu aerul inhalat. Atunci mintea va simţi bucurie şi încântare 
exact precum omul plecat de demult se întoarce acasă şi îşi regăseşte copiii 
şi nevasta. Când mintea intră în inimă, trebuie să lupte ca să nu plece 
imediat. La început mintea se simte stingheră din cauza strâmtorării ei în 
spaţiul inimii. Dar, odată obişnuită cu acest lucru, nu-i mai place să iasă 
afară, deoarece acolo, în inimă, se află împărăţia lui Dumnezeu. In orice caz, 
odată aflată în inimă, mintea nu trebuie lăsată să lâncezească, ci să spună 
neîncetat rugăciunea "Doamne Iisuse Hristoase, Fiul lui Dumnezeu, miluieşte- 

mă pe mine, păcătosul", în acest fel mintea nu este distrasă, rămâne 
invulnerabilă la diferite ispite şi în fiecare zi îi creşte dragostea şi dorirea 
pentru Dumnezeu. 

Dar, dacă în ciuda eforturilor, acest lucru devine dificil, atunci altceva 
trebuie să se întâmple. Chiar şi forţa discursului lăuntric se află localizată în 
piept. Atunci când buzele noastre rămân tăcute, noi vorbim, deliberăm şi 
formulăm rugăciuni, psalmi şi alte lucruri în pieptul nostru. Atunci când am 
alungat orice gând de acolo, să spunem rugăciunea " Doamne, Iisuse 
Hristoase, Fiul lui Dumnezeu, miluieşte-mă pe mine, păcătosul". Trebuie să 
obligăm forţa discursivă lăuntrică să repete rugăciunea şi să oprească orice 
gând. Când aceasta continuă o perioadă de timp, se va deschide sigur 
intrarea în inimă, aşa cum noi înşine o ştim din experienţă". Apoi, 
dimpreună cu rugăciunea vor veni toate virtuţile - dragostea, bucuria, pacea, 
prin care ţi se vor satisface toate cererile tale cu ajutorul Harului lui Hristos 39 . 
Sfântul Nichifor era din sudul Italiei, deci, la origine era franco-latin. 

Dar, el a devenit ortodox când a mărturisit dreapta credinţă, şi a fost 
unul dintre antiunionişti la Conciliul de la Lyon, unde s-a semnat unirea 
Bisericilor. El a venit în Sfântul Munte, a devenit ucenic al părinţilor care 
aveau darul discernământului şi a atins mari culmi duhovniceşti. Această 
metodă prezentată de el este valabilă mai ales pentru începătorii în viaţa 
duhovnicească. 

Când Varlaam a aflat toate aceste lucruri, s-a înfuriat şi a considerat că 
ele violau caracterul rugăciunii, care trebuia să fie curată şi, de aceea, nu 
trebuia să se limiteze la anumite locuri şi nu trebuia făcută prin intermediul 
acestor metode psihotehnice. Aşa cum vom vedea, Sfântului Grigorie Palama îi 
datorăm teologia întregii metode - care este valabilă pentru începători - 
precum şi păstrarea acestei tradiţii isihaste despre unirea minţii cu inima. 

b) Condiţiile teologice necesare pentru rugăciunea minţii 

Sfântul Grigorie Palama a intuit pericolul pierderii tradiţiei isihaste din 
cauza atacului lui Varlaam. Era o situaţie gravă. La început, nu a avut acces 
la scrierile lui Varlaam, pe care acesta le tăinuia cu grijă, şi, deci, nu-i 
cunoştea opiniile decât din auzite. Aşadar, el respinse părerile greşite ale lui 

Varlaam în cea de-a doua parte a primei "Triade", pe care a intitulat-o "cei 
ce şi-au ales calea concentrării atenţiei asupra lor înşile, în linişte, nu 
greşesc dacă încearcă să-şi păstreze mintea înlăuntrul trupului lor". 
Problema fusese ridicată de către un monah care-1 informa pe Sfântul 
Grigorie Palama cu privire la opiniile lui Varlaam, iar Sfântul le combătea pe 
baza informaţiilor orale. Voi prezenta pe scurt părerile Sfântului Grigorie care 
stau la baza rugăciunii minţii şi care descriu şi formează cadrul ei teologic 
necesar şi indispensabil. Problema era formulată în termenii următori: "Ei 
afirmă că noi greşim dorind să introducem mintea înlăuntrul trupului şi că, 
dimpotrivă, noi ar trebui cu orice preţ s-o scoatem înafara trupului. De aceea, 
ei ne calomniază într-o manieră foarte neplăcută "îndreptându-şi scrierile 
împotriva noastră, sub pretextul că noi îi sfătuim pe începători să se 
concentreze asupra lor înşile şi prin aspirarea aerului să-şi introducă mintea 
înlăuntru, afirmând că mintea nu este separată de suflet" 40 . 

Este clar că această problemă se referea la Varlaam şi la discipolii săi 
care erau împotriva părerii că mintea trebuie să se întoarcă spre inimă în 
rugăciune şi că acest lucru are loc prin intermediul aspirării aerului. In mod 
evident, metoda "ştiinţifică" a Sfântului Nichifor Stithatul era condamnată de 
Varlaam. 

Replica Sfântului Grigorie reprezintă totodată stabilirea ideilor 
fundamentale cu privire la rugăciunea minţii, rescriindu-le într-un cadru 
ortodox, şi iată de unde rezidă importanţa lor covârşitoare. Sfântul, trăind în 
Sfântul Munte, era la curent cu întreaga tradiţie isihastă. El este un adevărat 
dascăl al rugăciunii minţii, descriind condiţiile necesare şi indinspensabile 
pentru practicarea ei. Mai întâi, a pus accentul pe faptul că trupul nu este 
rău din fire. Este evident faptul că Varlaam împărtăşea ideile lui Platon cu 
privire la trup. Ceea ce este rău este gândirea trupească şi de aceea rău 
nu este faptul ca mintea să se afle în trup, ci în gândirea trupească. Trupul 
reprezintă un lucru, iar gândurile trupeşti pătimaşe sunt cu totul altceva 41 . 

Ţinta ascezei ortodoxe, aşa cum ne apare descrisă în Biblie şi în întreaga 
Tradiţie eclesiastică ortodoxă este să elimine legea păcatului din trup, iar 
mintea să fie stăpână pe trup. 

Pentru stăpânirea simţurilor avem înfrânarea, pentru latura pătimaşă a 
sufletului avem dragostea, iar pentru cea gânditoare, avem trezvia 42 . 

Prin intermediul acestei metode vom fi iluminaţi prin cunoaşterea lui 
Dumnezeu "în persoana Domnului nostru Iisus Hristos". în unele locuri din 
Sfânta Scriptură observăm că nu este un lucru rău să ne păstrăm mintea 
înlăuntrul trupului 43 . 

în cele ce urmează, Sfântul Grigorie analizează legătura dintre suflet şi 
trup. Sufletul are multe puteri şi serveşte drept organ al vieţii trupului cu care 
a fost creat laolaltă. Din Tradiţia ortodoxă noi ştim că inteligenţa sufletului nu 
se află înafara trupului, deoarece este legată de acesta, nici înlăuntrul trupului 
ca şi cum ar fi închisă într-un vas, deoarece este netrupească, "ci în inimă, ca 
într-un organ". Interpretând texte de la Sfinţii Părinţi precum Macarie al 
Egiptului şi Diadoh al Foticeii, el spune: "inima noastră este locaşul inteligenţei 
şi, de fapt, ea este primul organ inteligent al trupului" 44 . De aceea, este absolut 
necesar ca cei ce doresc să se bucure de pace lăuntrică, să-şi introducă mintea 
în inimă. 

Părerea că mintea trebuie să se afle înafara trupului şi nu înafara 
gândirii trupeşti, pătimaşe "este cea mai mare eroare elină, rădăcina şi 
izvorul tuturor ereziilor, dă naştere la rătăciri şi este însăşi produsul unei 
minţi rătăcite 45 . 

Acest text ne arată clar faptul că opiniile lui Varlaam cu privire la 
rugăciune aveau evident un caracter platonic. 

După ce a rezolvat acest prim punct, şi anume că mintea noastră trebuie 
să se întoarcă în inimă din vagabondajul ei, Sfântul Grigorie stabileşte un alt 
adevăr, fundamentul teologic al rugăciunii minţii. Răspunzând la întrebarea 
inamicilor săi despre modul în care mintea trebuie să revină în inimă, întrucât 
ea este permanent unită cu sufletul, Sfântul face o necesară împărţire a 
sufletului în esenţă şi energii. "Esenţa minţii este un lucru, iar energiile sale 
altceva" 4 *. De aceea, mintea care este împrăştiată în lumea înconjurătoare 
trebuie să se întoarcă în inimă. Acest lucru este afirmat de mulţi Sfinţi Părinţi, 
printre care îi amintim pe Sfântul Dionisie Areopagitul, Vasile cel Mare, 
Sfântul Diadoh al. Foticeii şi Sfântul Ioan Scărarul 47 . 

Unii oameni, în efortul de a-şi introduce mintea în inimă, fac uz de o 
metodă "ştiinţifică": o introduc odată cu inspirarea aerului. Sfântul Grigorie 
Palama, după ce a stabilit fundamentul teologic al acestei metode - revenirea 
minţii în inimă - făcând referiri la această metodă psihotehnică, spune că ea 
este recomandată mai ales începătorilor, şi, desigur, nu este ceva 
neobişnuit. Este practicată, mai ales, pentru stăpânirea activităţii minţii, care, 
chiar şi pentru cei avansaţi în viaţa duhovnicească este "mai greu de stăpânit 
pentru a o face să se concentreze, căci este mai mobilă şi mai nestatornică 
decât orice altceva". în acest scop unii recomandă "controlarea mişcărilor 
respiratorii - inspirarea şi expirarea aerului" 4s . Aceasta se întâmplă, mai ales, 
în cazul începătorilor care practică această sfântă activitate, întrucât cei care 
sunt avansaţi reuşesc acest lucru în mod reflex. El dă un exemplu 
caracteristic. Atunci când există dragoste, există şi răbdare. Dar, în 
cazul unor oameni se întâmplă o situaţie opusă. Practicând răbdarea, ajung la 
iubire. Acelaşi lucru este valabil şi cu metodele psihotehnice. Toţi cei 
experimentaţi ştiu că în cazul minţii, aceasta înseamnă revenirea ei 
înlăuntrul inimii. De la căderea în păcat adamică, omul lăuntric este supus 
formelor exterioare. Aşadar, omul care doreşte reîntoarcerea minţii către 
sine, trebuie s-o facă prin introducerea ei nu numai în linie dreaptă, ci şi 
printr-o mişcare circulară care nu dă greş niciodată. Aceasta se realizează 
prin a nu permite ochiului să hoinărească prin toate părţile, ci prin a-l obliga 
să se concentreze asupra pieptului sau asupra buricului, ca punct de 
concentrare" 49 . 

Acest lucru nu este ceva neobişnuit pentru monahi, ci el este susţinut de 
literatura aghiografică. Aici, Sfântul Grigorie Palama citează texte aghiografice 
care indică faptul că mintea trebuie, într-adevăr, să revină în inimă şi că 
atenţia minţii trebuie să se îndrepte spre acest loc. Aş dori să mă refer aici la 
povaţa lui Nil: "ia seama la tine însuţi" şi la cazul proorocului Ilie, care, după 
cum ne arată Biblia, a pus capăt anilor de secetă, rugându-se aşa: "pune-ţi 
capul pe genunchi şi aşa mintea adun-o în tine şi înalţ-o către Dumnezeu, 
concentrându-te mai intens". De asemenea, rugăciunea vameşului din 
vestita parabolă spusă de Mântuitorul Hristos şi modul în care s-a rugat şi s-a 
învrednicit să primească Harul dumnezeiesc, ne arată forţa rugăciunii care 

vine odată cu efortul de concentrare a minţii, atunci când şi trupul ia parte la 
acest efort 50 ". 

Cei care îi batjocoresc pe isihaşti pentru acest efort al lor şi îi numesc 
"omfaloscopi", pe lângă faptul că sunt calomniatori, iau peste picior acele 
expresii şi acei termeni demni de luat în consideraţie şi, în acelaşi timp, caută 
să-i abată pe oamenii interesaţi în sfânta lucrare de la calea trezviei. Se 
dovedesc a fi necunoscători ai Sfintei Scripturi, întrucât există multe texte 
biblice cu referiri la acest lucru. Este binecunoscut pasajul biblic în care 
Sfântul Prooroc David spune: "Legea Domnului este adânc înfiptă în pântecele 
meu" şi cel din Proorocul Isaia "Pântecele meu saltă ca o liră şi cele dinlăuntru 
ale mele ca un zid înnoit" 51 . 

După ce ne oferă suportul teologic, patristic şi aghiografic cu privire la 
rugăciunea minţii, sau revenirea minţii în inimă, sau face referiri cu privire la 
calea recomandată începătorilor în viaţa duhovnicească, Sfântul Grigorie 
menţionează şi Sfinţii Părinţi care au folosit această metodă şi au practicat 
rugăciunea minţii şi care demonstrează că rugăciunea minţii face parte din 
Tradiţia ortodoxă. Printre ei se află Sfântul Simeon Noul Teolog şi Sfântul 
Nichifor, care au practicat ei înşişi această rugăciune şi mai apoi au adunat 
texte patristice şi "ne-au lăsat în scris practica lor isihastă". Face, de 
asemenea, referiri la Părinţii contemporani cu el care au trăit după această 
tradiţie a Bisericii, precum Teolept al Filadelfiei, Patriarhul Atanasie, Nil din 
Italia, Seliot şi Ilie, Gavriil şi Atanasie, care erau binecuvântaţi cu acest dar 
proorocesc al Harului 52 . De aceea, Sfântul Grigorie susţine că metoda 
isihastă constituie tradiţia Bisericii. Sfântul spune că el însuşi era familiarizat 
cu învăţăturile multora dintre aceşti Sfinţi, consideraţi ca dascăli ai săi în 
această sfântă practică a rugăciunii 53 . Aşadar, Sfântul Grigorie face parte 
organică şi esenţială din Tradiţia ortodoxă pe care o reprezintă şi o exprimă 
în scrierile sale, în vreme ce Varlaam şi aderenţii lui n-aveau nimic de-a face 
cu tradiţia isihastă, iar admonestările lor nu se bazau pe propria lor 
experienţă, "ci de dragul discuţiilor în contradictoriu", cu alte cuvinte pe 
palavrageli. 

în partea a doua a primei Triade, Sfântul Grigorie stabileşte 
argumentele teologice necesare rugăciunii minţii şi arată că rugăciunea minţii 

face parte din tradiţia Bisericii. Punctele forte susţinute în cadrul lor, pe care 
deja le-am amintit sunt faptul că, trupul nu este rău în sine, ci gândirea 
trupească este rea, că sufletul are esenţă şi energii sufleteşti şi este 
esenţialmente unit cu trupul, în vreme ce energiile sale sunt risipite înafară 
în situaţia omului căzut, că mintea trebuie să se reîntoarcă în inimă, care este 
locaşul său firesc, că metoda de reîntoarcere care este recomandată 
începătorilor are temeiuri scripturistice, şi că atât rugăciunea minţii, cât şi 
modul în care se face se află în tradiţia Bisericii, aşa precum mulţi sfinţi, de 
demult şi de azi, au practicat-o. 

Prin toate aceste lucruri, Sfântul Grigorie a pus bazele teologice ale 
rugăciunii minţii şi a demonstrat în esenţă că el însuşi era un teolog 
tradiţional şi trăitor, întrucât el a acceptat tradiţia şi a exprimat-o viu şi 
dinamic. 

c) Energiile comune ale sufletului şi trupului 

După ce a afirmat cele de mai sus şi în vreme ce Varlaam se afla în Apus 
în calitate de mesager al împăratului în dialogul dintre Biserici, Sfântul Grigorie 
a reuşit să descopere scrierile lui Varlaam despre rugăciune care atacau 
metoda Sfântul Nichifor Stithatul. întrucât stabilise deja fundamentele 
teologice şi premisele eclesi-astice ale practicării rugăciunii minţii, acum el 
purcese la alte analize. Vom face o scurtă analiză a atitudinilor sale 
caracteristice, care ne interesează. în acest capitol, el vorbeşte despre marea 
importanţă şi valoare a participării trupeşti la rugăciunea minţii, explicând din 
punct de vedere teologic deosebita importanţă a postului, privegherii, 
lacrimilor şi a frângerii inimii pentru rugăciunea minţii, cât şi pentru 
înaintarea pe calea îndumnezeirii omului. 

Varlaam este calificat de Sfântul Grigorie Palama drept un filosof, şi un 
deschizător de noi căi în tradiţia Bisericii. El vorbeşte de el numindu-1 "acest 
nou profesor al inerţiei" 55 . îl numeşte astfel, întrucât, vorbind batjocoritor 
despre post, asceză şi priveghere, el îl aduce pe creştin la o stare de inerţie. 
De asemenea, îl face vinovat pentru afirmaţiile sale legate de rugăciune, fără 
a avea o experienţă personală: "că deşi nu ştii nimic despre rugăciune, te 
complaci într-o pălăvrăgeală fără sens" 56 . în altă parte, afirmă despre el că 
"se complace în discuţii inutile" 57 . Dar, pe lângă faptul că Varlaam doreşte să 

înlăture asceza din practica Bisericii, în acelaşi timp el "discreditează lucrurile 
sfinte într-un mod josnic" 58 . Pentru a-şi susţine propriile păreri, Varlaam merge 
până acolo încât deformează textele patristice. 

El începe prin a-i cita pe Sfinţii Părinţi, dar ajunge la concluzii diferite, 
deoarece îi lipseşte, printre alte lucruri, posibilitatea de a le înţelege, întrucât 
nu împărtăşeşte tradiţia patristică: "începându-şi argumentaţiile cu lucrurile 
propovăduite de către Sfinţii Părinţi, dar sfârşind pe un drum complet opus 
acestora" 59 . Desigur, în acele scrieri pe care Sfântul Grigorie le analizează 
aici, Varlaam a găsit modalitatea de a critica şi condamna tot ceea ce 
afirmase Nichifor Stithatul, şi noi metode recomandate de acesta celor ce 
doreau să-şi unească mintea cu inima. După părerea mea, aşa cum reiese 
din scrierile sale, cred că înafara acestei metode, Varlaam nu admitea unirea 
minţii cu inima, întrucât el împărtăşea ideile lui Platon referitoare la 
organismul uman şi la mântuirea sufletului: ideile sale antropologice şi 
soteriologice erau filosofice şi nu ortodoxe. Acest lucru a fost observat de 
marele nostru părinte Grigorie Palama. Aşadar, respingând ideile lui 
Varlaam, Sfântul Grigorie aduce laude Sfântului Nichifor. El îl numeşte Sfânt 
şi Mărturisitor, întrucât, fiind de origine romană-catolică, el condamna 
credinţele greşite ale romano-catolicilor, a trecut la Ortodoxie, şi, mai apoi, a 
fost exilat de Mihail Paleologul. Viaţa sa în Sfântul Munte a purtat amprenta 
ascezei, când a adoptat tradiţia ascetică primită de la Părinţi faţă de care s-a 
supus unei depline ascultări. El a căpătat propria sa experienţă isihastă şi a 
devenit dascăl pentru cei ce luptau împotriva duhurilor răutăţii în universul 
minţii. 

Pentru a-i ajuta pe ucenici, el a selectat diferite texte patristice, de folos 
în purtarea acestei lupte. Dar, observând că începătorii aveau dificultăţi cu 
statornicia minţii în rugăciune el propuse o metodă în acest scop: "Atunci 
când văzu că mulţi începători nu puteau nici măcar în parte să-şi depăşească 
starea de nestatornicie a minţii, el propuse de asemenea, un mijloc de 
înfrânare parţială a rătăcirilor şi a nălucirilor sale" 60 . 

După afirmaţiile Sfântul Grigorie, Varlaam nu lua în consideraţie nici 
mărturisirea binecuvântată şi nici exilul lui Nichifor sau al ucenicilor către 
care el şi-a împărtăşit propria experienţă isihastă - iar aceştia s-au dovedit a 

fi adevăraţi luminători, precum Teolept al Filadelfiei, Seliot, dascăl al 
însinguraţilor, sau pustnicul Ilie, precum şi alţii care au împodobit Biserica cu 
Harul lui Dumnezeu 61 . 

în scrierile sale, Sfântul Grigorie analizează datele teologice ale 
rugăciunii minţii, precum şi modul în care ea este lucrată, după felul în care 
Sfântul Nichifor recomandă aceste lucruri, dar, în acelaşi timp, el subliniază 
faptul că, pe de o parte, această metodă e valabilă pentru începătorii care 
sunt pregătiţi pentru această sfântă lucrare, care sunt incapabili de a-şi 
concentra mintea în vreun fel, şi că, pe de altă parte, "scrierile erau alcătuite 
simplu şi curat de către acesta" 62 . 

Argumentul de bază al lui Varlaam este acela că în timpul rugăciunii noi 
trebuie să ne desprindem de latura simţitoare a sufletului, aşa încât să nu fie 
activate energiile sale, nici măcar vreuna din energiile comune ale sufletului şi 
trupului 63 . 

Sfântul Grigorie, opunându-se acestei metode de rugăciune, care este 
străină tradiţiei ortodoxe, afirmă că prin toate cele afirmate, Varlaam 
respinge, de fapt, postul, privegherea, căinţa, dormitul pe jos, precum şi 
starea în picioare în cazul celui ce practică rugăciunea minţii. Sfântul Grigorie 
afirma că unele dintre simţuri, precum văzul şi auzul sunt mai lipsite de 
materialitate, mai nepătrunse şi mai supuse raţiunii, în vreme ce simţul tactil 
este cel mai grosier şi cel mai puţin supus acţiunii activităţii raţionale. El 
afirmă că este ilogic să dispreţuieşti pe cele dintâi şi să accepţi simţul tactil 64 . 

Sfântul Grigorie analizează acest subiect al simţurilor în general şi, mai 
ales, pe cel al simţului tactil în practica rugăciunii minţii, deoarece el 
reprezintă o precondiţie a rugăciunii ortodoxe, precum şi principiu şi 
fundament al ei. Pentru alte lucruri, el afirmă că orice sentimente care sunt 
acţionate de către energii externe, acestea trebuie obligatoriu reprimate 
atunci când purcedem la lucrarea lăuntrică. 

Dar acest lucru nu este necesar în cazul stărilor pozitive care lucrează în 
suflet în lupta pentru curăţirea de patimi. Atât auzul, cât şi vederea sunt mai 
curate şi mai supuse raţiunii decât simţul tactil, dar, oricum, nu le vom acorda 
atenţie sau nu ne vom lăsa tulburaţi de ele în vreun fel, înafara cazului când 
ceea ce vedem sau auzim ne afectează într-un mod neplăcut. Din contră, 

simţul tactil pătimeşte în mod deosebit atunci când postim şi nu dăm hrană 
trupului. 

De aceea, cei ce practică această sfântă lucrare a sufletului îşi pun în 
stare de repaos vederea şi auzul atunci când sunt adânciţi în rugăciune, iar 
stimulii exteriori nu mai activează. Dar simţul tactil, care se află în strânsă 
legătură cu postul şi somnul nu poate intra în repaos, deoarece el rămâne 
activ chiar şi în lipsa stimulilor exteriori. De aceea, suferinţa şi durerea 
resimţite la acest nivel lucrează spre bine. în fapt, aşa cum mărturiseşte 
Sfântul Grigorie, sfinţii ştiu din experienţa lor că senzaţiile dureroase la 
nivelul simţului tactil sunt foarte folositoare celor ce practică rugăciunea 
minţii 65 . Acest subiect este strâns legat de adevărul teologic că trupul şi 
sufletul sunt strâns legate unul de celălalt şi coexistă. Trupul nu poate fi 
desconsiderat în cadrul eforturilor omeneşti de curăţire, întrucât el a fost 
creat odată cu sufletul, şi, de asemenea, va fi şi el îndumnezeit. 

Cei ce practică rugăciunea minţii nu trebuie să fie influenţaţi de 
activităţile exterioare şi în acest mod ei îşi păstrează rugăciunea curată şi 
netulburată, în vreme ce aceia care vor să ajungă la rugăciunea curată 
trebuie să renunţe la orice îndulcire a simţurilor. De aceea, cei ce se îngrijesc 
de rugăciune au trebuinţă de dureri tactile care apar prin post, privighere şi 
alte asemenea practici ascetice. în acest fel tot ceea ce este păcătos în trup 
este curăţit, iar gândurile care declanşează patimile animalice se subţiază. 
După aceea, ascetul ajunge şi la starea de frângere a inimii care curăţeşte 
stările pătimaşe şi atrage mila lui Dumnezeu 66 . 

Efortul ascetic, durerea tactilă resimţită de pe urma postului, privegherii 
şi a altor practici ascetice, conduce ascetul la atingerea rugăciunii curate şi, 
de aceea, acestea reprezintă începutul şi baza rugăciunii curate. Aşadar, lipsa 
durerii - denumită împietrire de către Părinţi - nu are nici o legătură cu 
rugăciunea, ci numai durerea tactilă este izvorul acesteia 67 . Pentru a întări 
această afirmaţie, Sfântul Grigorie citează numeroase texte patristice în care 
se poate observa valoarea foamei, setei, privegherii, lacrimilor, care nu 
alungă rugăciunea, ci, din contră, o stimulează 68 . 

Harul lui Dumnezeu acţionează în suflet şi, de aici, este purtat şi în trup, 
datorită strânsei legături dintre suflet şi trup. Aşa precum plăcerea 

trupească, când se transmite de la trup la suflet, îi dă acestuia o trăsătură 
trupească, încărcându-1 cu cele inferioare, la fel şi bucuria duhovnicească 
care izvorăşte de la minte spre trup fără a fi schimbată sau afectată în vreun 
fel "transformă trupul şi îl înduhovniceşte, deoarece el respinge toate poftele 
rele ale trupului, el nu mai poate trage sufletul în jos, ci se înalţă împreună 
cu el. în acest fel întreaga fiinţă se înduhovniceşte" 69 . Şi el citează texte din 
Sfintele Scripturi şi din Sfinţii Părinţi pentru a arăta că Harul lui Dumnezeu, 
prin intermediul sufletului, îşi pune amprenta şi pe trupul omenesc. De 
exemplu, el citează din psalmi: "Inima mea şi trupul meu se bucură întru 
Domnul"; "în El mi-am pus nădejdea şi m-a ajutat, trupul meu şi-a recăpătat 
viaţa"; "Cât de dulci sunt cuvintele Tale pe cerul gurii mele, mai dulci decât 
mierea" 70 ... 

în vremea luptelor sale Sfântul Grigorie şi-a fixat un principiu de bază. El 
a afirmat că "disputa în favoarea unei atitudini corecte" şi "mărturisirea în 
favoarea credinţei" reprezintă două lucruri diferite. Diferite argumente sunt 
necesare în cel dintâi caz, în cel de-al doilea e nevoie doar de o scurtă 
mărturisire. Sfântul Grigorie Ie-a folosit pe amândouă. 

El a formulat scurte mărturisiri de credinţă, dar şi idei care se opuneau 
argumentaţiilor eretice. Lucrarea sa "în apărarea sfinţilor isihaşti", din care 
am ales o parte pentru analiză, aparţine neîndoios primei categorii, întrucât 
ea răstoarnă toate argumentele aduse de Varlaam, care în realitate erau 
rătăciri de la adevărata structură ortodoxă a rugăciunii. 

După ce a afirmat marea importanţă pentru rugăciune a durerii 
provocate prin intermediul simţului tactil, în strânsă legătură cu postul, 
privegherea, străpungerea inimii prin căinţă şi aşa mai departe, a dat răspuns 
mai apoi la patru dintre argumentele lui Varlaam legate de această temă. 

Primul argument al lui Varlaam era acela că întrucât darurile lui 
Dumnezeu sunt desăvârşite şi este mai potrivit pentru suflet să se ridice 
deasupra senzaţiilor în timpul rugăciunii, atunci rugăciunea însoţită de 
suferinţă şi durere nu reprezintă un dar al lui Dumnezeu 71 . 

Sfântul îi replică spunând că, întrucât proorociile sunt mai mari decât 
vorbirea în limbi, aşa cum afirmă Apostolul, aceasta nu înseamnă că vorbirea 
în limbi nu este un dar de la Dumnezeu. Iar faptul că dragostea este cel mai 

mare dar nu înseamnă că toate celelalte - precum proorociile, facerea de 
minuni, ajutorările, conducerile, vindecările, înţelepciunea, cunoaşterea şi 
discernământul - nu reprezintă daruri ale lui Dumnezeu. Cel de-al doilea 
argument adus de Varlaam era acela că atunci când iubim energiile comune 
ale laturei simţitoare a trupului şi a sufletului, legăm strâns sufletul de trup 
şi-l umplem de întuneric. 

în replică la acest argument Sfântul Grigorie afirmă că toate durerile, 
plăcerile şi mişcările trupului reprezintă activităţi comune ale sufletului şi 
trupului. Ştim că există activităţi comune ale sufletului şi trupului care nu 
numai că nu leagă sufletul de partea carnală, ci, dimpotrivă, o înalţă pe 
aceasta din urmă mai aproape de Duh. El afirmase mai înainte că bucuriile 
duhovniceşti care pornesc de la minte către trup, transfigurează şi 
îndumnezeiesc trupul. Acest lucru este demonstrat de întruparea Fiului şi 
Cuvântului lui Dumnezeu. Dumnezeirea Cuvântului a îndumnezeit trupul 
omenesc prin intermediul sufletului. Acest lucru se întâmplă şi în cazul 
Sfinţilor. Harul Duhului Sfânt este transmis şi trupului sfântului prin 
intermediul sufletului, şi atunci trupul experiază lucruri divine şi pătimeşte 
împreună cu sufletul. Trupul este atunci îndumnezeit, iar acest lucru este 
demonstrat de către Sfintele moaşte. Sfântul Grigorie face referiri la cazul 
Sfântului Ştefan, cel dintâi mucenic, al cărui chip strălucea dinaintea 
sinedriului "precum chipul unui înger". De aceea, această binecuvântată 
pătimire a sufletului şi a trupului nu leagă sufletul de gândurile pământeşti şi 
de cele trupeşti, şi nici nu-l umple de întuneric "ci are loc o inefabilă unire cu 
Dumnezeu, trupul fiind înălţat deasupra patimilor rele, pământeşti 72 . în plus, 
darurile învăţăturilor şi al tălmăcirii limbilor sunt activate prin rugăciune; ele 
pot fi totuşi activate şi când rugăciunea este absentă în suflet, în vreme ce 
celelalte daruri, precum cel al vindecărilor şi al minunilor, nu pot fi activate 
fără rugăciunea minţii, şi, uneori şi cu participarea trupului. Primirea Duhului, 
aşa cum se vede în cazul Apostolilor, nu are loc doar prin intermediul 
rugăciunii minţii, ci "şi în momente când trupul lucrează' prin atingerea altei 
persoane cu mâna, transmiţând Duhul persoanei pe care s-au aşezat 
mâinile" 7 '. Atunci când Dumnezeu vine la cei ce se roagă, uneori El îi scoate 
înafara lor şi aceştia experiază stări de extaz şi răpiri dumnezeieşti, iar alteori, 

dimpreună cu ele, Dumnezeu face ca toate aceste taine inefabile să se 
petreacă atât în suflet, cât şi în trup. 

Acest lucru s-a observat la Cincizecime. Când Duhul Sfânt s-a pogorât 
asupra Apostolilor, El Ie-a dăruit, nu extaz sau răpire la cer, ci limbi de foc, şi 
Ie-a vorbit prin intermediul lor. Acelaşi lucru s-a întâmplat şi cu Moise. 
Dumnezeu nu i-a răpit simţirea atunci când se ruga în taină, ci i-a întărit atât 
sufletul, cât şi trupul, braţul şi inima. De aceea, oricine nu ia în seamă 
începutul rugăciunii - care înseamnă să stai cu gândul aţintit la Dumnezeu, cu 
o inimă înfrântă şi smerită, cu durere şi căinţă, şi la care se ajunge prin 
tristeţea cea după Dumnezeu, post, priveghere şi rugăciune cu inimă înfrântă 
care adună mintea risipită - va ajunge şi la un sfârşit prost al rugăciunii, adică 
nu ajunge la rugăciunea desăvârşită şi la căpătarea roadelor ei 74 . 

Cel de-al treilea argument al lui Varlaam era acela că starea supremă a 
rugăciunii se atinge atunci când mintea părăseşte trupul şi lumea şi când 
devine nematerială şi fără formă în timpul rugăciunii, aşa încât să poată fi 
îndepărtată de la toate frământă rile trupului. Adică, altfel spus, Varlaam 
revine la ideea formulată mai sus, că în cazul rugăciunii este necesar ca 
mintea să părăsească trupul. Aşadar, observăm că în "teologia" lui Varlaam 
trupul omenesc este permanent subevaluat, întrucât el "teologhiseş-te" într-o 
manieră filosofică, de nuanţă platonică". 

Drept răspuns, Sfântul Grigorie afirmă mai întâi că dacă rugăciunea 
neîncetată ar arăta aşa, atunci nu ar exista nimeni care să se roage, "numai 
dacă nu cumva acest nou dascăl al rugăciunii a depăşit orice măsură", iar cei 
ce ajung la această stare rară sunt dintre cei mai rari cu putinţă 76 . 

în continuare, Sfântul Grigorie care cu adevărat cunoaşte rugăciunea, 
analizează exhaustiv înţelesul şi semnificaţia teologică a nepătimirii, afirmând 
că nepătimirea nu înseamnă modificarea laturei simţitoare a sufletului, aşa 
cum învăţau stoicii şi alţi filosofi, ci transfigurarea ei. 

Frica de Dumnezeu este începutul desăvârşirii umane. Această teamă 
dumnezeiască nu mortifică latura simţitoare a sufletului, ci o înalţă spre o 
lucrare iubită de Dumnezeu şi dă naştere la mântuitoarea frângere a inimii şi 
la binecuvântata căinţă, baia iertării - altfel spus, lacrimile pocăinţei - care 
readuce naşterea de Sus. Acest plâns curăţitor pe care Dumnezeu îl iubeşte, 

regenerează omul şi îl îndumnezeieşte. Aşadar, cel mai mare botez după taina 
Botezului îl reprezintă activitatea comună a laturei simţitoare a sufletului şi a 
trupului 77 . 

De aceea, ceea ce afirmă Varlaam este un paradox, şi anume ca sufletul 
să accepte activitatea comună a laturei sale simţuale, precum şi a trupului 
având drept consecinţă faptul că în această situaţie omul se umple de 
întuneric şi decade duhovniceşte. De fapt, Sfinţii Părinţi, fiecare în felul său, 
ne învaţă că există energii comune ale sufletului şi ale trupului, care sunt 
extrem de folositoare pentru suflet, întrucât ele îl eliberează de patimile rele, 
induc lanţul de aur al virtuţilor şi iluminarea dumnezeiască 78 . 

întrucât Varlaam susţinea că plânsul nepătimitor nu este binecuvântat, 
deoarece el este activat de latura simţitoare a sufletului - şi este imposibil să 
experiezi o nepătimire care este activată de pătimire - Sfântul Grigorie 
purcede la o analiză teologică a nepătimirii din punct de vedere ortodox. 

în Tradiţia Ortodoxă, nepătimirea nu înseamnă mortificarea laturei 
simţitoare a sufletului, ci o îndreaptă de la tot ceea ce este mai rău către tot 
ceea ce poate fi mai bun şi îi dirijează energiile sale obişnuite către lucrurile 
divine. 

Omul atinge nepătimirea atunci când şi-a supus partea mânioasă şi cea a 
plăcerii, care formează latura pătimaşă a sufletului, facultăţilor cunoaşterii, 
judecăţii şi logicii dinlăuntrul sufletului, întrebuinţarea greşită a puterilor 
sufleteşti generează teribilele patimi, precum şi folosirea greşită a cunoaşterii 
lucrurilor create transformă înţelepciunea naturală în nebunie. în drumul 
creştinului către desăvârşire, el aduce iubirea în latura poftitoare a sufletului 
şi agoniseşte răbdarea în latura mânioasă. Aşadar, omul nu este nepătimaş 
dacă îşi mortifică aceste energii, deoarece în această situaţie el nu se 
îndreaptă către fireştile trăiri şi stări duhovniceşti, ci devine nepătimaş dacă 
îşi supune aceste energii minţii, aşa încât prin neîncetată amintire de 
Dumnezeu, acesta se înalţă către El 79 . 

Calea către Domnul prin intermediul nepătimirii are două variante. Ea 
lucrează într-un anume fel în cazul isihaştilor, şi în alt fel în cazul celor ce 
trăiesc în lume. Isihaştii îşi închină viaţa lui Dumnezeu şi se jertfesc pe ei 

înşişi pentru a atinge comuniunea cu El, având o minte neumbrită, clară, 
limpede. 

Prin această "asociere obişnuită" ei refuză patimile rele şi dobândesc 
dragostea, în vreme ce aceia care trăiesc în lume fac uz de lucrurile ce 
aparţin lumii şi se jertfesc întru păstrarea poruncilor dumnezeieşti. în acest 
fel, latura pătimaşă a sufletelor lor participă la acest efort şi jertfă a lor şi 
aceştia ajung la rândul lor să ajungă la iubire, deoarece, cu timpul, această 
jertfă va face ca împlinirea poruncilor lui Hristos să le aducă pacea şi bucuria 
duhovnicească. Obiceiul de a împlini poruncile va aduce după sine o 
respingere tot mai pronunţată a relelor obiceiuri şi legături păcătoase. 
Această respingere are drept rod nepătimirea şi generează iubirea. Aşadar, 
atât isihaştii, cât şi cei ce trăiesc în lume pot ajunge la nepătimire prin 
intermediul jertfei de sine şi respectarea poruncilor lui Dumnezeu 80 . 

Pentru a afirma cu tărie aceste lucruri, Sfântul Grigorie Palama face uz 
de numeroase pasaje biblice, care par să ne arate că noi trebuie să 
transfigurăm energiile comune sufletului şi trupului pentru a ajunge la unirea 
cu Dumnezeu. 

în plus, Sfântul Apostol Pavel avea întipărite pururea în adâncul 
sufletului său rugăciunea neîncetată şi reaua pătimire, aşa cum putem 
observa din epistolele sale 8 '. 

în concluzie, la acest punct. Sfântul Grigorie ne învaţă într-o manieră pur 
tradiţională şi dumnezeiesc inspirată că există o pătimire pozitivă, care este 
complet opusă insensibilităţii la suferinţă predicată de Varlaam şi că există 
energii comune sufletului şi trupului care ajută şi desăvârşesc sufletul 
omenesc 82 . 

"Adevărata viaţă şi activitate a minţii" este aceea legată de preocupările 
inteligenţei faţă de obiectivele divine ale contemplaţiei 83 . Iubitorii de frumos 
mortifică latura simţitoare a sufletului numai în ceea ce priveşte relele aduse 
de patimi şi o transfigurează în dragoste dumnezeiească 84 . în acest mod, toate 
puterile sufletului se înalţă către Dumnezeu şi omul atinge desăvârşirea. 

După ce va fi săvârşit această superbă analiză teologică în replică la cele 
trei teze ale lui Varlaam. Sfântul Grigorie Palama ajunge la cel de-al patrulea 
punct. Varlaam, luptând împotriva metodei propuse de Nichifor pentru 

începători pentru a realiza concentrarea minţii în inimă, 1-a defăimat pe 
acesta, i-a răstălmăcit cuvintele şi l-a calomniat public. De fapt, în realitate, 
nu l-a defăimat pe Nichifor, ci pe sine însuşi şi propriile sale afirmaţii 85 . 
Sfântul Grigorie i-a răspuns, spunând că ceea ce afirmase Sfântul Nichifor 
era valabil pentru începătorii în viaţa duhovnicească, iar "Varlaam nu face 
decât să-şi exprime propria lipsă de înţelegere în ceea ce priveşte 
instrucţiunile introductive despre rugăciune scrise de venerabilul Nichifor..." 86 
în plus, toate aceste lucruri nu fuseseră scrise doar de venerabilul Nichifor. 
Nu el este cel dintâi care va fi oferit aceste învăţături pe care Varlaam "în 
batjocură le numea inhalaţii", ci numeroşi alţi oameni duhovniceşti 
exprimaseră aceleaşi idei. Sfântul Grigorie face referiri la Sfântul Ioan 
Scărarul care afirmă: "Amintirea lui Iisus să fie lipită de respiraţia ta. Numai 
atunci vei putea aprecia valoarea liniştii" 87 . în plus, Varlaam a răstălmăcit 
cuvintele Sfântului Nichifor. Sfântul recomandă: "Forţează-ţi mintea să 
coboare, dimpreună cu aerul respirat pe nări, în inima ta", lucru care este în 
concordanţă cu învăţăturile Sfântul Macarie cel Mare care afirmă că inima 
este cea care coordonează activitatea întregului organism, iar atunci când 
Harul umbreşte inima, aceasta este stăpână peste toate mădularele trupului 
şi gândurile sufletului. Sfântul Nichifor lega cuvântul "constrângere" de 
cuvântul "minte" şi afirma că noi trebuie să constrângem mintea voastră să 
părăsească împrăştierea ei şi să intre în inimă". Varlaam, răstălmăcind 
cuvintele sale, desparte "constrângerea" de "minte" şi combină 
"constrângerea" cu "Duhul inspirat". După aceasta a stârnit un atac violent 
împotriva tehnicii inhalării aerului împreună cu cuvintele rugăciunii minţii 88 . 
Ştim că Sfântul Grigorie Palama nu acorda prea mare atenţie şi importanţă 
metodelor psi-hotehnice, dar nici nu Ie-a exclus din practica începătorilor. 
Sfântul a văzut dintr-o privire întreaga structură de rezistenţă a acestei 
metode şi anume că mintea trebuie să revină în inimă din împrăştierea ei. 
Dar această metodă este acceptată de tradiţia bisericească în cazul 
începătorilor în sfânta ştiinţă a rugăciunii. Este caracterizată drept "o metodă 
ştiinţifică" care ajută mintea să se adune din împrăştierea ei în lumea 
înconjurătoare. 

Sfântul Nicodim Aghioritul, vorbind despre această cale, despre 
metodele psihotehnice şi reţinerea aerului inhalat în timpul practicării 
rugăciunii, spune că, fără chiar să ştim, noi toţi o practicăm atunci când vrem 
să ne concentrăm atenţia minţii. 

Artistul, atunci când vrea să mai adauge un detaliu, îşi ţine răsuflarea, 
aşa încât să-şi poată concentra mai bine atenţia. Observăm acelaşi lucru în 
numeroase alte activităţi. De aceea, metoda nu poate fi complet 
inacceptabilă, aşa cum afirmase Vârlaam, dar nici nu trebuie absolutizată. 
Este o metodă pentru începători. Când mintea este concentrată, atunci 
această metodă devine inutilă. 

Varlaam l-a calomniat şi pe Sfântul Nichifor. Sfântul vorbeşte deci despre 
revenirea energiilor minţii în inimă, păstrând în minte concentrarea energiilor 
ei departe de împrăştierea lor în lumea înconjurătoare prin intermediul 
simţurilor; Varlaam l-a interpretat greşit, ca şi cum ar fi vorbit despre esenţa 
minţii. în acest fel "el credea că găsise numeroase argumente împotriva 
acestor sfinte adevăruri" 89 . în toate cazurile, sfinţii scriu într-adevăr despre 
împrăştierea minţii în lumea înconjurătoare şi despre reîntoarcerea ei în 
inimă 90 . în cele ce urmează, sfântul explică şi învăţăturile Părinţilor despre 
inimă, pe care el a analizat-o în cea de-a doua parte a primei Triade, şi, deci, 
nu voi reveni asupra acestui lucru. 

Concluzia generală este aceea că îndumnezeirea omului este o 
îndumnezeire a sufletului şi a trupului, deoarece omul nu este compus doar 
din suflet sau doar din trup, ci din amândouă la un loc. Există activităţi 
comune sufletului şi trupului care trebuie să conducă pe om la îndumnezeire 
cu ajutorul Harului. 

Mintea trebuie să se reîntoarcă în inimă şi de acolo să se înalţe către 
Dumnezeu. Latura simţitoare a sufletului trebuie transfigurată şi iată de ce 
postul, asceza, înfrânarea şi privegherea sunt esenţiale pentru mântuire şi 
îndumnezeire. Aşadar, isi-hasmul, aşa precum Sfântul Grigorie Palama şi toţi 
sfinţii l-au reprezentat, acordă importanţă trupului, nu îl resping, şi, astfel, 
îşi manifestă autenticitatea sa. Dimpotrivă, Varlaam se situa pe o poziţie 
negativă faţă de trup şi s-a afirmat, în mod esenţial, drept un filosof idealist. 

d) Rugăciunea făcută de Creştinii care trăiesc în lume 

Prin tot ceea ce ne-a explicat Sfântul Grigorie până acum este limpede că 
rugăciunea care îl uneşte pe om cu Dumnezeu trebuie făcută de toată lumea. 
Mintea care este împrăştiată în lumea înconjurătoare prin intermediul 
simţurilor, trebuie să se reîntoarcă în inimă şi apoi să se unească cu 
Dumnezeu. în învăţăturile Domnului nostru Iisus Hristos şi ale Sfinţilor 
Apostoli acest adevăr este evident, întrucât creştinii din Biserica primară 
trăiau intens această realitate. Totuşi, aşa cum am văzut mai înainte, Sfântul 
Grigorie a subliniat faptul că rugăciunea, şi, în general, drumul omului spre 
nepătimire, cuprinde două manifestări. Isihaştii îl experiază în mod diferit 
faţă de creştinii care trăiesc în lume. Dar toţi trebuie să împlinească poruncile 
lui Hristos. în lucrarea sa "Despre sfinţii isihaşti" reiese faptul că el vorbeşte 
mai ales despre cei ce şi-au ales modul de viaţă isihast. Totuşi, păstrând 
limitele necesare, ea se referă la toţi, întrucât creştinii au o viaţă comună. De 
aceea, în omiliile rostite turmei sale duhovniceşti din Tesalonic, adesea 
Sfântul a accentuat importanţa rugăciunii, şi, mai ales, a rugăciunii care 
se desfăşoară în atmosfera şi climatul ascezei ortodoxe. în cele ce urmează 
voi menţiona câteva dintre învăţăturile sale caracteristice. Referindu-se la 
cuvintele lui Hristos: "Nu poţi sluji lui Dumnezeu şi lui mamona", el spune că 
aici cuvântul "mamona" înseamnă "tot ceea ce ne este inutil: aur, argint sau 
orice altceva". Cu aceeaşi ocazie Mântuitorul nostru Iisus Hristos a lămurit 
clar că "este imposibil să te rogi păstrându-ţi averile", întrucât acolo unde 
este comoara ta, acolo este şi inima ta "dar nu la rugăciune" 91 . 

învăţându-şi şi călăuzindu-şi turma duhovnicească la vremea postului şi 
rugăciunii, adică în perioada Sfântului şi Marelui Post, el îşi sfătuieşte fiii 
duhovniceşti să se depărteze de viaţa schimbătoare şi înşelătoare, şi, în 
acelaşi timp, să practice "postul, cântările duhovniceşti şi rugăciunea ca şi 
cum însuşi Dumnezeu ar fi de faţă şi ne-ar privi". Tot atunci el spune că 
trebuia să ştim bine că nici postul, nici pofta de laudă, nici rugăciunea nu ne 
pot mântui prin 'ele însele, "ci practicarea acestor lucruri dinaintea Feţei lui 
Dumnezeu". 

Ele trebuie să se facă dinaintea Feţei lui Dumnezeu, şi atunci faţa Sa ne 
binecuvintează, aşa precum soarele încălzeşte tot ceea ce străluceşte sub 

lumina sa. Ele au cu adevărat loc dinaintea Feţei Sale numai atunci când în 
timpul rugăciunii şi postului, mintea noastră se uită mereu la El dinlăuntru. 
Dar dacă în timpul rugăciunii mintea noastră este uneori îndreptată către 
Dumnezeu şi alteori rătăceşte, acesta este un semn că noi nu ne-am predat 
cu totul în mâinile lui Dumnezeu. Dacă suntem răniţi, să-L chemăm pe 
Domnul "care poate pune alifii şi legături pe rănile noastre" 92 . 

Se poate observa din acest text că Sfântul Grigorie doreşte ca rugăciunea 
şi postul să fie lucruri personale, făcute în drumul duhovnicesc parcurs de 
fiecare în parte. Aceasta înseamnă că noi trebuie să fim conştienţi că aceste 
lucruri sunt făcute pentru Domnul şi nu în alte scopuri străine, egoiste. Orice 
fel de asceză care nu se face în numele Domnului nu are caracter personal. 

Referindu-se la Schimbarea la Faţă a lui Hristos şi la cuvintele 
Evangheliei că Faţa lui Hristos strălucea "pe când se ruga", el spune că 
Hristos a făcut aceasta pentru a arăta că rugăciunea este cauză a acelei 
binecuvântate contemplaţii. Ca atare, s-au întâmplat toate acestea pentru a 
ne învăţa "că doar prin apropierea noastră de Dumnezeu pe calea virtuţiilor şi 
a unirii la nivel mintal cu El are loc această strălucire care este dăruită 
tuturor şi văzută de aceia care neîncetat îşi înalţă ochii sufletului prin fapte cu 
adevărat bune şi rugăciune sinceră către Dumnezeu" 91 . Şi, întrucât, aşa 
precum Sfinţii Părinţi ne învaţă, iar Biserica noastră psalmodiază, vederea 
Luminii necreate nu este privilegiul câtorva, ci reprezintă calea de urmat de 
la chip la asemănare, pe care noi toţi trebuie să o urmăm. 

Această cale înseamnă a fi aproape de Dumnezeu prin virtuţi şi unire la 
nivel mintal cu El prin rugăciune. Rugăciunea neîncetată către Dumnezeu şi 
faptele cele bune conduc la această binecuvântată vedere a lui Dumnezeu de 
către toţi credincioşii. 

Continuând analiza rugăciunii vameşului din parabola lui Hristos, el îl 
prezintă drept prototip al rugăciunii ce trebuie făcută de către orice creştin. 

Această rugăciune atrage mila lui Dumnezeu. în alt capitol noi am luat 
cunoştinţă de învăţăturile Sfântului Grigorie Palama în care îl prezintă pe 
vameş drept adevăratul tip de isihast, dar şi al oricărui creştin care se 

roagă . 

Faptul că toţi creştinii, inclusiv cei ce trăiesc în lume, ar trebui să se 
roage neîncetat pe cât este cu putinţă, ne este arătat prin intermediul unui 
incident pe care Sfântul Filotei Kokkinos îl povesteşte în biografia Sfântului 
Grigorie. 

Pe vremea când Sfântul trăia într-o asceză severă în Verroia, el se 
închidea în chilia sa pe parcursul zilelor săptămânii, cu excepţia sâmbetei şi a 
Duminicii pentru a săvârşi Sfânta Liturghie şi pentru a-şi sfătui fraţii de 
credinţă. 

într-o astfel de ocazie el le vorbea creştinilor, sfătuindu-i să se roage 
neîncetat. Citând îndemnul Sfântului Apostol Pavel făcut către întreaga 
Biserică "de a se ruga neîncetat", cuvintele Proorocului şi împăratului David 
"Aşezatu-L-am pe Domnul pururea dinaintea ochilor mei", precum şi 
cuvintele Sfântului Grigorie Teologul: "Domnul ar trebui pomenit mai des 
decât facem noi respiraţia", el însuşi sfătuia practicarea rugăciunii neîncetate: 
"orice creştin, indiferent de poziţia lui socială, ar trebui să se roage 
neîncetat". în acelaşi timp, el spunea că noi trebuie să-i învăţăm pe toţi 
această rugăciune şi în toate felurile să-i îndrumăm spre folosirea ei "nu 
numai pe cei ce au părăsit lumea şi trăiesc în singurătate, dar şi pe bărbaţi, 
femei şi copii, atât pe cei instruiţi cât şi pe cei simpli, şi pe toţi laolaltă". 

Printre cei prezenţi, atunci când dădea aceste învăţături, se afla un 
bătrân monah pe nume Iov. El era râvnitor spre cele sfinte prin felul său de 
viaţă, simplu în purtări şi strălucitor în virtute, drept în toate cele ale vieţii şi 
în toate simplu şi cinstit. El îl iubea pe Sfântul Grigorie foarte mult şi adesea 
venea ca să discute cu el. Dar atunci când l-a auzit predicând rugăciunea 
neîncetată şi faptul că toţi trebuie să o practice, a început să aducă obiecţii, 
spunând că aceste învăţături pot fi puse în aplicare doar de către monahi şi 
de către cei retraşi din lume, iar nu de către cei mulţi care trăiesc în lume. 
Sfântul Grigorie a început să adauge şi alte învăţături despre aceste lucruri, 
dar, întrucât bătrânul ascet nu se lăsa convins, el puse punct discuţiei, 
dorind mai presus de orice să evite pălăvrăgeala şi cearta. 

Dar, atunci când monahul acela merse la chilie şi se afla la rugăciune, 
Dumnezeu îi trimise un înger de lumină care îi spuse: "în nici un caz să nu te 
îndoieşti de Sfântul Grigorie în legătură cu tocmai ceea ce s-a discutat între 

148 



voi". După ce a avut această revelaţie, bătrânul se duse direct la Sfântul 
Grigorie pentru a-i relata revelaţia avută şi pentru a-i cere iertare pentru 
neascultare şi încăpăţânare. într-adevăr, când după puţină vreme a sosit 
ceasul ca monahul Iov să părăsească această lume, dându-şi ultima răsuflare, 
el I-a mulţumit lui Dumnezeu pentru a-l fi învrednicit să fie prieten şi partener 
de conversaţie cu Grigorie şi pentru a fi câştigat atât de mult pe plan 
duhovnicesc din învăţăturile şi prietenia sa 95 . 

Aşadar, rugăciunea ca mijloc de curăţire a inimii omului şi de iluminare 
a minţii sale, poate fi practicată de către toţi creştinii. Nu este doar o 
îndatorire a monahilor, ci un dar oferit tuturor celor ce doresc să atingă 
îndumnezeirea prin Har. 

4. CONCLUZII 

Din tot ceea ce s-a spus tragem concluzia că această călătorie a omului 
spre îndumnezeire trece prin trei etape de desăvârşire duhovnicească: 
curăţirea inimii, iluminarea minţii şi îndumnezeirea. Aceasta este trăsătura 
comună a tuturor Sfinţilor Bisericii care urmează această metodă şi au 
realizat ceea ce şi-au dorit. 

Această călătorie se realizează cu ajutorul energiilor dumnezeieşti şi prin 
participarea omului, întrucât Domnul lucrează şi omul cooperează. Când 
Harul lui Dumnezeu îl curăţeşte pe om, se numeşte etapa de curăţire, când îl 
luminează avem de-a face cu etapa iluminării, iar atunci când îl 
îndumnezeieşte, e vorba de ultima fază, cea a îndumnezeirii. Harul lui 
Dumnezeu nu este neipostatic, ci enipostatic, şi este dăruit "în Persoana lui 
Iisus Hristos". Dar este necesar ca omul să coopereze, să răspundă acestor 
energii ale lui Dumnezeu. 

Căile şi mijloacele care manifestă atât energiile lui Dumnezeu, cât şi 
sinergia omului sunt postul, privegherea şi rugăciunea. Acestea trei, 
dimpreună cu altele, sunt daruri ale lui Dumnezeu care sunt oferite persoanei 
care vrea să se mântuiască şi lucrează în acest scop. Prin post, priveghere şi 
rugăciune inima este curăţită, mintea se reîntoarce în ea însăşi, latura 
simţitoare a sufletului este transfigurată şi în acest fel omul întreg este 

îndumnezeit. De aceea, toţi sfinţii iubesc postul, privegherea şi rugăciunea. 
Sfântul Grigorie Palama, aşa după cum am văzut, este un teolog al tradiţiei, 
întrucât el aparţine Tradiţiei Ortodoxe, o acceptă şi o exprimă. A experiat-o 
încă din anii copilăriei în mediul familial, a întâlnit-o în Sfântul Munte şi şi-a 
călăuzit fiii duhovniceşti pe această cale. Când omul urmează această 
metodă nu poate sfârşi în erezie, ci rămâne pururea mădular al Bisericii 
Ortodoxe. Este foarte caracteristic faptul că o erezie se poate manifesta clar 
în modul de viaţă ascetic. Pe de o parte, o metodă ascetică eronată duce la o 
cale "teologică" eronată, la erezie, iar pe de altă parte, o "teologie" eronată 
se exprimă în felul de viaţă al persoanei respective. Sfântul Grigorie Palama 
acordă o mare semnificaţie şi o mare importanţă acestui punct. Prin viaţa 
ascetică văzută prin post, priveghere şi rugăciune, făcute în cadrul întregii at- 
mosfere ortodoxe şi înarmat cu dogmele şi învăţăturile teologice pe pare 
marele părinte şi teolog le descrie, şi noi putem urma o viaţă duhovnicească 
curată şi nerătăcitoare. Altminteri, vom deveni abstracţi şi reci şi vom 
răspândi în jur o mare dezamăgire. 

7. ESENŢA MONAHIZMULUI ORTODOX 

Rugăciunea monahului, şi, mai ales, rugăciunea minţii în inimă, este un 
indiciu al faptului că inima sa a fost curăţită de toate gândurile, că mintea sa a 
fost eliberată de orice năluciri ale imaginaţiei, de logică şi de patimi, s-a 
reîntors în inimă şi s-a unit cu ea în Duhul Sfânt. Iată cum se desfăşoară 
rugăciunea, iată cum se dezvoltă energiile minţii în inimă. Este vorba de 
iluminarea minţii, despre care s-a vorbit mult în textele patristice. Rugăciunea 
minţii trebuie, oricum, să se facă în climatul Tradiţiei Ortodoxe şi în cadrul 
ascezei Bisericii Ortodoxe. Afirm acest lucru întrucât unii despart rugăciunea 
minţii de întreaga viaţă ascetică a Bisericii, prezentând-o drept o formă de yoga 
creştină. De fapt, atunci când rugăciunea este despărţită de pocăinţă şi de 
plânsul cel după Dumnezeu, de împlinirea poruncilor lui Hristos, prin care 
sufletul nostru este curăţit la nivelul celor trei laturi ale sale, când este 
despărţită de viaţa liturgică a Bisericii, atunci îşi pierde valoarea din punct de 
vedere ortodox, întrucât este făcută mecanic, exoteric, în maniera exerciţii lor 
budiste. Faptul că rugăciunea este strâns legată de întreaga viaţă ascetică a 
Bisericii ni se arată din lucrările Sfântului Grigorie Palama. Prezentarea concisă 
a acestei învăţături poate fi găsită într-o scrisoare a sa "către prea cuvioasa 
maică Xenia", în care el vorbeşte "despre patimi şi virtuţi şi despre ceea ce se 
naşte ca urmare a atenţiei minţii". In această scrisoare vedem esenţa 
monahismului ortodox şi, desigur, felul în care el se prezintă diferit faţă de 
orice alt fel de "monahism". Se observă clar că monahismul ortodox ţinteşte 
vindecarea omului, iar nu mântuirea Bisericii sau descoperirea persoanelor 
potrivite pentru misionarism. Desigur, nu negăm faptul că atunci când o 
persoană este vindecată, aceasta împlineşte şi o lucrare cu caracter misionar, 
dar lucrul de prim ordin este acela că monahismul ortodox are drept scop 
vindecarea omului. Monahii din cadrul Bisericii Ortodoxe luptă să-şi 
mântuiască sufletele, iar aceasta înseamnă mai presus de orice aducerea 
minţii înapoi în inimă, iar de acolo s-o înalţe către Dumnezeu, de unde ei se 
pot bucura de întreaga creaţie într-un mod curat şi pur. Din acest punct de 
vedere putem spune că mănăstirile reprezintă spitale ale sufletului. 

Aceasta se observă mai ales, în Sfântul Munte. Monahii de acolo trăiesc 
o viaţă simplă şi curată. Ei au renunţat la absolut totul, apoi s-au făcut 

ascultători faţă de Stareţ şi de duhovnic, aşa încât inima să li se cureţe de 
patimi, trec prin etapa căinţei binecuvântate şi astfel ajung la curăţire, 
iluminare şi la contemplarea energiilor îndumnezeitoare de la Domnul. 
Această viaţă şi această cale care conduce spre adevărata viaţă nu reprezintă 
o ipoteză derivată ca urmare a unor studii sau preocupări de ordin ştiinţific, ci 
este rodul pocăinţei, ascultării şi al umilinţei. Acest mod de viaţă este cel 
descris în scrisoarea Sfântului Grigorie Palama către monahia Xenia asupra 
căreia vom face o scurtă analiză. Recunosc că îmi este greu să-i pot face o 
analiză completă, şi, J aceea, voi prezenta punctele sale esenţiale care ne 
vor arăta esenţa monahismului ortodox. 

1. PREOCUPĂRI ŞI SCRIERI 

La începutul scrisorii sale, Sfântul Grigorie afirmă că i-a venit greu să se 
apuce de scris, întrucât ereticii îi răstălmăciseră cuvintele. Sfântul se afla 
deja în toiul disputelor isihaste, după victoria sa de la Sinodul din 1341, mai 
ales după întemniţarea sa timp de patru ani. Aşadar, a scris "după anul 
1345" 1 . De aici observăm că, deşi se afla într-un mare necaz, era totuşi 
preocupat de un atât de serios subiect cu caracter monahal. Scrisoarea sa se 
constituie într-un mic tratat care prezintă esenţa şi substanţa monahismului 
ortodox. Reiese clar de aici că Sfântul îşi purta luptele sale pentru adevăr 
într-o adâncă reculegere şi pace sufletească, ca un monah aghiorit în 
adevăratul sens al cuvântului. 

El nu şi-a pierdut calitatea de monah şi, de aceea, a scris despre căinţă 
şi înaintarea duhovnicească. Este prinosul adus de Sfântul Munte Bisericii şi 
lumii întregi. 

Ea ne indică modul în care noi ne putem împlini serviciile pastorale, 
luptele noastre împotriva ereziilor şi ne prezintă întreaga lucrare a Bisericii, în 
general. 

Pentru ca toate aceste lucruri să fie ortodoxe, mintea noastră 
trebuie să fie cât mai curată cu putinţă şi îndreptată spre Dumnezeu. Trebuie 
să subliniem faptul că monahia Xenia era o persoană remarcabilă care era 
familiarizată cu lucrările Sfântului Grigorie şi care i-a cerut cu multă fervoare 

să-i scrie despre monahism. Sfântul Grigorie o numea "o prea cucernică 
maică" 2 . Sfântul Grigorie îi mărturisi că nu era necesar să-i dea sfaturi cu 
privire la viaţa monahală, întrucât prin Harul Domnului nostru 
Iisus Hristos, odată cu trecerea anilor, ea căpătase o înţelegere 
profundă a împlinirii poruncilor datorită îndelungatei practicări a 
acestora, datorită ascultării şi vieţii de linişte. 

în acest fel, ea atinsese o măsură a desăvârşirii spirituale, întrucât 
sufletul ei devenise capabil să primească ceea ce Dumnezeu scrisese pe el. 
Oricum, ea manifesta dorinţa de a primi învăţături duhovniceşti, întrucât 
sufletul omenesc nu se satură niciodată cu această hrană duhovnicească. 
Aşadar, monahia Xenia îi cerea sfaturi cu privire la viaţa monahilor, iar el îi 
răspunse: "Prin cererile constante făcute prin scrisorile şi mesajele trimise m- 
ai convins încă o dată să scriu cuvinte de povăţuire, deşi, cu adevărat, nu ai 
nevoie de sfătuire" 1 . Deci, cererile repetate ale acestei sfinte maici au 
reprezentat motivul scrierii acestui text inspirat, care prezintă esenţa 
monahismului şi exprimă viaţa Sfântului Grigorie, ca şi cea a Părinţilor 
aghioriţi, care reprezintă un model de viaţă pentru orice călugăr şi, cu 
adaptările de rigoare, pentru orice creştin. 

2. PATIMILE ŞI VINDECAREA ÎNTREITĂ A SUFLETULUI 

Chiar de la începutul lucrării sale, Sfântul Grigorie Palama pune accentul 
pe faptul că adevăratul monah este cel ce-şi păstrează mintea simplă, 
neîmprăştiată şi nedispersată în multe lucruri: "acea concentrare unică a 
minţii care dă măsura monahului celui adevărat, interiorizat". Un monah 
adevărat este cel a cărui minte este adunată în inima sa. Pentru a realiza 
aceasta, ascetul hotărăşte să trăiască o viaţă retrasă şi simte un dezgust 
pentru tot ceea ce îi împrăştie mintea de la rugăciune. Această împrăştiere 
poate avea loc în compania multor oameni, chiar şi a monahilor, şi chiar în 
momentul când scrii. 

"Dacă scrii, îţi împovărezi mintea cu şi mai multe griji apăsătoare". Cei 
ce au un suflet sănătos fac excepţie de la acest lucru. Oricum, chiar şi 
dragostea lor pentru Dumnezeu nu este curată. Acest lucru este şi mai 

evident în situaţia celor împovăraţi de patimi, în care caz aceştia nu 
ar trebui să scrie. Isihastul trebuie să fie despovărat de griji şi, de aceea, 
numeroşi Părinţi care au atins un înalt nivel de liniştire nu au scris, chiar 
dacă ar fi putut scrie lucruri importante şi de folos 4 . 

Când el defineşte ce înseamnă a fi un monah adevărat şi afirmă că 
pentru a-ţi păstra mintea simplă, trebuiesc evitate grijile, el continua să 
analizeze ce înseamnă moartea sufletului. Citând multe texte biblice, el 
spune că păcatul reprezintă adevărata moarte a sufletului, în sensul că atunci 
când sufletul pierde Harul lui Dumnezeu, el se întunecă. Despărţirea 
sufletului de trup înseamnă moartea trupului, iar despărţirea sufletului de 
Dumnezeu "înseamnă moartea sufletului". 

Aceasta este adevărata moarte 5 . Prin călcarea voii lui Dumnezeu sufletul 
şi-a pierdut comuniunea cu Dumnezeu şi astfel "trupul a fost supus 
ostenelilor, suferinţei şi descompunerii" şi, desigur, s-a supus morţii. Există 
moartea cea dintâi şi cea de-a doua. Cea de-a doua moarte este despărţirea 
ultimă şi definitivă de Dumnezeu, lucru care se întâmplă în cazul celor ce nu 
s-au pocăit, şi care va avea loc după învierea morţilor. "Moartea, cu adevărat 
vorbind, este aceasta: în cazul sufletului înseamnă despărţirea sa de Harul 
divin şi supunerea cu totul păcatului. Aşadar, oricine se teme de această a 
doua moarte şi poartă în sine adevărata viaţă nu se teme de moartea 
trupească 6 . 

Aşa precum viaţa trupului înseamnă unirea sa cu sufletul, tot la fel viaţa 
sufletului înseamnă unirea sa cu Dumnezeu. Viaţa sufletului nu se referă 
exclusiv la suflet, ci şi la trup, deoarece alcătuirea omului le presupune pe 
amândouă. 

Moartea a venit prin călcarea poruncilor, iar viaţa vine prin împlinirea 
poruncilor lui Dumnezeu. Trupul gustă viaţa sufletului şi este liberat de 
moarte şi de iadul cel veşnic în cazul celor ce trăiesc după poruncile lui 
Hristos. 

Aşadar şi asupra trupului "este împărtăşită viaţa veşnică într-un Hristos, 
fără durere, boală şi întristare şi cu adevărat acesta devine nemuritor". Aşa 
precum în cazul lui Adam moartea sufletului său i-a precedat moartea 
trupească, la fel şi acum viaţa sufletului precede viaţa trupului. In Hristos, 

prin moartea Sa pe Cruce, Sufletul Său a fost despărţit de Trupul Său, în 
vreme ce nici unul nu s-a separat în fapt de celălalt, iar, mai târziu, a avut 
loc şi învierea Trupului Său. La fel se petrece şi cu omul. Chiar dacă sufletele 
drepţilor sunt despărţite prin moarte de trup, totuşi, întrucât ele însele nu 
sunt despărţite de Dumnezeu, va exista înviere şi înălţare şi pentru trupurile 
lor. Toţi vor fi înviaţi, drepţii şi păcătoşii, dar numai drepţii vor fi înălţaţi la 
ceruri. 

Dobândirea vieţii adevărate, care este cauză a nemuririi şi a vieţii celei 
veşnice, trebuie să înceapă de acum 7 . 

în acest scop, Dumnezeu ne-a dăruit această viaţă "ca loc de pocăinţă". 
Pocăinţa este necesară. Nu trebuie să cădem în deznădejde, pe care diavolul 
o sugerează nu numai celor ce trăiesc fără să se îngrijească de suflet, ci şi 
celor ce trăiesc o viaţă ascetică. Pocăinţa este strâns legată de voinţa liberă a 
omului, adică de libertatea sa de alegere. Dumnezeu, în marea sa dragoste 
faţă de omenire îi oferă omului vreme de pocăinţă, dar dacă acesta nu vrea 
să se pocăiască şi să se întoarcă către Dumnezeu, "El nu-şi retrage puterea 
pe care ne-a dat-o". Fără îndoială, El continuă să-1 invite pe om să intre pe 
făgaşul vieţii celei adevărate. Acest lucru apare limpede în parabola 
lucrătorilor viei. Tatăl nostru Cel Ceresc ne cheamă prin Fiul Său şi ne 
împacă cu Sine "fără să ia în consideraţie jignirile noastre ce I le aducem". 
Totuşi nu numai că El ne cheamă, dar ne promite şi o răsplată, şi, cu 
adevărat "o răsplată de negrăit". Hristos însuşi spune: "Am venit ca ei să 
poată avea viaţă şi încă din belşug". 

Belşugul la care se referă Hristos reprezintă nu numai faptul de a fi şi de 
a trăi împreună, ci şi faptul că El ne-a făcut fraţi şi moştenitori ai împărăţiei. 

Pentru a se bucura de acest belşug de viaţă, omul trebuie să renunţe la 
tot ceea ce îi stă în calea obţinerii lui, adică la bogăţie, viaţă uşoară, slavă 
deşartă, la toate lucrurile trecătoare, precum şi la orice patimă rea şi urâtă a 
sufletului şi a trupului, la toată mizeria adunată în vremea visărilor, la tot 
ceea ce a auzit, văzut sau vorbit şi care pot dăuna sufletului. De aceea, 
pocăinţa înseamnă întoarcerea minţii către Dumnezeu, ajungerea la 
adevărata viaţă prin pocăinţă 8 . Pocăinţa şi renunţarea la toate lucrurile ce pot 

fi dăunătoare pot fi experiate de către toţi oamenii, dar, mai ales de către 
monahi. 

Este posibil şi în cazul celor căsătoriţi să-şi caute curăţirea sufletului lor, 
dar acest lucru se face cu foarte mare dificultate. De aceea, cei ce iubesc 
mântuirea, care şi-au aţintit privirea spre viaţa ce va să fie, îşi aleg o viaţă 
trăită în curăţie 9 . 

întrucât şi acest trup al nostru este "greu de pus la jug şi greu de 
îndreptat pe calea virtuţii", aceasta înseamnă că este mai greu atunci când 
suntem legaţi şi de numeroase alte fiinţe. în cazul celor căsătoriţi grijile nu 
sunt blamate, dar ele sunt cu desăvârşire interzise celor ce trăiesc în celibat. 

Cu deosebită claritate îşi prezintă Sfântul Grigorie Palama aceste 
învăţături în scrisoarea mai sus amintită, întrucât ea se referă la călugăriţe 
care şi-au ales o viaţă trăită în castitate şi pentru ele, Sfântul doreşte să 
pună accentul pe eliberarea de griji şi pe curăţirea sufletului. Nu înseamnă 
câtuşi de puţin o dispreţuire a alegerii Mirelui Hristos. în plus, în omiliile sale, 
în calitate de Mitropolit al Tesalonicului el face referiri la această unire mistică 
întru Hristos şi-i scoate în evidenţă viaţa de asceză. Dar şi în această 
scrisoare trimisă maicilor, afirmând lucrurile la care ne-am referit, el 
aminteşte de textul din Sfântul Apostol Pavel: "Vremea s-a scurtat. Cei ce au 
neveste să le considere ca şi cum nu le-ar avea, iar cei cu treburi lumeşti să 
le considere ca şi cum nu ar exista". Interpretând acest text, el spune că 
lupta unui creştin căsătorit este mai grea decât a unui monah. Acest 
lucru e demonstrat de faptul că postul e mai uşor decât înfrânarea de la 
mâncare şi băutură 10 . 

După ce s-a făcut alegerea unei vieţi de castitate, monahia trebuie s-o 
trăiască cu totală dăruire şi plină de roade. El îi aminteşte cuvintele 
Domnului: "Eu sunt viţa, iar voi sunteţi mlădiţele. Tatăl Meu este Stăpânul 
viei. El curăţă orice mlădiţă din Mine care aduce roadă, ca mai multă să 
aducă. 

Fecioara este o mireasă a lui Hristos, o mlădiţă a viei vieţii, şi, de aceea, 
pe de o parte, ea trebuie să se veselească de dragostea Mirelui, iar pe de altă 
parte, ea trebuie să-i răspundă prin ascultare. Fecioara nu trebuie să-şi 
dorească viaţa lumească, întrucât aceasta înseamnă o cădere din har. 

Oamenii din lume sunt morţi dinaintea lui Dumnezeu şi deci, "Ce înrudire 
poate avea mireasa vieţii cu cei morţi?"" După spusele Domnului nostru 
Iisus Hristos există o poartă îngustă şi o cale strâmtă, dar există şi una mare 
şi largă. 

Cea dintâi aparţine monahilor care nu pot trece prin ea cu sarcina grea a 
slavei deşarte, a egoismului, a banilor şi a averilor. Acest fel de viaţă pare 
întunecos, dar el aduce mângâiere, împărăţia Cerurilor şi este premisă a 
mântuirii. Cealaltă cale, largă, aparţine celor din lume, dar ea nu este lipsită 
de necazuri. Dimpotrivă, ea "este plină de multe necazuri împovărătoare" 12 . 

Calea cea strâmtă şi cu necazuri nu este independentă de sărăcia 
duhului. Domnul a binecuvântat sărăcia, spunând: "Fericiţi cei săraci cu 
duhul". Nu este vorba doar de o sărăcie a trupului, ci de o sărăcie trupească 
împreunată cu smerenia sufletului. Această smerenie este esenţială, întrucât 
este posibil ca cineva să se lepede de avuţii şi să trăiască în post şi înfrânare, 
doar pentru a fi lăudat de alţi oameni. Aceasta nu înseamnă a fi sărac cu 
duhul, deoarece slava deşartă reprezintă contrariul sărăciei duhovniceşti. Cel 
ce are o inimă înfrântă şi smerită se consideră pe sine nevrednic de 
laude, avere şi confort 13 . Mergând până acolo încât Sfântul Grigorie pune 
în discuţie bazele vieţii monahale, mai departe el dezvoltă subiectul vindecării 
omului de patimi. 

De aici înainte, el face o minunată analiză a patimilor şi a vindecării lor 
întrucât monahismul ortodox ţinteşte vindecarea omului. 

Sufletul omului are o întreită alcătuire, cu alte cuvinte el are trei puteri, 
latura raţională, a inteligenţei, cea mânioasă şi cea poftitoare. Când sufletul 
este bolnav, cele trei forţe ale sale sunt şi ele bolnave. Hristos a început 
vindecarea sufletului cu latura poftitoare, întrucât dorinţa nesatisfăcută 
alimentează puterea mânioasă şi atunci inteligenţa se îmbolnăveşte şi ea. De 
aceea, forţa mânioasă a sufletului nu se poate vindeca înaintea vindecării 
laturei poftitoare şi nici inteligenţa nu poate fi vindecată până când celelalte 
două forţe ale sufletului nu vor fi fost vindecate' 4 . De aceea, latura poftitoare 
trebuie vindecată. 

Primul vlăstar al forţei poftitoare ce apare încă din copilărie este 
dragostea faţă de posesiunile materiale, iar zgârcenia apare puţin mai târziu, 
deşi totuşi încă din copilărie. 

La început, copiii doresc să posede diferite obiecte, iar zgârcenia apare 
mai târziu, deoarece aceasta din urmă nu îşi are rădăcinile în firea omului, ci 
în opţiunea lui. 

Patima zgârceniei apare din necredinţa în purtarea de grijă a lui 
Dumnezeu. Dragostea de posesiuni materiale şi zgârcenia cauzează multe 
rele, precum lăcomia, avariţia, hoţia şi aşa mai departe. Nu numai că există 
multe patimi derivate din zgârcenie şi iubirea de averi, dar apare şi lipsa 
vreunei înclinaţii de a face binele. Mintea unui avar este moartă şi, în 
realitate, ea este îngropată în praful şi ţărâna aurului, aşa precum morţii sunt 
îngropaţi în pământ. 

Mormântul omului zgârcit miroase mai tare decât mormintele celor 
morţi 15 . 

Sărăcia de bună voie îl eliberează pe om de această miasmă şi de 
această patimă ucigătoare de suflet a zgârceniei. Monahul care are patima 
iubirii de posesiuni şi zgârcenia este incapabil de ascultare. De aceea, 
renunţarea precede ascultarea. Monahul care nu vrea să se elibereze de 
această patimă ucigătoare este posibil să capete boli trupeşti 16 . După ce va fi 
analizat faptul că cea dintâi patimă care trebuie vindecată este iubirea de 
avuţii, de lucruri materiale, Sfântul Grigorie merge mai departe la cea de-a 
doua patimă, care este dragostea de sine. Această patimă se dezvoltă în om 
înaintea patimii iubirii trupeşti, când omul este încă destul de tânăr. Există 
două feluri de dragoste de sine. Una este slava deşartă, care se leagă de 
înfrumuseţarea trupului şi dorinţa de a avea haine scumpe, iar cealaltă îi 
afectează pe cei cunoscuţi pentru virtuţile lor şi ea este însoţită de ipocrizie 
şi de îngâmfare 17 . Această patimă se poate vindeca prin dragostea pentru 
slava cerească, prin sentimentul propriei nevrednicii şi prin îndelunga răbdare 
a dispreţului celorlalţi, punând slava lui Dumnezeu mai presus de propria 
slăvire. Dacă există cumva vreo virtute, aceea trebuie atribuită lui 
Dumnezeu, iar atenţia trebuie îndreptată către El. Un mare ajutor în 
vindecarea acestei patimi îl are "retragerea din lume şi trăirea unei vieţi de 

rugăciune", închiderea în propria chilie. Ca atare, se poate evita îngâmfarea 
când vezi dezgustul pe care-1 aduce cu sine această patimă 18 . 

O altă patimă legată de iubirea de sine este dorinţa de a câştiga stima 
celorlalţi. Această patimă "este cea mai subtilă dintre toate". Şi întrucât e 
cea mai subtilă, trebuie cu orice preţ să te fereşti de ea evitând să o accepţi, 
respingând orice gând care ar putea aduce cu sine acceptarea ei, 
înarma nduyte împotriva ei. Dorinţa de a câştiga stima celorlalţi este o 
patimă dezastruoasă. Ea îl conduce pe om mai departe la lipsa de credinţă. 
A te bucura de laude din partea oamenilor provoacă invidie, care reprezintă o 
crimă potenţială "cauza celei dintâi ucideri şi apoi uciderea lui Dumnezeu". în 
cele din urmă, patima iubirii de sine îl duce pe om la mari falsităţi 19 . A treia 
patimă, care este vlăstarul dorinţei, este lăcomia, din care se naşte toată 
necurăţia. Lăcomia este strâns legată de patima carnală şi apare la om ca 
fiind a treia pe măsura maturizării sale. Oricum, ea este înnăscută în om. 
Cum se poate explica aceasta? 20 

Sfântul Grigorie Palama face excelente observaţii asupra acestui punct 
crucial, care reprezintă o problemă a psihologiei contemporane. El spune că 
nu numai această patimă "ci şi mişcările naturale legate de procrearea 
copiilor apar încă din pruncie dimpreună cu dorinţa pruncilor de a suge la 
pieptul mamei lor. Dar afirmăm că ele apar mai lent la om, întrucât în 
pruncie aceste patimi sunt naturale, şi, de aceea, nu sunt blamabile. Aceste 
patimi din pruncie "ne indică o boală sufletească". Dar ele se transformă în 
tablou clinic al unei astfel de boli la cei care fac exces de ele. "Când noi 
răsfăţăm trupul pentru a-i întreţine patimile", patima devine rea, iar iubirea 
de sine este începutul patimilor carnale şi o boală a sufletului. 

Această învăţătură a Sfântului Grigorie este importantă întrucât ea 
exprimă atitudinea Bisericii faţă de toate acele analize psihologice ale 
reacţiilor sufleteşti ale pruncilor şi ale copiilor -analize care creează mai 
multe probleme 21 . 

Sfântul Grigorie aminteşte că mintea este prima victimă a acestor patimi. 
Mintea este mişcată de patimă întrucât ea este cea care primeşte imaginea 
lucrurilor din lumea înconjurătoare prin intermediul simţurilor, folosindu-le 
într-o manieră pătimaşă. Se arată din exemplul Evei că acest lucru se 

întâmplă mai ales prin intermediul ochilor. De aceea trebuie acordată o mare 
atenţie simţurilor şi minţii. 

Aşadar, deşi patimile sunt considerate ca existând încă din copilărie, ele 
nu conduc la păcat, ci la păstrarea şi întărirea firii omeneşti "înainte ca 
mintea să fie implicată în ele". în cazul copiilor mişcările fireşti ale trupului 
care preînchipuie actul concepţiei nu înseamnă păcat,dacă mintea nu este 
implicată într-un mod pătimaş. 

în toate situaţiile, omul care doreşte să fie eliberat de patimi trebuie să 
acorde o mare atenţie minţii neîmpătimite. Pentru a stinge un foc devastator, 
nu e de nici un folos să lupţi cu flăcările, ci trebuie scos materialul care îl 
alimentează. Acelaşi lucru este valabil şi în problemele duhovniceşti. Pentru 
patima desfrânării, nu este suficient să posteşti şi să-ţi chinuieşti trupul, ci 
mult mai important este ca izvoarele gândurilor să fie secate prin rugăciune 
şi smerenie 22 . 

Sfântul Grigorie este un isihast în toate omiliile sale, dar cu mult mai 
mult în ceea ce priveşte vindecarea sufletului. El accentuează necesitatea 
vindecării minţii. 

Aflăm din învăţăturile Părinţilor Bisericii că facultatea contemplativă a 
sufletului înconjoară ermetic facultatea poftitoare a sufletului şi patimile 
legate de sex. 

Iată de ce vindecarea trebuie aflată acolo. Osteneala trupească şi 
abţinerea moderată de la mâncare sunt şi ele necesare, dar ceea ce vindecă 
patimile trupeşti sunt "osteneala trupească şi rugăciunea care ţâşneşte dintr- 
o inimă smerită" 23 . 

Aşadar, monahul trebuie să cultive facultatea contemplativă, liniştea, el 
trebuie să stea în chilia sa "pătimind osteneala rugăciunii făcută cu 
smerenie". Chilia celui ce duce o viaţă cu adevărat monahală "este un adăpost 
al autoconstrângerii". Este posibil ca să trăieşti o viaţă de chilie în singurătate 
şi să dobândeşti sărăcia duhovnicească 24 . 



160 



3. SĂRĂCIA DUHOVNICEASCA 

Mintea şi patimile sunt vindecate cu ajutorul sărăciei duhovniceşti. De 
aceea Sfântul isihast sfătuieşte: "Haideţi, atunci, să devenim săraci cu duhul 
prin smerenie, supunându-ne eul nostru neîmbunătăţit la osteneală şi 
lepădând toate averile" 25 . întreaga viaţă duhovnicească a omului este o 
experiere a sărăciei duhovniceşti. Anterior, Sfântul pusese accentul pe 
binecuvântarea adusă de sărăcie, iar acum intreprinde o profundă analiză a 
ei. Mai întâi scoate în evidenţă legătura dintre sărăcia duhovnicească şi 
ispite. Exact ca plantele care, pentru a putea da roade, trebuie să treacă prin 
iarnă şi să îndure intemperiile fiecărui anotimp, la fel se întâmplă cu orice 
om care duce lupta pe calea virtuţii. "Deoarece doar prin pătimirea 
răbdătoare a necazurilor în care de bună voie intră, precum şi a celor 
nebănuite, fiecare persoană credincioasă este adusă la desăvârşire". Sufletul 
nu poate aduce roade dacă nu vin mai întâi greutăţile iernii. Dacă nu ducem 
cu răbdare jugul necazurilor ce vin asupra noastră, nu putem primi 
binecuvântare pentru ceea ce facem după dorinţa noastră. 

Aceasta înseamnă că dacă noi nu putem îndura încercările vieţii, nu 
putem primi binecuvântare pentru efortul ascetic şi osteneala pe care noi 
înşine ni le-am ales şi pe care le practicăm. Omul care se pocăieşte se 
aşteaptă la orice fel de necaz, acceptă orice ispită şi se bucură de ea, 
deoarece ajută la curăţirea sufletului, întăreşte rugăciunea şi apără sănătatea 
sufletului 26 . întristarea binecuvântată este strâns legată de sărăcia 
duhovnicească. Durerea faţă de sărăcia lumească aduce cu sine moartea, în 
vreme ce durerea adusă de sărăcia duhovnicească duce la pocăinţă, aşa cum 
spune Sfântul Apostol Pavel. 

Sfântul Grigorie analizează minunat beneficiile aduse de întristarea cea 
după Dumnezeu care reprezintă un element al renaşterii umane şi este 
esenţial pentru viaţa duhovnicească 27 . Sunt patru feluri de sărăcie 
duhovnicească. Mai întâi, sărăcia "în felul nostru de a gândi", apoi "cea în 
trup", în al treilea rând "în ceea ce priveşte bunurile lumeşti", şi în ultimul 
rând "prin încercări şi ispite care ne vin dinafară". întrucât el a analizat deja 
sărăcia care vine din ispite, celelalte trei feluri de sărăcie sunt analizate pe 

larg în cele ce urmează. Fiecare experiere a sărăciei dă naştere la întristarea 
şi mângâierea corespunzătoare. 

Sărăcia trupească şi umilinţa asumate de bună voie cuprind foamea, 
setea, privegherile şi, în general, suferinţele şi ostenelile trupeşti precum şi o 
înfrânare cu măsură a simţurilor. Această sărăcie trupească dă naştere la 
întristare şi lacrimi care aduc frângerea inimii. Când sufletul este eliberat de 
rele şi de amărăciune, prin frângerea inimii, atunci se bucură de mângâieri 28 . 

Sărăcia în felul de a gândi este strâns legată de învinuirea de sine, care 
este esenţială pentru vindecarea sufletului. La început, învinuirea de sine 
conduce la frica de pedeapsă, mai ales la cea veşnică, cu tot ceea ce se 
leagă de ea. 

Această întristare, atâta vreme cât o experiem, este foarte utilă 
deoarece atrage după sine mila lui Dumnezeu şi ne aduce mângâiere. Dar 
această învinuire de sine, prin ea însăşi, reprezintă, o greutate inteligibilă 
pusă pe gândurile sufletului. Ea stoarce şi scoate vinul mântuitor care bucură 
inima omului, adică "omul nostru lăuntric". 

Sărăcia în ceea ce priveşte bunurile lumeşti reprezintă virtutea sfintei 
sărăcii. 

Această lepădare de bunuri trebuie împletită cu sărăcia în duh pentru a 
fi bineplăcută înaintea lui Dumnezeu. Din această sărăcie duhovnicească 
apare întristarea şi mângâierea de la Domnul 29 . Se întâmplă în felul următor: 
Când mintea se retrage de la interesul pentru toate lucrurile materiale şi de la 
tulburarea pe care acestea le produc şi "devine conştientă de omul cel 
lăuntric" 30 , atunci mai întâi de toate ea îşi vede "urâta mască pe care şi-a 
creat-o sieşi ca urmare a rătăcirilor ei prin universul lucrurilor lumeşti". 
Aceasta înseamnă că atunci când mintea este împrăştiată în universul 
senzaţiilor din lumea înconjurătoare, omul încetează de a mai fi om. 
Observând această mască urâtă şi informă, el se luptă s-o înlăture prin 
întristare. După ce mintea s-a curăţit şi a scăpat de perdeaua patimilor, intră 
în cămara comorilor şi se roagă Tatălui. Atunci Dumnezeu oferă daruri, 
precum pacea gândurilor şi smerenia care este izvorul şi propteaua tuturor 
virtuţilor. Aici se află Raiul gândit, în care se află toţi pomii virtuţilor. în 
mijloc se află palatul sfânt al iubirii, iar în incinta exterioară a acestui palat 

162 



înfloreşte bucuria inefabilă şi de neînstrăinat, care reprezintă pregustarea 
veacului ce va să fie 3 '. Urmările sărăciei duhovniceşti sunt foarte numeroase. 
Lepădarea de bunuri dă naştere la eliberarea de griji, care mai apoi dă 
naştere la atenţie şi rugăciune. De la aceste virtuţi vin întristarea şi lacrimile, 
care spală prejudecăţile sufletului. Apoi calea către virtute e mai uşoară, 
conştiinţa devine nepătată, iar de acolo răsare bucuria şi râsul binecuvântat 
al sufletului. Acum lacrimile de durere se transformă în lacrimi de bucurie şi 
omul se bucură de darurile logodnei mistice 32 . Dar este necesar să vezi şi 
Mirele, nu numai să primeşti darurile logodnei, atât comuniunea, cât şi 
unirea cu Mirele sunt necesare. Aceasta se întâmplă pe parcursul călătoriei 
minţii. Când mintea, dimpreună cu celelalte puteri, se reîntoarce în inimă şi 
este curăţită de orice idei sau imagini, atunci ea stă dinaintea Domnului 
surdă şi mută. Când s-a înălţat la Dumnezeu, în adevăr, nu în imaginaţie, ea 
devine un paznic al diferitelor lucruri în lumină, fără a se fi depărtat de trup. 

Atunci, cu adevărat, prin forţa inefabilă a Duhului "aude lucruri de 
nerostit şi vede lucruri invizibile ochiului". Ea devine un înger pe 
pământ "şi prin ea însăşi aduce orice lucru creat mai aproape de El". Astfel, 
omul devine firesc, întrucât el uneşte întreaga creaţie şi se dovedeşte a fi un 
microcosmos în macrocosmos 33 . Apoi, Sfântul Grigorie citează texte din Sfinţii 
Părinţi care explică această stare a minţii şi roadele vederii lui Dumnezeu, 
precum cele ale Sfântului Nil, care spune că lumina Sfintei Treimi străluceşte 
în minte, ale Sfântului Diadoh al Foticeii care afirmă că, în starea de 
iluminare dumnezeiască, Harul zugrăveşte asemănarea asupra chipului din 
noi şi cele ale Sfântului Isaac Şirul care spune că puritatea minţii este cea în 
care lumina Prea Sfintei Treimi luminează înlăuntrul nostru 34 . Mintea 
iluminată şi unificată de către lumina Sfintei Treimi transmite trupului unit cu 
ea şi numeroase semne ale frumuseţii divine. Atunci, şi trupul se află într-o 
stare stabilă a lucrării virtuţilor şi nu mai are înclinaţii sau foarte puţin înclină 
către rău. Hristos îi dă posibilitatea să perceapă cu claritate esenţele 
lăuntrice - logoi - ale firii. Omul presimte realităţile suprafireşti şi, desigur, 
atunci toate darurile Harului sunt oferite: "Diferite lucruri miraculoase, 
precum vederea lăuntrică, înaintevederea şi experierea lucrurilor care au loc 

la mare distanţă, ca şi cum ar avea loc dinaintea ochilor acelui om", şi, în 
general, toate darurile pe care le oferă Dumnezeu 35 . 

Sfântul Grigorie insistă asupra faptului că lucrul cel mai important este 
reîntoarcerea minţii către sine cu toate celelalte puteri: "întoarcerea minţii 
către sine şi concentrarea ei asupra sa, sau, mai degrabă, adunarea tuturor 
forţelor sufleteşti în intelect oricât de ciudat ar suna acest lucru şi ajungerea 
la starea în care atât mintea în sine, precum şi Dumnezeu lucrează 
împreună". Acesta este un lucru esenţial, întrucât rugăciunea singură nu este 
suficientă dacă toate puterile sufletului, inclusiv puterea poftitoare şi cea 
mânioasă, nu cooperează 36 . 

4. BINECUVÂNTATA ÎNTRISTARE 

După ce a dezvoltat pe larg tema sărăciei duhovniceşti şi după ce a 
descris rezultatele ei de ordin terapeutic pentru mintea omenească, întrucât 
ea conduce la vederea Luminii necreate, revine la tema sa favorită, şi anume 
la binecuvântata întristare. Mai întâi, subliniază faptul că există o întristare 
lumească care întovărăşeşte spontan sărăcia lumească. întristarea e lipsită 
de orice fel de consolare, întrucât ea nu oferă vreo uşurare sufletului, mai 
ales atunci când celui ce suferă îi lipseşte adevărata cunoaştere. El nu are 
vreo consolare, întrucât suferinţele îi cresc din cauza faptului că îşi supune 
raţiunea plăcerilor şi durerilor aduse de simţuri, nesubjugându-le pe acestea 
din urmă forţei raţiunii. 

Apoi face referire la pasaje citate din Sfinţii Părinţi cu privire la 
întunecarea pe care o aduce păcatul în suflet, la efortul de curăţire a inimii de 
patimi, şi la faptul că întristarea lumească duce la moartea sufletului 37 . 

Pasajele citate sunt din Sfântul Vasile cel Mare, Sfântul Marcu Ascetul şi 
Sfântul Macarie al Egiptului 38 . Trăirea acestei binecuvântate întristări duhovniceşti 
este necesară. Fără întristare, chiar dacă cineva se lipseşte de orice bunuri 
materiale, acceptând sărăcia, el poate uşor reveni la ceea ce a abandonat. 
Aşadar, întristarea pe care Domnul a binecuvântat-o nu numai că aduce 
mângâiere şi o pregustare a bucuriei celei veşnice "dar apără şi virtutea". în 
acest fel omul dobândeşte echilibru în călătoria sa duhovnicească 39 . Atunci 

când experiem întristarea, dobândim, de fapt, un alt lucru bun. Nu numai că 
se pierde înclinaţia spre rău şi nu se mai ajunge la lucrurile făcute în trecut 
"dar le şi consideră ca şi cum n-ar fi existat vreodată". Cuvintele Sfântului 
Grigorie sunt uimitoare întrucât ele arată faptul că întristarea îl curăţă pe 
om complet şi îl readuce la starea în care se afla înainte de a fi 
păcătuit. în acest fel el devine absolut curat. Când se întristează pentru 
păcatele sale, Dumnezeu le priveşte ca fiind nevinovate şi, de aceea, rămân 
nepedepsite. Oricine a păcătuit, dar continuă să se căiască, Dumnezeu îi va 
socoti păcatele nevinovate şi acesta se va bucura de viaţa cea veşnică 
dimpreună cu cei ce nu au păcătuit. "Dacă omul care a păcătuit împotriva 
lui Dumnezeu continuă să se căiască pentru păcatele sale, acestea îi 
vor fi considerate drept nevinovate şi dimpreună cu cei ce n-au 
păcătuit va umbla fără piedici pe calea ce duce la viaţa cea veşnică" 40 . 
întristarea este la început dureroasă întrucât ea este însoţită de frica de 
Dumnezeu. Cu trecerea timpului ea se uneşte cu dragostea şi aduce cu sine 
dulceaţa şi sfinţita mângâiere a binecuvântării Mângâietorului. Numai cei ce 
ştiu din proprie experienţă pot confirma dulceaţa întristării celei 
binecuvântate 41 . Dulceaţa întristării este descrisă printr-o îndoită exemplificare. 
Unul este luat din logodnă şi nuntă. începutul întristării seamănă cu o cerere 
de logodnă adresată Domnului, care pare a fi aproape inacceptabilă. întristarea 
care apare se aseamănă cuvintelor de curtoazie ce sunt aduse ca ofrandă de 
către sufletul care doreşte să se unească cu cel mai neîntinat Mire, dar el nu- 
i vede prezenţa şi nici nu speră că Acesta va veni. Deci el plânge, se 
întristează şi se căieşte. Dar această revărsare de întristare reprezintă "o 
neîntinată unire nupţială". Aşa precum mirele şi mireasa se unesc într-un 
singur trup, la fel şi sufletul ce experiază întristarea binecuvântată se uneşte 
cu Domnul "într-un singur duh" 42 . Celălalt, exemplu este luat din parabola 
fiului risipitor. începutul întristării este asemănător reîntoarcerii la tatăl său 
cu cuvintele: "Tată, am păcătuit dinaintea cerului şi înaintea ta, şi nu mai sunt 
vrednic să mă numesc fiul tău". Dar experierea profundă a întristării se 
aseamănă cu momentul când Tatăl se duce în întâmpinarea fiului şi îl îmbră- 
ţişează, în îmbrăţişarea plină de compasiune a Tatălui, fiul "este îmbăţişat şi 
îmbrăţişează la rândul lui". Apoi, după ce se va fi întors împreună cu Tatăl său 

"el benchetuieşte împreună cu Tatăl său, împărtăşind cu el bucuria 
cereasca . 

"Haideţi, atunci, în binecuvântata sărăcie să cădem şi noi la picioarele 
Domnului Dumnezeului nostru şi să ne plângem păcatele, aşa încât să ne 
putem curaţi de păcatele făcute, mai înainte să devenim inaccesibili răului şi, 
primind binecuvântările şi mângâierile Duhului, să-L slăvim pe Duhul 
dimpreună cu Tatăl Cel fără de început şi cu Unul Născut Fiul Său, acum şi 
pururea şi-n vecii vecilor. Amin" 44 . 



5. CONCLUZII 

Acest text al Sfântului Grigorie Palama este uimitor, de Dumnezeu 
inspirat şi plin de adevăr, referindu-se la drumul nostru spre îndumnezeire şi 
mântuire. 

El scrie pentru monahi, dar, prin analogie, acest text este valabil pentru 
toţi creştinii. Domnul se adresa tuturor ucenicilor Săi atunci când vorbea 
despre binecuvântările sărăciei şi întristării. Cadrul a rămas neschimbat, dar 
profunzimea şi măsura întristării s-au schimbat. Putem defini anumite 
concluzii. 

a) Scrierea Sfântului Grigorie Palama demonstrează că Teologia 
Ortodoxă este o ştiinţă cu valoare terapeutică şi este o cale de viaţă. Aceasta 
înseamnă că ea conduce omul la comuniunea şi unirea cu Dumnezeu. Biserica 
este un spital duhovnicesc. Aşa dar, toate textele patristice au valoare 
terapeutică şi ele trebuie interpretate în această lumină. 

b) Atunci când vorbim de tămăduire, avem în vedere, în spe 
cial, vindecarea minţii şi a inimii. Sfântul Grigorie a făcut o analiză completă 
a faptului că mintea se îmbolnăveşte când este împrăştiată înafară prin 
intermediul simţurilor, şi este vindecată când se întoarce către ea însăşi, 
coboară în inimă şi de acolo se înalţă către Dumnezeu. Aceasta este călătoria 
omului de la chip spre asemănare, de la "masca hidoasă" la omul prin 
excelenţă. 

In Biserica Ortodoxă nu putem accepta teorii cu privire la persoana 
umană separate de asceza ortodoxă. Nu ne interesează o teorie filosofică 
abstractă, ci teoria ortodoxă cu privire la fiinţa umană. 

c) Lupta şi efortul de a fi eliberat de patimi trebuie asociate cu revenirea 
minţii în inimă. Un tratament cu valoare tămăduitoare care este limitat doar 
la suprafaţă, fără a ţinti vindecarea minţii are doar o valoare moralizatoare. 
Aici observăm valoarea teologiei neptice a Bisericii noastre. 

A elimina isihasmul din cadrul trăirii creştine înseamnă a laiciza 
Ortodoxia. Iată de ce noi trebuie să adaptăm tratamentul la vindecarea 
minţii. Părinţii duhovniceşti care nu cunosc această metodă sunt incapabili sa- 
şi vindece fiii duhovniceşti, privându-i de vindecare sau lăsându-i într-o stare 
de narcisism duhovnicesc şi de automulţumire duhovnicească. învăţăturile 
despre întristarea lăuntrică vor face ca tratamentul să fie cu adevărat în linia 
tradiţiei noastre ortodoxe şi bisericeşti. Altminteri, ar fi de sorginte umanistă, 
apuseană. 

d) Vindecarea recomandată de către Biserică aşa cum este ea analizată 
aici de către Sfântul Grigorie Palama, este foarte realistă şi firească. 

El cunoaşte starea tragică a omului cauzată de patimi şi el oferă 
învăţături de vindecare a minţii şi simţurilor, a sufletului şi trupului, a omului 
şi societăţii. Nu există părtinire, tendinţă de autonomizare, de supraevaluare a 
vreunui lucru în defavoarea altuia. întregul om este vindecat, sfinţit, devine 
dumnezeu prin Har şi, fiind sfinţit, participă şi la sfinţirea creaţiei. 

e) Spiritualitatea ortodoxă, al cărei centru îl reprezintă inima, rezolvă 
toate problemele sociale, politice şi ecologice într-un mod realist. Iar aceasta 
se întâmplă, deoarece atunci când mintea este vindecată, precum şi patimile 
iubirii de avuţii, de slavă deşartă şi de egoism sunt vindecate, omul devine 
sociabil şi amabil faţă de semenii săi şi atent faţă de mediul înconjurător. De 
aceea, vindecarea minţii reprezintă o soluţie la marile probleme ale timpului 
nostru. 

f) Acest Paradis aşa cum este el descris de Sfântul Grigorie Palama este 
încă păstrat neatins în Sfântul Munte, astăzi. Monahii aghioriţi luptă spre a fi 
vindecaţi, iar mulţi dintre ei au căpătat vindecarea. în acest fel ei 
demonstrează dinamismul Tradiţiei Ortodoxe şi atemporalitatea ei. Ei 

demonstrează în practică faptul că Ortodoxia nu reprezintă un sistem etic şi 
filosofic, nu este o organizaţie umană şi socială, ci ea este Trupul Divino- 
uman al lui Hristos. Participarea Harului necreat al lui Dumnezeu la anumite 
profunzimi ale sufletului vindecă omul şi îl uneşte cu Dumnezeu. Aşadar, 
Biserica Ortodoxă este şi un sanatoriu, un spital duhovnicesc. Mesajul 
Sfântului Grigorie şi al Sfântului Munte, al cărui fiu duhovnicesc a fost, este 
un mesaj de viaţă, nădejde şi optimism pentru omul contemporan obosit, 
plictisit, stresat şi frustrat. 

8. ÎNVĂŢATURILE sale cu caracter social, 

O DIMENSIUNE A VIEŢII MONAHALE 



Sfântul Grigorie Palama a trăit ca un adevărat monah, într-adevăr 
precum un monah isihast, din copilărie şi până la slăvită sa adormire. 

Până acum l-am prezentat ca pe un mare ascet al Sfântului Munte, aşa 
cum încă şi astăzi întâlnim astfel de asceţi în "Grădina Sfintei Fecioare". 

El cunoştea foarte bine lupta lăuntrică, războiul diavolului, metodele sale, 
patimile subtile care sălăşluiesc în omul căzut, precum şi modul lor de 
vindecare. Doar cel ce a căpătat experienţa lăuntrică a acestei lupte poate 
cunoaşte toate aceste activităţi subtile care au loc în universul lăuntric, 
precum şi felul în care energiile comune ale sufletului şi trupului funcţionează 
nefiresc, firesc şi suprafiresc. Toate acestea sunt lucruri esenţiale pentru a 
putea explica învăţăturile sale sociale drept o dimensiune a vieţii monahale. 

De aceea, tot ceea ce s-a spus mai înainte trebuie avut în vedere pentru 
ceea ce urmează a se afirma. In acest capitol vom încerca să analizăm 
învăţăturile sale cu caracter social, dimpreună cu câteva teme legate de 
acestea. în mod concret vom descoperi: Mai întâi, faptul că Sfântul Grigorie a 
fost preocupat de toate " problemele arzătoare ale timpului său. El este în 
mod obişnuit prezentat ca un mare teolog care a tratat problema deosebirii 
dintre esenţa şi energiile lui Dumnezeu, a rugăciunii minţii, şi a întoarcerii 
minţii în inimă după toate activităţile ei de răspândire în lucrurile exterioare. 
Dar, pe lângă aceste probleme, mai ales pe vremea când era Mitropolit al 
Tesalonicului, el s-a angajat şi în problemele sociale ale vremii. Citindu-i 
omiliile, aflăm că s-a preocupat de problemele ce frământau minţile 
oamenilor, ale fiilor săi duhovniceşti, dar el a făcut acest lucru prin prisma 
teologiei Bisericii. în cele din urmă, vom descoperi că Sfântul Grigorie 
Palama a tratat aceste teme ca un teolog şi ca un isihast aghiorit. Mai apoi, 
vom analiza legăturile Sfântului Grigorie cu zeloţii din Tesalonic, care nu l-au 
acceptat ca Episcop al oraşului îndată după ce a fost ales în această înaltă 
treaptă ierarhică şi, desigur, vom analiza întregul fenomen al fanatismului 
religios din Tesalonic în acea vreme. 

In al treilea rând, vom observa că în toate activităţile sale şi, mai ales, în 
faţa războiului civil care se desfăşura tocmai în acea vreme, Sfântul Grigorie a 
acţionat ca un adevărat isihast. El nu s-a implicat în conflictele politice, ci a 
acţionat ca un eminent Părinte ale Bisericii, încercând mereu să împace 
diferitele fracţiuni rivale. 

Acest lucru este foarte important de ştiut întrucât, din păcate, există 
anumite persoane care, acţionând în virtutea unui duh de sorginte apuseană, 
antiisihast, precum şi a altor ideologii opuse vieţii ortodoxe, l-au acuzat pe 
Sfântul Grigorie Palama ca fiind animat de idei aristocratice întrucât se situa 
de partea Cantacuzinilor, cât şi pentru intervenţia sa în conflictul politic din 
vremea sa. Din aceste motive, fanaticii din Tesalonic nu l-au acceptat după 
înscăunarea sa ca Episcop. în plus, necunoscând esenţa Tradiţiei Ortodoxe, 
ei o blamau, demonstrându-şi astfel spiritul lor de sorginte apuseană. 

Dar, în cele din urmă, după o atentă cercetare, apare evident faptul că 
nu isihasmul era acela care dezbina statul, ci conflictele politice şi curentele 
antiisihaste. Nădăjduiesc că toate aceste lucruri se vor clarifica în analizele ce 
vor urma. Aprofundând subiectul cărţii "Sfântul Grigorie Palama Aghioritul" 
nu pot evita acest aspect. Mai presus de orice voi sublinia faptul că Sfântul 
Grigorie a acţionat întotdeauna ca un aghiorit, precum şi faptul că 
învăţăturile sale cu caracter social erau rodul şi rezultatul vieţii isihaste pe 
care a experiat-o în Sfântul Munte. 

1. ZELOTISMUL ŞI ZELOŢII 

Zelotismul, ca un exces de zel în problemele religioase şi în ceea ce 
priveşte credinţa creştină, a existat în toate timpurile. Au existat întotdeauna 
creştini izolaţi, care, demonstrând exces de zel pentru păstrarea credinţei 
creştine, au mers către extreme. 

în Sfânta Scriptură cuvântul "zelot" (zelos) este folosit uneori cu o 
conotaţie pozitivă, iar alteori cu una negativă. 

Sfântul Apostol Pavel le spunea creştinilor din Corint: "Aşa şi voi, de 
vreme ce sunteţi râvnitori după cele duhovniceşti, căutaţi să prisosiţi în ele, 
spre zidirea Bisericii" (1 Cor. 14,12). Creştinul poate să aparţină unui popor 

râvnitor pentru faptele cele bune: "(Hristos) Care S-a dat pe Sine pentru noi, 
ca să ne izbăvească de toată fărădelegea şi să-Şi curăţească Lui popor ales, 
râvnitor de fapte bune" (Tit 2, 14). Oricum, există zeloţi care au râvnă fără a 
poseda cunoaştere duhovnicească, şi, atunci, aceştia devin fanatici. Sfântul 
Apostol Pavel, referindu-se la israeliţii care luptau împotriva lui Hristos, 
scrie: "Pentru că sunt râvnitori către Dumnezeu, dar nu după cunoaşterea 
cea duhovnicească..." (Rom. 1, 2). în plus, el însuşi s-a confruntat cu 
această problemă atunci când, cu râvna pe care o avea înainte ca Hristos să- 
i fi apărut pe drumul Damascului, el lupta împotriva Lui. El însuşi scrie: "Căci 
aţi auzit despre purtarea mea de altădată întru iudaism, că prigoneam peste 
măsură Biserica lui Dumnezeu şi o pustiam. Şi spoream în iudaism mai mult 
decât mulţi dintre cei ce erau de vârsta mea în neamul meu, fiind mult 
râvnitor al datinilor mele părinteşti" (Gal. 1, 13-14). 

Deci, există râvnă în concordanţă cu cunoaşterea duhovnicească şi râvnă 
"neconformă cu aceasta", care creează numeroase probleme în numele 
credinţei şi al lui Dumnezeu. Există două semne distinctive ale adevăratului 
creştin: râvna şi dragostea. Când acestea se îmbină şi petrec în armonie, ele 
formează creştinul adevărat. Când sunt separate şi despărţite, apar deviaţiile 
de la adevărata viaţă creştină. Dragostea fără râvna dumnezeiască 
sfârşeşte într-un monahism sec, iar râvna fără dragoste duce la 
episoade violente 1 . 

Observăm de-a lungul vremurilor efuziuni de zelotism, în sensul unei 
considerări antropocentriste a lucrurilor şi rezolvarea diferitelor probleme în 
diferite moduri violente şi fanatice. Se poate spune că însemnele capitale ale 
zelotismului sunt noţiunile teocratice, repudierea autorităţilor politice, şi, în 
acelaşi timp, repudierea autorităţilor eclesiatistice atunci când cele din urmă 
sunt legate de cele dintâi, simpatie pentru cei săraci şi pentru clasele 
oprimate şi violenţa 2 . 

Trebuie analizate, mai ales, fenomenul reprezentat de zeloţii şi 
zelotismul secolului al XlV-lea care ne interesează aici, întrucât zeloţii din 
Tesalonic nu l-au acceptat pe Sfântul Grigorie Palama atunci când a sosit la 
Tesalonic pentru a fi întronizat după ce fusese numit episcop. 

2. ZELOŢII DIN TESALONIC 

Dar înainte de a examina fenomenul zelotismului din Tesalonic pe 
vremea Sfântului Grigorie Palama, trebuie să spunem, în acelaşi timp, că se 
observau tulburări ale zeloţilor care, în alte părţi ale imperiului bizantin, au 
degenerat în răscoale, având la origine diferite probleme. De exemplu, 
trebuie să spunem că "în oraşele din vestul Macedoniei, care nu posedau un 
element comercial veritabil, conducătorii zeloţilor erau, de obicei, membri ai 
aristocraţiei... Aici, războiul civil era doar o dispută între cele două facţiuni 
ale aristocraţiei" 3 . 

Oricum, analizându-i în mod special pe zeloţii din Tesalonic din secolul al 
XlV-lea, observăm că această răscoală, despre care s-a vorbit mult, coincide 
cu conflictul politic dintre Ioan Paleo-logul şi Ioan Cantacuzin, precum şi cu 
conflictul dintre isihaşti şi antiisihaşti. De fapt, este o perioadă critică atât 
pentru imperiul bizantin, cât şi pentru Biserică. Este critică pentru imperiul 
bizantin întrucât i se apropia sfârşitul, fiind înconjurat de mai mulţi duşmani, 
precum turcii şi sârbii, şi este critică pentru Biserică, întrucât "teologi" cu 
orientare apuseană încercau să Implanteze în inima romanităţii modul de 
gândire şi de trăire apusean, prin înlăturarea isihasmului care reprezintă 
teologia curat ortodoxă a Bisericii şi care de fapt susţinuseră romanitatea de- 
a lungul întregii lor vieţi. 

Trebuie notat faptul că zeloţii din Tesalonic reprezentau un nou element 
străin tradiţiilor oraşului. Cităm următoarea scriere cu privire la caracterul 
acestui nou element: "S-a scris mult despre zeloţi, dar puţine lucruri se pot 
afirma cu siguranţă. într-adevăr, avem de-a face cu o pătură socială care se 
deosebea net de restul populaţiei şi care îşi avea propriul ei conducător, Mihail 
Paleologul, în prima perioadă a insurecţiei. Diferitele informaţii menţionează, 
de asemenea, faptul că un nou element străin tradiţiilor oraşului, apare aici. 
Dem. Cydonas notează faptul că oamenii noi, care nu participaseră până 
atunci la conducerea treburilor oraşului, au luat puterea. Istoricul Gregoras 
ne semnalează faptul că în 1343, când Tesalonicul se afla blocat de flotila 
condusă de Umur, iar cei ce posedau turme de vite şi averi funciare, le-au 
pierdut şi erau plini de revoltă (iar săracii erau şi ei porniţi împotriva 

bogaţilor), îşi face apariţia un element nou, "o ceată dezordonată", lipsită de 
respect faţă de lege, autointitulaţi "zeloţi", care chemau "poporul" să se 
coalizeze împotriva bogaţilor. Patriarhul Filotei, care provenea din Tesalonic, 
menţionează în lucrarea sa "Viaţa Sfântului Sava cel Tânăr" faptul că 
iniţiatorii rebeliunii nu erau localnici, ci nişte "intruşi" şi "barbari" care îşi 
aflaseră refugiu în Tesalonic din diferite regiuni îndepărtate ale imperiului şi 
din insulele învecinate. într-adevăr, ei sunt prezentaţi nu numai drept 
duşmani ai Cantacuzinilor, ci şi drept apostaţi ai Bisericii, în vreme ce alte 
izvoare susţin că în etapa de început a rebeliunii zeloţii puseseră crucea pe 
steagul lor. In cele din urmă, este cert faptul că zeloţii din Tesalonic aveau 
legături strânse cu corăbierii şi cu alte persoane care făceau parte din 
anturajul marinei. Aceşti " navigatori" cum îi numeşte Ioan Cantacuzino 
locuiau înafara oraşului şi erau grupaţi într-o "breaslă" sub conducerea, după 
1345, a lui Andrei Paleologul. Ei erau "navigatorii" înarmaţi şi, precum 
zeloţii, îi putem caracteriza drept indivizi îndrăzneţi şi demagogi prin 
excelenţă care mobilizau masele. Deşi corăbierii sunt menţionaţi în paralel cu 
zeloţii, trebuie să se considere că aceştia formau, în general, două grupări 
care aveau nenumărate lucruri comune în profunzimea gândirii lor. Deci, era 
vorba de oameni care aveau de-a face cu navigaţia, lucru care, în 
perspectiva secolului al XlV-lea, înseamnă că se ocupau cu comerţul şi 
pirateria. Nu trebuie să pierdem din vedere faptul că breasla corăbierilor îl 
avea drept conducător pe Andrei Paleologul care era membru al 
aristocraţiei. In cazul majorităţii revoluţiilor sociale din secolul al XlV-lea din 
Europa de Apus, era un lucru obişnuit faptul că liderii lor erau membri ai 
păturii comercianţilor sau chiar ai latifundiarilor, dar care în anumite 
momente, exprimau dorinţele şi doleanţele ţăranilor sau ale păturilor sociale 
mai oprimate ale oraşului. 

în plus, este absolut sigur faptul că Paleologii, moderaţi la început, au 
urmat, mai degrabă decât să fi iniţiat, politica rebeliunii, "adevăraţii ei 
promotori fiind corăbierii şi zeloţii" 4 . Se afirmă, îndeobşte, faptul că zeloţii 
din Tesalonic au pus în scenă o rebeliune socială şi că aceasta a fost o luptă 
de clasă. 

Dar aceasta nu a fost întocmai aşa, întrucât rebeliunea zelo-ţilor din 
Tesalonic a reprezentat doar o etapă intermediară a războiului civil. Iată ce 
notează un specialist în materie: "Este evident faptul că zeloţii n-au purtat 
vreo rebeliune socială în Tesalonic, aşa cum se afirmă adesea. Activitatea lor 
a reprezentat doar o etapă a războiului civil dintre cele două facţiuni politice 
care doreau să pună stăpânire pe tronul imperiului" 5 . Oricum, în timpul 
mişcării zeloţilor, s-au formulat doleanţe cu caracter social. Mişcarea zelotă a 
început din convingeri religioase, întrucât membrii săi erau monahi fanatici, 
lipsiţi de educaţie. Dar ea cuprindea şi mulţi săraci, cerşetori şi tot felul de 
alţi oameni. Cu timpul, această facţiune religioasă s-a transformat în partid 
politic având principii reformiste şi antimonahale, păstrând din vechile 
principii cu caracter religios doar oroarea faţă de proprietate 6 . Refugiaţii, 
proveniţi din regiunile ocupate de sârbi, s-au alăturat săracilor oraşului şi i- 
au forţat pe conducătorii zeloţilor să ia măsuri pe seama bogaţilor, care au 
sfârşit prin jafuri obişnuite, aşa cum vom vedea mai târziu 7 . Aşadar, 
mişcarea zelotă a avut la început un caracter religios, dar, mai târziu, s-a 
transformat într-o mişcare politică cu principii reformatoare, şi cu adevărat 
aceasta s-a putut observa în conflictul politic care a izbucnit în imperiu între 
anii 1341 şi 1347. Pe lângă zeloţii erau susţinătorii descentralizării şi încercau 
să adopte "un tip de sistem de guvernare feudal". în conflictul politic dintre 
tânărul Ioan Paleologul - cu protectorii săi, adică regina mamă Ana 
Paleologina, amiralul Alexie Apocaucos, patriarhul Ioan Calecas - şi 
Cantacuzinii, zeloţii din Tesalonic au trecut de partea Paleologilor şi 
împotriva Cantacuzinilor. Două au fost motivele pentru care aceştia 
au susţinut cauza Paleologilor împotriva Cantacuzinilor. Primul era acela 
că aceştia aveau o anumită afecţiune pentru familia Paleologilor, membri de 
vază ai societăţii care au stat în Tesalonic în perioade de timp diferite şi au 
condus regiunea respectivă, iar cel de-al doilea era acela că Cantacuzinii 
susţineau întărirea guvernului central, în vreme ce ei doreau o autonomie 
administrativă 8 . Trebuie să luăm în consideraţie acest al doilea motiv, 
întrucât se pare că Ioan Cantacuzin era "cel mai reprezentativ tip de condu- 
cător politic: bogat, erudit, conducător militar". De asemenea, zeloţii erau 
împotriva lui Ioan Cantacuzin întrucât el "era sprijinit de autoritatea statală 

centrală, în timp ce liderii locali erau de partea descentralizării şi a aplicării 
unui tip de sistem de guvernământ feudal, care fusese pus în practică, 
uneori cu înţelepciune, iar alteori cu cruzime, în mod permanent din anul 
1204 încoace 9 . 

Desigur, trebuie spus că zeloţii erau împotriva Sfântului Grigorie 
Palama, pe lângă alte motive, şi din cauza faptului că acesta era isihast, 
exponent al teologiei isihaste practice, în vreme ce interesele lor erau de 
natură socială şi politică, cât şi pentru faptul că Sfântul Grigorie îl simpatiza 
pe Cantacuzin, care era susţinător al isihasmului. Vom examina acest lucru în 
mod analitic mai târziu, atunci când vom analiza poziţia pe care Sfântul 
Grigorie a luat-o în ceea ce priveşte conflictul politic şi războiul civil, precum 
şi în ceea ce îi priveşte pe zeloţii din Tesalonic. Ca atare, pentru a vedea 
caracterul mişcării zeloţilor, noi nu trebuie să trecem cu vederea două 
aspecte suplimentare care, după părerea mea, sunt foarte importante. Mai 
întâi, faptul că zeloţii nutreau o simpatie deosebită faţă de Roma, ca şi vechii 
monahi studiţi. Din acest motiv ei simpatizau cu facţiunea Paleologilor, care 
erau în favoarea unirii cu Roma. Este binecunoscut faptul că Ioan Paleologul 
al V-lea, după ce a pierdut prilejul de a îndrepta Biserica către Roma, a 
îmbrăţişat dogmele latine, mama sa, Ana fiind "de origine franco-latină" 10 . 
Cred că acesta este un element extrem de important în prezentarea 
întregului caracter al mişcării. Zeloţii se inspirau din conceptele de sorginte 
apuseană care erau străine tradiţiei romanităţii. 

A doua latură ce trebuie scoasă în evidenţă este aceea că zeloţii erau cu 
totul de partea sârbilor. Este reprezentativ faptul că "Andrei Paleologul, care 
a devenit conducătorul lor după asocierea lui cu Mihail Paleologul, atunci 
când prieteni de-ai lui Cantacuzin conduceau treburile oraşului s-a refugiat la 
Ştefan Duşan şi mai apoi în Sfântul Munte" 11 . într-adevăr, când în 1350 Ioan 
Cantacuzin şi-a făcut apariţia în Tesalonic, el l-a aflat pe Ştefan Duşan 
asediind oraşul în fruntea unei mari oştiri "în vreme ce înlăuntrul zidurilor 
oraşului, aliaţii săi - zeloţii - erau gata să-i predea oraşul" 12 . 

Aceste ultime două elemente, şi anume faptul că zeloţii erau în favoarea 
unirii cu Roma şi dornici să se predea sârbilor, arată faptul că, în realitate, ei 
erau străini tradiţiei romanităţii şi că ei aveau afinităţi cu Apusul. 

Cu siguranţă că aceste două elemente explică poziţia pe care ei au luat-o 
faţă de Sfântul Grigorie Palama, întrucât el era un exponent al romanităţii. 

Toate aceste trăsături ale zeloţilor, curentul în favoarea autonomiei, 
doleanţele de ordin social, simpatia faţă de Apus, antipatia faţă de 
autoritatea centrală şi, mai ales, faţă de romanitate, fără a exclude 
experienţele personale reprimate, i-a dus la stări şi acte de violenţă şi 
dezordine care reprezintă momentele cele mai întunecate din istoria 
Tesalonicului. într-o anumită etapă a războiului civil şi a acţiunii zeloţiior în 
timpul cărora lucrurile au ajuns la o anumită stare de reconciliere între 
locuitorii Tesalonicului, au avut loc nişte evenimente tragice. Aceasta s-a 
întâmplat cam pe la jumătatea anului 1345. Haideţi să aruncăm o privire la 
felul în care sunt descrise aceste evenimente: "Dar, între timp, Andrei 
Paleologul, conducătorul breslei corăbierilor pe vremea lui Ioan Cantacuzin, 
i-a adunat pe toţi navigatorii şi zeloţii pe care i-a aflat, s-a oprit lângă port şi 
a făcut un apel către populaţie cu ajutorul trompetelor. Populaţia 
Tesalonicului a trecut în realitate de partea zeloţilor, în vreme ce armata, 
închisă între zidurile cetăţii, a refuzat să lupte împotriva propriilor cetăţeni. 
Oamenii au aruncat atunci cu torţe în porţile cetăţii şi zeloţii au putut intra, 
în ziua următoare, zeloţii au spânzurat pe zidurile cetăţii pe toţi bogaţii 
oraşului care se aflau acolo, iar mai târziu le-au scos ochii celor ascunşi în 
oraş. Această faptă a fost cea mai sângeroasă şi mai radicală din cadrul 
războiului civil. A fost o adevărată răsturnare a situaţiei sociale ce fusese 
stabilită în oraşele Bizanţului, şi anume, faptul că pentru prima şi ultima 
dată, oraşul aproape că şi-a pierdut întreaga clasă conducătoare, iar 
autoritatea orăşenească era exercitată de către oameni ce reprezentau 
clasele cele mai de jos. Cydones descrie această răzmeriţă plin de indignare, 
afirmând faptul că "un sclav îşi cumpără stăpânul, servul îl cumpără pe omul 
care 1-a cumpărat pe el, locuitorii obişnuiţi ai ţării îşi cumpără generalul, iar 
fermierul cumpără soldatul". Din păcate nu avem informaţii despre modul de 
guvernare al Tesalonicului între 1347 - 1349. Ştim că oraşul izolat în 
Macedonia, care era condusă de Ioan Cantacuzin şi de către sârbi, de la care 
zeloţii ceruseră ajutor, nu avea vreun contact cu Constantinopolul, iar 
guvernul său era independent. Mai ştim că aproximativ pe la sfârşitul 

secolului al XlV-lea populaţia sa era deosebit de ostilă păturii celor avuţi şi 
aristocraţiei, ceea ce exprimă faptul că amintirea perioadei războiului civil 
rămăsese încă vie în mintea oamenilor" 13 . 

Mulţimea furioasă măcelări sute de nobili care se adăpostiseră în 
acropolea cetăţii, precum şi pe cei ce se aflau în casele lor. Printre puţinii care 
au supravieţuit măcelului s-a aflat Sfântul Nicolae Cabasila, care a fost salvat 
printr-o minune, ascunzându-se într-o fântână. De aceea, după salvarea sa a 
scris "o rugăciune către Domnul nostru Iisus Hristos, Fiul Cel Unul născut şi 
Cuvântul lui Dumnezeu Tatăl", în care Domnul este lăudat pentru 
binecuvântările aduse de El asupra neamului omenesc şi Căruia I se roagă 
pentru încetarea războiului civil, a tulburărilor şi a uciderilor în masă. 
Suferinţele la acea dată (la mijlocul lui iulie 1345), atinseseră o astfel de 
culme, încât, aşa cum scrie Ioan Cantacuzin, existau ştiri cum că unii oameni 
gustaseră carne omenească 14 . 

După această revoluţie violentă, zeloţii conduseră Tesaloni-cul până în 
1350. Acest lucru, precum şi toate evenimentele de dinainte, sunt 
semnificative pentru subiectul care ne interesează, întrucât Sfântul Grigorie 
Palama a fost ales mitropolit al Tesalonicului tocmai în acea perioadă 
dramatică, în 1347. Ioan Cantacuzin se împăcase deja cu Ioan Paleologul, 
dar stările de lucruri din Tesalonie erau încă fierbinţi. Atunci când Isidor, un 
prieten al isihaştilor şi al Sfântului Grigorie Palama, deveni Patriarh al 
Constantinopolului, Sfântul Grigorie Palama fu ales Arhiepiscop al 
Tesalonicului, în mai 1347, pentru că între timp i se ceruse stăruitor şi 
fierbinte "din partea stăpânului său (Ioan Cantacuzin) şi chiar din partea 
minunatului patriarh" să primească înalta numire. Sfântul Filotei vorbeşte în 
frumoase cuvinte despre alegerea Sfântului Grigorie Palama. Prin aceasta 
oamenii Bisericii îl primeau în sânul lor pe vechiul lor prieten şi apărător, 
interpretul şi dascălul hotărârilor divine". Tesalonicul "reşedinţa vestitului şi 
marelui scaun mitropolitan" îl primea "pe cel ce era vrednic de el" 15 . Sfântul 
Grigorie, care călătorise cu corabia spre Tesalonie spre a fi înscăunat, nu şi-a 
putut duce la bun sfârşit ţinta călătoriei. Aşa cum am văzut mai înainte, 
Tesalonicul era pe vremea aceea condus de zeloţi, care cuceriseră oraşul în 
urma unor acţiuni de violenţă şi masacre. Zeloţii, ale căror trăsături au fost 

menţionate, nu l-au acceptat pe Sfântul Grigorie, iar atunci acesta se 
întoarse în Sfântul Munte. Sfântul Filotei Kokkinos notează cu amar: "Dar 
vai, ei l-au respins şi şi-au întors faţa de către părintele lor". Tesalonicul şi-a 
întors faţa de către un aşa de mare părinte. Motivul, după cum explică 
Sfântul Filotei este acela că încă pluteau în oraş miasmele decăderii şi 
rebeliunii de care încă nu se eliberase. "încă pluteau miasmele decăderii 
anterioare, iar corupţia şi răutatea nu fuseseră încă vindecate de către 
mireasma păcii". 

Este adevărat că unii erau tulburaţi de faptul că Sfântul Grigorie 
introdusese o inovaţie în cadrul dogmelor divine, iar acest lucru arată că 
zeloţii erau antiisihaşti. Dar aşa cum ne arată Sfântul Filotei, aceasta 
reprezenta doar o scuză, un pretext şi o acoperire pentru întreaga stare a 
lucrurilor: "chiar dacă acesta era mai mult un pretext şi o acoperire pentru 
starea grea de lucruri prezentă în oraş şi pentru urmările vechilor 
tulburări" 16 . De aici, observăm că mişcarea zelotă era mai degrabă politică şi 
personală, decât religioasă". 

Sfântul Filotei descrie, de asemenea, o situaţie în care, în timpul Sfintei 
Liturghii, la praznicul Naşterii Maicii Domnului, un preot i-a rugat pe confraţii 
săi preoţi să se roage lui Dumnezeu să le arate cât de apropiat Ii era 
Sfântului Grigorie, cel ce tocmai părăsea Tesalonicul. Se pare că el intrase în 
Tesalonic şi apoi fusese alungat de către conducătorii oraşului. Preotul s-a 
rugat în taină dimpreună cu confraţii săi, pentru vindecarea fetei sale 
paralizate. Adică, el L-a rugat pe Dumnezeu să arate valoarea Sfântului prin 
minunea ce urma să se producă prin vindecarea fiicei sale paralizate. Apoi, 
minunea avu loc şi fiica sa fu vindecată. Acest eveniment a reprezentat 
motivul "pentru care ei fură înştiinţaţi de minunata lucrare de vindecare a 
Episcopului Domnului, cel egal cu Apostolii, lucru proclamat şi celorlalţi 
oameni" 17 . întrucât acest eveniment avu loc la praznicul Maicii Domnului, 
înţelegem că Sfântul Grigorie a sosit în Tesalonic la începutul lui septembrie 
1347, că nu a fost primit de guvernanţii oraşului şi că s-a dus în Sfântul 
Munte. Acolo, Sfinţii Părinţi l-au primit cu entuziasm, după ce gustaseră "în 
trecut, împărtăşindu-se din tot ceea ce zilnic vesteau buzele sale, precum 
nectarul dumnezeiesc" 18 . 

Doar în 1350, guvernatorul Tesalonicului, Alexie Metochi-tes, i-a cerut 
ajutorul lui Ioan Cantacuzin: municipalitatea Tesalonicului, după ce la început 
arsese casele corăbierilor şi pe cea a lui Andrei Paleologul, a răsturnat mai 
apoi întreaga situaţie, având de data aceasta hotărârea ca oraşul să fie 
predat sârbilor pentru a se opri suferinţele locuitorilor săi. 

Dar în toamna lui 1350, o armată aflată sub conducerea lui Matei 
Cantacuzin atacă oraşul pe uscat, în vreme ce Ioan al Vl-lea împreună cu 
tânărul autocrat Ioan al V-lea atacară pe mare. în cele din urmă, oraşul se 
predă în urma unui act de trădare. Ioan al Vl-lea convocă întreaga populaţie 
("o întreagă Biserică a Tesalonicenilor") şi îi acuză pe zeloţi de trădare a 
imperiului şi a oraşului pentru a obţine bani. 

Pe cei mai de seamă dintre aceştia îi făcură prizonieri în vreme ce restul 
lor fură trimişi în exil. După această victorie, Ioan al Vl-lea reveni la 
Constantinopol, lăsându-1 pe Ioan al V-lea în Tesalonic. 

Războiul civil luase sfârşit şi, în aparenţă, cetăţenii celor două oraşe, 
Tesalonic şi Constantinopol, îl întâmpinaseră pe Ioan Cantacuzin cu 
entuziasm 19 . Toate însuşirile zeloţilor deja menţionate explică poziţia lor 
împotriva Sfântului Grigorie. Oricum, în cele ce urmează, trebuie să 
examinăm poziţia luată de Sfântul Grigorie Palama faţă de zeloţi, întrucât 
ceea ce afirmă unii despre Sfântul Grigorie este scandalos. 

Printre altele se afirmă că Sfântul Grigorie a participat în mod activ în 
această dispută politică în disputa dintre Ioan Paleologul şi Ioan Cantacuzin, 
că a fost de partea aristocraţilor, că el este cel ce a instigat războiul civil 
dintre cei doi politicieni, luând partea lui Ioan Cantacuzin. Aceste lucruri 
defăimătoare au fost formulate nu numai de contemporani de-ai noştri cu 
scopul de a minimaliza superioritatea şi valoarea marii personalităţii a 
Sfântului Grigorie, ci şi de către inamicii săi personali chiar pe vremea când 
se desfăşurau aceste evenimente. în cele ce urmează vom arăta marea 
personalitate a Sfântului Grigorie, dar şi consecinţele tragice pentru Imperiul 
Bizantin, precum şi prejudiciile aduse de către antiisihaşti şi zeloţi. 

3. ATITUDINEA SFANŢULUI GRIGORIE FAŢA DE RĂZBOIUL CIVIL ŞI 

ZELOŢI 

începutul disputei isihaste fusese prologul bătăliei politice şi a războiului 
civil dintre loan Paleologul şi loan Cantacuzin. Dar disputa isihastă nu a 
influenţat bătălia politică şi nici nu a instigat la război civil. Se poate afirma 
cu siguranţă că războiul civil a fost o problemă cu caracter personal şi că 
antiisihaştii şi, mai ales, patriarhul Calecas împreună cu Alexie Apocaucos au 
fost cei ce l-au defăimat, acuzat şi i-au instigat şi pe alţii împotriva Sfântului 
Grigorie Palama. 

Mai mult decât atât, şi zeloţii care au luat poziţii împotriva Sfântului 
Grigorie Palama, au făcut-o mai târziu, în vreme ce ei s-au opus isihasmului 
încă de la început. "Este un fapt ulterior, care a fost creat de diferitele poziţii 
luate de către isihaşti şi zeloţi faţă de loan al V-lea Paleologul şi loan al Vl-lea 
Cantacuzin, aflaţi în mare dispută 20 . 

Putem observa acelaşi lucru referitor la cei doi oameni politici care au 
declanşat războiul civil, şi anume loan Paleologul şi loan Cantacuzin. Lupta 
dintre ei nu a fost consecinţa atitudinilor lor diferite faţă de isihasm, ci a fost 
rodul unor cauze şi motive de ordin personal. 

în orice caz loan Cantacuzin a fost un susţinător al isihasmului şi al 
Părinţilor isihaşti, aşa precum şi loan Paleologul şi regina mamă Ana (Ana de 
Savoia) uneori l-au susţinut pe Sfântul Grigorie Palama. Acest lucru 
sugerează faptul că disputa dintre Sfântul Grigorie Palama şi antiisihaşti nu a 
reprezentat cauza războilui civil. 

Acesta a avut alte cauze, dar, aşa cum era firesc pe atunci, mediile 
teologice ale vremii s-au implicat în acest război. 

Vom cerceta în mod analitic poziţiile luate de către Sfântul Grigorie 
Palama în timpul războiului civil, în acea epocă crucială din istoria imperiului 
bizantin. 

a) Studierea izvoarelor bibliografice ne indică faptul că Sfântul Grigorie 
Palama a înfruntat această bătălie politică şi acest război civil ca un adevărat 
monah isihast. Biografia sa scrisă de către Sfântul Filotei Kokkinos afirmă 
câteva lucruri demne de notat cu privire la această ipoteză. Sfântul Filotei 

scoate în evidenţă faptul că la începutul războiului civil Sfântul Grigorie a 
încercat să facă pace între părţile aflate în dispută. Deoarece patriarhul loan 
Calecas avea suspicii atât în ceea ce-1 privea pe loan Cantacuzin, cât şi chiar 
împotriva Sfântului Grigorie Palama, acesta din urmă, pe de o parte, şi-a 
manifestat dezaprobarea faţă de poziţia patriarhului şi nu şi-a dat acordul 
faţă de lucrurile ce se întâmplau, iar pe de altă parte recomandă pace şi 
armonie din cadrul poziţiei sale de Episcop. în acelaşi timp el susţine faptul 
că dacă pacea prevala, ar fi fost atât în folosul patriarhului, cât şi al 
împăratului şi al tuturor cetăţenilor, în vreme ce războiul ar fi avut 
consecinţe nefaste asupra ambelor părţi şi ar fi adus asupra lor mânia 
dumnezeiască. Sfântul Grigorie a afirmat aceste lucruri de nenumărate ori şi 
faţă de diferite persoane. Sfântul Filotei spune că 1-a sfătuit pe patriarh "nu 
o dată sau de două ori, şi nu numai personal, ci de mai multe ori şi în 
prezenţa a nenumărate persoane, precum şi în senat, iar uneori în prezenţa 
reginei în cadrul consfătuirilor coroanei, alteori în intimitate, precum şi în 
prezenţa altora ce împărtăşeau aceleaşi opinii..." 21 . La începutul războiului 
civil, Sfântul Grigorie a acţionat ca un adevărat isihast aghiorit. El a 
recomandat împăcarea, revenirea la starea de lucruri iniţială, deoarece el a 
prevăzut numeroasele necazuri ce urmau să se reverse asupra poporului 
grec. Dar, patriarhul, în loc să aprecieze bunul simţ şi cuvintele înţelepte ale 
sfântului, s-a supărat pe el "revoltându-se împotriva prietenului său şi, vai, 
s-a pregătit de luptă împotriva blândului consilier..." 22 . 

Din acest motiv Sfântul Grigorie se retrase din Constantino-pol, dar nu 
plecă prea departe, deplângând neascultarea şi nesupunerea oamenilor şi 
nenorocirea ce avea să se abată asupra lor. Sfântul Filotei spune că el a 
plecat într-un loc în care se retrăgea de obicei pentru a-şi dobândi pacea. 
Aceasta arată faptul că Sfântul, chiar în toiul desfăşurării marilor bătălii 
pentru apărarea credinţei, nu şi-a părăsit iubita sa isihie. Aşadar, el se afla în 
apropierea oraşului "aflându-se permanent în linişte şi pace cu sine şi cu 
Dumnezeu, şi precum Ieremia Proorocul deplângea neascultarea şi 
nenorocirea ce urma să vină asupra oamenilor" 23 . Informaţii amănunţite cu 
privire la această perioadă a vieţii sale s-au păstrat în scrisorile trimise de el 
diferitelor persoane. 

De exemplu, avem multe informaţii dintr-o scrisoare trimisă "prea 
cuviosului Gherontie din Sfântul Munte, şi dintr-o alta trimisă lui Filotei", 
care este, de fapt, Sfântul Filotei, Patriarhul de mai târziu al 
Constantinopolului şi care, pe vremea aceea era stareţ al Marii Lavre. Aceste 
scrisori au o mare importanţă. Pe lângă faptul că ele ne oferă numeroase 
amănunte, precum şi faptul că putem observa atitudinea Sfântului Grigorie 
faţă de războiul civil, în acelaşi timp ele ne revelează frecventa legătură a 
Sfântului Grigorie cu Sfântul Munte şi cu părinţii aghioriţi. El dorea să fie în 
permanent contact cu ei şi să capete sfat şi aprobare de la aceştia. Aceasta 
ne arată şi puterea de influenţă pe care o exercita în acea vreme Sfântul 
Munte, întrucât patriarhul Ioan Calecas încercase să răspândească acolo 
lucruri neplăcute la adresa Sfântului Grigorie, cu scopul de a-l denigra şi de a- 
I face să-şi piardă reputaţia de care se bucura acolo. 

în orice caz, Sfântul Grigorie păstră relaţii strânse cu părinţii aghioriţi de 
la care căpătă mult ajutor şi sprijin moral. 

Deşi părinţii aghioriţi care au venit la Constantinopol pentru a împăca 
partidele politice, nu au reuşit acest lucru, ei l-au întărit duhovniceşte aşa 
precum se confesează Sfântul: "...ei ne-au mângâiat, întrucât am aflat că 
Sfinţii ce locuiesc în Sfântul Munte sunt de acord cu noi" 24 . Opozanţii săi l-au 
acuzat dinaintea părinţilor aghioriţi de a fi semănat neghinele răului atât în 
cadrul Bisericii, cât şi în casa imperială, adică faţă de Ioan Paleologul şi 
adepţii săi. Dar Sfântul replică faptul că el nu a avut intenţia, atunci când a 
izbucnit războiul civil, de a incita oamenii să lupte unii împotriva altora şi să 
iste astfel noi tulburări. El îi sfătuia, din contră, ca pe unii ce erau fraţi de 
credinţă să nu se considere drept străini şi, astfel, încerca să vindece răul cu 
binele 25 . 

Apoi, spuse că Evanghelia îi poruncea să-şi iubească şi vrăjmaşii şi să se 
roage zilnic lui Dumnezeu ca să "aducă pace popoarelor". Cu atât mai vârtos 
trebuie făcut acest lucru pentru creştini: rugăciune pentru a căpăta pace de 
Sus şi pentru pacea tuturor oamenilor. Sfântul Grigorie a afirmat aceasta, 
întrucât patriarhul îl sfătuise să-1 considere pe Ioan Cantacuzin drept un 
duşman şi să-1 dea în judecată aşa încât vrăjmaşul Sfântului Grigorie-, să fie 
asmuţit împotriva lui 26 . Sfântul Grigorie nu putea admite astfel de lucruri, 

întrucât el se ruga pentru pace şi nu era nicidecum adeptul războiului. 
Deoarece a fost acuzat de a fi întreţinut relaţii strânse cu Cantacuzin pe 
timpul acelui conflict şi atunci, desigur, s-ar fi aflat pe o poziţie împotriva 
împăratului, Sfântul răspunse curajos că dacă s-ar dovedi că ar fi avut măcar 
şi cea mai mică relaţie cu Ioan Cantacuzin sau dacă ar fi reieşit prin cercetări 
vreo corespondenţă între ei, sau dacă s-ar fi observat vreo relaţie cât de 
măruntă cu cineva implicat în toiul conflictului, ori dacă el însuşi ar fi fost 
văzut luând parte la evenimente, atunci "eu însumi m-aş fi condamnat ca 
fiind vrednic de aceasta" 27 . Nu era cu putinţă ca un sfânt isihast să participe 
la acte de violenţă politică şi la evenimente care aduceau disensiuni între 
oameni. Dimpotrivă, el vorbea mereu de împăcare, aşa cum deja am văzut. 
"Atunci când neînţelegerile de ordin politic au izbucnit, noi am fost incapabili 
de a-l împăca pe patriarh cu ceilalţi lideri politici" 28 . El căzu în cea mai 
profundă mâhnire pentru naţiune, cât şi pentru cei ce primiseră de la 
Dumnezeu sarcina de a o conduce 29 . Atunci când Sfântul Grigorie văzu, aşa 
cum el însuşi mărturiseşte, că ambele tabere erau gata să folosească forţa, 
că patimile se descătuşaseră şi că uciderea de oameni şi distrugerea întregii 
lumi bizantine erau pe punctul de a se întâmpla, el se retrase din oraş, 
pentru că nu a mai considerat necesară prezenţa sa acolo. Deci, părăsi oraşul 
şi "plecă într-o mănăstire mai îndepărtată", care era închinată cereştilor 
oaspeţi, ce deplângeau soarta naţiunii. "Am început a deplânge propria-mi 
soartă şi starea naţiunii" 10 . Fiecare cuvânt pe care Sfântul însuşi îl folosea în 
scrisorile sale către părinţii aghioriţi este semnificativ, deoarece observăm de 
aici starea sa sufletească şi modul în care el a îndurat destrămarea naţiunii. 
Nu avem intenţia de a analiza toate evenimentele care au avut loc în această 
perioadă, nici problemele ridicate de întâlnirile sfântului Grigorie cu diferite 
persoane, precum patriarhul Ioan Calecas, cu regina mamă sau cu părinţii 
aghioriţi. Despre toate aceste întâlniri şi evenimente voi afirma doar un 
singur lucru care este semnificativ în legătură cu subiectul de bază al lucrării 
de faţă, şi anume că în toate aceste situaţii, Sfântul Grigorie a acţionat ca un 
adevărat isihast. în perioada când s-a aflat în această sfântă mănăstire, 
deplângând situaţia naţiunii şi plângându-i păcatele, el a înţeles că nu mai 
era vremea cuvintelor şi nici timp de a şedea în linişte în apropierea oraşului. 

Aşadar, întrucât voia să îndepărteze orice suspiciune din partea celor 
potrivnici lui, plecă în îndepărtata Heraklia. El îşi spunea sieşi: "Plec din 
această mănăstire şi mă duc undeva, departe, unde nimeni nu mă cunoaşte. 
Descoperind că în Heraklia există un loc destul de liniştit, voi merge într- 
acolo" 31 . Rămase în acel loc liniştit timp de aproape două luni fără ca cineva 
să afle de acest lucru. Dar, într-un mod nebănuit, după aceste luni, fu trimis 
un om să caute coliba Sfântului pentru a descoperi elemente de învinovăţire, 
scrisori concrete din partea lui Ioan Cantacuzin. 

Modul în care s-a făcut cercetarea este semnificativ. Agentul diplomatic 
cercetă chilia şi rogojina de paie. Acestea erau singurele lucruri pe care le 
avea marele Sfânt isihast. Sfântul îl întrebă: "Ce cauţi?" Acesta îi răspunse: 
"Scrisorile lui Cantacuzin către tine". Iar Sfântul Grigorie replică: "Ce crezi că 
ar putea el căpăta de la mine, aflat aici, singur, având doar această rogojină 
de paie şi ce crezi oare că l-ar putea interesa să-mi scrie?" Sfântul aflat în 
deplină singurătate, într-o colibă unde dormea pe acea rogojină, nu avea nici 
o legătură cu cineva. Mesagerul, neaflând vreun lucru care să-1 
învinovăţească, spunse cu blândeţe: "îţi cunosc sfinţenia, dar îndeplinim un 
ordin imperial". Avea dovezi de la guvernatorul oraşului că se afla acolo de 
patru luni fără a fi avut legături cu cineva. într-adevăr, înafara omului care îi 
slujea, nimeni nu ştia de sosirea lui acolo. Dovada oferită era aceasta: 
"înafara celui ce-mi slujeşte aici, n-am avut nici o legătură cu cineva anume 
pe timpul şederii mele aici, de peste patru luni" 32 . Aduseră aceste dovezi la 
palat, dimpreună cu Sfântul Grigorie. 

în cele din urmă, dregătorii cetăţii spuseră: "Deoarece este nevinovat, 
eliberaţi-l" 33 . în ciuda dovezilor de nevinovăţie, patriarhul ordonă închiderea lui 
într-o mănăstire. Circumstanţele concrete ne indică poziţia Sfântului Grigorie în 
problemele politice. Un adevărat isihast nu se implică în conflicte politice. El se 
retrăsese într-un loc izolat şi liniştit. El însuşi ne oferă dovezi despre acel loc 
neumblat, unde el se caia, plângând păcatele poporului său şi se ruga pentru 
pacea conducătorilor naţiunii şi a Bisericii. Deasupra mănăstirii unde a stat la 
început, se aflau locuri mai liniştite, unde şi-a căutat refugiul pentru a se afla 
într-o deplină pace. Iată ce scrie; "Deasupra mănăstirii şi nu departe de ea, se 
află locuri foarte liniştite... In unele locuri se află crânguri umbrite de arbori 

groşi şi înalţi, inaccesibile oamenilor, iar noi înşine simţim un fior de linişte 
adâncă în aceste locuri neumblate" 34 . într-o anume etapă a războiului civil, 
Sfântul păstră o strânsă legătură cu părinţii aghioriţi care se aflau în 
Constantinopol. El îi consultă şi în cele din urmă făcu ceea ce îl sfătuiră 
aceştia. 

Ar fi preferat să meargă la patriarh tot atunci, căci fusese chemat, dar 
aceştia îl rugară să aştepte acolo, preferând să meargă ei înşişi în locul său 
pentru a vorbi cu acesta. Sfântul Grigorie se supuse şi spuse: "Eu însumi aş 
fi preferat să merg din nou la el, dar prea iubiţii mei părinţi m-au oprit din 
nou" 35 . El a acţionat ca un monah, făcând ascultare, tăindu-şi voia sa 
proprie. Părinţii aghioriţi îl vizitară pe patriarh şi, întrucât ei respinseră 
acuzaţiile de natură religioasă aduse împotriva Sfântului Grigorie Palama, îl 
auziră pe patriarh acuzându-1 pe Sfântul Grigorie de a-i fi trimis două 
scrisori lui Asatos şi două scrisori lui Ioan Cantacuzin. într-adevăr, se făcu 
afirmaţia că un monah din anturajul său fusese prins în timp ce se ducea la 
Ioan Cantacuzin cu aceste patru scrisori. Atunci, părinţii aghioriţi 
răspunseră: "Atunci ne plecăm capetele, dacă acest lucru este adevărat. Este 
o calomnie, Prea Fericite, acest lucru este o curată calomnie; omul acela n- 
ar face aşa ceva pentru nimic în lume" 36 . Mărturia părinţlor aghioriţi este 
remarcabilă. Ea exprimă încrederea lor totală în Sfântul Grigorie. Ştiau că 
acest mare isihast şi văzător al slavei dumnezeieşti nu ar putea face astfel de 
fapte şi erau gata să-şi rişte viaţa pentru încrederea ce o aveau în acest 
mare om duhovnicesc. Siguranţa lor în ceea ce priveşte calomnia la adresa 
Sfântului era deplină şi întăriră acest lucru, exprimându-şi încă o dată 
încrederea lor în nevinovăţia Sfântului Grigorie. Pentru a se asigura, mai 
apoi, părinţii aghioriţi cerură să fie adus monahul arestat dimpre ună cu 
scrisorile. Desigur, nu s-a întâmplat aşa ceva, pentru că, de fapt, era 
calomnia adusă de însuşi patriarhul Constantinopo-lului împotriva sfântului. 

Lucrurile arătate mai sus sunt demne de luat în consideraţie, deoarece 
ele ne arată poziţia Sfântului Grigorie faţă de războiul civil. 

El nu a luat parte activă la acest conflict, ci s-a rugat permanent pentru 
reconcilierea conducătorilor celor două tabere şi a oamenilor între ei. Sfântul 
însuşi mărturiseşte că din momentul în care au început să se tulbure apele la 

nivelul conducerii statului, la început el a evitat cu bună ştiinţă să se 
întâlnească sau să mai vorbească cu cineva, iar mai târziu a fost închis într-o 
mănăstire de către patriarh fără vreo judecare prealabilă 37 . 

Chiar şi în timpul audienţelor avute, Sfântul Grigorie a vorbit ca un 
adevărat isihast. O dată, în timpul acelei perioade tulburi, când patriarhul, 
împărăteasa şi alţi guvernanţi erau prezenţi la o întrunire şi, auzind, după 
cum el însuşi afirmă "lucruri nepotrivite pentru urechile mele", se simţi 
extrem de stingher. Era confruntat cu două alternative. Una era cea de a 
afirma ceea ce credea şi să devină astfel o povară pentru cei prezenţi acolo, 
iar cealaltă era să păstreze tăcerea, dar să nu scape de judecata lui 
Dumnezeu. Prefera să devină supărător pentru toţi cei prezenţi, decât să 
păcătuiască împotriva lui Dumnezeu şi împotriva tuturor celor ce purtau 
numele lui Hristos, adică a creştinilor adevăraţi. 

El rosti cuvântul adevărului, dar cu o extremă delicateţe şi cu o mare 
grijă. El însuşi mărturiseşte că îşi expuse gândurile către toţi cei prezenţi, 
îmbinând doctoria mântuitoare a adevărului cu miere, adică îmbină cuvinte 
prietenoase cu adevărul. Urmă o mare dispută, pe timpul căreia spiritele 
celorlalţi se încinseră. Dar el rămase blând şi umil pe tot parcursul discuţiei: 
"Dar noi, folosind din nou cele mai blânde cuvinte cu putinţă şi rugându-ne 
lui Hristos pentru un sfârşit cât mai onorabil al acestor probleme, ne-am 
retras" 38 . 

Această atitudine pacificatoare a Sfântului Grigorie l-a instigat, desigur, 
pe patriarh, care făcu toate eforturile posibile pentru a găsi un motiv care să- 
i aducă cele mai grozave suferinţe. Dar Sfântul se lăsă cu totul în voia lui 
Dumnezeu. Şi acesta este un exemplu edificator pentru un adevărat isihast. 
El îşi luă măsurile cele mai potrivite de apărare, vorbi cu blândeţe, evită 
orice conflict, mai ales la nivel politic, şi, în cele din urmă, se lăsă cu totul în 
voia lui Dumnezeu. 

"Noi, încrezându-ne doar în Dumnezeu, la Care căutăm scăpare şi 
ajutor, fie în suferinţă sau nu, am rămas împreună cu cei ce inventaseră tot 
ce era posibil împotriva noastră până la Duminica Sfinţilor Părinţi" 39 . 

b) Această atitudine isihastă a Sfântului Grigorie nu însemna că el îşi 
tăinuia simpatia ce o avea faţă de loan Cantacuzin. De la începutul vrajbei el 

a recomandat revenirea la situaţia de dinaintea disputelor politice, când loan 
Cantacuzin era tutorele tânărului loan Paleologul. 

Iar el considera că toate acestea, aşa cum se observă din toate lucrările 
sale, precum şi din toate dovezile scrise existente, trebuiau să ajungă la un 
sfârşit paşnic, prin evitarea conflictelor, dar "totodată" lăsând să se înţeleagă 
că mai presus de orice, adevărul trebuie să prevaleze. Ştim faptul că Sfântul 
credea cu tărie că ideile Ortodoxiei ar putea birui orice erezie mai degrabă 
prin intermediul lui loan Cantacuzin, întrucât patriarhul Calecas, care fusese 
numit tutore al lui loan Paleologul, era aliatul lui Achindin, promotor al ideilor 
antiisihaste. Iată de ce Sfântul Grigorie şi-a exprimat ataşamentul faţă de 
loan Cantacuzin, dar fără să participe activ la conflictul politic. 

Pe lângă toate aceste lucruri, Sfântul Grigorie promova împăcarea între 
cele două partide politice aflate în conflict. Ca şi la început, el a acţionat ca un 
adevărat isihast, recomandând pacea, aşa încât, la vremea potrivită, el a 
contribuit la împăcarea între cei doi oameni politici. După căderea din tronul 
patriarhal a lui loan Calecas şi intrarea lui loan Cantacuzin în Constantinopol, 
cele două partide s-au împăcat, şi cu ajutorul Sfântului Grigorie care fusese 
tocmai eliberat din închisoare 40 . 

Lucrarea sa de reconciliere este, de asemenea, observată şi în alte 
momente din viaţa sa. în alt moment, pe parcursul anului 1354, la stăruinţa 
fierbinte a Anei Paleologina, el plecă spre capitală în vederea reconcilierii 
partidelor. A făcut acest lucru cu mare greutate întrucât se îmbolnăvise de 
curând. Această călătorie a fost plină de încercări cumplite pentru Sfântul 
Grigorie, deoarece cu puţin înainte de a ajunge la Constantinopol, a fost prins 
de turci şi ţinut prizonier timp de un an, timp în care a trecut prin nenumărate 
tulburări şi primejdii 41 . 

c) Faptul că Sfântul Grigorie nici nu a instigat şi nici nu a intervenit în 
conflictul politic, poate fi observat, de asemenea, din bunele relaţii pe care le- 
a păstrat cu loan Paleologul şi cu regina mamă, Ana Paleologina. 

Şi este adevărat că, într-o etapă a conflictului, ei fuseseră întrucâtva 
influenţaţi împotriva sa de calomniile patriarhului loan Calecos, dar, în 
general, regalitatea şi-a păstrat simpatia faţă de Sfânt. 

Cele mai mari nedreptăţi Ie-a pătimit Sfântul din partea lui loan Calecas. 
Pe vremea când era Mitropolit al Tesalonicului, Sfântul Grigorie era în bune 
relaţii cu membrii familiei imperiale care se aflau în oraş. Atunci când Sfântul 
Grigorie săvârşea Sfânta Liturghie în Tesalonic, "de multe ori împăratul 
însuşi se afla în Biserică şi era primul care primea Sfintele Taine". Iar atunci 
când Sfântul săvârşea Sfânta Liturghie dimpreună cu patriarhul în 
Constantinopol, loan Paleologul era de faţă "şi Sfântul dar al pâinii 
binecuvântate la Tesalonic era primit cu o sinceră bucurie". Iar atunci când, 
după conversaţia pe care a avut-o cu Gregoras la palatul imperial, acesta din 
urmă, întorcân-du-se la Tesalonic, primi scrisori de recomandare din partea 
sfântului 42 . 

Scrisorile lui cuprind şi elogiile aduse împăratului loan Paleologul şi 
reginei-mame, Ana Paleologina. El îl numeşte împărat plin de har şi scrie că 
în special el, Gregoras, nu avea reţineri faţă de sine (Palama) şi nici "faţă de 
prea cucernicul împărat". Apoi îl elogiază pe loan Paleologul deoarece aşa 
precum purta pecetea Puterii încă din pruncie, la fel, cu Harul lui Dumnezeu, 
el avea o sfinţenie înnăscută. El îl mai elogia pe loan Paleologul şi pentru că, 
copil fiind, îi alungase pe Varlaam şi Achindin dincolo de hotarele 
imperiului 43 . De asemenea, aduse elogii şi reginei mame, Ana Paleologina. El 
o numea sfântă şi prea cucernică şi stăpână a tuturor, precum şi iubitoare de 
dreptate "... acest împărat credincios, dimpreună cu sfânta sa maică şi 
stăpână a noastră, pe care oricine o consideră drept preacucernică şi 
iubitoare de dreptate..." 44 . 

Toate aceste lucruri ne arată faptul că Sfântul nu nutrea antipatii faţă de 
conducătorii politici. Dacă împăratul loan Paleologul şi împărăteasa mamă ar 
fi ştiut că Sfântul Grigorie fusese de partea lui loan Cantacuzin în timpul 
conflictului politic, atunci s-ar fi purtat cu totul altfel faţă de el. în ciuda 
reconcilierii, ei ar fi avut o altă atitudine. Dacă ei s-ar fi opus pe faţă 
isihasmului, atunci şi Sfântul Grigorie nu ar fi vorbit în felul mai sus descris. 
De aceea, avem asigurarea că războiul civil a avut un caracter personal, iar 
cauza lui a fost de ordin strict personal, şi nu religios. 

d) Sfântul Grigorie a luat aceeaşi poziţie faţă de zeloţii din Tesalonic aşa 
cum o făcuse şi faţă de războiul civil pentru tronul imperial. 

Acest mare părinte isihast nu putea acţiona altfel, pentru că nu se putea 
trăda pe sine însuşi şi teologia isihastă pe care o propovăduia şi o experia în 
profunzimea ei. Modul în care i-a înfruntat pe zeloţi a fost exemplar. După 
întronizarea sa, care a avut loc în 1347, se duse la Tesalonic pentru a-şi 
prelua lucrarea pastoraţiei într-o perioadă tragică, pe vremea când oraşul era 
condus de către conducătorii zeloţi. Există unele elemente care ne oferă o 
imagine clară a situaţiei. Primul este acela că cei doi oameni politici, Ioan 
Paleologul şi Ioan Cantacuzin, se împăca-seră deja, şi cu ajutorul şi prin 
eforturile Sfântului Grigorie. Cel de-al doilea este acela că patriarhul Ioan 
Calecas fusese detronat, întrucât el fusese principalul instigator al disputei 
politice, răspândind calomnii la adresa lui Ioan Cantacuzin şi a Sfântului 
Grigorie, cu scopul de a deveni el însuşi tutorele tânărului Ioan Paleologul. 
Cel de-al treilea este acela că Sfântul Grigorie, aşa cum am arătat, nu a 
participat în mod activ în disputele şi luptele politice, ci a promovat 
împăcarea dintre cei doi mari oameni politici. Oricum, zeloţii din Tesalonic nu 
l-au acceptat pe Sfânt ca Mitropolit. Sfântul Grigorie, ca isihast, nu a insistat 
să rămână în Tesalonic, ci şi-a aflat refugiul în Sfântul Munte. Atitudinea sa a 
fost aceea a unui mare părinte duhovnicesc. în acelaşi timp, a refuzat 
ofertele conducătorului sârb Ştefan Duşan de a-1 susţine pentru obiective pe 
termen lung. 

El s-a purtat ca un adevărat roman* (Cuvântul "romanitate" este folosit 
pentru a traduce termenul "romiossini" pentru care nu există un termen 
echivalent adecvat. Acest termen specific grecesc a căpătat diferite sensuri 
de-a lungul timpului. El semnifică atât oamenii care obişnuiau să se considere 
pe ei înşişi drept romani ortodocşi în Răsărit şi în Apus şi împărtăşeau cultura 
elenistică şi credinţa ortodoxă, sau, altfel spus, civilizaţia, modul de viaţă şi 
tradiţiile creştinilor ortodocşi, pe vremea celor cinci patriarhate. Ca atare, el 
constituie fundalul comun şi elementul unificator între creştinii din 
Mesopotamia până în Spania şi din Egipt până în Bretania (pentru elemente 
suplimentare, vezi pagina 233, precum şi lucrările lui Ioanis S. Romanides 
"Vindecarea maladiei neurobiologice a religiei", "Civilizaţia elenică a 
Imperiului Roman" şi "Minciuna lui Carol cel Mare din 794 şi minciuna sa 
astăzi"). Sfântul Filotei spune că, din nefericire, situaţia catastrofală din 

rândul Romanilor "îl consacraseră pe omul acela (adică pe Ştefan Duşan) 
drept rege, şi nu al celei mai neînsemnate părţi a romanităţii". Ştefan Duşan, 
exploatând războiul civil, precum şi rebeliunea zeloţilor, a devenit conducă- 
torul unei însemnate părţi a romanităţii. El a încercat să-1 câştige şi pe 
Sfântul Grigorie de partea sa. Printre alte lucruri, îi spunea Sfântului că era 
ruşinos că romanii îl alungau şi nu îi permiteau să fie instalat pe scaunul 
bisericesc consacrat lui, în vreme ce el (Duşan) dacă ar avea încredere în 
cuvintele sale, i-ar putea garanta atât Biserica, cât şi posesiunile ei 
latifundiare. într-adevăr, el îi mai spuse Sfântului că va căpăta autoritatea în 
ceea ce priveşte strângerea dărilor anuale şi a sumelor de bani respective. 

Răspunsul Sfântului a fost cel al unui monah isihast. Mai întâi i-a oferit o 
pildă. Dacă cineva ia un burete care poate absorbi apa unui pahar şi îl aruncă 
în mijlocul Mării Egee, acesta nu va putea stoarce mai multă apă din el decât 
poate absorbi. Adică, va absorbi tot cantitatea apei din pahar şi va lăsa restul 
apei în mare. Apoi aplică pilda sieşi şi vieţii monahilor. Şi monahii fac acelaşi 
lucru. învăţând din strămoşi să trăiască cu puţin şi numai cu ceea ce este 
absolut necesar menţinerii vieţii, chiar dacă li s-ar oferi tot aurul de pe 
pământ şi de sub pământ, şi chiar dacă ar fi duşi la izvorul mitologic din 
Pactolos, nu le-ar influenţa cu nimic atitudinea şi ar continua să posede 
hrana lor zilnică, precum şi necesităţile umile obişnuite. Şi încheie, spunând: 
"Deci, tot ceea ce ne spui despre acele mari daruri şi banii respectivi, nu ne 
sunt cu nimic de folos". într-adevăr, afirmă el în mod specific isihastului: "Nu 
avem absolut nici o trebuinţă de autoritate politică sau de proprietăţi 
latifundiare, tributuri, venituri sau averi mari" 45 . 

Cuvintele Sfântului Grigorie ne arată că el trăia într-o sărăcie extremă. El 
respecta până la limita cea mai severă virtutea monahală a sărăciei. Am mai 
observat acest lucru mai înainte, că el poseda doar o colibă şi o rogojină şi 
nimic altceva. Trăia o viaţă de o mare severitate ascetică. 

Afirm acest lucru atât pentru a sublinia atitudinea Sfântului faţă de 
bogăţie - faptul că nu trăia într-o manieră aristocratică -cât şi pentru a 
interpreta corect motivele atitudinii zeloţilor faţă de Sfântul Grigorie. 

în acelaşi timp el nu aspira la autoritatea politică. 

Era un adevărat Episcop-ascet. Sfântul Grigorie mai făcuse anterior o a 
doua încercare de a intra în Tesalonic, atunci când se dusese la 
Constantinopol. Aceasta trebuie să fi avut loc în toamna lui 1348. El fusese 
obligat să facă acest lucru atât de Patriarhul Isidor, cât şi de cei doi împăraţi 
care, aşa precum ştim, se împăcaseră. Din păcate, odată mai mult s-a 
dovedit zadarnică încercarea sa de a prelua lucrarea pastorală pentru 
cetăţenii Tesa-lonicului 46 . Aceasta s-a întâmplat deoarece conducătorii zeloţilor 
pretindeau de la împăraţi mari recompense "mult peste starea lor socială 
pentru dezordine şi răscoală". 

Sfântul Filotei observă faptul că aceştia ar fi trebuit să fie condamnaţi la 
moarte, fără să li se ofere recompense familiilor lor. Sfântul Grigorie se afla 
într-o dilemă: să se identifice total cu cauza zeloţilor şi să nu-i mai ia în 
seamă pe împăraţi pentru a-şi căpăta scaunul mitropolitan sau, rămânând 
credincios împăraţilor, să nu mai accepte să rămână în oraş. El alese cea de- 
a doua alternativă, din două motive esenţiale. Unul a fost acela de a nu 
încălca legile existente, iar celălalt era acela că observa faptul că dezbinarea 
şi rebeliunea izbucneau iar în Tesalonic. Şi acum s-a purtat ca un isihast 
aghiorit. El a respectat autoritatea legală şi sub nici o formă nu s-ar fi 
implicat în rebeliuni şi tulburări, în răscoale şi revolte. în plus, multe 
asasinate avuseseră loc în Tesalonic, iar Sfântul nu putea fi de acord cu 
asemenea masacre, iar el dorea să se conformeze autorităţii legale. De 
asemenea, observă pericolul cu care se confrunta romanitatea, speţa 
romanilor, aşa precum spunea el. Sfântul s-a comportat ca un Episcop roman 
şi nu ca unul care dorea în mod egoist să-şi improprieze tronul episcopal 
pentru satisfacerea propriilor sale interese. 

în cele din urmă, după alungarea zeloţilor şi eliberarea oraşului de sub 
ocupaţia lor, Sfântul Grigorie fu întronizat la Tesa-lonic. Aceasta s-a 
întâmplat în 1350, la trei ani după alegerea sa şi după ce de două ori i se 
refuzase îndeplinirea obligaţiilor sale pastorale. 

Ceea ce spune Sfântul Filotei despre insurgenţi, despre retragerea lor şi 
despre întronizarea Sfântului Grigorie este semnificativ. Mai întâi, el spune 
că cei care nu l-au acceptat pe Sfântul Grigorie la prima sa venire în 
Tesalonic erau foarte puţin numeroşi, oameni "vicleni, corupţi, nedemni". 

Apoi, afirmă că oraşul însuşi s-a ridicat împotriva lor şi i-a alungat pe unii, 
iar pe alţii i-a adus la ordine, oprindu-i de la impulsurile păcătoase şi de la 
faptele lor rele cu ajutorul doctoriilor vindecătoare potrivite 47 . Aceste 
caracterizări sunt dovezi ale neutralităţii şi lucrării zeloţilor. 

Primirea pe care oamenii i-au făcut-o Sfântului Grigorie atunci când s-a 
întors din Lemmos a fost cu adevărat măreaţă. Această primire nu poate fi 
deloc comparată cu acele "intrări regale, victorioase şi triumfale" 48 . Era 
îmbrăcat într-o reverendă lungă şi sfinte veşminte la intrarea sa în Tesalonic. 
La porţile oraşului făcu o rugăciune către Domnul nostru Iisus Hristos pentru 
liniştirea oamenilor.Sfântul se rugă astfel: "...devenind astfel, ne-am 
întărâtat unii pe alţii, şi nu numai că ne-am complăcut într-un astfel de păcat 
dar şi în crime, pierzând în adâncul nostru chipul Tatălui nostru iubitor, 
dobândind chipul aceluia care, vai, a fost de la început ucigaş de oameni. 

De ce să mai pomenim jurămintele noastre false, cuvintele ruşinoase, 
faptele nedemne, şiretlicurile ascunse, calomniile unora împotriva altora, 
războiul deschis al unora împotriva altora, lăcomia, răpirile? Cu adevărat am 
căzut în adâncurile răutăţii, ne-am aflat cu adevărat în legăturile unui lanţ 
întreg de păcate. Doar Tu poţi rupe lanţurile din nou. Doar Tu poţi opri 
păcatele. 

Mă rog Ţie să dezlegi vechiul blestem şi să reînnoieşti firea noastră, 
spălând chiar acum murdăria ce i-a acoperit pe aceştia din cauza nebuniei 
lor şi să-i cureţi de ocară, zidind de îndată duhul dreptăţii în cele dinlăuntru 
ale lor şi să le dăruieşti pocăinţă până îi vei mântui. Liberează-i din lanţurile 
urii, împacă-i şi-i uneşte. Fă-i să trăiască în pace şi înţelegere pentru tot 
restul vieţii lor. Dă-le ascultare şi bunăvoinţă în fapte şi cuvinte cu care sunt 
datori dumnezeieştilor noştri împăraţi, cărora Tu le-ai dat dreptul să conducă 
pe pământ şi care sunt îndatoraţi Sfintei Tale Biserici şi nouă, care doar prin 
Mila Ta cea Sfântă stăm dinaintea lor: fă ca împăraţii, conducătorii, păstorii 
şi păstoriţii, aţintindu-şi privirea către un singur lucru, spre Voia Ta cea 
Sfântă şi călăuzindu-le paşii, să poată afla tot binele acum şi să ajungă la 
fericirea cea veşnică. Amin" 49 . 

Această rugăciune către Dumnezeu făcută dinaintea porţilor 
Tesalonicului, ne arată pe de o parte starea tragică în care se afla oraşul, iar 

pe de altă parte, mentalitatea aghiorită a Sfântului Grigorie. Tesalonicul 
trecuse prin încercări teribile. Zeloţii aduseseră cu ei mari nenorociri. Multe 
patimi stăpâneau oraşul, precum cele ale războaielor, răpirilor, lăcomiei, 
calomniei, capcanelor ascunse, sper jururilor, obscenităţilor de tot felul, 
desfrânărilor şi aşa mai departe. De aceea trebuia curăţat. Dumnezeu 
trebuia să primească pocăinţa locuitorilor săi. Această rugăciune exprimă, de 
asemenea, lucrarea de reconciliere a Sfântului Grigorie. Doar un Sfânt atât 
de mare putea împăca spiritele şi să-i uşureze pe cetăţenii oraşului de astfel 
de patimi şi păcate care slăbesc dragostea. în timp ce trecea prin oraş 
pentru a fi întronizat, toţi cântăreţii bisericeşti înălţau imnele învierii. Ei 
cântau: "Haideţi să ne curăţăm simţirile şi-L vom vedea pe Hristos în lumina 
neapropiată a învierii" 50 . 

în cea de-a treia zi după intrarea sa în oraş, Sfântul organizează o 
procesiune a tuturor oamenilor şi o slujbă însoţită de sfinte icoane, cântare 
de psalmi şi rugăciuni. Toţi locuitorii Tesalonicului au luat parte la această 
slujbă. S-a mers prin aproape tot oraşul, în rugăciuni, laude, mulţumiri 
pentru trecut şi rugăciuni pentru viitor 51 . La sfârşitul slujbei le vorbi 
oamenilor despre pace. Această primă cuvântare a marelui Episcop este un 
model de gândire şi misionarism al păcii. 

La început el a fixat adevăratele prerogative teologice pentru societate. El 
vorbi despre Tatăl nostru comun şi despre frăţietatea -noastră întru Hristos 
Domnul. Dumnezeu ne-a creat, dar noi suntem fraţi încă de la Adam, primul 
nostru strămoş comun. De asemenea, frăţietatea este întărită prin înrudirea 
pe care o avem cu mama noastră comună, Biserica. Mai mult decât atât, 
Hristos este capul nostru. Creştinii formează un singur trup, iar capul lor este 
Hristos. Ei au un singur Botez, o singură Credinţă, o singură Nădejde, un 
singur Dumnezeu. Aşadar, ei ar trebui să se afle strâns legaţi între ei prin 
legăturile dragostei 52 . 

Apoi, el face referiri la evenimentele concrete care au zguduit 
Tesalonicul. In timp ce ar fi trebuit să domnească dragostea între ei, ura i-a 
luat locul încurajată de cel rău. Astfel, într-un mod convingător el ne oferă o 
descriere completă a condiţiilor existente în vremea ocupării oraşului de către 
zeloţi. Informaţiile sunt de mare valoare. 

Ura care s-a strecurat a rupt comuniunea şi unitatea cu Dumnezeu şi cu 
fraţii, a paralizat oraşul, a creat tabere opuse, confuzii şi tulburări, dând 
imaginea unui oraş capturat de vrăjmaşi. Locuitorii săi alergau prin tot 
oraşul, unii distrugând casele, alţii apucând tot ceea ce găseau în ele şi cu 
mare cruzime cău-. tau pe stăpânii caselor pentru a-i ucide "fără milă şi 
omenie". Iar Sfântul se tânguia: "O, patimă! O, nemernicie a mizeriei 
umane! Ea luptă împotriva sa, ea luptă pentru sine, ea este urmărită de 
propriile ei picioare, ea este distrusă de propriile ei mâini, ea este învinuită 
de propriile ei glasuri. Şi ea observă fenomenul de la care cei de Sus şi-au 
întors faţa cu teamă, iar obscenităţile şi indecenţa sunt acum la putere". 

Ca un adevărat păstor şi doctor el aşează dinaintea lor patima oraşului, 
rana sa. Oricum, acest lucru nu este suficient în sine, dar el purcede şi la 
vindecarea ei. Nu este suficient ca doctorul să constate rana, ci trebuie să o 
şi vindece. Sfântul face acelaşi lucru cu cuvintele sale vindecătoare şi 
pacificatoare. El subliniază că nu încearcă să-i învinuiască, dar atunci când îşi 
recunosc boala, atunci şi-o vor vindeca. "Dar nu vă întristaţi auzind aceste 
lucruri". înţeleptul Sfânt anticipează nerăbdarea auditoriului. El le spune că 
aceştia trebuie să caute cauza căderii lor: "Căutaţi cauza căderii voastre şi 
veţi tânji după vindecare, vă veţi grăbi s-o aveţi şi s-o păstraţi". Cauza urii şi a 
tulburărilor este păcatul 53 . Sfântul, ca un mare părinte, înţelege că scopul 
rebeliunilor nu îl reprezentau doar reformele şi schimbările sociale, ci 
păcatul. Toate aceste lucruri sunt instigate de diavol. 

El analizează în culori vii modul în care păcatul devine cauză a acestei 
răscoale. "Aşadar, din cauza păcatului au venit asupra noastră răscoala civilă 
şi dezordinea, care aduce cu sine orice închipuire a răului şi stabileşte legea 
răului în rândul conducătorilor şi al insurgenţilor, şi aceasta îi transformă în 
bestii pe cei pe care pune stăpânire" 54 . Aceste cuvinte ale Sfântului Părinte 
reprezintă o excepţională sociologie. Şi aici observăm concepţia sociologică a 
Bisericii. Ea nu examinează societatea şi problemele ei într-un mod autonom, 
ci o vede în lumina depărtării ei de Dumnezeu şi implicarea celui rău. 

Adevărata societate o reprezintă unirea omului cu Dumnezeu. Iar 
apostazia omului, însoţită de experierea vicleniei demonului constituie 
antisocietatea. Schimbările sociale, fără respect faţă de libertate şi dragoste, 

reprezintă simple manifestări antisociale. în acest punct putem, de 
asemenea, observa valoarea învăţăturilor cu caracter social ale Sfântului 
Grigorie Palama. 

Oricum, sfântul nu este un sociolog oarecare, ci un părinte duhovnicesc 
şi un păstor de suflete, adică un doctor pentru cei bolnavi. 

Spunând aceste lucruri el le justifică într-un anume fel. Comparând 
situaţia locuitorilor din Tesalonic cu paraliticul din Evanghelie, care aştepta la 
scăldătoarea Siloamului, el spune că există două similitudini. Aşa precum 
paraliticul a rămas la scăldătoare fără să plece "la fel şi ei nu au părăsit 
complet Biserica". "Şi nici voi nu aţi părăsit cu totul Biserica lui Hristos care 
ne aduce pacea". Şi la fel precum el n-a avut pe nimeni care să-1 ajute, la fel 
şi ei nu au avut vreme îndelungată, un păstor care să-i"împace. "In acelaşi 
mod şi voi, cei de aici, nu aţi avut păstor care să predice pacea, să-i adune 
pe cei împrăştiaţi, să facă pace între ei şi să alunge boala urii şi a corupţiei 
de la trupul Bisericii lui Hristos" 55 . 

Apoi, procedează la încurajări şi îndemnuri către ei. Nu aveau păstor 
până acum, dar acum îl au. El însuşi îi va mângâia şi îi va vindeca. El îi 
sfătuieşte să se împace cu Dumnezeu, să recunoască fiecare înrudirea cu 
aproapele său şi să-şi amintească de zilele de odinioară ale păcii. El îi 
îndeamnă să nu mai gândească de rău "şi nu căutaţi să răsplătiţi răul cu rău, 
ci învingeţi răul prin bunătate". 

Luaţi platoşa iubirii, legaţi împreună prin legăturile păcii şi cu adevărat 
lucraţi împreună cu El pentru împăcare. Slujba Lui este cea a păcii şi a iubirii. 
El se află în slujba acestei lucrări. Ei trebuie să se împace şi să fie într-un 
singur gând, avându-L pe Hristos în mijlocul lor 56 . 

Aşa cum se constată din această primă predică a sa, pe de o parte, 
Sfântul Grigorie Palama descoperă boala, dar şi metoda de vindecare a 
insurgenţilor şi a întregului oraş, iar pe de altă parte, cei ce fuseseră 
nedreptăţiţi sunt îndemnaţi să nu răsplătească răul cu rău, ci să facă pace şi 
să-şi iubească vrăjmaşii. Acest cadru cuprinde întrega operă de reconciliere a 
Sfântului Grigorie Palama, dar şi a adevăraţilor păstori ai Bisericii. De fapt, 
după marile anomalii petrecute, era nevoie de o mare stăpânire de sine, dar 
şi de o puternică personalitate care să vindece rănile poporului. 

Sfântul Filotei Kokkinos ne oferă informaţii că după rostirea acestei 
predici, Sfântul s-a împrietenit chiar cu cei ce îl denigraseră, şi cu cei ce mai 
înainte fuseseră duşmani şi nesupuşi. Nu numai că i-a făcut prieteni, dar şi 
slujitori ai săi, în sensul că aceştia au căzut la picioarele lui, i le-au sărutat, 
şi-au mărturisit păcatele săvârşite şi şi-au cerut iertare. Sfântul nu numai că 
i-a iertat, dar a făcut un lucru şi mai măreţ. "Şi i-a făcut pe aceştia prietenii 
şi apropiaţii săi, iar până la sfârşit n-a încetat a le face tot binele prin cuvinte 
şi fapte" 57 . 

De asemenea, a organizat o adunare a clericilor în care Ie-a reamintit 
îndatoririle ce le aveau. Sfântul Grigorie a adus pacea şi i-a vindecat pe 
creştini. "Prin acţiunile sale şi prin exemplul personal i-a adunat aproape pe 
toţi pe calea progresului şi a îmbunătăţirii duhovniceşti" 58 . 

Analizând această atitudine luată de Sfântul Grigorie faţă de războiul civil 
şi faţă de zeloţi, putem trage câteva concluzii: 

Prima. Disputa dintre Ioan Paleologul şi Ioan Cantacuzin a fost de ordin 
personal. în esenţă, patriarhul Ioan Calecas s-a implicat masiv în această 
dispută, deoarece el însuşi îşi cerea dreptul de a fi tutorele tânărului Ioan 
Paleologul. Problemele de ordin teologic ale acelor vremuri au ieşit la iveală 
mai târziu. Cauza fundamentală a fost de ordin politic, iar în subsidiar de 
ordin personal. 

A doua. Chiar dacă zeloţii aveau un fundament religios, deoarece printre 
ei se mai aflau şi monahi, oricum alte probleme, nu cele de ordin religios, au 
stat la baza răscoalei. Ei se aflau de partea lui Ioan Paleologul şi a 
împărătesei-mame Ana Paleologi-na: întrucât aceştia aveau o deosebită 
simpatie pentru ei şi s-au împotrivit lui Ioan Cantacuzin întrucât ei doreau 
autonomia şi nu să fie subordonaţi guvernului central. Bieţii refugiaţi, care 
erau laolaltă cu zeloţii, au dat un caracter social acestei mişcări. Conducătorii 
zeloţi, puţini la număr, au recurs la violenţă, obligând o parte a populaţiei să 
li se alăture. 

Nu avem mărturii asupra activităţii lor, dar din informaţiile oferite de 
către Sfântul Filotei Kokkinos şi Sfântul Grigorie Palama, se pare că nu au 
făcut mare lucru, deoarece populaţia era oricum nemulţumită de aceştia şi s- 

au bucurat de schimbarea ce a avut loc, aşa cum s-au bucurat şi de venirea 
Sfântului Grigorie, care Ie-a adus o mare satisfacţie şi uşurare. 

Aşadar, zeloţii au provocat multe anomalii şi sunt acuzaţi de , trădare 
etnică, întrucât doreau să cedeze Tesalonicul către sârbi pe seama 
romanilor. 

A treia. Sfântul Grigorie Palama a acţionat, atât faţă de războiul civil, cât 
şi faţă de zeloţi, ca un adevărat monah aghiorit şi, într-adevăr, ca un isihast. 
Totdeauna el a căutat să facă pace, fie prin tăcere, fie prin cuvinte, fie prin 
acţiuni pline de binefacere sau prin jertfa propriei sale vieţi. 

Sfântul Grigorie nu s-a identificat cu nici un partid politic şi nici cu 
aristocraţia deoarece a preferat să trăiască ca un simplu monah, dar 
întotdeauna s-a situat de partea păcii. El a fost un adevărat vindecător de 
oameni. O atentă analiză a izvoarelor bibliografice ni-1 arată pe Sfântul 
Grigorie ca pe un om al lui Dumnezeu şi ca pe un isihast în toate faptele şi 
activităţile sale. 

4. ROMANITATEA SFÂNTULUI GRIGORIE ŞI ANTIROMANITATEA 

ANTIISIHAŞTILOR 

în capitolele anterioare am menţionat în câteva rânduri că Sfântul 
Grigorie a acţionat ca un roman. întrucât această afirmaţie poate fi greşit 
înţeleasă, aş dori să dau câteva explicaţii suplimentare. Şi, desigur, cred că 
dezvoltarea acestui subiect este necesar a fi făcută în acest capitol, întrucât 
romanitatea are un net caracter şi conţinut social, romanitatea este o 
atitudine de viaţă aparte în toate domeniile. Voi explica acest lucru mai pe 
larg în cele ce urmează. 

a) Atunci când vorbim de romanitate înţelegem o tradiţie 

anume pe care o numim bizantină sau Greco-Ortodoxă. Terme 
nul greco-ortodox este sinonim cu romanitatea. Civilizaţia roma- 
ică este o civilizaţie greacă, iar transferul centrului de greutate al 
imperiului roman din vechea Romă spre cea nouă, precum şi ac 
ceptarea creştinătăţii ortodoxe ca religie "oficială" a imperiului este ceea ce 
caracterizează romanitatea. 

Teologia ortodoxă este infrastructura şi fundamentul romanităţii, şi cu 
adevărat ea ilustrează adevărata Ortodoxie în modul ei de exprimare esenţial, 
care este isihasmul. Felul în care este vindecat omul, revenirea minţii în 
inimă din peregrinările ei în mediul înconjurător, precum şi înălţarea ei către 
Dumnezeu - trecerea omului prin cele trei stadii ale vieţii duhovniceşti, 
curăţirea inimii, iluminarea minţii şi îndumnezeirea - reprezintă tot ceea ce 
poate face din om un teolog adevărat şi nerătăcitor. Aceasta era atmosfera 
duhovnicească a Sfinţilor Părinţi. Acest lucru îi deosebeşte pe Sfinţii Părinţi 
de eretici. Cei dintâi erau isihaşti, cei din urmă erau căzuţi din dreapta 
credinţă. Teologia Bisericii, aşa cum a fost ea exprimată în scrierile Sfântului 
Grigorie Palama este o expresie a romanităţii. întreaga civilizaţie şi modul de 
viaţă al romanilor, al celor ce trăiau în Constantinopol, care acum se 
numeşte Byzantium, se aflaseră sub influenţa adevăratei teologii a Bisericii. 

Iată de ce mănăstirile sunt centre şi mărturii ale Ortodoxiei, iar Sfântul 
Munte a jucat un rol important în istoria romanităţii. Viaţa Constantinopolului 
pe vremea aceea era apropiată de cea a Sfântului Munte. împăraţii erau 
mărturii ale acestei vieţi. Ca atare, isihasmul pe care Sfântul Grigorie Palama 
l-a experiat şi l-a mărturisit în scrierile sale, nu era străin de spiritualitatea 
grecească, ci însuşi fundamentul ei. De aceea, acesta a fost condamnat de 
către antiisihasmul filosofilor şi ereticilor. 

b) Sfântul Grigorie Palama îi numeşte romani pe locuitorii 
imperiului bizantin. Acest termen are două sensuri fundamentale. 

Unul se referă la civilizaţia greacă (limbă, conştiinţă), iar celălalt la 
Ortodoxie. Trebuie să spunem că Ortodoxia are o forţă mai mare. Când turcii 
l-au luat prizonier pe Sfântul Grigorie şi l-au dus la Lampsaka, el a suferit 
multe tulburări şi necazuri. Vorbind despre toate aceste situaţii într-o 
scrisoare pe care a trimis-o "Bisericii sale", Biserica din Tesalonic, el spunea 
printre altele: "... nu numai stricăciunea stărilor lor emoţionale, desfrânarea 
şi slăbiciunile lor sufleteşti şi trupeşti, dar şi scandalul provocat la adresa 
mea, presupus a veni din partea romanilor de acolo, au ajuns la urechile 
barbarilor..." 59 . Creştinii ortodocşi l-au lăudat pe Sfântul Grigorie faţă de turci 
şi acest lucru i-a creat probleme, întrucât turcii, aflând că este un om de 
vază, au crescut preţul de răscumpărare, şi aceasta i-a îngreunat eliberarea. 

Sfântul Grigorie îi numeşte pe romani, creştini ortodocşi. în discuţiile avute 
cu turcii, aceştia i-au spus, printre altele, că ei erau aleşi să conducă datorită 
credincioşiei lor. Iar Sfântul Grigorie răspunse: "Această speţă de oameni 
necredincioasă şi urătoare de Dumnezeu se laudă că stăpânesc peste romani 
datorită iubirii lor de Dumnezeu..." 60 . Şi aici vedem că locuitorii aşa numitului 
imperiu bizantin nu sunt numiţi bizantini, ci romani, aşa precum în ziua de 
azi Patriarhul este Arhiepiscop al Noii Rome şi Patriarh ecumenic. Termenul 
bizantin a fost atribuit mai întâi de către franci cu un înţeles peiorativ şi având 
intenţia de a se considera pe ei înşişi drept succesori ai romanilor. Fiind 
mereu mutat dintr-un loc într-altul ca prizonier, sfântul scria undeva: "Iar la 
comanda sa am fost duşi în zona de graniţă locuită de creştinii romani în 
care se afla o reşedinţă a ambasadorilor imperiali" 61 . 

Creştinii ortodocşi, locuitorii imperiului roman de răsărit, sunt numiţi 
creştini romani. Romanii sunt deosebiţi de franci, care ocupau vechea Romă, 
deoarece în Tradiţia Ortodoxă cuvântul "romani" are un înţeles special. Acest 
termen nu este folosit numai de Sfântul Grigorie Palama. îl aflăm şi la 
Sfântul Filotei Kokkinos. El îl laudă pe marele vistiernic al palatului, Teodor 
Metochites, pentru măiestria cu care conducea afacerile romanilor, "... 
admirat de toţi în acea vreme, pe mâinile lui se aflau banii publici ai 
romanilor, dirijând cu măiestrie toate problemele financiare..." 62 . 

Atunci când Varlaam din Calabria veni prin aceste locuri, se spune că 
sosise pe pământul romanilor: "Varlaam din Calabria tocmai sosise pe 
pământul romanilor, spre propria sa vătămare..." 63 . Sârbul Ştefan Duşan, 
conducătorul din Tribalii, puse stăpânire pe un sector al puterii bizantine, o 
parte a imperiului romanilor: "şi a fost ales ca rege al unei părţi considerabile 
a imperiului romanilor" 64 . Ştefan încă se bucura neîntrerupt "de conducerea 
asupra teritoriului romanilor" 65 . Aceasta demonstrează că exista o diferenţiere 
netă între sârbi şi romani. Faptul că "romanii" reprezintă numele naţional al 
locuitorilor imperiului bizantin se observa din folosirea acestui nume în Sfânta 
Tradiţie. De exemplu, ca să amintim de o sentinţă a Sfântului Maxim 
Mărturisitorul: "Noi avem porunca să nu urâm pe nimeni. îi îndrăgesc pe 
romani pentru că au aceeaşi credinţă, şi pe greci pentru că au aceeaşi 
limbă" 66 . Există o diferenţiere între greci şi romani. 

Elinii sunt grecii care vorbesc limba greacă şi sunt închinători la idoli, în 
vreme ce ortodocşii sunt romani. Aşadar, imperiul bizantin în tradiţia noastră 
se identifică cu imperiul roman şi nu se deosebeşte de acesta, în timp ce 
bizantinii sunt, de asemenea, romanii care au civilizaţie greacă şi credinţă 
ortodoxă. 

c) Sfântul Grigorie a fost un adevărat roman, întrucât avea o educaţie 
grecească, dar mai presus de orice, avea o experienţă şi o viaţă ortodoxă 
intensă. Aceste lucruri se îmbină în viaţa şi învăţăturile sale. Doar în această 
lumină trebuie privite luptele sale. întrucât etapele desăvârşirii duhovniceşti, 
care constituie isihasmul, reprezintă inima romanităţii, luptele Sfântului 
Grigorie în calitate de roman se referă la păstrarea bazelor statului şi ale 
naţiunii. în acelaşi timp, Sfântul Grigorie în calitate de roman acceptă 
autoritatea legală şi face distincţia între legalitate şi păstrarea tradiţiilor 
primite, precum şi a isihasmului. Doar înlăuntrul acestor cadre de referinţă 
trebuie să admirăm luptele eroice ale Sfântului Grigorie. 

în plus, ca un adevărat roman nu a colaborat cu duşmanii romanităţii pe 
seama ei, chiar dacă a fost tratat nedrept. Am văzut replica pe care i-a dat-o 
lui Ştefan Duşan când acesta din urmă i-a amintit cât de nerecunoscători 
fuseseră atunci când l-au " exilat. Romanul este un aristocrat al spiritului şi, 
mai degrabă ar suporta să fie tratat pe nedrept de confraţii săi, decât să-şi 
trădeze romanitatea. Şi, totuşi, ca un adevărat ortodox, în întreaga sa viaţă, 
el a fost preocupat să facă pace între oameni. Luându-şi sarcina păstoririi 
turmei sale duhovniceşti, i-a condus pe oameni după criteriile Tradiţiei 
Ortodoxe, după adevăratele dogme ale romanităţii. 

d) în timp ce Părinţii isihaşti erau romani şi în urma luptelor lor se păstra 
intactă esenţa acestei romanităţi, antiisihaştii erau străini acestui spirit. 

Varlaam venea din Calabria şi era reprezentantul scolasticis-mului 
apusean, pe care încerca să-1 transplanteze în inima Imperiului Roman. 
Urmaşii şi succesorii lui aveau principii filosofice şi se bazau mai mult pe 
filosofie decât pe teologia empirică. Un exemplu evident îl reprezenta 
Gregoras, cu care Sfântul Grigorie a dialogat în perioada ultimei faze a 
dezbaterilor isihaste. De asemenea, patriarhul Ioan Calecas a fost îndreptat 
de către opoziţie către ideile romanităţii. El era împotriva părinţilor isihaşti, 

era mânat de patimile iubirii de putere şi de slavă deşartă, şi, aşa cum am 
văzut, el a fost principalul autor al izbucnirii războiului civil. Atunci când 
cineva se depărtează de esenţa Tradiţiei Ortodoxe, acesta nu mai poate fi 
roman. 

e) Cineva care ar privi la disputa isihastă prin nişte lentile strâmbe ar 
putea afirma că aceasta a contribuit la decăderea şi prăbuşirea 
Constantinopolului. Yannis Kordatos scrie: "Unii teologi precum Varlaam, 
Achindin, Prohor, Cydon şi alţii au luptat împotriva isihaştilor şi a 
învăţăturilor lor, dar fără nici un efect, întrucât sinoadele care s-au ţinut în 
oraş (1341, 1347, 1368) au fost judecate prin prisma absurdităţilor debitate 
de isihaşti" 67 . Nu voi acorda prea mare atenţie indiscreţiei unei astfel de 
afirmaţii, ci voi sublinia câteva lucruri pe scurt. 

învăţăturile Sfântului Grigorie Palama şi ale părinţilor isihaşti nu sunt 
"absurdităţi", ci se referă la cele mai importante probleme care-1 privesc pe 
om. Acestea sunt aşa numitele probleme existenţiale, care îl fac pe om 
nefericit şi deznădăjduit la orice nivel al fiinţei sale, dacă acestea nu sunt 
rezolvate. în plus, doar înlăuntrul unei inimi curăţite de patimi toate 
problemele de ordin social, biologic, ecologic şi multe altele cu caracter mai 
general pot fi rezolvate. Un om vindecat este un om curat şi adevărat. 
Dezvoltarea filosofiei existenţiale contemporane şi a psihoterapiei umaniste 
contemporane ne arată valoarea perenă a învăţăturilor isihaste. Feudalismul 
şi capitalismul sunt expresii ale teologiei apusene, care a îndepărtat din 
inima creştinătăţii esenţa Tradiţiei Ortodoxe. Iar marxismul este unul din 
urmaşii metafizicii apusene. Iată de ce el se mişcă în aceleaşi cadre, 
lăsându-1 pe om nesatisfăcut şi nesigur. învăţăturile isihaste, aşa cum ne-au 
fost ele lăsate de Sfântul Grigorie Palama, au format coloana vertebrală a 
vieţii Imperiului Roman pentru mii de ani. Imperiul Roman a creat mari 
opere şi a dezvoltat o civilizaţie înfloritoare recunoscută astăzi de toţi 
occidentalii, tocmai datorită faptului că ea era întemeiată pe baze 
duhovniceşti care ofereau sufletului şi trupului omenesc seninătate şi pace. 

Căderea Constantinopolului nu a fost cauzată de Tradiţia Ortodoxă sau 
de luptele isihaste, ci de alte cauze. Mai întâi, aceasta s-a petrecut în urma 
cruciadelor purtate de către apuseni, mai ales din cauza celei de-a patra 

cruciade din 1204, care a reprezentat şi lovitura de graţie dată imperiului 
roman. Duşmănia francilor a jucat un mare rol în acest dezastru. Mai apoi a 
fost cauzată de antiisihaşti. Am analizat deja faptul că disputa politică a rănit 
de moarte imperiul roman şi că aceasta a fost declanşată de către 
antiisihaşti, şi nu de către Sfântul Grigorie Palama. în al treilea rând, a făcut 
tot ceea ce i-a stat în putere pentru a-i împăca pe oameni şi pe conducătorii 
lor. Nu cred că există informaţii care să indice faptul că Sfântul Grigorie a 
luat parte la disputa politică. Textele pe care le-am prezentat ne arată cu 
totul altceva, f) Putem spune, totuşi, că dezbaterea isihastă şi victoria 
Tradiţiei Ortodoxe au fost o binecuvântare dumnezeiască pentru perioada de 
sclavie ce urma să vină peste naţiunea noastră. Dumnezeu a pregătit 
poporul în acest mod pentru a putea îndura teribila sclavie. Pe întreaga 
perioadă a dominaţiei otomane, care reprezintă una dintre cele mai 
strălucitoare pagini din istoria naţiunii noastre, viaţa isihastă a reprezentat 
centrul de salvare al grecilor aflaţi în stare de sclavie. Acest mod de viaţă 
isihast a susţinut naţia prin păstrarea intactă a conştiinţei naţionale şi a 
credinţei ortodoxe, a format martiri şi mărturisitori ai credinţei, a creat 
societăţi şi asociaţii naţionale, a păstrat libertatea lăuntrică a sufletului şi a 
creat revoluţia de la 1821. Este binecunoscut faptul, confirmat de savanţi, că 
toţi eroii revoluţiei au fost educaţi pe baza Tradiţiei romaice şi nu au fost 
inspiraţi de iluminismul apusean. în tradiţia naţiunii noastre noi am avut 
propriul nostru iluminism, iluminismul minţii, aşa precum Sfântul Nicodim 
Aghioritul, Macryiannis şi alţii l-au experiat. 

g) Deci, dilema "Sfântul Grigorie sau Varlaam" şi acceptarea celui dintîi a 
înseninat salvarea naţiunii noastre. Alegerea făcută atunci de către 
poporul nostru a fost crucială şi de aceea noi existăm astăzi ca popor. 
Aceasta se poate observa şi din faptul că timp de 400 de ani noi ne-am 
păstrat esenţa tradiţiei romaice, iar de atunci încoace ne-am occidentalizat în 
160 de ani de existenţă democratică. Dilema ce exista pe atunci "vest 
sau est" este aceeaşi care se pune şi astăzi. Alegerea răsăritului a avut 
consecinţe salvatoare. Nu ştim ce ne aşteaptă pe noi ca naţiune, acum când 
vedem zilnic că se adoptă modul de viaţă antiisihast. 

h) Astăzi, mai mult ca oricând, suntem conştienţi de marea valoare a 
tradiţiei isihaste romaice. Omul de astăzi caută vindecarea pentru că înţelege 
că problemele psihologice şi existenţiale sunt arzătoare şi nu pot fi rezolvate 
prin activităţi sociale. Ştiinţele sociale vorbesc de vindecarea subconştientului. 
Tradiţia Ortodoxă face tocmai acest lucru, vindecarea esenţei existenţei 
umane. Iată de ce isihasmul, aşa cum 1-a propovăduit Sfântul Grigorie Palama 
şi Biserica Ortodoxă l-au păstrat ca pe lumina ochilor, este adevărata cale de 
salvare a vieţii lumii contemporane. 

Pe lângă alte lucruri, modul de viaţă isihast este modul de viaţă social 
cel mai viabil. Adevărata comuniune socială rezidă doar prin vindecarea 
omului, prin transformarea iubirii de sine în iubire nepătimitoare. 

Proprietatea comună sau împărţirea tuturor avuţiilor, dincolo de 
vindecarea omului şi participarea Sfântului Duh, este doar o utopie. Aflăm 
adevărata comuniune socială în cadrul mănăstirilor ortodoxe, care păstrează 
intactă viaţa bisericilor apostolice. în cele ce urmează vom arunca o privire 
asupra caracterului social al Tradiţiei Ortodoxe aşa cum a fost el oferit şi 
experiat de către Sfântul Grigorie Palama. Modul de viaţă romaic este cel 
mai adevărat cu putinţă şi cel mai uman. 

5. ÎNVĂŢĂTURILE CU CARACTER SOCIAL ALE SFÂNTULUI GRIGORIE 

în punctul în care ne aflăm acum vom studia cât mai analitic, dar 
oarecum în rezumat, învăţăturile Sfântului Grigorie cu privire la diferite 
probleme sociale care aveau legătură cu turma sa duhovniceas-că. Sfântul 
Grigorie este un mare teolog al Bisericii, dar în acelaşi timp şi un Păstor, 
care se confrunta cu toate problemele oamenilor. In plus, întrucât omul este 
alcătuit din suflet şi trup, problemele sufletului şi ale duhului nu sunt 
separate de cele ale trupului şi ale materiei. 

Oricum, înainte de a continua analiza acestei teme, vom face două 
distincţii necesare şi esenţiale. Prima este aceea că tot ceea ce se va afirma 
aici provine din predicile pe care Sfântul Ie-a rostit dinaintea credincioşilor săi 
din Tesalonic. Ca Arhiepiscop al Tesalonicului s-a confruntat cu probleme 
serioase şi s-a îngrijit " de rezolvarea lor. Cea de-a doua este faptul că ceea ce 
vom spune aici nu reprezintă o analiză completă a învăţăturilor cu caracter 

social ale Sfântului Grigorie, ci doar simple afirmaţii care ne vor înfăţişa, 
oricum, marea bogăţie duhovnicească a Sfântului şi marea sa dragoste 
pentru credincioşii săi. Vom sublinia în cele din urmă câteva aspecte din care 
vom putea observa dimensiunea socială a teologiei sale. 

a) Nu trebuie să uităm că Sfântul îşi fondează învăţăturile sale legate de 
problemele sociale pe eclesiologia sa. După cum putem observa din predicile 
sale, el face dese referiri la Biserică, care este Trupul lui Hristos, unde ne 
împărtăşim de Harul necreat al lui Dumnezeu şi suntem hrăniţi cu Trupul şi 
Sângele lui Hristos. Toţi creştinii din Biserică formează o unitate, o societate. 
De fapt, aceasta reprezintă adevărata societate. De aceea, creştinătatea 
operează toate reglementările sociale în cadrul Bisericii. 

b) Adevărata comuniune socială este rodul isihasmului. Isihasmul nu 
înseamnă doar mântuirea personală, nu este o simplă manifestare religioasă 
a vieţii omeneşti separată de restul vieţii comunitare, ci reprezintă însăşi 
substanţa comunităţii. în predicile sale, el analizează mereu faptul că 
pierderea legăturii noastre cu Dumnezeu are consecinţe dezastruoase şi în 
relaţiile noastre cu ceilalţi. Când mintea se retrage din inimă şi se depărtează 
de Dumnezeu, persoana umană devine crudă, iar problemele de ordin social 
reapar. împrăştierea minţii prin intermediul simţurilor în mediul exterior face 
ca latura simţitoare a sufletului să se aplece din nou către creaturi, situaţie în 
care patimile noastre rele îşi arată iar colţii. Aşadar, sociologia este în 
strânsă legătură cu patologia şi isihasmul. Acesta este un aspect fundamental 
în cadrul învăţăturilor Sfântului Grigorie Palama şi nu trebuie trecut cu 
vederea. Dar, întrucât am vorbit despre îmbolnăvirea minţii şi reapariţia 
patimilor în capitolele precedente, nu le vom mai repeta aici. în orice caz, 
cea mai acută problemă umană, paradoxală cum poate apărea la prima 
vedere, este moartea, cu consecinţele ei înspăimântătoare. în plus, după 
săvârşirea păcatului şi apariţia morţii, omul a îmbrăcat haina de piele a 
decăderii şi a morţii. Cu adevărat aceasta este problema care ne preocupă 
cel mai mult. Nesiguranţa, teama, grija faţă de viitor, simţul morţii, apariţia 
bolilor şi apropierea morţii reprezintă elemente de anormalitate în 
organismul nostru psihosomatic. Moartea este una dintre cele mai grave 
probleme cu care se confruntă omul. De aceea, depăşirea fricii de moarte, 

204 



care se poate produce doar datorită isihasmului ortodox, este lucrul de care 
are nevoie omul şi pe care Biserica Ortodoxă i-l oferă. 

c) Când persoana umană este vindecată, ajunge la dragoste, care 
reprezintă o virtute teologică şi socială, deoarece în realitate, dragostea este o 
expresie a comuniunii şi a unirii omului cu Dumnezeu, care are drept rezultat 
refacerea relaţiilor sale cu confraţii săi. De aceea, repetăm, dragostea este 
cea mai teologică dintre virtuţi, dar şi cea cu cel mai mare grad de 
importanţă socială. 

în predicile Sfântului Grigorie aflăm nenumărate pasaje care vorbesc 
despre adevărata dragoste. în Biserică, prin întreaga sa viaţă sfin-ţitoare şi 
ascetică, omul se luptă să transforme dragostea egoistă în dragoste liberă de 
egoism. O persoană iubitoare de sine şi egoistă nu poate iubi cu adevărat, în 
vreme ce una care-L iubeşte pe Dumnezeu şi pe toţi oamenii este o fiinţă 
curată prin împărtăşirea unei astfel de iubiri. Putem vedea acest lucru şi 
astăzi în Sfântul Munte, acolo unde întâlnim monahi care s-au curăţat de 
patimi şi care ne iubesc cu adevărat. 

De aceea, este necesar ca omul să fie vindecat. Vindecarea sufletului, de 
care Biserica vorbeşte neîncetat, reprezintă baza comuniunii sociale 
adevărate. 

Sfântul Grigorie spune că există anumite repere care ne arată că o 
anumită persoană a ajuns la adevărata dragoste. Unul este acela că mintea 
s-a eliberat de lucrurile inferioare şi s-a înălţat la Dumnezeu, când în mod 
firesc uită de tot şi stă cu mintea mereu îndreptată către Dumnezeu. Un altul 
este acela că "se roagă Domnului cu frângere de inimă şi cu o dulce durere a 
inimii atât pentru sine, cât şi pentru alt om, ştiut sau neştiut, duşman sau 
prieten, chiar dacă e necăjit sau nu". Primul reper constituie iubirea faţă de 
Dumnezeu, iar celălalt iubirea faţă de aproapele 68 . 

Aici, vedem limpede că isihasmul şi rugăciunea minţii nu lucrează într-o 
atmosferă de tip budist sau într-una de apatie în sensul stoic al cuvântului, ci 
într-o permanentă mişcare şi împărtăşire a iubirii. Viaţa isihastă fără 
dragoste este străină teologiei ortodoxe. Dacă nu putem face deosebirea 
între modul de viaţă budist şi cel al vieţii isihaste, înseamnă că nu ne 
cunoaştem Tradiţia. Adevărata dragoste, ca şi comuniune şi unitate, poate fi 

aflată în Biserică, care este Trupul lui Hristos. Am afirmat mai înainte că 
sociologia Sfântului este strâns legată de eclesiologia sa. De fapt, într-una 
din predicile sale Sfântul subliniază adevărul că noi toţi formăm o unitate şi o 
comuniune în cadrul Trupului lui Hristos, în care nu există esenţialmente 
conducător şi conduşi. "Aşadar, printre noi nimeni nu este conducător sau 
condus, ci noi toţi, prin Harul Său, suntem una prin credinţă cu El şi întru El, 
noi aparţinem unicului Trup al Bisericii Sale, avându-L pe El ca unicul Cap al 
Bisericii". 

Legat de această învăţătură, şi anume că noi aparţinem cu toţii unui 
singur trup, se află şi cealaltă învăţătură, şi anume că noi trebuie să avem 
grijă de fraţii noştri, întrucât noi toţi suntem membri ai Trupului lui Hristos 69 . 

Este imposibil ca membrele trupului omenesc să nu aibă grijă unele de 
altele. Să ne iubim unii pe alţii, să ne tolerăm unii pe alţii şi să avem grijă 
unii faţă de alţii, întrucât suntem fraţi şi membri ai unui singur trup, Biserica 
lui Hristos. Acolo unde sălăşluieşte ura, lipseşte dragostea. 

Omul nu-L poate iubi pe Dumnezeu şi să-şi urască fratele. Cel ce-şi 
urăşte aproapele şi luptă împotriva lui îşi aduce mărturie împotriva sa "că nu 
îl iubeşte pe Dumnezeu" 70 . Atunci când cineva îşi prelun-geşte nejustificat 
mânia, ajunge să-şi insulte aproapele şi neîntorcându-se la calm şi împăcare, 
cade din "lumina dragostei" şi, umplându-se de întuneric, diavolul, stăpânul 
întunericului, ajunge să se sălăşluiască în el. De aceea, Sfântul îi sfătuieşte 
pe creştini să-şi stăpânească patima mâniei care alungă dragostea şi 
înnăspreşte relaţiile cu aproapele 71 . Aşadar, dragostea are un conţinut pe 
deplin teologic şi social. Şi, desigur, această dragoste este de neconceput 
înafara Bisericii şi a vindecării omului de patimi. Doar prin metoda pe care 
doar Biserica Ortodoxă o posedă, poate omul să depăşească dragostea 
egoistă şi să ajungă la cea nepătimaşă şi astfel să iubească cu adevărat. 

d) Mila, de asemenea, este strâns legată de dragoste. Această milă 
omenească este strâns legată de Mila dumnezeiască şi de mila şi înţelegerea 
pe care o arătăm faţă de fraţii noştri. în omiliile sale, el se referă adesea la 
marea valoare a virtuţii milei. Binele pe care îl aduce mila este îndoit. în 
primul rând, înseamnă a oferi "adăpost, hrană şi ajutor neprecupeţit" celor 
nevoiaşi. 

In al doilea rând, înseamnă îngăduinţă, iertare şi înţelegere faţă de cei 
greşiţi. Hristos a propovăduit ambele forme ale milei, în textul referitor la 
Judecata viitoare el a accentuat necesitatea ca noi să facem binele şi să 
arătăm milă faţă de acei fraţi ai noştri aflaţi în nevoie, iar în parabola despre 
omul care datora zece mii de talanţi a accentuat asupra necesităţii de a face 
milostenie sub forma înţelegerii şi a iertării 72 . 

Bunătatea faţă de fraţii noştri, spune Sfântul Grigorie, are numeroase 
forme. El afirmă acest lucru, se pare, deoarece oamenii pe vremea aceea, ca 
şi acum, afirmau că nu puteau fi milostivi din cauza sărăciei şi a altor 
necazuri. 

Dar mila creştină are "multe forme". Dacă omul nu poate vindeca cu un 
cuvânt miraculos, atunci o poate face cu un cuvânt de îmbărbă-tare. Dacă nu 
poţi fi de folos nevoilor fratelui tău, îi poţi oferi măcar cele de strictă 
trebuinţă. Dacă nu eşti capabil de a oferi învăţături, ori atentă supraveghere, 
poţi deveni dascăl celorlalţi prin exemplul propriei tale vieţi. Dacă ceilalţi te 
defăima şi te denigrează, îţi poţi păstra liniştea, fără să-ţi schimbi 
comportamentul, rămânând demn faţă de tine şi de cei ce te defăima 73 . 
Aşadar, observăm că mila creştină nu înseamnă numai oferirea unor bunuri 
materiale. Ea înseamnă un întreg ansamblu de atitudini pline de demnitate în 
raport cu fratele tău. 

în plus, Sfântul accentuează şi aspectele pozitive ale milosteniei. Omul, 
spune el, nu poate purta virtuţile fratelui şi nici nu le poate trece cu vederea. 

Dar, în cazul milei, el poate suplini prin practicarea ei alte lipsuri proprii 
şi poate astfel înlătura prin iertare şi alte neîmpli-niri. Aceasta se întâmplă 
atunci când oferim şi altora "aceste necesităţi pământeşti, inferioare ale 
trupului, adică hrană şi băutură, haine, aur şi argint pe care fiecare le 
posedă". 

Aşadar, putem "suplini oarecum tot restul obligaţiilor ce le avem faţă de 
aproapele prin oferirea a ceea ce este cu putinţă". Această cale de mântuire 
este, mai ales, accesibilă celor ce trăiesc în lume 74 . Aşadar, milostenia este fie 
o expresie a unirii cu Dumnezeu, fie o cale de a ajunge la mântuire. Şi în 
aceste două feluri de milostenie creştinul dă expresie convingerii sale că el va 

fi eliberat din sclavia psihologică faţă de lucrurile create şi trecătoare şi îşi va 
împlini dorinţa sa de mântuire. 

Pe lângă aceasta, milostenia reprezintă şi o modalitate de a ajunge să te 
faci vrednic de mila Domnului. "Să ne îmbunătăţim comportamentul cu 
iconomie, aşa încât să fim bineplăcuţi Domnului. Să-i eliberăm pe alţii de 
griji, aşa încât să putem fi şi noi eliberaţi de ele, să fim milostivi, aşa încât să 
primim milostenie pe toate planurile... Să avem compasiune şi bunătate. Să 
dovedim dragoste faţă de fratele nostru şi credincioşie faţă de Tatăl nostru al 
tuturor şi Domn al buneivoinţe" 75 . 

El vorbeşte de iconomie, întrucât, de fapt, omul este icono-mul 
pământului. Vorbeşte şi despre necesitatea compasiunii şi bunătăţii. Aşadar, 
vedem că milostenia în cadrul Bisericii Ortodoxe nu înseamnă doar oferirea 
de bani şi bunuri materiale, dar înseamnă, în acelaşi timp, şi oferirea 
compasiunii şi bunătăţii. Este o jertfă duhovnicească şi materială faţă de 
fratele nostru. 

în plus, în ziua de azi, majoritatea oamenilor duc lipsă de dragoste şi 
bunătate. 

e) Sfântul nu este un sociolog în sensul pe care îl dăm noi astăzi acestui 
cuvânt, ci este un teolog în adevăratul sens al cuvântului şi de aceea este un 
bun sociolog. Doar în această lumină trebuie să analizăm tema de care el se 
ocupă, precum ar fi valoarea banilor. în predica sa referitoare la parabola 
bogatului şi a săracului Lazăr, el face observaţii foarte interesante referitoare 
la valoarea şi sensul banilor. Nu toţi oamenii pot presta acelaşi fel de muncă 
şi să producă aceleaşi fel de lucruri. Unul lucrează ca secretar, altul ca 
fermier, ori croitor, ţesător, constructor, cizmar, medic ş.a.m.d. Aşadar, 
pentru a căpăta tot ceea ce este necesar, noi posedăm unele lucruri datorită 
meseriilor pe care le practicăm, şi obţinem alte lucruri de la alţi oameni atunci 
când le oferim propriile noastre lucruri. Deci, trebuie să aibă loc un schimb 
de produse, şi acesta este sensul nenumăratelor vocaţii profesionale, 
precum şi importanţa comunităţilor. întrucât acest 3chimb de produse este 
dificil "au fost inventaţi banii ca un mijloc social benefic prin care putem 
dispune de bunuri suplimentare şi de împlinirea propriilor nevoi". 

Deci, fermierul oferă ceea ce a produs în plus, şi atunci când primeşte 
preţul respectiv, el îşi cumpără casă şi alte bunuri. Cizmarul procedează la 
fel. "în acest mod, vieţile noastre, ale tuturor, sunt alcătuite din relaţiile 
dintre noi, şi pentru acest motiv există aşezări şi oraşe, iar omul este un 
animal social" 76 . în această omilie a Sfântului Grigorie observăm valoarea şi 
necesitatea societăţii, precum şi sensul şi importanţa banilor. Omul este o 
fiinţă socială, de aceea, el a stabilit comunităţi, aşezări şi oraşe. El nu poate 
trăi doar pentru sine. Dacă o comunitate nu prosperă, omul îşi pierde 
valoarea. în aceste învăţături, putem vedea şi valoarea actelor de filantropie. 
Banii reprezintă un mijloc de schimb. De aceea, ei nu pot avea o valoare 
superioară produselor. Deci, sunt necesari pentru schimbul de produse. 
Aceasta înseamnă că nu pot şi nu trebuie transformaţi într-o valoare în sine. 
De aceea, cămătarul poate dăuna societăţii. în lumina acestor învăţături, 
Sfântul sfătuieşte să oferim împrumuturi în caz de nevoie, dar, nu cu 
dobânzi excesive. El face comentarii pe această temă, întrucât în societatea 
Tesalonicului din acea vreme existau mulţi cămătari care făceau averi pe 
seama sărăciei oamenilor, în plus, astfel de stări de lucruri au oferit motivaţii 
pentru răscoala şi rebeliunea zeloţilor, pe lângă cauzele de ordin poiitic. 
Sfântul spune că aceia care pretind dobânzi, mai ales la cote mari, şi nu 
împrumută banii fără a lua dobândă "comit aproape crime şi sunt mai răi 
decât păcătoşii". El face referiri la pasaje biblice ca cele din Vechiul 
Testament: "Să nu iei camătă pentru banii daţi cu împrumut", precum şi la 
locul unde în Vechiul Testament este lăudat "cel ce nu a dat banii cu 
camătă". De asemenea, aminteşte cuvintele Mântuitorului prin care El 
acceptă să se dea bani celor de la care nu există nici o nădejde de răsplată. 
Sfântul Grigorie Palama afirmă că nu este păcat să împrumuţi bani, ci să-i 
dai cu dobândă mare, mai ales atunci când acest lucru se face cu forţa. 

Suntem conştienţi că nevoia îi obligă pe săraci să ia cu împrumut bani în 
schimbul unor mari dobânzi, iar acest lucru nu reprezintă aplicarea în practică 
a virtuţii dragostei. Cămătarul nu numai că este lipsit de dragoste, nu numai 
că îşi primejduieşte sufletul, dar strică şi buna reputaţie a statului. 

Aceste cuvinte ale Sfântului Grigorie sunt pilduitoare: "Vedeţi cum 
cămătarul îşi strică atât reputaţia sa, cât şi pe cea a statului, întrucât îi 

aduce acestuia învinuirea de lipsă de omenie, vătămând astfel întreaga 
societate?" 

El consideră acest păcat drept o crimă de neomenie. El explică acest 
lucru afirmând că în timp ce cămătarul este cetăţean al acestui oraş şi toată 
averea ce a acumulat-o a făcut-o spre folosul său, prin intermediul oamenilor, 
din păcate el nu o foloseşte spre binele acestora. "Aceasta se observă din 
faptul că el nu dă bani celor ce nu au nici un ban, ci acelora care au puţin, dar 
o fac cu atâta vicleşug, încât le iau până la urmă şi puţinul pe care-1 au". 
Cămătarul face tot ce este cu putinţă să se îmbogăţească nu în bani, ci în 
păcate, distrugându-şi averea şi sufletul. în concluzie, Sfântul spune că 
dobânda cămătarilor este veninul viperelor ce sălăşluiesc în inimile avarilor. 
Dacă dobânda reprezintă veninul viperelor, ideea păstrării banilor, fără a fi 
daţi cu împrumut, deoarece nu este permis a lua dobândă, este maica 
viperelor 77 . 

Prin aceste cuvinte Sfântul vrea să arate că cei ce au bani ar trebui să-i 
dea cu împrumut fără dobândă, întrucât ei trăiesc în societate. 

De fapt, banii nu le aparţin lor, ci întregii societăţi. Iar când societăţii nu- 
i merg treburile atunci când e război, banii îşi pierd valoarea. Deci, se spune 
că pentru acest motiv banii sunt utili vieţii sociale şi că ei reprezintă un bun 
social şi nu unul personal. 

b) Acest lucru ne conduce direct la tema bogăţiei şi a bogaţilor, care îi 
preocupa în mod conştient pe credincioşii din Tesalonic. Răscoala zeloţilor 
tocmai avusese loc, iar zeloţii se pare că trebuie să fi abordat aceste lucruri. 
Sfântul Grigorie privea acestea prin prisma teologiei Bisericii. De fapt, modul 
în care Biserica abordează toate problemele de ordin social, politic etc, diferă 
de cel cu care alte organizaţii antropocentriste şi umaniste le abordează. 

Analizând parabola lui Hristos despre bogatul şi săracul Lazăr şi faptul că 
bogatul de la locul său de chinuire 1-a văzut pe Lazăr în şanurile lui Avraam, 
el spune că în această parabolă Hristos ni-1 arată pe bogatul ce nu s-a 
mântuit, dar şi pe cel mântuit, şi anume pe Avraam. 

Desigur, nu îl numeşte pe Avraam bogat, deoarece Avraam a preferat 
lucrarea virtuţilor şi nu acumularea bogăţiilor. Bogatul din Evanghelie nu şi-a 
pierdut mântuirea fiindcă era bogat, ci din cauza egoismului, a lipsei de 

compasiune şi a urii faţă de străini. Deşi Avraam era bogat, el s-a mântuit, 
deoarece el a ales virtutea. Sf Grigorie scrie limpede: "Deşi Avraam era 
bogat, dar datorită dragostei sale faţă de Dumnezeu şi a compasiunii şi 
dragostei pentru străini el nu numai că s-a mântuit, dar a devenit şi un locaş 
pentru cei mântuiţi". Iar acest lucru se poate vedea prin faptul că Lazăr, 
după ce a murit, a fost dus în şanurile lui Avraam, care este locaşul celor vii, 
sau locuinţa celor ce se bucură de viaţa veşnică, locul veşnicelor bunătăţi 78 . 

Am început prin a vorbi despre bogatul din acest pasaj, pentru că vreau 
să arăt că Sfinţii Bisericii nu sunt manihei, şi nici, desigur, idolatri. 

Adică ei nu refuză bunurile materiale, dar nu le idolatrizează. Ei le privesc 
drept daruri ale lui Dumnezeu. în Tradiţia Ortodoxă se vede clar că întreaga 
lume este creaţia lui Dumnezeu. Omul este doar un simplu iconom al ei, 
întrucât el are nevoie de toate aceste lucruri pentru a putea vieţui. Dar, 
întrucât toţi oamenii sunt fii ai lui Dumnezeu, toţi oamenii au drepturi egale 
faţă de natură. Aşa precum toţi copiii unei familii moştenesc în mod egal 
averea tatălui lor, acelaşi lucru este valabil şi în cazul lumii create. Problema 
apare atunci când cineva îşi impropriază bunurile materiale doar pentru sine, 
atunci când le dobândeşte prin mijloace necinstite în dauna societăţii şi când 
nu le administrează corect. Avraam era bogat, dar prin ospitalitate şi, în 
general, prin dragoste i-a făcut şi pe alţii părtaşi averilor sale. Când un om 
este cucernic, dar nu şi milostiv, el este supus condamnării. Sfântul Grigorie 
ne spune că bogatul, în iad aflându-se, îl numea pe Dumnezeu "Tatăl lui 
Avraam". Aceasta ne arată faptul că el nu fusese pedepsit pentru lipsa 
cucerniciei, întrucât "el făcea parte din categoria celor pioşi", ci pentru lipsa 
lui de compasiune pentru săraci 79 . 

Vorbind împotriva bogaţilor, Sfântul Grigorie, păstor duhovnicesc şi 
taumaturg vindeca atât oamenii obişnuiţi, cât şi pe cei bogaţi. Scopul său nu 
era acela de a aduce reproşuri cuiva, mai ales din pricini demagogice. El 
dorea mai presus de orice mântuirea săracilor şi a bogaţilor. El spunea: 
"Dacă cineva e înstărit sau plin de faimă, ori conducător, să nu se teamă de 
mântuirea sa". Nu trebuie să se necăjească, pentru că şi ei, cu Darul lui 
Dumnezeu, se pot întoarce de la cele rele, pot dobândi virtuţile, faptele 

dreptăţii, prudenţă, pot pune capăt răului săvârşit de alţii, îndreptându-i spre 
ascultare, spre Biserica lui Hristos 80 . 

Sfântul Grigorie face sociologie nu prin revoluţie, ci prin învierea 
sufletului. El nu se revoltă şi nici nu aduce reproşuri oamenilor, pentru că ştie 
că orice revoltă aduce probleme şi mai mari, ci vindecă oameni. Sfântul 
Grigorie nu este un utopic sau un vizionar, un nerealist sau un visător, ci 
subliniază faptul că bogaţii, dregătorii, înţelepţii ş.a.m.d. trebuie să se 
ostenească mai mult pentru a dobândi mântuirea 81 . 

Vorbind de bogăţie, el analizează cauzele şi motivele activităţilor umane. 

Totul trebuie să pornească dintr-o inimă curată. Bogaţilor le reproşează, 
pe de o parte, că nu împart ceea ce au, iar pe de altă parte, pentru că se 
îmbogăţesc "prin jaf' 82 . Aşadar, bogăţia obţinută pe nedrept şi care nu este 
oferită prin milostenie sunt cauzele reproşurilor Sfântului şi motivele pentru 
care bogaţii au parte de osânda veşnică. Vorbind despre parabola lui Hristos 
despre bogatul nemilostiv, el face observaţii pertinente, arătând motivele 
osândirii bogaţilor, cât şi cu privire la sensul nedreptăţii. Bogatul nemilostiv, 
aşa cum observăm din parabolă, nu şi-a dobândit averea pe nedrept. El nu a 
nedreptăţit pe nimeni, pur şi simplu locul pe care se afla proprietatea sa, era 
mai productiv, aducea mai multe roade. Totuşi, era vrednic de moartea 
veşnică pentru că nu îşi folosea averea cum trebuie, avere pe care 
Dumnezeu i-o dăruise din belşug şi pe care ar fi trebuit s-o împartă cu 
săracii. Vedem aici că Dumnezeu a trimis harul rodirii, pentru că roadele 
respective erau roadele iubirii dumnezeieşti. Improprierea acestor bunuri 
reprezenta un mare păcat. Bogatul nemilostiv nu trebuia decât să fie un bun 
iconom. Pedeapsa pentru cei ce dobândesc averi prin jaf este cu mult mai 
aspră, mai ales dacă sunt jefuiţi săracii. Această categorie îi cuprinde "nu 
numai pe cei ce ne conduc, dar şi pe negustorii din piaţă", iar fiecare îşi are 
partea sa de responsabilitate. "Câte lucruri dăunătoare cumpărătorilor nu 
sunt născocite de către negustorii noştri care, atunci când au posibilitatea, 
nu folosesc corect cântarele şi măsurile?!" 83 

Desigur, aici Sfântul face referiri la îmbogăţirea negustorilor care fac tot 
ce le stă în putinţă pentru a-şi atinge scopul, chiar înşelându-i pe clienţi la 
cântărirea produselor. Aşadar, problema nu se pune doar în cazul bogaţilor şi 

a potentaţilor zilei, ci şi negustorilor care sunt în stare de orice pentru a se 
îmbogăţi. 

Una dintre cauzele principale ale îmbogăţirii necinstite o reprezintă 
patima iubirii de arginţi. Sfântul Grigorie analizează această problemă nu 
numai din perspectiva ei socială exterioară, ci o şi aprofundează. Iubirea de 
arginţi îi împinge pe oameni la îmbogăţire prin nedreptăţi, iar mai apoi îşi 
impropiază averile fără a face milostenii din ele. Patima banului este fără 
măsură. Iubitorul de arginţi nu este niciodată satisfăcut, chiar dacă posedă 
nenumărate bunuri materiale. Sfântul Grigorie face observaţii de mare fineţe. 
Cu cât iubirea de arginţi este mai satisfăcută, cu atât creşte fuga după bunuri 
materiale şi lipsurile în societate se înmulţesc. Nici măcar lumea întreagă nu 
este suficientă pentru un om lacom şi iubitor de măriri şi slavă deşartă. 

Şi întrucât sunt mulţi lacomi şi ambiţioşi pretutindeni, iar noi nu avem 
decât o singură lume "cum şi-ar putea afla vreunul dintre ei împlinirea 
dorinţelor sale?" 84 

Şi pe lângă starea ei de insatisfacţie, iubirea de arginţi întunecă sufletul 
omului. Toate patimile legate de aceasta îl despart pe om de Dumnezeu, îi 
împietresc sufletul "şi i-1 îngroapă cu aurul şi argintul pământesc". El spune 
că atunci când pământul este aruncat peste cadavre, el le îngroapă şi 
miasmele grozave. Atunci când aurul şi argintul pământului ajung să domine 
minţile celor ce le posedă "sufletele lor se îmbibă de o teribilă miasmă" care 
ajunge până la ceruri, iar Dumnezeu îşi retrage mila şi grija faţă de aceştia 85 . 
Iubirea de arginţi îl aduce pe om în adâncul prăpastiei. Cumpătarea, sobrie- 
ta-tea şi puţina avere sunt aripi care ne poartă sus, în ceruri. Dar noi nu le 
dorim, mai degrabă ne înlănţuim cu lanţurile greu de purtat ale iubirii de 
arginţi care ne poartă în jos "prin dorirea sau prin acumularea banilor şi a cât 
mai multor avuţii cu putinţă" cu consecinţa nefastă a căderii noastre în 
prăpastie 86 . Mereu tămăduind, Sfântul nu se mulţumeşte doar să ne atragă 
atenţia asupra pericolului iubirii de arginţi şi a consecinţelor sale asupra 
sufletului omenesc, dar el merge mai departe spre vindecare. Gândul 
bogăţiei, al acumulării averilor, trebuie răstignit pe cruce, întrucât este 
trupesc şi ne desparte de Hristos cel răstignit. Răstignirea gândului are loc 
doar când nădăjduim în Hristos, cel ce ne este binefăcător şi ne hrăneşte pe 

noi toţi, atunci când ne delimităm faţă de orice venituri căpătate pe nedrept, 
atunci când folosim corect orice lucru dobândit corect, ajutându-i şi pe cei 
nevoiaşi. în acest mod noi răstignim gândul iubirii de arginţi pe cruce 87 . Patima 
lăcomiei este legată în mod inseparabil de patima iubirii de arginţi. Acestea 
sunt patimi care aduc mari nenorociri omului. Pentru a demonstra aceasta, el 
face referiri la numeroasele morţi ce aveau loc pe atunci în Tesalonic "din 
cauza flagelului de care suferim". 

Lăcomia pântecelui dăunează trupului. Când vreunul dintre 
componentele trupului, cum ar fi sângele, este atins de această boală "aşa 
precum se vede la cei muribunzi, ea aduce cu sine moartea". De fapt, atunci 
când sângele rămâne în inimă, când inima păstrează în ea tot sângele şi nu îl 
pompează în întregul organism, atunci inima se distruge. Exact acelaşi lucru 
se întâmplă şi cu lăcomia sufletului. Lăcomia "vatămă şi ucide sufletul, 
alungând din el Darul lui Dumnezeu care aduce cu el o viaţă 
dumnezeiască" 88 . 

Lăcomia nu numai că ucide sufletul omului, dar crează şi mai multe 
probleme sociale. în efortul pe care-1 face pentru a acumula cât mai multe 
lucruri, lacomul se transformă într-un foc care prăpădeşte pe aproapele său, 
el creând astfel multe anomalii sociale. Nici un păcat nu este doar de ordin 
personal, ci el posedă şi dimensiuni sociale şi universale. Aducând exemple 
din cadrul ' societăţii vremii sale, Sfântul Grigorie spune că focul lăcomiei 
arde aproape pretutindeni "în impozitele publice, în pieţele obişnuite, în 
ferme, în comerţ". Iar mai apoi spune că, din nefericire, lăcomia "a intrat şi 
în casele clericilor, schimbându-i pe aceştia în rău şi făcând ca sărbătorile să 
nu mai fie sărbători din cauza maniei ridicole de care suferă mai toţi oamenii 
pentru averi şi slavă deşartă" 89 . 

Şi în acest caz, Sfântul nu se mulţumeşte să facă nişte observaţii 
superficiale şi seci, întrucât acestea«r fi rămas fără nici un folos, ci el merge 
mai departe la vindecarea omului de patima lăcomiei, recomandând metodele 
cele mai eficiente. Oamenii trebuie să înţeleagă că bunurile materiale sunt 
daruri dumnezeieşti şi aceştia trebuie să-I mulţumească Binefăcătorului lor 
"prin faptele lor". Aşa precum Dumnezeu ţi-a ascultat dorinţa, spune el, şi ţi- 
a împlinit-o prin rodnicia pământului ş.a.m.d., "la fel şi tu eşti dator să-L 

asculţi şi să-I urmezi voinţa neclintit, să te supui şi s-o pui în aplicare...", 
aşa încât să ţi-L păstrezi drept binefăcător şi pentru bunătăţile ce au să fie 90 . 
Omul ar trebui să-şi aţintească ochii minţii mai mult spre bunurile veşnice. 
Dar dacă nevoia îl face să fie preocupat şi de lucrurile materiale, atunci 
trebuie să aibă grijă să le dobândească cinstit, fără nedreptăţi şi jafuri, iar 
mai apoi să le valorifice într-un context social, prin lucrarea dragostei. în 
cazul celor ce se îmbogăţesc pe nedrept, mai marele vameşilor, Zaheu, ar 
trebui să reprezinte un adevărat exemplu: "Orice vameş sau mai mare peste 
vameş care se îmbogăţeşte prin munca sa într-un mod necinstit şi îşi adună 
averile pe nedrept, să-1 imite pe Zaheu pentru a se mântui şi să-şi repare 
greşelile, oferind celor nedreptăţiţi ceea ce li s-a luat prin fraudă" 91 . 

f) Mesajul social al Sfântului Grigorie Palama, prilejuit de lupte şi felurite 
alte evenimente, nu era îndreptat doar spre o analiză sociologică a 
problemelor, ci a continuat, după cum am văzut, spre vindecarea patimilor 
omeneşti. Aşadar, el nu se mulţumeşte doar să fixeze cadrul problemei legate 
de averi, ci merge mai departe, la vindecarea săracilor. Atât bogaţii cât şi 
săracii sunt mlădiţe ale Bisericii, deci toţi au trebuinţă de vindecare. Patimile 
iubirii de arginţi şi a lăcomiei pot fi aflate şi la cei săraci şi la bogaţi. Bogaţii se 
mulţumesc cu dobândirea bunurilor materiale şi cu dorinţa de a le înmulţi, în 
vreme ce săracul le păstrează cu dorinţa de a le avea şi în viitor. Aşadar, 
aceste patimi nu se diferenţiază, ele se dezvoltă la toţi oamenii. Sfântul 
Grigorie prezintă într-un mod cât se poate de revelator, prin darul cuvintelor 
sale de foc, condiţia săracilor din vremea sa. 

Suntem perfect conştienţi că răscoala zeloţilor, care au exploatat aceste 
anomalii sociale şi oprimarea săracilor, fusese consecinţa acestor stări de 
lucruri. Sfântul Grigorie analizează această tragedie socială 
atotcuprinzătoare. El spune că noi toţi ne tratăm confraţii ca pe nişte străini şi 
duşmani. "Vai, cât sufăr! Cât am să mai deplâng racilele obişnuite ale 
societăţii?" Toţi poten taţii vremii îi oprimau pe cei săraci. "Vai, aproape 
întreaga lume a devenit o pradă pentru care toţi se luptă unii împotriva 
altora". Chiar dacă pacea domneşte pentru puţină vreme, atunci cei de la 
putere îşi sporesc oprimarea împotriva celor săraci, impunând impozite şi 
mai împovărătoare asupra muncitorilor. Apoi, Sfântul întreabă: "Care ostaş se 

mai mulţumeşte acum cu solda sa? Care potentat nu se mândreşte cu 
corupţia?" Dar toţi cei ce au puterea, precum câinii sălbatici şi sângeroşi, 
asupresc viaţa oamenilor fără apărare. Continuându-şi analiza, el spune că 
săracii, deoarece nu mai pot îndura atitudinea mizantropică şi nemiloasă a 
celor ce strâng impozitele, precum şi violenţa şi nedreptatea celor de la 
putere, se răzvrătesc împotriva tuturor dregătorilor, a camarazilor lor 
muncitori, a celor din cadrul oastei şi a servitorilor lor. într-adevăr, după cum 
spune el, "valul nedreptăţii care se revarsă acum i-a atins până şi pe 
monahi"* 2 . 

Aceste cuvinte ale Sfântului sunt foarte realiste şi pline de miez. Toţi cei 
ce susţin ideea că Sfântul a fost de partea aristocraţiei şi împotriva 
oamenilor de rând, greşesc. Toţi cei ce îl denigrează pe Sfânt, susţinând că 
zeloţii s-au întors împotriva Sfântului Grigorie din pricina ideilor sale, greşesc 
şi ei. Am arătat aici că el este un părinte duhovnicesc, un doctor de suflete 
care nu ezită să opereze orice membru bolnav al societăţii. Dar nu este 
suficient doar să conştientizezi nedreptatea ce se face împotriva săracilor. Pe 
el nu-l interesează să aţâţe mania revoluţionară a claselor oprimate ale 
societăţii, ci el caută metoda de vindecare. Pentru a vindeca anomalia 
socială a nedreptăţii, el spune ceea ce trebuie spus celor bogaţi, care 
reprezintă factorul principal al anomaliei. Oricum, el trebuie să vindece şi 
amărăciunea celor ce au fost nedreptăţiţi, precum şi pe cei săraci. El este 
perfect conştient că o inimă rănită şi amărâtă sângerează, întrucât nu poate 
deveni locaş al Sfântului Duh. 

Sărăcia nu reprezintă o oprelişte în calea virtuţilor sau a cunoaşterii 
tainelor Duhului, precum şi a cuvintelor dumneze ieşti. Pentru a demonstra 
acest lucru, Hristos şi-a ales ucenicii nu dintre cei înţelepţi şi cultivaţi, nu 
dintre cei bogaţi şi plini de faimă, ci dintre pescari şi cei ce înălţau corturi, 
dintre cei săraci şi analfabeţi. Aşadar, el ne arată tuturor că pentru a te 
mântui sau pentru a cunoaşte tainele Duhului "nici sărăcia, nici lipsa de 
cultură, nici starea socială, nimic din toate acestea nu reprezintă o 
oprelişte". Deci, chiar şi cea mai sărmană, mai incultă şi mai umilă persoană, 
dacă doreşte, nu numai că îşi poate însuşi dumnezeieştile învăţături, ci, prin 
Harul divin, poate ajunge chiar dascăl 93 . Printre predicile Sfântului Grigorie 

Palama există o uimitoare omilie şi o remarcă personală care exprimă marea 
compasiune pe care el o avea faţă de cei nevoiaşi şi suferinzi. Refe-rindu-se 
la textul cu privire la Judecata de Apoi şi la cuvintele lui Hristos despre 
osânda veşnică, el spune despre cei ce nu şi-au ajutat fraţii întru Hristos: 
"Ascultaţi şi bucuraţi-vă voi toţi cei ce sunteţi săraci şi nevoiaşi, pentru că 
după cele spuse în Evanghelie, voi sunteţi fraţii lui Dumnezeu". El îi mai 
sfătuieşte că, chiar dacă sunt săraci şi umili împotriva voinţei lor, să-şi 
dobândească faptele cele bune în mod voluntar prin răbdare şi mulţumire. 
Apoi se întoarce către cei bogaţi pentru a-i sfătui să-şi dobândească sărăcia 
cea binecuvântată. 

Toţi cei ce îi dispreţuiesc pe fraţii lui Hristos şi nu le oferă săracilor ceea 
ce le trebuie acestora, adică hrană, adăpost, veşminte, îngrijire ar trebui să 
asculte şi să ofteze amarnic. Iar mai apoi spune un lucru uimitor: "Haideţi 
mai bine să ascultăm şi să ne căim: căci şi eu însumi, cel ce stau dinaintea 
voastră, spunân-du-vă aceste lucruri, sunt mustrat de conştiinţă că nu sunt 
complet fără de patimă, pentru că sunt ghiftuit şi îmbrăcat bine, în vreme ce 
alţii tremură şi sunt în mare sărăcie" 94 . Aceste cuvinte sunt surprinzătoare, 
deoarece Sfântul Grigorie mărturiseşte că el este învinovăţit de conştiinţă 
pentru că poartă haine şi nu simte frigul şi pentru că are asigurată hrana 
zilnic. Aceasta demonstrează o uimitoare sensibilitate, o mare dragoste, o 
profundă înţelegere a greutăţilor prin care trec ceilalţi, dar şi totala sa 
lepădare de orice fel de bunuri materiale. El vorbeşte la persoana întâi plural: 
"Haideţi să ascultăm şi să ne căim". Spunând aceste lucruri despre sine, 
Sfântul nu afirmă faptul că el însuşi avea numeroase bunuri. Transpare din 
ceea ce spune atunci faptul că sunt mult mai de plâns cei ce au mai multe 
bunuri decât necesităţile lor zilnice, precum şi cei care, deşi sunt numiţi să 
slujească şj să-şi iubească aproapele, îi privesc pe aceştia ca pe un gunoi 95 . El 
spune că îl mustră conştiinţa doar pentru că are hrana necesară zilnic şi ceva 
de îmbrăcat. Afirmând aceste lucruri el îşi etalează nu numai propria 
sensibilitate, dar şi faptul că el se consideră părtaş cu fraţii săi cei săraci. 

Vorbind despre sărăcie, Sfântul o numeşte binecuvântare, dar şi 
mântuire. De aceea, toţi săracii trebuie să-I mulţumească lui Dumnezeu. 
Spunând aceste lucruri, el vrea să vindece indignarea săracilor împotriva 

bogaţilor. "Dacă cineva este sărac pentru că a căzut victimă jafului sau din 
oricare alt motiv, să fie recunoscător pentru că a dobândit sărăcia. Aşa îşi 
dobândeşte mântuirea, dacă aduce mulţumire pentru acest lucru" 96 . Toţi cei 
cărora le lipsesc lucrurile absolut necesare ar trebui să se îmbogăţească întru 
răbdare şi mulţumiri aduse lui Dumnezeu 97 . Spune toate aceste lucruri pentru 
că face distincţie între sărăcia trupească şi cea duhovnicească, care este 
binecuvîntată de Dumnezeu şi este cauză a multor lucruri bune. 

g) Problemele sociale cu care s-a confruntat Sfântul sunt şi acum 
actuale. Una dintre ele o reprezintă hrana necesară pentru întreţinerea vieţii 
noastre. înţelegând că muţi oameni sunt preocupaţi peste măsură cu hrana 
şi băutura, Sfântul Grigorie analizează sensul pe care-1 reprezintă hrana 
pentru organismul uman. După căderea lui Adam, noi am îmbrăcat 
veşmintele morţii şi ale degradării, şi, de aceea, hrana este necesară pentru 
organismul uman. "Deoarece suntem muritori, este necesar să ne hrănim". 
O parte din hrana pe care o ingerăm este păstrată de firea noastră pentru 
întreţinere, iar restul este eliminat. Deci, fiind oameni muritori "noi ne 
hrănim zilnic... ca urmare a dragostei noastre înnăscute de viaţă" 98 . El 
foloseşte acest exemplu şi în altă situaţie, trăgând concluziile de rigoare, dar 
în cele din urmă el arată valoarea şi importanţa hranei pentru organismul 
uman muritor. Aşa cum am văzut într-un alt capitol, Sfântul recomandă hrană 
regulată, împreunată cu post. Valoarea postului în acest fel este foarte mare. 
"Dar să ne hrănim cu cumpătare, pentru că postind cu măsură şi hrănindu-te 
cu măsură, nu vei fi cu mult în urma celor ce se înfometează". întrucât exista 
părerea că postul conduce la boală şi moarte lentă, Sfântul face o afirmaţie 
complet opusă, adică afirmă că postul este maica sănătăţii, în vreme ce 
saturarea cu hrană supraabundentă reprezintă cauza multor îmbolnăviri. 
"Supraabundenţa de hrană dă naştere la gută, dureri de cap şi la alte boli, în 
timp ce postul este maica sănătăţii" 99 . Lăcomia pântecelui este şi o problemă 
de ordin teologic şi social. 

Cea teologică reprezintă faptul că noi credem că hrana ne dă viaţă şi nu 
ştim că Dumnezeu este Cel ce ne dă şi ne menţine viaţa. Harul necreat al lui 
Dumnezeu ne menţine în viaţă prin intermediul hranei. 

Dar dacă omul ajunge la capătul vieţii, indiferent câtă hrană ar primi, 
aceasta nu-i mai foloseşte la nimic. Problema socială o reprezintă faptul că 
dorinţa de hrană în exces şi consumul a multor produse se leagă de alte 
patimi care crează anomalii în societate. Multe ucideri, greşeli, certuri, răpiri 
ş.a.m.d. încep cu folosirea în exces a hranei şi băuturii. 

h)0 altă problemă socială pe care o analizează Sfântul Grigorie Palama 
în predicile sale este aceea a muncii. Omul trebuie să muncească, iar 
lucrătorul este lăudat în Sfânta Scriptură. Lucrul său trebuie să fie bineplăcut 
şi binecuvântat de Dumnezeu. Din nefericire, multe păcate sunt legate şi de 
actul muncii. 

Munca în exces împietreşte mintea omului şi-l face să-şi întoarcă atenţia 
spre creaţie şi nu spre Dumnezeu, îndepărtându-l de Dumnezeu şi de 
Biserică. 

Voi menţiona două exemple din învăţăturile Sfântului Grigorie Palama. 

Unul se referă la munca însoţită de rugăciune. Noi trebuie să ne rugăm în 
timpul muncii şi să nu uităm de Dumnezeu. în timpul strângerii recoltei, 
ţăranul trebuie să se gândească la secerişul Domnului care va avea loc la a 
doua Sa venire. Sfântul Grigorie întreabă: "Care om care recoltează boabele 
de grâu sau plăteşte pe altul la seceriş sau strânge fructele sau le cumpără 
de la cel ce le culege şi le adună într-o magazie" îşi mai aduce aminte de 
secerişul ce va să fie? Dacă gândul nostru e aţintit doar la cele pământeşti nu 
ne deosebim cu nimic de păgâni, pentru că însuşirea lor de căpetenie este 
preocuparea lor permanentă cu grijile pământeşti din toate puterile lor 
sufleteşti şi trupeşti 100 . 

Apoi spune că Dumnezeu ne-a creat firea în aşa fel încât gândul nostru 
să poată fi aţintit la alte lucruri, chiar dacă trupul lucrează şi activează. 

Dumnezeu a făcut acest lucru aşa încât "să putem face treabă necesară 
cu trupul nostru şi să ne aţintim privirea către Domnul cu sufletul şi să 
căutăm cele cereşti de la El". Omul care şi-a aţintit ochiul sufletului către 
Dumnezeu nu poate fi vătămat nici măcar în cele trupeşti 101 . Este clar că 
Sfântul Grigorie Palama face aici referiri la tema rugăciunii şi a atenţiei 
permanente îndreptate către Dumnezeu, care poate fi prezent în orice 
situaţie. Această neîncetată amintire de Dumnezeu poate fi realizată şi de 

către cei căsătoriţi, care lucrează în lume, întrucât aceasta este o stare 
firească a omului. Omul a fost creat în aşa fel încât trupul să lucreze, iar 
sufletul său să fie îndreptat către Dumnezeu. De aceea, rugăciunea minţii nu 
este ceva nefiresc, ci starea cea mai firească şi o funcţie naturală a vieţii 
duhovniceşti a omului. Celălalt exemplu se referă la muncă şi la cultul 
creştin obişnuit. 

Chiar în perioada strângerii fructelor, oamenii aveau obiceiul de a nu 
merge la Biserică. Sfântul Grigorie vrea să corecteze această greşeală. El 
spune că la vremea strângerii strugurilor din vii, Biserica era goală. Erau 
puţini cei ce veneau la Biserică şi aproape nimeni nu mai făcea rugăciuni 
către Dumnezeu. Desigur, atunci când s-a terminat perioada recoltei, atunci 
când văzu "Biserica plină de credincioşi", s-a umplut de bucurie. El face 
această observaţie ca să-i îndrepteze, iar nu spre a le aduce reproşuri: "Şi vă 
spun acestea acum, nu ca să vă învinuiesc, ci ca să vă îndreptez". 

Ocupaţiile legate de culesul viilor n-ar trebui să-i facă pe oameni să nu 
vină la Biserică şi să uite de Dumnezeu. Mai degrabă, în această perioadă a 
anului, trebuie înmulţite doxologiile aduse Lui. Oamenii nu procedează bine, 
atunci când, la vremea recoltei, ei neglijează cele sfinte. în acest mod el 
găseşte ocazia să facă unele observaţii cu privire la credincioşii săi. Unii îşi 
justifică absenţa de la Biserică din cauza recoltei, dar "înainte şi după culesul 
strugurilor ei nu se trezesc nici măcar pentru doxologiile matinale 
duminicale". Apoi, în timpul slujbei, unii fac conversaţii şi nu se roagă, 
gândul lor este la negoţ şi nu la cuvintele rugăciunilor, la piaţă şi nu la 
scripturile insuflate de Dumnezeu. în acest fel "cei prezenţi în Biserică se 
transformă în neguţători, iar casa Domnului în ... piaţă". El subliniază şi faptul 
că, din păcate, unii dintre ei vorbesc în timpul slujbei şi se aude un bâzâit ca 
de trântori, aşa încât nici ei nu pot asculta şi îi împiedică şi pe alţii să asculte 
slujba 102 . 

Munca nu trebuie să fie o cauză a îndepărtării minţii de Dumnezeu sau a 
îndepărtării omului de Biserică. Omul muncitor se poate ruga şi poate aduce 
mulţumiri lui Dumnezeu în timpul lucrului său. în acest fel munca devine o 
slujbă dumnezeiască. 

i) Un alt fenomen social îl reprezintă problema autorităţii şi a 
dregătorilor cetăţii. Sfântul Grigorie este perfect conştient că autoritatea este 
un fenomen caracteristic stării noastre căzute şi de aceea, societatea nu 
poate exista fără autoritate. Dregătorii sunt daţi de Dumnezeu pentru a sluji 
cetăţenii şi nu pentru a-i subjuga. Desigur, aşa cum am văzut în alte capitole, 
dregătorii ar trebui să se poarte corect cu oamenii. 

Ei n-ar trebui să-i asuprească sau să-i tiranizeze. Ei sunt slujbaşii 
oamenilor. Iar cetăţenii, atunci când există dregători interesaţi în problemele 
publice, ar trebui să le arate respect şi cinste. 

Oricum, Sfântul se referă la situaţia acelora care aleargă la mai marii 
oraşului, care fac eforturi deosebite în folosul lor şi nu acordă respectul 
cuvenit regilor ce ne sunt daţi de Dumnezeu. Aceşti oameni nu ascultă de 
Biserică şi de protectorii ei, care se interesează de ei şi se roagă pentru binele 
lor 103 . 

Trebuie să spunem că Sfântul vorbeşte aici de autoritatea ce ne este 
dată de Dumnezeu şi despre dregătorii care lucrează în folosul oamenilor. 

Dar vorbeşte şi despre cei ce reacţionează împotriva oricărei autorităţi 
atunci când nu vor să i se supună. Şi, spunând acest lucru, el subliniază 
necesitatea autorităţii pe de o parte, iar pe de altă parte faptul că dregătorii 
trebuie să-i conducă pe oameni după voia lui Dumnezeu. El se referă la 
Sfântul Dimitrie al Tesalonicului şi spune acestea despre distincţiile primite 
de Sfântul Dimitrie de la regele pământesc şi anume: uniforma militară, 
inelul din deget şi epoleţii de consul pe care martirul Ie-a purtat: "Privesc 
acestea ca pe nişte simboluri ale adevăratelor învăţături şi a slujbei de 
sfătuitor mistic oferite de adevăratul împărat" 104 . Aşadar, la creştin, la sfânt, 
autoritatea şi toate simbolurile ei devin un izvor de lucrare a minunilor şi a 
binecuvântărilor. "Iată de ce Harul divin a lucrat minuni din belşug prin 
intermediul lor mai târziu" 105 . 

Desigur, dregătorii ar trebui să aducă un respect deosebit atât lui 
Dumnezeu, cât şi sfinţilor 106 . Ei trebuie să respecte tradiţiile poporului. Sfântul 
Grigorie se referă la situaţia din vremea sa, când împăraţii luau parte la 
demonstraţii festive pentru Sfântul Mare Mucenic Dimitrie şi "care se aflau 
alături de noi lăudând faptele mucenicului". Nu este suficientă prezenţa 

formală, ci regii, pentru a câştiga respectul oamenilor, ar trebui să arate mai 
multă cucernicie decât putere. 

învăţăturile cu caracter social ale Sfântului Grigorie se extind la multe 
domenii de activitate şi le analizează în profunzime, în acest capitol am 
prezentat pe cele mai importante. Ceea ce am dorit să subliniez în mod cu 
totul special este faptul că învăţăturile cu caracter social ale Sfântului 
Grigorie reprezintă rodul şi consecinţa sobrietăţii, sfinţeniei şi iubirii sale de 
Dumnezeu şi de oameni. El nu a învăţat sociologie în vreo universitate, nu a 
fost un sociolog teoretician lipsit de sevă, ci sociologia sa a fost rezultatul 
unei experienţe personale şi al serviciului său pastoral. 

Ar putea oare vreodată un astfel de Sfânt să fie considerat un protector 
al celor bogaţi şi al aristocraţiei? Desigur, nu. în acelaşi mod, el nu ar putea fi 
de acord nici cu demonstraţiile anarhice ale oamenilor, cu actele de violenţă, 
asasinatele, când, cu adevărat, oamenii erau departe de duhul "romanităţii". 
Trebuie să luăm în consideraţie aceste lucruri şi să le folosim în propria 
noastră experienţă de viaţă. Comuniunea socială reprezintă un mod de viaţă 
şi nu o teorie ori un sistem social. 

6. COMUNIUNEA SOCIALĂ ŞI MONAHISMUL 

învăţăturile cu caracter social ale Sfântului Grigorie sunt o consecinţă a 
vieţii sale monahale şi eclesiastice, întrucât el a trăit în Constantinopol şi în 
Sfântul Munte. 

Vom analiza aceste lucruri în capitolul ce urmează, deoarece doar în 
cadrul mănăstirilor ortodoxe aflăm adevărata comuniune socială, datorită 
curăţeniei inimii şi prin participarea Sfântului Duh. Putem spune că a nu 
avea nimic care să-ţi aparţină şi a împărţi totul în comun cu ceilalţi dincolo 
de participarea Sfântului Duh este o utopie, întrucât această situaţie de viaţă 
a existat înaintea căderii lui Adam din Rai. în mănăstirile ortodoxe monahii 
sunt vindecaţi prin întreaga viaţă pe care o cunoaşte Biserica Ortodoxă, şi 
abia după aceea ei devin milostivi, cu adevărat iubitori de oameni şi 
comportându-se cu adevărat omeneşte. Vom analiza elementele care 

modelează viaţa monahală şi aghioritică, aşa cum Ie-a experiat Sfântul 
Grigorie Palama şi pe care le observăm şi astăzi. 

a) Milostenia este strâns legată de dragostea de Dumnezeu. Acestea 
două sunt o consecinţă a lepădării de sine. Cu cât suntem mai individualişti şi 
egoişti, cu atât suntem mai incapabili de a avea relaţii sociale adevărate. 
Fiecare monah ortodox luptă pentru mântuire prin viaţa sa strâns legată de 
Biserică şi nu pentru a salva Biserica, aşa cum se observă în monahismul 
apusean. Aşadar, mănăstirile funcţionează mai mult ca spitale care-1 vin- 
decă pe om şi îl îndreaptă spre viaţa de dinainte de cădere. Ştim bine că 
viaţa monahală începe cu renunţarea la lume şi cu ascultarea. La început 
monahii renunţă la bunurile materiale, la orice lucru personal şi la relaţiile 
sociale, nu din ură sau din dispreţ, ci pentru a putea deveni ascultători şi 
supuşi cu scopul de a-şi vindeca sufletele. 

Aşa precum cineva care este bolnav fizic abandonează plăcerile lumii 
pentru a intra în spital, nu din dispreţ pentru lume, ci pentru a se tămădui şi a 
se bucura de lume şi de bunătăţile lui Dumnezeu, în consecinţă, acelaşi lucru 
este valabil şi pentru monahi. De aceea, monahul ortodox renunţă la toate 
bunurile sale pământeşti, cu scopul de a se curaţi de patimi şi de a ajunge la 
iluminarea minţii. Cu ajutorul părintelui său duhovnicesc el îşi curăţă inima de 
patimi, care reprezintă izvorul tuturor vicisitudinilor societăţii. El îşi vindecă 
boala prin dobândirea iubirii lipsită de egoism. Când ajunge la iluminarea 
minţii, de fapt, el ajunge să trăiască viaţa lui Adam în Rai înainte de cădere, 
iar apoi, cu voia lui Dumnezeu, el ajunge şi la contemplarea lui Dumnezeu. 
Aşadar, el dobândeşte dragoste de Dumnezeu şi de oameni, iubeşte ceea ce 
iubeşte Dumnezeu, şi atunci atitudinea sa faţă de bunurile materiale şi faţă 
de lume este matură şi plină de sens. în întreaga creaţie el vede principiile 
creaţiei tuturor fiinţelor, adică energia necreată a lui Dumnezeu. Astfel i se 
dă lumii un alt sens şi un alt ţel. Sfântul Isaac Şirul spunea că într-o atare 
situaţie omul capătă alţi ochi. 

Aceasta este calea urmată de Sfântul Grigorie Palama. Aşa cum am 
văzut, s-a dus în Sfântul Munte şi s-a rugat ca întunecimea sufletului să-i fie 
luminată. A trăit în sărăcie deplină, împărţind totul în comun cu ceilalţi 
monahi, şi a cunoscut dragostea faţă de Dumnezeu şi de aproapele până la 

profunzimi sufleteşti inegalabile. El mereu iubea ceea ce Domnul iubea. De 
aceea, în toate aspectele vieţii, atitudinea sa era una isihastă. A trăit în 
lume, s-a confruntat cu numeroase situaţii dificile, fără ca să-şi tulbure 
sufletul, mereu aţintit la Cele de Sus. S-a confruntat cu ereziile, războiul civil, 
cu zeloţii. I-a păstorit pe credincioşii din Tesalonic, iar în tot acest timp 
mintea sa era aţintiă către Dumnezeu. Observăm acest lucru limpede din 
întregul său comportament şi din întreaga sa activitate. Acelaşi lucru poate fi 
observat şi în cazul adevăraţilor părinţi aghioriţi contemporani. Ei sunt 
oameni reali, confruntaţi cu toate problemele reale ale vieţii. Lângă ei aflăm 
odihna şi mângâierea. 

Personal, pot spune că în Sfântul Munte, şi mai ales în locurile mai puţin 
accesibile, în pustia Sfântului Munte, am aflat mai multă comuniune socială şi 
mai multă dragoste decât în societatea noastră obişnuită. 

Ei trăiesc departe de lume, dar au adevărata compasiune şi dragoste. 

b) Construcţia sfintelor mănăstiri din Sfântul Munte reprezintă expresia 
etosului monahului aghiorit. în centrul sfintei mănăstiri se află Biserica 
principală, iar în centrul schitului se află Biserica. Acolo se adună monahii la 
slujbe, privegheri şi pentru Sfânta Liturghie. în jurul Bisericii sunt construite 
chiliile simple şi umile ale monahilor, aşa precum şi în schituri unde locuiesc 
monahii izolaţi, pustnicii. Sensul teologic al acestei ordini monahale îl 
reprezintă dorinţa lor de a avea permanent Cuvântul lui Dumnezeu în centrul 
vieţii lor. Orice altceva îşi capătă sensul şi valoarea prin iradierea luminii 
provenind de aici. ' împărtăşirea în comun a tuturor bunurilor mănăstirii de 
către toţi monahii reprezintă un aspect al legăturii lor cu Dumnezeu, Cel ce 
este centrul vieţii. Acest lucru se poate observa şi în schiturile din Sfântul 
Munte. Felul în care sunt organizate acestea seamănă mai mult cu 
organizarea ortodoxă a societăţii noastre. Societatea noastră avea menirea 
de a urma această viaţă ca pe un prototip. Centrul ar fi trebuit să-1 
reprezinte Biserica, iar casele să fie legate de ea din punct de vedere liturgic, 
pastoral ş.a.m.d. Abia atunci viaţa noastră ar fi căpătat un sens adevărat. 

în vremurile de demult, satele şi comunităţile mici erau oarecum 
organizate în acest fel. în astfel de comunităţi oamenii îşi află sensul propriei 
lor vieţi, dezvoltă relaţii sociale sănătoase, dragostea este experiată ca o 

trăire personală, există o împărtăşire în deplină comuniune în bucurii şi 
necazuri. 

Sfântul Grigorie a trăit în acest fel foarte mult timp în Sfântul Munte. Atât 
în pustie, cât şi în cadrul mănăstirilor el a experiat adevărata comuniune 
duhovnicească, iar apoi a transformat-o în învăţături. Dacă citim cu atenţie 
omiliile rostite dinaintea credincioşilor săi din Tesalonic, vom descoperi că ei 
erau orientaţi conform felului de viaţă din Sfântul Munte. Atunci când vorbea 
de dragoste, de legătura omului cu Dumnezeu, de milostenie, de împărţirea 
în comun a tuturor bunurilor, de rugăciunea în timpul lucrului ş.a.m.d., cu 
siguranţă că avea în vedere felul de viaţă al monahilor, care poate fi trăit şi 
de cei căsătoriţi. 

c) Legătura cu Biserica şi cu Trapeza sau sufrageria mănăstirii, exprimă 
solemnitatea şi sfânta ordine a bunurilor materiale. Trapeza din Sfânta 
Mănăstire se află în partea opusă Sfintei Biserici, a Bisericii principale. Pe 
lângă nevoile sale liturgice, Sfânta Mănăstire e fondată şi pe un serios temei 
de ordin teologic. 

Omul nu e format doar din suflet, ci şi din trup, care trebuie hrănit. 
Hrana este necesară pentru organismul omenesc. Mai întâi are loc Sfânta 
Liturghie, iar apoi urmează masa la trapeză, în acest fel, nevoile ierarhice de 
bază ale vieţii omeneşti sunt satisfăcute. Slujba de la trapeză arată respectul 
pentru întreaga viaţă umană. Monahii intră la trapeză, la fel ca şi în Biserică. 
Poartă aceleaşi veşminte şi, mai ales, în zilele de sărbătoare sau Duminica, 
ei intră în procesiune, cu sfânta icoană, tămâie, candele aprinse, cântând 
troparul sfântului prăznuit sau al praznicului respectiv. în timpul servirii 
mesei se citeşte din cărţi sfinte, aşa încât chiar şi atunci mintea e aţintită 
către Dumnezeu şi nu către mâncare. Trupul şi sufletul sunt împreună 
hrănite. La sfârşitul mesei, stareţul îi binecuvântează pe monahii şi mirenii 
prezenţi. Toţi cei ce participă în mod activ la treburile trapezei, bucătarul şi 
citeţul cer iertare de la toţi cei prezenţi pentru orice greşeală comisă. Apoi 
procesiunea se îndreaptă spre Sfânta Biserică, unde se fac rugăciuni şi 
numai atunci praznicul sau sărbătoarea este completă. 

Sfântul Grigorie a experiat toate aceste lucruri în Sfântul Munte şi astfel 
a înţeles din practica vieţii monahale, ierarhiile constituite în cadrul ei, 

precum şi modul lor de funcţionare. Şi astăzi acest fel de vieţuire ne uneşte 
şi ne îndeamnă să-l urmăm. 

Observăm relaţia dintre bunurile materiale şi viaţa noastră. 

d) Ministerele sunt esenţiale în cadrul unei societăţi organizate, în cadrul 
mănăstirii există toate ascultările, pentru că mănăstirea este societate 
organizată. Există ascultarea la Biserică, secretarul, iconomul, trapezarul, 
grădinarul, îngrijitorul de asini, cizmarul, croitorul, responsabilul cu casa de 
oaspeţi, bucătarul ş.a.m.d. Totul este făcut cu binecuvântarea stareţului şi 
cu rugăciune. înainte de a-şi începe ascultarea, monahul ia binecuvântare şi 
o împlineşte cu o minte curată, rugându-se lui Dumnezeu. Ascultările se 
schimbă la anumite intervale de timp. De fiecare dată, doar stareţul este cel 
ce îi dă fratelui de mănăstire o nouă ascultare sau i-o lasă pe cea veche. în 
unele mănăstiri există obiceiul ca toţi fraţii să treacă prin cât mai multe 
ascultări cu putinţă pentru a dobândi, dimpreună cu toţi ceilalţi, sensul 
comuniunii în Sfânta Mănăstire. Se poate ca ascultările să fie strâns legate 
de cunoştinţele profesionale ale monahului, sau nu. Este posibil ca şi 
teologul să facă ascultare de grădinar. Totul se petrece după Voia lui 
Dumnezeu şi în concordanţă cu nevoile mănăstirii şi cu discernământul 
stareţului, care este preot şi duhovnic. Felul în care sunt organizate 
ascultările ne arată şi modul în care societatea poate funcţiona. în acest 
cadru se pot înţelege şi învăţăturile Sfântului Grigorie Palama cu privire la 
muncă şi ocupaţii. 

în unele cazuri, acolo unde un monah nu este suficient pentru a duce la 
bun sfârşit toate treburile legate de ascultarea respectivă există aşa numita 
"pangenia", adică toţi monahii dau o mână de ajutor. Se spune că odinioară 
când trebuiau să descarce o corabie, primul sac trebuia cărat de către stareţ. 
Deci, munca nu este o corvoadă, ci un serviciu, o ascultare faţă de 
Dumnezeu. Ea se face cu ascultare, dragoste şi libertate. Toate aceste lucruri 
formează sensul real al muncii. 

e)Pentru administrarea mănăstirii există o anumită ierarhie. Fiecare 
monah nu poate face nici ceea ce vrea şi nici să fie excesiv de ascet. Trebuie 
să existe o administraţie, dar trebuie să-şi îndeplinească atribuţiile cu 
dragoste şi înţelegere. Există consiliul bătrânilor, adunarea consilierilor 

vârstnici din mănăstire, al cărei întâistătător este stareţul mănăstirii şi mai 
există şi adunarea tuturor fraţilor de mănăstire. 

Administraţia se identifică cu supravegherea şi îndrumarea 
duhovnicească a mănăstirii şi a monahilor. Stareţul este cel ce se ocupă cu 
toate problemele mănăstirii, dar în acelaşi timp el este şi duhovnicul 
monahilor pe care-i călăuzeşte în viaţa duhovnicească, aşa încât să se cureţe 
de patimile sufleteşti şi să ajungă la îndumnezeirea prin har. Astfel, 
administraţia nu este despărţită de duhovnicie. în această lumină Sfântul 
Grigorie înţelegea organizarea comunităţii, precum şi relaţiile cetăţenilor cu 
conducătorii lor şi invers. Cârmuitorii trebuie să-şi exercite atribuţiile într-un 
mod jertfelnic, cu pogorământ faţă de supuşii lor, după exemplul lui Hristos, 
care şi-a iubit turma duhovnicească şi S-a jertfit pentru ea. Iar oamenii nu 
trebuie să se împotrivească, ci să se supună cârmuitorilor lor când aceştia nu 
se împotrivesc voii lui Dumnezeu. 

Aceste relaţii dintre conducători şi supuşi trebuie să se afle sub semnul 
dragostei, al dragostei de Dumnezeu şi de oameni. 

f) în mănăstiri, virtutea ospitalităţii este practicată cu sfinţenie. Nu este 
cu putinţă să existe vreo mănăstire în Sfântul Munte care să nu fie 
ospitalieră. 

Acelaşi lucru este valabil în cazul tuturor mănăstirilor ortodoxe. 
Ospitalitatea este un lucru sfânt şi este oferită gratuit, închinătorul este 
primit cu multă dragoste. Oamenii mănăstirii fac tot posibilul ca şederea 
acestuia în mănăstire să fie cât mai confortabilă. El este întâmpinat ca un 
frate în Hristos şi ca mlădiţă a Trupului Său. Ei îl primesc cu dragoste, împart 
hrana cu el, totul este în comun, îl mângâie prin milostenii şi cuvinte pline de 
dragoste, iar mai apoi îl slobozesc în calea sa cu dragoste şi rugăciune. 
Oaspetele este sfânt, un frate al lui Hristos. Nu îi oferă învăţături, ci sunt 
alături de el în orice necaz şi îi oferă atât mângâiere omenească, cât şi 
dumnezeiască. 

Iată adevărata ospitalitate valabilă pentru societatea umană. Acolo unde 
există virtutea ospitalităţii, se manifestă prezenţa milosteniei şi a dragostei 
de Dumnezeu şi, de aceea, acolo există şi binecuvântarea Domnului. 



227 



Concluzia pe care o putem trage este aceea că învăţăturile cu caracter 
social ale Sfântului Grigorie Palama reprezintă o dimensiune a vieţii 
aghioritice, a vieţii pe care el a experiat-o în cadrul mănăstirilor din Sfântul 
Munte, care, în realitate, reprezintă dragostea şi modul de viaţă evanghelic, 
viaţa eclesiastă. El a dobândit un anume etos, etosul monahului aghiorit şi, în 
acest fel, a fost plin de adevăr în tot ce a spus şi a dat un răspuns plin de 
realism şi tărie duhovnicească tuturor problemelor omeneşti, în cadrul 
Bisericii Ortodoxe, există o mare comoară. 

Aceasta este alcătuită din mănăstirile ortodoxe de pretutindeni şi din 
Sfântul Munte "Grădina Maicii Domnului". Acolo modul de viaţă cenobitic şi 
chinovial este încă viu şi sănătos. 

Existenţa mănăstirilor ne arată faptul că Tradiţia vie greco -ortodoxă din 
vremea noastră nu s-a pierdut. Mănăstirile din Sfântul Munte reprezintă 
oglinda Tradiţiei Ortodoxe cu tot caracterul ei plin de forţă. 

în cadrul mănăstirilor ortodoxe noi putem experia adevărata teologie şi 
adevărata viaţă socială în curăţia inimii. Acolo înţelegem ce înseamnă 
organizarea societăţii umane. Mănăstirea noastră ortodoxă ne oferă şi un 
"model" de viaţă adevărată, prototipul organizării societăţii şi al familiilor 
noastre. 

9. APĂRĂTOAREA SFANŢULUI MUNTE 



Un semn caracteristic al tuturor sfinţilor este supravenerarea Prea 
Sfântei Născătoare de Dumnezeu, dragostea lor nemărginită fată de Prea 
Sfânta Maică a Domnului nostru Iisus Hristos. 

Dragostea sfinţilor pentru Maica Domnului este o roadă a dragostei lor 
faţă de Hristos, care S-a născut din pântecele ei, ca o treaptă mijlocitoare 
pentru a ajunge la dragostea faţă de Fiul ei. Ca atare, dragostea sfinţilor 
pentru Sfânta Fecioară este strâns legată de dragostea pentru Hristos. 
Mariologia se află într-o strânsă legătură cu Hristologia. Referindu-se la 
Fecioara Măria, şi, într-adevăr, la faptul că e pe drept cuvânt numită 
Născătoare de Dumnezeu, Sfântul loan Damaschin scrie: "pentru că acest 
nume exprimă întreaga taină a întrupării" 1 . 

Şi aceasta este adevărat, fiindcă Cuvântul lui Dumnezeu, Cea de-a doua 
Persoană a Sfintei Treimi, şi-a asumat firea omenească din prea curatul sânge 
al Prea Sfintei Născătoare de Dumnezeu. Această unitate a luat fiinţă în 
pântecele ei şi acolo, firea umană asumată a fost îndumnezeită cu ajutorul firii 
dumnezeieşti. Aşadar, după cum slavosloveşte Biserica noastră "în Rai şi în 
pântecele ei, în care Dumnezeiescul Prunc S-a arătat plin de cunoştinţă". 

Cinstea acordată Prea Sfintei Fecioare Măria o dăruim în realitate "Celui 
ce S-a întrupat din ea" 2 . După învăţăturile Sfântului Simeon Noul Teolog, sfinţii 

sunt înrudiţi cu Maica Domnul în trei feluri. Mai întâi, ei se înrudesc prin firea lor 
omenească, întrucât şi ei şi ea provin din aceeaşi ţărână şi din aceeaşi suflare. 
Prea Sfânta Fecioară a fost Maica Domnului, dar, în acelaşi timp, ea a fost şi o 
fiinţă umană aşa cum suntem noi toţi. Mai apoi, ei se înrudesc "întrucât doar 
prin trupul luat din ea, aceştia se împărtăşesc de aceeaşi fire". Când noi ne 
împărtăşim cu Sfintele Taine ale Sfântului Trup şi Sânge al lui Hristos, noi ne 
împărtăşim din trupul îndumnezeit al Cuvântului pe care El şi L-a asumat din 
Sfânta Fecioară. De aceea, aşa cum ne învaţă Sfântul Simeon, prin 
împărtăşirea cu Trupul şi Sângele lui Hristos, noi ne împărtăşim şi cu trupul 
Prea Curatei Fecioare. în al treilea rând, sfinţii se înrudesc cu Prea Curata 
Fecioară "deoarece prin sfinţenia în duh ce Ie-a fost dăruită datorită ei, fiecare 
îl poartă în sine pe Dumnezeul tuturor, aşa precum şi ea L-a purtat pe El în 
sine". Deşi Prea Curata Fecioară l-a dat naştere lui Hristos în trup, ea este 
unită cu Hristos şi îl poartă pe Dumnezeu în mod nedespărţit în ea în veşnicie. 
Aşadar, sfinţii sunt pe de o parte, slujitorii ei, prin faptul că ea este Maica lui 
Dumnezeu, şi, pe de altă parte, ei sunt copiii ei "prin aceea că ei se 
împărtăşesc cu Prea Curatul Trup al Fiului ei" 3 . 

1. PĂRINŢII AGHIORIŢI ŞI PREA SFÂNTA NĂSCĂTOARE DE 

DUMNEZEU 



Părinţii aghioriţi simt o adâncă comuniune cu Prea Curata Fecioară şi au 
o dragoste aparte faţă de ea. îmi amintesc că atunci când am fost pentru 
prima oară în Sfântul Munte, le-am exprimat monahilor pe care i-am cunoscut 
uimirea pentru faptul că Sfântul Munte era interzis vizitării lui de către femei. 

Aproape toţi au făcut legătura între această interdicţie şi dragostea faţă 
de Prea Curata Fecioară. Ei mi-au spus că aceasta se întâmplă pentru a oferi o 
cinste aparte şi cu totul îndreptăţită Maicii Domnului, pentru care Sfântul Munte 
este o adevărată "grădină". 

Probabil că unele femei sunt indignate de faptul că nu li se permite să 
viziteze Sfântul Munte, dar este tot atât de adevărat faptul că nicăieri nu 

este femeia, în Persoana Prea Curatei Fecioare, mai cinstită decât în Sfântul 
Munte. 

Fiecare icoană a Prea Curatei Fecioare are un nume special, pentru că se 
leagă de un eveniment sau de un semn anume. Când vreun vizitator soseşte 
în Sfântul Munte, el întâlneşte multe astfel de icoane şi înţelege marea 
evlavie pe care monahii o au faţă de această dumnezeiască persoană, care 
reprezintă sfârşitul perioadei pregătitoare a Vechiului Testament şi începutul 
noii creaţii în Hristos. Voi aminti câteva nume de icoane: celebra icoană "Axion 
eşti" (Cuvine-se cu adevărat), "Kukuzelissa" (numele 

cântăreţului), "Economissa" (iconoama), "Ktitorissa sau Vemata-rissa" 
(Jertfitoarea), "Paramythie" (Mângâietoarea), "Esphigme-ni" (ucisa), 
"Elaiovrytissa" (izvorâtoarea de mir), "Pyrovo-litheissa" (cea împuşcată), 
"Portaitissa" (cea care păzeşte poarta), "Tricherousa" (cu trei mâini), 
"Panagia ton chairetismon" (binecuvântări), "Myrovlytissa" (plină de 
mireasmă), "Phobera prostasia" (protectoarea şi inspiratoarea evlaviei), 
"Gerontissa" (Bătrâna), "Epakourousa" (Ascultătoarea), "Gorgoepikoos" 
(Grabnic ajutătoarea), "Hodigitria" (Călăuzitoarea), "Anti-phonitua" (cea 
care ne răspunde). Aceste denumiri ne arată prin ele însele marea dragoste a 
Părinţilor aghioriţi pentru Prea Curata Fecioară, protectoarea şi apărătoarea 
cu totul aparte a monahului aghiorit prin sfântul său Acoperământ. Oricine 
vorbeşte cu bătrânii monahi aghioriţi poate auzi numeroase povestiri despre 
apariţiile Prea Curatei Fecioare, precum şi expresia lor de recunoştinţă pentru 
dragostea ei. Unii trăiesc cu încrederea că Maica Domnului i-a adus în Sfântul 
Munte, că acesta este "grădina" ei, că au văzut-o mângâindu-i şi apărându-i de 
diferite primejdii, iar alţii că ea îi va mântui în ziua Judecăţii dacă rămân în 
"grădina" ei. Ei trăiesc în comuniune vie de rugăciune cu Prea Curata 
Fecioară şi unii se bucură de prezenţa ei. Cuvintele unui aghiorit 
contemporan, Sfântul Siluan Atonitul sunt revelatoare: "Multe sunt minunile 
şi milele pe care le-am primit din mâinile Domnului şi ale Prea Curatei 
Fecioare, dar nu există nimic pe lume prin care să-mi răscumpăr dragostea 
lor pentru mine, păcătosul". 

"Ce i-aş putea oferi Prea Sfintei Născătoare de Dumnezeu pentru că a 
venit la mine şi mi-a adus lumină, în loc să plece dezgustată de la mine 

pentru păcatele mele? Nu am văzut-o cu ochii mei, dar Sfântul Duh mi-a 
mijlocit s-o cunosc prin cuvintele ei, care erau pline de har, iar duhul meu se 
bucură, şi inima îmi saltă de dragoste pentru ea, aşa încât doar simpla 
chemare a numelui ei se face dulce inimii mele". 

"Odată, pe când eram tânăr frate de mănăstire, mă rugam dinaintea 
unei icoane a Maicii Domnului, iar Rugăciunea lui Iisus mi-a intrat în inimă şi 
a început să se rostească de la sine în propriul ei ritm". 

Iar altă dată, fiind în Biserică, ascultam un pasaj din Proorocul Isaia, iar 
la cuvintele «Spală-te, curăţeşte-te» (îs. 1, 16), meditam: «Poate că Prea 
Curata Fecioară să fi păcătuit vreodată, măcar cu gândul». "Şi în chip cu 
totul minunat, în armonie cu rugăciunea, am auzit o voce în inima mea 
spunând limpede: «Prea Curata Fecioară nu a păcătuit niciodată, nici măcar 
cu gândul». în acest fel mi-a adus Sfântul Duh mărturie în inima mea de 
curăţia ei" 4 . Tot astfel, în alt loc, Sfântul Siluan scrie foarte convingător: 
"Oh, dacă am putea măcar cunoaşte dragostea Prea Curatei Fecioare faţă de 
toţi cei ce împlinesc poruncile lui Hristos şi cum se mai tânguieşte şi se 
mâhneşte pentru păcătoşii care nu se îndreptează! Eu însumi am trecut prin 
aceasta". 

"Pot depune mărturie pentru un adevăr dinaintea lui Dumnezeu, pe Care 
sufletul meu îl cunoaşte: în duh o cunosc pe Prea Curata Fecioară. Nu am 
văzut-o vreodată, dar Duhul Sfânt mi-a dat s-o cunosc pe ea, precum şi 
dragostea ei pentru noi. Dacă nu ar fi fost dragostea şi compasiunea ei aş fi 
pierit demult, dar ei i-a fost milă de mine şi a venit ca să mă lumineze, aşa 
încât să nu mai păcătuiesc. Iată ce mi-a spus: "Mă doare să văd ceea ce faci 
tu". Iar cuvintele ei blânde, paşnice, domoale, au lucrat adânc în sufletul 
meu. Au trecut aproape 40 de ani de atunci, dar sufletul meu nu poate uita 
vreodată acele dulci cuvinte şi nu ştiu ce răsplată să-i aduc pentru atâta 
dragoste arătată păcătosului meu suflet, nici cum să-i mulţumesc Prea bunei 
şi iertătoarei Maici a lui Dumnezeu. Cu adevărat este ea rugătoare pentru noi 
dinaintea lui Dumnezeu, şi doar simpla pronunţare a numelui ei bucură 
sufletul, iar toate Cerurile şi pământul se veselesc de dragostea ei. 

Aici este un lucru minunat care depăşeşte înţelegerea: ea locuieşte în 
Ceruri şi pururea vede Slava lui Dumnezeu, şi, totuşi, nu ne uită, biete făpturi 

nenorocite ce suntem şi îşi întinde compasiunea şi mila ei peste faţa 
întregului pământ şi asupra tuturor oamenilor. 

Şi pe această Prea Curată Maică a Sa, Domnul ne-a dăruit-o nouă. Ea 
este bucuria şi nădejdea noastră. Ea este Maica noastră în duh, şi înrudită cu 
noi prin fire, ca fiinţă umană, şi fiecare suflet de creştin tresaltă de dragoste 
faţă de ea" 5 . 

Faptul că Sfântul Munte este "Grădina Prea Sfintei Fecioare", locul oferit 
în întregime ei, iar cei ce trăiesc acolo fac obiectul dragostei şi al protecţiei 
Maicii lui Dumnezeu, se poate observa din asigurarea pe care Prea Sfânta 
Fecioară i-a dat-o Sfântului Petru Atonitul, care a fost primul locuitor al 
Sfântului Munte, aşa cum ne-a lăsat în scris Sfântul Grigorie Palama. Am 
vorbit despre această asigurare în întregime în capitolul întitulat "Primul 
trăitor în Sfântul Munte". De acolo se vede clar că însăşi Prea Curata 
Fecioară 1-a anunţat pe Sfântul Petru că pământul acela îi este închinat ei, că 
se va numi sfânt, şi că ea însăşi îi va apăra pe toţi cei ce vor trăi in asceză 
acolo, întrucât ea le va fi apărătoare, doctor, şi ea însăşi îi va hrăni 6 . Orice 
monah atonit a păstrat această informaţie de la înaintaşii săi că oricare 
împărăteasă şi-ar asuma riscul să calce legea Sfântului Munte să fie 
împiedicată şi pedepsită de Prea Curata Fecioară. Aşadar, opreliştea făcută 
femeilor de a intra în Sfântul Munte are o particularitate anume, fiind" legată 
de intervenţia personală a Prea Curatei Fecioare, iar monahii îi sunt devotaţi 
trup şi suflet. 

Doar în această lumină trebuie să analizăm învăţăturile Sfântului Grigorie 
despre Prea Curata Fecioară. Ca sfânt şi ca monah aghiorit el îi poartă o 
dragoste şi un respect nelimitat. Sfântul Grigorie Palama este înrudit cu Prea 
Curata Fecioară, pe lângă cele trei motive pe care deja le-am amintit, 
conform învăţăturilor Sfântului Simeon Noul Teolog şi pentru alte două 
motive. Mai întâi, deoarece Prea Curata Fecioară i-a fost maică dumnezeiască 
toată viaţa sa, iar el i-a fost fiu protejat, şi în al doilea rând pentru că el a fost 
aghiorit în adevăratul sens al cuvântului. Acest lucru explică dragostea 
Sfântului Grigorie pentru Prea Sfânta Născătoare de Dumnezeu 
exprimată în numeroase predici. Cele ce urmează, puţine la număr, sunt 
dovezi ale marii iubiri a Sfântului Grigorie pentru Maica Domnului. 

2. RELAŢIA DUHOVNICEASCA PERSONALA A SFANŢULUI GRIGORIE CU PREA 

CURATA FECIOARĂ MĂRIA 

Am afirmat mai înainte că orice sfânt o iubeşte pe Prea Curata Fecioară. 
Sfinţenia nici nu poate fi înţeleasă fără această dragoste sfântă faţă de Maica 
Domnului. Şi acest lucru se întâmplă deoarece sfinţii, după ce au gustat 
dragostea lui Dumnezeu, împărtăşindu-se cu Trupul şi Sângele lui Hristos şi 
experiind în viaţa lor darurile întrupării lui Hristos, simt nevoia să-i 
mulţumească şi celei ce este izvorul şi cauza acestei mari bucurii. Este 
binecunoscut faptul că sfinţii sunt foarte sensibili şi sunt, de aceea, 
recunoscători chiar şi pentru cele mai mici daruri pe care le primesc, şi cu 
atât mai mult pentru marele dar al îndumnezeirii firii omeneşti întru Hristos, 
care S-a făcut cunoscut nouă după ce S-a întrupat în pântecele Prea Curatei 
Fecioare. Ea şi-a oferit trupul Fiului şi Cuvântului lui Dumnezeu pentru 
întruparea sa. 

Acesta este şi cazul Sfântului Grigorie Palama. Oricum, Sfântul o iubea 
pe Maica Sfântă şi pentru alte motive. I s-a făcut marea cinste s-o vadă în 
timpul vieţii sale, şi i-a fost protejat şi fiu iubit. Vom oferi câteva detalii 
pentru a demonstra acest adevăr, aşa cum le descrie biograful şi tovarăşul 
său de călugărie, Sfântul Filotei Kokkinos, Patriarhul Constantinopolului. 
Primul indiciu îl reprezintă faptul că încă de la o vârstă fragedă el a fost pus 
sub protecţia Prea Curatei Fecioare de către tatăl său. înainte ca tatăl său să 
fi murit, mama Sfântului Grigorie i-a cerut să-1 roage pe împărat să-i ia 
copiii sub protecţia sa. Acel om sfânt nu numai că nu a acceptat, ci a şi 
dojenit-o oarecum, spunându-i: "Nu-mi las copiii în seama nici unuia dintre 
mai marii acestui pământ, ci îi las în grija împărătesei noastre a tuturor, 
Maica împăratului Ceresc". 

El n-a vrut să-şi lase copiii sub protecţia împăraţilor acestui pământ, ci a 
Maicii împăratului Cerurilor. Şi, într-adevăr, în timp ce spunea aceste lucruri, 
privea icoana Prea Curatei Fecioare care se afla dinaintea sa. Sfântul Filotei 
spune în biografia sa despre Sfântul Grigorie că acele cuvinte ale sfântului său 
tată s-au adeverit, pentru că însăşi Prea Curata Fecioară 1-a convins pe 
împărat să aibă grijă de copiii orfani, dar, mai târziu, "ea Ie-a fost protectoare 

şi călăuză, şi în absolut orice situaţie ea Ie-a fost mântuitoare atât a 
sufletelor, cât şi a trupurilor lor" 7 . 

Cea de-a doua situaţie care ne arată că acele cuvinte profetice ale tatălui 
său s-au împlinit şi că Prea Curata Fecioară era un minunat protector, o 
minunată călăuză şi grabnic ajutătoare, ne parvine din perioada studiilor 
sale. La începutul studiilor sale Sfântul avea probleme de memorizare. Apoi, 
şi-a fixat ca regulă ca nu cumva să se apropie de cărţi şi nici să nu înceapă să 
citească fără să fi făcut trei metanii dinaintea icoanei Prea Sfintei Fecioare şi 
o rugăciune în acelaşi timp. Când a început să facă acest lucru zilnic, a reuşit 
foarte uşor să memoreze şi să-şi pregătească lecţiile. Dar dacă uita să facă 
acest lucru "negreşit reapăreau vechile probleme imediat". în acelaşi timp, 
spune Sfântul Filotei, Prea Curata Fecioară 1-a convins pe împărat să accepte 
a fi protectorul copiilor şi să-şi asume toate cheltuielile necesare întreţinerii 
şi şcolarizării lor. Mai mult, împăratul Ie-a arătat o simpatie aparte, întrucât 
i-a invitat să vină şi să-1 vadă şi Ie-a vorbit într-o manieră amabilă şi plină 
de dragoste 8 . 

Al treilea indiciu este din timpul perioadei de severă asceză în Sfântul 
Munte. Imediat după ce a sosit în Sfântul Munte, el s-a consacrat cu mare zel 
ascezei, adică postului, privegherii şi rugăciunii neîncetate. Este semnificativ 
faptul că, potrivit informaţiilor oferite de Sfântul Filotei Kokkinos, el se ruga 
neîncetat Prea Curatei Fecioare. El se ruga zi şi noapte lui Dumnezeu, 
chemând-o în ajutor pe Maica Domnului ca să-i fie "călăuză, acoperământ şi 
mijlocitoare, pururea având dinaintea ochilor săi înfăţişarea şi sfântul ei 
acoperământ, adresându-i rugăciuni, cereri şi slavoslovii neîncetate şi 
mergând mereu pe calea ascultării cu ajutorul şi povăţuirea ei". Deci, în primii 
doi ani Sfântul s-a rugat neîncetat lui Dumnezeu, având-o pe Prea Curata 
Fecioară drept călăuză şi mijlocitoare. 

Rugăciunea pe care o rostea în acea vreme era "luminează-mi 
întunericul". 

Pe când se afla într-o stare de mare pace lăuntrică, avânr 4 mintea 
adâncită către sine şi către Dumnezeu, Sfântul loan Evanghelistul i-a apărut 
dinainte, nu în vis, ci în vedere duhovnicească şi 1-a asigurat că fusese trimis 
"ca mesager al împărătesei Celei de Sus" ca să afle de ce se ruga el în mod 

constant cu cuvintele "luminează-mi întunericul, luminează-mi întunericul". 
Sfântul Grigorie răspunse că, întrucât e om pătimaş, el se ruga lui Dumnezeu 
ca să fie luminat pentru a putea împlini voia Sa mântuitoare. Atunci, Sfântul 
loan Evanghelistul spuse: "Nu te teme, nu te îndoi... împărăteasa noastră, a 
tuturor, rosteşte prin gura noastră: «Eu însămi te voi ajuta». Şi după ce 
Sfântului Grigorie a întrebat când îi va fi ajutor şi aliat Sfânta Fecioară, în 
viaţa de acum sau în cea viitoare, Sfântul loan Evanghelistul i-a răspuns: 
«atât înainte, cât şi acum, atât în prezent, cât şi în viitor». Această apariţie a 
Sfântului loan Evanghelistul, trimis de Prea Sfânta Născătoare de Dumnezeu, 
a fost povestită de către Sfântul Grigorie cu mulţi ani mai târziu tovarăşului 
său de călugărie, Dorotei, care mai târziu a devenit Mitropolit al 
Tesalonicului. Este revelator faptul că Prea Curata Fecioară i-a ascultat 
rugăciunea şi I-a asigurat că, aşa precum mai demult, la fel şi acum şi în 
viitor, îi va fi ajutătoare şi apărătoare şi, mai mult decât atât, îl va umple cu 
daruri dumnezeieşti 9 . 

Al patrulea semn este revelaţia pe care Prea Curata Fecioară însăşi i-a 
dăruit-o Sfântului Grigorie. Era pe vremea când el se întorsese la Marea 
Lavră, dar el stătea încă la schitul Sfântului Sava, înafara mănăstirii Marea 
Lavră. 

Odată s-a rugat pentru el şi tovarăşii săi către Prea Curata Fecioară 
"patronul şi mijlocitorul cel de toate zilele", ca atât călăuzirea, cât şi călătoria 
lor către Domnul în această viaţă, să nu le fie plină de piedici, ci să aibă toate 
cele de trebuinţă hranei pentru a nu fi prea preocupaţi cu strângerea 
proviziilor şi să neglijeze astfel rugăciunea. Atunci, Prea Curata Fecioară, 
împărăteasa tuturor, a apărut într-o vedenie "îmbrăcată modest şi curat", aşa 
cum ne-o înfăţişează sfintele icoane. Mulţi sfinţi apăruseră, urmând-o. 
Atunci, Prea Curata Fecioară s-a întors şi Ie-a poruncit să îi slujească Sfântului 
Grigorie şi obştei sale: «De acum înainte voi veţi fi iconomii tuturor celor 
necesare lui Grigorie şi obştei sale». Iar Sfântului Grigorie i s-a dat 
asigurarea că de atunci înainte "tot ceea ce era necesar necesităţilor trupeşti 
li se oferea fără să facă vreun efort, oriunde s-ar fi întâmplat să se afle" 10 . 

Din ceea ce am spus este evident că Sfântul Grigorie Palama era într-o 
strânsă legătură duhovnicească şi permanentă comuniune cu Prea Sfânta 
Fecioară. 

Tot ceea ce scrie despre ea, lucruri pe care le vom vedea mai departe, 
sunt evident nu gânduri seci sau formulări raţionale, ci trăiri sfinte, revelaţii 
ale Prea Curatei Fecioare. Acest lucru explică marea sa dragoste faţă de ea. 

Putem, de asemenea, observa revelaţii progresive ale Prea Curatei 
Fecioare către Sfântul Grigorie. La început, prin intermediul rugăciunii tatălui 
ei, ea şi-a asumat protecţia sa. Apoi, i-a arătat clar că el trebuie să aibe 
încredere în ea, pentru că ea îl va apăra de-a lungul întregii perioade a 
studiilor. 

Apoi, prin Sfântul Ioan Evanghelistul, ea 1-a asigurat că îi va fi ajutătoare 
şi apărătoare, iar în cele din urmă, ea însăşi i s-a arătat în persoană. 

De-a lungul întregii vieţi, Sfântul a păstrat convingerea că el se afla sub 
protecţia şi ajutorul Prea Curatei Fecioare, şi, de aceea, a luptat cu tărie şi 
curaj, a expus Teologia Bisericii într-o manieră curat ortodoxă şi a înlăturat 
toate ereziile din vremea sa. 

3. ÎNVĂŢĂTURILE SFÂNTULUI GRIGORIE REFERITOARE LA PREA 

CURATA FECIOARĂ 

într-un capitol atât de restrâns nu este uşor să prezinţi învăţăturile 
Sfântului Grigorie Palama despre Prea Curata Fecioară. Oricum, vom înfăţişa 
elementele de bază ale acestei teologii aşa cum sunt ele prezentate în 
predicile sale cu ocazia diferitelor praznice închinate Maicii Domnului. îl 
cunoaştem pe Sfântul Grigorie îndeobşte ca pe un dascăl al rugăciunii şi ca 
pe un teolog al Harului dumnezeiesc, întrucât aproape întreaga sa viaţă şi-a 
închinat-o analizării învăţăturilor Bisericii referitoare la esenţa necreată şi la 
energiile necreate ale lui Dumnezeu, precum şi despre participarea Harului la 
procesul de îndumnezeire. în cele ce urmează ne vom opri asupra 
învăţăturilor fundamentale referitoare la Prea Curata Fecioară. 

a) Naşterea Prea Sfintei Născătoare de Dumnezeu 

în predica sa cu privire la Naşterea Prea Sfintei Născătoare de 
Dumnezeu, Sfântul Grigorie Palama prezintă şi teologia Bisericii referitoare la 
căsătoria ortodoxă. 

Explicând sensul praznicului, el spune că acesta este cel dintâi praznic al 
reînnoirii omului, şi tocmai de aceea este şi primul praznic al anului 
bisericesc, care începe la 1 Septembrie". Timpul scurs pe parcursul unui an 
exprimă viaţa omului şi a întregii lumi, iar acest timp devine şi mântuitor 
atunci când el se îmbină cu evenimente fixate prin dumnezeiasca iconomie. 
Naşterea Prea Curatei Fecioare reprezintă începutul mântuirii omului. Prea 
Curata Fecioară, care s-a născut în familia binecunoscută a Sfinţilor Părinţi 
loachim şi Ana, este împodobită cu numeroase epitete care exprimă, în 
acelaşi timp, marea lucrare pe care a realizat-o prin a deveni Maică a Fiului şi 
Cuvântului lui Dumnezeu. Prea Curata Fecioară este "lume nouă, rai ales, 
carte minunată, cort duhovnicesc şi leagăn al lui Dumnezeu, adevăr 
pământesc, mult slăvită mlădiţă a lui lesei'" 2 . Ştim, din Tradiţia Ortodoxă, că 
Prea Curata Fecioară a fost vlăstarul unor părinţi cucernici care au trăit o 
viaţă duhovnicească şi au dobândit-o prin rugăciune, înfrânare şi post. 
Sfântul Grigorie Palama dă o mare importanţă acestui lucru. El spune că 
înţeleptul loachim a plecat în pustie pentru a posti şi a se ruga ca să devină 
tată. El s-a întors acasă doar atunci când a fost anunţat că va avea un copil. 
Ana, în acelaşi gând cu soţul ei, s-a retras în cea mai apropiată grădină "şi 
cu inimă frântă plângea şi se smerea dinaintea Domnului". Domnul Ie-a 
ascultat rugăciunea şi Ie-a dăruit o fetiţă, cea mai minunată dintre toate 
minunile care au avut loc vreodată, această naştere primită în dar de Ja 
Creatorul a toată zidirea, care a îndumnezeit firea omenească şi a adus cerul 
pe pământ, care L-a făcut pe Fiul omului Dumnezeu şi pe Fiul lui Dumnezeu 
om..."". Prea Curata Fecioară este vlăstarul unor sfinţi părinţi, care au trăit 
într-o severă asceză şi rugăciune, şi au dobândit-o prin post şi rugăciune. 
Sfântul Grigorie Palama spune că doar Prea Curata Fecioară şi nimeni 
altcineva, a locuit în Sfânta Sfintelor, aşa încât era firesc "ca nici înainte şi 
nici după şederea ei acolo, să fi fost acel pântece matern purtător al 
sămânţei bărbăteşti" 14 . Noi toţi trebuie să cinstim cum se cuvine Naşterea 

Prea Sfintei Născătoare de Dumnezeu - atât monahi, cât şi mireni căsătoriţi, 
bogaţi, dregători şi săraci, şi, în general, toţi creştinii. 

Noi toţi ar trebui să aducem ofrande în dar Prea Curatei Fecioare "în 
curăţie trupească, prin înfrânare şi rugăciune". Postul şi rugăciunea unite cu 
credincioşia i-au învrednicit pe Sfinţii Părinţi Ioachim şi Ana de a deveni 
părinţii Prea Curatei Fecioare, alese cu adevărat cinstite şi sfinte vase ale lui 
Dumnezeu" 15 . 

b) Intrarea în Biserică a Prea Curatei Fecioare 

Conform tradiţiei Bisericii, Prea Curata Fecioară a petrecut trei ani în 
Templu şi a intrat în Sfânta Sfintelor unde Marele Arhiereu intra doar o dată 
în an, şi a stat acolo până în anul logodnei cu Iosif. 

Sfântul Grigorie Palama a închinat două predici praznicului Intrării în 
Biserică, în care el descrie şederea ei în Templu şi felul de viaţă pe care l-a 
urmat pentru a ajunge la îndumnezeire cu ajutorul Harului divin. Aceste omilii 
sunt de o mare frumuseţe, iar cea de-a doua cuprinde numeroase elemente 
cu caracter teologic şi reprezintă baza vieţii isihaste. Importanţa acestei 
predici se sprijină pe următoarele puncte forte. Mai întâi, ea înfăţişează 
întreaga măreţie a Prea Curatei noastre Fecioare, pe care toate neamurile o 
aşteptau. Mai apoi, ea înfăţişsează marea dragoste a Sfântului Grigorie 
Palama faţă de ea. în al treilea rând, este descris mijlocul prin care se poate 
ajunge la îndumnezeire, iar acesta este modul de viaţă isihast. în al patrulea 
rând, dimpreună cu descrierea isihasmului, este prezentată şi viaţa unui 
adevărat părinte aghiorit care practică isihasmul, precum şi experienţa 
personală a Sfântului Grigorie Palama. Este uimitor faptul că metoda folosită 
de Prea Curata Fecioară pentru a ajunge la îndumnezeire se păstrează până 
în zilele noastre în Sfântul Munte şi este practicată de adevăraţii părinţi 
aghioriţi. Se pare, mai apoi, că isihasmul reprezintă adevărata viaţă 
ortodoxă, care este diferită de orice alte practici "religioase" şi reprezintă 
însăşi esenţa Tradiţiei Ortodoxe. 

La începutul omiliei sale Sfântul Grigorie Palama explică motivul pentru 
care a scris-o. El nu putea proceda altfel pentru a-şi împlini dorul faţă de ea, 

nevoile sale duhovniceşti, dar şi pentru a-şi mărturisi bucuria sa pentru 
darurile primite de la ea. 

De aceea o preamăreşte 16 . El mărturiseşte că darurile pe care Ie-a primit 
de la Dumnezeu s-au datorat mijlocirii sale. Prea Curata Fecioară a trăit în 
Sfânta Sfintelor ca în rai. Şi nu numai locul era binecuvântat, dar şi felul ei de 
viaţă sfânt era cu totul nepătimaş. Pentru că nu e suficient să trăieşti în locuri 
sfinte, ci trebuie să trăieşti cu adevărat înlăuntrul tău viaţa isihastă. El scrie: 
"Ea a dus o viaţă ascetică, lipsită de griji, fără de necazuri, nepătimaşă, 
deasupra plăcerilor care nu sunt lipsite de dureri, doar pentru Dumnezeu, 
văzută doar de Dumnezeu, hrănită de El, întărită de El... iar ea avea privirea 
aţintită doar către Dumnezeu, se hrănea cu El, într-o deplină credincioşie" 17 . 

Oricine a vizitat Sfântul Munte şi, mai ales, i-a vizitat pe Părinţii care 
trăiesc în pustie şi în locuri retrase, poate înţelege că prin descrierea vieţii 
trăite de Prea Curata Fecioară în Templu, Sfântul Grigorie Palama îşi descrie, 
de fapt, propria sa viaţă. In plus, acest lucru este firesc, întrucât Părinţii 
aghioriţi isihaşti sunt conştienţi de faptul că ei o imită pe Prea Curata 
Fecioară şi trăiesc după propriul ei mod de vieţuire. Sfinţii seamănă între ei 
prin modul de viaţă pe care-1 trăiesc pentru a ajunge la îndumne-zeire, 
unirea cu Dumnezeul Treimic. 

Conform învăţăturilor Sfântului Grigorie Palama, Prea Curata Fecioară, 
plină de înţelepciune cum era "şi-a încordat toate puterile sufleteşti pentru a 
descoperi mijlocul de a se uni cu Dumnezeu". Sfântul Grigorie numeşte 
această unire o dragoste sfântă şi dumnezeiască. în încercările făcute de ea, 
Prea Curata Fecioară a înţeles că unirea cu Dumnezeu nu poate fi atinsă prin 
intermediul simţurilor, imaginaţiei, filosofiei sau al raţiunii. Acestea formează 
aşa-numitele forţe subconştiente ale sufletului şi nu-1 îndreaptă pe om spre 
Dumnezeu. 

Această comuniune se lucrează doar prin minte. Dacă îţi îndrepţi în 
întregime mintea către Dumnezeu, poţi ajunge la mult dorita unire 18 . 

Când mintea se depărtează de la Dumnezeu şi rătăceşte în căutarea 
lucrurilor legate de simţuri, nu e bine, iar acest lucru reprezintă boala omului. 

E nevoie ca mai întâi să fie vindecată mintea: să fie eliberată din sclavia 
faţă de lucrurile create şi de toate senzaţiile legate de acestea. Trebuiesc 

uitate lucrurile de jos, îndepărtarea tuturor conceptelor, iar mai apoi iniţierea 
în cele de Sus. Aceasta se numeşte isihia minţii, sau "calea isihiei", ori 
"sfânta isihie". 

Prin ajungerea la sănătatea sufletească prin sfânta isihie, omul ajunge la 
vederea lui Dumnezeu, prin care el este "îndumnezeit". "Folosind această 
metodă suntem eliberaţi de lucrurile de jos şi ne întoarcem către 
Dumnezeu" 19 . 

Prea Curata Fecioară a folosit sigur aceeaşi metodă, conform spuselor 
Sfântului Grigorie Palama, iar în Sfânta Sfintelor ea a ajuns la 
îndumnezeirea prin Har şi a devenit hotar între necreat şi creat. Desigur, 
acest lucru nu s-a întâmplat într-un mod abstract. Nu este o chestiune de 
ascensiune abstractă care a avut loc în sens filosofic sau budist, ci prin 
metoda folosită de către toţi sfinţii, atât a celor din Vechiul, cât şi din Noul 
Testament. Prea Curata Fecioară s-a eliberat mai întâi de orice legătură 
materială, s-a înălţat deasupra iubirii faţă de trup, adică eliberarea de 
dorirea oricărui obiect material şi a oricărei plăceri, şi apoi "şi-a îndreptat 
mintea spre sine însăşi prin atenţie şi prin rugăciune neîncetată" 20 . în acest fel 
Prea Curata Fecioară a fost binecuvântată de Dumnezeu prin contemplarea Lui 
şi astfel "a putut vedea slava lui Dumnezeu şi s-a concentrat cu totul spre 
Harul divin". Şi, desigur, acest lucru nu s-ar fi putut întâmpla doar prin propri- 
ile ei lupte, ci şi cu ajutorul energiilor Harului divin, întrucât nimeni nu poate 
ajunge la unirea cu Dumnezeu doar prin propriul său efort omenesc 21 . De 
aceea, noi nu ne ocupăm cu o situaţie abstractă, cu practici sau meditaţii de 
tip oriental, ci cu starea de sănătate sufletească, întrucât e vorba de 
rugăciune, venirea Harului, unirea cu Dumnezeul cel în Persoană. 

Este limpede din această analiză a praznicului Intrării în Biserică a Prea 
Sfintei Născătoare de Dumnezeu şi din metoda folosită de Prea Curata Fecioară 
de a ajunge la îndumnezeirea prin Har, că aceasta reprezintă mai ales o 
descriere a modului de viaţă ortodox pentru mântuire, dar şi modul de viaţă 
isihast aghiorit. Şi astăzi adevăraţii părinţi aghioriţi trăiesc în acelaşi fel şi, de 
aceea, se simt a fi copiii Prea Curatei Fecioare. Nu este doar o chestiune de a 
sta într-un anume loc, ci de a trăi acelaşi mod de viaţă. 

c) Bunavestire 

în Sfânta Sfintelor Prea Curata Fecioară a ajuns la îndumne-zeire cu 
ajutorul Harului şi a devenit sălaş al Dumnezeului Celui viu. Plină de har, 
îndumnezeită, ea s-a făcut vrednică de a fi Maică a lui Hristos. în omilia de la 
Bunavestire a Prea Sfintei Născătoare de Dumnezeu, Sfântul Grigorie Palama 
expune câteva semne distinctive care pot fi preamărite în persoana Celei mai 
curate Maici. 

După căderea lui Adam şi moştenirea consecinţelor căderii, care se 
identifică după Tradiţia Ortodoxă cu îmbolnăvirea firii omeneşti, Dumnezeu, 
în marea sa iubire de oameni, S-a pogorât din ceruri "şi îmbrăcând firea 
noastră omenească dintr-o Sfântă Fecioară, a reînnoit-o şi a readus-o, sau 
mai bine spus, a înălţat-o la covârşitoarea înălţime dumnezeiască şi 

"n22 

cereasca . 

Numele Fecioarei era Mariam. Cuvântul Mariam înseamnă Doamnă. De 
aceea, Prea Curata Fecioară a fost cu adevărat Doamnă şi Stăpână a 
noastră, a tuturor. Sfântul Grigorie Palama analizează toate sensurile acestei 
trăsături specifice Prea Curatei Fecioare. Ea este numită Doamnă, aflându-se 
Fecioară, pentru absoluta certitudine a fecioriei sale, pentru viaţa sa 
transfigurată şi înţeleaptă, viaţă cu totul sfântă şi curată. Ea era fecioară 
pentru că avea fecioria atât în suflet, cât şi în trup. Ca atare, Prea Curata 
Fecioară e numită Doamnă ca "cea care stăpâneşte peste toatre lucrurile, 
atât prin conceperea prin fire în stare de feciorie, cât şi prin dumnezeiasca 
naştere a Stăpânului a toată făptura văzută şi nevăzută". Prin urmare, ea 
este numită Doamnă pentru că ea "este izvorul şi rădăcina eliberării 
neamului omenesc din sclavia păcatului" 23 . 

Arhanghelul Gavriil o numeşte "ceea ce eşti plină de har" şi, în acelaşi 
timp, îi binevesteşte: "Duhul Sfânt se va pogorî peste tine şi puterea Celui 
Prea înalt te va umbri" (Luca 1,35). El o numeşte plină de har, întrucât ea 
era cu adevărat sfântă. Dar ea va primi şi pe Duhul Sfânt "puterea Celui 
Prea înalt te va umbri" 24 . 

Puterea Celui Prea înalt o va umbri pentru a o întări şi pentru a pregăti 
umanitatea în vederea sfinţirii,, "de aceea şi Sfântul care Se va naşte din tine, 

Fiul lui Dumnezeu se va chema". La sfârşitul omiliei cu privire la Bunavestire a 
Prea Sfintei Născătoare de Dumnezeu, Sfântul Grigorie o preamăreşte într-o 
manieră cu adevărat dumnezeiască. Printre altele, el spune că această Maică 
Fecioară "se află la limita dintre firea creată şi cea necreată". Toţi cei ce-L 
cunosc pe Dumnezeu, ştiu că ea este locaş al Celui necuprins şi că "ea va fi 
preamărită de toţi cei ce-L preamăresc pe Dumnezeu". Prea Curata Fecioară 
este ajutor al celor de dinaintea ei, acoperământ şi ajutor al celor de după ea 
şi purtătoare a veşnicelor binecuvântări. Ea este ipostasul proorocilor, izvorul 
nesecat al Apostolilor, temelia mucenicilor, profesiunea de credinţă a 
dascălilor. 

Ea este slava celor de pe pământ, bucuria cerurilor, podoaba întregii 
creaţii. Ea este începătoarea şi izvorul şi rădăcina nădejdii care ne aşteaptă 
în ceruri 25 . 

d) Prea Sfânta Născătoare de Dumnezeu şi învierea lui Hristos 

în omilia Sfântului Grigorie Palama la Duminica Mironosiţelor, analizând 
sfintele texte ale Sfintei Scripturi, după ce face multe judecăţi de valoare, el 
încheie trăgând concluzia că Prea Curata Fecioară l-a văzut pe Hristos cel 
înălţat şi, cu adevărat, L-a văzut înaintea celorlalte femei şi numai ea 
singură s-a învrednicit să-I îmbrăţişeze picioarele. Dar, haideţi să privim mai 
analitic aceste învăţături. 

Mironosiţele L-au urmat pe Hristos împreună "cu Maica Domnului" şi au 
rămas împreună cu ea pregătindu-se să ungă Trupul lui Hristos cu mirodenii. 

După Sfântul Marcu Evanghelistul, Măria Magdalena şi cealaltă Mărie au 
stat dinaintea mormântului şi au urmărit punerea în mormânt al lui Hristos. 
Cuvintele "cealaltă Mărie" semnifică "Maica lui Dumnezeu însuşi, cu 
certitudine". Prea Curata Fecioară mai era numită Măria, mama lui Iosi, copil 
al lui Iosif, logodnicul ei, născut din căsătoria acestuia cu o altă femeie 26 . 

După afirmaţiile Sfântului Grigorie Palama, Prea Curata Fecioară a fost 
prima care a venit la mormânt cu Măria Magdalena. 

"Mai întâi Prea Sfânta Născătoare de Dumnezeu a sosit la mormântul 
Fiului lui Dumnezeu...". Cealaltă Mărie "era Maica Domnului cu siguranţă" 27 . 
Toate celelalte mironosiţe s-au dus la mormânt după cutremurarea 

pământului şi fuga oştenilor de pază, şi, de aceea, au aflat mormântul deschis 
şi piatra rostogolită de pe mormânt... 

Oricum "Maica Fecioară era prezentă în momentul cutremurării 
pământului, când piatra s-a rostogolit şi mormântul s-a deschis, iar ostaşii 
de pază erau de faţă". Ostaşii au fugit după cutremurare, "dar Maica lui 
Dumnezeu era uimită de acea privelişte de dinaintea ochilor ei". în acelaşi 
timp, Sfântul Grigorie Palama ne spune că mormântul purtător de viaţă era 
deschis pentru Maica Domnului, iar, mai târziu, tot pentru ea îngerul 
Domnului a strălucit ca fulgerul, deoarece pentru Prea Curata Fecioară şi 
prin ea toate lucrurile cele bune s-au aflat 28 . După învăţăturile Sfântului 
Grigorie, acest înger era Arhanghelul Gavriil, cel ce i-a spus la Bunavestire: 
"Nu te teme, Mărie, căci ai aflat har la Dumnezeu" (Luca 1,30). îndată ce el 
a văzut-o alergând la mormânt, şi el s-a grăbit s-o anunţe de învierea Fiului 
său. 

Femeile care alergau de la mormânt fură cuprinse de teamă şi de o 
mare bucurie. Sfântul Grigorie Palama ne spune că teama le cuprinsese pe 
celelalte femei şi pe Măria Magdalena, în vreme ce bucuria îi aparţinea doar 
Maicii Domnului "pentru că ea a înţeles cuvintele îngerului şi s-a luminat în 
întregime, fiind complet curăţită şi dumnezeieşte mângâiată, şi prin toate 
aceste lucruri ea a aflat adevărul şi a crezut în spusele arhanghelului, 
deoarece de multă vreme ea îi dădea crezare pentru faptele sale" 29 . Prea 
Curata Fecioară a fost mângâiată, a fost complet curăţită şi a ajuns la 
îndumnezeire, l-a văzut şi pe Arhanghelul Gavriil şi a fost încredinţată de 
adevărul cuvintelor sale, şi, de aceea, şi acum s-a învrednicit de această 
mare bucurie. 

O dată ce a aflat despre învierea lui Hristos de la Arhanghelul Gavriil, 
Prea Curata Fecioară "împreună cu celelalte femei" se întoarse la casa ei. 
Apoi Hristos îşi făcu apariţia şi le spuse "Bucuraţi-vă". Sfântul Evanghelist 
Matei spune: "Iar ele, apropi-indu-se, au cuprins picioarele Lui şi I s-au 
închinat" (Matei 28,9). Sfântul Grigorie Palama spune că îndată ce Prea 
Curata Fecioară, singură între toate celelalte femei, a înţeles cuvintele 
arhanghelului, la fel a fost şi prima dintre femei "care L-a văzut pe Cel ce se 

înălţa la Ceruri, şi a fost prima care a căzut la pământ şi l-a cuprins picioarele, 
devenind apostol al Său printre Apostoli" 30 . 

Măria Magdalena nu se afla cu Maica Domnului, când Domnul a 
întâmpinat-o. Aceasta se vede mai întâi în urma faptului că atunci când Măria 
Magdalena tocmai îl întâlnise pe Sfântul Apostol Petru, ea îi zise: "că L-au luat 
pe Domnul meu şi nu ştiu unde L-au pus", mai apoi, după faptul că ea se 
tânguia pentru că credea că ei îl luaseră pe Domnul, că nu L-a cunoscut şi că 
Hristos Domnul nu a lăsat-o să se atingă de El 31 . 

Aşadar, Pururea Fecioara Măria a fost prima care a ajuns la mormânt şi 
prima care a primit ştirea învierii. Apoi se duse şi la celelalte mironosiţe 32 . 

Sfântul Grigorie Palama foloseşte toate aceste lucruri pentru a interpreta 
evenimentele relatate de către evanghelişti. Dar, adaugă faptul că Prea 
Curata Fecioară a fost prima care L-a văzut pe Hristos Cel înviat, a fost 
învrednicită de cuvintele Fiului ei ca martoră a dumnezeiescului eveniment, 
L-a atins cu propriile-i mâini "întrucât a fost considerată vrednică de aceasta, 
dreaptă şi sfântă". Deoarece, pe de o parte, nu putem crede că toate celelalte 
femei s-au dus la mormânt, iar Maica Sa nu şi nici faptul că Hristos Ie-a făcut 
bucuria apariţiei Sale dumnezeieşti tuturor celorlalţi mai întâi şi nu Maicii 
Sale. De aceea, era atât corect, cât şi pe bună dreptate, ca prima Sa apariţie 
să fie dinaintea Prea Curatei Maicii Sale 33 . 

Dar, se pune întrebarea de ce nu vorbesc evangheliştii limpede, şi scriu 
într-o manieră voalată. în ceea ce priveşte acest fapt Sfântul Grigorie ne 
arată că evangheliştii nu au făcut referiri la acest lucru în mod deschis 
"nedorind s-o aducă pe Maică drept mărturie, ca nu cumva să li se ofere 
necredincioşilor motiv de suspiciune" 34 . Exista posibilitatea ca necredincioşii, 
îndată ce ar fi aflat că Maica Domnului L-a văzut mai întâi, să se poată îndoi 
de înviere. Sfântul Grigorie spune că acum nu mai e cazul să ne temem de 
aceasta, pentru că, oricum, aceste lucruri sunt spuse celor ce cred 35 . 

e) Adormirea Prea Sfintei Născătoare de Dumnezeu 

După învierea şi înălţarea lui Hristos la Ceruri, Prea Curata Fecioară a 
rămas mângâierea şi odihna întregii Biserici. Ea se află în mijlocul Bisericii, 

oferindu-şi ajutorul tuturor. Sfântul Grigorie Palama menţionează trei mari 
virtuţi şi ajutorări aduse nouă de către Prea Curata Fecioară. 

Mai întâi, slava sa, care o acoperise prin Naşterea Fiului şi Cuvântului lui 
Dumnezeu, era "egalată de cea mai aspră asceză". Pe lângă marele har de 
care era acoperită Prea Curata Fecioară, ea continuă practicarea unei severe 
asceze după înălţarea lui Hristos. Mai apoi, ea se roagă pentru întreaga lume 
şi ne ajută în feluritele noastre nevoi. în al treilea rând, Prea Sfânta 
Născătoare de Dumnezeu a fost susţinătoarea şi mângâietoarea Sfinţilor 

Apostoli care predicau Evanghelia la toată făptura. Acest aspect al 
ajutorării tuturor celor ce i-1 cer, oferit de Prea Curata Fecioară este foarte 
important, şi, în mod obişnuit, nu este amintit. Este evident faptul că liniştea 
şi tăcerea pe care Prea Sfânta Fecioară şi le-au impus în viaţa ulterioară a 
Bisericii au reprezentat un sprijin pentru "acţiunea" duhovnicească şi pentru 
predicarea Evangheliilor. Sfântul Grigorie scrie: "iar prin sfaturile şi 
îndemnurile oferite propovăduitorilor Domnului, care umblau pretutindeni, ea 
s-a dovedit a fi sprijin şi mângâiere pentru toţi, fiind auzită şi văzută şi 
colaborând în orice fel cu propovăduitorii Evangheliei" 36 . 

Adormirea Prea Sfintei Născătoare de Dumnezeu este binecunoscută. 
Adormirea ei a fost plină de slavă, aşa precum i-a fost şi viaţa, întrucât 
sfârşitul vieţii fiecărui om este pe măsura slavei vieţii sale pământeşti. 

La începutul predicii referitoare la Adormirea Prea Curatei Fecioare, 
Sfântul Grigorie Palama spune că, mai presus de orice, se simte obligat şi-i 
face plăcere să afirme cu tărie întregii Biserici măreţia Pururea Fecioarei 
Măria, Maica Domnului 37 . Iar apoi subliniază faptul că dacă moartea sfinţilor 
este slăvită, iar cei drepţi trebuie cinstiţi aşa cum se cuvine, cu atât mai mult 
acest lucru trebuie împlinit în ceea ce o priveşte pe Prea Curata Fecioară, 
care este Sfântă între Sfinţi şi prin care vine sfinţenia către cei cu viaţă 
curată şi sfântă 38 . Dar, vorbind despre Adormirea Maicii Domnului, el o 
numeşte şi de viaţă dătătoare, "... prăz-nuind astăzi Sfânta Sa Adormire cea 
de viaţă purtătoare" 39 . Adormirea ei poartă în sine viaţa cea adevărată, 
mutându-şi viaţa sa pământească la cele cereşti şi veşnice 40 . 

Această Adormire reprezintă învierea şi înălţarea la Cele Sfinte a 
trupului Prea Curatei Fecioare. După învăţăturile Sfântului Grigorie Palama, 

precum şi ale altor sfinţi, noi prăznuim nu numai înălţarea la cer a Sufletului 
Prea Curatei Fecioare, ci şi a trupului ei. El scrie că Prea Curata Fecioară s-a 
dus la cele Cereşti în "împărăţia lui Dumnezeu ce i se cuvenea" şi şi-a luat 
locul de-a dreapta împăratului Slavei, înveşmântată "în veşmintele brodate, 
ţesute cu aur". "Veşmântul ţesut cu aur" semnifică "acel trup sfinţit", iar 
"brodat" ne arată faptul că acesta era împodobit cu "toate virtuţile posibile". 

Aşadar, ea s-a înălţat la Ceruri cu trupul şi este singura care se află în 
cereştile locaşuri, cu trupul, alături de Fiul ei. Explicând aceste lucruri, el 
spune că mormântul şi moartea nu au putut purta trupul ei cel de viaţă 
dătător şi purtător de viaţă, care este un sălaş ales şi îndrăgit al cerului 
cerurilor 41 . Dacă un suflet care a primit mai înainte Harul divin, se înalţă la 
Ceruri după ce îşi părăseşte trupul, cu atât mai mult putem afirma acest 
lucru despre trupul Prea Curatei Fecioare care 1-a primit în sine pe Fiul Cel 
Unul născut mai înainte de toţi vecii al lui Dumnezeu, care este izvorul veşnic 
al Harului, dar nu numai că i-a fost sălaş, ci i-a dăruit şi naştere 
dumnezeiască 42 . 

Deci, vorbim de învierea şi înălţarea trupului Prea Curatei Fecioare. 
Adică, Prea Curata Fecioară, după învăţăturile Sfântului Grigorie Palama, se 
află în ceruri, cu trupul ei. Cu adevărat scrie Sfântul: "De aceea, trupul de 
viaţă dătător este pe drept cuvânt slăvit cu aceeaşi slavă vrednică de 
Dumnezeu, dimpreună cu Cel Căruia I-a dat născare după cuvântul imnului 
profetic, sunt împreună lăudaţi...". La fel ca şi în cazul Fiului său, care S-a 
întrupat din ea, al Cărui Trup nu a putut fi dat pământului, ci a fost înviat şi 
înălţat, la fel s-a întâmplat şi în cazul Prea Curatei Fecioare. "De aceea ea a 
fost înălţată direct din mormânt la Cereştile locaşuri"... 43 

Astfel, prin Adormirea sa, ea a unit Cele de Sus cu cele de jos. Iar, Prea 
Curata Fecioară, care I-a fost sălaş Celui ce umple toate cu Harul Său trebuie 
să se fi aflat deasupra tuturor lucrurilor şi s-a înălţat deasupra tuturor celor 
pământeşti prin virtuţile sale. Faptul că ea se află deasupra tuturor lucrurilor 
şi este mai mare decât sfinţii şi îngerii se observă din înălţarea trupului său la 
Cele Sfinte. Adică, se vede din faptul că ea s-a mutat la cele veşnice după 
slăvită ei Adormire şi numai ea, cu trupul, sălăşluieşte în cer împreună cu Fiul 

său şi Dumnezeu, şi de acolo ea revarsă din plin darurile cele mai bogate celor 
ce se învrednicesc de ele..." 44 

Aceste învăţături ale Sfântului Grigorie Palama cu privire la adormirea şi 
învierea Prea Sfintei Născătoare de Dumnezeu, care au avut loc cu ajutorul 
Harului şi al energiilor divine ale Fiului Său, reprezintă înseşi învăţăturile 
Bisericii. 

Sfântul Nicodim Aghioritul a strâns texte ale Sfinţilor Părinţi, atât din 
învăţăturile, cât şi din troparele lor, precum cele ale Sfântului Cosma, ale 
Sfântului Andrei, Episcopul Cretei, ale Sfântului Ioan Damaschin, ale 
Sfântului Marcu Eugenicos, precum şi alte tropare, în care putem vedea 
învăţăturile Bisericii referitoare la Adormirea Prea Curatei Fecioare când a 
avut loc înălţarea la Cer a sufletului ei, precum şi învierea şi înălţarea trupului 
ei, aşa încât Prea Sfânta Născătoare de Dumnezeu se află în Cer şi cu 
trupul 45 . 

Cuvintele Sfântului Grigorie Palama accentuează faptul că numai ea se 
află cu trupul alături de Hristos în Ceruri, deşi cunoaştem răpirea la Cer cu 
trupul în car de foc a Proorocului Ilie, cum ne este ea istorisită în Biblie. 

Dar Sfântul Grigorie interpretează uimitor şi acest lucru. Vorbind despre 
înălţarea Domnului nostru Iisus Hristos şi, afirmând, mai ales, faptul că există 
mai multe răpiri, înălţarea Domnului este unică şi cu această ocazie se referă şi 
la cazul Sfântului Prooroc Ilie. 

Iată ce scrie: "Dar în nici un fel nu a depăşit el hotarele atmosferei ce 
înconjoară pământul, răpirea sa a fost doar o ridicare de la pământ fără a fi 
depăşit împrejurimile pământeşti..." 46 . Din această interpretare reiese clar 
faptul că răpirea Sfântului Prooroc Ilie a fost oarecum o transmutare, o moarte 
mai specială, şi, faptul că, desigur, răpit fiind cu trupul de la pământ, el nu a 
depăşit limitele atmosferei terestre. De aceea, doar Prea Curata Fecioară a 
fost înviată şi înălţată cu trupul la Cer şi este slăvită împreună cu Fiul său, ca 
Maică a lui Dumnezeu, prin firea sa omenească. 

4. TRASATURI DEFINITORII ALE PREA SFINTEI NĂSCĂTOARE DE 

DUMNEZEU 

învăţăturile Sfântului Grigorie Palama nu sunt epuizate prin cele ce am 
spus mai înainte. Până acum am prezentat doar principalele aspecte din 
cadrul praznicelor închinate Prea Sfintei Născătoare de Dumnezeu. Dar, 
dorim în continuare să vă oferim câteva cuvinte, imagini sugestive şi epitete 
ornamentale care sunt adresate Prea Curatei Fecioare şi care înfăţişează 
măreţia şi slava ei, precum şi lucrarea pe care a realizat-o şi o împlineşte şi 
acum pentru neamul omenesc. 

Am spus că în Sfânta Sfintelor, Prea Curata Fecioară a ajuns la 
îndumnezeirea prin Har şi s-a făcut pe sine sălaş al Dumnezeului Celui viu. 

De aceea, ea a dobândit curăţia sufletească şi trupească. Sfântul 
Grigorie scrie, referindu-se la acest aspect: "...un lăcaş nu al formelor 
netrupeşti, sau al roadelor dintâi ale formelor întrupate, ci purtând în sine 
minunate şi inefabile străluciri uimitoare ale curăţiei minţii, o minte 
dumnezeiască, locaş al fecioriei bineplăcut lui Dumnezeu, străluciri cuvenite 
Dumnezeului a tot binele... cu adevărat lăcaş al lui Dumnezeu în care 
sălăşluiesc toate lucrurile" 47 . Prea Curata Fecioară purta în sine strălucirile 
prea înalte şi inefabile ale curăţiei, avea o minte dumnezeiască, iluminările 
cele vrednice de Dumnezeu, strălucirea curăţiei trupeşti şi sufleteşti. Prin 
toate aceste virtuţi ea este pe drept cuvânt numită "comoară prea curată" 48 . 

Demnitatea cea mai presus de fire a Prea Curatei Fecioare rezidă în 
faptul că ea a devenit Maica lui Dumnezeu, că ea şi-a oferit trupul drept sălaş 
al lui Hristos, ca prin întruparea şi Naşterea Sa să mântuiască neamul 
omenesc. Rodul pântecelui ei reprezintă măreţia şi slava ei de căpetenie. 
Sfântul Grigorie vorbeşte de acest lucru de multe ori în omiliile sale, 
exprimându-şi în acest fel dragostea sa pentru Prea Curata Fecioară: "... 
aflându-se între Dumnezeu şi întregul neam omenesc, ea L-a făcut pe 
Dumnezeu Fiu al omului, iar pe oameni fii ai lui Dumnezeu. 

Doar ea s-a arătat pe sine a fi în mod suprafiresc Maică a lui Dumnezeu 
după fire, iar prin Naşterea sa de negrăit a devenit împărăteasă a tuturor 
făpturilor cereşti şi pământeşti. 



249 



Deoarece Dumnezeirea s-a unit cu firea omenească în pântecele ei, ea 
devine astfel ispăşitoarea întregului neam omenesc: 

"... împăcarea cea de obşte a întregului neam omenesc". Prin Maica 
Domnului s-a produs înnoirea neamului omenesc, întrucât prin ea s-au 
deschis porţile Cerului. 

"în vremea ei şi prin ea s-a arătat înnoirea întregii lumi şi prin ea 
cerurile şi-au deschis porţile din nou pentru noi, nu pentru a revărsa 
împotriva noastră un potop grozav şi devastator împreunat cu un blestem 
ceresc, ci rouă Duhului, dulceaţa împărtăşită în sufletele noastre, 
dumnezeiasca şi neapropiata lumină care depăşeşte înţelegerea umană". 

Prea Curata Fecioară a împlinit cea mai benefică lucrare pentru omenire. 
Nu este doar o lucrare cu caracter superficial şi temporar, ci este vorba de 
mântuirea omului, a faptului că ea a adus viaţa cea adevărată în lume: 
"Pentru că ea a realizat minunea minunilor pe pământ şi un bine public faţă 
de care nu există altul mai mare în istoria omenirii..." 49 . 

Lucrarea Prea Curatei Fecioare este covârşitoare. Ea a dat sens omului 
şi vieţii sale. Iar aceasta deoarece ea a dat substanţă şi formă omului. 

Aceste cuvinte ale Sfântului Grigorie Palama sunt pilduitoare: "Maica 
Domnului, tu ţi-ai unit mintea cu Dumnezeu, tu te-ai unit cu Dumnezeu în 
trup, tu L-ai făcut pe Dumnezeu Fiu al Omului, iar pe om fiu al lui 
Dumnezeu 50 . Tu ai împrietenit lumea cu Creatorul lumii, ne-ai arătat prin 
lucrările tale că vederea lui Dumnezeu nu este oferită oamenilor reali doar 
prin intermediul simţurilor sau chiar prin gândire (deoarece atunci ei ar 
putea fi doar cu puţin deasupra cailor), ci cu mult mai mult prin curăţirea 
minţii şi participarea la Harul divin, prin care noi ne bucurăm de frumuseţea 
dumnezeiască nu prin gânduri, ci prin mângâieri suprafireşti" 51 . 

Deci, pe de o parte, ea L-a unit pe Dumnezeu cu omul, iar pe de altă 
parte ea a păstrat metoda şi calea pe care trebuie sa mergem pentru a putea 
ajunge la părtăşia cu Dumnezeu 52 . 

Prin a se oferi pe sine lui Dumnezeu şi a-I deveni Maică, ea a făcut 
pământul Cer. Prin rugăciunile ei, ea nu a adus norii, ci pe Domnul norilor 
însuşi, şi astfel ea L-a purtat pe Cel ce este izvorul vieţii: "... ea a făcut rai 
din întregul pământ, nu chemând venirea norilor, care adesea s-au supus 

oamenilor, ci pe Cel ce adună norii de la marginile pământului, şi n-a chemat 
ploaia pentru a uşura uscăciunea pământului, ci ne-a adus adevărata co- 
moară a tuturor binecuvântărilor, izvorul veşnic care este dintotdeauna 
deschis în şanurile Tatălui, Cuvântul ce stăpâneşte toate tăriile Cerului. Ea 
ne-a adus apă vie de acolo şi ne-a oferit Hrana cea vie care-i face pe toţi cei 
ce o gustă nemuritori şi fii ai lui Dumnezeu...". 

în acest fel, trupul Prea Curatei Fecioare a devenit doctoria mântuitoare 
a neamului nostru: "... acel trup de viaţă purtător şi de viaţă dătător, 
adevărata doctorie a neamului nostru, lauda tuturor făpturilor" 53 . 

Toate evenimentele din Vechiul Testament o prefigurează pe Prea Curata 
Fecioară. în realitate, ea este "cortul Cuvântului cel nefăcut de mână 
omenească", "corabie vie, duhovnicească" care poartă în sine vasul manei 
celei cereşti, "carte a vieţii", "floare neofilită din care a răsărit rodul ce ne-a 
dat nestricăciunea" 54 . 

Prin toate aceste cuvinte care exprimă lucrarea Prea Curatei Fecioare îi 
putem vedea slava, care este cu mult mai mare decât cea a Serafimilor şi a 
Heruvimilor 55 . 

Ceea ce spune Sfântul Arhanghel Gavriil despre ea este uimitor. El o 
numeşte "cea plină de har" 56 . După învăţăturile Sfântului Grigorie Palama 
aceasta înseamnă că "ea este împodobită pe vecie cu darurile Sfântului Duh" 
şi că poartă în sine comoara tuturor lucrurilor 57 . Hristos a făcut-o pe Prea 
Curata Fecioară "sălaş al Său". Şi, cu adevărat Prea Curata Maică nu numai 
că s-a învrednicit "să primească în trup plinătatea Dumnezeirii datorită 
deplinei sale curaţii", dar a devenit şi Născătoare de Dumnezeu "unind 
Divinul cu omenescul de dinaintea şi după existenţa ei" 58 . Venirea Harului lui 
Dumnezeu este numită de Sfântul Grigorie Palama "binecuvântare", şi în 
acest fel ea a devenit împărăteasa tuturor şi cea mai binecuvântată dintre 
cei binecuvântaţi: "... întrucât ea se bucura de o mai mare vrednicie, de mai 
multă putere dumnezeiască şi de mai multă binecuvântare din Ceruri decât 
toţi, ea a devenit împărăteasa tuturor celor cereşti şi celor pământeşti şi cea 
mai binecuvântată făptură..." 59 . Aşa cum am subliniat mai înainte, Prea 
Curata Fecioară a devenit lăcaş al tuturor binecuvântărilor Duhului: "Pentru 
că tu eşti şi lăcaş al tuturor darurilor şi plinătate a tot binele, a toată virtutea 

şi al tuturor blândeţilor, ca singura ce s-a învrednicit de toate darurile 
Duhului, sau singura făptură care s-a învrednicit a primi în pântecele ei pe 
Cel ce are în mâinile Sale comorile tuturor lucrurilor, devenind sălaş al 
Dumnezeiescului Prunc..." 6 ". Prea Curata Fecioară nu dovedea lipsă întru 
nimic "... fiind sălaş divin a toate la un loc şi a fiecărui lucru bun şi frumos în 
parte. Doar ea singură dintre toţi oamenii de la începuturile făpturilor nu 
părea să ducă lipsă de ceva anume, dar pe toţi îi întrecea în toate, la fel 
precum Cerurile diferă de pământ..." 61 . Prin calea şi metoda ce Ie-a urmat, 
prin a-şi aţinti mintea doar către Dumnezeu, lăsându-se cu totul în purtarea 
Sa de grijă, ea a căpătat o înţelepciune din belşug: "şi în acest fel a căpătat 
înţelepciune din belşug de Sus..." 62 Deci, ea a fost lăcaş al tuturor tainelor şi 
comorilor Sfântului Duh 63 . 

Prea Sfânta Născătoare de Dumnezeu este hrana îngerilor şi lăcaş al 
împăcării pentru neamul omenesc. Prea Curata Fecioară este "masa bucuriei 
îngereşti, pământ arat al răsadului celui nemuritor, bucuria de obşte a 
întregului neam omenesc..." 64 . Slava ei este nemăsurată. Ea este mai 
strălucitoare ca lumina, mai înfloritoare decât raiul, mai frumos împodobită 
decât întreaga lume văzută şi nevăzută" 65 . 

întrucât ea a devenit Maica lui Hristos Domnul când şi-a oferit trupul 
Celei de-a doua Persoane a Sfintei Treimi pentru a se întrupa, ea este, pe de 
o parte, mai sfântă decât tot ce poate fi mai sfânt, aflându-se mai presus de 
toţi Sfinţii, iar, pe de altă parte, ea oferă daruri Sfinţilor, pentru că ea este 
vistieria tuturor bunătăţilor Domnului. Tratând acest lucru, Sfântul Grigorie 
Palama se dovedeşte a fi uimitor. 

Cu adevărat Prea Curata Fecioară este cununa tututor sfinţilor: "în 
situaţia încununării ei mai presus de toţi sfinţii... în situaţia în care ea este 
mai presus chiar decât sfinţii din Cer..." 66 . în altă parte Sfântul Grigorie scrie: 
"Veşnica Sfântă a Sfintelor a intrat în vremelnica Sfântă a Sfintelor" 67 . Şi iarăşi 
într-una din omiliile sale el spune: "...cu atât mai mult ne amintim de Sfânta 
Sfintelor prin care sfinţenia se dăruieşte sfinţilor" 68 . 

Ea dăruieşte har sfinţilor: "aflându-se în slujba din care sfinţenia poate fi 
oferită, ea poate oferi daruri ale sfinţeniei tuturor, fără excepţie, fără a lăsa 
pe cineva lipsit de un dar cât de mic, chiar faţă de darurile ascunse ale 

universului, adică a lucrurilor inaccesibile" 69 . Şi aceasta deoarece Prea 
Curata Fecioară nu este doar sfântă, dar ea "singură este hotarul dintre firea 
creată şi cea necreată". Şi, de aceea, nimeni nu poate ajunge la Dumnezeu 
fără ajutorul ei şi fără mijlocirea ei, şi nici unul din darurile dumnezeieşti nu 
ar putea fi oferite îngerilor şi oamenilor decât prin ea". 

într-adevăr, folosind exemplul făcliilor, din care aflăm că nimeni nu 
poate privi în direcţia luminii sau să primească razele acesteia fără ajutorul 
făcliilor, la fel şi în situaţia Prea Curatei Fecioare: "La fel este imposibil să 
priveşti şi să primeşti ceva de la El, decât prin mijlocirea şi cu ajutorul acestei 
Purtătoare de Dumnezeu şi cu adevărat de Dumnezeu luminată făclie, 
Pururea Fecioara Măria" 70 . 

Acordarea darurilor Sfântului Duh nu este oferită de către Prea Curata 
Fecioară sfinţilor numai acum, pe timpul vieţii lor, ci aceştia vor primi daruri 
prin mijlocirea ei şi în veacul ce va să fie. Ştim bine că Sfinţii vor înainta în 
sfinţenie în veacul ce va să fie, adică, aceştia vor merge din slavă în slavă, din 
putere în putere. 

Aceasta se va petrece, după Sfântul Grigorie Palama, prin mijlocirea 
Prea Curatei Fecioare: "...şi astfel în veacul veşnic ce va să fie, orice înaintare 
în dumnezeiasca iluminare şi orice revelaţie a celor mai dumnezeieşti taine, 
precum şi orice dar duhovnicesc nu pot fi primite fără ajutorul ei. Ea, după ce 
a primit mai întâi plinătatea Celui ce umple întregul univers, L-a făcut 
accesibil tuturor, oferind fiecăruia câte ceva după darul şi măsura curăţiei 
sale". Aceasta este şi va fi o lucrare dumnezeiască, întrucât Prea Curata 
Fecioară este "atât vistieria, cât şi mijlocitoarea tuturor bunătăţilor 
cereşti" 71 . 

într-adevăr, aşa cum am spus mai înainte, acest lucru se petrece 
deoarece Prea Curata Fecioară este unită cu Dumnezeu, deoarece Dumnezeu 
Cuvântul care S-a întrupat din ea, i-a dăruit o mare slavă. De aceea, toţi cei 
ce cred în Slava lui Dumnezeu şi se împărtăşesc de ea, vor cunoaşte şi slava 
Prea Curatei Fecioare. Sfântul Grigorie scrie: "Toţi cei ce se împărtăşesc de 
Dumnezeu o fac prin mijlocirea ei, şi toţi cei ce-L cunosc pe Dumnezeu o vor 
recunoaşte ca pe lăcaş al infinitului, şi toţi cei ce-L laudă pe Dumnezeu, o vor 
lăuda şi pe ea împreună cu Domnul" 72 . Sfântul Grigorie ştie din experienţă că 

doar simpla amintire a Prea Curatei Fecioare înseamnă o binecuvântare. 
Sfântul scrie: "Doar când eşti pomenită, l-ai şi binecuvântat pe cel păcătos, o 
închinare către tine luminează mintea, înălţând-o direct spre înălţimile 
Dumnezeirii, în tine ochiul minţii se limpezeşte, în tine duhul este luminat prin 
sălăşluirea Duhului lui Dumnezeu, deoarece tu te-ai făcut vistierie şi 
păstrătoare a darurilor, nu pentru a le păstra pentru tine, ci pentru a umple 
universul cu har, deoarece vistierul bunătăţilor nesfârşite este şi cel ce le 
împarte cu dărnicie. Ce s-ar întâmpla cu toată această bogăţie dacă ar fi 
complet zăvorâtă, dacă ea nu scade? Deci, dăruieştene-o din plin, o, Stăpână, 
chiar dacă nu suntem în stare s-o primim în toată plinătatea ei, lărgeşte-ne 
inima şi fă-o lăcaş al ei, căci numai tu ai primit întreaga plinătate a darurilor, 
întrucât toate lucrurile ţi-au fost date în mâinile tale" 73 . Dragostea Sfântului 
Grigorie pentru Prea Curata Fecioară era vie prin împărtăşirea personală de 
Harul lui Dumnezeu, întrucât simţea o mare recunoştinţă pentru ea, cea 
care era izvorul Harului, precum şi din simţământul profund că el se afla 
în "Grădina" ei în Sfântul Munte şi că era cetăţean al său. în calitate de 
părinte aghiorit, el nutrea un mare respect şi o mare dragoste pentru Prea 
Curata Fecioară. El o considera drept protectoarea şi binefăcătoarea sa. El a 
primit mari daruri de la ea, deoarece ea este "culmea bucuriei şi împlinirea 
tuturor sfinţilor" 74 . 

în concluzie, aş dori să citez un paragraf din Sfântul Grigorie Palama care 
este foarte expresiv şi reprezentativ: "Ea este ajutor al celor de dinaintea ei, 
şi protectoare a celor de după ea, precum şi cauză a celor veşnice. Ea este 
promisiunea făcută proorocilor, temelia Apostolilor, ajutorul mucenicilor, 
elocinţa dascălilor, ea este slava celor de pe pământ, bucuria celor din cer, 
podoaba întregii creaţii, ea este principiul, izvorul şi rădăcina tuturor 
bunătăţilor celor nestricăcioase, ea este dorirea şi împlinirea tuturor 
sfinţilor". 

10. "TOMUL AGHIORITIC 



Analizând subiectul acestei cărţi, "Sfântul Grigorie Palama -aghioritul" nu 
putem face abstracţie de un splendid demers duhovnicesc care poartă titlul 
"Tomul aghioritic". îl vom examina în acest capitol, în care vom vedea 
valoarea acestui tom, importanţa învăţăturilor Sfântului Grigorie Palama, 
precum şi valoarea celui ce a scris acest demers duhovnicesc. 

1. INTRODUCERE 



Sfântul Grigorie Palama a fost un adevărat părinte aghiorit. El a trăit o 
mare parte a vieţii sale în Sfântul Munte, a fost legat de Sfinţii Părinţi care 
duceau o viaţă ascetică alături de el şi, de aceea, a dat expresie experienţei 
Părinţilor aghioriţi, care, în fapt, reprezintă experienţa Bisericii Ortodoxe. 

Aşa cum vedem din alte scrieri ale Sfântului Grigorie, existau Părinţi 
isihaşti trăitori ai Sfântului Munte care păstrau nealterată esenţa vieţii 
monahale şi creştine, care înseamnă participarea la energiile divine, 
luminătoare şi îndumnezeitoare. Doar în această lumină purificatoare, trebuie 
să privim rolul important al Părinţilor aghioriţi în prezentarea teologiei 
ortodoxe cu privire la esenţa şi energiile dumnezeieşti, precum şi coparti- 
ciparea la aceste energii. în această dispută teologică cu filosoful Varlaam, 
Sfântul Grigorie Palama s-a bucurat, pe lângă propria sa experienţă, şi de 

ajutorul Părinţilor aghioriţi de vază. în această privinţă, rolul jucat de Sfântul 
Munte este de mare importanţă. 

"Tomul aghioritic" este lucrarea Sfântului Grigorie Palama. S-a pretins că 
autorul posibil al acestei lucrări ar fi Sfântul Filotei Kokkinos, care mai apoi a 
ajuns Patriarh al Constantinopolului, dar aceasta este o eroare evidentă. 
Adevăratul autor al acestei declaraţii sau demers duhovnicesc este însuşi 
Sfântul Grigorie Palama 1 . Sunt numeroşi cei ce-1 consideră pe Sfântul Grigorie 
ca autor al ei, dar eu voi menţiona doar unul. 

Monahul Arsenie Studitul i-a trimis o scrisoare Sfântului Grigorie 
rugându-1 să-i ofere unele explicaţii cu privire la învăţăturile sale legate de 
temele care preocupau Biserica în acea vreme, în scrisoarea sa, Sfântul 
Grigorie replică faptul că răspunsul său "stă scris în propriile noastre 
cuvinte". El face referiri la textele sale scrise. Şi, desigur, printre aceste 
texte scrise se află "Tomul aghioritic", despre care el afirmă limpede: "în 
Tomul aghioritic, care a fost scris de mine cu doi ani în urmă, noi afirmăm 
acestea, cuvânt cu cuvânt..." 2 . Numai din acest pasaj ne este clar că Sfântul 
Grigorie este autorul celebrei declaraţii. După toate probabilităţile, el a scris 
acest text în noiembrie 1340 şi a devenit un element important pentru 
Sinodul din 1341, care a avut loc la Constantinopol în favoarea părerilor Sf 
Grigorie Palama. 

Sfântul Grigorie a făcut referiri ulterioare repetate la elementele din 
acest text 3 . 

în vreme ce autorul textului pe care-1 luăm în discuţie este Sfântul 
Grigorie Palama, oricum el este semnat de către Părinţii de seamă care 
duceau o severă viaţă ascetică în Sfântul Munte şi a fost atestat de către 
Mitropolitul Iacov din Hierissos şi de către Sfântul Munte, mai bine spus el a 
fost semnat de către "Protoşii venerabilelor mănăstiri din Sfântul Munte, de 
numeroşi stareţi ai Sfântului Munte, de către unii în «propria lor limbă» - 
ceea ce înseamnă că ea s-a bucurat de catolicitate - de către asceţi şi 
pustnici, de către Părinţi duhovniceşti, de către monahul Marcu "din Sinai", de 
către un bătrân isihast "din Syria" şi de către "mai micul şi cel din urmă dintre 
monahi, Grigorie din Stavrolangado, şi care probabil era un isihast", care 
fusese şi dascăl al teologiei neptice a Sfântului Grigorie Palama. 

Aşa cum am amintit, a fost adeverit şi semnat de către Mitropolitul de 
Hierissos şi de către Sfântul Munte, care atestau că întreg Sfântul Munte era 
de acord cu acest text, iar el însuşi dorea să facă o menţiune personală care 
este semnificativă şi plină de înţelesuri. 

"Smerenia mea, Iacov, umilul episcop de Hierissos şi Sfântul Munte, 
crescut după tradiţiile Sfântului Munte şi ale părinţilor, certifică faptul că prin 
semnăturile acestor oameni aleşi şi întreg Sfântul Munte şi-a pus pecetea 
într-un singur gând, iar eu însumi, consimţind la toate acestea şi punând 
propria-mi pecete, am semnat prezenta declaraţie. Mai adaug, dimpreună cu 
toţi ceilalţi, faptul că nu vom fi părtaşi cu cei ce nu sunt de acord cu Sfinţii, 
precum suntem noi şi aşa cum au fost Părinţii care ne-au precedat" 4 . 

Cu toate aceste clarificări, declaraţia este numită, şi este cu adevărat un 
"Tom aghioritic", pentru că a fost şi este expresia experienţei Sfântului 
Munte, care, de fapt, reprezintă experienţa Bisericii Ortodoxe. De aceea este 
un text important. 

2. REZUMAT 

Prologul acestui text se referă la adevărul ascuns în scrierile profeţilor şi 
ale sfinţilor şi care nu este ascultat şi acceptat de aceia ce nu ascultă cu 
credincioşie revelaţiile Sfântului Duh. Tot ceea ce au văzut profeţii Vechiului 
Testament şi toate tainele Legii Mozaice, care acum sunt acceptate de către 
toţi, probabil că nu au fost acceptate de către evreii din acele timpuri. Acelaşi 
lucru ar putea fi valabil şi de către oamenii din vremurile Noului Testament 
care nu acceptă tainele Sfântului Duh ce sunt oferite celor curaţi cu inima şi 
celor ce deja văd bunătăţile veacului ce va să fie, ca o pregustare 5 . 

Scriind aceste lucruri, el subliniază adevărul că în fiecare epocă istorică 
există profeţi care cunosc viitorul. în Vechiul Testament, Profeţii au văzut 
limpede ceea ce avea să se întâmple mai târziu, iar Profeţii Noului Testament 
văd clar bunătăţile veacului ce va să fie, tainele împărăţiei Cerurilor. 

Deci, este necesar ca noi să ne punem încrederea în aceşti Profeţi. 
Aşadar, unii sunt profeţi şi sunt luminaţi cu privire la unele adevăruri şi 
revelaţii, iar ceilalţi îi cinstesc şi îi ascultă pe cei ce i-au învăţat toate aceste 
adevăruri 6 . 

Acest prolog este esenţial pentru fiecare adevăr de credinţă în parte şi 
este folosit şi de către Sfântul Grigorie Teologul la începutul celebrelor sale 
scrieri cu caracter teologic. Şi el, ca să spunem aşa, prezintă natura 
adevăratei şi neamestecatei teologii. Proorocul, care în Duhul Sfânt este 
învrednicit să-L cunoască pe Dumnezeu, este un teolog. în mod esenţial, 
teologul se identifică cu profetul. Aşadar, există prooroci care s-au învrednicit 
de experierea lui Dumnezeu şi există oameni care-i respectă pe prooroci. 
Aceste două categorii de oameni pot fi aflate în cadrul Ortodoxiei. De aceea, 
fie că experiem adevărurile divine noi înşine, fie că ne încredem în cei ce le 
posedă 7 . Doar în această lumină trebuie să înţelegem şi adevărurile 
dogmatice ale teologiei ortodoxe. Dacă nu vorbim de acestea, nu putem 
teologhisi cu adevărat. După acest prolog necesar, care înfăţişează cadrul 
teologiei ortodoxe şi diferenţa dintre prooroc şi filosof, Sfântul Grigorie 
Palama ia în consideraţie părerile celor ce se aflau pe poziţii opuse - şi el se 
gândeşte mai întâi şi mai ales la Varlaam, întrucât ne aflăm doar la începutul 
disputei isihaste - făcând şase propuneri, fiecare începând cu cuvintele 
"oricine se". 

Oricine se opune Părinţilor - iar aceasta înseamnă că se opune 
învăţăturilor Bisericii şi experierii revelaţiilor, despre care Sfântul Grigorie a 
alcătuit prologul mai sus citat - mai întâi dacă acesta îi consideră mesalieni şi 
diteişti pe cei ce numesc Harul îndumnezeitor al Domnului necreat, nepurces 
şi cu adevărat de viaţă dătător, mai apoi, dacă acesta declară că unirea cu 
Dumnezeu apare doar prin imitarea şi legătura cu El, fără participarea 
Harului îndumnezeitor al Sfântului Duh, iar în al treilea rând dacă acesta 
susţine că aceia care afirma că mintea îşi are locul în inimă sau în cap sunt 
mesalienii. în al patrulea rând, dacă acela numeşte Lumina taborică un fel de 
apariţie şi simbol care acum este şi acum nu este; în al cincilea rând, dacă 
acela numeşte drept necreate doar esenţa divină, dar nu şi energiile veşnice 
ale lui Dumnezeu; în al şaselea rând, dacă acesta nu ia cunoştinţă de faptul 
că înseşi trupurile celor ce înaintează pe calea duhovnicească primesc de la 
sufletele lor energiile Sfântului Duh; toţi cei ce sunt de acord cu învăţăturile 
lui Varlaam se opun Sfinţilor Părinţi ai Bisericii şi, desigur, întrucât nu se 

supun învăţăturilor celor ce au experiat cele cereşti, nu pot aparţine Bisericii 
lui Hristos şi nu pot oferi învăţături adevărate despre Dumnezeu". 

Subtitlul "Tomul aghioritic" este, de asemenea, semnificativ. El este scris 
pentru "aceia care, din cauza lipsei lor de experienţă şi a neascultării faţă de 
Sfinţi, resping energiile mistice ale Sfântului Duh, care lucrează mai bine 
decât raţiunea la cei ce trăiesc duhovniceşte şi care se manifestă prin 
acţiuni, dar nu sunt demonstrate prin cuvinte" 8 . 

Şi, în concluzie, se dă mărturie asupra faptului că toate aceste lucruri au 
fost prezentate de către Sfintele Scripturi şi de către Părinţii de dinainte şi au 
fost cunoscute prin experienţă proprie, lucru care confirmă în acelaş timp 
învăţăturile Sfântului Grigorie Palama - ideea dominantă a "Tomului 
aghioritic" fiind aceea că Sfinţii Părinţi sunt dascăli demni de încredere ai 
Bisericii şi teologi ai unor învăţături curate, neamestecate. Ei cunosc 
adevărul prin revelaţii, pentru că mai întâi s-au curăţit de patimi şi au 
devenit vase alese ale energiilor Sfântului Duh. Dacă cineva neagă aceste 
învăţături ale sfinţilor îndumnezeiţi, învăţăturile sale nu sunt adevărate, ci 
reprezintă o falsă teologie. 

Se mai spune că aceste învăţături ale celor ce le-au experiat în propria 
lor practică duhovnicească sunt confirmate de către oameni din orice 
perioadă istorică, dacă aceştia au folosit aceeaşi metodă şi au mers pe 
aceeaşi cale. 

Şi, dacă într-adevăr, noi nu am experiat aceste lucruri, ar trebui în orice 
caz să respectăm învăţăturile şi ideile celor ce le-au experiat. Aceasta 
înseamnă îndreptăţire credibilă. Altminteri teologia devine filosofie şi sfârşeşte 
în erezie, lucru care creează probleme membrilor Bisericii lui Hristos. 

3. ANALIZA LUCRĂRII 

Rezumatul "Tomului aghioritic" ne-a oferit o imagine cu caracter general 
a acestei declaraţii aghioritice şi ne-a înfăţişat conţinutul textului în linii 
generale. 

Dar, noi trebuie să efectuăm o analiză mai cuprinzătoare a textului 
pentru a-i înţelege mai bine marea sa importanţă şi semnificaţie. Oricum, 

trebuie subliniat faptul că el nu va fi analizat în ordinea în care 1-a scris 
Sfântul Grigorie Palama, ci conform conceptelor sale teologice. Nu cred că 
acesta va fi un lucru incorect la adresa textului, întrucât în rezumat noi deja 
am prezentat ordinea, prologul, tema principală şi epilogul. Doar din motive 
ce ţin de o mai bună sistematizare, vom proceda la această operaţie, dându-i 
textului adevărata semnificaţie şi nu interpretându-i greşit învăţăturile şi 
importanţa sa majoră. împreună cu această analiză mai cuprinzătoare vom 
putea oferi un rezumat al tuturor învăţăturilor Sfântului Grigorie Palama, 
întrucât sunt încredinţat că "Tomul aghioritic" reprezintă un astfel de 
rezumat. 

a) Esenţă - energii 

Una dintre învăţăturile fundamentale ale Sfântului Grigorie Palama este 
aceea referitoare la esenţa şi energiile lui Dumnezeu. Desigur, această 
învăţătură nu-1 are drept prim autor pe Sfântul Grigorie, ci aceasta 
reprezintă învăţătura întregii Tradiţii Ortodoxe, întrucât Părinţii apostolici au 
făcut referiri cu privire la tema diferenţierii dintre esenţa şi energiile 
dumnezeieşti şi o mai aflăm şi în cadrul învăţăturilor Sfântului Vasile cel Mare. 
Sfântul Vasile cel Mare analiza această temă în legătură cu erezia euno- 
mienilor. Sfântul Grigorie a pus un mare accent pe faptul necre-erii esenţei 
divine şi al necreerii energiilor lui Dumnezeu. Cuvântul "necreat" este în 
legătură cu Dumnezeu. Dumnezeu este necreat, El nu a fost creat, ci El 
există dinainte de toţi vecii. Nu există început în Dumnezeu. Omul şi întreaga 
creaţie au fost create de Dumnezeu, şi, de aceea, sunt create. De aici, 
necreatul se identifică cu divinul. Conform teoriilor lui Varlaam, la care 
Sfântul Grigorie Palama face referiri, doar esenţa lui Dumnezeu este 
necreată, iar nu şi energiile sale. După spusele Sfântului, cel ce consideră 
doar esenţa ca fiind necreată "iar nu şi energiile sale veşnice" este împotriva 
Sfinţilor Părinţi ai Bisericii 9 . 

Aici, Sfântul Grigorie Palama foloseşte un pasaj din Sfântul Maxim 
Mărturisitorul referitor la lucrările lui Dumnezeu care spune că unele dintre 
ele "au început să se manifeste în timp", iar altele nu au început să se 
manifeste în timp". Cele dintâi cuprind cele nemuritoare, cele vii, etc, iar 

celelalte cuprind nemurirea, viaţa, adică energiile veşnice şi necreate ale lui 
Dumnezeu, în plus, aici energiile necreate ale lui Dumnezeu sunt caracteri- 
zate drept eterne, întrucât eternul se afla dincolo de timp. Iar ceea ce se află 
dincolo de timp este divin, necreat. Acest text al Sfântului Maxim 
Mărturisitorul sună aşa: "Toate lucrurile veşnice şi veşnicia însăşi, toate 
lucrurile vii şi viaţa însăşi, toate lucrurile sfinte şi sfinţenia însăşi, toate 
lucrurile bune şi bunătatea însăşi, toate binecuvântările şi actul de 
binecuvântare însuşi, toate fiinţele şi fiinţa însăşi sunt lucrări manifeste ale 
lui Dumnezeu. Unele au început să se manifeste în timp, întrucât ele nu au 
existat întotdeauna. Altele nu au început să se manifeste în timp, întrucât 
bunătatea, binecuvântarea, sfinţenia şi veşnicia au existat dintotdeauna""'. 
Este limpede atunci că bunătatea, binecuvântarea, sfinţenia şi veşnicia sunt 
energii ale lui Dumnezeu, care sunt veşnice şi necreate. 

Există o diferenţiere între energiile necreate ale lui Dumnezeu şi 
lucrurile create. 

Bunătatea este o energie necreată a lui Dumnezeu, dar toate fiinţele 
sunt lucruri create, efecte ale energiilor necreate. 

Conform unui alt pasaj din Sfântul Maxim Mărturisitorul pe care Sfântul 
Grigorie îl citează, bunătatea, viaţa, veşnicia, simplitatea, statornicia şi 
infinitatea şi, în general, tot ceea ce "facultatea contemplativă percepe ca 
fiind substanţial existentă în Dumnezeu reprezintă lucrări ale Sale şi nu au 
început să se manifeste în timp" 11 . Aşadar, energiile necreate ale lui Dumne- 
zeu, care purced din esenţa Sa, sunt fără început, desigur fără ca prin 
aceasta să afecteze simplitatea suprafirească şi ininteligibilă a lui Dumnezeu, 
precum şi unitatea Sa Treimică, care ea însăşi este esenţialmente fără de 
început 12 . 

De aceea, energiile lui Dumnezeu sunt fără de început, veşnice şi 
necreate. Deci, aşa precum esenţa lui Dumnezeu este divină, aşa sunt şi 
energiile Sale. Acest lucru este important pentru teologia ortodoxă, întrucât 
dacă considerăm energiile lui Dumnezeu ca fiind create, atunci ar fi evidentă 
imposibilitatea îndumnezeirii omului. Adică, dacă Dumnezeu comunică cu 
lumea prin intermediul energiilor create, atunci putem ajunge la unirea şi 

comuniunea cu Dumnezeu doar prin intermediul energiilor create, lucru care 
face imposibil actul mântuirii. 

Dumnezeu ar rămâne atunci în întregime necunoscut omului, sau, în 
cazul în care ne împărtăşim de esenţa lui Dumnezeu, atunci se pierde 
diferenţierea dintre creat şi necreat. Varlaam susţine părerea că toţi cei ce 
vorbesc de esenţa necreată şi de energiile necreate sunt mesalinieni şi 
închinători la doi dumnezei. Sfântul Grigorie scrie că oricine susţine astfel de 
teorii se împotriveşte Sfinţilor Părinţi ai Bisericii şi se exclude din rândul celor 
mântuiţi, întrucât mântuirea se agoniseşte în comuniune cu energiile 
necreate. Deci, dacă nu se pocăieşte, el însuşi cade din credinţa "în Acel 
Unul şi Unicul Dumnezeu propovăduit de Sfinţi". Trebuie să acceptăm 
această taină, dar dacă nu cunoaştem calea către taină, trebuie să încercăm 
să o aflăm de la cei ce au experiat-o, de la cei ce o cunosc personal 13 , 
deoarece, în realitate, Sfinţii prin îndumnezeire şi contemplarea lui 
Dumnezeu, ştiu din experienţă că energiile lui Dumnezeu sunt necreate, 
nepurcese şi enipostatice. Ei nu au nici o îndoială că este vorba de energii 
divine şi nu create. 

într-adevăr, învăţăturile referitoare la esenţa şi la energiile necreate ale 
lui Dumnezeu nu înseamnă diteism, întrucât energiile sunt permanent legate 
de esenţa dumnezeirii şi, desigur, această diferenţiere nu afectează 
simplitatea dumnezeiască, aşa precum existenţa Celor Trei Persoane 
Dumnezeieşti nu afectează unitatea Dumnezeirii. După cum nu-1 putem 
acuza pe Sfântul Atanasie cel Mare de diteism atunci când vorbeşte de 
necrearea Logosului, sau să-i acuzăm pe ceilalţi Părinţi de triteism atunci 
când iau în discuţie Cele Trei Persoane ale Sfintei Treimi ca având o unică 
substanţă, în acelaşi mod Sfântul Grigorie Palama nu poate fi acuzat de 
diteism atunci când vorbeşte de esenţa şi energiile necreate ale lui 
Dumnezeu. în plus, nu există esenţă fără energie sau energii fără esenţă. 
Diferenţa rezidă în aceea că atunci când esenţa este necreată şi energiile ei 
sunt necreate, iar când esenţa este creată, atunci şi energiile ei sunt create, 
în "Tomul aghioritic" Harul îndumnezeitor al lui Dumnezeu care reprezintă, de 
fapt, energiile Sale, pe lângă faptul că se caracterizează prin faptul că sunt 
necreate şi nepurcese, în acelaşi timp se numesc enipostatice. Acestea 

reprezintă învăţăturile fundamentale ale Sfântului Grigorie Palama, aşa 
precum se observă şi în alte lucrări ale sale, întrucât energiile lui Dumnezeu 
nu sunt de sine existente, adică, altfel spus, nu există prin ele însele, ci sunt 
ipostatice, adică sunt legate de Ipostasurile divine, fără a se identifica cu ele. 
Ştim din învăţăturile Sfinţilor Părinţi că energia reprezintă mişcarea esenţială 
a naturii, adică lucrul activ îl reprezintă natura, dar cel ce acţionează este 
Persoana sau Ipostasul. 

Este adevărat că energiile lui Dumnezeu sunt comune Persoanelor 
Sfintei Treimi, dar fără a avea calităţi ipostatice. Dar ceea ce trebuie 
subliniat, cu referire la termenul "enipostaziat" în cazul Harului 
îndumnezeitor, este faptul că energiile necreate nu pot fi înţelese şi 
interpretate în mod independent de Ipostasele dumnezeieşti. Iar aici putem 
vedea marea valoare şi importanţă a învăţăturilor Sfântului aghiorit Grigorie 
Palama pentru vremurile noastre. 

b) Lumina necreată 

Sfinţii ştiu din propria lor experienţă, în urma participării la Cincizecime, 
că energiile lui Dumnezeu sunt necreate, întrucât acestea li se oferă de 
câteva ori în viaţă, văzând aceste energii sub forma Luminii. Şi, desigur, ei 
sunt perfect conştienţi că această Lumină este necreată, nu creată şi 
nicidecum o apariţie. 

Aceasta se observă limpede din textul evanghelic referitor la 
Schimbarea la Faţă a Domnului pe Muntele Tabor, care a reprezentat tema 
centrală în acest întreg conflict şi punctul de pornire în prezentarea 
învăţăturilor referitoare la energiile necreate ale lui Dumnezeu. 

Varlaam susţinea că Lumina taborică, Lumina pe care Apostolii s-au 
învrednicit s-o vadă pe Muntele Taborului, a fost o simplă apariţie şi un 
simbol exterior, ceva ce acum este şi acum nu mai este, precum fulgerul, şi, 
de aceea, ea reprezenta energii comune înţelegerii raţionale. Făcând aceste 
supoziţii el susţinea că filosofii, care emiteau idei prin intermediul înţelegerii 
lor intelectuale şi al raţiunii, erau superiori proorocilor care avuseseră acces la 
această apariţie şi la acest simbol, care, aşa precum Sfântul Augustin şi toţi 

filosofii scolastici afirmau că acum este şi acum nu este, adică, altfel spus, 
este creată. 

După învăţăturile Sfântului Grigorie Palama, toţi cei ce susţin astfel de 
teorii se împotrivesc Sfinţilor Părinţi ai Bisericii, adică sunt împotriva celor ce 
sunt purtători ai Tradiţiei Ortodoxe, întrucât Sfinţii Părinţi, atât în imnurile şi 
scrierile pe care le-au creat, o numesc "inefabilă, necreată, veşnică, 
atemporală, neapropiată, fără hotar, infinită, nelimitată, invizibilă îngerilor şi 
oamenilor, frumuseţe arhetipală şi neschimbătoare, Slava lui Dumnezeu, 
Slava lui Hristos, Slava Duhului Sfânt, rază a Dum-nezeirii ş.a.m.d.'" 4 ... 
Trupul Logosului a fost slăvit imediat după slăvită Sa Schimbare la Faţă prin 
însăşi Firea Sa Dumnezeiască, iar această Slavă a trupului "devine slavă a 
Dumnezeirii". 

Oricum, deşi firea umană fusese slăvită prin Trasfigurarea Sa "Slava 
rămăsese invizibilă în Trupul vizibil" celor ce nu puteau vedea ceea ce era cu 
neputinţă de văzut chiar şi îngerilor. Aşadar, în Schimbarea Sa la Faţă, Hristos 
nu şi-a asumat ceva ce nu avusese mai înainte, nici nu s-a transformat în 
ceva ce nu fusese mai înainte, dar ceea ce Ie-a fost dat să vadă Apostolilor Săi 
a fost ceea ce era El de fapt, deschizându-le ochii. 

Acest pasaj citat de Sfântul Grigorie Palama aparţine Sfântului Ioan 
Damaschin, care spune în continuare: "în timp ce El a rămas acelaşi, acum ei 
îl puteau vedea diferit de cum le apăruse mai înainte". Iar Apostolii n-au 
văzut decât Slava Sa oarecum parţială, întrucât ceea ce este necreat nu 
poate fi transpus în creaţie exact aşa cum este 15 . 

De aceea, vederea Luminii necreate reprezintă contemplarea Slavei lui 
Dumnezeu în Trupul îndumnezeit al Cuvântului, Cea de-a doua Persoană a 
Sfintei Treimi. Ea nu este inferioară cu nimic inteligenţei. De aceea proorocii 
sunt superiori filosofilor care emit doar ipoteze despre Dumnezeu. Această 
Lumină este ţelul final al vieţii duhovniceşti. Vederea Luminii necreate repre- 
zintă îndumnezeirea omului, întrucât ea vine odată cu trasfigu-rarea fiinţei 
umane, şi, desigur, reprezintă unirea omului cu Dumnezeu. La Sfinţii Părinţi 
termenii "îndumnezeire" şi "unire" au aceeaşi valoare, întrucât se referă la 
acelaşi lucru. 

c) Mintea şi inima 

Varlaam i-a acuzat pe monahi, care afirmau că mintea se află în inimă, că 
sunt mesalieni, întrucât aceştia din urmă susţineau că diavolul şi Harul 
dumnezeiesc se pot afla în inimă în acelaşi timp. Dar Sfântul Grigorie Palama 
afirmă că toţi cei ce susţin astfel de lucruri şi îi acuză pe monahi, se 
împotrivesc Sfinţilor Părinţi care vorbesc de prezenţa energiilor minţii în 
inimă. Mai întâi, trebuie spus că în Tradiţia Bisericii se face o diferenţiere 
clară între minte şi inteligenţă. Atunci când mintea lucrează după fire, ea 
acţionează în inimă şi acolo este locul ei. 

în urma căderii omului, mintea, în loc să se afle în inimă, se răspândeşte 
în lucrurile din afară şi devine sclava lucrurilor create. Mai mult, aceasta 
constituie însăşi condiţia căderii omului şi cu adevărat acesta este un păcat. 

Isihasmul, asceza ortodoxă, este o încercare şi o mişcare teologică prin 
care se încearcă readucerea minţii în inimă în urma răspândirii ei în lumea 
înconjurătoare. In acest mod omul funcţionează normal fiziologic şi îşi 
împlineşte scopul existenţei. Acest adevăr teologic limpezeşte şi importanţa 
modului de viaţă isihast, precum şi superioritatea sa faţă de filosofia 
platonică. 

După filosofia platonică scopul vieţii umane este eliberarea minţii din 
trup, pe care-l consideră drept temniţă a sufletului. Oricum, după cum afirmă 
Sfântul Grigorie Palama, ieşirea minţii din trup înseamnă "descoperirea 
demonilor şi o lecţie proprie păgânilor". Din contră, propriul nostru efort 
rezidă în revenirea minţii în inimă, întrucât trupul nu este o temniţă a 
sufletului, ci o lucrare pozitivă de creaţie a lui Dumnezeu. 

Din acest motiv, în "Tomul aghioritic", Sfântul Grigorie prezintă două 
texte din Sfinţii Părinţi ai Bisericii. Unul îi aparţine Sfântului Atanasie cel 
Mare care afirmă că sediul inteligenţei sufletului este în creier, iar celelalt 
este luat de la Sfântul Macarie cel Mare care arată că sediul energiilor minţii 
este inima. Afirmaţia Sfântului Grigorie de Nissa că mintea "fiind 
netrupească, nu se află nici înlăuntrul, nici înafara trupului", nu este opusă 
învăţăturilor Sfinţilor Părinţi întrucât atunci când aceştia afirmă că mintea se 
află în trup, ei înţeleg prin aceasta că ea este unită cu trupul. Aşa precum 
intrarea Cuvântului lui Dumnezeu în pântecele Prea Curatei Fecioare nu se 

opune faptului că Acesta, fiind netrupesc, nu se află într-un loc, întrucât 
Cuvântul a intrat în pântece şi S-a unit cu propria noastră fire deasupra 
oricărei înţelegeri şi în urma nemărginitei iubiri a lui Dumnezeu, acelaşi lucru 
poate fi afirmat şi despre minte. Oricum, în starea sa firească, mintea se află 
în inimă ca într-un organ şi nu ca într-un vas şi acest lucru ne dovedeşte 
prezenţa unui om matur şi împlinit. Intrarea minţii în inimă reprezintă 
curăţia ei şi faptul că devine astfel capabilă de a primi Revelaţia divină, 
întrucât mintea omenească este organul prin care Dumnezeu poate fi 
contemplat. 

în Tradiţia Ortodoxă, pe lângă faptul că există o diferenţiere între minte 
şi inteligenţă, în acelaşi timp există şi o distincţie între cunoaşterea pe care o 
posedă mintea şi cunoaşterea senzorială. Acest lucru este deosebit de 
important deoarece, pe de o parte, se observă distincţia dintre pedagogia 
umană şi cea divină, iar pe de altă parte, deoarece prin curăţirea minţii noi 
dobândim cunoaşterea dumnezeiască, iar Sfinţii se învrednicesc de vederea 
lui Dumnezeu. în "Tomul aghioritic" se afirmă limpede că mintea percepe o 
lumină, iar simţurile alta. Simţurile percep lumina sensibilă, iar mintea 
Lumina necreată şi cunoaşterea prin intermediul imaginilor conceptuale. 

Deci, mintea este organul prin care omul vede Lumina dumnezeiască, 
care reprezintă împărăţia lui Dumnezeu şi hrana îngerilor, dar întrucât 
mintea este unită cu trupul, de aceea atunci când Sfinţii sunt cercetaţi de 
Harul divin, prin puterea Sa, ei văd "prin simţul văzului şi cu mintea ceea ce 
depăşeşte atât simţurile cât şi mintea" 16 . în acest fel, omul vede Lumina divină 
şi cu ochii trupeşti, dar aceasta se întâmplă deoarece aceştia au fost mai 
înainte transfiguraţi şi li s-a dat această putere prin Harul necreat al lui 
Dumnezeu. în plus, se ştie că Harul necreat este transmis de către suflet 
trupurilor celor îndumnezeiţi. 

d) Unirea omului cu Dumnezeu 

în secolul al XlV-lea, care a fost dominat de umanism, ca şi în zilele 
noastre, au existat unii care susţineau că unirea omului cu Hristos se poate 
atinge prin imitarea exterioară a vieţii lui Hristos, printr-o conformare de 
ordin exterior a vieţii noastre la poruncile Sale, fără a lua în consideraţie 
Harul care lucrează odată cu împlinirea poruncilor şi fără a lua în 

consideraţie transfigurarea lăuntrică pe care o aduce cu sine împlinirea porun- 
cilor. Ea ar avea loc prin intermediul dezvoltării firii raţionale a omului, prin 
gânduri rafinate, fără participarea energiilor îndumnezeitoare ale Domnului, 
în "Tomul aghioritic", care este un text religios şi care a primit recunoaşterea 
catolicilor, sunt prezentate învăţăturile Bisericii, afirmându-se că unirea 
omului cu Dumnezeu nu este o lucrare omenească, o lucrare a firii umane, ci 
este rod al participării la lucrarea energiilor îndumnezeitoare ale Domnului, 
îndumnezeirea omului şi unirea sa cu Dumnezeu este deasupra inteligenţei şi 
cunoaşterii umane şi chiar deasupra virtuţilor înseşi. în "Tomul aghioritic" 
Sfântul Grigorie Palama afirmă că toţi cei ce susţin ideea că unirea omului cu 
Dumnezeu vine ca urmare a imitaţiei, aşa cum se întâmplă în cazul unirii 
celor ce se iubesc "fără participarea Harului îndum-nezeitor al Duhului, comit 
o mare eroare". 

în aceeaşi eroare se află şi cei ce consideră "Harul îndumne-zeitor drept 
o stare a firii noastre intelectuale dobândit doar prin simpla imitaţie, şi nu îl 
consideră drept "o iluminare suprafirească şi drept energii inefabile şi 
dumnezeieşti percepute invizibil şi înţelese într-un mod ininteligibil". 

Dacă cineva afirmă lucruri de acest fel, el a căzut în înşelarea 
mesalienilor. De aceea, dacă îndumnezeirea ar fi o forţă naturală şi un 
progres natural şi nu un dar al Harului necreat al lui Dumnezeu, atunci 
persoana îndumnezeită ar fi Dumnezeu prin fire 17 . 

Din păcate, astfel de opinii există şi azi în cazul unor umanişti antropologi 
care exaltă factorul şi natura umană. Există şi alte opinii cu caracter 
antropocentric şi, desigur, neacceptate de Ortodoxie. Omul este încununarea 
creaţiei, întrucât el a fost creat de Dumnezeu şi se îndreaptă spre unirea cu El. 
Centrul de referinţă al omului este Dumnezeu. Când el se înstrăinează de 
acest centru, atunci omul şi umanismul încetează de a mai exista. Astăzi 
oamenii vorbesc de persoană şi personalitate. Dar dacă abordăm acest 
subiect fără a face referiri la Dumnezeu, absolutizăm fiinţa umană şi cădem în 
antropocentrism. Acest lucru e legat de păcatul originar al omului, care a dorit 
să devină Dumnezeu, înafara căii stabilite de Dumnezeu, adică fără Harul 
său. 

Sfântul Grigorie Palama, folosind un text din Sfântul Maxim Mărturisitorul 
defineşte limpede faptul că Harul îndumnezeirii este absolut ininteligibil şi nu 
există vreo facultate anume omenească care să-L poată percepe, pentru că 
altfel n-ar mai fi Har, ci o manifestare a funcţionării unei capacităţi fireşti. 
Dumnezeu se manifestă pe Sine conform capacităţii fireşti a fiecărui om. 
îndumnezeirea nu este o lucrare a firii, ci un dar al lui Dumnezeu oferit celor 
ce s-au pregătit pentru a-1 primi. Aşadar, Harul îndumnezeirii este deasupra 
firii, virtuţilor şi a cunoaşterii şi, desigur, toate aceste lucruri sunt cu mult 
mai prejos decât el. Virtuţile şi imitarea lui Dumnezeu îl fac pe om potrivit 
pentru actul unirii "dar numai prin lucrarea Harului se realizează această 
unire inefabilă". De aceea, nu prin lucrarea virtuţilor se capătă unirea cu 
Dumnezeu, ci cu ajutorul energiilor îndumnezeitoare ale Domnului. 

Prin intermediul acestui Har, Dumnezeu, în plinătatea Sa, îi umple pe 
Sfinţi în totalitatea lor, iar Sfinţii pătrund în intimitatea Dumnezeirii în 
plinătatea lor, în felul în care sufletul îmbrăţişează trupul 18 . 

Aceasta este adevărata antropologie ortodoxă, care nu este izolată şi 
străină de Dumnezeu. Antropologia ortodoxă este tean-tropocentrică. De 
aceea, a ne gândi la o viaţă mai bună şi morală fără ca să existe raţiuni 
pentru îndumnezeirea omului, care nu se realizează prin gânduri bune, 
raţionale şi nici prin concepte, ci cu ajutorul energiilor îndumnezeitoare 
divine, este un lucru antiortodox şi antitradiţional. Şi acest lucru trebuie 
afirmat în cadrul condiţiilor prealabile esenţiale de participare la lucrările de 
îndumnezeire divine, şi anume: curăţia inimii, iluminarea minţii şi 
îndumnezeirea, care reprezintă etape ale desăvârşirii spirituale, metoda 
ortodoxă plină de evlavie şi însăşi tradiţia ei sfântă. 

e) îndumnezeirea trupului 

Varlaam, făcând uz de filosofia platonică şi stoică, subevalua trupul 
omenesc şi numea nepătimirea sufletului, împietrirea laturii sale simţitoare. 
Este un lucru binecunoscut faptul că sufletul are trei forţe: inteligenţa, pofta 
şi mânia. Laturile sale ce ţin de poftă şi mânie formează partea simţitoare a 
sufletului. După filosofia platonică, atât latura poftitoare, cât şi cea mânioasă 
au pătruns în om odată cu căderea lui din arhetip, iar conform filosofiei 

platonice şi a celei stoice, mântuirea omului rezidă în mortificarea laturii 
simţitoare a sufletului său. Acest tip de asceză cu iz eretic este cunoscut şi în 
neoplatonism. Având această concepţie, oamenii ajung să dispreţuiască şi să 
respingă trupul şi orice fel de asceză legată de trup, precum şi vărsarea de 
lacrimi şi întristarea din vremea rugăciunii. 

Aceasta reprezenta o spiritualitate naivă şi zdruncina din temelii lucrurile 
esenţiale omeneşti, sufletul şi trupul său. în "Tomul aghioritic" sunt 
prezentate şi învăţăturile ortodoxe referitoare la transformarea laturii 
simţitoare a sufletului şi la îndumnezeirea trupului omenesc. De aceea, toate 
energiile sufletului participă la acest drum spre îndumnezeire, inclusiv trupul 
însuşi. 

Aşadar, în vreme ce Varlaam, vorbind de nepătimire, o defineşte drept "o 
mortificare obişnuită a laturii simţitoare", Sfântul Grigorie o defineşte drept "o 
îndreptare firească a energiilor către lucrurile superioare prin alungarea a tot 
ceea ce este rău şi înrădăcinarea a tot ceea ce este bun". Deci, nu se poate 
vorbi de mortificarea laturii simţitoare a sufletului, ci de transformarea ei, în 
loc de a funcţiona împotriva firii, este necesar să funcţioneze conform firii şi 
deasupra firii 19 . 

Oricine ar refuza să accepte opiniile ortodoxe cu privire la nepătimire şi 
ar accepta învăţăturile eretice referitoare la nepătimire drept mortificare a 
laturii simţitoare, refuză, de asemenea, să accepte faptul că ne putem bucura 
de o viaţă veşnică în veacul de nestricăciune ce va să fie. Deoarece în veacul 
ce va să fie trupul se va împărtăşi împreună cu sufletul de toate 
binecuvântările, atunci este limpede faptul că şi în această lume el se va 
împărtăşi "după puterile sale de Harul mistic şi inefabil dăruit de Dumnezeu 
unei minţi curăţite de patimi" 20 . Cu alte cuvinte Harul îndumnezeitor este 
transmis de către o minte curată şi trupului. 

Trupul primeşte Harul divin şi devine părtaş al energiilor 
îndumnezeitoare divine. Acest lucru se realizează prin transformarea laturii 
simţitoare a sufletului şi nu prin mortificarea ei, întrucât, în orice caz, latura 
simţitoare aparţine atât trupului, cât şi sufletului 21 . Astfel, asceza, căinţa, 
frângerea inimii, lacrimile, întristarea sunt elemente esenţiale pentru 
îndumnezeirea omului. Ele nu sunt inferioare unei fericiri simple a sufletului, 

ele reprezintă calea către îndumnezeire. De aceea, în asceza după 
Dumnezeu, aşa cum este ea prezentată în Tradiţia Ortodoxă, trupul se 
împărtăşeşte şi el de Harul lui Dumnezeu care se pogoară asupra unei minţi 
curăţite de patimi. Sfântul Grigorie Palama face referiri şi la un text din 
Sfântul Diadoh al Foticeii, în care se afirmă că mintea transmite virtuţile 
divine inefabile şi trupului, în vreme ce bucuria care este atunci împărtăşită 
sufletului şi trupului reprezintă o adevărată pregustare a vieţii celei 
nestricăcioase 22 . 

în timp ce isihasmul ortodox pare a fi o stare abstractă, nepractică şi 
utopică, în esenţa sa este foarte practic, adevărat şi realist, mai ales fiindcă 
vorbeşte de transformarea trupului omenesc şi, desigur, a fiinţei umane în 
totalitatea ei. 

Acest adevăr poate fi observat în cazul trupurilor sfinţilor care primesc 
energiile îndumnezeitoare divine şi în cazul moaştelor sfinţilor în care se 
manifestă evident energiile îndumnezeitoare. In plus, sfintele moaşte sunt 
dovezi şi ale îndumnezeirii trupului, iar acest lucru este o dovadă a existenţei 
energiilor îndumnezeitoare şi în sufletul persoanei respective. 

De aceea, putem spune că unul din scopurile Bisericii şi o lucrare a ei 
este aceea de a pregăti sfinţi purtători de har care să lase sfinte moaşte. 

f) Sfinţii plini de experienţă duhovnicească 

Tot ceea ce am afirmat până acum analizând "Tomul aghioritic" exprimă 
faptul că ceea ce s-a spus în această declaraţie, pe care o analizăm, reprezintă 
experienţa străveche a Bisericii lui Hristos. Nu este vorba de ideologii sau de 
construcţii logice, ci de viaţa adevărată. Şi există "semne" sigure şi dovezi de 
necontestat ale acestor lucruri care sunt aici afirmate. Aceste "semne" sunt, 
de fapt, Sfinţii, care au dobândit cunoaşterea acestor adevăruri din 
experienţă. La sfârşitul ei, declaraţia devine mărturie a adevărului: "Aceste 
lucruri pe care le-am învăţat din Scripturi, aceste lucruri pe care le-am primit 
de la Părinţii noştri, aceste lucruri am ajuns să le cunoaştem din umila noastră 
experienţă. Observându-le în tratatul scris de fratele nostru, prea Cuviosul 
Ieromonah Grigorie, în apărarea celor ce cu dragoste şi credincioşie duc o 
viaţă în linişte şi încunoştiinţându-i că se află pe calea tradiţei tuturor sfinţilor, 

270 



ne-am alăturat semnăturile pentru a-i asigura pe cei ce vor citi acest document 
de autenticitatea celor de mai sus" 23 . 

Această mărturie este extrem de importantă, întrucât ea exprimă 
limpede faptul că adevărul Evangheliilor şi al Sfinţilor Părinţi este confirmat 
de experienţa proprie a sfinţilor contemporani. De aceea, în fiecare perioadă 
istorică există confirmarea revelaţiei Scripturilor, întrucât în fiecare perioadă 
a istoriei umane există oameni care împărtăşesc aceeaşi experienţă revela- 
torie. Toţi venerabilii Părinţi aghioriţi care au semnat acest document, 
monahi, pustnici, isihaşti dau mărturie asupra scopului vieţii duhovniceşti, 
asupra căii de atins şi despre efectele îndumnezeirii. Ca atare, confirmarea 
învăţăturilor Sfântului Grigorie Palama de către părinţii aghioriţi ne arată 
faptul că nu este suficient doar să teologhisim, dar, mai ales, faptul că e 
nevoie să avem confirmarea sfinţilor cu experienţă duhovnicească, dacă 
teologia pe care o formulăm sau lucrarea pe care o săvârşim sunt 
binecuvântate de Dumnezeu. Prezenţa chiar şi în ziua de azi a unor astfel de 
persoane cu viaţă sfinţită şi sfinţitoare în Sfântul Munte reprezintă o 
binecuvântare pentru Ortodoxie şi pentru întreaga lume, întrucât ei trăiesc 
aceleaşi experienţe revelatoare, împărtăşindu-se de Pogorârea Sfântului 
Duh. 

în acest sens noi respectăm şi preamărim Muntele cu nume sfânt. 

Există o unitate între profeţii Vechiului Testament şi Sfinţii Bisericii. 

Dogmele sunt "taine cunoscute în Duhul Sfânt doar de către profeţi". 
Proorocii au cunoscut tainele în Duhul Sfânt. Dar, chiar şi binecuvântările 
veacului ce va să fie, care sunt promise sfinţilor reprezintă taine ale vieţii şi 
atitudinii evanghelice care sunt acum văzute în parte şi sunt oferite ca o 
pregustare "celor pe care-i învredniceşte Sfântul Duh" 24 . Astfel, Harul lui 
Dumnezeu îi învredniceşte pe profeţii Vechiului şi Noului Testament să vadă 
tainele împărăţiei Cerurilor. Fiecare epocă istorică poartă mărturii ale acestor 
taine, care sunt ascunse celor mulţi. Există două categorii de oameni în 
Biserică. Cei dintâi fac parte din categoria "celor ce au fost învăţaţi prin 
experienţa lor proprie". Această categorie îi cuprinde pe cei ce, pentru a 
pune în practică învăţăturile evangheliştilor au renunţat la averi, la slava 
omenească şi la plăcerile trupeşti. Şi aceştia nu s-au mulţumit doar cu 

renunţarea la aceste lucruri, dar s-au pus şi sub ascultarea celor mai 
înaintaţi în vârstă şi experienţă duhovnicească, adică, a bătrânilor, pentru a-i 
călăuzi către experierea tainelor. Aceasta ne arată că renunţarea la orice fel 
de bunuri materiale nu are un preţ prea mare dacă nu este urmată de 
supunerea şi ascultarea întru Hristos Domnul faţă de părinţii duhovniceşti. 
Astfel, cu ajutorul acestor duhovnici şi experiind metoda isihastă, care 
constă în linişte netulburată şi rugăciune sinceră, aceştia s-au depăşit pe ei 
înşişi şi s-au unit cu Dumnezeu "prin acea unire mistică cu El care depăşeşte 
mintea omenească". în acest fel "ei au fost învăţaţi întru tainele ce depăşesc 
orice închipuire". Aşadar, cea dintâi categorie îi cuprinde pe cei "ce au fost 
învăţaţi prin trăire", care au urmat calea şi metoda adevărată ce aparţin 
Bisericii Ortodoxe. 

Cea de-a doua categorie îi cuprinde pe aceia care, întrucât nu au propria 
lor experienţă a acestui adevăr revelator, îi cinstesc şi îi respectă pe cei cu 
experienţă: "Alţii, la rândul lor, au aflat despre aceste lucr-uri prin cinstirea, 
credincioşia şi dragostea ce Ie-o poartă unor astfel de oameni" 25 . 

Oricine altcineva care nu face parte dintr-una din aceste două categorii se 
află pe o cale îndoielnică, şi, de aceea, calitatea sa de teolog şi de mlădiţă a 
Bisericii sunt puse la îndoială. 

Această observaţie făcută de Sfântul Grigorie Palama este demnă de 
reţinut. în cadrul Bisericii, ca şi în Teologia Ortodoxă sunt valabile aceleaşi 
lucruri pe care le aflăm şi în cadrul oricărei ştiinţe. Un adevărat om de ştiinţă 
este cel ce a făcut experienţe reale şi a ajuns să le teoretizeze, şi, mai apoi, 
această teorie a sa poate fi verificată şi confirmată şi de alţi oameni. Aşadar, 
omul de ştiinţă din cadrul cercetării duce mai departe progresul ştiinţei 
respective. 

Dar, în acelaşi timp, oricine acceptă descoperirile cercetătorilor, este şi 
acela om de ştiinţă. Exact acelaşi lucru este valabil şi în cazul Bisericii. Dacă 
noi nu posedăm propriile noastre revelaţii, aşa cum le au Sfinţii la capătul 
unei lupte după lege, atunci trebuie să acceptăm experienţele sfinţilor, până 
când Domnul ne va învrednici să confirmăm noi înşine o astfel de experienţă, 
chiar dacă în mod gradat. 

4. CONCLUZII 

Această declaraţie este extrem de revelatorie. Faptul că a fost scrisă de 
Sfântul Grigorie Palama, că a fost semnată de sfinţi monahi care cunosc cele 
dumnezeieşti din propria lor experienţă, că a fost adoptată de către sinoadele 
ţinute în secolul al XlV-lea, că a fost atât de adesea valorificată - pentru că se 
poate afirma că ea reprezintă un rezumat al tuturor învăţăturilor Bisericii 
cărora Ie-a dat viaţă Sfântul Grigorie Palama - îi conferă marea sa valoare. 

în puţine cuvinte ea subliniază adevărul că ţinta vieţii omeneşti o 
reprezintă îndumnezeirea, unirea sa cu Dumnezeu, adică vederea Luminii 
necreate, care este Lumina dumnezeiască. Sfântul Macarie o numeşte "hrana 
celor netrupeşti, slava firii dumnezeieşti, frumuseţea veacului ce va să fie, 
foc ceresc şi dumnezeiesc, lumină gânditoare inexprimabilă, pregustare şi 
mângâiere a Sfântului Duh, untdelemnul sfinţit al bucuriei" 26 . El face, de 
asemenea, cunoscut adevărul că drumul spre îndumne-zeire constă în 
transformarea laturii simţitoare a sufletului, în liniştea cea după Dumnezeu 
şi în rugăciune neîncetată, care este lucrarea Harului divin. Şi el subliniază 
faptul că Sfinţii plini de experienţă duhovnicească, mai ales proorocii 
Vechiului şi Noului Testament, sunt dascălii teologiei ortodoxe. "Tomul 
aghioritic" face cunoscută marea contribuţie oferită de Sfântul Munte întregii 
lumi priri viaţa sa şi exprimarea adevărului revelat, dar şi marele elogiu adus 
acestuia de către Părinţii contemporani care confirmă mărturiile oferite de 
"Tomul aghioritic". Pe lângă toate aceste lucruri nu trebuie să uităm marea 
personalitate a Sfântului Grigorie Palama, care, în calitate de părinte 
aghiorit, a dat expresie experienţei Sfântului Munte, care, de fapt, reprezintă 
experienţa esenţială a Bisericii Ortodoxe. 

11. CONTEMPLAREA LUI DUMNEZEU PE MUNTE 

Titlul acestui capitol ne arată faptul că se ocupă de vederea Luminii 
necreate în firea omenească a Cuvântului, pe care apostolii au văzut-o pe 
Muntele Tabor, dar se vor face aici referiri speciale la contemplarea lui 
Dumnezeu la care au ajuns părinţii aghioriţi care duc o viaţă ascetică severă 
în Sfântul Munte. Evenimentul Schimbării la Faţă nu a avut loc doar o dată în 
istorie. Desigur, acest eveniment special a avut loc o singură dată, întrucât 
Hristos voia să-şi pregătească ucenicii pentru a putea face faţă Patimilor şi 
Suferinţelor Crucii Sale cu credinţă, dar acest lucru se repetă şi este experiat 
de către cei îndumnezeiţi în toate epocile istoriei. Sfântul imnograf se roagă 
Domnului: "Fie ca veşnica Ta Lumină să strălucească în inimile noastre, ale 
păcătoşilor". 

în Sfântul Munte, atât în pustie, cât şi în mănăstiri, există monahi aflaţi 
pe toate treptele vieţii duhovniceşti, adică, în ceea ce priveşte curăţia inimii, 
iluminarea minţii şi îndumnezeirea. Unii se luptă să-şi cureţe inimile de 
patimi şi trăiesc în cea mai adâncă pocăinţă, alţii au ajuns la iluminarea minţii 
şi au rugăciunea neîncetată în inimile lor, iar alţii au ajuns la contemplarea lui 
Dumnezeu şi au văzut Lumina necreată. Pe timpul celor 25 de ani de vizite 
regulate în Sfântul Munte, Dumnezeu m-a învrednicit să cunosc monahi aflaţi 
pe toate treptele vieţii duhovniceşti. Am aflat monahi care mi-au vorbit de 
rugăciunea minţii şi de contemplarea Luminii necreate şi de aceea am 
certitudinea acestor lucruri. 

întrucât acest capitol este închinat vederii Luminii celei necreate pe 
Muntele Taborului vreau să vorbesc mai întâi de monahii care au văzut 
această lumină. Am întâlnit un monah, care deşi era orb, vedea preoţi în 
veşminte strălucitoare şi întreba dacă ei erau preoţi ai acelei chilii fără a se 
gândi că era orb. De fapt, era vorba de apariţia sfinţilor acolo, dar în marea 
sa pocăinţă şi umilinţă nu putea fi conştient de acest lucru. Am mai întâlnit 
un monah care de câteva ori a pus întrebarea "cum mai stau lucrurile" 
afirmând că "trăiesc în întuneric", pentru că nu vedea lumina necreată, lucru 
ce confirmă faptul că îl cunoscuse pe Dumnezeu în Lumină. Ei mi-au vorbit şi 
de monahii ale căror feţe strălucesc, pline de slava lui Dumnezeu în timpul 
somnului. îmi amintesc de un caz izbitor. După publicarea cărţii "O noapte în 
pustia Sfântului Munte" am vizitat un monah aghiorit. El mi-a spus: "Mulţi 
mă întreabă dacă eu sunt monahul cu care ai stat de vorbă. Eu le răspund: 
nu încercaţi să aflaţi cine este acela. încercaţi să puneţi în practică sfaturile şi 
să experiaţi rugăciunea de care se vorbeşte în carte". 

Apoi îmi spuse: "Vino şi îţi voi spune şi alte lucruri aşa încât să le cunoşti 
şi mai târziu să le poţi scrie". Şi spre marea mea uimire începu să-mi 
povestească trăiri ale sale cu privire la Lumina necreată, ce precede actului 
contemplării, ce îi urmează, în ce stare se află persoana respectivă, ce lacrimi 
curg la vederea lui Dumnezeu ş.a.m.d. Am rămas uluit şi l-am mulţumit lui 
Dumnezeu pentru acest mare dar pe care El îl oferă Sfântului Munte şi 
Bisericii Sale şi mi 1-a oferit şi mie personal prin faptul că am putut întâlni 
astfel de oameni sfinţi care şi astăzi trăiesc în mijlocul nostru. De aceea, pot 
afirma cu certitudine: "Am auzit şi am văzut şi am pipăit cu propriile noastre 
mâini". 

1. MĂRTURII AGHIORITE CONTEMPORANE ALE ÎNDUMNEZEIRII FIRII 

OMENEŞTI 

Din fericire am scris despre anumite mărturii legate de contemplarea 
Luminii necreate. Unii monahi aghioriţi, din mai multe motive, şi, mai ales, 
ca să-i poată ajuta pe creştinii a căror credinţă se cam clătina, au hotărât sa- 
şi mărturisească propriile trăiri. De aceea am şi scris mărturii legate de acest 

lucru. în cele ce urmează aş mai dori să menţionez patru astfel de mărturii, 
care ne arată valoarea deosebită şi marea importanţă a Muntelui cu nume 
sfânt. 

Prima dintre ele aparţine părintelui Paisie. El descrie momentul în care 
Sfântul Arsenie al Capadociei i-a apărut în momentul în care el terminase de 
scris biografia acestuia. A fost o trăire în Domnul, întrucât Sfinţii apar în 
Lumina necreată. în plus, Sfinţii se bucură de Rai şi de împărăţia lui 
Dumnezeu, care înseamnă, de fapt, contemplarea Luminii celei necreate. 
Este foarte semnificativ faptul că pe Muntele Tabor, Proorocii Ilie şi Moise au 
apărut în Lumină dumnezeiască. Paisie scrie: 

"Tatăl are şi alte astfel de veşminte, dar propriile mele mâini spirituale 
erau paralizate de mulţimea păcatelor mele şi nu le puteam desface ca să mă 
pot ruga. Facă Bunul nostru Tată Ceresc să-mi ierte acest lucru şi faptul că I- 
am pătat numele pe care mi 1-a dat. Este la fel de adevărat că nu L-am imitat 
în nici un fel. Şi în timp ce eu m-am considerat un biet netrebnic, prea bunul 
părinte Arsenie, ca un adevărat următor al lui Hristos, mă tămă-duia prin 
dragostea sa. Se pare că ani de zile îşi strânsese toată dragostea pentru 
mine ca să mi-o poată oferi dintr-o dată, ca să mă trezească pe mine, 
nepăsătorul şi nesimţitorul pentru a-mi veni în sine. Era ziua Sfinţilor Teodor 
Tiron şi Teodor Stratilat, pe 21 februarie 1971, în sâmbăta morţilor. îî 
scrisesem biografia pentru prima oară cu ajutorul materialelor pe care le 
aveam pe atunci şi tocmai o citeam ca să nu-mi fi scăpat vreo greşeală după 
traducerea lui Farasiotiki de care auzisem de la bătrâni. Era cam cu două ore 
înainte de apusul soarelui şi, în timp ce citeam, Părintele Arsenie m-a vizitat. 
Şi la fel precum un dascăl îşi mângâie elevul care a citit bine lecţia, el a făcut 
acelaşi lucru cu mine. Pe lângă aceasta, el mi-a dăruit o dulceaţă de 
nedescris şi o bucurie cerească care mi-a învăluit inima, aproape imposibil de 
suportat. Apoi, am ieşit afară pe pajiştea dimprejurul chiliei mele şi am 
început să alerg ca un ieşit din minţi şi l-am strigat pe nume, crezând că-1 
voi putea găsi. (Din fericire nu era nimeni prin preajmă, pentru că l-aş fi 
smintit şi nu aş fi putut să-mi motivez sfânta nebunie ce mă cuprinsese). 
Uneori strigam cu glas tare: "Părintele meu, părintele meu!" Iar alteori 
strigam mai încetişor: "Doamne, Doamne, întareşte-mă până ce voi vedea ce 

se va întâmpla diseară", pentru că inima mea de lut nu putea suporta acea 
dulceaţă cerească dacă Domnul nu m-ar fi ajutat. Când noaptea se lăsase, 
iar speranţele mele scăzuseră - întrucât crezusem că îl voi putea afla - nu am 
mai privit la Ceruri. Ceea ce m-a făcut să mă întorc în chilie a fost faptul că 
mi-am amintit de ziua înălţării Domnului. 

Când după 40 de zile Hristos a vizitat-o pe Prea Curata Sa Maică şi pe 
ucenicii Săi timp de un moment în Ziua înălţării, ei L-au văzut înălţându-Se la 
Ceruri dinaintea ochilor lor. Când m-am întors mai apoi în chilie, am simţit din 
nou acea dulceaţă şi, mai apoi, în timpul nopţii. Dar aceasta m-a pus pe 
gânduri. îl trimisese oare Bunul şi Dreptul Dumnezeu poate pe Părintele 
Arsenie să mă bucure în această viaţă, oferindu-mi acea dulceaţă cerească, 
chiar dacă păcatele mele sunt atât de multe şi de mari? 

Nu ştiu, deci, vă implor să vă rugaţi pentru mine, rugaţi-vă în numele 
dragostei lui Hristos ca Dumnezeu să aibă milă de mine" 1 . 

Cea de-a doua mărturie ne este oferită de un alt părinte aghi-orit, care a 
murit în 1959, Gheron Iosif Spileotul. El a experiat pe deplin viaţa isihastă, el 
avea rugăciunea minţii în inimă şi în timpul vieţii el a cunoscut şi experiat 
energiile dumnezeieşti care l-au curăţat de patimi, l-au iluminat şi 
îndumnezeit aşa cum se poate observa din scrisorile trimise fiilor săi 
duhovniceşti şi adunate într-o carte. într-una din scrisori, el mărturiseşte: "Şi 
într-o bună zi am avut mai multe trăiri duhovniceşti. Toată ziua plânsesem cu 
lacrimi amare, iar spre seară, cam pe la apusul soarelui, mă odihneam: 
posteam şi eram epuizat după vărsarea atâtor lacrimi. Mă uitam la Biserica 
Schimbării la Faţă din vârful muntelui şi, sfârşit de oboseală, îl chemam pe 
Domnul în rugăciune. Şi, deodată, parcă un vânt tare s-a stârnit, bătând în 
direcţia mea. Dintr-o dată, sufletul mi s-a umplut de o mireasmă de 
nedescris, iar inima a început să rostească rugăciunea lui Iisus de la sine, ca 
un ceasornic. M-am ridicat atunci, plin de har şi de o imensă bucurie şi am 
intrat în peşteră, iar aplecându-mi bărbia în piept am început a rosti 
rugăciunea. Şi de-abia am spus-o de câteva ori că am avut o minunată 
contemplare a lui Dumnezeu. Deşi eram în peşteră cu uşa închisă, parcă mă 
aflam în Cer, într-un loc minunat, într-o deplină pace şi linişte sufletească. 
Odihnă deplină. Mă gândeam doar atât: Doamne, nu mă lăsa să mă mai 

întorc în lume, în viaţa cea plină de suferinţă, ci lasă-mă să rămân aici. Apoi, 
după ce m-am odihnit după Voia Domnului, mi-am revenit în sine, aflându- 
mă iar în peşteră" 2 . 

Gheron Iosif a avut contemplaţii ale Luminii celei necreate şi, de aceea, 
el descrie această stare în chip minunat. într-una din scrisorile sale el observă 
cât se poate de corect: 

"Adevăratul monah este rod al Sfântului Duh. Atunci când în tăcere şi 
linişte deplină, mintea curăţă simţurile şi se linişteşte, iar inima este curăţită 
de patimi, atunci primeşti Harul şi lumina rea cunoştinţei. Şi atunci omul 
devine în întregime lumină, în întregime plin de cunoştinţă şi de claritate a 
minţii. Şi atunci se revarsă teologia divină - trei oameni dacă ar scrie nu pot 
face faţă torentului ce se revarsă în valuri, răspândind pacea şi o deplină 
nemişcare a patimilor din întreaga fiinţă a celui atins de Har. 

Inima este înflăcărată de o dumnezeiască dragoste şi strigă: "Iisuse al 
meu, pune stavilă valurilor Harului Tău, pentru că mă topesc ca ceara. Şi, cu 
adevărat, nu poţi opri Darul Cel de Sus. Mintea este răpită în contemplarea 
Domnului. 

Şi se produce unirea mistică, iar fiinţa umană este transfigurată şi devine 
una cu Domnul, aşa încât nu se mai cunoaşte pe sine, topindu-se precum 
fierul în foc, făcându-se totuna cu acesta" 3 . 

A treia mărturie ne este oferită de Sfântul Siluan Atonitul, care a 
adormit întru Domnul în anul 1938. El descrie una din contemplaţiile avute, 
când s-a învrednicit să-L vadă pe Dumnezeul Cel Viu, Hristos Domnul. Toată 
viaţa şi-a amintit de blândeţea şi smerenia Mântuitorului. Sfântul Siluan scrie 
cu o mare simplitate, expresie a adevărului, umilinţei şi adevăratei trăiri: 

"Deodată duhul deznădejdii mă cuprinse - mi se părea că în cele din 
urmă Domnul mă lepădase şi că nu mai exista mântuire pentru oameni şi că, 
dimpotrivă, sufletul meu purta dovada osândei celei veşnice. Am simţit că 
Domnul era nemilos şi surd la orice rugăciune. Aceasta a durat cam o oră, ori 
poate ceva mai mult. O stare sufletească ca aceasta este atât de greu de 
suportat, atât de apăsătoare, încât doar simpla ei amintire te îngrozeşte. 

Sufletul n-o poate suporta prea mult. în astfel de clipe ca acestea omul 
se poate pierde pentru totdeauna. Aceasta a fost lupta cea mare pe care 
Prea Milostivul Dumnezeu i-a permis duhului celui rău s-o poarte cu sufletul 
meu. S-a scurs puţină vreme. Am intrat în Biserică pentru slujba Vecerniei şi, 
privind la icoana Mântuitorului, am strigat: "Doamne Iisuse Hristoase, 
miluieşte-mă pe mine, păcătosul". Şi, în timp ce rosteam aceste cuvinte, L- 
am văzut pe Domnul Cel Viu în locul în care se afla icoana şi Harul Duhului 
Sfânt mi-a umplut sufletul şi întregul meu trup. sŞi în felul acesta am ajuns 
să aflu în Duhul Sfânt că Iisus Hristos este Domnul, şi m-am umplut deodată 
de dorinţa de a îndura orice fel de suferinţă pentru dragostea Lui. 

Din acea zi, de când L-am aflat pe Domnul, sufletul meu este atras către 
El, iar cele pământeşti nu mai au nici o atracţie pentru mine. Domnul este 
singura mea desfătare. El este bucuria şi tăria mea, înţelepciunea şi comoara 
mea" 4 . 

Cea de-a patra mărturie aparţine Părintelui Sofronie care, aşa precum ne 
descrie în cartea sa, a experiat astfel de stări binecuvântate. Desigur, el le 
descrie cu cea mai adâncă smerenie, pentru a ajuta lumea şi pentru a 
susţine credinţa ortodoxă, trăind într-o ţară în care există păreri diferite 
despre Hristos. Părintele Sofronie scrie cu mare umilinţă: "Cam pe la 
începutul anilor 1930 - eram pe atunci diacon - timp de două săptămâni, 
blânda milostivire a lui Dumnezeu m-a mângâiat. Cam pe la amurg, când 
soarele se furişa dincolo de Muntele Olimp obişnuiam să stau pe terasa de 
lângă chilia mea, îndreptat spre lumina care se pierdea la orizont. în acele 
zile am putut contempla amurgul soarelui şi, în acelaşi timp, o altă Lumină 
care m-a înfăşurat cu blândeţe şi mi-a umplut uşor inima, într-o manieră cu 
totul aparte, făcându-mă să simt o mare milă şi compasiune faţă de cei ce mă 
tratau cu asprime. Simţeam o mare compasiune pentru toate vietăţile, în 
general. După apusul soarelui, m-am întors în chilia mea pentru a-mi face 
canonul de rugăciuni necesare săvârşirii Sfintei Liturghii, dar Lumina nu m-a 
părăsit în timp ce mă rugam. 

într-o seară, un monah dintr-o chilie alăturată veni şi-mi spuse: "Tocmai 
citeam imnurile Sfântului Simeon Noul Teolog. Spune-mi - ce crezi despre 
descrierea pe care o face referitoare la vederea Luminii celei necreate? Până 

atunci trăisem cu inima plină de recunoştinţă pentru binecuvântarea 
Domnului faţă de mine, dar nu-mi pusesem nici o întrebare despre această 
contemplaţie - gândurile mele erau aţintite asupra Domnului până la uitarea 
de sine. Pentru a-i putea răspunde Părintelui Iuvenalie tocmai meditam la 
ceea ce se întâmpla cu mine în acele clipe, încercând să-mi tăinuiesc starea, 
am răspuns evaziv: "Nu sunt eu vrednic să mă pronunţ asupra trăirilor 
Sfântului Simeon... Probabil că atunci când Harul îl mângâia el era conştient 
de faptul că acesta venea sub forma Luminii. Nu ştiu". Am avut impresia că 
Părintele Iuvenalie, s-a întors în chilia sa fără să bănuiască şi altceva înafara 
celor spuse. Dar, curând după această scurtă conversaţie, am început să mă 
rog ca de obicei. Lumina'şi dragostea nu mai erau cu mine. Iarăşi şi iarăşi 
am aflat dintr-o amară experienţă că rugăciunea curată se poate face doar 
când duhul nostru este cu totul absorbit în Domnul fără a se gândi pe sine. 
Ce curios - în timp ce vorbeam cu părintele Iuvenalie nu am fost conştient de 
părerea de sine ce se ivise înlăuntrul meu... şi totuşi... Dar aş fi putut eu 
oare să prevăd că vederea perpetuă a Luminii în serile şi nopţile de pe atunci 
(la începutul sacerdoţiului meu) nu m-ar putea duce la mândrie? Dacă un 
astfel de păcat a apărut în drumul vieţii mele duhovniceşti, Domnul a găsit 
cu cale ca să-mi retragă Darul. Minunată pedagogie. Slavă Ţie, Doamne, în 
veci de veci. Amin" 5 . 

El a contemplat de multe ori Lumina necreată. El mai descrie o dată o 
astfel de contemplare a Domnului: 

"în Sâmbăta Paştelui, probabil în 1924, Lumina m-a vizitat după ce 
luasem Sfânta împărtăşanie şi am simţit-o ca pe o mângâiere a 
dumnezeieştii veşnicii asupra duhului meu. Blândă, plină de pace şi de 
iubire, Lumina a rămas cu mine timp de trei zile. Ea a alungat întunericul 
goliciunii vieţii mele care mă cuprinsese. Am fost înviat, şi în mine şi 
împreună cu mine întreaga lume înviase. Cuvintele Sfântului Ioan Gură de 
Aur de la sfârşitul Sfintei Liturghii pascale mă izbiră cu o putere covârşitoare: 
"Hristos a înviat şi nu mai sunt morţi în morminte..." 6 . 

Am prezentat aceste patru mărturii ale părinţilor aghioriţi pentru a arăta 
că în fiecare perioadă istorică, la fel ca şi în zilele noastre, există în Sfântul 
Munte, mărturii ale contemplării Luminii Slavei celei dumnezeieşti. Desigur că 

sunt şi alţii care îl văd pe Dumnezeu şi de care noi nu avem cunoştinţă, pe de 
o parte, fiindcă ei înşişi doresc să trăiască fără a fi cunoscuţi de oameni, iar 
pe de altă parte, fiindcă Dumnezeu îi ţine ascunşi. Dacă exisă raţiuni anume, 
Dumnezeu ni-i va descoperi. Sfântul Grigorie Palama aparţine şi el acelei 
categorii de părinţi aghioriţi care L-au văzut pe Dumnezeu. El însuşi, după 
spusele Sfântului Filotei Kokkinos, a avut nenumărate contemplaţii 
dumnezeieşti, dar s-a bucurat şi de participarea la energiile îndumnezeitoare 
divine. Felul său de a scrie şi modul în care analizează textele Sfinţilor Părinţi 
sunt dovada participării sale la slava necreată a lui Dumnezeu. De aceea, este 
foarte semnificativ modul în care el însuşi descrie Schimbarea la Faţă a lui 
Hristos şi contemplarea Domnului de Care s-au bucurat ucenicii pe Muntele 
Taborului. Cred că este un model de interpretare, întrucât Schimbarea la Faţă 
a Domnului este analizată de către un sfânt care a fost învrednicit de a se 
bucura de aceeaşi vedere a Domnului. Vom analiza această interpretare 
oferită nouă de către un sfânt aghiorit care îl văzuse el însuşi pe Dumnezeu. 

2. SCHIMBAREA LA FAŢĂ A DOMNULUI 



Schimbarea la Faţă este un moment esenţial din viaţa Domnului nostru 
Iisus Hristos, care a avut loc cu puţin timp înainte de Patima Sa şi a avut 
drept scop să-i întărească pe ucenicii Săi în vederea evenimentelor ce urmau 
să aibă loc. In condacul praznicului sunt amintite următoarele: "Pe Munte 
schimbatu-Te-ai la Faţă, ca atunci când Te vor vedea răstignit să înţeleagă 
că suferinţa Ta a fost de bună voie şi să mărturisească lumii: că Tu eşti din 
Adevăr, Lumina Tatălui". 

în secolul al XlV-lea a avut loc o mare dispută între Sfântul Grigorie 
Palama şi filosoful Varlaam referitoare la natura Luminii Schimbării la Faţă. 
La început, Varlaam susţinea că noi nu ştim exact cine este Duhul Sfânt, 
întrucât noi nu putem şti ce este Dumnezeu. El afirma aceasta referindu-se la 
subiectul legat de "filioque" (purcederea din Fiul). Atunci, Sfântul Grigorie 
Palama, dându-şi seama că această poziţie va sfârşi în agnosticism, susţinu 
ideea că există esenţă şi energii în Dumnezeu, şi că noî nu ştim ce este 

esenţa lui Dumnezeu, dar noi cunoaştem şi experiem energiile Sale. Nu este 
cu putinţă ca noi să participăm la cunoaşterea esenţei divine, dar noi putem 
afla şi dobândi experienţa energiilor Sale. Ca atare, Duhul Sfânt ca esenţă 
purcede doar de la Tatăl, dar ca energii El este trimis de către Fiul şi, de 
asemenea, din Fiul. 

Existenţa Duhului Sfânt, modul Său de a exista şi activa, reprezintă un 
lucru, iar revelarea sa este alt lucru. în acest fel, ei au ajuns de la discuţiile 
purtate cu privire la Sfântul Duh, la subiectul esenţei şi energiilor divine, 
care reprezenta baza tuturor discuţiilor. Sfântul Grigorie Palama susţinea 
dogma ortodoxă că nu numai esenţa lui Dumnezeu este necreată, ci şi 
energiile Sale sunt necreate. Aşadar, cei trei ucenici au văzut energiile 
dumnezeieşti în Persoana Cuvântului pe Muntele Tabor, întrucât Lumina 
Schimbării la Faţă reprezintă energiile dumnezeieşti sub forma Luminii şi, de 
aceea, această Lumină este Lumina Dum-nezeirii şi este necreată. Varlaam s- 
a împotrivit acestor învăţături, aşa cum vom vedea în cele ce urmează. 
Desigur, discuţia a avut loc şi cu privire la modul de participare la activitatea 
Luminii necreate, la energiile necreate ale lui Dumnezeu - adică la modul de 
viaţă isihast ortodox. De aceea, evenimentul Schimbării la Faţă pe Muntele 
Taborului a devenit axul central al disputelor teologice dintre Sfântul Grigorie 
Palama şi Varlaam, întrucât este un eveniment care oferă multe răspunsuri 
părerilor eretice ale lui Varlaam. înainte de a continua examinarea 
învăţăturilor Sfântului Grigorie Palama, cred că ar fi bine să vedem care sunt 
opiniile filosofului Varlaam cărora Sfântul Grigorie li s-a opus cu tărie. Le 
putem afla exprimate în problema formulată de către Sfântul Grigorie în 
prima parte a aşa numitei dispute isihaste, aşa cum ni s-a păstrat în lucrarea 
Sfântului, numită "Despre Sfinţii Isihaşti". Aici Sfântul spune că sunt oameni 
cuprinşi de duhul prezumpţiilor şi care vorbesc de lucruri pe care nu le-au 
trăit şi experiat în propria lor viaţă, care s-au îndepărtat de la drumul cel 
drept şi aduc acuzaţii împotriva înţelepţilor şi de Dumnezeu purtătorilor 
Părinţi şi în ceea ce priveşte subiectul Luminii. Cu alte cuvinte ei consideră 
"drept o iluzie orice iluminare care este accesibilă simţurilor. Ei o consideră 
drept o activitate demonică. Şi, cu adevărat, aceşti eretici consideră trăirile 
profeţilor şi ale celor îndumnezeiţi ca făcând parte din această categorie. Ei 

consideră revelaţiile din Vechiul Testament având caracter simbolic şi afirmă 
că Lumina Schimbării la Faţă a Domnului este de natură senzorială. Pe de 
altă parte, ei dau numele de iluminare suprasensibilă cunoaşterii spirituale 
oferită de raţiune şi consideră această cunoaştere de ordin raţional ca fiind 
superioară Luminii sau contemplării lui Dumnezeu. Din acest punct de 
vedere, filosofii sunt superiori profeţilor şi apostolilor 7 . 

Ca atare, Sfântul Grigorie, care se afla în Sfântul Munte, află că aceşti 
eretici, adică Varlaam şi cei asemenea lui, afirmau că a fi preocupat de 
rugăciune şi de vederea feluritelor lumini, aşa cum procedau monahii, era o 
stare demonică 8 . Deci, Varlaam considera că Lumina Schimbării la Faţă era 
creată şi, desigur, inferioară raţionamentelor şi ideilor filosofilor, şi pentru 
acest motiv filosofii erau superiori profeţilor şi apostolilor. în cadrul 
învăţăturilor Sfântului Grigorie Palama se observă felul în care sunt respinse 
toate aceste teorii eronate, eretice. în general, el afirmă că Lumina este, de 
fapt, lucrarea energiilor divine, care sunt necreate, la fel ca şi esenţa 
Dumnezeirii. Nu există esenţă fără energii. 

în cele ce urmează vom lua cunoştinţă de analiza acestor învăţături, în 
orice caz trebuie subliniat aici faptul că diferenţierea între energiile create şi 
necreate reprezintă esenţa teologiei ortodoxe. Teologia ortodoxă este aceea 
care poate opera o diferenţiere clară între energii. în plus, a atribui energiile 
dumnezeieşti diavolului şi energiile acestuia lui Dumnezeu constituie un păcat 
de blasfemie împotriva Duhului Sfânt. Sfântul Grigorie Palama este numit 
trâmbiţă a Harului, întrucât pe parcursul întregii sale vieţi a vorbit despre 
Harul divin, care este energia necreată a lui Dumnezeu, şi care, din când în 
când, atunci când omul este pe deplin pregătit, poate fi văzut ca Lumină. 
Aşadar, el este teolog şi trâmbiţă a Luminii necreate. Nu vom opera aici o 
analiză completă a învăţăturilor Sfântului Grigorie Palama aşa cum apar ele în 
cadrul lucrărilor sale, ci vom analiza evenimentul Schimbării la Faţă aşa cum îl 
interpretează el în predicile sale. Acest lucru este important şi pentru că vom 
observa modul în care Sfântul îşi călăuzeşte fiii duhovniceşti în legătură cu 
problemele serioase ale vremii sale. Varlaam, cu opiniile sale eretice, îi 
tulbura pe creştinii din Tesalonic. Atunci când a ajuns episcop al 
Tesalonicului, Sfântul Grigorie a dorit să repare lucrurile. înţelegerea sa 

teologică profundă se poate observa şi din predicile pe care ni Ie-a lăsat. 
Sfântul Grigorie a fost un mare părinte al Bisericii, care a analizat aceste 
probleme teologice de importanţă majoră, întrucât el însuşi dobândise mai 
înainte experienţe duhovniceşti în Sfântul Munte. El nu face acrobatică în 
probleme teologice, ci le analizează fără greşeală, întrucât el însuşi este 
posesor al unor astfel de adevăruri. 

3. TEXTUL EVANGHELIC AL SCHIMBĂRII LA FAŢĂ ŞI COMENTARII 

INTERPRETATIVE 

Evangheliştii descriu evenimentul Schimbării la Faţă cu o mare 
simplitate, care denotă veridicitatea sa. Chiar şi Sfântul Apostol Petru 
vorbeşte despre acest eveniment, la care el s-a învrednicit să ia parte. Dar 
noi vom folosi mai mult textul Sfântului Evanghelist Marcu, iar analiza 
noastră face referiri la aceasta: 

"Şi le zicea lor: Adevărat grăiesc vouă că sunt unii, din cei ce stau aici, 
care nu vor gusta moartea, până ce nu vor vedea împărăţia lui Dumnezeu, 
venind întru putere. Şi după şase zile a luat Iisus cu Sine pe Petru şi pe Iacov 
şi pe Ioan şi i-a dus într-un munte înalt, de o parte pe ei singuri, şi S-a 
schimbat la faţă înaintea lor. 

Şi veşmintele Lui s-au făcut strălucitoare, albe foarte, ca zăpada, cum nu 
poate înălbi aşa pe pământ înălbitorul. Şi li s-a arătat Ilie împreună cu Moise 
şi vorbeau cu Iisus. Şi răspunzând Petru, a zis lui Iisus: învăţătorule, bine 
este ca noi să fim aici, şi să facem trei colibe: Ţie una şi lui Moise una şi lui 
Ilie una. Căci nu ştia ce să spună, fiindcă erau înspăimântaţi. Şi s-a făcut un 
nor care îi umbrea, iar un glas din nor a venit zicând: Acesta este Fiul Meu Cel 
iubit, pe Acesta să-L ascultaţi. 

Dar deodată, privind ei împrejur, n-au mai văzut pe nimeni decât pe 
Iisus, singur cu ei" (Marcu 9, 1-8). 

Comentarii interpretative: 

a) împărăţia lui Dumnezeu şi Lumina necreată 

Se spun multe lucruri despre felul în care arată împărăţia lui Dumnezeu. 
Dacă ascultăm opiniile protestante referitoare la aceasta, vom auzi lucruri 
foarte ciudate. Mulţi vorbesc de împărăţie ca şi cum ar fi o realitate creată. 
Dar, în învăţăturile Sfântului Grigorie Palama, ca şi în cele ale Bisericii, 
vederea Luminii necreate reprezintă împărăţia lui Dumnezeu. Sfântul 
evanghelist afirmă că Hristos Ie-a spus ucenicilor Săi: "...sunt unii, din cei ce 
stau aici, care nu vor gusta moartea, până ce nu vor vedea împărăţia lui 
Dumnezeu, venind întru putere" (Marcu 9,1). 

Iar după aceea Iisus i-a dus pe cei trei ucenici pe Muntele Taborului, iar 
acolo S-a schimbat la Faţă dinaintea lor. De aceea, vederea Luminii necreate 
este totuna cu vederea împărăţiei lui Dumnezeu. Asupra acestui lucru 
Sfântul Grigorie este cât se poate de limpede şi categoric. El scrie: "Aici El 
numeşte Lumina propriei Sale Schimbări la Faţă, Slava Tatălui şi a împărăţiei 
Sale" 9 . într-un alt loc el face aceste afirmaţii: "... întrucât măreţul eveniment 
al Luminii Schimbării la Faţă a Domnului reprezintă taina celei de-a opta zi". 
Aşadar, împărăţia lui Dumnezeu reprezintă taina celei de-a opta zi. Cele şase 
zile semnifică lumea. Transcenderea lumii şi a celor cinci simţuri - care 
împreună cu lumea formează cifra şase - se lucrează în şase zile, iar a 
şaptea este dumnezeiescul sabat care duce mai departe către taina veacului 
al optulea, cel ce va să fie 10 . De aceea, împărăţia lui Dumnezeu transcende 
simţurile şi cuvântul. încetarea activităţii simţurilor şi a cuvântului vorbit, 
care reprezintă ziua a şaptea, conduce la participarea noastră în împărăţia 
lui Dumnezeu". Aşadar, împărăţia lui Dumnezeu este de fapt Lumina 
necreată, care reprezintă hrana fiinţelor cereşti, substanţa bunătăţilor ce au 
să fie, împărăţia enipostatică. Participarea la această Lumină înseamnă 
participarea la împărăţia lui Dumnezeu. Interpretând textul de mai sus într-o 
manieră mai analitică "... sunt unii, din cei ce stau aici, care nu vor gusta 
moartea până ce nu vor vedea împărăţia lui Dumnezeu, venind întru 
putere", Sfântul ne arată că împăratul se află pretutindeni, iar împărăţia Sa 
este şi ea pretutindeni. "Venirea împărăţiei lui Dumnezeu" nu înseamnă că 

Aceasta vine dintr-un alt loc, "ci că ea apare prin puterea Duhului lui 
Dumnezeu". 

Aceasta înseamnă că împărăţia lui Dumnezeu vine "întru putere". Doar 
prin Harul lui Dumnezeu ajungem să vedem Harul ca fiind Lumină. "întru 
Lumina Ta vom vedea Lumină". Aceasta este învăţătura fundamentală a 
Sfinţilor Părinţi ai Bisericii. Dar această putere nu este primită la întâmplare, 
ci vine la cei ce sunt cu Domnul şi sunt întăriţi prin credinţa în El şi sunt 
înălţaţi împreună cu cei trei ucenici deasupra umilinţei fireşti. Aceasta 
înseamnă că atunci când un om îşi depăşeşte condiţia sa de fiinţă căzută, 
atunci când este curăţit şi iluminat, abia atunci se învredniceşte de 
participarea la împărăţia lui Dumnezeu. Dumnezeu coboară de la înălţimea 
împărăţiei Sale, dar şi omul trebuie să se înalţe deasupra stării sale de 
decădere "aşa încât necuprinsul să poată fi cuprins în firea creată într-un 
mod destul de natural şi într-o stare de siguranţă pentru om cât mai mare cu 
putinţă 12 . 

Participarea la Lumina necreată reprezintă participarea la energiile 
necreate ale Sfintei Treimi. Pe Muntele Tabor avem înfăţişată manifestarea 
Persoanelor Sfintei Treimi ca Lumină. Iar această Lumină este "unită şi 
unică". De aceea, împărăţia lui Dumnezeu înseamnă participarea la 
Dumnezeul Treimic. 

Pe muntele Schimbării la Faţă avem manifestarea Cuvântului în 
Persoana lui Hristos. Hristos S-a revelat pe Sine şi a răspândit în jur câteva 
raze ale Dumnezeirii Sale. Tot astfel ne bucurăm şi de prezenţa - manifestare 
a Tatălui prin glasul ce se face auzit: "Acesta este Fiul Meu Cel iubit, pe 
Acesta să-L ascultaţi". Tot acum ne bucurăm şi de prezenţa Duhului Sfânt 
sub înfăţişarea norului luminos care-i umbreşte pe ucenici. Sfântul Grigorie 
Palama face aceste interpretări: "Dar în orice caz, Tatăl şi Duhul Sfânt erau 
prezenţi cu El în mod nevăzut. Unul mărturisind prin glasul Său că Acesta era 
Fiul Său Cel iubit, iar Celălalt strălucind împreună cu Tatăl sub înfăţişarea 
norului luminos, indicând astfel unitatea Luminii Fiului atât cu Duhul Sfânt, 
cât şi cu Tatăl 13 . 

în întreaga predanie a Bisericii poate fi observat acest adevăr: că Tatăl 
este Lumină, Cuvântul este Lumină şi Prea Sfântul Duh este Lumină. Se 

poate, de asemenea, observa că atunci când oamenii se învrednicesc să-L 
vadă pe Dumnezeu, atunci ei îl percep ca Lumină. De aceea, Lumina lui 
Hristos este Lumina Dumnezeirii Sale. Nu este vorba de ceva creat, ci de 
Lumina care întotdeauna izvorăşte din firea omenească a Cuvântului, pe care 
ucenicii s-au învrednicit s-o vadă pe Muntele Tabor. Lumina lui Hristos nu 
este ceva ce vine şi se duce, aşa cum afirmă Varlaam, continuând teoria lui 
Augustin, nu este ceva ce Hristos Şi-a asumat, nici nu e vorba de o a treia 
fire, ascunsă în Hristos, nu este nălucă şi nici lumina fulgerului ce străluceşte 
cu putere, ci este însăşi Dumnezeirea lui Hristos. Sfântul Grigorie este şi aici 
cât se poate de limpede în învăţăturile pe care ni le oferă şi care sunt, de fapt, 
ale întregii Biserici: "De aceea, Lumina Schimbării la Faţă a Domnului nu 
apare şi apoi încetează de a mai fi, nici nu poate fi circumscrisă, şi nici nu 
poate fi captată de vreo putere senzorială" 14 . Ea ni se înfăţişează pur şi 
simplu ca Lumină a Dum-nezeirii. Atunci când Moise a intrat în întuneric şi 
însuşi trupul său a suferit transfigurarea, nu el a fost "iniţiatorul" Schimbării la 
Faţă, ci a "pătimit" Schimbarea la Faţă, ceea ce semnifică faptul că el a 
experiat îndumnezeirea cu binecuvântarea lui Dumnezeu şi cu ajutorul 
Harului Său, şi nu a fost vorba de vreo anume facultate a firii sale, adică 
trupul său nu era izvor al Harului necreat, ci numai Hristos este izvor al 
Harului. "Domnul nostru Iisus Hristos avea doar El însuşi acea strălucire" 15 . 
De aceea Hristos "a iniţiat" Schimbarea la Faţă şi nu a "pătimit-o", în timp ce 
Moise şi toţi cei ce îl văd pe Dumnezeu "pătimesc" Schimbarea la Faţă şi 
îndumnezeirea şi nicidecum nu "iniţiază" sau afectează în vreun fel 
îndumnezeirea. Aceasta este deosebirea între Schimbarea la Faţă a Domnului 
şi cea a sfinţilor. De aceea, se poate spune cu îndreptăţire că Hristos este 
Dumnezeu prin fire, în timp ce oamenii devin dumnezei prin Har. Varlaam şi 
cei ce-i împărtăşeau părerile afirmau că Hristos şi-a asumat atunci ceva ce 
nu-I aparţinea. Dar, Sfântul Grigorie, respingând aceste păreri, a adus 
numeroase obiecţiuni cât se poate de clare. Mai întâi, afirmă că aceasta este 
curată blasfemie. A afirma un astfel de lucru este ca şi cum ai presupune că 
în Hristos existau trei firi: dumnezeiască, omenească şi cea a Luminii care S-a 
revelat. Dar Hristos avea două firi, iar strălucirea firii Sale dumnezeieşti era 
ascunsă de Trupul Său. In momentul Schimbării la Faţă Hristos şi-a arătat 

strălucirea firii Sale dumnezeieşti, pe care o poseda întotdeauna invizibil. De 
aceea "acea Lumină este Lumina Dumnezeirii şi este necreată". Aşadar, 
Domnul S-a schimbat la faţă "nu asumându-Şi ceea ce nu era, nu 
schimbându-Se în ceea ce nu era, ci arătându-Se ucenicilor Săi apropiaţi, ceea 
ce era". Hristos nici nu Şi-a asumat şi nici nu S-a schimbat în ceva ce nu era, 
ci în acel moment El a arătat ucenicilor Săi ceea ce era, Slava Lui 
dumnezeiască" 16 . Deci, e vorba aici de o manifestare şi revelare a Slavei Sale 
şi nu de o schimbare şi asumare a ceva ce nu exista în El. Aşadar, Lumina lui 
Hristos este necreată. Una dintre învăţăturile fundamentale ale Sfinţilor 
Părinţi este aceea că atunci când esenţa este creată şi energiile sunt create, 
iar când esenţa este necreată, atunci şi energiile sunt necreate. îngerii şi 
sfinţii sunt participanţi ai împărăţiei lui Dumnezeu, ai acestei Lumini. Aceasta 
înseamnă că Dumnezeul Treimic îşi are Propria Sa Slavă şi împărăţie în firea 
Sa, în timp ce "sfinţii îngeri şi oameni se pot împărtăşi de Ea prin Har, după ce 
vor fi dobândit iluminarea de aici" 17 . 

De aceea, împărăţia lui Dumnezeu înseamnă participarea la slava 
necreată a Dumnezeului Treimic, la vederea Luminii Celei necreate. 
Experierea Luminii necreate este o pregustare a vieţii celei veşnice. Există, 
desigur, numeroase metode şi grade de participare. Uneori simţim venirea 
Harului care ne arde patimile şi păcatele ca un foc care ne curăţă inima de 
patimi, alteori ca o Lumină care ne luminează mintea şi îşi revelează tainele 
ascunse celor trupeşti. Câteodată simţim venirea Harului ca o bucurie şi ca 
pe o mângâiere, ca pe o mişcare a vieţii veşnice înlăuntrul nostru, ca pe o 
dragoste către întreaga lume, ca pe o purtare de grijă neîntreruptă a lui 
Dumnezeu, ceea ce înseamnă a te simţi permanent în tovărăşia şi apropierea 
lui Dumnezeu. Există, deci, felurite maniere şi grade de contemplare a lui 
Dumnezeu care ne indică starea duhovnicească a fiecărei persoane. 

b) Cei trei ucenici 

Hristos a ales trei ucenici: pe Petru, Iacov şi Ioan pentru a le revela 
Dumnezeirea Sa, întrucât El i-a considerat pe aceştia cei mai vrednici de a se 
bucura de acest măreţ eveniment. Părinţii ne spun că aceşti trei ucenici 
aveau unele trăsături esenţiale care-i făcea vrednici de această trăire 

dumnezeiască. Petru a fost ales pentru dragostea ce I-o purta Domnului, 
Ioan pentru că era iubit de Hristos, iar Iacov pentru că urma să devină 
primul martir dintre ucenicii Săi. Preferinţa pentru aceşti trei ucenici nu 
trebuie interpretată în termeni cu conotaţii şi criterii antropocentriste, ci în 
termenii energiilor dumnezeieşti, precum şi din puncut de vedere al 
posibilităţilor şi capacităţilor omeneşti. Interpretând acest text, Sfântul 
Grigorie afirmă că participarea la Slava lui Dumnezeu, vederea Luminii 
necreate nu li se dăruiesc oamenilor la întâmplare, ci numai acelora care au 
două trăsături de caracter fundamentale. Mai întâi, prin poziţia şi prezenţa 
lor faţă de Hristos, adică prin faptul că sunt cu totul întăriţi în credinţa faţă 
de El, şi, în al doilea rând, că aceştia, ca şi ucenicii Petru, Iacov şi Ioan "au 
fost mai întâi înălţaţi pe Muntele de Sus prin Cuvânt, adică, cu alte cuvinte, 
au fost înălţaţi deasupra nimicniciei noastre obişnuite" 18 . 

Aceasta înseamnă că e nevoie de credinţă în Hristos - că El este unicul şi 
singurul Dumnezeu - de dorinţa de a-L urma, de comuniune şi unitate cu 
Apostolii, aflându-te, deci, mereu în sânul Bisericii, precum şi de o inimă 
curăţită de patimi. înălţarea omului pe Muntele de Sus semnifică, de fapt, 
drumul parcurs de om de la curăţirea inimii de patimi spre iluminarea minţii 
sale, iar acest lucru e realizat de isihasmul ortodox. Aşadar, această alegere 
se face având drept criterii atât libertatea lui Dumnezeu, cât şi a omului. 
Soarele de pe cer nu apare oricui îl doreşte şi în felul în care acesta îl 
doreşte, întrucât el nu posedă libertate, ci Hristos, Soarele Dreptăţii nu 
posedă doar o fire şi o căldură firească şi dumnezeiască, ci şi o voinţă pe 
măsură, şi tocmai de aceea El străluceşte în mod providenţial şi mântuitor 
"asupra oricăruia voieşte şi atâta pe cât El voieşte". El străluceşte asupra 
celor pe care-i voieşte şi acolo unde voieşte El cu scopul mântuirii lor. Dar şi 
profunzimea strălucirii Sale este după buna Sa plăcere şi voie. De aceea, în 
timp ce, mai întâi, Le-a apărut ucenicilor ca soarele, mai apoi El a strălucit şi 
mai tare, iar în cele din urmă S-a făcut nevăzut ochilor ucenicilor Săi "din 
pricina strălucirii Sale extreme" 19 . Aici se poate observa dragostea lui 
Dumnezeu, întrucât El le apare oamenilor spre binele lor. Vederea lui 
Dumnezeu la cei necurăţiţi de patimi lucrează ca pedeapsă şi învinuire. 
Aşadar, iluminarea dumnezeiască depinde şi de voinţa şi libertatea 

persoanei, deoarece Raiul şi iadul nu există din punctul de vedere al 
Dumnezeirii, ci al omului. Aceasta înseamnă că cei necuraţi experiază Harul 
lui Dumnezeu ca pe un foc, care este iadul, iar cei curăţiţi, după gradul 
curăţiei lor, îl experiază pe Dumnezeu ca pe Lumină, iar aceasta este Raiul, 
împărăţia lui Dumnezeu. 

c) Schimbarea la Faţă a Domnului şi a ucenicilor Săi 

Schimbarea la Faţă a Domnului nu este un fapt independent de 
trasformarea ucenicilor Săi. Acest lucru este limpede şi din ceea ce s-a spus 
deja, dar totuşi vom întreprinde o analiză mai amplă, aşa cum ne-o prezintă 
Sfântul Grigorie Palama. Vederea Slavei necreate a Domnului nu a avut loc 
dinaintea ochilor naturali şi a simţurilor fireşti, întrucât Lumina nu era de 
ordin natural. Am spus mai înainte că Lumina era Lumina Dumnezeirii şi nu 
ceva creat. Oricum, ucenicii au văzut Slava lui Hristos chiar cu ochii lor, care 
fuseseră mai dinainte transfiguraţi şi fuseseră învredniciţi de contemplarea 
lui Dumnezeu. De aceea, putem vorbi şi de Schimbarea la Faţă a ucenicilor 
pe Muntele Tabor şi nu numai de cea a lui Hristos. Sfântul Grigorie subliniază 
stăruitor că Dumnezeu a deschis chiar ochii orbilor care au putut vedea 
aceste taine. Lumina aceea nu era sensibilă şi nici ochii celor ce o vedeau "ci 
aceştia fuseseră transfiguraţi prin puterea Duhului dumnezeiesc". Ochii 
ucenicilor au fost transfiguraţi prin puterea Sfântului Duh, întrucât "ochii care 
văd după fire sunt orbi" la vederea acelei Lumini. De aceea, ucenicii "au fost 
mai întâi transfiguraţi şi numai aşa au putut contempla Schimbarea la Faţă". 
Aşadar, mai întâi s-a produs transfigurarea ucenicilor pentru a se învrednici 
de vederea Slavei dumnezeieşti în Persoana umană a Logosului 20 . Există, 
desigur, felurite grade de contemplare a lui Dumnezeu, chiar în ceea ce 
priveşte Schimbarea la Faţă a lui Hristos. 

La început, ucenicii vedeau Persoana lui Hristos ca pe un soare, iar mai 
apoi norul i-a umbrit. La început Lumina strălucea vag şi în felul acesta 
"putea fi observată". Dar când a început să strălucească mai puternic "Ie-a 
fost cu neputinţă să o vadă din cauza extraordinarei ei străluciri". într- 
adevăr, norul strălucitor, care reprezintă cea mai strălucitoare manifestare a 
Slavei lui Dumnezeu, L-a umbrit chiar pe Hristos Domnul "izvorul 

dumnezeieştii şi veşnicei Lumini, Soarele Dreptăţii" 21 . Acest lucru nu a fost 
independent de Harul lui Dumnezeu, şi nici de pregătirea sau de capacitatea 
ucenicilor. în plus, acelaşi lucru se întâmplă şi atunci când prin soarele 
sensibil, lumina sa ne permite vederea lucrurilor, dar o şi elimină atunci când 
îl privim direct şi insistent, deoarece strălucirea sa depăşeşte capacitatea de 
a vedea a ochilor noştri 22 . 

Schimbarea la Faţă a Domnului a avut loc în timpul rugăciunii. Ceea ce 
ne spune Sfântul Evanghelist Luca cu privire la acest lucru este extrem de 
semnificativ: "Şi pe când Se ruga El, chipul feţei Sale s-a făcut altul...." (Luca 
9,29). 

Desigur, trebuie să spunem de la bun început că Hristos nn avea nevoie 
de rugăciune pentru împlinirea acestei Schimbări la Faţă, întrucât Hristos nu 
"pătimeşte" îndumnezeirea, ci El "înfăptuieşte" îndumnezeirea, Schimbarea 
la Faţă şi manifesta rea ei. Aşa cum spune Sfântul Grigorie Palama "este 
deasupra oricărei îndoieli faptul că Domnul nostru Iisus Hristos avea în Sine 
acea strălucire". De aceea, Hristos nu avea nevoie de rugăciune care 
dăruieşte strălucire trupului "ci El le arăta ucenicilor Săi izvorul acestei 
străluciri şi modul în care poate fi ea dobândită" 23 , în acest fel, Hristos a dorit 
să le arate ucenicilor Săi că numai prin rugăciune ei vor putea experia 
realitatea măreţiei acestei revelaţii. Aşadar, observăm importanţa rugăciunii 
şi, mai ales, a rugăciunii neîncetate a minţii, deoarece numai în acest fel 
persoana umană este învrednicită de participarea la împărăţia lui Dumnezeu 
şi de descoperirea vieţii veşnice. Atunci când prin fapte bune şi rugăciune, 
omul ajunge la rugăciunea minţii, tot atunci el ajunge şi la contemplarea lui 
Dumnezeu şi a tainelor Sale. 

Sfântul Grigorie Palama observă că El şi-a manifestat Slava Sa în timpul 
rugăciunii "pentru a arăta că rugăciunea reprezintă o şansă de a dobândi 
acea binecuvântată vedere a lui Dumnezeu, iar pentru noi o lecţie că doar 
prin apropierea de Dumnezeu pe calea virtuţilor şi a unirii mintale cu El prin 
rugăciune putem dobândi acea Lumină strălucitoare" 24 . Ceea ce ne sunt 
necesare, deci, sunt virtuţile care sunt roade ale Sfântului Duh ca urmare a 
curăţirii noastre de patimi şi a rugăciunii neîncetate. Dar, în acest mod, mai 
ales pe calea rugăciunii minţii, putem ajunge la unirea cu Dumnezeu. Aceasta 

reprezintă şi treapta de dinaintea vederii lui Dumnezeu. De fapt, ceea ce se 
cere este curăţia inimii, eliminarea tuturor gândurilor din inimă şi iluminarea 
minţii, care se manifestă prin rugăciunea neîncetată. în consecinţă, persoana 
umană ajunge la vederea lui Dumnezeu. Sfântul Grigorie, citându-1 pe 
Sfântul Ioan Gură de Aur, scrie: "Deoarece, spune el, adevărata şi prea 
dulcea frumuseţe, văzută doar de către cei a căror minte este curată, este 
cea care este strâns legată de natura cea dumnezeiască şi binecuvântată" 25 . 
Frumuseţea lui Dumnezeu este, de fapt, energia Sa necreată, care este 
energia esenţială a Dumnezeirii şi este văzută doar de cei ce-şi curăţesc 
inima de patimi şi de gânduri, care şi-au eliberat-o de lanţuri şi robie. Sfinţii 
Părinţi ne spun că atunci când omul ajunge la iluminarea minţii şi are 
rugăciunea minţii, atunci, pe neaşteptate, această rugăciune se transformă 
în vederea Luminii celei necreate. Se pare că pe Muntele Tabor, chiar Trupul 
lui Hristos a fost izvor de slavă necreată, deoarece Chipul Său "strălucea ca 
soarele". Ca atare, aşa cum am spus mai înainte, chiar şi trupurile ucenicilor 
au fost transfigurate de către energiile Sfântului Duh. La Sfinţii care ajung la 
îndumnezeire, şi trupurile lor sunt transfigurate şi îndumnezeite. 

în procesul îndumnezeirii, funcţiile fizice ale trupului sunt suspendate, 
aşa cum vedem în cazul lui Moise, care a stat pe Muntele Sinai 40 de zile şi 
40 de nopţi fără a simţi nevoia hranei şi a somnului. Sufletul omului e strâns 
legat de trupul său şi, de aceea, experierea îndumnezeirii este transmisă şi 
trupului. 

Moaştele sfinţilor reprezintă un exemplu elocvent. Sfinţii au ajuns la 
îndumnezeire şi, în acest fel, trupurile lor au fost şi ele îndumnezeite. De 
aceea, observăm că şi în moaştele sfinţilor, procesele fizice sunt suspendate. 
Sfântul Grigorie Palama se referă, de asemenea, la acest lucru într-o altă 
analiză a sa. El scrie: "Chiar şi trupul se face oarecum părtaş al Harului ce 
lucrează asupra minţii şi este îndreptat spre el, şi el însuşi primeşte o anume 
simţire a tainei inefabile ce se scurge către el din suflet". Nu numai trupul 
devine strălucitor în sine, dar acest lucru poate fi observat şi de ceilalţi, din 
afară. Apoi, el aminteşte cazul lui Moise, al cărui trup strălucea atât de tare 
încât israeliţii nu-1 puteau privi în faţă şi, de aceea, el folosea un văl, acelaşi 

fiind şi cazul celui dintâi mucenic Ştefan, al cărui chip strălucea precum chipul 
unui înger" 26 . 

în pildele Părinţilor Pustiei aflăm despre felul în care cineva 1-a întâlnit 
pe Avva Siluan: "Iar el îi văzu chipul şi trupul strălucind ca cele ale unui înger 
şi căzu cu faţa la pământ" 27 . Una din predaniile Bisericii este aceea că dreptul 
va străluci ca soarele în împărăţia Cerurilor. Hristos spune: "Atunci cei drepţi 
vor străluci ca soarele în împărăţia Tatălui lor" (Matei 13, 43). 

Iar Sfântul Apostol Pavel face referiri la această realitate atunci când 
scrie: "Alta este strălucirea soarelui şi alta strălucirea lunii şi alta strălucirea 
stelelor, căci stea de stea se deosebeşte în strălucire" (I Cor. 15, 41). 

Această slavă viitoare şi strălucire a oamenilor este în mod fundamental 
participarea la Slava lui Dumnezeu. Sfinţii expe-riază deja împărăţia lui 
Dumnezeu, iar acest lucru este vizibil în iconografie, căci aura, acea cunună 
de lumină se află deasupra capetelor sfinţilor. Sfinţii Părinţi, vorbind de slava 
sfinţilor în împărăţia Cerurilor, fac analize de o dumnezeiască inspiraţie. 

Sfântul Grigorie Teologul spune: "faţă de cei ce au stat neclintiţi în 
credinţă, noi vom fi ca nişte luminiţe ce se rotesc în jurul marii lumini". 
Sfântul Chirii al Ierusalimului spune că întrucât Dumnezeu a prevăzut 
credincioşia oamenilor, El a pus lumină în acele mici insecte ce zboară vara. 
aşa încât ceea ce se vede şi se străvede să poată fi crezut. Dumnezeu care a 
creat în parte, poate crea şi întregul. Cel ce a făcut viermele să strălucească 
(licuriciul) "cu mult mai mult îl poate lumina pe cel drept". Sfântul Macarie al 
Egiptului explică faptul că împărăţia Luminii, Iisus Hristos, iluminează acum 
sufletul în chip mistic şi Se odihneşte în sufletele sfinţilor, ascuns de ochii 
oamenilor, până în ziua învierii "atunci când trupul însuşi va fi şi el acoperit şi 
slăvit de Lumina Domnului, care deja străluceşte în sufletele oamenilor, aşa 
încât acesta să poată împăraţi în Ceruri împreună cu sufletul 28 . 

d) Strălucirea veşmintelor 

Pe lângă strălucirea Chipului Său şi, în general, a Trupului Său, 
veşmintele lui Hristos străluceau şi ele. Sfântul Evanghelist subliniază: "Şi 
veşmintele Lui s-au făcut strălucitoare, albe foarte, ca zăpada, cum nu poate 
înălbi aşa pe pământ înălbitorul". 

Sfântul Grigorie Palama interpretând acest pasaj, spune că era aceeaşi 
lumină care lumina Prea Sfântul Trup al Domnului şi veşmintele Sale, dar 
"nu în mod egal", întrucât chiar şi Trupul Său este izvor al Slavei Sale 
necreate. Dar veşmintele Sale s-au luminat "întrucât ele se aflau pe Trupul 
Său". Prin iluminarea veşmintelor în timpul Schimbării la Faţă, Dumnezeu 
ne-a arătat cum vor arăta veşmintele de slavă ale sfinţilor în veacul ce va să 
fie şi ce fel de veşminte purtau cei fără de păcat care, după căderea lui 
Adam, s-au aflat goi şi s-au ruşinat 29 . 

învăţăturile patristice ne arată că Harul necreat care se revarsă în 
sufletul omului se transmite şi trupului, iar mai apoi şi creaţiei lipsite de 
raţiune. în acest fel, întreaga creaţie se bucură de darurile binefăcătoare ale 
îndumnezeirii omului. De aceea, aşa precum căderea omului a avut şi 
influenţe pe plan cosmic, în acelaşi mod şi regenerarea, precum şi 
îndumnezeirea omului are dimensiuni universale. 

Sfântul Grigorie Palama interpretează faptul iluminării veşmintelor 
Domnului făcând referiri la Biblie. EI spune că Cel mai înainte de toţi vecii 
Cuvânt al Domnului care S-a întrupat, poartă în Sine şi cuvântul binevestitor 
al evangheliilor. Scrierea cuvântului evangheliilor este albă şi limpede, dar în 
acelaşi timp strălucitoare şi luminoasă precum diamantul, fiind o scriere plină 
de măreţie şi de Dumnezeu inspirată, aşa precum erau şi veşmintele 
Domnului. Nici un gânditor al acestui veac nu poate interpreta cuvintele 
binevestitoare ale evangheliilor, nici nu le poate înţelege atunci când le 
interpretează altcineva 30 . Trebuie examinat acest aspect luând în 
consideraţie concepţia conform căreia, după Sfântul Grigorie Palama, există 
două înţelepciuni şi două feluri de educaţie. înţelepciunea lui Dumnezeu este 
oferită de o manieră apocaliptică profeţilor, apostolilor şi sfinţilor îndumne- 
zeiţi. Nu există nici un amestec între cele două înţelepciuni şi cele două tipuri 
de educaţie. Nimeni, cu ajutorul raţiunii şi al simţurilor nu poate înţelege 
tainele Duhului care sunt dincolo de minte şi cuvânt. Acest amestec este 
indus de cei fără de experienţă în cele duhovniceşti şi dumnezeieşti. Filosofii 
cred că, cu ajutorul logicii, ei pot pătrunde în ceea ce se află dincolo de 
raţiune şi intelect. Aici, Sfântul Grigorie face referiri la Varlaam, Achindin şi la 
toţi cei asemenea lor. De aceea, gândind la această interpretare, el spune: 

294 



"Aşadar, să-i evităm pe cei ce nu acceptă interpretările patristice, ci din 
proprie iniţiativă interpretează lucrurile exact pe dos". Aceşti eretici adesea 
pretind că ei fac uz de tălmăcirea cuvintelor Scripturii până la litera lor, dar, 
în realitate, ei le golesc de conţinutul lor dumnezeiesc, adică de sensul mai 
adânc al lucrurilor afirmate în textele patristice. Astfel de eretici trebuie evitaţi 
mai ceva decât şerpii" 31 . Acest îndemn este oferit tuturor chiar la începutul 
predicii sfântului cu privire la Schimbarea la Faţă şi se leagă de lucrurile care 
vor urma. în faţa sa se află oameni tulburaţi de învăţăturile eretice ale lui 
Varlaam. Aşadar, el îi sfătuieşte să-i evite pe toţi cei ce nu propovăduiesc 
cuvintele patristice, ci dau explicaţii scrierilor patristice prin propriile lor 
raţionamente şi opinii filosofice. Doar cei îndumnezeiţi pot înţelege cuvintele 
celor îndumnezeiţi. 

Odată cu acest îndemn el condamnă teologia ipotetică şi recomandă 
acceptarea teologiei oamenilor cu adevărată trăire duhovnicească. De fapt, 
este o imensă diferenţă între teologia ipotetică şi cea ortodoxă. Cea dintâi se 
foloseşte de imaginaţie şi de ipoteze, pe când cea de-a doua face uz de 
experienţă duhovnicească. 

e) Moise şi Ilie 

Pe Tabor noi îi întâlnim şi pe proorocii Vechiului Testament, Moise şi Ilie. 
Apariţia acestor profeţi se leagă de faptul că ei îl propovăduiau pe Hristos şi îl 
văzuseră pe Cuvântul încă neîntrupat în timpul vieţii lor, doarece, după 
învăţăturile tuturor sfinţilor, toate revelaţiile dumnezeieşti din Vechiul 
Testament erau revelaţii ale Cuvântului neîntrupat. Oricum, există aspecte 
care exprimă diferenţa dintre profeţi şi Hristos, aşa precum există şi o 
diferenţă între profeţii Vechiului şi Noului Testament. Există, desigur, o 
diferenţă clară între profeţi şi Hristos. 

Profeţii au apărut şi s-au revelat "în slava Sa", iar Hristos nu "pătimeşte" 
îndumnezeirea, în vreme ce proorocii o "pătimesc". Cuvântul lui Dumnezeu 
este necreat în timp ce profeţii sunt creaţi şi primesc energiile Slavei 
necreate ale lui Dumnezeu. 

Logosul este Fiul lui Dumnezeu prin fire, în timp ce profeţii şi" toţi cei 
îndumnezeiţi sunt fii ai lui Dumnezeu prin har. în plus, profeţii L-au văzut pe 

Cuvânt neîntrupat pe parcursul vieţii lor, în tip ce acum ei văd Slava 
Cuvântului întrupat. Şi, desigur, aceasta este diferenţa fundamentală între 
revelaţiile lui Dumnezeu din Vechiul şi Noul Testament. Vederea lui 
Dumnezeu de care s-au învrednicit atât Moise, cât şi Ilie în timpul vieţii lor, a 
fost posibilă prin îndumnezeirea lor, iar aceasta a fost temporară, întrucât 
moartea nu fusese încă depăşită din punct de vedere ontologic. Pe Tabor, 
Lumina Dumnezeirii s-a revărsat din Trupul îndumnezeit al Cuvântului, 
atunci când şi Trupul Său era izvor al Harului necreat, dar acest Trup era 
încă exterior ucenicilor Săi. în perioada Noului Testament, după Pogorârea 
Sfântului Duh, cei îndumnezeiţi s-au învrednicit de vederea Luminii necreate 
datorită îndumnezeiţii lor şi în calitate de membri ai Trupului lui Hristos. Nu 
era vorba de vederea Logosului neîntrupat, nu era vorba de vederea Slavei 
necreate a lui Dumnezeu revărsându-se din Trupul Logosului, Trup care le 
era încă exterior, ci era vederea Slavei lui Dumnezeu deoarece ei erau 
membri ai Trupului lui Hristos. De aceea, vederea Luminii celei necreate vine 
dinlăuntru, adică prin îndumnezeire şi dinlăuntrul Trupului divino-uman al lui 
Hristos. 

f) Cuvântul Tatălui 

Din norul care-i umbrea pe ucenici pe Muntele Tabor se auzi un glas: 
"Acesta este Fiul Meu Cel iubit, pe Acesta să-L ascultaţi!" (Marcu 9, 7). 
Sfântul Grigorie Palama face câteva analize de o dumnezeiască inspiraţie cu 
privire la acest eveniment. 

Mai întâi, spune că nu era un glas oarecare, şi că ucenicii nu au căzut cu 
faţa la pământ din cauza aceasta. Şi altă dată a fost auzit glas din Ceruri. 

Sfântul loan Evanghelistul descrie o astfel de scenă. Mântuitorul Hristos 
se ruga Tatălui spunând: "Părinte, preaslăveşte-Ţi numele! Atunci a venit 
glas din cer: Şi L-am preaslăvit şi iarăşi îl voi preaslăvi" (loan 12, 28). 
Sfântul Grigorie afirmă că acest glas a fost auzit "de întreaga mulţime de 
oameni, şi că nici unul dintre ei nu a căzut cu faţa la pământ". Pe Muntele 
Tabor, ucenicii au căzut totuşi cu faţa la pământ, întrucât "nu s-a auzit doar 
un glas, ci şi o lumină de neînchipuit străluci o dată cu auzirea glasului". De 
aceea, Sfinţii Părinţi explică faptul că ei au căzut cu faţa la pământ "nu din 

cauza glasului, ci din cauza transfigurării şi a uimirii dinaintea acelei 
Lumini" 32 . 

Aşadar, acel glas reprezenta o manifestare a Dumnezeirii. De fapt, aşa 
cum ne învaţă Sfinţii Părinţi, atât vederea lui Dumnezeu, cât şi auzirea Sa 
reprezintă revelaţii dumnezeieşti. Toate aceste revelaţii sunt unite în timpul 
experierii lor. De aceea, uneori auzirea cuvintelor Dumnezeirii este numită 
vedere şi invers. 

Glasul Tatălui le spunea ucenicilor să-L asculte pe Fiul Său. Ucenicii 
trebuie să-L asculte pe Hristos deoarece El este Cuvântul Tatălui, adevăratul 
Fiu al lui Dumnezeu. Tatăl se odihneşte în El. Aşa cum spune Sfântul Grigorie 
Palama, acest glas spune că tot ceea ce s-a întâmplat în Vechiul Testament, 
adică jertfele, legile şi înfierile erau incomplete şi nu se conformau celei dintâi 
voinţe a lui Dumnezeu, adică voii Sale Celei binevoitoare, ci prin îngăduinţa 
Sa. Aşadar, tot ceea ce s-a mai întâmplat în Vechiul Testament "a fost iertat 
prin această prezenţă şi manifestare a Domnului" 33 . întrucât Tatăl se odihneşte în 
Fiul, iată de ce Tatăl "ne îndeamnă să-L ascultăm şi să ne supunem Lui". Iar 
atunci când Hristos îşi îndeamnă ucenicii să intre pe poarta cea strâmtă, ei 
trebuie să asculte, la fel şi când El spune: "această Lumină este împărăţia lui 
Dumnezeu, ascultaţi-L şi credeţi în El şi învredniciţi-vă de această Lumină" 34 . 

g) Calea spre îndumnezeire 

întregul text care descrie Schimbarea la Faţă a Domnului, dar şi tot 
ceea ce a precedat acest eveniment, ne arată calea spre îndumnezeire, care 
reprezintă şi calea ce duce spre vederea Luminii necreate. Vom încerca sa 
descriem câteva etape ale acestui drum aşa cum ne este acesta descris în 
textele evanghelice şi aşa cum îl analizează Arhimandritul Sofronie într-o 
predică nepublicată de-a sa cu privire la Schimbarea la Faţă a Domnului. 
Schimbarea la Faţă a fost precedată de către mărturisirea făcută de 
Apostolul Petru. Hristos i-a întrebat pe ucenicii Săi ce părere aveau oamenii 
despre El. Ei l-au răspuns că unii credeau că El este Ilie, alţii Ieremia, Ioan 
Botezătorul sau unul dintre profeţi. Atunci Hristos i-a întrebat ce credeau ei 
despre El. în numele celorlalţi ucenici, Petru răspunse: "Tu eşti Hristosul, Fiul 
lui Dumnezeu Celui Viu" (Matei 16, 16). 

Hristos a confirmat această mărturisire prin Schimbarea Sa la Faţă. 
Lucrul cel mai important este faptul că acest eveniment măreţ a fost precedat 
de către mărturisirea faptului că Hristos nu este un om sau un profet, ci Fiul 
Dumnezeului Celui Viu. 

Clipa în care se aude glasul Tatălui care spune: "Acesta este Fiul Meu 
Cel iubit" reprezintă momentul culminant al revelaţiei de pe Muntele Tabor. 
Mărturisirea a fost urmată de tăcere. După cuvintele: "sunt unii, din cei ce 
stau aici, care nu vor gusta moartea, până ce nu vor vedea împărăţia lui 
Dumnezeu, venind întru putere", evanghelistul Marcu continuă: "Şi după 
şase zile a luat Iisus cu Sine pe Petru şi pe Iacov şi pe Ioan şi i-a dus într-un 
munte înalt". între aceste cuvinte şi Schimbarea la Faţă a urmat o săptămână 
de tăcere. EI îi pregătea prin tăcere, întrucât nici un alt eveniment nu urma 
să aibă loc. Schimbarea la Faţă a Domnului a avut loc, cu alte cuvinte, în 
timpul rugăciunii. Analizând textul, putem da mărturie faptului că rugăciunea 
Domnului pe Muntele Tabor se aseamănă cu rugăciunea din grădina 
Ghetsimani. 

Sfântul Evanghelist Luca observă : "Şi iată doi bărbaţi vorbeau cu El, 
care erau Moise şi Ilie, şi care, arătându-se întru slavă, vorbeau despre 
sfârşitul Lui, pe care avea să-L împlinească în Ierusalim" (Luca 9, 30-31). 
Faptul că ei vorbeau despre plecarea Domnului, despre Patima Sa, ne arată 
faptul că această rugăciune e legată de cea din Ghetsimani. Şi, desigur, era 
o rugăciune pentru întreaga lume. 

Hristos a îmbrăţişat atunci întreaga lume cu Dragostea Sa, ca şi ucenicii 
de altfel, aşa încât credinţa lor în El, precum şi unitatea lor să se întărească. 
Aceste lucruri ne arată calea îndumnezeirii. E nevoie să-L mărturisim pe 
Hristos, e nevoie de absoluta încredinţare şi mărturisire că El este singurul şi 
unicul Mântuitor. Doar printr-o credinţă neclintită în Hristos se creează 
premisele vederii lui Dumnezeu. Apoi urmează tăcerea, efortul de a se 
supune Voii lui Dumnezeu, viaţa ascetică prin care inima omului este curăţită 
de patimi şi gânduri rele. Fundamentală este lupta pentru curăţirea inimii 
care se lucrează prin răbdare, perseverenţă şi nădejde în Dumnezeu. în 
această situaţie, dialectica umană e inutilă. în realitate, această tăcere este, 
de fapt, isihia ortodoxă în înţelesul deplin al cuvântului, liniştea trupului şi a 

sufletului. Şi, desigur, omul ajunge la contemplarea lui Dumnezeu într-o 
atmosferă de rugăciune şi, mai ales, rugăciunea pentru întreaga lume. 

Doar prin această rugăciune completă şi universală mintea ajunge la 
vederea lui Dumnezeu. Sfântul Grigorie Palama face referiri şi la acest drum 
în analizele pe care le face cu privire la Schimbarea la Faţă a Domnului. Am 
văzut mai înainte că Lumina necreată este taina veacului ce va să fie, precum 
şi împărăţia lui Dumnezeu. Pentru a ajunge la ea trebuie să avem 
convingerea că Hristos este adevăratul Dumnezeu, să avem statornicie în 
credinţă în viaţa trăită în cadrul Bisericii, precum şi ascultarea faţă de 
cuvintele de Dumnezeu purtătorilor Sfinţilor noştri Părinţi îndumnezeiţi. 
Trebuie să existe o tăcere a simţurilor şi a cuvântului rostit, respectarea 
Sabatului, care semnifică intrarea în cea de-a şaptea zi şi care înseamnă viaţa 
omului dincolo de cuvinte, transcenderea logicii, şi numai după aceea 
persoana umană face experierea celei de-a opta zi, adică ajunge la vederea 
Luminii necreate, care reprezintă însăşi împărăţia lui Dumnezeu 35 . 

4. COMENTARII TEOLOGICE GENERALE 

După analiza interpretativă a pasajului referitor la Schimbarea la Faţă aşa 
cum îl vede Sfântul Grigorie Palama, trebuie să facem şi câteva comentarii 
teologice cu caracter general referitoare la Schimbarea la Faţă a Domnului. 
Este adevărat că punctele teologice esenţiale au fost enunţate în cadrul 
analizei pasajului respectiv, dar cred că îl putem extinde pe un plan mai larg. 

a) Scopul îndumnezeirii în viaţa creştinului 

Omul a fost creat după chipul şi asemănarea lui Dumnezeu, în 
învăţăturile Sfinţilor Părinţi asemănarea echivalează cu în-dumnezeirea 
omului. De aceea, scopul final al omului este ajungerea la îndumnezeire. 
Oricum, după învăţăturile Sfântului Grigorie Palama, îndumnezeirea nu este o 
stare abstractă, nu este o elaborare intelectuală a ideilor şi a imaginaţiei, nu 
este o viaţă morală, ci vederea Luminii necreate. Atunci când persoana uma- 
nă ajunge la vederea Luminii necreate în Persoana Logosului, el ajunge la 
îndumnezeire. Vederea Luminii necreate este "unirea şi îndumnezeirea" 

persoanei umane "participare şi comuniune cu Dumnezeirea". îndumnezeirea 
omului reprezintă unirea sa cu Dumnezeu. 

Sfântul Grigorie este limpede: "Deci, contemplarea acestei Lumini este o 
unire... dar este oare unirea cu aceasă Lumină altceva decât o vedere?" 
Contemplarea lui Dumnezeu de către om şi îndumnezeirea sa oferă 
adevărata cunoaştere a lui Dumnezeu. Cunoaşterea lui Dumnezeu şi 
teologia nu sunt roade ale raţiunii, ci sunt o viaţă trăită dincolo de raţiune. 
Ele depăşesc înţelegerea şi cunoaşterea umană şi, desigur, "sunt superioare 
luminii cunoaşterii". De aceea, vederea lui Dumnezeu în Persoana Logosului 
înseamnă îndumnezeirea omului, îndumnezeirea reprezentând unirea omului 
cu Dumnezeu, iar această unire oferă dumnezeiasca cunoaştere care întrece 
cu mult simpla cunoaştere omenească 36 . 

b) Trepte ale contemplării lui Dumnezeu 

Sunt numeroase trepte ale contemplării Luminii. Am oferit doar câteva 
date preliminare. Dar, dorim să arătăm aici că nu există capăt al acestei 
desăvârşiri. în teologia patristică starea pe loc este considerată drept cădere. 
Sfântul Grigorie Palama scrie referitor la acest lucru: "Această vedere a lui 
Dumnezeu are atât un început, cât şi trepte după acest început, variind în 
obscuritate şi claritate, dar nu există un capăt al ei, întrucât progresia ei este 
infinită, precum starea de răpire în revelaţie". Aşadar, nu există vreun capăt 
al contemplării dumnezeieşti, ci o progresie infinită. De aceea, "iluminarea 
este un lucru diferit de vederea constantă a Luminii şi amândouă diferă de 
vederea lucrurilor în lumină..." 37 . Vederea Luminii necreate are multe trepte. 
Ea depinde de starea duhovnicească a persoanei umane şi de Darul lui 
Dumnezeu. 

Experierea energiilor divine ale curăţirii, iluminării şi îndumnezeirii 
operează în funcţie de gradul participării persoanei umane la lucrarea Harului 
divin. 

c) Metoda ascetică 

Sfinţii Părinţi, precum Sfântul Grigorie Palama aici, nu se mulţumesc să 
arate scopul vieţii duhovniceşti, ci ei ne indică şi calea nerătăcitoare spre 
atingerea lui. 

Şi în acest fel se poate observa dragostea şi filantropia lor. 

Singura metodă care duce la îndumnezeire şi la vederea Luminii 
necreate este cea ascetică, care este după Hristos şi întru Hristos. Nimeni 
dintre cei ce resping această metodă nu poate atinge vreodată ţelul pentru 
care a fost creat. Şi ceea ce este trist, chiar tragic în zilele noastre, este 
faptul că mulţi oameni ai zilelor noastre vorbesc despre îndumnezeirea 
omului, de îndumnezeirea trupului omenesc, de Sfinţii Părinţi, dar nu vorbesc 
de calea şi metoda pe care trebuie să le urmeze. Aceasta este o eroare 
fundamentală. 

Deoarece, exact ca în cazul ştiinţelor umane, dacă metoda este abolită, 
nu pot exista rezultate, acelaşi lucru fiind valabil şi în cazul teologiei 
ortodoxe. 

Atunci când teologia nu ne indică metoda şi calea de urmat, care este 
cea ascetică-isihastă, ea nu poate conduce vreodată omul spre ţelul său 
final. 

O astfel de teologie este ca şi inexistentă şi periculoasă. Această metodă 
isihastă este încă păstrată şi astăzi în Sfântul Munte. Vom analiza, pe scurt, 
doar câteva elemente ale acestei metode ascetice, care constituie ceea ce 
numim isihasm. 

Mai întâi. Există o predanie limpede a Sfinţilor Părinţi că există trei etape 
ale desăvârşirii duhovniceşti: curăţirea inimii, iluminarea minţii şi 
îndumnezeirea. 

Curăţirea inimii înseamnă eliberarea ei de toate gândurile rele, detaşarea 
persoanei umane de plăcere şi durere. Iluminarea minţii înseamnă atingerea 
rugăciunii neîncetate a minţii, prin care omul scapă de ignoranţă şi de uitare 
şi, în acest fel, are mintea mereu îndreptată spre Dumnezeu. Iar vederea lui 
Dumnezeu înseamnă eliberarea omului de imaginaţie şi contemplarea 
Dumnezeirii. 

în al doilea rând. Un rol de căpetenie în efortul de curăţire al omului este 
jucat de despărţirea minţii de activităţile raţiunii. Odată cu căderea omului, 
mintea sa s-a identificat şi s-a supus raţiunii şi patimilor. Aceste două centre 
de cunoaştere nu sunt identice, ci funcţionează în paralel. 

Identificarea lor duce la întunecarea minţii şi la căderea omului. Ele sunt 
despărţite cu ajutorul isihasmului, prin limitarea temporară a simţurilor şi a 
raţiunii, prin cultivarea rugăciunii raţionale şi prin folosirea rugăciunii 
neîncetate a minţii şi a inimii. 

în al treilea rând. în acest fel persoana umană experiază isihia minţii, 
care înseamnă a trăi în Domnul. Aceasta înseamnă că mintea s-a curăţit de 
gânduri şi că nu are decât o singură activitate, cea a rugăciunii neîncetate. 
Isihia minţii este o predanie a Sfinţilor Părinţi şi este numită "cunoaşterea 
gândurilor". 

în al patrulea rând. Persoana umană în drumul spre îndumnezeire, face 
mari eforturi pentru a se elibera şi de imaginaţie. Aceasta nu înseamnă că 
persoana umană scapă de imaginaţie, ci, doar că aceasta este inactivată. în 
plus, imaginaţiile sunt văluri puse pe minte, care este ochiul sufletului, 
împiedicând-o de la vederea Slavei Dumnezeirii. 

în al cincilea rând. Lupta fundamentală este cea cu gândurile. Gândurile 
sunt simple şi compuse. Cele simple nu reprezintă un păcat, în vreme ce 
gândurile compuse, care se referă la persoane şi lucruri, gânduri despre ele 
şi despre patimi reprezintă păcate şi creează condiţiile săvârşirii păcatelor. 
Gândurile pot fi dezvoltate mai departe şi ajung la patimă. Există sugerarea 
păcatului, acceptarea lui, dorinţa, actul în sine şi patima. Patimile reprezintă 
mişcări nefireşti ale sufletului. De aceea, sobrietatea şi rugăciunea eliberează 
persoana umană de gânduri şi de consecinţele lor grozave. 

în al şaselea rând. Patimile sunt vindecate prin pocăinţă, spovedanie, 
prin lupta cu sine şi prin călăuzirea oferită de un duhovnic cu experienţă. 
Omul nu poate trăi duhovniceşte fără călăuzire permanentă. 

Dăm slavă lui Dumnezeu şi mulţumim sfinţilor şi monahilor din zilele 
noastre care sunt oameni de o intensă trăire duhovnicească, atât celor din 
Sfântul Munte, cât şi din alte părţi, care urmează această metodă şi 
reprezintă o mângâiere pentru poporul Iu Dumnezeu. Le datorăm întreaga 
recunoştinţă, pentru că ei ne arată calea spre curăţire, sfinţire şi 
îndumnezeire. 

5. CONCLUZII 

Schimbarea la Faţă este un mare eveniment în viaţa Domnului nostru 
Iisus Hristos, dar, mai ales, în vieţile ucenicilor. Ea ne indică înălţimea cea mai 
de sus a vieţii duhovniceşti, ne revelează sensul existenţei noastre şi ne 
arată calea pe care trebuie s-o urmăm pentru a deveni adevărate fiinţe 
umane. 

Sfântul Grigorie Palama, continuându-şi cele două predici referitoare la 
Schimbarea la Faţă, termină, în cele din urmă, oferind îndemnuri de mare 
preţ. Voi arăta câteva dintre ele în cele ce urmează. 

într-una dintre predici el ne îndeamnă să facem uz de ochii noştri 
lăuntrici, duhovniceşti pentru a ne putea bucura de această măreaţă 
privelişte, adică de firea noastră pe care Hristos Şi-a asumat-o şi care 
trăieşte veşnic cu focul Dumnezeirii. Şi, înţelegând acest dar, să lepădăm 
veşmintele de piele cu care am fost îmbrăcaţi din cauza încălcării poruncii 
dumnezeieşti şi a neascultării, adică "gândurile noastre materiale şi trupeşti" 
şi "să ne aşezăm ferm pe pământ sfânt", lucru care semnifică lupta noastră 
pentru dobândirea virtuţilor şi înălţarea noastră către Dumnezeu. Şi când 
dobândim această îndrăzneală, atunci "întrucât Dumnezeu trăieşte în lumină, 
să alergăm şi spre iluminare şi, ajungând acolo, să rămânem în veşnicie 
iluminaţi de Slava întreit Sfântă care stăpâneşte ca Una" 18 . într-o altă 
predică a sa, el termină aproape cu aceleaşi îndemnuri, pentru că el le 
analizează şi mai departe. Trebuie să ne încredem în cei ce au fost iluminaţi, 
pentru a primi de la aceştia sfaturile şi învăţăturile necesare pentru a-i urma 
pe aceeaşi cale. Având încredere, deci, în predaniile lor "să călătorim spre 
strălucirea neapropiată a acelei Lumini". Aici, după cât se pare, el ne 
povăţuieşte să călătorim spre acea sfântă Lumină, adică spre contemplarea 
Luminii necreate. Nu este un ţel inabordabil nouă, ci aceasta reprezintă 
esenţa vieţii noastre. A ne situa în stările inferioare ale vieţii duhovniceşti 
reprezintă ceea ce numim viaţă morală. Atunci când iubim frumuseţea Slavei 
celei neschimbătoare ne vom curaţi ochii minţii de gândurile materiale, 
dispreţuind tot ceea ce este încântător şi frumos la suprafaţă. Acest lucru, 
chiar dacă are dulceaţa lui, duce la veşnica suferinţă, şi chiar dacă aduce 

frumuseţe trupului, îmbracă sufletul în veşmântul urât al păcatului. Acest 
lucru este absolut necesar, întrucât dacă nu purtăm veşmintele Slavei 
dumnezeieşti, nu vom putea intra la nunta cea cerească, ci vom fi lepădaţi " 
la viermele care nu moare şi la întunericul cel mai dinafară" 39 . 

Şi Sfântul Grigorie termină astfel: "de care (focul cel veşnic al iadului) să 
ne ferească Bunul Dumnezeu prin iluminare şi cunoaşterea duhovnicească a 
Luminii celei nemateriale şi veşnice a Schimbării la Faţă a Domnului spre 
Slava Sa, a Tatălui Său Celui veşnic şi a Dătătorului de viaţă Duh a cărora 
este slava, cinstea şi închinăciunea, acum şi pururea şi în vecii vecilor. 
Amin." 40 

Este semnificativ faptul că aceste îndemnuri ale sale de a ne lepăda de 
gândurile materiale, de a ne curaţi inima de patimi şi de a merge pe calea 
spre Lumina necreată nu sunt adresate monahilor, ci fiilor Săi duhovniceşti din 
Tesalonic, celor necăsătoriţi şi celor căsătoriţi şi arată că această cale este 
comună tuturor şi trebuie urmată de toţi pentru a ajunge la vederea Luminii 
celei necreate, care reprezintă frumuseţea veacului ce va să fie, bine- 
cuvântările ce vor urma, împărăţia Cerurilor. 

Toţi cei ce nu împărtăşesc învăţăturile Sfântului Grigorie Palama, sunt de 
partea ideilor eretice ale lui Varlaam şi astfel nu împărtăşesc convingerile 
Bisericii Ortodoxe. 

12. TEOLOGIA EMPIRICA 



Teologia Sfântului Grigorie Palama este Teologia Bisericii Ortodoxe. El 
nu a introdus un nou sistem de învăţături şi de cunoaştere a lui Dumnezeu, 
ci, mai întâi, el a experiat şi mai apoi a exprimat ceea ce a întâlnit în Biserică 
şi în Sfântul Munte, fiind pregătit pentru viaţa întru Hristos Domnul. Este 
binecunoscut faptul că Teologia Ortodoxă este empirică. Aceasta înseamnă că 
Sfinţii Părinţi au teologhisit nu prin concepte subiective sau filosofice, ci prin 
propria lor experienţă duhovnicească, prin Revelaţie. Dumnezeu Şi-a revelat 
Adevărul Său profeţilor, apostolilor şi sfinţilor şi prin intermediul acestor 
revelaţii ei au călăuzit pe cei devotaţi Domnului. 

Sfântul Grigorie Teologul spune că Sfinţii vorbesc de Dumnezeu precum 
pescarii şi nu într-o manieră aristotelică. Adică, ei vorbesc despre Dumnezeu 
în felul apostolilor şi nu într-o manieră aristotelică prin intermediul 
imaginaţiilor şi al ideilor. Acesta este lucrul pe care îl întâlnim şi în teologia 
Sfântului Grigorie Palama. 

Izvorul teologiei sale îl reprezintă Revelaţia Dumnezeiască şi, de aceea, 
întreaga sa teologie este trăită. Două texte deosebite ale sale cu privire la 
acest subiect sunt revelatoare. în primul dintre ele el arată că toate ereziile 
îşi au rădăcina în filosofie şi se bazează pe principii filosofice. "Şi dacă aţi 

examina problema, aţi vedea că toate sau cele mai multe erezii dăunătoare 
izvorăsc de aici" 1 . 

De fapt, există diferenţe enorme între filosofie şi teologie. De câteva ori, 
Sfântul Grigorie îl numeşte chiar şi pe Varlaam teolog întrucât el se preocupă 
de Dumnezeu, dar, în cele din urmă, spune că "teologia" este un lucru, iar 
vederea lui Dumnezeu este cu totul un alt lucru. Al doilea text se referă la 
termenii folosiţi atât de filosofi, cât şi de Sfinţii Părinţi ai Bisericii. 

Sfinţii Părinţi folosesc termeni filosofici, dar cu un sens diferit şi cu un alt 
conţinut. Trebuie spus acest lucru, întrucât, din păcate, unii oameni, 
observând aceeaşi terminologie, confundă lucrurile, cu consecinţa faptului că 
ei identifică teologia cu filo-sofia. 

Sfântul Grigorie observă: "Chiar dacă vreunul dintre părinţi afirmă 
aceleaşi lucruri ca şi înţelepţii acestei lumi, acest lucru este adevărat numai 
în ce priveşte cuvintele, dar sensurile sunt complet diferite. Deoarece, după 
Sfântul Apostol Pavel, "Sfinţii Părinţi au mintea lui Hristos, iar ceilalţi, dacă 
nu chiar mai rău, vorbesc după mintea lor omenească" 2 . Sensul acestui text 
este acela că există o diferenţă între Părinţi şi filosofi chiar şi în folosirea 
termenilor. Se mai afirmă aici că filosofii vorbesc fie după mintea lor, fie prin 
energiile demonice. Acesta este înţelesul cuvintelor: "dacă nu chiar mai rău, 
ei vorbesc după mintea lor omenească". 

1. ATRIBUTELE FUNDAMENTALE ALE TEOLOGIEI SFÂNTULUI 

GRIGORIE PALAMA 

Ceea ce am afirmat în introducerea la acest capitol, cred că ne va ajuta 
să dezvoltăm, în cele ce urmează, tema acestui capitol. Este adevărat că şi 
alte capitole din această carte care analizează felul de viaţă ascetic al 
Sfântului se iau în discuţie şi atributele fundamentale ale teologiei Sfântului 
Grigorie Palama. Dar aici aş dori să analizez un alt aspect, şi anume, 
diferenţa dintre "teologia" lui Varlaam şi teologia Sfântului Grigorie. Acest 
aspect este necesar întrucât astăzi există teorii referitoare la teologia 
Sfântului Grigorie Palama care deformează atât învăţăturile, cât şi teologia 
Bisericii Ortodoxe, creind teribile confuzii cu consecinţe neaşteptate. în cele 

din urmă, fără îndoială, aceste teorii sfârşesc prin a-1 defăima pe însuşi 
Sfântul Grigorie Palama. Aceste studii contemporane sunt analizate şi 
combătute de către părintele Ioannis Romanidis într-un excelent tratat al 
sau, care reprezintă o introducere, pe de o parte, la o deschidere 
cuprinzătoare asupra învăţăturilor Sfântului Grigorie şi, pe de altă parte, la 
aşezarea teologiei Sfântului în locul pe care-1 merită cu prisosinţă, teologie 
care, aşa cum am mai spus, este o teologie a Bisericii Ortodoxe 3 . Aş dori să 
scot în evidenţă doar două astfel de opinii, sugerându-i cititorului să studieze 
cu atenţie şi grijă această admirabilă introducere. 

Conform celei dintâi opinii, există două tradiţii patristice în istoria 
Bisericii Ortodoxe. 

Cea dintâi este tradiţia patristică elenizantă, iar cealaltă este tradiţia 
biblică şi patristică. Varlaam este socotit a fi un adept al primei tradiţii, în 
vreme ce Sfântul Grigorie este un apărător al celeilalte. Luptele isihaste îşi 
au izvorul în tradiţia isihastă biblică care prevalează asupra tradiţiei patristice 
elenizante 4 . 

Această opinie este inacceptabilă din punctul de vedere al Ortodoxiei, 
întrucât nu există o astfel de diferenţiere în teologia patristică. Sfinţii Părinţi 
au fost isihaşti, ei L-au experiat pe Dumnezeu în viaţa lor duhovnicească, şi- 
au curăţit inimile de patimi, au primit iluminarea minţii şi, mai apoi, au ajuns 
la contemplarea Dumnezeirii, la Cincizecime, care reprezintă momentul de 
vârf al Revelaţiei. Aşadar, Sfinţii au dobândit Revelaţia şi au transmis-o 
oamenilor în termenii epocii respective, dând un conţinut diferit acestor 
termeni. Voi menţiona, drept exemplu, cuvântul "extaz" care are un anume 
înţeles în cadrul filosofiei platonice şi stoice şi un altul în Tradiţia Ortodoxă, 
în cel dintâi avea sensul de mortificare a laturii simţitoare a sufletului, în timp 
ce sensul din urmă semnifica transformarea laturii simţitoare a sufletului. 
Aşadar, de-a lungul timpului, ereticii care făceau uz de filosofia elenă nu 
aparţineau nici unei tradiţii patristice, ci fabricau erezii care au fost 
condamnate de Biserică. Oricine citeşte "Sinoadele Ortodoxiei" va afla că 
ereticii şi-au fondat teoriile pe filosofia elenică şi, de aceea, atât ei, cât ideile 
filosofice utilizate de aceştia, sunt condamnate. 

De aceea Varlaam aparţinea, nu vreunei tradiţii elenizante, întrucât nu 
există aşa ceva, ci tradiţiei teologice franco-latine. Nici una dintre ereziile 
condamnate ale lui Varlaam nu apare în cadrul învăţăturilor vreunuia dintre 
aşa numiţii Părinţi elenizanţi ai Bisericii. Din contră, toate ereziile lui Varlaam 
pot fi găsite în miezul tradiţiei teologice franco-latine 5 . 

Conform celei de-a doua teorii contemporane referitoare la teologia lui 
Varlaam, acest filosof calabrez nu reprezintă teologia scolastică apuseană, 
adică el nu este un teolog scolastic, ci un adept al nominalismului. Această 
opinie a fost exprimată întrucât Varlaam a polemizat cu decanul teologilor 
franco-latini, Toma d'Aquino 6 . Dar şi această teorie nu aşează lucrurile pe 
făgaşul adevărului, ci creează confuzii în ceea ce priveşte corecta înţelegere a 
teoriilor lui Varlaam şi, prin urmare, şi a fundamentelor necesare înţelegerii 
învăţăturilor Sfântului Grigorie Palama. 

Toţi cei ce susţin că Varlaam a fost un teolog nominalist şi un adversar al 
teologiei scolastice nu sunt conştienţi, în realitate, că în teologia franco-latină 
există trei poziţii cu privire la esenţa şi energiile lui Dumnezeu. O poziţie 
extremă a fost exprimată de către nominalişti prin intermediul 
binecunoscutului filosof nominalist William Occam, care a îndepărtat orice fel 
de diferenţiere dintre esenţa şi energiile Dumnezeirii, afirmând că o astfel de 
diferenţiere există doar în teorie. 

Cealaltă părere extremă a fost exprimată de către scotişti prin intermediul 
lui Scotus, care era încredinţat de existenţa unei anume diferenţieri între 
esenţă şi energie, iar cea de-a treia a fost exprimată de Toma d'Aquino, şi 
anume că există o diferenţiere dinamică 7 . Problema este aceea că toate 
aceste trei teorii aparţin teologiei scolastice a Apusului. Poate exista o 
delimitare destul de subtilă între ele, dar ele nu încetează de a exprima poziţii 
diferite în cadrul aceleiaşi teologii scolastice a Apusului, care a fost 
influenţată atât de filosofia platonică, cât şi de cea aristotelică, într-un cadru 
mai general, ar trebui să spunem că nominalismul, care a fost influenţat de 
Aristotel, era încredinţat de faptul că ideile abstracte şi generale sunt doar 
simple nume, cuvinte şi nu entităţi specifice, după cum considera realismul 8 . 
Nominaliştii considerau ideile doar ca nişte simple nume sau concepte formu- 
late mental. Nichifor Gregoras afirma că însuşirile "sunt simple nume şi nimic 

altceva", în timp ce Sfântul Grigorie Palama răspunde: "într-adevăr, sunt, 
filosofule" 9 . Desigur, acest lucru trebuie privit şi din perspectiva faptului că 
după Platon toate lucrurile care există în lume sunt "imagini ale arhetipurilor 
cu valoare transcendentală", iar aceste arhetipuri sunt ideile care au o 
existenţă de sine stătătoare şi pe baza cărora a fost creată lumea. Aristotel 
credea în idei. Pentru el, ideile nu erau de sine stătătoare, ci simple forme. 
Teologia scolastică a Apusului acceptă teoria lui Platon cu privire la ideile 
arhetipale din mintea lui Dumnezeu, în timp ce nominaliştii se opuneau 
teoriei lui Platon cu privire la formele arhetipale 10 . Analizând ideile lui Varlaam, 
în maniera în care Sfântul Grigorie Palama o face şi le respinge, înţelegem 
foarte bine că el împărtăşea ideile lui Platon în ceea ce priveşte trupul şi 
sufletul omenesc, cu privire la Revelaţia Dumnezeiască, la esenţă şi energii 
ş.a.m.d. în alte capitole am luat notă de părerile platonice ale lui Varlaam 
referitoare la trup ca fiind o temniţă şi cu privire la natura şi mântuirea 
omului. De aceea, nu-1 putem considera pe Varlaam, în acelaşi timp, atât ca 
filosof de sorginte platonică, cât şi ca nominalist. în plus, Varlaam, chiar ca 
factor de influenţă în epoca Renaşterii nu ar putea fi un adept pur al lui 
Aristotel, întrucât Aristotel, printr-una din ciudăţeniile istoriei, a fost 
dispreţuit în perioada Renaşterii". Aşadar, Varlaam a fost un teolog scolastic 
al Apusului care, fără să cunoască esenţa teologiei şi practicii ortodoxe, a 
încercat să transfere ideile teologiei apusene la modul de gândire ortodox. 
Din păcate, după părerea teologilor contemporani care formulează astfel de 
opinii cu privire la "teologia" lui Varlaam, "presupuşii isihaşti varlaamiţi sunt 
consideraţi în mod paradoxal, drept umanişti, platonicieni şi umanişti în 
acelaşi timp, ca şi cum ar fi posibil un astfel de lucru!" 12 William Occam, care 
a declanşat disputa cu pragmaticii, era contemporan cu Varlaam "dar ne este 
greu să desluşim în ce măsură erau legate cele două mişcări" 13 . 

Urmărind cu atenţie întreaga dispută dintre Varlaam şi Sfântul Grigorie 
Palama, se poate afirma că cel dintâi era un filosof scolastic apusean şi nu un 
teolog al Bisericii Ortodoxe, în timp ce Sfântul Grigorie Palama era un teolog 
care poseda toate atributele esenţiale ale gândirii Sfinţilor Părinţi, care 
formează isihasmul. 

La capătul necesarei lupte duhovniceşti Sfântul Grigorie a ajuns la 
vederea lui Dumnezeu, el L-a văzut pe Dumnezeu în lumină. Acest lucru 
poate fi limpede de observat în scrierile sale. Analize detaliate asupra acestor 
teme, care sunt destul de subtile, nu pot fi făcute decât de către cei care au 
experienţă duhovnicească. El era înrudit duhovniceşte cu Sfinţii Părinţi şi, de 
aceea, el i-a interpretat în duhul adevărului, aducând noi contribuţii la 
învăţăturile acestora, aflându-se în aceleaşi cadre de referinţă şi în cadrul 
aceleiaşi atmosfere duhovniceşti. 

Sfântul Filotei Kokkinos ne spune că Sfântul Grigorie a ajuns la 
iluminarea minţii, a dobândit rugăciunea inimii şi după aceea s-a bucurat de 
contemplarea Luminii necreate. 

Minunile pe care Ie-a săvârşit încă din timpul vieţii sunt dovezi ale 
acestui lucru. 

El se afla într-o dumnezeiască comuniune spirituală cu Prea Sfânta 
Născătoare de Dumnezeu, a văzut-o în toată slava sa, a avut contemplaţii 
dumnezeieşti, întru Lumina cea necreată, dar s-a învrednicit şi de vederea 
Slavei Dumnezeirii. 

Sfântul Filotei spune că în timpul slujbei din Biserica Marii Lavre 
"retrăgându-şi atenţia de la cântările stranei, se îndrepta cu mintea către sine 
şi prin sine către Dumnezeu. Şi, deodată, o lumină dumnezeiască străluci de 
sus în jurul său, şi atât cu ochii trupeşti, cât şi cu cei duhovniceşti, iluminaţi 
de acele raze divine, vedea limpede, ca şi cum s-ar fi întâmplat atunci, ceea 
ce avea să se întâmple cu ani de zile mai târziu" 14 . De aceea, teologia Sfân- 
tului Grigorie Palama este o teologie a Bisericii, a profeţilor, a apostolilor şi a 
sfinţilor, este o teologie empirică, o teologie a Luminii şi a Revelaţiei. în acest 
cadru putem afirma că este vorba de o teologie aghiorită. 

Trebuie să analizăm vederile sale teologice şi modul în care Ie-a 
exprimat din acest punct de vedere, şi anume al faptului că el este un 
monah aghiorit, isihast. Aşadar, el îi opune teologiei isihaste a lui Varlaam, 
teologia empirică a Bisericii Ortodoxe şi a Sfântului Munte. 

Având dinaintea ochilor toate aceste lucruri, putem, de asemenea, 
analiza alte două teme specifice pe care le aflăm în operele sale. 

Cea dintâi se referă la faptul că el discută de silogisme demonstrative şi 
nu dialectice. într-una din scrisorile sale către Varlaam, Sfântul face o analiză 
completă a faptului că noi putem avea silogisme demonstrative cu privire la 
Dumnezeu, deoarece putem avea revelaţii şi manifestări ale acestora. 
Dumnezeu însuşi Se revelează pe Sine omului şi îi oferă adevărata 
cunoaştere despre Sine. Silogismele dialectice sunt pline de ignoranţă şi de 
probabilităţi cu privire la obiectul cunoaşterii, şi oferă concluzii pe baza 
ideilor, părerilor şi a construcţiilor logice. Cea de-a doua ' face referiri la 
caracterizări ale ereticilor care erau antiisihaşti şi care luptau împotriva 
adevăratelor revelaţii ale sfinţilor. 

La un moment dat, el scrie: "Cutremuraţi-vă, deci, voi, necredincioşilor 
care îi duceţi şi pe alţii la necredinţă, voi, orbilor, dornici să-i conduceţi pe cei 
orbi..." 15 . 

Adesea îl consideră pe Varlaam drept filosof şi îl dezaprobă total. El 
foloseşte aceeaşi tactică şi în cazul filosofului Gregoras, cu care a avut un 
dialog în ultima fază a disputelor isihaste. El scrie undeva: "Ne-am cam 
săturat de doctrinele false ale lui Gregoras, ca şi de cele ale lui Varlaam şi 
Achindin, şi fiind vătămaţi de aceste căi greşite, ştim şi deplângem 
suferinţele produse de ceea ce a fost scris şi rostit de cel dintâi" 16 . Şi 
altundeva scrie: "Aşadar, le atragem atenţia chiar de la bun început celor ce 
au acordat o cât de mică atenţie celor scrise de Gregoras, că toate acestea 
sunt rizibile şi nefondate, ca fiind în întregime false'" 7 . 

în altă parte, Sfântul Grigorie îl caracterizează pe Nichifor Gregoras ca 
fiind un teolog autodidact şi un dascăl mincinos, spunând printre altele: 
"Acum, neluând în seamă ceea ce spune Apostolul şi anume ca "nimeni să 
nu se laude pe sine", el însuşi se condamnă prin propriile sale afirmaţii, fiind 
un autodidact. 

Cred că prin ideile sale şi mai ales prin enormităţile şi sofismele sale, nu 
numai la adresa mea, ci şi împotriva sfinţilor, precum şi prin gândirea sa 
complet lipsită de conţinut şi nelalocul ei, dar şi prin norul de blasfemii la 
adresa lui Dumnezeu, cât şi prin aroganţa sa neruşinată şi, într-un cuvânt, 
prin tot acest gunoi aruncat asupra noastră şi a Dumnezeirii, dar, de fapt, 
aruncat asupra sa şi a sufletului său, el a mers mult prea departe" 18 . 

Felul în care Sfântul Grigorie teologhiseşte, predică şi îi combate pe 
eretici se datorează siguranţei cu care Sfântul operează în teologia pe care o 
mărturiseşte - deoarece el ştie că teologia sa este rod al Revelaţiei divine - 
dar şi datorită siguranţei cu care combate erorile şi impertinenţa 
antiisihaştilor şi înţelegând perfect faptul că dacă aceştia ar triumfa, ar 
vătăma grav mlădiţele Bisericii lui Hristos. Iar această siguranţă în exprimare 
reprezintă un rod al vieţii şi experienţei sale duhovniceşti dobândite în 
Sfântul Munte. Dincolo de experienţa dobândită, el poseda, în acelaşi timp, 
excepţionale daruri ale minţii şi sufletului care l-au ajutat să-şi exprime 
aceeaşi experienţă revelatorie pe care a dobândit-o şi a experiat-o în Sfântul 
Munte. Toţi Sfinţii sunt părinţi duhovniceşti prin faptul că au primit Revelaţia 
divină şi cu ajutorul ei îşi călăuzesc fiii duhovniceşti care sunt renăscuţi 
pentru viaţa întru Hristos. Dar, acei Părinţi care, prin experienţa dobândită, 
dar şi cu ajutorul unor calităţi excepţionale, s-au opus ereziilor şi au păstrat 
nealterate învăţăturile ortodoxe, sunt pe drept cuvânt numiţi Părinţi şi 
Dascăli ecumenici, într-un anume sens cu totul aparte. Sfântul Grigorie 
Palama a fost un astfel de sfânt. Analizând textele patristice, putem verifica 
cu limpezime că există două centre de cunoaştere în om. Unul este duhul 
(mintea-nous) care-şi are activitatea în inimă, iar celălalt este raţiunea care- 
şi are sediul în creier. Spiritualitatea ortodoxă este susţinută de forţa 
simţitoare a inimii, în timp ce puterea gânditoare este susţinută de către 
creier. 

Aşadar, avem de-a face cu patru categorii de oameni: 
Cei cu performanţe intelectuale inferioare, care se înalţă la cel mai înalt 
nivel de desăvârşire duhovnicească. 

Cei cu cele mai înalte performanţe intelectuale, care ajung la mari 
imperfecţiuni sau poate chiar la cele mai de jos imperfecţiuni duhovniceşti. 

Cei ce ajung atât la desăvârşite performanţe intelectuale, cât şi 
duhovniceşti. 

Cei ce posedă slabe performanţe şi calităţi intelectuale, precum şi o 
îndărătnicie a inimii 19 . Această categorisire reprezintă cheia înţelegerii tradiţiei 
patristice. 

De fapt, toţi Sfinţii se află la un înalt nivel de energii duhovniceşti, dar 
nu toţi posedă şi înalte performanţe intelectuale, adică nu posedă daruri 
intelectuale şi educaţia necesară pentru a exprima trăirea la care ajung pe 
plan duhovnicesc. Dar alţii au şi un înalt nivel de energii intelectuale şi pot 
formula ceea ce Dumnezeu le încredinţează. Sfântul Grigorie Palama este cu 
siguranţă unul dintre cei mai mari Părinţi ai Bisericii, întrucât a atins un înalt 
nivel de desăvârşire duhovnicească, dar poseda şi mari daruri intelectuale, în 
timp ce Varlaam şi Gregoras aveau indiscutabile performanţe intelectuale, 
dar se aflau pe cel mai de jos plan de imperfecţiune duhovnicească. Tocmai 
aici trebuie să subliniem diferenţa dintre isihastul aghiorit, Sfântul Grigorie 
Palama şi filosofii scolastici şi antiisihaşti. 

2. ELEMENTE DIN TEOLOGIA SFÂNTULUI GRIGORIE PALAMA 

Consider drept o mare binecuvântare de la Dumnezeu faptul că mi s-a 
încredinţat sarcina încă de pe vremea studenţiei de a studia şi a acorda 
întreaga atenţie lucrărilor Sfîntului Grigorie Palama. într-adevăr, într-o 
perioadă anume din studenţia mea am colaborat la editarea ediţiei critice a 
operelor Sfântului. Teologia Sfântului aghiorit m-a umplut de un mare 
entuziasm şi m-a ajutat să dobândesc cunoştinţele de bază ale teologiei 
ortodoxe, necesare înţelegerii textelor patristice. Cred că învăţăturile 
Sfântului reprezintă fundamente teoretice ale teologiei ortodoxe. De peste 
25 de ani mă ocup de scrierile Sfântului Grigorie şi de studiul operelor care 
analizează viaţa şi învăţăturile acestei mari personalităţi. Ca rod al acestor 
studii am publicat mai multe articole care apar din când în când în reviste de 
specialitate şi pe care le-am republicat în cărţile mele. Aceste articole fac 
analize asupra unei vaste tematici teologice de care s-a ocupat Sfântul 
Grigorie Palama. Desigur, nu pot fi enunţate şi în cadrul acestei cărţi, 
întrucât au fost deja publicate. Oricum, cred că ar fi utilă catalogarea lor 
integrală pentru a avea o imagine cât mai completă a învăţăturilor Sfântului. 
Iar acest lucru este necesar, deoarece, aşa cum arătat deja, Sfântul Grigorie 
vorbeşte, scrie, teologhiseşte şi polemizează ca un adevărat părinte aghiorit. 
Deci, pentru a evita folosirea unei bibliografii prea întinse, dar, totuşi şi 
pentru a ne forma o imagine limpede cu privire la învăţăturile sfântului, 

prefer să prezint, în cele ce urmează, un rezumat al articolelor mele şi să fac 
trimiteri către cititorii interesaţi la lucrările folosite pentru aprofundarea 
acestor lucruri. 



a) Cele două înţelepciuni 

în lucrarea sa "Despre Sfinţii isihaşti" el face distincţia între cele două 
feluri de cunoaştere şi cele două înţelepciuni. Mai întâi, el foloseşte pasaje 
din vieţile sfinţilor pentru a demonstra că există o înţelepciune dumnezeiască 
şi una lumească sau demonică. El foloseşte cuvintele Sfântului Apostol 
Pavel: "Iar cuvântul meu şi propovăduirea mea nu stăteau în cuvinte de în- 
duplecare ale înţelepciunii omeneşti, ci în adeverirea Duhului şi a puterii, 
pentru ca credinţa voastră să nu fie în înţelepciunea oamenilor, ci în puterea 
lui Dumnezeu." (I Cor. 2, 4-8). 

înţelepciunea omenească poate chiar sfârşi într-o "gândire" demonică. 
El citează cuvintele lui lacov, fratele Domnului: "înţelepciunea aceasta nu vine 
de Sus, ci este pământească, trupească, demonică" (lacov 3, 15). Aşadar, 
înţelepciunea omenească este adesea opusă înţelepciunii dumnezeieşti. Iar 
acest lucru poate fi verificat în modul de gândire al ereticilor, care, prin 
ereziile lor, înlătură revelaţia dumnezeiască. Analizând acest subiect, el 
afirmă că există o imensă diferenţă între filosofi şi profeţi, apostoli şi Părinţi 
ai Bisericii. El face această afirmaţie întrucât Varlaam susţinea ideea că 
experienţa duhovnicească a Apostolilor era inferioară celei a filosofilor, 
întrucât Sfinţii L-au văzut pe Dumnezeu prin simboluri exterioare şi prin 
intermediul simţurilor, în vreme ce filosofii L-au aflat pe Dumnezeu cu aju- 
torul logicii, care reprezintă o facultate umană superioară tuturor celorlalte. 
El afirmă că diferenţa dintre contemplarea lui Dumnezeu de către filosofi şi 
cea a profeţilor este ca cea dintre raţiune şi simţuri. Oricum, Sfântul Grigorie 
demonstrează limpede că "teologia" filosofilor nu se poate compara cu 
înţelepciunea sfinţilor care L-au văzut pe Dumnezeu. Dacă filosofii ar fi fost 
superiori profeţilor şi apostolilor şi L-ar fi cunoscut pe Dumnezeu, Hristos n- 
ar mai fi trebuit să Se întrupeze şi să Se facă om. Pentru a-şi întări această 
idee, el s-a folosit de una din lucrările Sfântului Vasile cel Mare în care acesta 

314 



spunea că la un moment dat a încetat să-1 mai intereseze învăţătura cea 
lumească şi s-a îndreptat spre a-i afla pe adevăraţii înţelepţi şi dascăli ai 
adevărului, care sunt asceţii, pentru a putea ajunge la cunoaşterea 
Dumnezeiască. în consecinţă, el face referiri la cuvintele Sfântului Grigorie 
de Nyssa cu privire la sterilitatea şi nerodnicia filosofiei care nu duce la 
cunoaşterea lui Dumnezeu, în timp ce înţelepciunea Duhului este extrem de 
rodnică, are mulţi adepţi şi-i conduce pe oameni de la întuneric spre 
minunata Lumină divină. 

Sfântul este un filosof practic. El însuşi este cel care, mai presus de 
orice, doreşte să împlinească voia lui Dumnezeu în cuvânt şi în faptă. Teama 
de Dumnezeu este începutul înţelepciunii, iar din frica de Dumnezeu se naşte 
rugăciunea şi împlinirea poruncilor lui Dumnezeu. Prin împlinirea poruncilor 
omul experiază împăcarea cu El şi, mai apoi, frica se transformă în dragoste 
şi rugăciune prin care se ajunge la cunoaşterea tainelor lui Dumnezeu. 
Acestea sunt predaniile Bisericii Ortodoxe 20 . 

b) Adevărul şi Biserica 

Adevărul se identifică cu Biserica, întrucât cei ce se depărtează de 
Biserică şi nu primesc Revelaţia divină din predaniile Bisericii nu cunosc 
Adevărul. Iar cei ce rup orice legătură cu Adevărul nu mai sunt fii ai Bisericii. 
Adevărul este oferit prin revelaţii profeţilor, apostolilor şi Sfinţilor Părinţi ai 
Bisericii. 

Aşadar, există o identitate în ceea ce priveşte experierea Adevărului atât 
în Vechiul, cât şi în Noul Testament. Şi, desigur, Revelaţia Adevărului nu se 
compară cu filosofia şi sistemele ei de gândire. Trebuie să acceptăm acest 
adevăr al Bisericii. 

Adevărata credinţă este cea care nu pune la îndoială învăţăturile 
dumnezeieştilor Părinţi. Prin ideile lor, ereticii modifică cuvintele Adevărului 
revelat şi, în consecinţă, otrăvesc învăţăturile creştine. Oricine apostaziază şi 
rupe orice legătură cu Biserica lui Hristos pierde credinţa şi nădejdea 
mântuirii. 

în plus, ateismul reprezintă o necunoaştere a lui Dumnezeu şi o lipsă 
totală de comuniune cu El. Ereticii sunt atei întrucât ei nu cred în Dumnezeu 

aşa cum s-a revelat El profeţilor, apostolilor şi Sfinţilor Părinţi şi, deci, ei 
ajung să creadă într-un Dumnezeu inexistent. Aşadar, toate luptele Sfântului 
Grigorie sunt justificate 21 . 



c) Vindecarea sufletului 

în realitate, isihasmul este metoda prin care Tradiţia ortodoxă îl vindecă 
pe om şi, deci, ţelul său suprem este vindecare a sufletului. Toate lucrările 
Sfântului Grigorie Palamu fac referiri la această problemă crucială. Omul 
trebuie vindecat, şi, desigur, aceasta este lucrarea de căpetenie a Bisericii. 
Prin luptele pe care Ie-a purtat, Sfântul Grigorie a dorit să conserve această 
metodă ortodoxă de vindecare, iar în omiliile sale el recomandă adevărata 
cale de vindecare a omului. Dumnezeiescul Grigorie, mare teolog al Bisericii, 
nu a supralicitat anumite adevăruri pe seama altor adevăruri de credinţă. 

El a exprimat adevărul integral al Bisericii. El dovedeşte o deplină 
catolicitate în învăţăturile sale, în sensul poziţiei pe care a luat-o faţă de 
tendinţele eretice ce se manifestau în vremea sa şi care tulburau viaţa 
duhovnicească. Cea dintâi tendinţă eretică a fost manifestă în cazul 
mesalienilor, erezie reactivată în vremea Sfântului Grigorie Palama. După 
părerea lor, sfintele Taine ale Bisericii, Botezul şi Sfânta împărtăşanie nu au 
o prea mare importanţă pentru mântuire. Ei susţineau părerea că ceea ce-1 
uneşte mai ales pe om cu Dumnezeu este rugăciunea minţii. Aceasta 
curăţeşte persoana umană, şi, numai cu ajutorul ei şi nu printr-o viaţă 
închinată Bisericii, el poate ajunge la îndumnezeire. 

în plus, mesalienii credeau că Sfântul Duh şi satana se află laolaltă în 
inima omului. Cu alte cuvinte, mesalienii supralicitau importanţa vieţii 
isihaste în detrimentul vieţii sfinţitoare a Bisericii. 

Cea de-a doua tendinţă a căpătat relief mai ales în cadrul creştinismului 
apusean, care avea ca punct de pornire teoriile Sfântului Augustin aşa cum 
le-au înţeles şi le-au formulat latinii prin intermediul teologiei lor bazată pe 
ipoteze raţionale. 

Iar pe vremea Sfântului Grigorie Palama aceasta a fost ilustrată de către 
filosoful Varlaam, cu care marele Sfânt aghiorit a intrat în dispută. El a pus un 
mare accent pe viaţa sfinţitoare a Bisericii în detrimentul vieţii isihaste. 

El dispreţuia aşa-numitul isihasm şi tot ce se afirma relativ la rugăciunea 
minţii. De aceea, lucrul cel mai de seamă pentru noi toţi este participarea la 
toate lucrările şi slujbele sfinţitoare ale Bisericii. Şi el vorbea despre 
rugăciune, dar foarte abstract şi în termeni filosofici. în plus, el a scos în 
evidenţă faptul că Harul lui Dumnezeu este creat şi că vederea lui Dumnezeu 
înseamnă vederea luminii create. în general, dispreţuia şi vorbea plin de 
scepticism despre întreaga tradiţie isihastă a Bisericii care reprezintă baza 
tuturor doctrinelor şi viaţa comună tuturor Sfinţilor Părinţi ai Bisericii. Sfântul 
Grigorie Palama a luptat împotriva acestor două tendinţe în paralel. El, ca şi 
Biserica, considera că orice exagerare a unei tendinţe şi neluarea în seamă a 
alteia constituie o deviere de la viaţa ortodoxă şi, implicit, de la calea spre 
mântuire. El accentuează faptul că în vederea vindecării şi, deci, a mântuirii 
sufletului omenesc avem nevoie de îmbinarea acestor două lucruri, adică de 
îmbinarea tainelor şi slujbelor bisericeşti cu viaţa isihastă. O viaţă dusă doar 
în cadrul Bisericii care să ducă la mântuire fără a duce şi o viaţă isihastă este 
de neconceput. La fel şi reciproca este valabilă. De aceea, conform celor 
spuse de Sfântul aghiorit, vindecarea sufletului este realizată printr-o viaţă 
isihastă şi una trăită în sânul Bisericii. 

Fără această îmbinare nu este posibilă existenţa unei vieţi şi a unei 
teologii ortodoxe. Dar noi trebuie să privim mai analitic aceste învăţături ale 
sfântului, întrucât acestea ne vor indica metoda prin care putem fi vindecaţi. 

Vorbind despre tainele Bisericii, el analizează cele două mari taine ale 
Bisericii, şi anume Botezul şi Sfânta împărtăşanie şi importanţa lor în viaţa 
noastră personală. Prin Botez Hristos devine Tată al oamenilor, iar prin 
Sfânta împărtăşanie devine mamă. Aşadar, prin aceste două taine Hristos ne 
hrăneşte ca pe nişte copii, în felul în care o mamă îşi hrăneşte copiii la cei 
doi sâni. Prin Botez ne naştem la o nouă viaţă. Aceasta înseamnă mai presus 
de orice, că noi transcendem viaţa biologică şi suntem aduşi în cadrul 
Bisericii, care este Trupul lui Hristos. Dar Botezul este în strânsă legătură cu 
pocăinţa. Deci, pocăinţa este esenţială înainte şi după Sfântul Botez. Dacă 

317 



după Botez nu vieţuim după poruncile lui Hristos, suntem ca şi copilul care la 
naştere a primit şansa de a deveni moştenitorul averii tatălui său, dar care n-o 
mai moşteneşte atunci când îşi părăseşte părinţii. Sfântul Botez ne conduce 
la Sfânta împărtăşanie. Sfânta împărtăşanie ne dă viaţă. Prin întruparea Sa, 
Hristos a devenit fratele nostru, prin a ne oferi Sfintele Taine, el a devenit 
prietenul nostru, iar prin Sfânta împărtăşanie cu Trupul şi Sângele Său el 
devine Mirele nostru. Prin împărtăşirea de aceste sfinte taine, persoana 
umană păstrează o permanentă relaţie cu Hristos. 

Prin Sfânta împărtăşanie ne împărtăşim de viaţa veşnică, ni se 
înnobilează trupul şi sângele şi suntem înfiaţi prin Har. Pentru a ne învrednici 
de Sfânta împărtăşanie, e nevoie de o intensă pregătire. Aceasta constă în 
pocăinţă, curăţirea sufletului şi a tru L pului, precum şi de credinţa că ceea ce 
pare a fi pâinea pe Sfânta Masă este, de fapt, Trupul lui Hristos. Dar şi după 
Sfânta împărtăşanie e necesară asceza pentru păstrarea Harului 
dumnezeiesc pe care l-am primit o dată cu Trupul şi Sângele lui Hristos. 

Sfântul Grigorie nu se mulţumeşte doar să ne arate marea importanţă a 
Sfintelor Taine şi nici nu ne îndeamnă să ne facem părtaşi numai Trupului şi 
Sângelui Său. El merge mai departe şi ne povăţuieşte să ducem şi o viaţă 
ascetică, întrucât Sfintele Taine sunt foarte strâns legate de asceză. Vorbind 
despre viaţa ascetică el subliniază numeroase aspecte. Dar noi vom analiza 
viaţa isihastă. După cum ştim, viaţa ascetică înseamnă curăţirea inimii de 
gânduri rele, întrucât nu poţi alunga gândurile rele cu ajutorul raţiunii. 
Sfântul Grigorie o înfăţişează pe Maica Domnului ca prototip de isihie şi 
isihast. Pe când se afla în Sfânta Sfintelor ea a aflat calea cea bună de a 
ajunge la comuniunea cu Dumnezeu şi la îndumnezeire. Omul este alcătuit 
din duh şi simţuri. între cele două se află imaginaţia, gândirea şi afectivita- 
tea. Ultimele trei sunt foarte strâns legate de simţuri şi, desigur, nimeni nu 
poate ajunge la Dumnezeu cu ajutorul simţurilor. 

Acest lucru se realizează prin duh. De aceea, Sfânta Fecioara a slăbit 
treptat până la încetarea activităţii simţurilor, raţiunii şi imaginaţiei, şi-a 
activat duhul şi, astfel, şi-a realizat dorinţa de a-L vedea pe Dumnezeu şi a 
devenit Fecioara cea Aleasă. Desigur, pe parcursul acestei cărţi noi am 
analizat şi alte metode de asceză prin care persoana umană îşi vindecă latura 

simţitoare a sufletului şi împlineşte poruncile lui Dumnezeu, iar toate aceste 
lucruri pot fi puse în lucrare şi de către creştinii care trăiesc în lume. 
Persoana umană este vindecată printr-o viaţă ascetică şi sfinţitoare. 

Scrierile Sfântului Grigorie Palama - cele teologice, ca şi predicile sale - 
fac referiri la vindecarea persoanei umane. Teologul şi preotul ortodox este 
un doctor care-şi vindecă fiii duhovniceşti şi, de aceea teologia se află în 
strânsă legătură şi se identifică cu duhovnicia 22 . 

d) Interpretarea Sfintei Scripturi 

Când Sfântul Grigorie Palama a ajuns la vederea lui Dumnezeu, el a 
devenit un purtător al Tradiţiei şi, prin urmare, a înţeles predaniile sfinţilor de 
mai înainte. Doar cei ce sunt înrudiţi duhovniceşte cu Sfinţii Părinţi le pot 
înţelege predaniile. 

înţelepţii acestei lumi, fără de experienţă, nu pot interpreta cuvintele 
sfinţilor. Cuvintele sfinţilor sunt ca un fagure de miere plin de miere sau 
lapte, bune pentru vârsta duhovnicească a fiecăruia. Oamenii care au 
înţelepciunea lumii înţeleg doar învelişul dinafară al cuvintelor lor şi nu le pot 
înţelege în profunzime şi, desigur, că nu ajung să-i hrănească pe ceilalţi 
duhovniceşte. 

Nu toţi oamenii pot să înţeleagă Sfintele Scripturi la fel. Aşa precum 
soarele îşi trimite în mod egal razele sale peste toţi oamenii, dar numai cei 
cu ochii deschişi îl pot vedea şi doar cei cu o bună vedere se bucură de zorii 
dimineţii, la fel se petrec lucrurile şi în problemele duhovniceşti, ne spune 
Sfântul. Dumnezeu îşi trimite Harul Său tuturor, dar numai cei ce îl 
recepţionează plin de sensibilitate duhovnicească, se pot bucura de el. 
Aceştia sunt Sfinţii, care şi-au curăţat ochiul minţii şi au căpătat mintea lui 
Hristos. Ereticii folosesc cuvintele Duhului mai ales împotriva Duhului şi 
acesta este un lucru dăunător urmaşilor lor. 

Când hrana oferită de mamă pruncilor ei este tare, pentru a o putea face 
bună de mâncat pentru copiii ei, ea o mestecă mai întâi în gură înainte de a o 
oferi copilaşilor ei. Aceeaşi lucrare o fac şi Sfinţii Părinţi. Dar gurile ereticilor 
sunt pline de otravă şi atunci când otrava este amestecată cu cuvintele 
vieţii, acestea devin mortale şi pentru cei ce le ascultă în mod imprudent. De 

aceea, el îi sfătuieşte pe creştini să-i evite mai ceva decât un şarpe veninos 
pe cei ce analizează cuvintele Scripturilor dinafară, întrucât şarpele provoacă 
moartea trupului, în timp ce cuvintele ereticilor aduc moartea veşnică a 
sufletului. 

De aceea, interpretarea Scripturilor este o problemă legată de Sfânta 
Revelaţie. 

Aşa precum Apostolii au primit adevărul şi l-au scris în evanghelii, la fel şi 
interpreţii lor trebuie să experieze aceeaşi viaţă plină de revelaţii 
duhovniceşti. A interpreta Scripturile înafara Bisericii este un lucru imposibil 
de realizat, de neînţeles şi dăunător. După ce face prezentarea acestor 
condiţii indispensabile interpretării lor, Sfântul Grigorie oferă exemple de 
interpretare ortodoxă în toate operele sale. Desigur, Sfântul nu a scris vreun 
tratat anume pentru analizarea acestui subiect, dar putem afla aceste 
elemente în anumite pasaje ale predicilor sale ţinute fiilor săi duhovniceşti 
din Tesalonic. Felul în care el analizează diferite texte aghiografice, parabole, 
precum şi cuvintele Domnului şi ale Sfinţilor Apostoli este cu adevărat 
impresionant. El se exprimă cu o extraordinară uşurinţă. El pătrunde în 
înţelesurile cele mai adânci ale Sfintei Scripturi şi este inovator în mai multe 
direcţii, de exemplu, atunci când arată că Maica Domnului a fost cea dintâi 
care L-a văzut pe Hristos înviat. Analizele făcute asupra unor teme sfinte 
precum Schimbarea la Faţă a Domnului, învierea şi înălţarea Sa, taina Crucii, 
odihna dumnezeiască, hrana Domnului după învierea Sa, Prea Sfânta 
Născătoare de Dumnezeu ca model isihast, Prea Curata Fecioară şi Hristos 
Cel înviat, învierea Prea Curatei Fecioare, parabola cu omul ce datora zece 
mii de talanţi, binecuvântările sărăciei, vameşul ca model de isihast, mintea 
rătăcitoare - toate aceste lucruri ne arată faptul că el interpretează Biblia ca 
un mare Părinte al Bisericii 21 . 

e) Cunoaşterea lui Dumnezeu 

Varlaam susţinea ideea conform căreia cunoaşterea lui Dumnezeu nu 
este o chestiune de contemplare a Sa, care are loc prin transfigurarea 
simţurilor, ci ea este un rod al înţelegerii raţionale, o lucrare a raţiunii. De 
aceea, el afirmă că vederea lui Dumnezeu de către profeţi este inferioară 

înţelegerii noastre raţionale. Dacă ar fi prevalat această părere, cu siguranţă 
că adevărul împărtăşit de Biserică cu privire la cunoaşterea Dumnezeirii ar fi 
fost denaturat. în diferite scrieri ale sale, el subliniază adesea adevărul că 
vederea lui Dumnezeu nu este un lucru venit din exterior, ci este lăuntrică şi 
se identifică cu lucrarea de îndumne-zeire a omului. Aceasta înseamnă că 
prin îndumnezeire omul ajunge la vederea Luminii Dumnezeirii, care este 
necreată. Vederea Luminii necreate este numită dar îndumnezeitor, pe care 
Dumnezeu îl dăruieşte omului după voia Sa cea sfântă. Această stare de 
îndumnezeire este totuna cu unirea şi comuniunea omului cu Dumnezeu, 
este o participare la Dumnezeire şi o comuniune îndumnezeitoare. Aşadar, 
termenul "îndumnezeire" este sinonim cu termenii de "comuniune", 
"participare" şi "unire". Vederea, îndumnezeirea şi unirea cu Dumnezeu sunt 
lucruri care oferă omului adevărata cunoaştere a Dumnezeirii. Această 
cunoaştere este superioară celei obţinute prin simţuri, dar, mai exact spus, 
ea este în armonie cu ele şi, totuşi, deasupra lor. Ochii trupeşti sunt 
transfiguraţi şi, astfel, pot vedea Lumina necreată, care reprezintă strălucirea 
firii divine, Slava Dumnezeirii, frumuseţea împărăţiei Cerurilor. Lumina este 
invizibilă simţurilor, dacă acestea nu sunt transfigurate de către Duhul Sfânt. 

în plus, vederea Luminii necreate şi cunoaşterea care rezultă de aici nu 
numai că depăşesc firea şi puterea de cunoaştere omenească, dar şi lucrarea 
virtuţilor. Lucrarea virtuţilor şi amintirea de Dumnezeu ne pregătesc pentru 
dumnezeiasca unire, dar numai Harul este cel ce împlineşte această unire 
inefabilă. 

Este limpede din toate învăţăturile Sfântului Grigorie că vederea lui 
Dumnezeu, îndumnezeirea, unirea şi cunoaşterea lui Dumnezeu se află într-o 
strânsă legătură. Persoana umană îl vede pe Dumnezeu prin lucrarea 
îndumnezeirii Sale, care este unirea cu El şi oferă adevărata cunoaştere a 
Dumnezeirii. 

Desigur, cunoaşterea lui Dumnezeu este superioară cunoaşterii umane 
create. Aşadar, baza epistomologiei ortodoxe o formează iluminarea şi 
vederea lui Dumnezeu în inima curăţită de patimi a omului 24 . 

în concluzie, putem spune că teologia Sfântului Grigorie Palama, ca şi 
Teologia Bisericii pe care o ilustrează, este o teologie empirică. Ea nu este 

rodul ideilor şi al conceptelor, al raţiunii şi simţurilor, ci ea este Revelaţia 
Dumnezeirii în inima omului. De aceea ea este adevărată. De aceea acordăm 
atâta importanţă Sfântului Munte, întrucât aici se păstrează metoda prin care 
noi ajungem la cunoaşterea lui Dumnezeu şi la teologia curată. Desigur, noi 
acordăm aceeaşi mare importanţă şi Sfântului Grigorie Palama, care a 
conservat pentru noi toţi adevăratele învăţături ale teologiei ortodoxe. 

13. CEL DEAL PATRULEA IERARH ŞI TEOLOG 

Ne este binecunoscut praznicul Sfinţilor Trei Ierarhi, Sfântul Vasile cel 
Mare, Sfântul Grigorie Teologul şi Sfântul Ioan Gură de Aur, cei trei 
luminători ai Dumnezeirii. 

Cunoaştem din tradiţia bisericească faptul că trei sfinţi poartă denumirea 
de Sfinţi Teologi: Sfântul Ioan Teologul, Sfântul Grigorie Teologul şi Sfântul 
Simeon Noul Teolog. în conştiinţa Bisericii, Sfântul Grigorie Palama este 
socotit cel de-al patrulea, atât în şirul celor trei Sfinţi Ierarhi, cât şi al celor 
trei sfinţi teologi. în sfintele texte el este considerat drept teolog. Faptul că 
putem vorbi de patru Sfinţi Ierarhi şi de patru Sfinţi Teologi ne arată marele 
merit al Sfântului Grigorie Palama. 

1. SFÂNTUL GRIGORIE ŞI CEI TREI SFINŢI IERARHI 

Sfântul Grigorie Palama a fost apreciat prin prisma a două laturi 
esenţiale ale activităţii sale. Cea dintâi este faptul că el a fost un teolog 
tradiţional care a păstrat nealterate vechile interpretări ale vieţii 
duhovniceşti, susţinându-i pe părinţii isihaşti simpli, iar cealaltă este faptul 
că el a fost un teolog, care a introdus noi doctrine şi concepte în sânul 
Bisericii. Dar adevărul este acela că Sfântul Grigorie este un teolog 
tradiţional prin excelenţă, un purtător şi confirmator al Tradiţiei Ortodoxe. 
Conservatorismul şi tradiţia reprezintă două lucruri diferite. Cel dintâi păs- 
trează anumite modele din trecut, în care Tradiţia prezintă Revelaţia în 
cadrul formelor trecutului. Tradiţia este dinamică. Vedem limpede acest lucru 
în întreaga operă a Sfântului Grigorie Palama. 

Grigorie Achindin îl caracterizează pe Sfântul Grigorie Palama drept un 
"nou teolog", iar teologia sa o consideră drept "noua teologie". Ioan 
Kiparissiotis, un adversar al Sfântului Grigorie, l-a considerat ca fiind 
"necunoscător într-ale religiei" şi "imprudent". în totală opoziţie cu aceştia, 
Sfântul Grigorie consideră că el nu formulează noi învăţături, ci urmează cu 
credinţă tradiţia patristică şi îl preamăreşte pe Dumnezeul Părinţilor "prin 
glasurile Sfinţilor Părinţi" 1 . Sfântul Filotei Kokkinos afirmă faptul că zeloţii din 
Tesalonic nu l-au acceptat ca Mitropolit, afirmând faptul că Sfântul adusese 

inovaţii cu privire la dum-nezeieştile dogme. "Unii oameni l-au suspectat, din 
cauza zvonurilor răspândite de cei necredincioşi că a venit cu presupuse 
inovaţii referitoare la dumnezeieştile dogme." De fapt, acesta a fost doar un 
pretext 2 . Aşa cum am mai arătat în cadrul analizelor noastre, Sfântul Grigorie 
Palama nu a introdus o nouă teologie, ci a interpretat şi analizat în detaliu 
tradiţia patristică şi teologia Bisericii din propria sa experienţă 
duhovnicească. Sfântul nu s-a mulţumit doar să citeze texte patristice, aşa 
cum procedau adversarii săi, ci Ie-a interpretat într-un autentic cadru 
ortodox şi a adus cu argumente esenţiale pur ortodoxe. Iată de ce el este un 
mare Părinte şi dascăl al Bisericii. Viaţa în cadrul Bisericii este o viaţă a 
comuniunii reale umane. Aceasta înseamnă că toţi cei ce au ajuns la 
iluminarea minţii şi la vederea Slavei Dumnezeirii în firea omenească a 
Cuvântului, împărtăşesc aceeaşi teologie. Este imposibil ca cei ce au ajuns la 
îndumnezeire să aibă păreri diferite despre Domnul nostru Iisus Hristos. 
Deoarece Arie ajunsese să afirme că Cuvântul este creat, Sfântul a arătat că 
acesta părăsise cadrele Bisericii şi ale Sfinţilor Părinţi. Terminologia noastră se 
schimbă în decursul vremii. 

Cei îndumnezeiţi posedă aceeaşi experienţă duhovnicească, ei ştiu că 
Logosul este "Lumină din Lumină, Dumnezeu adevărat din Dumnezeu 
adevărat", dar ei se pare că au apelat la o terminologie diferită înaintea 
Sinoadelor ecumenice. 

Totuşi, când cei îndumnezeiţi se întâlnesc la un Sinod ecumenic, atunci, 
întrucât împărtăşesc aceeaşi experienţă duhovnicească, ei se armonizează şi 
în ceea ce priveşte terminologia, adică "cu uşurinţă cad de acord asupra 
exprimării teologice a dogmelor cu ajutorul experienţei lor duhovniceşti 
identice" 3 . Când Sfinţii au participat la Pogorârea Sfântului Duh şi au primit 
Dumnezeiasca Revelaţie, ei au experiat cuvinte şi înţelesuri necreate pe care 
ei trebuiau să le transpună în cuvinte şi înţelesuri create. Pogorârea Sfântului 
Duh nu a fost depăşită nici de vreo altă revelaţie şi nici de vreo înţelegere 
superioară acesteia. Adică, odată cu trecerea timpului noi nu posedăm o mai 
bună înţelegere a Revelaţiei şi nici aceasta nu a fost acordată Bisericii în dife- 
rite epoci istorice, întrucât ea a fost oferită "odată pentru totdeauna 
sfinţilor". Oricum, Sfinţii Părinţi apără cu sfinţenie tradiţia vie, care 

transcende ideile şi cuvintele, făcând uz de termenii limbajului folosit în 
vremea lor. Şi fac acest lucru, mai ales atunci când o erezie îi îndepărtează 
pe cei credincioşi de experi-erea Revelaţiei, întrucât aceasta înseamnă 
moarte duhovnicească 4 . Aşadar, Sfântul Grigorie Palama, purtător al 
aceleiaşi Revelaţii şi înrudit în duh cu Părinţii Bisericii, cu cei Trei Ierarhi şi cu 
cei trei teologi, analizează şi prezintă exact aceeaşi teologie a Sfinţilor 
Părinţi, luptând mai ales împotriva ereziei anti isihaştilor, care s-au bazat pe 
filosofie şi teorii sterile. Se poate spune că Sfântul Grigorie nu numai că a 
dus mai departe învăţăturile patristice, dar a şi prezentat dogmele teologice 
fundamentale ale telogiei ortodoxe, precum şi teologia Sinoadelor ecume- 
nice, lucru pe care, desigur, îl aflăm în întreaga tradiţie patristică. Baza 
teologiei ortodoxe o reprezintă isihasmul. în toate scrierile noastre anterioare 
am subliniat cu tărie faptul că teologia Sfântului Grigorie Palama nu poate fi 
denumită teologie palamică, în primul rând, pentru faptul că ea reprezintă 
teologia Bisericii. De obicei, învăţăturile vreunui eretic oarecare primesc 
numele aceluia, doar pentru simplul fapt că ele diferă de învăţăturile Bisericii 
Ortodoxe, aflată într-o deplină unitate. Din acest motiv noi nu putem vorbi 
de o teologie a Părinţilor capadocieni sau despre o teologie alexandrină, ca şi 
cum am vorbi despre o teologie aparte a Bisericii. 

Desigur că este posibil şi admisibil într-o anumită măsură să vorbim de 
Părinţii capadocieni atunci când e vorba de locul lor de naştere, precum şi 
atunci când dorim să subliniem şi contribuţia lor la formularea terminologiei 
teologice. Cu alte cuvinte, Sfântul Atanasie cel Mare şi Sfântul Vasile cel 
Mare au aceeaşi teologie în ceea ce priveşte Revelaţia, dar, după termenii 
folosiţi pe vremea lor ei diferă oarecum asupra unor lucruri, asupra cărora au 
ajuns la un acord deplin. 

în mod concret, aş spune că în gândirea Sfântului Atanasie cel Mare 
firea este identică cu ipostasul, în timp ce în gândirea Sfântului Vasile cel 
Mare, care, în cele din urmă, a prevalat, firea se diferenţia de ipostas. Ca 
atare, Sfântul Atanasie cel Mare putea afirma că Cuvântul este precum Tatăl 
în toate din punctul de vedere al faptului că nu există vreo identitate între 
creat şi necreat. Ca atare, atunci când afirmăm că Logosul este precum Tatăl 
noi arătăm faptul că El este necreat. Dar termenul "homou-sios" a prevalat, 

termen folosit la început de Paul de Samosata cu un sens diferit şi într-o altă 
situaţie. De aceea, din punctul de vedere al esenţei Tradiţiei Ortodoxe nu 
există o teologie alexandrină sau capadociană, ori palamită. 

Toţi Sfinţii Părinţi au ajuns la îndumnezeire şi posedă aceleaşi experienţe 
duhovniceşti. Aceasta înseamnă că nu există vreo teologie anume după locul 
în care şi-a aflat originea. El scrie foarte limpede: "... Toţi oamenii, indiferent 
de naţionalitate, rasă şi epocă au un suflet şi, de aceea, au şansa de a ajunge 
la iluminare prin curăţirea de patimi şi, după voia lui Dumnezeu, la 
îndumnezeire la nivele diferite. în orice caz, aceste nivele diferite de 
contemplare a lui Dumnezeu reprezintă experienţa duhovnicească de vârf în 
viaţa sau teologia duhovnicească ortodoxă. O astfel de viaţă sau teologie 
duhovnicească nu este nici grecească, nici rusească, nici bulgărească, sârbă 
sau românească, ci profetică, apostolică şi, pur şi simplu, creştin ortodoxă. 
Având în vedere acestea ne întrebăm ce este "spiritualitatea rusă" şi de ce 
este prezentată ca ceva superior sau diferit de viaţa duhovnicească a altor 
Biserici Ortodoxe?" 5 

Teologia Sfântului Grigorie Palama este teologia Bisericii şi a celor Trei 
Ierarhi, întrucât cei Trei Ierarhi, ca purtători ai Tradiţiei, au o viaţă şi 
învăţături comune cu cele ale Sfântului Grigorie, care, la rândul său, este 
purtător şi continuator al Tradiţiei Ortodoxe. Vedem acest lucru limpede 
atunci când studiem textele Sfântului Grigorie Palama. El dă permanent citate 
din operele celor Trei Ierarhi şi a altor Sfinţi Părinţi, interpretându-le pe cele 
autentice. 

Prin darul său interpretativ, datorită experienţei lor duhovniceşti comune, 
el îi poate prezenta într-un cadru ortodox, corectând sensurile eronate date 
de către eretici. Ereticii folosesc întotdeauna cuvintele şi textele Sfinţilor 
Părinţi pentru a-şi susţine propriile lor opinii, deformându-le din start şi 
adaptându-le propriilor lor cadre de referinţă. Aşadar, studiul operelor 
Sfanţului Grigorie Palama ne mai arată, pe lângă alte lucruri, felul în cure 
ereticii şi Sfinţii Părinţi lucrează asupra acestei teme fundamentale. 
Ereticii "se furişează" în aceste texte şi le deformează, în timp ce Sfinţii 
Părinţi le prezintă în dimensiunea lor reală. Problema se pune nu însă dacă 
sunt oferite citate patristice sau nu, ci dacă sunt cu adevărat înţelese. 

Dacă revenim la lucrarea Sfântului Grigorie "Despre Sfinţii isihaşti" vom 
afla numeroase pasaje din operele celor Trei Ierarhi pentru a contracara 
argumentele lui Varlaam şi pentru a prezenta învăţăturile ortodoxe. Ne-ar lua 
prea mult timp şi spaţiu pentru a enumera toate pasajele folosite de Sfântul 
Grigorie din operele celor Trei Ierarhi. Vreau doar să amintesc operele lor din 
care au fost extrase pasaje. Sfântul Vasile cel Mare: din Hexaimeron, din 
omiliile referitoare la psalmi, din opoziţia contra lui Eunomie, din 
interpretările sale cu privire la proorocul Isaia, din diferite alte omilii, din 
opera sa adresată tinerilor, din lucrarea sa cu privire la Duhul Sfânt şi din 
scrisorile sale. 

Sfântul Grigorie Teologul: din aproape toate omiliile şi scrisorile sale. 

Sfântul Ioan Gură de Aur: din lucrarea sa către Teodor, din "Despre 
imposibilitatea de înţelegere a Dumnezeirii", din predicile referitoare la 
proorocul Isaia, despre Sfântul Evanghelist Matei, despre Sfântul Ioan 
Evanghelistul, din predicile referitoare la epistolele Sfântului Apostol Pavel 6 . 
întreaga operă a Sfântului Grigorie Palama poate fi rezumată în această 
întreită tematică. Una este cea referitoare la Duhul Sfânt, alta prezintă 
diferenţierea dintre esenţa şi energiile Dumnezeieşti, iar cea de-a treia se 
referă la isihasm - adică modul de vindecare a persoanei umane, modul în 
care omul ajunge la comuniunea cu Dumnezeu şi la îndumnezeire. Aceste trei 
teme fundamentale ale teologiei fuseseră abordate şi de către cei Trei Sfinţi 
Ierarhi, întrucât şi pe vremea lor existau suficiente motive pentru a face 
acest lucru. 

în ceea ce priveşte prima temă, referitoare la Duhul Sfânt, nimeni nu se 
îndoieşte de faptul că ea a fost abordată de cei Trei Sfinţi Ierarhi, iar lucrările 
lor cu privire la acest lucru s-au păstrat. Există oarecari îndoieli în ceea ce 
priveşte datele bibliografice legate de celelalte două teme. Dar cei Trei Sfinţi 
Ierarhi s-au ocupat şi de aceste teme, întrucât ele erau de mare actualitate 
în vremea lor. Diferenţierea dintre esenţa şi energiile necreate divine s-a 
bucurat de un mare interes din partea Sfinţilor Părinţi din secolul al IV-lea. 
Disputa dintre Sfinţii Părinţi şi arieni cu privire la faptul că Logosul este creat 
sau necreat era într-o strânsă legătură cu tema referitoare la diferenţierea 
dintre esenţă şi energii. 

Atât ortodocşii, cât şi arienii, erau de acord cu faptul că Dumnezeu îşi 
cunoaşte propria esenţă şi că natura divină îi aparţine doar Lui. 

Diferenţa rezidă în faptul că în timp ce arienii credeau că Logosul nu 
cunoaşte esenţa Tatălui şi, de aceea, este creat, Sfinţii Părinţi afirmau că 
Logosul cunoaşte esenţa Tatălui, care îi este Lui proprie şi în acest fel, El este 
necreat. Eunomienii afirmau că atât Cuvântul, cât şi persoana umană cunosc 
esenţa lui Dumnezeu şi, deci, Cuvântul nu este necreat. 

întrucât ortodocşii şi arienii susţineau ideea că fiinţele create nu pot 
cunoaşte esenţa Dumnezeirii, dar îi cunosc energiile, eunomienii proclamă 
ideea că întrucât esenţa necreată este identică cu energiile necreate, oricine o 
cunoaşte pe una, o poate cunoaşte şi pe cealaltă 7 . Din toate cele de mai sus 
se observă faptul că diferenţierea dintre esenţa şi energiile necreate divine a 
reprezentat o preocupare din începuturi a Bisericii. Aşadar, faptul că 
Dumnezeu are atât esenţă, cât şi energii sunt predanii nu numai ale Sfintei 
Scripturi, ale Sfinţilor Părinţi, dar şi ale ereticilor, precum Paul de Samosata, 
arienii şi nestorienii. Toţi aceşti eretici susţineau că Dumnezeu se înrudeşte 
cu fiinţele create numai prin voinţă sau prin energii, şi nu prin fire. Arienii 
susţineau ideea că Dumnezeu se înrudeşte cu Logosul ipostatic nu prin fire, 
ci prin voinţă şi, de aceea, Logosul este creat. Paul de Samosata şi 
nestorienii proclamau ideea că în Hristos, Dumnezeu se unea pe Sine cu 
omul nu prin fire, ci prin bunăvoinţa Sa. în opoziţie cu aceste erezii, Sfinţii 
Părinţi ne învaţă că Dumnezeu Tatăl naşte pe Fiul şi purcede pe Sfântul Duh 
prin fire şi nu prin voinţă. 

Sfânta Treime crează toate fiinţele create prin voinţă proprie din nimic şi 
se înrudeşte cu ele prin voinţă. în Hristos, Logosul s-a unit ipostatic cu firea 
umană 8 . Am intreprins această analiză pentru a aduce lumină asupra faptului 
că Sfinţii Părinţi din secolul al IV-lea erau preocupaţi de diferenţierea dintre 
esenţa şi energiile Dumnezeirii, şi, desigur, aceştia au făcut-o nu din motive 
de conjunctură, ci din raţiuni pastorale şi soteriologice, deoarece ereticii 
făceau uz de filosofie pentru a denatura preda-niile ortodoxe. Predaniile cu 
privire la esenţă şi energii fac referiri la Dumnezeirea Logosului şi la 
mântuirea omului. 

Textul din Sfântul Vasile cel Mare la care face referiri Sfântul Grigorie 
Palama şi anume că în timp ce esenţa Dumnezeirii rămâne necunoscută 
omului, el se poate totuşi împărtăşi de energiile Sale, este binecunoscut. 
Sfântul Vasile cel Mare scria: "Energiile sunt felurite, dar esenţa este simplă. 
Noi spunem că îl cunoaştem pe Dumnezeul nostru prin energiile Sale, dar nu 
avem nici un temei să ne putem apropia de esenţa Sa, întrucât energiile Sale 
se pogoară până la noi, dar esenţa Sa rămâne neapropiată" 9 . Acest text este 
uimitor şi ne arată învăţăturile Sfântului Vasile cel Mare asupra temei legate 
de indivizibila diferenţiere dintre esenţa şi energiile Dumnezeirii. Sfântul 
Grigorie Teologul ne spune că omul nu poate ajunge la cunoaşterea esenţei 
lui Dumnezeu. EI scrie: "Care este firea şi esenţa Dumnezeirii nimeni n-a 
aflat şi nici nu va afla în veac..." 10 . Făcând referire la experienţa sa 
duhovnicească, Sfântul Grigorie Teologul spune că el nu a văzut cea dintâi 
fire preacurată, ci pe ultima care ajunge până la noi şi care se numeşte 
Slavă. Este vorba de esenţa şi energiile Dumnezeirii. Sfântul Grigorie 
Teologul scrie: "...când am ridicat plivirea, de-abia am putut vedea spatele 
lui Dumnezeu şi, privind mai atent, am văzut, nu cea dintâi şi neamestecată 
Fire, cunoscută doar de Sine, de Sfânta Treime, adică nu Aceea care 
sălăşluieşte înlăuntrul celui dintâi văl şi este tăinuită de către Heruvimi, ci 
doar acea Fire care mai apoi ajunge până la noi. Iar Aceea este, după câte 
am aflat, Slava..." 11 . 

Şi Sfântul Ioan Hrisostom vorbeşte în lucrările sale de faptul că omul se 
împărtăşeşte din energiile necreate ale Dumnezeirii, necunoscându-I însă 
esenţa. El dezvoltă aceste teme, mai ales, în splendidele sale omilii 
referitoare la imposibilitatea înţelegerii Dumnezeirii. Voi cita două pasaje. 

Interpretând cuvintele Sfântului Apostol Pavel: "cunoaştem în parte" şi 
referindu-se la eretici care afirmă că "el vorbeşte aici nu de esenţă, ci de 
energiile sale", el acceptă diferenţierea dintre esenţă şi energii, spunând: 
"căci dacă energiile sale oferite nouă ne sunt necunoscute, cu atât mai mult 
El însuşi". 

Aici, Sfântul Ioan Hrisostom încearcă să dovedească faptul că darurile, 
energiile Dumnezeirii sunt de natură divină şi nu independente de 
Dumnezeu" 12 . Interpretând pasajul proorocului Isaia: "L-am văzut pe 

Domnul", el spune: "Să nu credeţi cumva că el a văzut esenţa Sa, ci 
bunăvoinţa Sa către noi, şi aceasta încă şi mai vag decât o văd puterile cele 
nevăzute, întrucât nu putea să vadă ceea ce văd Heruvimii" 13 . 

Dar şi modul de viaţă isihast, adică felul în care omul îşi curaţeşte inima 
de patimi şi ajunge la vederea lui Dumnezeu, a fost, de asemenea, analizat 
de către cei Trei Ierarhi, care sunt purtători ai Sfintei Tradiţii Ortodoxe. Voi 
cita câteva pasaje ilustrative, întrucât nu intenţionez să întreprind o analiză 
completă a acestor teme cuprinse în învăţăturile celor Trei Sfinţi Ierarhi. 

După Sfântul Vasile cel Mare, mintea care este strând legată de suflet 
este o putere firească a sufletului şi nu un instrument aflat în latura 
inteligentă a sufletului... Şi precum vederea trupească aparţine ochiului, la 
fel şi "vederea lăuntrică a sufletului este mintea" 14 . Când omul a închis ochiul 
sufletului, se întunecă, vreme în care putem vorbi de întunecarea minţii şi de 
împietrirea inimii persoanei umane. "întrucât, de la început şi după voia lor 
aceştia şi-au închis ochiul sufletului, temându-se de suferinţă aşa cum David 
a acceptat-o şi care spune în Psalmul 12, 3: "... luminează ochii mei, ca nu 
cumva să adorm întru moarte..." 15 . Mintea trebuie să revină înlăuntrul 
sufletului din răspândirea ei înafară şi omul poate să facă aceasta, indiferent 
de lucrarea pe care o împlineşte. Adevăratul filosof este cel care cu trupul 
este la locul său de muncă, iar în adâncul sufletului său "chiar dacă se află în 
piaţă, pe câmp sau în mijlocul mulţimii de oameni, se află ca într-o 
mănăstire, cu mintea concentrată în sine şi meditând la t cele ce îi sunt de 
folos" 16 . 

Este binecunoscut textul în care Sfântul Vasile cel Mare vorbeşte de 
adunarea minţii în sine şi înălţarea ei la Dumnezeu. Şi acesta a fost citat de 
Sfântul Grigorie Palama. Sfântul Vasile spune că omul a cărui minte nu este 
răspândită către lucrurile dinafară, nici în lume prin intermediul simţurilor 
"se retrage în sine şi din propria sa voie se înalţă către contemplarea lui 
Dumnezeu". Atunci el este iluminat dinafară şi dinlăuntru de frumuseţea 
Dumnezeirii şi "uită chiar de sine însuşi" 17 . în lucrările sale există numeroase 
locuri care fac referiri la vederea Dumnezeirii. Sfântul Grigorie Teologul face 
o diferenţiere între minte şi cuvânt, precum şi între minte şi simţuri. El spune: 
"Cum se face oare că mintea este atât circumscrisă, dar şi nelimitată, 

sălăşluind înlăuntrul nostru, şi totuşi hoinărind prin univers cu o curgere şi o 
mişcare iute? 18 

Cum se face că este atât de receptivă, dar şi împărtăşind cuvântul, şi 
trece prin aer şi intră în toate lucrurile? Cum de pătrunde în simţuri şi apoi se 
desparte de ele?" într-una din omiliile sale el îşi exprimă dorinţa de a pleca în 
pustie, pentru deplina liniştire a sufletului şi trupului, pentru a-şi aduna mintea 
în sine, scoţând o dinlăuntrul simţurilor, pentru a putea vorbi cu Dumnezeu 
fără prihană şi pentru a putea deveni o oglindă neprihănită a dumnezeieştilor 
lucruri", precum şi pentru a fi iluminat curat de razele Duhului 19 . Este, de 
asemenea, binecunoscut faptul că Sfântul Grigorie Teologul vorbeşte limpede 
în lucrările sale despre curăţia inimii şi iluminarea minţii, care sunt totuna cu 
vindecarea sufletului omenesc şi reprezintă adevăratul fundament al 
teologiei ortodoxe. Teologia nu poate fi practicată de oricine, ci de "cei ce au 
fost cercetaţi şi dovediţi că L-au cunoscut pe Dumnezeu şi care mai înainte 
şi-au curăţit sufletul şi trupul sau măcar se află pe calea curăţirii lor". Ca 
atare, teologia este pentru cei a căror forţă conducătoare, mintea, nu este 
tulburată de griji sau de năluciri. Printre altele, trebuie să examinăm şi 
rugăciunea neîncetată despre care el spune: "Amintirea de Dumnezeu este 
mai importantă chiar decât respiraţia" 21 . 

Sfântul Ioan Gură de Aur prezintă lucrurile în aceeaşi manieră dar, 
atunci când vorbeşte într-un cadru restrâns şi îşi împlineşte lucrarea 
pastorală, omiliile sale au un caracter mai social. Analizând omiliile Sfântului 
Ioan Gură de Aur observăm că ele prezintă două aspecte. Primul este acela 
al teologului şi părintelui neptic, iar celălalt este cel al omului care vorbeşte 
despre lucruri sfinte într-o manieră simplă pentru a putea fi înţeles, în orice 
caz, înlăuntrul simplităţii cuvintelor se ascunde o teologie înaltă. într-una din 
omiliile sale, Sfântul Ioan Gură de Aur face referiri la minte, pe care trebuie 
s-o curăţim şi s-o încununăm cu Harul lui Dumnezeu. Altminteri, aducem 
mintea cea stăpână în laţul patimilor iraţionale. "Deci, şi voi, înveşmântaţi-vă 
trupul în haine modeste, dar înveşmântaţi-vă mintea în purpură 
împărătească şi puneţi-i deasupra o coroană, aşezând-o într-un car înalt şi 
luminat. Dar voi faceţi exact contrariul, umblând prin toate locurile oraşului, 
dar făcând şi mintea să pătimească prin aservirea ei la patimile cele crude. 

Nu vă amintiţi că aţi fost poftiţi la o nuntă şi, cu adevărat, la nunta cea 
dumnezeiască?" 22 Mai sunt şi alte pasaje minunate în opera Sfântului Ioan 
Gură de Aur în care el vorbeşte despre rugăciune, mai ales, despre 
rugăciunea minţii, dar nu le mai citez pentru că nu vreau să mai lungesc 
subiectul. Nu a fost în intenţia mea să explic învăţăturile celor Trei Sfinţi 
Ierarhi cu privire la viaţa isi-hastă, ci am vrut să prezint adevărul că Sfântul 
Grigorie Palama, vorbind despre esenţa şi energiile Dumnezeirii, despre 
întoarcerea minţii în inimă, curăţirea, iluminarea şi îndumnezeirea persoanei 
umane, nu şi-a creat propria sa teologie şi şcoală teologică, ci a exprimat 
Sfânta Tradiţie a Bisericii, aşa cum au experiat-o toţi Sfinţii Părinţi, şi, mai 
ales, pe cea a celor Trei mari luminători ai Dumnezeirii în Trei Sori, Sfântul 
Vasile cel Mare, Sfântul Grigorie Teologul şi Sfântul Ioan Hrisostom. 

Sfântul Grigorie, iluminat de Duhul Sfânt, a prezentat aceste adevăruri 
într-un mod mai analitic, pentru că aşa îi cerea situaţia existentă în vremea 
sa, întrucât antiisihaştii fuseseră cuprinşi de o nebunie demonică împotriva 
acestor afirmaţii dogmatice. Cred că întreaga tradiţie isihastă vie pe care 
Sfântul Grigorie a experiat-o în Sfântul Munte l-au ajutat în dezvoltarea 
tezelor sale dogmatice ortodoxe cu o mare şi exemplară competenţă. Iată de 
ce consider drept un lucru esenţial adeverirea tuturor învăţăturilor Sfântului 
Grigorie în cadrul vieţii şi practicii duhovniceşti aghiorite. 

2. CEI PATRU SFINŢI IERARHI ŞI TEOLOGI ÎN TRADIŢIA BISERICII 

în conştiinţa Bisericii, Sfântul aghiorit Grigorie Palama este alăturat 
celor Trei Sfinţi Ierarhi şi celor trei teologi, formându-se astfel patrulaterul 
teologiei ortodoxe. 

Vom observa acest adevăr atât în iconografie, cât şi în imno-grafie. în 
Sfânta Mănăstire a Marii Lavre, acolo unde Sfântul Grigorie a trăit ca monah 
o vreme, el este alăturat celor Trei Sfinţi Ierarhi în absida Sfântului Altar. 
Aflăm acelaşi lucru şi în Sfânta Mănăstire Vlatadon, fondată la jumătatea 
secolului al XlV-lea de către Mitropolitul Tesalonicului, Dorotei Vlatti şi fratele 
său Marcu, care erau ucenici ai Sfântului Grigorie Palama. Pe uşa paraclisului 
acestei Sfinte Mănăstiri, Sfântul Grigorie este pictat împreună cu cei Trei Sfinţi 

Ierarhi, Sfântul Vasile cel Mare, Sfântul Grigorie Teologul şi Sfântul Ioan 
Hrisostom. Pe bolta capelei sudice a Bisericii principale a Sfintei Mănăstiri, în 
patru triunghiuri sferice, el este pictat împreună cu ceilalţi teologi ai Bisericii: 
Sfântul Ioan Teologul, Sfântul Grigorie Teologul şi Sfântul Simeon Noul 
Teolog. De aceea, în iconografie Sfântul Grigorie apare ca al patrulea ierarh şi 
teolog 23 . Dar şi în imnogra-fie el apare cu cei Trei mari Ierarhi şi Luminători ai 
Dumnezeirii celei în Trei Sori Slăvită. Sfântul Filotei Kokkinos, care a compus 
slujba dumnezeiască pentru Sfânt, 1-a alăturat şi 1-a slăvit pe Sfântul 
Grigorie împreună cu cei Trei Ierarhi. Sfântul Grigorie Palama este 
caracterizat ca fiind de un singur duh şi mergând pe aceeaşi cale cu cei trei 
teologi, al căror număr acum s-a îmbogăţit cu un al patrulea teolog, care are 
aceeaşi fire şi aceeaşi trăire duhovnicească ca şi ei. Voi da un exemplu din 
slujba vecerniei de dinaintea celei de-a doua Duminici a Sfântului şi Marelui 
Post, în care este prăznuit Sfântul Grigorie Palama. 

Irmos: Carul lui Faraon 

Părinte, dăruieşte-mi Harul, ca prin Tine, 

cel în Treime slăvit, să-Ţi aduc laude în imne 

în deplin acord şi armonie 

a celor trei teologi, 

şi acum şi prin Harul cu care Tu, 

l-ai binecuvântat şi pe Ierarhul Tău Grigorie, 

ca împreună să-Ţi aducă laude. 

Ca teologi şi înţelepţi, 

Predicatori şi sfinţi scriitori 

şi treime de dumnezeieşti vestitori 

ai sfintelor imne şi dogme; 

acum îl avem şi pe ilustrul imnograf 

de un fast renume 

cântându-Ţi imne închinate Ţie. 

Păstrător al legilor prieteniei 

şi al căilor de Sus, de Hristos purtător, 

în mijlocul vostru, aşa cum S-a prezis, 

acum v-aţi îmbogăţit şi cu al patrulea, 

de aceeaşi fire şi trăire ca şi voi. 

Să-i lăudăm în sfinte cântări 

pe-acei vestitori, trâmbiţe ale Treimii Sfinte, 

şi ale Sfintei Teologii: Vasile, Grigorie şi Ioan cel Mare, 

dimpreună cu Grigorie, care a fost insuflat ca ei 

de Harul Sfântului Duh" 24 . 

Conştiinţa Bisericii îl consideră pe Sfântul Grigorie Palama, Sfântul nostru 
aghiorit, drept un mare Părinte al Bisericii, un dascăl nerătăcitor şi îl alătură 
celor Trei Sfinţi Ierarhi şi celor trei mari teologi ai Bisericii. Denumirea de 
teolog ce i-a fost atribuită, l-au adus alături de marii Sfinţi ai Bisericii 
noastre. Sfântul Grigorie este cu adevărat "un apărător de neînvins al 
teologilor". Dar şi în cadru sinodal, Biserica i-a atribuit merite unanime, 
considerându-1 drept părinte, dascăl şi teolog nerătăcitor. Tomul sinodal din 
1347 face referiri la acest mare sfânt aghiorit, afirmând următoarele: "Dar şi 
dacă cumva s-ar afla cineva care să gândească, să afirme ori să scrie 
împotriva prea vrednicului ieromonah Grigorie Palama şi a monahilor de un 
gând cu el, sau împotriva sfinţilor teologi şi a acestei Biserici, votăm împotriva 
lui pentru toate aceste lucruri «şi îl punem sub anatemă, fie că face parte din 
ierarhia Bisericii sau din rândul laicatului. Adesea l-am apreciat pe acest prea 
vrednic ieromonah Grigorie Palama şi pe monahii cei de un gând cu el. Ei nici 
nu scriu şi nicrnu gândesc ceva care să fie diferit de dumnezeieştilc cuvinte, 
pe care le-au analizat şi înţeles corect. Iar ei proslăvesc dumnezeieştile 
slove, sau, mai bine spus, credinţa şi tradiţia noastră sub toate aspectele, 
apărându-le atât ei, cât şi Biserica lui Hristos împotriva a ceea ce şi Sfântul 
Sinod precedent Ie-a considerat drept sofisme. Iar noi îi declarăm a fi 
vrednici de crezare apărători ai Bisericii şi ai credinţei sale, ai celorlalţi 
apărători şi ajutoare de mai înainte ale Bisericii". Acest text sinodal consacră 
cele trei adevăruri pe care toţi creştinii trebuie să le admită. 

Mai întâi, Sfântul Grigorie Palama se distinge ca un dascăl simplu şi 
sigur al Bisericii. Mai apoi, învăţăturile Sfântului Grigorie cu privire la 
diferenţierea dintre esenţă şi energii, despre participarea persoanei umane la 



334 



energiile necreate ale lui Dumnezeu şi cu privire la modul de viaţă isihast 
reprezintă înseşi predaniile Bisericii şi un îndreptar de viaţă sfinţitoare. 

în al treilea rând, oricine îl neagă şi îl subevaluează pe Sfântul Grigorie 
Palama, precum şi viaţa isihastă pe care a experiat-o şi a predat-o şi altora 
ca model de vârf al Ortodoxiei, să fie anatemizat şi alungat din cadrul 
Bisericii Ortodoxe. 

Toate aceste lucruri exprimă marea importanţă a Sfântului Grigorie, dar 
şi a Sfântului Munte, care a păstrat nealterată tradiţia isihastă până în zilele 
noastre. Această tradiţie isihastă reprezintă cea mai mare comoară a 
Sfântului Munte, o nădejde pentru lume şi un model de viaţă adevărată 
pentru creştini. 

Negarea Sfântului Munte şi a tradiţiei isihaste reprezintă, de fapt, o 
negare a Sfintei Tradiţii Ortodoxe şi o părăsire a "Uneia Sfinte, soborniceşti 
şi apostolice Biserici". 

IN LOC DE EPILOG 

Versuri în cinstea Sfântului Grigorie Palama 

Cu ce cântări de laude vom cinsti pe ierarhul? Trâmbiţa teologiei, gura 
cea insuflată de focul darului, cinstitul locaş al Duhului, stâlpul Bisericii cel 
neclintit, bucuria cea mare a lumii, râul înţelepciunii, sfeşnicul luminii, steaua 
cea luminoasă, care luminează făptura. 

Cu ce flori de laude vom încununa pe ierarhul? Pe apărătorul adevăratei 
evlavii şi potrivnicul nelegiuirii, pe ocrotitorul cel călduros al credinţei, pe 
marele conducător şi învăţător; lira cea plină de bun sunet a Duhului, limba 
cea strălucitoare ca aurul, izvorul care izvorăşte ape de vindecări 
credincioşilor; pe marele şi minunatul Grigorie. 

Cu ce buze, noi pământenii, vom lăuda pe ierarhul? Pe învăţătorul 
Bisericii, pe vestitorul dumnezeieştii lumini, pe cunoscătorul tainei celei 
cereşti a Treimii, podoaba cea mare a monahilor; pe cel ce a strălucit cu 
fapta şi cu gândirea la cele de sus; lauda Tesalonicului, care are în ceruri pe 

cel din aceeaşi cetate, pe izvorâtorul de mir, dumnezeiescul şi preaminunatul 
Dimitrie 1 . 

Condac: 

Pe tine, organul înţelepciunii, cel sfinţit şi dumnezeiesc, trâmbiţa 
cuvântării de Dumnezeu cea strălucită, cu un glas te lăudăm,, Grigorie de 
Dumnezeu grăitorule. Ci, cel ce stai ca o minte înaintea Minţii celei dintâi, 
către Dânsul îndreptează mintea noastră, Părinte Grigorie, ca să strigăm ţie: 
Bucură-te, propovăduitorule al harului 2 . 

Imn de slavoslovie către Sfântul Grigorie 

Bucură-te, lauda Părinţilor, gura teologilor, sălăşluirea tăcerii, casa 
înţelepciunii, căpetenia învăţătorilor, adâncul cuvântului. Bucură-te, organul 
lucrării, înălţimea gândirii la cele de sus. Bucură-te, tămăduitorule al bolilor 
omeneşti. Bucură-te, locaşul Duhului, viu fiind şi după moarte părinte 3 . 

GLOSAR 



Aghiorit: persoană a cărui viaţă ascetică se petrece în Sfântul Munte. 
Vine de la cuvintele "aghios" - sfânt şi "oros" -munte. Muntele Athos mai 
este denumit şi Sfântul Munte. 

Condac: imn liturgic. 

Frontisterion: un loc anume pentru învăţarea şi practicarea isihasmului 
(schit) 

Galata: un cartier al Constantinopolului 

Gerondas: un titlu de nobleţe şi demnitate duhovnicească (avva), 
acordat unui monah în vârstă. Provine de la termenul "geron" - bătrân. în 
tradiţia monahală rusă există cuvântul "stareţ", iar în limba română "avva". 

Isihia, isihasm, isihast: isihia înseamnă linişte, tăcere. Isihasm 
înseamnă practicarea liniştirii, tăcerii lăuntrice în prezenţa lui Dumnezeu. Cei 
ce practică isihasmul sunt numiţi isihaşti. 

Irmos: în cadrul slujbei Utreniei, este o strofă, model de urmat în 
cântările Utreniei de toţi cei de la strană. Irmos - serie. 

Monydrion: aşezământ monahal, "idrysis" - aşezământ. 

Nepsis: trezvie a unei minţi pline de sobrietate, caracteristică vieţii 
ascetice. Se traduce prin "trezvia minţii". Adjectivul este cuvântul "neptic". 

Nous: "ochiul inimii". Vezi explicaţia dată de Sfântul Vasile cel Mare în 
capitolul 13. Adjectivul derivat este "noetic" (grec. "noeros"). 

Panagia: Preasfânta, nume folosit pentru Maica Domnului. 

Stichiron: o strofă inserată printre versurile psalmilor. "Stichoi" - 
versuri. 

Theotokos: Maica Domnului. Literar, înseamnă Născătoare de 
Dumnezeu. 

46.1bid. 1021 
47.1bid. 1013 
48.1bid. 1037 
49.1bid. 1032 
50.1bid. 1029 
Sl.Ibid. 997 
52.1bid. 1040 
53.1bid. 

Capitolul 5 

Monahism şi monahi 

Omilia 40, 23. Grigorie Palama 
EPE voi. 10, p. 544 

Omilia 40, 22 

3. Simeon Noul Teolog. 

SC 96, p. 
386-388. CWS p. 93 

SC 104, p. 366 - 374. CWS p. 
243 -247 

SC 96, p. 388. CWS p. 94 

Omilia 49, 1. EPE voi. 11, p. 
164 

Omilia 49, 6. ibid. p. 170 

Omilia 49, 8. ibid. p. 172 

Ibid. 

9*. Cuvântul "Romanitate" vine 
de la grecescul "Romiossini", având 
sen sul de popor care se identifica 
cu Romanii ortodocşi de la răsărit fi 
de la apus şi care împărtăşeau 
cultura elenistică şi credinţa 
ortodoxă; alt sens îl reprezintă 
civilizaţia, modul de viaţă şi tradiţiile 
creştinilor ortodocşi sub păstorirea 
celor cinci Patriarhi. Ca atare, el 
constituie fundalul comun şi 
elementul unificator între creştinii 
din Mesopotamia până în Spania, şi 
din Egipt până în Britania. 

P. Hristou: To Agion Oros, pp. 
28 şi 31 f. 

Ibid. p. 145 

12. Dorotei Monahul: To 
Agion 
Oros, voi. I,p. 38-42 

B.Ibid. p. 64 



HFilotei Kokkinos: Bios 
Grigoriou Palama. p. 78 - 80 

15. Hristou: op. cit. p. 164 

16.1bid. 

17.1bid. p. 167 

18.1bid. p. 167 - 175 

19.Filotei Kokkinos: Bios 
Grigoriou Palama EPE, p. 148 

20.1bid. p. 150 

21.1bid. 

22.1bid. p. 152 - 154 

23.1bid. p. 154 

24.1bid. p. 154-156 

25Grigorie Palama: Omilia 40, 
22. 

EPE 10, p. 542 

Triadele 1,3,46 

Omilia 40, 23 

Omilia 53, 5 

Omilia 40, 23 

Triadele 2, 2, 20 

Omilia 42, 7 

Omilia 42, 7 

Triadele 1, 1, 12 

Omilia 40, 23 

Omilia 40, 22 

Omilia 40, 26 

Omilia 40, 23 

Triadele 2, 1,35 

Triadele 2, 2, 2 

Triadele 2, 1, 34 

Triadele 1,3,46 

Triadele 3, 1, 15 

Triadele 1, 2, întrebare 3 

Triadele 1, 3, 2 

Omilia 50, 12, 13, EPE 11, p. 
208 - 210 

Omilia 40, 23 

Omilia 40, 20 

Capitolul 6 

Postul, privegherea, 
rugăciunea 

1. Omilia 5,12 EPE voi. 9, p. 
152-154 

2. Omilia 12, 10 
3. Omilia 9, 8 

4. Omilia 7, 2-5 

5. Omilia 6, 17 






6. Omilia 7, 5 






7.0milia 7, 11 






8. Omilia 6, 10-11 






9.0milia 9, 8-9 






Omilia 9, 3-7 






Omilia 7, 12 






Omilia 6, 11-12 






Omilia 6, 6 






Omilia 12, 2 






Omilia 6, 14-17 






Omilia 9, 10 






Omilia 9, 7 






Omilia 9, 7 






Omilia 7, 13 






Omilia 7, 10 






21.0milia 9, 11 






22.0milia 9, 13 






23.1bid. 






24.Ioan Hrisostom: 


Omilia 50 


Despre Sfântul Matei. 


NPNF voi. 


10, 


p. 310 






25.1saac Şirul: Om 


lia 37, p. 



171 

26.1bid. Omilia 65, p. 320 

27.1bid. Omilia 37, p. 170 

28.1bid. Omilia 20, p. 101 

29.1bid. p. 103 

30.1bid. 

3l.Ibid. p. 101 

32.Vasile cel Mare: Epistola către 
prietenul său Grigorie. EPE 1, p. 72 

33. Patericul Părinţilor pustiei, p. 
9,14. 

34.Ioan Scărarul: Treapta 20. 
CWS p. 196 

35. Filotei Kokkinos: Bios 
Grigo- 
riou Palama. p. 86-88 

36.1bid. p. 104-106 

37.1bid. p. 118-120 

38.1bid. p. 138-140 

39.Filocalia voi. IV. ET p. 204- 
206 

40.Grigorie Palama: Triadele 
1,2, a Ii-a întrebare 

41Triadele 1,2, 1 

42.1bid. 



43Triadele 1, 2, 2 




44.Triadele 1,2, 3 




45.Triadele 1,2,4 




46.Triadele 1, 2, 5 




47.Triadele 1,2,5-6 




48.Triadele 1,2, 7 




49Triadele 1, 2, 8 




50Triadele 1, 2, 9 




51.Triadele 1,2, 11 




52.1bid. 




53.1bid. 




54.1bid. 




55.Triadele 2, 2, 10 




56.Triadele 2, 2, 9 




57.Triadele 2, 2, 4 




58.Triadele 2, 2, 12 




59.Triadele 2, 2, 4 




60.Triadele 2, 2, 2 




61.1bid. 




62.Triadele 2, 2, 4 




63.Triadele 2, 2, 3 




64.Triadele 2, 2, 4 




65. Triadele 2, 2, 5 




66.Triadele 2, 2, 6 




67.Triadele 2, 2, 7 




68.1bid. 




69.Triadele 2, 2, 9 




70.Triadele 2, 2, 10 




71. Triadele 2, 2, 11 




72.Triadele 2, 2, 12 




73. Triadele 2, 2, 13 




74.Triadele 2, 2, 14- 


15 


75.Triadele 2, 2, 17 




76.1bid. 




77.Triadele 2, 2, 17- 


18 


78.Triadele 2, 2, 18- 


19 


79.Triadele 2, 2, 19- 


20 


80.Triadele 2, 2, 19- 


21 


81. Triadele 2, 2, 21- 


22 


82.Triadele 2, 2, 22 




83. Triadele 2, 2, 23 




84.1bid. 




85. Triadele 2, 2, 25 




86.1bid. 




87.1bid. 




88.1bid. 




89.1bid. 




90.Triadele 2, 2, 26 




91.Grigorei Palama, 


Omilia 44,9 

92.0milia 9, 11-12 

Omilia 34, 10 
Vezi Omilia 2, 13-16 
95, j-ilotei Kokkinos: Bios 
Grigo-dotf Palama. EPE p. 112-116 

Capitolul 7 

Esenţa monahismului 
ortodox 

l.Grigorie Palama: Către Prea 
Cuvioasa Maică Xenia. Introducere 
la o teologie a lui Theoklitos 
Dionysia-tos (monahul), "Orthodox 
Kypseli", Tesalonic 1974, p. 9 

2.Filocalia 4 (ET), p. 294 

3.1bid. p. 294-295 

4.1bid. p. 293 

5.1bid. p. 296 

6.1bid. p. 296-297 

7.1bid. p. 297-298 

8.1bid. p. 299-300 

9.1bid. p. 300-301 

lO.Ibid. p. 301-302 

ll.Ibid. p. 302 

12.1bid. p. 302-303 

B.Ibid. p. 303-304 

Rlbid. p. 304 

15.1bid. p. 304-305 

16.1bid. p. 306 

17.1bid. p. 306-307 

18.1bid. p. 307 

19.1bid. p. 308 

20.1bid. p. 309 

21.1bid. 

22.1bid. 

23.1bid. p. 309-310 

24.1bid. p. 310-311 

25.1bid. p. 311 

26.1bid. p. 312 

27.1bid. p. 313 

28.1bid. 

29.1bid. 

30.1bid. p. 314 

31.1bid. p. 315 

32. Ibid. 

33.1bid. p. 316 

34. Ibid. p. 317-318 



35. Ibid. p. 318 

36. Ibid. p. 318-319 

37. Ibid. p. 319 

38.1bid. p. 319-320 

39. Ibid. p. 320 40." Ibid. p. 321 



Ibid. 
Ibid. 
Ibid. p. 
Ibid. 

Capitolul 8 

învăţăturile sale cu caracter 
social, 

o dimensiune a vieţii 
monahale 

1. Pan. Hristou: Enciclopedia 
religiei şi eticii voi. 6, p. 462 (în 
limba graeacă) 

2. Ibid. 

3. Istoria naţiunii greceşti voi. 
9, p. 156 (în limba greacă) 
4.1bid. p. 157 

5. Pan. Hristou: Introducere la 
lucrarea Sfanţului Grigorie Palama - 
Syggrammmata, voi. 1, p. 41 (în 
limba greacă) 

6. Pan. Hristou: Theologica 
Meleti-mata 3, p. 105 (în limba 
greacă) 

7.Ioannis Romanidis: "Romaioi 
i Romioi Pateres tis Ecclesias", voi. 
1, p. 41 (în limba greacă) 

8.1bid. 

9.Pan. Hristou: Introducere la 
lucrarea Sfântului Grigorie Palama - 
Syggrammmata, voi. 4, p. 20 (în 
limba greacă) 

10. Pan. Hristou: 
Enciclopedia 

religiei şi eticii, voi. 6, p. 464 (în 
limba greacă) 

11. Pan. Hristou: To agion 
Oros, p. 

141 (în limba greacă) 

12. Ibid. p. 176 

13. Istoria naţiunii greceşti, 
voi. 9, p. 

159 

14. Athan. Aggelopolou, p. 
39-40 

15. Pilotei Kokkinos: Bios 
Grigori- 

ou Palama, p. 286-288 

16. Ibid. p. 290 

17. Ibid. p. 290-294 

18. Ibid. p. 294 

19. Istoria naţiunii greceşti, 
voi. 4, p. 

159 (în limba greacă) 

20. Pan. Hristou: 
Theologika meleti- 
mata3, p. 105 

21. Filotei Kokkinos: Bios 
Grigori- 

ou Palama, p. 238 

22. Ibid. p. 238-240 

23. Ibid. p. 240 

24. Grigorie Palama, EPE voi. 
4, p. 468 

25. Ibid. p. 472 
26.1bid. 

27.1bid. p. 474 

28.1bid. p. 518 

29.1bid. p. 520 

30.1bid. p. 474 

31. Ibid. p. 476 

32.1bid. p. 476-478 

33. Ibid. p. 478 

34.1bid. p. 528 

35. Ibid. p. 532 

36.1bid. p. 534-536 

37.1bid. p. 480 

38.1bid. p. 524-526 

39.1bid. p. 526-528 

40. Pan. Hristou: 
Syggrammata 
Sfântului Grigorie Palama. 

Introducere la voi. 2, p. 41 

41. Ibid. p. 51 şi Filotei 
Kokkinos: Bios Grigoriou Palama, 
p. 346 

42.Grigorie Palama: 
Syggrammata, voi. 4, p. 240 



43.1bid. p. 233-234 

44.1bid. p. 238 

45. Filotei Kokkinos: Bios 
Grigoriou Palama, p. 296-298 

46.1bid. p. 300-302 

47.1bid. p 304-306. 

48.1bid. p. 308 

49. Grigorie Palama: Omilii, 
ed. 

Oikonomou, p. 309-311 
(Rugăciuni după omilia 63) 

50.Filotei Kokkinos: Bios 
Grigoriou Palama, p. 308-310 

51.1bid. p. 310-312 

52.Grigorie Palama: Omilia 1,1- 
4 

53.1bid. p. 4-7 

54.1bid. p. 7 

55.1bid. p. 8 

56.1bid. p. 9 (până la sfârşit) 

57.Filotei Kokkinos: Bios 
Grigoriou Palama, p. 312 

58.1bid. p. 318 

59. Grigorie Palama: O 
epistolă 

către Biserica sa. Syggrammata 
voi. 4, p. 123 

Ibid. p. 124 

Ibid. 

Filotei Kokkinos: Bios Grigoriou 
Palama, p. 52 

Ibid. p. 160 

Ibid. p. 296 

Ibid. 

PG 90, 128 

67 Yoannis Kordatos: Ultima 
epocă a imperiului bizantin, ed. a 
IV-a, Mpoukoumani, Atena, p. 37, 
nota 3 (în limba greaca) 

68. Grigorie Palama: Omilia 44, 
9 

69.1bid. p. Omilia 15, 12 
70Omilia 24, 15 



71. Ibid. Omi 
72.1bid. Omi 
73. Ibid. Omi 
74.1bid. Omi 
75. Ibid. Omi 



lia 54, 13 
lia 36,4 
lia 44, 8 
lia 48, 3-4 
lia 13, 14 

76.1bid. Omilia 48, 


1 


W.Ibid. Omilia 45, 


7 


78.1bid. Omilia 48, 


7 


79.1bid. Omilia 48, 


8 


80. Ibid. Omilia 15, 


4 


81. Ibid. Omilia 15, 


5 


82. Ibid. Omilia 48, 


12 


83. Ibid. Omilia 39, 


6 


84.1bid. Omilia 3, 18 


85. Ibid. Omilia 44, 


9 


86. Ibid. Omilia 43, 


9 


87.1bid. Omilia 11, 


21-22 


88. Omilia 39, 7 




89.0milia 38, 12 




90.Omilia 55, 6 




91. Omilia 61, 7 




92. Omilia 62, 11 




93. Omilia 47, 1 




94.0milia 4, 10-18 




95.0milia 4, 18 




96.0milia 61, 7 




97.0milia 42, 8 




98. Omilia 41, 7 




99.0milia 9, 7 




lOO.Omilia 26, 4 




lOl.Omilia 26, 6 




102.Omilia 51, 6-7 




103.Omilia 45, 6 




104.Omilia 49, 12 




105.1bid. 




106.1bid. Omilia 49 


, 18 



Capitolul 9 

Apărătoarea Sfântului 
Munte 

l.Ioan Damaschin: Credinţa 
Ortodoxă, Cartea 3, cap. 12 

2.1bid. Cartea 4, cap. 16 

3.Simeon Noul Teolog: Tratate 
etice, nr. 1, cap. 12 

4.Arhim. Sofronie: Sfântul 
Siluan Atonitul, p. 392-393 

5.1bid. p. 391 

6.Grigorie ^ . 

Palama: Viaţa Bios Gnaonou 

Sfântului Petru Atonitul, cap. 2, 11 
PG 150, 1005B 



7. Filotei Kokkinos: 


Palama, p. 


44-46 




8.1bid. p. 48-50 




9.1bid. p. 80-84 




10. Ibid. p. 140-142 


11. Grigorie Palama: Omilia 


42, 2 




12. Omilia 42, 4 




13. Ibid. 




14. Omilia 42, 5 




15. Omilia 42, 9 




16. Omilia 653, 4 




17.0milia 53, 47 




18. Omilia 53, 56-67 


19.0milia 53, 53 




20.Omilia 53, 59 




21. Ibid. 




22.0milia 14, 4 




23. Omilia 14, 8 




24.0milia 14, 3 




25. Omilia 14, 15 




26.0milia 18, 3 




27.0milia 18, 7 




28.0milia 18, 8 




29.0milia 18, 10 




30.Omilia 18, 11 




31. Ibid. 




32. Omilia 18, 


13 


33. Omilia 18, 


3 


34. Ibid. 




35. Ibid. 




36. Omilia 37, 


5 


37. Omilia 37, 


1 


38. Omilia 37, 


2 


39. Ibid. 




40. Omilia 37, 


6 


41. Omilia 37, 


8 


42. Omilia 37, 


9 


43. Ibid. 




44. Omilia 37, 


11 


45.Nicodim Aghioritul: 


Heortoidro-mion, Veneţia, 1836, p. 


652, nota 1 (greaca) 




46.Grigorie Palama: Omilia 21, 


2 




47.0milia 53, 19 




48.0milia 53, 21 




49.0milia 53, 6 




50.Omilia 53, 21 

51. Om 
52. Om 
53. Om 
54.0m 
55. Om 

56. Om 

57. Om 
58.0m 
59.0m 
60.Om 
61. Om 
62. Om 
63. Om 

64. Om 

65. Om 
66.0m 
67. Om 
Omilia 



a 53, 31 
a 53, 33 
53, 62 
53, 54 
37, 6 
53, 43 
14, 8 
53, 5 
53, 
53, 
53, 
53, 

53, 20 
a 53, 21 
a 53, 34 
a 53, 2 
a 53, 41 
37, 2 



10 
13 
15 
19 



69.0milia 
70.Omilia 
71. Omilia 
72.0milia 
73. Omilia 
74.0milia 



53, 32 
53, 37 
53, 39 
53, 40 
53, 41 
53, 40 



Capitolul 10 "Tomul 
aghioritic" 

Panagiotis Hristou: Tou 
Grigoriu Palama EPE 3, p. 482 
Grigorie Palama EPE 4, p. 48 
P. Hristou, op. cit. p. 482 f 

4.Grigorie Palama EPE 3, p. 
512-514 

5.1bid. p. 496-498 

6.1bid. p. 498 

7.1bid. 

8.1bid. p. 496 

9.Filocalia, ET, voi. 4, p. 222 

lO.Ibid. p. 422-423 

ll.Ibid. 

12. Ibid. 

B.Ibid. p. 419-420 

HIbid. p. 421-422 

15.1bid. p. 422 

16.1bid. p. 423-424 



17.1bid. p. 420 

18.1bid. p. 421 

19.1bid. p. 423 

20.1bid. 

21. Ibid. 

22.1bid. p. 423-424 

23.1bid. p. 423-425 

24.1bid. p. 418 

25. Ibid. p. 419 

26.1bid. 

Capitolul 11 Vederea lui 
Dumnezeu pe munte 

1. Părintele Arsenie al 
Capadociei, 

p. 26-28 

2. Gheron losif: Mărturii 
din viaţa 

monahală, p. 221 

3. Ibid. p. 267 

4. Arhim. Sofronie 
(Saharov): 

Sfântul Siluan Atonitul, p. 457- 
458 

5. Arhim. Sofronie 
(Saharov): îl 

vom vedea aşa cum este, p. 
184-185 

6.1bid. p. 178 

7.Grigorie Palama: Triadele 1, 
3, 



întrebe 


rea 3 


CWS p. 


31 


8. 


Ibid. 


p. 32 




9. 


Grigo 


rie Palama: Omilia 


34,3, 








EPE voi. 10, 


p. 358 




lO.Omi 


ia 34, 


6 




ll.Ibid. 








12.1bid. 








13.0mi 


ia 34, 


4 




14.0mi 


ia 34, 


8 




15.0mi 


ia 34, 


11 




16.0mi 


ia 34, 


13 




17.0mi 


ia 35, 


15 




18.0mi 


ia 34, 


7 




19.0mi 


ia 35, 


11 




20.Omi 


ia 34, 


14 




21.0mi 


ia 35, 


10 




22.1bid. 

23. Omilia 34, 10 

24.1bid. 

25.1bid. 

26. Grigorie Palama. EPE voi. 2, 
Triadele 1,3,31 

27. Cuvinte ale Părinţilor pustiei 
p, 188 

28. Nicodim Aghioritul: 
Interpretarea celor 14 epistole ale 
Sfântului Apostol Pavel, voi. 1, p. 
384, nota 2 (grec.) 

29. Grigorie Palama: Omilia 
35, 6 

30.Omilia 35, 8 

31.0milia 34, 2 

32.0milia 35, 13 

33.0milia 35, 12 

34.1bid. 

35.0milia 34, 6 

36. Vezi analize anterioare fn 
Mitropolit Nafpaktos Hierotheos: 
Psihoterapia ortodoxă, Mănăstirea 
Naşterii Prea Sfintei Născătoare de 
Dumnezeu, p. 347 ff 

37.Grigorie Palama: Triadele 2, 
3, 35. EPE 2, p. 478 

38.Grigorie Palama: Omilia 35, 
18 

39.0milia 34, 17 

40. Omilia 34, 18 

Capitolul 12 Teologia 
empirică 

1. Grigorie Palama: 

Triadele 1, 1, 
20. CWS p. 28 

2. Triadele 1, 1, 11. EPE 2, p. 
85 

3.V. Pr. Ioannis Romanidis, 
introducere Ia: Grigorie Palama, 
Romaioi i Romioi, Pateres this 
Ekklisias, voi. 1, p. 94 ff 

4Ibid. p. 96-97 
5.1bid. p. 103 
6.1bid. p. 129 
7.1bid. p. 129-130 



8. Enciclopedia religiei şi 
eticii, voi. 

9, p. 928 (grec.) 

9. Pan. Hristou: Teologika 
meleti- 

mata, voi. 3, p. 112 

10. Pr. I. Romanidis, op. 
cit., p. 130 

11. Pan. Hristou, op. cit., p. 
109 

12. Pr. I. Romanidis, op. 
cit., p. 97 

13. Pan. Hristou, op. cit., p. 
112 

RFilotei Kokkinos: Bios 
Grigori-ou Palama EPE p. 138-140 

15.Grigorie Palama: Triadele 1, 
3, 47 EPE 2, p. 248 

16.Grigorie Palama: 
Syggrammata, voi. 4, p. 231 

17.1bid. p. 233 

18.1bid. p. 275 

19.Pr. I. Romanidis: Iisus 
Hristos -viaţa lumii: Fototip p. 24 
(grec.) 

20. Ptr. detalii vezi: Arhim. 
Hierotheos 

S. Vlachos: Kairos tou pousai, p. 
168-174 

21. Ptr. detalii vezi: Arhim. 
Hiero 

theos S. Vlachos: Ekklisiastiko 
phronima 

22. Ptr. detalii vezi: Arhim. 
Hierotheos S. Vlachos: p. 82-86, 
Bolile sufletului şi vindecarea lor 

în tradiţia ortodoxă, p. 24-42 

23. Ptr. detalii vezi: Arhim. 
Hierotheos S. Vlachos: Revelarea 
lui Dumnezeu, p. 99-136 (grec.) 

24. Ptr. detalii vezi: 
Mitropolit 

Nafpaktos Hierotheos: Psihotera 
pia ortodoxă, p. 347-354 

Capitolul 13 

Cel de-al patrulea Ierarh şi 
Teolog 

1. Georgios Mantzarides: 
Methexis 

Theou, p. 231-232 

2. Philotheos Kokkinos: 
Bios 

Gregoriou Palama, p. 290 

3. Pr. I. Romanidis: Iisus 
Hristos, 

viaţa lumii, Fototip în trad. grec, 
p. 59 

4. Pr. I. Romanidis: 
Kritikos 

elenkhos ton epharmogon tis 
theologias, p. 498 

5Ibid. p. 507 

6Vezi Grigorie Palama: EPE 2, 

P- 

735-736 şi 739 

7. Pr. I. Romanidis: 

Kritikos 
elenkhos... op. cit. p. 490f 

8Ibid. p. 493-494 

9Vasile cel Mare: Epistola 
către 

Amfilohie. EPEI,p.l52 

Grigorie Teologul: Omilia 28, 
17 NPNFns voi. 7, p. 294 

Ibid. Omilia 28, 3, p.289 

12. Ioan Hrisostom: Omilia 
1. 

Despre ininteligibil. EPE voi. 
35, p. 28-30 

13. Ibid. p. 90 

14. Vasile cel Mare: 
învăţături 

ascetice, cap. 2, EPE voi. 9 p. 
418 



15. Sfântul Vasile: Lucrări 
ascetice, 

FC voi. 9, p. 40 

16. Vasile cel Mare: 
învăţături 

ascetice, cap. 5, EPE 9, p. 446- 
448 

Sfântul Vasile: Epistole; 

Epistola a doua către Grigorie de 

Nazianz, LCLvoi. 1, p. 14 

Grigorie Teologul: Omilia 28, 

op. cit. p. 296 

17.1bid. Omilia 2,7 p. 206 
18.1bid. Omilia 27. 3 p. 285 
19.0milia 27, 5, p.286 

22. Ioan Hrisostom: Omilia 
69 

despre Matei. NPNF voi. 10, p. 
423 

23. Georgios Mantzarides: 
Methexis 

